
Juoda tvorelė dalijo kambarį pusiau. Publikai skirtam ga- 
le, prie baltintos, tarnybiniais skelbimais nuklijuotos sienos 
stovėjo tiktai suolas be atlošo, irgi juodas. Kitam gale — stalai 
su rašalinėm, spintos, prigrūstos didžiulių rejestrų, taip pat 
juodų — žodžiu, viskas čia buvo perdėm juoda ir balta. Bet 
labiausiai į akį krito krosnis ant skardos lakšto — ketinė kros- 
nis, kokią nūdien gali pamatyti tik užkampio stotelėj, su dūm- 
traukiu, kuris iš pradžių šauna tiesiai į lubas, paskui, padaręs 
alkūnę, eina per visą kambarį ir dingsta sienoje. 

Raudonskruostis policijos agentas, pavarde Lekeras, jau at- 
sisagstęs mundurą, taisėsi nusnūsti. 

Sieninis laikrodis juodais apvaliais rėmais rodė dvidešimt 
penkias minutes antros. Kartas nuo karto sučirkšdavo vienin- 
telis degantis dujų ragelis. Ir krosnis, nei iš šio, nei iš to, 
kartas nuo karto imdavo šnypšt. 

Lauke nakties tylą tarpais sudrumsdavo petardų sproginėji- 
mai, bet vis rečiau ir rečiau, arba girto daina, arba fiakras, 
dardantis į pakalnę. 

Už stalo kairėje Sen-Žoržo kvartalo komisariato sekretorius, 
krutindamas lūpas it mokinukas, skaitė užsigulęs ką tik išėjusią 
brošiūrą ,„Aprašomųjų požymių kursas (Žodinis portretas) po- 
licijos valdininkams ir inspektoriams.“ 

Ant priešlapio violetiniu rašalu spausdintomis raidėmis kaž- 
kieno ranka buvo išvedžiota Ž. MEGRE. 

Jau triskart per naktį jaunasis komisariato sekretorius Meg- 
re kėlėsi pamaišyt krosnies; šitokios krosnies jis ilgėsis visą 

gyvenimą: tokią pat arba beveik tokią pat krosnį jis ras Orfev- 
rų krantinėje!, o vėliau, kai visuose kriminalinės paieškos sky- 
riuose bus įvestas centrinis šildymas, Megre — divizijos ko- 
misaras ir operatyvinės grunės viršininkas — gaus leidimą ją 
pasilikti savo kabinete. 

Buvo 1913 metų balandžio penkioliktoji. Kriminalinė paieš- 
ka tada dar vadinosi Siurtež. Vienos svečios šalies karūnuo- 
tasis valdovas su didele pompa išlipo tą rytą Lonšano stotyje, 
kur jį sutiko Respublikos prezidentas. Vyriausybinės nuleis- 
tais viršais karietos, eskortuojamos gvardininkų paradinėmis 
uniformomis, pravažiavo Bulonės miško aveniu ir Eliziejaus 
laukais tarp žmonių ir vėliavų gyvatvorių. 

Svečių garbei Operoje buvo surengtas iškilmingas vaka- 
ras, fejerverkas, vaikštynės, ir tų liaudies pramogų gausmas 
ką tik buvo ėmes tilt. 

Policija tiesiog nusivarė nuo kojų. Nors ji griebėsi atsar- 
gumo priemonių, preventyvinių areštų ir sandėrių su tam tik- 
rais asmenimis, laikomais pavojingais, bet vis tiek bijojo, kad 
koks nors anarchistas ims ir numes bombą. 

Megre ir policijos agentas Lekeras vienu du sėdėjo pusę 
antros nakties Sen-Žoržo kvartalo policijos komisariate tykio- 
je Larošfuko gatvėje. 

Abu pakėlė galvas, išgirdę kažkieno skubius žingsnius ša- 
ligatviu. Virstelėjo durys. Jaunas uždusęs vyriškis, apakintas 
dujų ragelio šviesos, apsidairė aplink. 

— Jūs komisaras?— paklausė jis, gaudydamas „kvapą. 

— Aš jo sekretorius, — atsakė Megre, nepakildamas nuo 
kėdės. 

Jis nė nepagalvojo, kad nuo šios akimirkos imasi pirmąkart 
savarankiškai tirti įvykį. 


Vyriškis buvo pažiūrėti menkutis blondinas mėlynom akim 
ir raudonio išmuštais skruostais. Vilkėjo fraku ir gumuotu 
apsiaustu ant viršaus; vienoj rankoj laikė katiliuką, kita toly- 
džio čiupinėjo sutinusią nosį. 

1 Čia kalbama apie Paryžiaus prefektūros policiją, įsikūrusią Teisin- 


gumo rūmų pašonėje, Site saloje vidury Senos. 
2 Saugumas. 

— Jus užpuolė chuliganas? 

— Ne. Aš mėginau padėti moteriai, kuri šaukėsi pagalbos. 

-— Gatvėje? 

— Iš vienų rūmų Šaptalio gatvėj. Aš manau, geriau būtų, 
kad jūs tuoiau pat ten nuvyktumėt. Jie mane išmetė pro 
duris. 

— Kas? 

— Rūmų užvaizdas ar sargas. 

— O ar ne geriau būtų, kad papasakotumėt viską iš pat 
pradžių? Ką jūs darėt Šaptalio gatvėj? 

— Ėjau namo iš darbo. Aš vadinuoši Žiustenas Minaras. 
Groju antrąja fleita Lamure koncertuose, o vakarais dar ir 
„Kliši“ alinėje, Kliši bulvare. Gyvenu Angijeno gatvėje, prieš 
pat „Pti Parizjen“!. Ėjau, kaip kasnakt, Baliu, paskui Šaptalio 
gatve. 

Megre kaip sąžiningas sekretorius viską užrašinėjo. 

— Maždaug apie vidurį gatvės — ji beveik visad tuščia 
tuo metu — pamačiau stovintį automobilį, ,„Dion-Butoną“, bet 
motoras buvo neišjungtas. Viduj sėdėjo vyriškis pilka odine 
striuke; didžiuliai akiniai dengė kone visą jo veidą. Kai aš 
beveik susilyginau su tuo ,,„Dion-Butonu“, atsidarė rūmų lan- 
gas trečiam aukšte. 

— Jūs įsidėmėjot namo numerį? 

— 17a. Rūmai su vartais. Visi kiti langai buvo tamsūs, 
Tik tam lange, kuris atsidarė, antram iš kairės, degė šviesa. 
Aš pakėliau galvą ir pamačiau moters siluetą: ji mėgino iš- 
sisverti pro langą ir sušuko: „Gelbėkit...“ 

— Ir ką jūs darėt? 

— Palaukit. Kažkas buvo kambary ir, matyt, ją atitraukė 
atgal. Tą akimirką pokštelėjo šūvis. Aš atsigręžiau į automo- 
bilį, pro kurį ką tik praėjau, tas staigiai trūktelėjo iš vietos 
lr nuvažiavo. 

— Jūs tikrai įsitikinęs, kad airdėjot šūvį, o ne motoro 
birbimą? 

— Tikrai. Aš priėjau prie durų ir paskambinau. 

— Jūs buvot vienas? 


! Populiarus to meto laikraštis, dabar nebeeinantis. 


— Taip. 

— Ginklą turėjot? 

— Ne. 

— Ką jūs ketinot daryti? 

— Bet... 

Klausimas supainiojo fleitistą: jis nesusigriebė, ką atsakyti. 
Jeigu jis būtų neturėjęs geltonų ūsų ir retos barzdelės, jam 
būtum galėjęs duoti šešiolika metų. 

— O kaimynai ar nieko negirdėjo? 

— Manau, kad ne. 

— Duris jums atidarė? 

— Ne iš karto. Aš skambinau kokius tris sykius, Paskui 
ėmiau spardyti į duris. Pagaliau išgirdau žingsnius, kažkas 
nukėlė grandinę, atstūmė skląsų. Portike šviesos nebuvo, bet 
kaip tik priešais rūmus dega dujų ragelis. 

Be trylikos minučių dvi. Fleitistas tolydžio baimingai dirs- 
čiojo į laikrodį. 

— Dilba juodu rūmų užvaizdo kostiumu paklausė, ko man 
reikia. 

— Jis buvo kaip reikiant apsirengęs? 

— Taip. 

— Su krūtine ir kaklaraiščiu? 

— Taip. 

— O tuo tarpu viduj buvo tamsu? 

— Išskyrus langą trečiam aukšte. 

— Ką jūs jam pasakėte? 

— Kad gerai nebeprisimenu. Aš norėjau įeiti į vidų. 

— Ko? 

— Pažiūrėti, kas ten dedasi. Jis man pastojo kelią. Tada 
sš jam pasakiau, kad moteris pro langą šaukėsi pagalbos. 

— Jis atrodė sumišęs? 

— Jis rūsčiai žiūrėjo į mane ir, nė žodžio netardamas, vi- 
su kūnu stūmė mane. 

— Toliau? 

— Jis kažką sumurmėjo, ar kad man prisisapnavo, ar kad 
aš girtas, tiksliai nebeprisimenu, paskui iš tamsos, lyg ir nuo 
antro aukšto laiptų aikštelės, riktelėjo balsas. 

— Ką ns pasakė? 

— Greičiau, Lui! 

— Na o toliau? 

— Tada jis stumtelėjo mane smarkiau, o kadangi aš piie- 
šinausi, tvojo kumščiu man tiesiai į veidą, ir aš atsidūriau 
ant šaligatvio priešais užtrenktas duris. 

— Ar trečiam aukšte šviesa tebedegė? 

— Ne. 

— O automobilis negrįžo? 

— Ne. Ar ne geriau būtų, kad mes dabar eitumėm ten? 

— Mes? Jūs norite lydėti mane? 

Ir juokinga, ir graudu darėsi žiūrint į fleitistą, silpną ne- 
lyginant moteris ir sykiu tokį beatodairiškai ryžtingą. 

— O ką, ar ne man tvojo kumščiu? Tarp kitko, aš paduo- 
siu skundą. 

— Išties jūs turit teisę. 

— Bet gal geriau tučtuojau eikim ten? Kaip jūs manot? 

— Koks sakėt namo numeris? 

— 172. 

Megre susiraukė — šiias adresas jam kažką neaiškiai primi- 
nė. Jis paėmė nuo lentynos vieną rejestrą, pasklaidė, rado 
namo savininko pavardę ir dar labiau susiraukė. 

Tą vakarą jis vilkėjo vizite. Pirmąja, taip sakant, vizite 
savo gyvenime. Prieš keletą dienų gautam aplinkrašty buvo 
rekomenduojama visam administraciniam policijos personalui 
karaliaus apsilankymo proga vilkėti paradine uniforma — bet 
kurią minutę gali būti iškviestas prie aukštųjų svečių. 

Jo gumuotas apsiaustas, pirktas gatavų drabužių parduotu- 
vėj, buvo visiškai toks pat, kaip Žiusteno Minaro. 

— Eime! Jei manęs kas klaustų, Lekerai, pasakykit, kad 
aš dar grįšiu. 

Megre buvo truputį susijaudinęs. Rejestre perskaityta pa- 
vardė nuteikė jį nelabai smagiai. 

Jis buvo dvidešimt šešerių metų ir lygiai penki mėnesiai 
kaip vedes. Visus tuos ketverius metus, kai dirba policijoj, 
jo pareigos buvo kuo kukliausios: aiškinti smulkius nusikalti- 
mus, maišytis stotyse ir didelėse parduotuvėse; ir tik vos prieš 
metus jis buvo paskirtas Sen-Žoržo kvartalo policijos komi- 
sariato sekretorium. 

Taigi visam kvartale,-be abejo, nebuvo šaunesnės pavar- 
dės už Šapialio gatvės Nr. 17a gyventojų pavardę. 

Žandro-Baliazaras. Baltazaro kavinės. Šitoji pavardė, išve- 
džiota didžiuižmis rudomis raidėmis, krito į akis visose met- 
ro stotyse. Ir gatvėse Baltazaro firmos furgonai, traukiami ket- 
verto arklių puošniais pakinktais, tam tikra prasme buvo ne- 
atskiriama Paryžiaus peizažo dalis. 

Megre pais gėrė Baltazaro kavą. O eidamas Operos aveniu 
as visad stabtelėdavo vienoj vietoj, šalia ginklininko dirb- 
tuvėlės, ir mėgaudamasis traukdavo skanų spraginamos kavos 
kvapą, sklindani iš Baltazaro parduotuvių. 

Buvo šviesi šaita naktis. Įkalnės gatvėj — nė gyvos dva- 
sios, nė vieno vežiko kur nors netoliese. Megre tuo metu 
buvo beveik toks pat liesas, kaip ir fleitistas, ir, kai jiedu ėjo 
gatve, juos galėjai palaikyti dvicm ištįsusiais paaugliais. 

— Aš manau, jūs nebuvot išgėręs? 

— Aš negeriu. Gydytojas uždraudė. 

— Jūs tikrai matėt, kaip langas atsidarė? 

— Tikrai. 

Megre pirmąkart žengė savarankišką žingsnį. Iki šiol jis tik 
lydėdavo savo viršininką poną Le Bre, vieną aristokratiškiau- 
sių Paryžiaus komisarų, į kai kuriuos policijos antpuolius, 
tarp jų keturis kartus sutuoktinio neištikimybei konstatuoti. 

Šaptalio gatvė lygiai tokia pat tuščia, kaip ir Larošfuko 
gatvė. Žandro Baltazarų rūmų, gražiausių šiame kvartale, vi- 
si langai tamsūs. 

— Jūs man sakėte, kad stovėjo automobilis. 

— Štai šičia, žiūrėkit. 

Ne visai prie pat durų, o truputėlį toliau. Megre, prisiskai- 
tęs teorijų apie įrodymus, brūkšielėjo vaškinį degtuką ir pa- 
slenkė prie medinio grindinio. 

— Matote!-— džiūgaudamas tarė muzikantas ir parodė di- 
delį alyvos klaną. 

— Lime. Nemanau, kad elgiuosi teisingai, imdamas jus su 
savim. 

— Bet juk man tvojo kumščiu! 

Vis dėlto buvo baisoka. Suspausta širdimi Megre pakėlė 
ranką prie skambučio, klausdamas save, kokiu nuostatų jis 

remsis. Jokio orderio jis neturi. Be to, vidurnaktis. Ar gali 
jis kalbėti apie en flagrant dėlit, kai vienintelis daiktinis 
įrodymas yra sutinusi fleitisto nosis? 

Kaip ir fleitistas jis gavo paskambinti tris kartus, tik durų 
nespardė kojom. Pagaliau balsas iš vidaus paklausė: 

— Kas čia? 

— Policija,— pasakė Megre nelabai tvirtu balsu. 

— Prašom luktelėti. Einu atsinešti rakto. 

Portike trakštelėjo. Rūmai jau turėjo elektrą. Paskui reikėjo 
gerokai palaukti. 

— Tai jis, — patvirtino muzikantas, pažinęs 1š balso. 

Pagaliau sužvangėjo grandinė, skląstis, pasirodė užmiego- 
tas veidas, ir akys, dirstelėjusios į Megre, įsmigo į Žiusteną 
Minarą. 

— Sugavot!— tarė vyriškis.— Tikriausiai jis dar kur nors 
kitur iškrėtė tokį pat pokštą? 

— Gal leisite įeiti vidun? 

— Jei manote, kad tai būtina. Tik prašysiu nekelti triukš- 
mo, kad neprižadintumėt viso namo. Eikite štai čia. 

Kairėj, viršum trijų marmuro laiptelių, bolavo stiklinės su- 
veriamos durys į holą su kolonomis. Pirmąkart gyvenime 
Megre atsidūrė tokiuose prašmatniuose rūmuose, kurie savo 
didumu panėšėjo į ištaigingą ministeriją. 

— Jūs Lui? 

— Iš kur žinot? 

Lui dėl visa ko įleido, bet ne į salonus, o į bufetinę. Apsi- 
rengęs buvo ne kaip rūmų užvaizdas. Atrodė ką tik išlipęs 
iš lovos: paskubomis užsitrauktomis kelnėmis, naktiniais marš- 
kiniais raudona siuvinėta apykakle. 

— Ponas Žandro-Baltazaras namie? 

— Katras? Tėvas ar sūnus? 

— Tėvas. 

— Ponas Felisjenas dar negrįžęs. O ponas Rišaras, jo sū- 
nus, tikriausiai seniai miega. Prieš kokį pusvalandį šiiasai 
girtuoklis. .. 

Lui — aukšto ūgio stambus vyriškis. Kokių keturiasdešimt 
penkerių metų, mėlynai nusiskutęs, akių lėliukės tamsios tam- 
sios, nežmoniškai tankūs juodi antakiai. 

Megre nurijo seilę ir kaip žmogus, puoląs į vandenį, tarė: 

— Aš norėčiau pasikalbėti su ponu Rišaru. 

— Jūs norite, kad jį pažadinčiau? 

— Taip, prašyčiau. 

— Malonėkit parodyti savo pažymėjimą. 

Megre atkišo jam Prefektūros policijos pažymėjimą. 

— Jūs seniai dirbat mūsų kvartale? 

— Dešimt mėnesių. 

— Jūs priskirtas prie Sen-Žoržo komisariato? 

— Taip. 

— Vadinasi, poną Le Bre pažįstate? 

— Jis mano viršininkas. 

Tada Lui pasakė lyg šiaip sau, abejingai, tačiau beveik ne- 
slėpdamas grasinimo: 

— Aš irgi pažįstu. Turiu garbę jam patarnauti, kai jis čia 
ateina į svečius pusryčių ar pietų.— Jis patylėjo keletą se- 
kundžių, žiūrėdamas į šalį. — Jūs būtinai norite, kad aš paža- 
dinčiau poną Rišarą? 

— Taip. 

— Orderį turite? 

— Ne. 

— Puiku. Malonėkite palaukt. 

Bet eiti neskubėjo, išsiėmė 1š spintos krakmolintą krūtinę, 
apykaklę, juodą kaklaraišų. Paskui nusikabino fraką, apsi- 
vilko. 

Bufetinėje stovėjo viena kėdė. Nei Megre, nei Žiustenas 
Minaras nesisėdo. Aplinkui buvo tylu. Rūmai skendėjo tyloj 
Ar tamsoj. Viskas dvelkė nepaprastu iškilmingumu ir darė ne- 
paprastą įspūdį: 

Dusyk Megre išsiėmė laikrodį iš liemenės kišenėlės. Pra- 
ėjo dešimt minučių, kol Lui vėl pasirodė, vis toks pat šaltas. 

— Prašom paskui mane... 

Minaras buvo bežengiąs įkandin Megre, bet rūmų užvaiz- 
das atsisukęs pasakė: 

— Jūs — ne. Nebent irgi priklausytumėt policijai. 

Megre pasijuto kvailai. Lyg ir negražu palikt čia vieną tą 
išbalusį fleitistą. Akimirką jam pasivaideno, kad bufetinė tam- 
saus medžio sienomis tai ne kambarys, o kalėjimo vienutė, 

ir jis jau regėjo, kaip mėlynsmakris rūmų užvaizdas grįžęs 
puola kankinti savo auką. 

Įkandin Lui jis perėjo holą su kolonomis ir pakilo tamsiai“ 
raudonu taku išklotais laiptais. Tiktai kelios lemputės gels- 
vomis vieliukėmis žibėjo ir driekė šešėlių palas. Durys antram 
aukšte buvo atdaros, šviesos keturkampyje ryškėjo Žmogus 
su chalatu. 

— Man sakė, kad norite pasikalbėti su manim? Prašom, 
įeikite. Palikite mus vienus, Lui. 


Tai buvo kartu ir salonas, ir kabinetas oda aptrauktom sie- 
nom, prikvipęs Havanos cigarais ir Megre nepažįstamais kve- 
palais. Durys į miegamąjį buvo paliktos praviros, matėsi su- 
gulėta lova po baldakimu. 

Rišaras Žandro-Baltazaras su pižama ir chalatu ant viršaus 
buvo basnirčias įsispyręs į juchtines šlepetes be užkulnių. 

Brunetas, apie trisdešimt metų amžiaus ir tarytumei visai 
neypatingo veido, jei ne ta kreiva nosis. 


— Lui man sakė, kad jūs esat iš mūsų kvartalo komisariato? 

Jis atidarė dailaus darbo dėžutę su cigaretėm ir pastūmėjo 
svečiui, bet tasai atsisakė. 

— Jūs nerūkot? 

— Rūkau tiktai pypkę. 

— Tada nesiūlysiu jums čia rūkyti, nes baisiai nepaken- 
čių pypkės kvapo. Manau, kad jūs prieš eidamas susiskambi- 
not su mano bičiuliu Le Bre? 

— Ne. 

— Šit kaip! Prašom atleisti, jei aš nesu pakankamai infor- 
muotas apie jūsų profesijos papročius. Le Bre dažnas svečias 
šiuose namuose, tik — iškart perspėju — anaiptol ne kaip po- 
licijos komisaras. Tarp kitko, jis taip mažai panašus į polici- 
ninką! Jis iš tikrųjų labai malonus žmogus, o jo žmona ža- 
vinga. Bet eikim prie reikalo. Kelinta dabar valanda? 

Jis apsimetė, kad ieško ir neranda laikrodžio, ir Megre 
gavo išsitraukti savo didelį sidabrinį „cibulį“. 

— Be penkių minučių pusė trijų. 

— O švisti pradeda apie penktą, ar ne? Žinau, nes man 
dažnai pasitaiko anksti išjoti į Bulonės mišką. Aš įsivaizda- 

vau, kad piliečių namai neliečiami nuo saulės laidos iki sau- 
lės patekėjimo. 
-— Taip ir yra, tk... 

Jis nutraukė Megre vidury kalbos. 

— Įsidėkite į galvą, aš jums tai primenu tik dėl to, kad 
neužmirštumėt galiojančių įstatymų. Jūs esat jaunas ir, be 
abejo, naujokas darbe. Jūsų laimė, kad pakliuvot pas savo 
viršininko draugą. Drįstu manyti, jog jūs čia atėjot kuo ge> 
riausių norų vedamas. Lui man trumpai nupasakojo. Tur būt, 
tasai tipas, kurį jis išmetė pio duris, pavojingas? Bet netgi 
šiuo atveju, drauguži, ar jums neatrodo, kad turėjot palaukti 
iki ryto? Prašom sėstis. 

O pats vaikščiojo ten ir atgal, įsikandęs egiptietišką cigare- 
tę auksiniu galiuku ir leisdamas priešais save dūmus. 

— Po šitos iš manęs gautos mažytės pamokos, kuri jums 
pravers, prašom pasakyti, ką jūs norėtumėt sužinoti? 

— Kieno yra tasai kambarys trečiam aukšte, antras langas 
iš kairės? 

— Atsiprašau? 

— Atleiskit, aš žinau, kad jūs neprivalot man atsakinėt, 
bent šiuo momentu. 

— Aš privalau? ..— pakartojo Rišaras, didžiai nustebęs. 

Megre nukaito ausys. 

— Šiąnakt iš šito kambario girdėjo šūvį. 

— Atsiprašau... Atsiprašau... Jūs, manau, pilno proto? 
Smagus dalykas Liaudies pasilinksminimai naktį, tik ar jūs 
kartais ne per daug truktelėjot? 

Laiptuose pasigirdo žingsniai. Pro atdaras duris Megre pa- 
matė aikštelėje naują siluetą, visai tokį, kaip ant „Vi pariz- 
jen“! viršelio. Vyriškis buvo su fraku, pelerina ir sustumiamu 
cilindru. Aukšto ūgio, senas, ploni ūsai užriestais galiukais, 
matyt, buvo dažyti. 

Nedrįsdamas įeiti, nustebęs, 0 gal ir išsigandęs, jis sustojo 
tarpduryje. 

— Įeikite, tėve. Manau, kad jūs skaniai pasijuoksit. Ponas, 
kurį čia maiote, tarnauja pas Le Bre... 


Iiusiruotas Žurnalas, Iašąs apie aukštuomenės gyvenimą, madas, 
teatrą, sportą. Dabar nebeeina. 

Keistas dalykas, Felisjenas Žandro-Baltazaras, tėvas, lyg ir 
nebuvo girtas, tačiau laikėsi kažkaip nei šiaip, nei taip, netvir- 
tai ir markstėsi. 

— Ar Lui matėt? — kalbėjo toliau sūnus. 

— Jis apačioje su kažkuo. 

— Teisingai. Kažkoks girtuoklis — jeigu tiktai ne koks be- 
protis, pabėgęs iš Vilžuifo! — ką tik vos neišlaužė lauko durų. 
Nulipęs Lui vargais negalais jį sutramdė. O dabar ponas... 

Jis stabtelėjo ir klausiamai pažiūrėjo. 

— Megre. 

— Ponas Megre, mūsų bičiulio Le Bre sekretorius, atėjo 
manęs pasiteirauti... Išties ką jūs norite pagaliau sužinoti? 

— Kas gyvena kambary viršum mūsų, antras langas iš 
kairės. 

Megre pasirodė, kad tėvas kažko neramus, keistai neramus. 
Pavyzdžiui, įėjęs į kambarį, jis baimingai, galima sakyti, nuo- 
lankiai dirsčiojo į sūnų. Jis nedrįso nė prasižioti. Lyg laukė 
15 Rišaro leidimo. 

— Mano sesuo,— atsakė tasai pagaliau.— Viskas? 

— Ji šiuo metu čia? 

Megre žiūrėjo ne į sūnų, o į tėvą. Bet ir šįsyk atsakė 
sunus. 

— Ne. Ji Ansevalyje. 

— Atleiskit, nenugirdau. 

— Mūsų pily, Ansevalio pily, prie Pui-siur-Luar, Nievro de- 
partamente. 

— Vadinas, kambarys tuščias? 

— Turiu pagrindo taip manyti. 

Ir pridūrė ironiškai: 

— Jūs, tur būt, norite savo akimis įsitikinti? Aš jus pa- 
lydėsiu. Vienu žodžiu, rytoj galėsiu pasveikinti mūsų draugą 
Le Bre, turintį tokius uolius valdininkus. Prašom su manim. 

Megre nustebo, kad ir tėvas nusekė paskui juos, bet kaž- 
kodėl nedrąsiai. 

— Štai kambarys, apie kurį jūs kalbat. Laimė, neužrakintas. 

Jis pasuko perjungikų. Miegamojo kambario baldai buvo 


! Miestelis Senos departamente, garsus savo psichiatrine ligonine. 

baltai lakuoto medžio, sienos — žydro šilko. Šoninės durys 
vedė į buduarą; viskas ten atrodė tvarkingai, kiekvienas daik- 
tas savo vietoj. 

— Labai prašau nuodugniai apžiūrėti. Tai apsidžiaugs se- 
suo, sužinojusi, kad policija rausėsi jos daiktuose. 

Megre nesidavė išmušamas iš vėžių ir nuėjo iki lango. Sun- 
kios šilkinės užuolaidos buvo tamsesnės už sienų apmušalus. 
Atitraukęs pamatė tiulines užuolaidas dienos šviesai sušvel- 
ninti: vienas jų kampiukas buvo privertas. 

— Manau, šįvakar niekas čia nebuvo įėjęs? 

— Nebent katra iš kambarinių. .. 

— O jų yra kelios? 

— Žinoma!-— sarkastiškai atsakė Rišaras.— Mes laikome 
dvi kambarines, Žermeną ir Mari. Dar yra Lui žmona, mūsų 
virėja, ir dar baltinių prižiūrėtoja, bet ji ištekėjusi ir ateina 
rytą, Oo išeina vakare. 

Felisjenas Žandro, tėvas, dirsčiojo tai į vieną, tai į kitą. 

— Kas čia yra?— galiausiai paklausė jis kostelėjęs. 

— Pats gerai nežinau. Paklauskite poną Megre. 

— Vienas praeivis maždaug prieš pusantros valandos girdė- 
jo, kaip staiga atsidarė šitas langas. Jis pakėlė galvą ir išvy- 
do paklaikusią moterį: ji šaukėsi pagalbos. 

Megre matė, kaip tėvo ranka stipriau suspaudė auksinį laz- 
dos bumbulą. 

— O kas toliau? — paklausė Rišaras. 

— Moterį nutempė nuo lango, ir tą pačią akimirką pokš- 
telėjo šūvis. 

— Tikrai? 

Jaunasis Žandro, nutaisęs persigandusį veidą, dairėsi ap- 
link, lyg ieškodamas kulkos pėdsako šilkiniuose sienų apmu- 
šaluose. 

— Aš stebiuosi, ponas Megre,— atleiskit, ar teisingai tariu 
jūsų pavardę?— kad jūs, apkalindamas mus tokiu sunkiu nu- 
sikaltimu, nesiėmėt elementaraus atsargumo ir neįspėjot savo 
viršininkų. Man regis, atskubėjote čia trupuų lengvabūdiškai. 
Ar jūs bent pasiteiravot, kas per vienas tasai praeivis, turin- 
tis tokią lakią vaizduotę? 

— Jis apačioje. 

— Man be galo malonu girdėti, kad jis po mano stogu. 
Vadinasi, jūs ne tik kad pats įsiveržiate vidury nakties, ne- 
paisydamas įstatymų, saugojančių piliečių laisvę, bet dar at- 
sitempiate tipą, kuris, švelniai kalbant, man atrodo įtartinas. 
Kad jau atėjot ir kad rytoj galėtumėt surašyti išsamų raportą 
mūsų bičiuliui Le Bre, tai prašom pasižymėti visus įkalčius, 
kaip pas jus įprasta. Manau, jūs norite savo akimis įsitikintū, 
kad mano sesers lova šiąnakt negulėta? 

Jis nutraukė atlasinę lovatiesę: paklodės buvo lygutėlės, 
pagalvė — balta kaip sniegas. 

— Prašom, ieškokite. Apšniukštinėkite visus kampus. Ti- 
kiuosi, ir lupą esat atsinešęs? 

— Apsieisim be jos. 

— Atleiskit. Išskyrus asmenišką pažinų su Le Bre, šiaip 
policiją turiu garbę pažinti tik iš romanų. Sakot, šovė? Tai gal 
kur 'nors yra lavonas? Einam. Paieškokim kartu! Gal š10j 
sieninėj spintoj? Kas žino? 

Jis atidarė spintą, pilną kabančių suknelių. 

— Čia? Šičia Liza laiko avalynę. Kaip matote, bateliai — 
jos silpnybė. Einam į jos buduarą.,.. 

Jis buvo įsitempęs ir kalbėjo vis sarkastiškiau. 

— Šitos durys? Jos užkaltos nuo tos dienos, kai mirė mo- 
tina. Bet yra dar kitos iš koridonaus. Įeikite. Nieko, nieko! 
Prašom... 

Pusę valandos truko tasai košmaras. Megre neliko nieko 
kita, tik klausyti, nes Rišaras tiesiogine to žodžio prasme da- 
vinėjo jam įsakymus. O pats jų vaikščiojimas iš vieno kamba- 
rio į kitą po visus rūmus atrodė kažkoks nerealus, kadangi 
nems iš paskos sekiojo senis Žandro-Baltazaras, vis su tuo 
sustumiamu cilindru ant galvos, pelerina ant pečių, pasirams- 
čiuodamas lazda su auksiniu bumbulu. 

— Ne, ne... Mes dar nelipam žemyn. Užmiršot, kad yra 
mansarda, kur miega tarnai. 

Koridoriuje degė lemputės be abažūrų. Lubos buvo nuožul- 
nios. Rišaras baladojo į duris. 

— Atidarykite, Žermena. Taip, taip! Nieko, kad jūs vien- 
marškinė. Čia policija. 

Duris atidarė stamboka užsimiegojusi mergina, biauriai dvo- 
kianti; patalas drėgnas, šukos ant tualetinio stalelio prisivėlu- 
sios plaukų. 


Jūs girdėjot šūvį? 

Ką? 

Kelintą atsigulėt? 

Į savo kambarį atėjau dešimtą. 
Ir jūs nieko negirdėjot? 


Klausimus davinėjo Rišaras. 


Sekanti! .. Atidarykit, Mari... Ne, ne, meilute, nieko 


svarbaus. .. 


Kokių šešiolikos metų mergaitė, užsimetusi ant marškinių 


žalią 
Ji 


m 


Jūs, 


apsiaustą, tirtėte tirtėjo. 

Jūs girdėjot šūvį? 

žiūrėjo į Rišarą ir Megre, pagauta siaubo. 
Seniai atsigulėt? 

Nežinau. 

Jūs ką nors girdėjot? 

Ne. Kodėl klausiat? Ar atsitiko kas nors? 
Jūs turit klausimų, ponas Megre? 
Norėčiau paklausti, iš kur ji kilusi. 

Iš kur jūs kilusi, Mari? 

Iš Ansevalio. 

O Žermena? 

Irgi iš Ansevalio. 

O Lui? 


Iš Ansevalio, ponas Megre,— ironiškai atsakė Rišaras.— 
kaip matau, nežinote, jog pilių savininkai paprastai at- 


siveža tarnus iš savo dvarų. 


Kieno šitas kambarys? 

Lui žmonos. 

Ar jos vyras irgi čia miega? 
Jis miega apačioj, šveicorinėj. 


Lui žmona ilgai neatidarė. Tai buvo nedidelio ūgio juod- 
bruvė storulė nepatiklių akių. 


Ar greit liausitės ermydenį kėlę? Kur Lui? 


— Apačioj. Sakykit, jūs girdėjot šūvį? 

Jinai kone grūste išgrūdo juos pro duris, piktai bambėda- 
ma. O Rišaras varstė ir varstė duris, rodė tuščius kambarius, 
podėlius, mansardas. Gavo Megre lipti ir ant aukšto, o paskui 
leistis žemyn apžiūrėti tėvo ir sūnaus apartamentų. 

— Liko salonai. Ne, ne! Aš būtinai prašau! 

Jis uždegė didįjį krištolo sietyną, ir tas sudzinguliavo. 

— Nei lavono? Nei sužeisto? Jūs viską apžiūrėjot? O į rūsį 
nenorit nusileist? Teikitės pažiūrėti į laikrodį: dabar penkio- 
lika minučių ketvirtos. 

Jis atidarė bufetinės duris ir pamatė Žiusteną Minarą, sė- 
dintį ant kėdės. Lui stovėjo kampe lyg sargybinis, saugąs 
kalinį. 

— Šitasai jaunikaitis, girdėjęs šūvį? Be galo džiaugiuosi, 
matydamas tokį įdomų veidą. Aš manau, ponas Megre, j0g 
dabar turiu teisę paduoti skundą dėl šmeižikiško įskundimo 
ir mėginimo pažeisti piliečių buto neliečiamybę. 

— Ką gi, turit teisę... 

— Labanakt. Lui, išleiskite šituos ponus. 

Senasis Žandro buvo benoris kažką sakyti, bet susilaikė. 
O Megre vargais negalais iškošė: 

— Dėkoju. 

Lui, nuo kulnų jiems nesitraukdamas, užvėrė sunkias duris. 

Išmušti iš vėžių, sutrikę, Megre ir Minaras vienu du sto- 
vėjo ant kairiojo šaligatvio. Megre automatiškai pasilenkė 
prie alyvos dėmės mediniam grindiny, lyg norėdamas žūt būt 
įsikabinti į ką nors apčiuopiama. 

— Garbės žodis, aš nė lašo burnoj neturėjau. 

— Tikiu. 

— Ir aš ne pamišėlis. 

— Žinoma, ne. 

— Kaip manot, pakenks jums šita istorija? Aš lyg ir gir- 
dėjau. .. 


Taip Megre aplaistė savo pirmąją vizitę, kuri truputėlį jam 
piovė pažastis. 

II skyrius 
RIŠARAS MELAVO 


Be dešimt devynios ponia Megre, gaivi, išsipraususi geru 
muilu, šypsodama atitraukė užuolaidas, ir į kambarį įspindo 
linksma saulutė. Ištekėjusi ne taip seniai, ji vis dar stebėda- 
vosi, žiūrėdama į mieganų vyriškį tankiais pasišiaušusiais plau- 
kais, į jo rusvus smailius virpčiojančius ūsus ir kaktą, kuri 
susiraukdavo, nutūpus musei. Ponia Megre juokėsi. Ji visada 
juokdavosi, kai prieidavo rytais prie j0 lovos, puodeliu kavos 
nešina, 0 jis žiūrėdavo į ją užmiegotomis, bent kiek vaikiš- 
komis akimis. 

Stambi, skaistaus veido, trykšte trykštanti sveikata, — tokias 
merginas pamatysi tik konditerijos parduotuvėse ar pieninėse 
už marmurinio prekystalio,— ponia Megre kiauras dienas bū- 
davo viena jų mažame butuke Rišar-Lenuaro gatvėj, tačiau 
nėmaž nenuobodžiaudavo. 

— Apie ką tu galvoji, Žiuli? 

Tuo metu jinai jo dar nevadino Megre, bet jau ir tada 
jautė jam savotišką pagarbą, atsineštą 1š namų: taip ji, matyt, 
gerbė savo tėvą, taip kada nors gerbs, kai turės, savo sūnų. 

— Aš galvoju... 

Ir jis mintinai išpyškino tekstą, kurį prisiminė, kai tik pra- 
merkė akis po trumpo dviejų valandų miego. Tai buvo sakiniai 
iš policijos vidaus tvarkos taisyklių: 


Geležinė Siurte policijos pareigūnų ir agentų taisyklė — vi- 
są savo. laiką skirti tarnybai. 

Kiekvienas pradėtas ar pradėtinas tyrimas bei sekimas turi 
būti atliktas kuo trumpiausiu laiku, neatsižvelgiant į poilsio 
valandas ir netgi išeigines dienas. 


Jis išėjo iš komisariato šeštą valandą ryto, kai sekretoriaus 
pavaduotojas Alberas Liusas perėmė budėjimą; lauke buvo 
taip gaivu, o Paryžiaus gatvės tokios smagios, kad jis pa- 
traukė pėsčiom ir *vos nenudrožė aplinkui per Hales pakve- 
penti ankstyvųjų daržovių ir vaisių. 

Ne jis vienas, šimtai ir tūkstančiai Paryžiuje akių nesu- 
dėjo per tas dienas. Nors svečios šalies karūnuoto valdovo 
vizitas turėjo trukti lygiai tris dienas, tačiau policijos briga- 
dos jau kelios savaitės buvo ant kojų, ypač tos, kurių žinioje 
buvo mebliuoti kambariai, stotys, svetimšaliai ir smulkūs nu- 
sikaltimai. 

Skyriai skolinosi kits iš kito žmones, komisariatai taip pat. 
Karalhaus svečiavimosi reglamentas, iš anksto griežčiausiai su- 
tikrintas, nekliudė Sen-Žoržo kvartalo, ir neužimti pareigūnai 
buvo pasiųsti į Operos kvartalo komisariatą. 

Ne vien anarchistai nedavė policijai miegoti. Bepročius per 
šitokias iškilmes būtinai pagauna transas, nesnaudžia kišenva- 
giai, gatvės mergos, kurios mikliai apstatinėja provincialus, 
suplūdusius į Paryžių pasižiūrėti jo didenybės palydos. 


— Čia Baltazaro kava? — paklausė jis. 

— Kodėl tu klausi? Tau ji nepatinka? 

— Tiesiog noriu žinoti, kodėl tu perki būtent šitą kavą. 
Ar ji geresnė? 

— Šiaip ar taip, ji tikrai nebloga, be to, gauni paveiks- 
liukų. 

Jis buvo užmiršęs albumą, į kurį jinai rūpestingai klijavo 
paveiksliukus, randamus kavos pakeliuose, su visų rūšių gė- 
lėmis. 

— Surinkus tris pilnas serijas, galima gauti riešutmedžio 
komplektą miegamajam. 


Jis priėmė dušą, nes bute vonios tada dar neturėjo. Užvalgė 
sriubos kaip kaime, kur rytais visad valgo sriubą. 

— Tur būt, nežinai, kada pareisi? 

Jis pakartojo šypsodamas: 

— „. neatsižvelgiant į poilsio valandas ir netgi išeigines 
dienas... 

Tą taisyklę ji atmintinai mokėjo. Ji jau stovėjo su skrybė- 
laite ant galvos. Mėgdavo jį lydėti į darbą, lyg vaiką į mo- 
kyklą, bet iki pat komisariato neidavo — jis gėdytųsi, susi- 
tikęs kolegą. 

Lygiai dešimtą komisaro kabrioletas sustojo Larošfuko gat- 
vėje; arklys daužė kanopom grindinį, o vežėjas perėmė vade- 
les iš šeimininko. Maksimas Le Bre tikriausiai buvo vienin- 
telis policijos komisaras Paryžiuje, laikąs savo ekipažą 1 gy- 
venąs Monso lygumoje, viename iš naujųjų namų Kurselės 
gatvėje. 

Prieš važiuodamas į komisariatą, jis jau buvo užsukęs į Ho- 
šo klubą, kur pasifechtavo, paplaukiojo baseine ir masažistas 
padarė jam masažą. 

Megre raportas gulėjo ant viršininko stalo, ir Megre, lyg 
kažko baimindamasis, galvojo apie jį, savo pirmąjį svarbų 
raportą, kurį stropiai rašė iki diena išaušo, stengdamasis pa- 
naudoti visas ką tik išmoktas teoreūnes žinias. 

Iš Šaptalio gatvės fleitistas Žiustenas Minaras vėl sugrįžo 
su Megre į komisariatą. Prie durų jie stabtelėjo. 

— Jūs vedęs? 

— Taip. 

— Žmona, tikriausiai, rūpinasi? 

— Tas nesvarbu. 

Ir Žiustenas įėjo vidun. Megre surašė protokolą ir padavė 
muzikantui pasirašyti. Bet tasai vis tiek nė nemanė eiti namo. 

—- Ar neklius jums nuo žmonos? 

O tas romiai, bet atkakliai pakartojo: 

— Nesvarbu. 

Kodėl Megre dabar apie tai galvojo? Jis kone varyte jį iš- 
varė, kai pradėjo švisti. Atsisveikindamas fleitistas nedrąsiai, 
bet tvirtai dar paprašė: 

— Ar leisite man pas jus užeiti? 

Jis padavė skundą ant minėtojo Lui. Nusileisti nenusileis. 
Visi šie popieriai, kaip reikiant sutvarkyti, gulėjo ant komisa- 
ro stalo, ant šūsnies kitų, ne tokių svarbių kasdieninių ra- 
portų. 

Beveik niekas nematydavo įeinant Maksimo Le Bre (iš ko- 
ridoriaus jis patekdavo tiesiai į savo kabinetą), bet jo žings- 
nius girdėdavo, ir šįsyk Megre krūptelėjo širdis. 

Ant suolo sėdėjo kolekcija nuolatinių interesantų, daugiau- 
sia vargšų ir valkatų, ir jis šaukė juos iš eilės, išdavinėjo gy- 
venamosios vietos ar neturto pažymėjimus, registravo pames- 

tus ar rastus daiktus, siuntinėjo į Daboklę bulvaruose sulai- 
kytus elgetas ar be leidimo prekiaujančius kromelninkus. 

Kaip tik po laikrodžiu juodais rėmais buvo elektrinis skam- 
butis, ir kai jis sučirkš. .. 

Megre buvo apskaičiavęs, kad perskaityti jo raportui ir Liu- 
dytojo Minaro parodymams reikia maždaug dvylikos minučių. 
Jau praėjo dvidešimt, o jo vis nešaukė, tik iš vos girdimo 
klinktelėjimo suprato, kad viršininkas prašo sujunglamas su 
kažkuo telefonu. 

Le Bre kabinetą nuo komisariato salės skyrė apmuštos du- 
rys. Pro jas tik vos vos girdėdavosi neaiškus balsų mur- 
mesys. 

Gal Le Bre jau kalbasi telefonu su Rišaru Žandro, pas ku- 
rį dažnai svečiuojasi? 

Skambint neskambino, tik durys virstelėjo: 

— Megre! 

Geras ar blogas ženklas? 

— Įeikit, balandėli. 

Komisaras ne iškart sėdosi už rašomojo stalo: traukdamas 
cigaretę, jis dideliais žingsniais matavo kambarį. Pagaliau 
uždėjo ranką ant aplanko su bylomis ir, tarsi ieškodamas žo- 
džio, atsiduso: 

— Perskaičiau jūsų kūrybą. 

— Klausau, ponas komisare. 

— Jūs padarėt tai, ką laikėt savo pareiga padaryti. Jūsų 
raportas surašytas labai aiškiai, labai išsamiai. 

— Dėkoju, ponas komisare. 

— Netgi aš esu ten paminėtas. 

Rankos mostu jis sustabdė bepradedantį teisintis Megre. 

— Aš anaiptol jums nepriekaištauju, atvirkščiai — galiu tik 
pagirti. 

— Aš stengiausi tiksliai užrašyti visa, kas buvo šnekama. 

— Vienu žodžiu, jūs gavot puikiausią progą apžiūrėti namą. 

— Mane vedžiojo iš kambario į kambarį. 

— Ir galėjot įsitikinti, jog nieko nenormalaus nebuvo. 

-— Žiusteno Minaro nurodytam kambary tiulinė užuolaida 
buvo prignybta, lyg paskubomis darant langą. 

— Šitai galėjo atsitikti bet kada, ar ne? O kuo gi įrodysi, 
kad užuolaida prignybta ne prieš keletą dienų? 

— Tėvas, ponas Felisjenas Žandro-Baltazaras, atrodo, di- 
džiai susijaudino, užtikęs mane namuose. 

— Jūs parašėt išsigando. 

— Tokia mano nuomonė. 

— Aš asmeniškai pažįstamas su Žandro — keliskart per sa- 
vaitę susitinkam klube. 

— Žinau, ponas komisare. 

Komisarą, dailios išvaizdos, labai gražiai išauklėtą vyriškį, 
galėdavai sutikti visuose aukštuomenės rautuose; mat, jis bu- 
vo vedęs vieną iš turtingųjų įpėdinių Paryžiuje. Matyt, dėl 
to jis, kad ir plačiai gyvendamas, vertė save reguliariai dirbt. 
Išvargę vokai, gilios raukšlės palei akis bylojo, kad jis šią- 
nakt, beje, kaip ir daugelį naktų, matyt, miegojęs ne ką dau- 
giau už Megre. 

— Pakvieskit Besoną. 

Besonas buvo vienintelis inspektorius, paliktas komisariate 
per karaliaus vizitą. 

— Aš čia jums turiu vieną darbelį, drauguži. 

Ir, išplėšęs iš bloknoto lapelį, užrašė fleitisto Žiusteno Mi- 
naro pavardę ir adresą. 

— Surinkite man diskretiškai žinių apie šį poną. Kuo grei- 
čiau, tuo geriau. 

Besonas žvilgtelėjo į adresą, apsidžiaugė pamatęs, kad čia 
pat, Paryžiuje, ir pažadėjo: 

— Tuoj einu, patrone. 

Likęs vienas su Megre, komisaras nežymiai šyptelėjo ir su- 
murmėjo: 

— Taigi. Manau, kad kol kas tai vienintelis dalykas, kurį 
turime padaryt. 


Kaip niekad širdy niršte niršdamas, Megre sėdėjo už savo 
juodo stalo ir jau keletas valandų skaitė kažkokius sučiurin- 
tus popierius, klausėsi namsargių skundų ar gatvės prekijų 
pasiteisinimų. 

Patys kraštutiniausi sprendimai lindo jam į galvą: gal imti 
ir atsistatydinti. Vadinasi, vienintelis dalykas, ką reikia dary- 
ti, anot komisaro, tai surinkti žinias apie fleitistą. O kodėl jo 
nesuimti ir neapkulti? 

Megre taip pat būtų galėjęs paskambinti aukščiausiam virši- 
ninkui ar nueiti pas jį. Su Ksavje Gišaru, Siurte šefu, buvo 
gerai pažįstamas. Jis dažnai atostogaudavo netoli Megre gim- 
tinės, Alje kaime, ir kadaise draugavo su jo tėvu. 

Nepasakytum, kad jis protegavo Megre, bet diskretiškai 
stebėjo jį iš tolo, teisingiau — iš aukšto, ir, be abejo, jo pa- 
tvarkymu ketvirti metai Megre nuolat kilnojamas iš vienos 
vietos į kitą, kad greičiau perprastų policijos darbo mecha- 
nizmą. 

„Minaras ne beprotis. Ir nebuvo girtas. Jis matė, kaip at- 
sidarė langas. Girdėjo šūvį. Ir aš pats savo akimis mačiau 
alyvos dėmes gatvėje.“ 

Jis visa tai išdės. Jis pareikalaus. . . 

Jam šovė į galvą mintis, jis išėjo iš kambario, nusileido 
trim laipteliais, įėjo į budimąjį, kur uniformuoti policininkai 
lošė kortomis. 

— Sakykit, brigadininke, ar visi, kas budėjo šiąnakt, jau 
padavė savo raportus? 

— Ne, ne visi. 

— Aš norėčiau, kad jūs paklausinėtumėt, ar kuris nors iš 
jų nepastebėjo mūsų. kvartale tarp dvyliktos ir antros nakties 
„Dion-Butono“ Šoferis buvo su pilka odine striuke ir dide- 
liais akiniais. Ar sėdėjo dar kas viduje — nežinau. 

Juo blogiau komisaru! Kiekvienas pradėtas tyrimas bei 
sekimas. .. 

Teoniją jis žino. Sutinkamai su taisyklėmis tyrimą veda 
jis, nesvarbu ar tai Baltazaras, ar ne Baltazaras. 

Vidudienį jį suėmė miegas, bet dar nebuvo priėjusi jo eilė 
pusryčiauti. Akių vokus dygsėjo. Jis po dukart to paties klau- 
sinėdavo klientus. 

Įėjo Besonas. Nuo jo ūsų padvelkė absentu, ir Megre pa- 
galvojo apie bistro vėsumą ar švelnios šviesos užlietą kavinės 
terasą kur nors Didžiuosiuose bulvaruose. 

— Ar patronas tebėra? 

Jo nebebuvo, ir Besonas sėdo rašyti raporto. 

— Vargšelis!— atsiduso jis. 

— Kas toks? 

— Muzikantas. 

Ir Besonas, raudonas, pilno veido, kuris žvilgėte žvilgėjo, 
ėmė pasakoti: 

— Visų pirma jis džiovininkas, o tai ne juokas. Jau kelinti 
metai jį stengiasi išsiųsti į kalnus, bet jis nė girdėt nenori. 

Nuo Sen-Žoržo aikštės pusės lėkė arkliai. Rytą Invalidų 
esplanadoj įvyko karinis paradas, ir dabar įvairių rūšių ka- 
riuomenės dalys traukė atgal į savo kareivines. Miestas vis 
dar ūžė, kur tik mesi akį — vėliavos, uniformos, žygiuojantys 
orkestrai, marga minia, skubanti link Eliziejaus rūmų, kur 
Respublikos prezidentas kėlė iškilmingus oficialius pusryčius. 

— Gyvena jie dviejų kambarių bute nuo kiemo pusės, šeš- 
tam aukšte, lifto nėra. 

— Jūs buvot pas juos? 

— Šnektelėjau su anglininkų iš to pat namo, paskui su 
namsarge, kuri pasirodė besanti iš mano krašto. Nėr to mė- 
nesio, kad nuomininkai jai nesiskųstų dėl jo fleitos: jis pučia 
kiauras dienas, atlapojęs langą. Namsargė jį mini gražiuoju. 
Anglininkas taip pat, nors fleitistas jam už anglis du ar trys 
mėnesiai nesumokėjęs. Na o jo pat... 

— Jūs ją matėt? 

— Ji kaip sykis praėjo pro šalį, kai sėdėjau pas namsargę. 
Augalota, apkūni, kibirkštingom akim. Kaip Karmen. Amžinai 
su peniuaru ir šlepetėm slankioja po aplinkines krautuvėles. 
Eina kortų mesti. Savo vyrą plūsta. Namsargė netgi mananti, 
kad jis nuo jos ir pylos gaunąs. Vargšelis! 

Besonas vargais negalais surezgė keletą sakinių: rašyti ra- 
portus ne jo darbas. 

— Aš sėdau į metro ir nuvažiavau į „Kliši“ alinę. Šeimi- 
ninkas nieko blogo negalįs apie jį pasakyti. Negeria. Visad 
ateina į darbą penkiom minutėm anksčiau. Su visais lipšnus, 
o kasininkė jį tiesiog dievina. 

— Kur jis buvo šįryt? 

— Nežinau. Namo neparėjo. Namsargė man būtų pasakiusi. 

Megre išėjo iš komisariato ir patraukė į bariuką Sen-Žoržo 
aikštėje — suvalgys porą kietai virtų kiaušinių ir išgers bo- 
kalą alaus. Parėjęs rado ant savo stalo brigadininko paliktą 
raščiuką. 

Policininkas Žiuljenas sakosi pastebėjęs, kaip pusę antros 
naktį „„Dion-Butonas“ sustojes prie namo Nr. 28 Mansaro gat- 
vėj. Be šoferio (aprašymas sutampa), viduje nieko daugiau 
nebuvo. Mašina, pastovėjusi apie dešimt minučių Mansaro gat- 
vėj, nuvažiavo atgal Blanš gatvės link. 


Sučirškė skambutis po laikrodžiu, ir Megre, skubiai pašo- 
kes, pravėrė apmuštas duris. Komisaras buvo grįžęs, ir Megre 
matė savo raporto lapus išdėliotus ant stalo ir paraštėse pa- 
stabas raudonu pieštuku. 

— Įeikit, balandėli. Sėskitės. 

Retoka malonė, nes komisaras lengva širdimi leisdavo savo 
bendradarbiams stovėti. 

— Manau, kad jūs visą rytą mane keiksnojot? 

Jis irgi vilkėjo vizite, tik jo vizitė siūta geriausio siuvėjo 
Vandomo aikštėje, o liemenės būdavo visad kuo švelniausių 
tonų. 

— Aš dar sykį rūpestingai perskaičiau jūsų raportą. Labai 
geras raportas, beje, aš jums, rodos, tai sakiau. Taip pat kal- 
bėjausi su Besonu apie jūsų draugą fleitistą. 

Megre įsidrąsinęs rėžė: 

— Ar Žandro-Baltazarai jums neskambino? 

— Skambino, bet kalbėjo visai ne tokiu tonu, kaip jūs ma- 
note. Rišaras Žandro buvo tiesiog nuostabus, kas be ko, tru- 
putėlį pasišaipė iš jūsų ir jūsų uolumo! Jūs, žinoma, tikėjo- 
tės, kad jis savo ruožtu skųsis? O gavosi atvirkščiai. Kad jis 
palaikė jus jaunu ir karštu, manau, jūsų nestebina. Ir kaip 
tik dėl to jis leido sau piktą išdaigą: darinėjo jums visas 
duris. 

Megre sėdėjo niūrus, o jo viršininkas žvelgė į jį su gud- 
riu šypsuliu, kuris pagal to meto madą buvo kaip ir charakte- 
ringas bruožas visų jo aplinkos „skeptikų“, visų ,lėbauninkų“. 

— O dabar sakykite, brangusis, ką jūs, manim dėtas, būtu- 
mėt daręs šį rytą? 

Kadangi Megre tylėjo, jis kalbėjo už jį: 

— Būtumėt pareikalavęs orderio kratai? Visų pirma kokiu 
pagrindu? Kad gautas skundas? Bet jame, šiaip ar taip, skun- 
džiamasi ne Rišaru Žandro. Kas nors užkluptas nusikaltimo 
vietoje? Ne. Kas nors sužeistas? Nieko nežinom. O jūs šiąnakt 
buvote tame name, apžiūrėjote visus jo užkampius, matėte vi- 
sus jo gyventojus, kai kuriuos taip, kaip iš patalo pakėlėt. 

Supraskit mane teisingai. Numanau, kokios buvo jūsų min- 
tys šį rytą. Aš esąs Žandro bičiulis. Dažnai pas juos svečiuo- 
jąsis. Netgi tų pačių sferų, kaip nie. Prisipažinkite, kad jūs 
mane keikėt. 

— Yra Minaro parodymai ir skundas. 

— Gerai, dabar apie fleitistą. Maždaug pusę antros nakų 
ns mėgino jėga ar kone jėga įsiveržti į rūmus, remdamasis 
tuo, esą girdėjęs kažką šaukiant pagalbos. 

— Jis matė... 

— Neužmirškite, kad matė tik jis vienas, niekas iš kaimy- 
nų išsigandęs neatbėgo. Įsivaizduokit, kad jūs rūmų užvaiz- 
das, iš miego pažadintas spyrių į vartus. 

— Atsiprašau! Pusę antros naktį kalbamasis Lui buvo kaip 
reikiant apsirengęs, su kaklaraiščiu, tuo tarpu kai skambino 
Minaras, visi namo langai buvo tamsūs. 

— Tebūnie. Įsidėkit į galvą, kas pareiškia, jog rūmų už- 
vaizdas buvo kaip reikiant apsirengęs? Vis tasai jūsų fleitūs- 
tas. Tarkim, kad taip. Ar tai nusikaltimas? Minaras gana gru- 
biai išmetamas į gatvę. Bet kaip jūs pasielgtumėt, jei koks 
nors chuliganas vidury nakties įsilaužtų į jūsų namus, tvir- 
tindamas, kad jūs žudot savo žmoną? 

Jis atkišo auksinį portsigarą Megre, ir tas bene šimtąjį kar- 
tą turėjo jam priminti, jog cigarečių nerūkąs. Toks jau buvo 
Le Bre paprotys, maloningas aristokrato žestas. 

— Dabar apsvarstykim klausimą grynai administraciniu po- 
žiūriu. Jūsų surašytas protokolas turi praeiti įprastinį kelią, 
tai yra jis bus persiųstas policijos prefektui, kuris nuspręs, 
ar perduoti jį prokuratūrai. Fleitisto skundui ant rūmų užvaiz- 
do irgi bus duota eiga. 

Megre, įspyręs akis, piktai žiūrėjo į savo viršininką ir vėl 
galvojo apie atsistatydinimą. Numanė, kas bus toliau. 

— Žandro-Baltazarų šeima — viena iš labiausiai žinomų Pa- 
ryžiuje. Mažiausias nediskretumas — ir bet koks bulvarinis 
laikraštpalaikis labai apsidžiaugs, nugriebęs tokią progą. 

Megre sausai pasakė: 

— Suprantu. 

— Ir jūs manęs nekenčiat, tiesa? Manote, kad aš juos pro- 
teguoju, kadangi jie šio pasaulio viešpačiai arba mano draugai? 

Megre ištiesė ranką, norėdamas paimti nuo stalo popierius 
ir sudraskyti, kaip kad buvo paprašyta. Paskui grįš į bend- 
rąją salę ir kiek galint tvirtesniu braižu parašys atsistatydinimo 
pareiškimą. 

— O dabar, mielasis Megre, aš turiu jums pranešti vieną 
naujieną. 

Keista: šaipymasis skamba draugiškai. 

— Šįryt, kai aš skaičiau jūsų raportą ir kai paskui kalbė- 
jausi su jumis, vienas dalykas man nedavė ramybės, kaip 
kažkoks neaiškus prisiminimas. Nežinau, ar jums irgi taip 
esti. Juo labiau tu jį stengiesi prisiminti, juo jis blanksta. 
Tačiau aš gerai žinojau, kad tai svarbu, kad tai netgi gali 
pakeisti visą dalyką. Pagaliau aš radau, ir būtent tą akimirką, 
kai ėjau pusryčiauti. Priešingai savo įpročiu:, pusryčiavau 
namie: buvom pakvietę draugų. Žiūrėdamas į žmoną, aš at- 
stačiau trūkstamą grandį. Pasirodo, man nedavė ramybės šį 
rytą jos vienas pasakytas sakinukas. Bet koks? Staiga, pusry- 
čius įpusėjęs, aš prisiminiau. Vakar, prieš išeidamas iš namų, 
aš ją paklausiau, kaip kad dažnai darau: 

— Ką jūs veiksit šiandien popiet? 

Žmona man atsakė: 

— Gersim arbatą Fobur-Sent-Onore su Liza ir Bernadeta. 

Bernadeta — grafienė d'Estiro. O Liza — Liza Žandro-Bal- 
tazar. 

Jis nutilo ir žiūrėjo į Megre žibančiomis akimis. 

— Taigi, drauguži. Man beliko sužinoti, ar tikrai Liza Žand- 
ro gėrė vakar penktą valandą su mano žmona arbatą pas Pia- 
ną. Žmona patvirtino, kad gėrė. Ir nė nebuvo šnekos, jog 
važiuoja į Ansevalį. Grįžęs čia, aš rūpestingai dar kartą per- 
skaičiau jūsų raportą. 

Megre veidas nušvito, jis džiūgaudamas pravėrė burną: da- 
bar tai šnekės. 

— Palaukit. Neskubėkit. Šiąnakt Lizos Žandro kambarį jūs 
radot tuščią. Jos brolis jums pareiškė, kad ji Nievre. 

— Vadinasi... 

— Tas nieko nerodo. Rišaras Žandro su jumis kalbėjo ne- 
prisaikdintas. Jūs neturėjot jokio orderio, jokios teisės jo 
kvosti. 

— Bet dabar... 

— Dabar ne daugiau, kaip vakar. Todėl aš jums patariu. .. 

Megre nebesusigaudė. Jį liejo šaltu ir karštu, ir jis nebe- 
žinojo, kaip laikytis. Jis degė. Jį žemino, elgėsi su juo kaip 
su vaiku. 

— Kokie jūsų planai dėl atostogų? 

Jis nepataikė nė dorai atsakyti. 

— Žinau, kad valdininkai turi įprotį iš anksto ruoštis, kaip 
praleis savo „langus“ bei atostogas. Bet jeigu jūs norite, ga- 
lite imti atostogas tuojau, kad ir šiandien. Netgi manau, kad 
man bus ramiau ant širdies. Ypač jei neketinate išvažiuoti 
iš Paryžiaus. Atostogaujantis policininkas — jau nebe polici- 
ninkas, ir tada jis sau gali imtis žygių, kuriuos administracijai 
šiaip būtų sunku pateisinti. 

Vėl švysteli viltis. Bet jis vis tek tebebijo. Laukia, kad vėl 
viskas pakryps kitaip. 

— Tikiuosi, žinoma, kad negausiu jokių skundų jūsų adre- 
su. Jeigu kartais turėtumėt man ką nors pranešti ar tiesiog 
norėtumėt pasitarti, galite skambinti į Kurselės bulvarą. Mano 
telefono numerį rasite knygoje. 

Megre vėl prasižiojo, šįsyk norėdamas padėkoti, tačiau ko- 
misaras lengvai stumtelėjo jį durų link ir, lyg ūmai prisimi- 
nęs nereikšmingą smulkmeną, pasakė: 

— Tiesa, jau šešeri ar septyneri metai tėvas Felisjenas 
Žandro yra šeimos tarybos priežiūroje lyg koks geltonsnapis 
plevėsa. Po motinos mirties faktiškai reikalus tvarko Rišaras. 
Kaip jaučiasi jūsų žmona? Jau apsipranta Paryžiuje ir savo 
naujajam bute? 

Sausas rankos paspaudimas — ir Megre atsidūrė anapus ap- 
muštų durų. Dar neatsitokėjęs, jis mechaniškai ėjo prie savo 

juodo stalo, tik ūmai jo akys nukrypo į vieną lankytoją, sė- 
dintį ant suolo, anapus barjero, kurį Megre vadindavo preky- 
stalių. 

Tai buvo fleitistas Žiustenas juodu kosiumu — ne fraku 
kaip anąsyk — ir be apsiausto. Jis romiai laukė, sėdėdamas 
tarp valkatos ir storos moteriškės žalia skara, žindančios kū- 
dikį. 

Muzikantas mirktelėjo Megre, tarytum klausdamas, ar ga- 
lima prieiti prie barjero. Megre irgi akimis jam liepė luktelė- 
ti, sutvarkė raštus ir perdavė savo kolegai einamuosius rei- 
kalus. 

— Einu atostogų!-— pasiskelbė. 

— Balandžio mėnesį, kai darbo iki kaklo per tą atvažiavu- 
sį karalių? 

— Einu atostogų. 

O tas, žinodamas, kad Megre neseniai vedęs, kamantinėjo: 

— Kūdikio lauki? 

— Ne. 

— Sergi? 

— Ne. 

Darėsi nebe smagu klausinėti, ir kolega palingavo galvą. 

— Ką gi! Žinokis. Šiaip ar taip, linkiu gerų atostogų. Se- 
kasi žmonėms. 

Megre pasiėmė savo skrybėlę, nusimovė rankogalius, ku- 
riuos užsitraukdavo atėjęs į raštinę, ir išėjo pro dureles už 
aptvaro, skiriančio policininkus nuo interesantų. Žiustenas Mi- 
naras lyg niekur nieko atsistojo ir lyg niekur nieko nusekė pas- 
kui jį, nė žodžio netaręs. 

Ar jis gavo į kailį nuo žmonos, kaip Besonas davė jam 
suprasti? Šviesiaplaukis, mėlynų akių, menkutis, raudonio 1š- 
muštais skruostais jis neatstojo nuo Megre, kaip kad pakly- 
dęs šunelis neatstoja nuo praeivio. 
vėliavos. Rodėsi, kad nuo būgnų ir trimitų oras virpėte virpa. 
Žmonės žengė smagūs, o daugumas vyriškių, nusižiūrėję į mar- 
širuojančius kareivius, ėjo kapotu žingsniu. 

Galų gale Minaras prisigretino prie Megre iš kairės pusės 
ir užjaučiamai paklausė: 

-— Ar jus atleido? | 

Tur būt, jis manė, kad policijos pareigūną galima lengvai 
atleisti, kaip ir orkestro fleitistą, ir jautėsi didžiai nelaimin- 
gas, jog per jį viskas taip išėjo. 

— Manes neatleido. Aš gavau atostogų. 

— Al 

Tasai „a“ nuskambėjo nei šiaip, nei taip: lyg ir nerimas- 
tingai, lyg ir pnekaištaujamai. 

— Jiems parankiau, kad jūs kol kas nesimaišytumėt, ar 
ne? Tikriausiai nori užtūinti bylą? O kaip mano skundas? 

Jo balsas darėsi kietas. 

— Kad jie tik kur nenukištų mano skundo. Aš iškart jums 
pareiškiu, kad šito aš taip nepaliksiu. 

— Skundas bus svarstomas savo ruožtu. 

— Juo geriau! Ypač kad aš turiu jums naujienų. Šiaip ar 
taip, naujiena... 

Jie priėjo Sen-Žoržo aikštę, tykią lyg provincijoj, su ma- 
žyčiu bistro, kur visada kvepia baltu vynu. Megre kuo pa- 
prasčiausiai siumtelėjo duris. Iš tiesų šią popietę padvelkė 
atostogom. Bufeto cinkas svidėte svidėjo, Vuvre vynas stik- 
luose žaižaravo žalsvais atšvaitais ir žadino troškulį. 

— Jūs man sakėte mates Žandro namuose dvi tarnaites, 
tiesa? 

— Žermeną ir Man,— tarė Megre.— Neskaitant virėjos po- 
rmios Lui, 

— Tai va, o buvo tik viena. | 

Muzikanto akys švietė vaikišku džiaugsmu, ir šią akimirką 
jis labiau nei kada panėšėjo į ištikimą šunį, atnešantį šei- 
mininkui pagalį. 

— Aš šnektelėjau su pienininke, kuri pristatinėja jiems pie- 
ną; jos pieninė Fonteno gatvėje, ant kampo, šalia tabako krau- 
tuvėlės. 

Megre žiūrėjo į jį nustebęs ir jautėsi truputį nesmagiai, kad 
negali atsiginti minties, jog toji jo Karmen karšia jam kailį. 

— Vyresnioji tarnaitė, Žermena, nuo šeštadienio išvykus 
į Uazės departamentą, pas seserį, kuri laukiasi kūdikio. Sų- 
prantat, dieną aš visad laisvas. 

— Bet jūsų Žmona? 

— Tas nesvarbu,— pakartojo jis kaip ir abejingai.— Aš 
sau vienas pagalvojau, kad jeigu jūs toliau tirsite šį reikalą, 
tai: gal aš galėčiau būti šen bei ten jums naudingas. Pats 
nežinau kodėl, bet žmonės su manim apskritai malonūs. 

„Tik ne Karmen“, — pagalvojo Megre. 

— Dabar aš vaišinu! Taip, taip. Kad aš pats geriu tik sul- 
tis, tai dar nereiškia, jog negaliu jums pastatyti taurelės. 
O dėl atostogų jūs pajuokavot, a? 

Juk, sumirksėjęs blakstienom, paslapties neišduodi? 

— Priešingu atveju aš būčiau jumis nusivylęs. Tų žmonių 
aš nepažįstu. Prieš juos nieko neturiu. Nors tasai jų Lui iš 
veido tikras žmogžudys ir jie jums primelavo. 

Meraytė raudona suknele pardavinėjo mimozas, atgabentas 
iš Nicos, ir Megre nupirko puokštę žmonai, kuri Žydrąjį kran- 
tą pažinojo tik iš spalvoto atviruko su Angelų įlankos vaizdu. 

— Jūs man tik pasakykite, ką aš turiu daryti. Ir svarbiau- 
sia — nebijokite, jokių nemalonumų per mane nepatirsite! Aš 
pratęs tylėti! 

Jo akys maldaute maldavo. Jis labai norėjo pasiūlyti Meg- 
re dar vieną taurelę Vuvre vyno, kad tik jį palenktų, bet ne- 
išdrįso. 

— Tokiuose namuose šiukšlių nors vežimu vežk. Slėpk ne- 
slėpęs, nuo žmonių nenuslėpsi. Tarnai paprastai mėgsta ple- 
pėti, ir tiekėjai daug visko žino. 

Automatiškai, nė nepagalvojęs, kad tokiu būdu jis lyg ir 
sutvirtina savo sąjungą su fleitistu, Megre sumurmėjo: 

— Panelė Žandro ne Ansevalyje, kaip tvirtino jos brolis. 

— Tai kur ji? 

— Kadangi kambarinė Žermen išvažiavusi į kaimą, tai jos 
kambary aš tikriausiai mačiau vienmarškinę Lizą Žandro. 

Jam nesmagu buvo tai sakyti. Jo jaunystė prabėgo šešėly 
pilies, kur tėvas buvo valdytoju. Megre norom nenorom buvo 
persiėmęs pagarba didiesiems, turtingiesiems. Keistas dalykas, 
kad fleitistas irgi pasijuto nesmagiai ir valandėlę sėdėjo ty- 
lėdamas, įsmeigęs akis į savo stiklinę su sultimis. 

— Jūs manot?— perklausė jis sumišes. 

— Šiaip ar taip, tarnaitės kambary buvo vienmarškinė mer- 
gina, stambaus sudėjimo, biauriai dvokianti. 

Tuos žodžius jam irgi buvo nesmagu ištarti, tarytum pane- 
lės iš turtingų šeimų, kurių pavardės didžiulėmis raidėmis 
išvedžiotos metro stotyse ant sienų, negali dvokti vynu kaip 
kaimo mergos. 

Abu vyrai nutilo, ir kiekvienas paskendo savo mintyse prie- 
šais pilnus stiklus, maloniai paveikti sumišo mimozos, balto 
vyno ir braškių kvapo bei saulės, šildančios pakaušį. Megre 
krūptelėjo, kai draugo balsas grąžino jį tikrovėn, kuo papras- 
čiausiai paklausęs: 

— Tai ką darysim? 


III skyrius 
DĖDULĖ POMELIS VAIŠINA 


Inspektoriams rekomenduojama turėti fraką, smokingą ir vi- 


zite, be kurių negalima patekti į tam tikras aukštuomenės 
draugijas. 


Taip skelbė instrukcijos, kumos tebebuvo gyvos Megre at- 
mintyje kaip katekizmas einančiajam prie pirmos komunijos. 
Bet instrukcijas, matyt, rašo dideli optimistai. Arba tada rei- 
kėtų žodį „tam tikros“ tiksliai nusakyti. 

Vakar vakare jis apsivilko fraką, turėdamas minų patekti 
į tas vietas, kur lankosi Žandro, pavyzdžiui, į Hošo ar į Haus- 
mano klubą, tačiau vienas žmonos sakinukas jam grąžino svei- 
ką nuovoką. 

— Koks tu gražuolis, Žiuli!-— šūktelėjo ji, kai jis stovėjo 
priešais spintos veidrodį. 

Ironizuoti ji nebūtų sau leidusi ir pasakė tikrai nuoširdžiai. 
Tačiau jos žodžių intonacija, šypsena kažkuo jį įspėjo, jog 
tuščia stengtis, kad tave palaikytų jaunu clubman!, 

Bastilijos aikštėj sutrimitavo eitynėms su fakelais. Jiedu 
rymojo ant palangės, ir, vakaro vėsai skverbiantis į kambarį, 
Megre darėsi vis sunkiau išsaugoti savo optimizmą. 


! Klubo nariu (angl.). 


36 


— Supranti, jei man pasisektų, tai būčiau beveik tikras, 
kad tučtuojau pateksiu į Orfevrų krantinę! O jau ten... 

Ko daugiau jis galėjo trokšii? Patekti į Siurte, gal būt, 
netgi į garsiąją šefo operatyvinę grupę, kaip tada buvo va- 
dinama grupė, tirianti žmogžudystes! 

Tam užtektų sėkmingai atlikti pradėtą tyrimą, kitaip sa- 
kant, patyliukais atskleisti itin giliai slepiamas Šaptalio gat- 
vės turtingų rūmų paslaptis. 


Miegojo jis neramiai ir, vos pabudęs šeštą valandą ryto, ga- 
vo dar vieną progą su tam tikra ironija pagalvoti apie in- 
strukcijų vadovėlį. 


Kepurė, kaklaskarė, panešiotas švarkas, kaip rodo patyri- 
mas, sudaro labai efektingą maskuotę. 


Kai šį sykį jis stovėjo priešais veidrodį, ponia Megre ne- 
sijuokė. 

— Kitą mėnesį būtinai tau reikės pirkti naują kostiumą, — 
pasakė ji, truputį susigraudinusi. ' 

Labai subtilus pasakymas. Vadinasi, jo senasis švarkas ne 
ką daugiau nutrintas už vadinamą išeiginį. Tad ir persirengi- 
nėti nėra reikalo. 

Todėl jis tik prisisegė apykaklę, pasirišo kaklaraišų ir už- 
sidėjo katiliuką. 

Oras visą laiką buvo puikus, lyg specialiai užsakytas mo- 
narchui, kuris netrukus su palyda važiuos į Versalį Keli 
šimtai tūkstančių paryžiečių jau traukė į karalių rezidenciją, 
ir šįvakar ten bus primėtyta taukuotų popiergalių ir tuščių 
butelių. 

Žiustenas Minaras turi išvažiuoti traukiniu į Konflaną, kur 
stengsis pasimatyti su garsiąja Žermena, Žandro kambarine. 

— Jei tik man pavyktų ją surasti, — pasakė jis su būdin- 
gu jam švelnumu, kuris tiesiog nuginkluoja žmones, — aš esu 
tikras, kad jinai man papasakos viską, ką žino. Pats nesupran- 
tu, kodėl taip yra, bet žmonės mielai man išsipasakoja savo 
gyvenimą. 


! Ten Valstybės saugumo rūmai. 

Šeptintą ryto Megre užėmė, taip sakant, Šaptalio gatvę ir 
apsidžiaugė neužsidėjęs kepurės ir kaklaskarės: mat, pirmas 
sutiktas žmogus buvo policininkas iš jo komisariato ir pa- 
sveikino jį vardu. 

Yra gatvių, kur lengva „smaksoti“ — aplink judėjimas, krau- 
tuvės, kavinės, tačiau Šaptalio gatvė ne iš tokių, ji trumpa ir 
plati, be prekybos ir, vadinasi, be judrumo. 

Žandro-Baltazaro rūmų langai buvo užtemdyti, kaip ir dau- 
gumas langų šioje gatvėje. Megre pastoviniavo čia ant vieno 
kampo, čia ant kito, nelabai smagiai jausdamasis, o kai pir- 
moji tarnaitė išėjo iš vienų namų, matyt, pieno į Fonteno gat- 
vės pieninę, kuri šalia tabako krautuvėlės, jam pasirodė, kad 
jinai nužvelgė jį įtartinu žvilgsniu ir paspartino žingsnį. 

Buvo pats blogiausias dienos metas. Nors švietė saulė, oras 
tebebuvo vėsokas, o Megre neapsivilko apsiausto, galvodamas, 
kad netrukus pasidarys šilta. Šaligatviai tušti — nė gyvos dva- 
sios. Tabako krautuvėlė atsidarė tik pusę aštuonių, ir Megre 
užėjęs išgėrė prastos kavos, nuo kurios širdis supyko. 

Dar viena tarnaitė išėjo, pieno bidonėliu nešina, ' paskui ki- 
ta. Atrodė tik ką pašokusios iš miegų ir dar nesipraususios. 
Tai šen, tai ten atsidarinėjo žaliuzi, moterys su papiliotėm 
plaukuose iškišdavo galvas pasižiūrėti į gatvę, ir visos, lyg 
susitarusios, nepatikliai nužvelgdavo jį nuo galvos iki kojų. 
Bet pas Žandro tebebuvo tylu; tik penkiolika minučių devin- 
tos šoferis juoda labai prigulusia striuke, atėjęs iš Notr-Dam- 
de-Loretės gatvės, paskambino prie durų. 

Laimė, kaip sykis atsidarė ,„Senas kalvadosas“. Tai vienin- 
telė vieta visoj gatvėj, kur galima užeiti: Šaptalio ir Enerio 
gatvių kampas, ne visai priešais Žandro vilą. Megre vos spė- 
jo peržengti slenkstį. 

Lui dryžėta liemene atkėlė vartus ir persitarė keliais žo- 
džiais su šoferiu. Vartai, kaip pridera, stovės atdari visą die- 
ną. Matėsi saulės užlietas kiemas, vejos kraščiukas, garažas; 
iš kanopų bildesio galėjai numanyti esant ir arklides. 

— Užkąst norit? 

Storas storas žmogėnas raudono it burokas veido ir mažy- 
tėm akutėm romiai žiūrėjo į Megre, kuris užklaustas krūp- 
telėjo. 

— O jeigu imčiau ir pasiūlyčiau jums keletą griežinių deš- 
ros ir pilnutėlaitį bokalą sidro? Kirminui numarinti geriau nė 
nereikia. 

Taip prasidėjo ši diena, diena, kokių paskui daug pasitai- 
kydavo Megre karjeros kelyje, bet tąsyk ji jam atrodė kaip 
sapnas. 

Jau pati vieta buvo gana nepaprasta. Šitoje rūmų ir nuo- 
mojamų namų gatvėje „Senas kalvadosas“ panėšėjo į kaimo 
smuklę, kurią užmiršę paliko, kai Paryžius ėmė plėstis į šią 
puse. Namas siauras ir žemas. Nusileidęs vienu laipčiuku, at- 
siduri apytamsiam labai vėsiam kambary, kur dūluoja alavi- 
nis bufetas ir buteliai, atrodo, nuo amžių stovi nejudinami. 

Ir kvapas čia tvyrojo kažkoks keistas. Tur būt, rūsio, nes 
matėsi durelės grindyse. 

Aitriai atsidavė sidru ir kalvadosu, senom statinėm, plėkais 
ir dar visokiais kitokiais virtuvės kvapsniais. Pačiam gale — 
įviji laiptai į antresole; viskas, bendrai paėmus, atrodė lyg de- 
koracija, o šeimininkas, trumpų kojų dručkis, atkaklia kakta 
į mažytėm žibančiom akutėm vaikštinėjo ten ir atgal kaip 
aktorius. 

Argi Megre būtų galėjęs nepriimti šeimininko pasiūlymo? 
Jis niekad nebuvo gėręs sidro per pusryčius. Išbandė pirmą 
kartą ir, nors nesitikėjo, pajuto, kaip šiluma užliejo krūtinę. 

— Aš laukiu vieno žmogaus, — Megre rado reikalą jam pra- 
nešti. 

— O kas man darbo! 

Tačiau truktelėjo stambiais pečiais, o tai reiškė: 

„Netiesą šneki!“ 

Nes jo žvilgsnis buvo kažkoks ironiškas, toks įau ironiškas, 
jog Megre tuoj pasijuto nesmagiai. 

Šeimininkas irgi kirto už prekystalio storus dešros grieži- 
nius ir per kokį penkiolika minučių ištuštino ąsoti sidro, kurio 
prisileido iš statinės rūsyje. 

Žandro kieme kartas nuo karto galėdavai pastebėti šoferį 
be striukės, plaunantį mašiną, kurios matėsi tik priekiniai ra- 
tai. Bet tai buvo ne ,„Dion-Butonas“, o juodas limuzinas su 


variniais žibintais. “ 

Gatvėje žmonių vis taip pat buvo mažoka: praeis vienas ki- 
tas tarnautojas metro link, tarnaitės ar šeimininkės, skuban- 
čios į Fonteno gatvės parduotuves. 

Niekas neužsuko į „Seną kalvadosą“ Ant įvijų laiptų pir- 
ma pasirodė kojos raudonom šlepetėm, o paskui ir pati mote- 
riškė, stora kaip kubilas; nė žodžio netarusi, jinai įėjo į vir- 
tuvę. 


Pareigūnas, kuriam pavesta ką nors sekti, nepriklauso nuo 
savo valios; jo poelgius apsprendžia sekamojo asmens veiksmai. 


Antrame aukšte atitraukė langų užuolaidas. Tai Rišaro Žand- 
ro kambarys. Buvo lygiai devynios. „Seno kalvadoso“ šeimi- 
ninkas slinkinėjo po salę su šluoste rankoje, sakytum tyčia, 
kad nereikėtų šnekėti. 

— Atrodo, teks man palūkėti,— tarė Megre iš mandagumo. 

„Senas kalvadosas“ ne baras, o nuolatinių klientų restora- 
nas. Staltiesės ir langų užuolaidos iš to pat audeklo raudonais 
langeliais. Pro galines duris jau sklido virtuvės kvapsniai, gir- 
dėjai, kaip viena po kitos krenta į kibirą nuskustos bulvės. 


Kodėl šeimininkas su pačia nesišneka? Nuo to laiko, kai mo- 
teriškė nulipo žemyn, jie abu — teisingiau visi trys — atrodė 
vaidiną keistą pantomimą. 

Šeimininkas šluostė stiklus, butelius, svidino bufeto alavą, 
valandėlę neryžtingai stovėjo priešais molinius ąsočius, kol 
pagaliau išrinko vieną. Tada neklausdamas pripylė du stik- 
liukus ir, rodydamas į laikrodį ant sienos šalia reklaminio ka- 
lendoriaus, paprastai tarė: 

— Ankstyvas metas. 

Jo mažos akutės sekė, kaip Megre geria savo kalvadosą; 
pliaukštelėjęs liežuviu, jis vėl imdavosi šluostės, kurią laikė 
užsikišęs už petnešų. 

Pusę dešimtos šoferis iš priešinių rūmų apsivilko striukę, už- 
vedė motorą ir privažiavo prie portiko; po keleto minučių iš- 
ėjo Rišaras Žandro pilka eilute su gvazdikų kilpoje ir atsi- 
sėdo į mašiną. 

Negi tas restorano šeimininkas būtų mulkių mulkis? Ar, prie- 
šingai, jis jau viską atspėjo? Jis Žvilgtelėjo į pravažiuojantį 

automobilį, paskui į Megre, lengvai atsiduso ir vėl ėmėsi 
darbo. 

Puse dešimtos šeimininkas vėl nuėjo už bufeto, išrinko ant- 
rą ąsotį, be žodžių pripylė du stikliukus ir vieną pastūmė 
savo klientui. 

Tik vėliau, dienos bėgyje, Megre suprato, kad tai ritualas 
ar tiesiog manija. Kas pusvalandis vis naujas stikliukas kalva- 
doso. Dabar aišku, kodėl to žmogelio toks raudonas veidas 
ir pavandeniavusios akys. 

— Ačiū, bet aš... 

Nieko nepadarysi! Atsisakyti neįmanoma. Jis tokiu įsakmiu 
žvilgsniu žiūrėjo į Megre, kad tas norom nenorom išlenkė 
stikliuką, jausdamas, kad jau girtėja. 

Dešimtą valandą jis paklausė: 

— Ar čia yra teleforias? 

— Antresolėj, priešais išvietę. 

Megre užkopė įvijais laiptais, rado mažytį kambarėlį, kur 
stovėjo keturi stalai, apdengti languotom staltiesėm. Lubos že- 
mos, langai siekė grindis. 

Baltazaro kavinės... Operos aveniu... Sandėliai... Valmi 
krantinė. .. Direkcija. .. Obero gatvė... 

Jis paprašė sujungti su Obero gatve. 

— Aš norėčiau pakalbėti su ponu Rišaru Žandro. 

— Kas prašo? 

— Pasakykit, kad Lui. 

Jis tučtuojau pažino Žandro balsą kitam laido gale. 

— Alio! Lui? 

Balsas buvo neramus. Megre pakabino ragelį. Pro langą 
Megre matė rūmų užvaizdą dryžėta liemene: stovėjo ant ša- 
ligatvio ir ramiai sau traukė dūmą. Bet neilgai. Tikriausiai 
išgirdo telefoną čirškiant. 

Skambino sunerimęs jo šeimininkas. 

Puiku! Vadinasi, Rišaras Žandro savo kontoroje, kur pa- 
prastai praleidžia didesnę dienos dalį. Lui nepasirodė, bet 
vartai vis tebestovėjo atdari. 

Vienam trečio aukšto lange atitraukė užuolaidas ir kyš- 
telėjo jaunutis veidelis. Tai buvo mažoji tarnaitė Mari smai- 
lia nosiuke, laibu lyg apipešioto paukštelio kaklu, ant susi- 

šiaušusių plaukų užsidėjusi gražų mezginių gaubčiuką. Ji bu- 
vo juoda suknėle ir subretės! prijuostėle — tokias mergaites 
Megre iki šiol buvo matęs tik teatre. 

Jis bijojo per ilgai užsibūti antresolėje, kad nesukeltų šei- 
mininkui įtarimo. Nulipo pačiu laiku: jam taip pat įsakmiai, 
kaip pirmuosius kartus, buvo pasiūlytas trečias stikliukas kal- 
vadoso. Su stikliuku pastūmėjęs ir dubenėlį, prikrautą deš- 
ros griežinių, žmogėnas pareiškė: 

— Aš iš Ponfarsi! 

Jis ištarė tuos žodžius taip. rimtai, tarytum jie būtų buvę 
kažkokie paslaptingi. Ką tuo norėta pasakyti? Ar kad ten 
gaminamos tokios dešros? Ar kad Ponfarsi žmonės pratę kas 
pusvalandis išmesti burnelę? 

— Netoliese Viro!-— pridūrė. 

— Gal leistumėt dar sykį paskambinti telefonu? 

Nepraėjo nė pusvalandžio, o Megre jau apsiprato su aplin- 
ka ir ėmė jaustis visai smagiai ir netgi gana laisvai. Tur būt, 
įdomu žiūrėti iš gatvės pro tą langą nuo lubų iki grindų 
į pietaujančius. 

— Alio! Čia pono Žandro-Baltazaro butas? 

Šįsyk pasigirdo niūriojo Lui balsas. 

— Prašom pakviesti panelę Žandro. 

— Panelės nėra. Kas čia kalba? 

Kaip ir pirmą sykį, Megre vėl pakabino ragelį ir vėl nusi- 
leido į salę, kur šeimininkas, rimtas kaip niekada, rašė gri- 
feliu ant lentelės valgiarašų, apgalvodamas kiekvieną žodį. 

Dabar jau daug langų buvo atdarų, ir pro juos tiesiai ant 
gatvės purtė takus. Senyva juodai vilkinti dama su alyvine 
vualete išsivedė pasivaikščioti šunytį, kuris stabčiojo ties kiek- 
vienu slenksčiu ir kilnojo kojelę, bet nieko nedarė. 

— Kažin, ar tik mano draugas nebus užmiršęs ateiti? — 
dirbtinai nusijuokęs, sumurmėjo Megre. 

Ar šeimininkas patikėjo? Atspėjo, kad Megre iš policijos? 

Vienuoliktą valandą Žandro kieme vežėjas pakinkė juodbėrį 
į dvivietę karietą. Bet vežėjo įeinant pro vartus nematė. Ne- 


! Vikri, sumani kambarinė, dažnas prancūzų komedijų operečių 
tipas, išnykęs XIX a. 

panašu, kad jisai gyventų pačiuose rūmuose, vadinasi, turėtų 
būti dar kitas įėjimas. 

Penkiolika minučių dvyliktos pasirodė Felisjenas Žandro- 
tėvas su vizite, geltonom pirštinėm, bežine skrybėle, lazdele 
rankoje, išpomaduotais ūsais; vežėjas padėjo jam įlipti į ka- 
rietą ir nurūko Blanš gatvės link. Be abejonės, išvyka į Bulo- 
nės mišką, o paskui senasis ponas važiuos į klubą pusryčių. .. 


Inspektoriams rekomenduojama turėti fraką, smokingą ir 
vizite. .. 


Ir Megre, žiūrėdamas į veidrodį už butelių, karčiai nusišyp- 
sojo. Ir, žinoma, geltonas pirštines? Ir lazdelę auksiniu bum- 
bulu? Ir šviesius getrus ant lakuotų batelių? 

Ir pasitaikyk tu man šitaip! Jis būtų galėjęs pakliūti pas bet 
ką — pas smulkų buržua, pas krautuvininką, pas sendaikčių 
supirkėją, pas valkatas. Jo manymu, tai būtų buvę lengva. 
Bet va tie rūmai su savo vartais, įspūdingesniais už bažnyčios 
duris, marmuro peristiliu, kiemu, kur vienam šeimininkui 
žvilginamas limuzinas, o paskui kitam į karietą kinkomas 
prizinis arklys! 

Kalvadosas! Nieko kito nebelieka. Laikysis, kas bus — tas. 
Kiurksos ,,„Senam kalvadose“ tiek, kiek reikės. 

Ponios Lui nepastebėjo. Gal ji neina kas rytas apsipirkti, 
turi produktų namie? Teisybė, ponai, tur būt, nepusryčiauja 
namie. 

Žiustenui Minarui pasisekė. Jis dabar kaime. Šnekučiuojasi 
su Žermena Babef (pavardę sužinojo iš pienininkės) pas jos 
seserį, kuri, aišku, gyvena padoriam namely, turi sodą ir 
vištų. 

„„Manot, kad jūsų žmona? 

„Tai nesvarbu.“ 

O ponia Megre šiandien pasišovė daryti generalinę tvarką! 

„Tu manai, kad verta gaišti? — pasakė jis jai.— Ilgai mes 
čia negyvensim! Tikrai susirasim butą malonesniam kvartale.“ 

Jam nė į galvą neatėjo, kad ir po trisdešimties metų jie 
gyvens tame pačiame bute Rišaro-Lenuaro gatvėje, prisijungę 
gretimą butą. 

Pusę dvylikos „Senas kalvadosas“ pagaliau sulaukė klien- 
tų — dailininkų baltom palaidinėm, gerai pažįstančių šeimi- 
ninką, nes vienas pasveikino jį familiariai: 

— Saliut, Pomeli! 

Stačiomis jie išlenkė po stikliuką aperityvo, skaitydami val- 
giaraštį grifelinėje lentelėje, paskui susėdo prie lango. 

Vidurdienį visi staliukai buvo užimti; ponia Pomel nešiojo 
į stalą patiekalus iš virtūvės, o jos vyras rūpinosi gėrimais, lai- 
piojo iš rūsio į salę, iš salės į antresolę. Daugumas klientų 
buvo darbininkai iš gretimų statybų, bet matėsi vienas kitas 
vežikas; jų fiakrai stovėjo priešais namą. 

Megre būtų labai norėjęs paskambinti ponui Le Bre ir pa- 
siklausti, ką daryti. Jis prisivalgė, prisigėrė ir jautėsi apsun- 
kęs. Jei dabar būtų Uazės departamente vietoj fleitsto, be 
abejonės, išsitiestų nusnūsti žolėje po medžiu, užsidengęs laik- 
raščiu veidą. 

Ėmė tirpte tirpti pasitikėjimas savimi, netgi savo amatu, 
kuris tarpais jam atrodydavo bereikalingas. Argi vyrui pritin- 
ka šlaistytis kiaurą dieną bistro ir stebėti namą, kuriame nie- 
ko nesidaro? Čia esantieji kiekvienas turėjo savo darbą. Vi- 
sam Paryžiuj žmonių knibžda kaip skruzdėlių, bet jie bent 
žino, kur einal 

Nė vienas iš jų nėra priversias, pavyzdžiui, kas pusvalan- 
dis išmesti po stikliuką kalvadoso su tipu, kurio akys vis la- 
biau drumsčiasi, o šypsena kelia vis didesnį nerimą. 

Kad Pomelis iš jo šaiposi, Megre neabejojo. Bet kas gi 
jam daryti? Išeiti ir stovėti kaip įbestam ant šaligatvio, kur 
kepina saulė, priešais daugybę langų? 

Ryšium su tuo jam atgijo vienas nemalonus prisiminimas, 
kvailas nuotykis, dėl kurio jis vos nemetė policijos. Tai buvo 
maždaug prieš porą metų. Jam buvo pavesta aiškinti smulkius 
nusikaltimus, svarbiausia sekti kišenvagius, besidarbuojančius 
metro, 


Kepurė, kaklaskarė, banešiotas švarkas sudaro. .. 


Anuomet jis dar tuo tikėjo. Iš esmės kalbant, visada tikėjo. 
Tai atsitiko priešais ,„Samariteno“ universalinę parduotuve. Jis 
leidosi metro laiptais, ir kaip tik priešais jį kažkoks tipas su 

katiliuku mikliai nupiovė senai damai ridikiulio rankenėlę. 
Megre prišoko prie jo, atėmė juodą aksominį ridikiulį ir ban- 
dė sulaikyti patį vagį, bet tas užriaumojo: 

— Laikykit vagį! 

Ir minia visu smarkumu puolė Megre, o ponas su katiliuku 
nepastebimai dingo... 

Šiuo metu jis ėmė abejoti savo bičiulio Žiusteno Minaro 
parodymais. Galimas dalykas, jog trečio aukšto langas ir at- 
sidarė. O kas iš to? Kiekvienas turi teisę atsidaryti savo langą 
kad ir vidury nakties. Yra lunatikų, kurie šaukia. .. 

„Senas kalvadosas“ vėl ištuštėjo. Šeimininkas su pačia nuo 
pat ryto nepersitarė nė vienu žodžiu, kiekvienas tylėdamas 
dirbo savo darbą kaip gerai pastatytam balete. 

Galų gale dvidešimt minučių trečios — įvykis. Gatve iš lė- 
to pravažiuoja automobilis, pilkas ,,Dion-Butonas“, prie vairo 
šoferis didžiuliais akiniais ir odine striuke. 

Automobilis prie Žandro rūmų nesustojo, bet lėtai prava- 
žiavo, ir Megre galėjo pamatyti, kad viduj nėra keleivių. Pri- 
puolęs prie lango, pastebėjo ir numerį B.780. 

Nėr kaip bėgti įkandin automobilio, kuris pasuko už Fon- 
teno gatvės kampo. Smarkiai plakančia širdim Megre liko be- 
stovįs vietoje, ir ne vėliau kaip po penkių minučių vėl iš lėto 
pravažiavo tas pats automobilis. 

Atsigręžęs į bufetą, Megre pastebėjo, kad Pomelis į jį žiū- 
ri įsmeigęs akis, bet kas jo galvoj — neatspėsi. Jis tik pripylė 
du stikliukus ir pastūmė vieną klientui. 

Automobilis daugiau nepasirodė. Kaip tik šiuo metu Ope- 
ros kordebaletas šoka nimfas Versalio soduose, kur susirinkę 
visi šitie ponai paradinėm uniformom, kur grūdasi šimtatūks- 
tantinė minia su vaikais ant tėvų pečių, raudonais balionais, 
koko! pardavėjais ir mažom popierinėm vėliavėlėm. 

O Šaptalio gatvė snūduriuoja. Tik kada-ne-kada nutrinksi 
mediniu grindiniu vežikas. 

Be dešimt keturios pasirodė Lui. Su juodu švarku, dryžėta 
liemene ir juodu katiliuku ant galvos. Kokią minutę jis pa- 
stovėjo tarpdury, užsirūkė cigaretę, atžariai pūsdamas dūmus 


! Gėrimas iš saldymedžio ekstrakto su citrina. 

prieš save, paskui iš lėto nužingsniavo iki Fonteno gatvės 
kampo. Megre matė, kaip jis įėjo į tabako krautuvėlę. 

Ilgai netrukęs iš įos išėjo ir sugrįžo namo. Vieną akimirką 
jo žvilgsnį patraukė „Seno kalvadoso“ iškaba; tačiau lauke 
ar jis būtų pažinęs sekretorių iš Sen-Žoržo kvartalo komi- 
sariato, 

Ar jis ko nors laukė? Ar negalėjo apsispręsti, ką daryti? 
Jis nuėjo iki Blanš gatvės kampo ir ten, odės, kažką pastebė- 
jo, tk Megre nematė ką, paspaudė žingsnį ir dingo iš akių. 

Megre vos neišbėgo jo vytis. Žmogiškas orumas jį sulaikė. 
Jautė, kad šeimininkas blausiomis akimis jį stebi. Reikėtų 
kaip nors pasiaiškint, atsiskaityti, o kai po to pasiektų Blanš 
gatvę, rūmų užvaizdas, aišku, jau būtų toli. 

Jam šovė į galvą kitas planas: ramiai susimokėti, pasinau- 
doti Lui išėjimu ir paskambinti prie Žandro durų, paklausti 
panelės Žandro ar tiesiog jaunutės Mari. 

Jis nepadarė nei vieno, nei kito. Besvarstant iš Blanš gat- 
vės į Šaptalio gatvę įsuko fiakras. Vežėjas odine kepure rū- 
pestingai žiūrėjo į namų numerius ir sustojo kaip tik prie 
Žandro rūmų. Nuo pasostės nenulipo. Matyt, taip jam buvo 
nurodyta. Jo skaitiklis buvo išjungtas. 

Praslinko ne daugiau kaip dvi ar trys minutės. 

Vartų arkoje pasirodė Mari pelės snukučiu, su mezginių 
gaubčiuku, prijuostėle ir dingo. Paskui vėl pasirodė, nešina 
sakvojažu, žvilgtelėjo į vieną gatvės galą, į kitą ir nuėjo 
prie fiakro. 

Pro stiklą Megre negirdėjo, ką ji pasakė vežėjui. Tasai, 
nenulipdamas nuo pasostės, paėmė iš jos sakvojažą, kuris, ma- 
tyt, nebuvo sunkus, ir pastatė šalia savęs. 

Mari pasišokinėdama grįžo atgal. Jos talija buvo laiba kaip 
Poler!, pati tokia smulkutė, jog, rodės, jai turėtų būti sunku 
nešti plaukų kupetą ant galvos. N 

Jai dingus, po valandėlės pasirodė nauja žmogysta, mote- 
riškė, stambi pilno kūno mergina, tamsiai mėlynu kostiumu, 
mėlyna skrybėle ir balta vualete su dideliais žirniais. 


LPoler— Emili Mari Bušo (mirė 1939)— prancūzų aktorė, itin po- 
puliari Paryžiuje pirmojo pasaulinio karo išvakarėsę, 

Ko Megre paraudo? Ar kad jis matė ją vienmarškinę, su- 
jauktam tarnaitės kambary? 

Aišku, kadtai ne tarnaitė. Niekas kitas kaip Liza Žandro, 
kuri, nors ir skubėdama, labai oriai, truputį krypuodama klu- 
bais, priėjo prie fiakro ir atsisėdo. 

Megre taip susijaudino, jog vos neužmiršo pasižymėti ve- 
žiko numerio: 48. Jis tučtuojau užsirašė ir vėl nuraudo, paju- 
tęs įsmeigtą Pomelio žvilgsnį. 

— Tokios tokelės!— aisiduso, svarstydamas, kokį dabar 1š- 
sirinkti ąsotį. 

— Kokios? 

—- Šit kas dedasi vadinamose padoriose šeimose. 

Jis, atrodė, džiūgavo, bet šypsotis nesišypsojo. 

— Jūs šito laukėt? 

— Atsiprašau, ką jūs pasakėt? 

Šeimininkas paniekinamai vyptelėjo ir pastūmė Megre stk- 
liuką, lyg norėdamas pasakyti: „Jei jums patinka žaisti sla- 
pukais!“ 

Ir Megre, norėdamas atsigriebti ir lyg atgauti šeimininko 
malonę, pasakė: 

— Tai panelė Žandro, ar ne? 

— Baltazaro kavinės, teisingai, pone. Ir aš manau, mes 
negreit vėl ją pamatysim savo gatvėje. 

— Jūs manot ji išvyko į kelionę? 

Žmogėnas metė triuškinantį žvilgsnį. Jis gulte užgulė savo 
Jaunąjį klientą visu penkiasdešimties šešiasdešimties metų sun- 
kumu, visais stikliukais, išgertais su įvairiausio plauko žmo- 
nėm, visų kvartalo paslapčių žinojimu. 

— Kieno naudai jūs dirbate?— staiga paklausė jis įtariai. 

— Aš... niekieno... 

Paprastas žvilgsnis pasakė ticsiau, negu žodžiai: ,„Meluoji!“ 

Paskui gūžtelėjo pečiais: 

— Juo blogiau! 

— Ką jūs pagalvojot? 

— Prisipažinkite, kad jūs jau slampinėjot po kvartalą? 

— Aš? Prisiekiu... 

Tai buvo teisybė. Jam be galo norėjosi tai įrodyti. O šei- 
mininkas ramiai žiūkėjo į jį, lyg abejodamas, paskui atsiduso: 

— Aš jus palaikiau grafo draugu. 

— Kokio grafo? 

— Nesvarbu, kokio, jei aš apsirikau. Jūsų ir eigastis pa- 
naši į jo, ir kartais kūprinatės lygiai kaip jis. 

— Jūs manot, kad panelė Žandrespauvyko pas grafą? 

Pomelis nieko neatsakė — žiūrėjo į Lui, kuris vėl pasirodė 
Fonteno gatvės kampe. Kadangi jis nuėjo Blanš gatvės link, 
vadinasi, apsuko visą kvartalą. Jis atrodė linksmesnis, negu 
prieš tai. Atrodė, tikrai išėjęs pasivaikščioti, pasidžiaugti sau- 
lute. Nužvelgęs tuščią gatvę, jis, kaip žmogus, užsidirbęs 
stiklą balto vyno, įėjo į tabako krautuvėlę!. 

— Ar kartais ir čia užsuka? 

Pasigirdo griežtas, sausas ne. 

— Jo šlykštus snukis. 

— Daugelio šlykštūs snukiai, bet ne mūsų valioj juos pa- 
keisti. 

Ar, tai sakydamas, jis neturėjo galvoj Megre? Lyg pats su 
savim jis kalbėjo toliau pro indų tarškesį, sklindantį iš vir- 
tuvės: 

— Vieni žmonės atviri, o kiti — ne. 

Megre rodėsi, jog tik menkutė kliūtis skiria jį nuo svarbių 
paslapčių, bet toji kliūtis, nelaimė, buvo šito kalvadosu per- 
mirkusio storulio pasitikėjimas. Ar bespės jį dar atgauti? O pra- 
rado tą jo pasitikėjimą tikriausiai tada, kai pasisakė nesąs 
grafo draugas. Megre rodėsi, aiškiai rodėsi, jog visas rytas — 
vieni nesusipratimai. 

— Aš iš privačios policijos agentūros, — pasakė jis dėl vi- 
są ko. 

— Šit kaip! 

Argi šefas nepatarė jam nepainioti į tą reikalą oficialios 
policijos? 

Jis griebėsi melo, norėdamas sužinoti teisybę. Jis daug bū- 
tų davęs, jei šią akimirką būtų buvęs dvidešimčigagmetų vyres- 
nis, apkūnus ir tokių stambių pečių, kaip jo sa ovas 

— Aš nemaniau, kad kas nors atsitiks. 

— O atsitiko, kaip matot! 


! Prancūzijoje tabako krautuvėlėse mr vyno, kavos. 

— Vadinasi, jinai, jūsų manymu, nebegrįš? 

Jis vis pataikydavo pro šalį, nes Pomelis su pasigaillėjimu 
tik gūžčiojo pečiais. Tada jis nutarė išbandyti kitą kelią. 

— Dabar aš statau,— pareiškė jis, rodydamas į molinius 
ąsočius. Ra 

Negi šeimininkas atsisakys su juo išgerti? Tas dar sykį 
gūžtelėjo pečiais, sumurmėjo: 

— Tolku metu geriau atkimšti naują butelį. 

Jis nusileido į rūsį paieškoti. Jei Megre jautėsi apgirtęs 
nuo kalvadoso stikliukų, išgertų per dieną, tai Pomelis žengė 
tvirtu žingsniu, ir laiptai be turėklių, greičiau panašūs į ko- 
pėčias, jo nė kiek negąsdino. 

— Matot, jaunikaiū, reikia mokėt meluoti. 

— Jūs manot, kad aš. .-. 

Tasai pripildė stikliukus. 

— Kas paves tokį dalyką privačios policijos agentūrai? Tik 
ne grafas, ar ne? Ir juo labiau ne šitie ponai Žandro, ne tė- 
vas ir ne sūnus. Na 0 ponas Juberas... 

— Koks Juberas? 

— Matot! Jūs net nežinot šeimos narių. 

— Ar yra dar vienas sūnus? 

— Kiek namų šioj gatvėj? 

— Nežinau... Keturiasdešimt? Penkiasdešimt? 

— Tai va, suskaičiuokit... O paskui belskit į kiekvienas 
duris. Gal rasit, kas jums smulkiau papasakos. O aš jus 
atsiprašysiu. Aš nevarau jūsų lauk. Galit pasilikti, kiek tik 
patinka. Tik dabar man metas nusnūsti pokaičio, ir aš švan- 
tai to laikausi. 

Už bufeto stovėjo krėslas su pinta sėdyne, ir Pomelis atsi- 
sėdo nugara į langą, susidėjo rankas ant pilvo, užmerkė akis 
ir, rodės, tučtuojau nugrimzdo į miegą. 

Nebegirdėdama balsų, žinoma, kyštelėjo galvą žmona su 
šluoste vienoj rankoj ir lėkšte kitoj ir, įsitikinusi,* kad šeimi- 
rinkas miega, grįžo prie savo indų, nė nežvilgtelėjusi į Megre, 
kuris, gerokai sukonfūzytas, sėdėjo prie lango. 


4 Pirmoji Megre užduotis 

IV skyrius 
SENASIS PONAS Iš BULONĖS MIŠKO AVENIU 


Buvo sutarta, kad Minaras, grįžęs iš Konflano, paliks raš- 
telį Megre bute Rišar-Lenuaro bulvare. 

— Betgi jums visai nepakeliui?— protestavęs Megrę. 

Vietoj atsakymo išgirdęs įprastinį: 

— Nesvarbu. 

Nedrąsiai, nenorėdamas numušti ūpo fleitūstui, Megre taip 
pat paklausęs: 

— O kokia dingstim jūs ten pasirodysit? Ką joms sakysit? 

Tik dabar, praslinkus kuriam laikui, po varginančios die- 
nos einant namo Didžiaisiais iliuminuotais bulvarais, muzi- 
kanto atsakymas truputį nugąsdino Megre: 

— Nebijokit, rasiu ką pasakyti. 

Nors ir buvo užėjusi popiet nusiminimo valandėlė (gal jį 
slėgė „Seno kalvadoso“ šeimininkas, o gal kaltis buvo virški- 
nimas, sutrikęs nuo pat ryto maukiamo kalvadoso), Megre jau- 
tėsi labiau pasitikįs savim. 

Kažkas jame pačiame dėjosi — jis dar gerai nežinojo kas; 
be abejonės, ką tik įvykęs įtampos nutraukimas jam pasidarys 
toks įprastas reiškinys, kad Orfevrų krantinėje kada nors bus 
laikomas tiesiog legendariniu. 

Kol kas tai pasireiškė vien tuo, kad maloni šiluma apėmė 
visą kūną, kad sutvirtėjo žingsnis ir akys tikriau žvelgė į žmo- 
nes, į šešėlius ir šviesas, į fiakrus ir tramvajus aplink. 

Visai neseniai, sėdėdamas Šaptalio gatvėj, Megre pyko ant 
savo komisaro, kam tasai leido jam tirti šį dalyką, ir nedaug 
tetrūko, kad pagalvotų, jog Le Bre tyčia iškirto jam piktą 
pokštą. 

Argi vienui vienas gali pulti tokią tvirtovę, kaip Baltazarų 
rūmai? Argi taip dirba tūzai iš šefo operatyvinės grupės? Jie 
turi aibę priemonių savo žinioj; bylas, korteles, visur pilna 
bendradarbių, informatorių. Jeigu jiems reikia susekti dešimt 
asmenų, jie pasiunčia dešimt inspektorių įvairiausiais pėd- 
sakais. 

O Megre dabar staiga pasijuto patenkintas, kad yra vienas, 
kad vienas gali vaikščioti ir šniukštinėti visus kampus. 

Tada jis dar nenumanė, kad tai pasidarys jo metodų, kad, 
tapęs specialios operatyvinės grupės viršininku, turinčiu bū- 
relį pavaldžių policininkų, jis vis tiek pats „smaksos“, seks 
įtartiną asmenį gatvėmis, valandų valandomis lauks kokiam 
nors bistro. 

Prieš išeidamas iš „Seno kalvadoso“, kur Pomelis rodė jam 
didžiausią abejingumą, jis dar dukart paskambino telefonu. 
Iš pradžių į Miesto transporto valdybą, nes fiakras, kuriuo 
išvažiavo Liza Žandro, turėjo tos kompanijos ženklą. Atsaky- 
mo ilgai teko laukti, 

— Keturiasdešimt aštuntas numeris priklauso La Viletės 
parkui. Vežėjo pavardė — Eženas Komijis. Šiandien jis pra- 
dėjo darbą dvyliktą dienos. Maža vilties, kad grįš į parką 
anksčiau kaip vidurnaktį. 

— Gal žinot, kur galėčiau jį šiuo metu rasti? 

— Paprastai jis stovi Sent-Ogiusteno aikštėje, žiūrint, žino- 
ma, kiek jam pasitaikys keleivių. Ten yra restoraniukas ,Su- 
sitksime Centriniame Masyve“. Nutaikęs laisvesnę valandėle, 
jis, regis, ten užkandžiauja. 

Po to paskambino į prefektūrą, į automobilių valdybą. Auto- 
mobilio numerio ieškojimas dar ilgiau užtruko. Kadangi Meg- 
re pasisakė esąs iš komisariato, jam pasiūlė vėliau paskam- 
binti. 

— Geriau palauksiu prie telefono. 

Pagaliau jam pranešė pavardę ir adresą: markizas de Ba- 
zankuras, Gabrielio aveniu 3. 

Vėl turtuolių kvartalas, tikriausiai rūmai su langais į Eli- 
ziejaus laukus. Megre jokiu būdu neis ten skambinti prie 
durų. Užsuko į tabako krautuvėlę paskambinti telefonu. 

— Prašom pakviesti markizą de Bazankurą. 

Pasipūtęs balsas paklausė: 

-— Asmenišku reikalu? 

Kai jis patvirtino, išairdo: 

— Ponas markizas mirė prieš tris mėnesius. 

Tada jis naivokai leptelėjo: 

— Ar jo niekas nepavaduoja? 


— Atsiprašau, nesupratau. Visas jo turtas parduotas, tik rū- 
mams dar neatsirado pirkėjo. 

— (Gal žinot, kas nupirko ,„Dion-Butoną“ ? 

— Kažkoks mechanikas iš Akacijų gatvės Didžiosios Armi- 
jos aveniu rajone. Užmiršau jo pavardę, bet manau, kad kito 
garažo ten nėra. 

Penktą valandą Megre nuvažiavo metro į Žvaigždės aikštę, 
iš tikrųjų susirado garažą nurodytoj gatvėj, bet jis buvo už- 
darytas, popieriaus lapelis skelbė: 


Teirautis šalia 


Iš vienos pusės buvo batsiuvio dirbtuvėlė, iš kitos — bistro. 
Teirautis reikėjo bistro. Gaila, bet vyno pardavėjas nieko 
nežinojo. 

— Dede šiandien nebuvo, Jis, žinote, verčiasi kuo pakliū- 
va. Pasitaiko išvažiuoti klientų reikalais. 

— Gal pasakytumėt jo namų adresą? 

— Jis gyvena kažkokiam viešbutėly, Ternų pusėje, kuriam 
tiksliai — nežinau. 

— Jis vedęs? 

Megre nieko tikro nežinojo, nes nedrįso per daug leistis 
į anketinius apklausinėjimus, bet jam kažkodėl susidarė įspū- 
dis, kad Dede yra iš tos gan ypatingos padermės ponaičių 
ir kad jeigu jis turi kokią draugę, tai daugiausia šansų su- 
tikti ją ant šaligatvio tarp Žvaigždės aikštės ir Ternų aikštės. 

Likusią popietės dalį jis praleido beieškodamas vežėjo Kor- 
nijo. Susirado restoraniuką ,„Susitiksime Centriniame Masyve“. 

— Labai retas dalykas, kad jis neužeitų užkąstū. 

Lyg tyčia, bet šiandien kaip tik taip atsitiko. Vežėjui Kor- 
nijui nepasitaikė nė vieno maršruto prošal jo priebėgos Sent- 
Ogiusteno aikštėje. 

Pagaliau Megre pasuko namo, žengė pro vartų arką. Nam- 
sargė pravėrė langelį stiklinėse duryse. 

— Ponas Megre!.. Ponas Megre!.. Turiu jums perduoti 
kai ką svarbaus... 

Tai buvo laiškelis, kurį prašyta perskaityti čia pat. 

Namo tuoj neikite. Man reikia pirma su jumis pasikalbėti. 
Laukiau jūsų ilgai — kiek galėjau. Užsukite į „Kliši“ alinę. 
Panelė viršuj su jūsų žmona. 

Jums atsidaves 
Žiustenas Minaras 


Jau buvo sutemę. Stovėdamas ant šaligatvio, Megre pakė- 
lė galvą, pamatė, kad štoros jų bute nuleistos, įsivaizdavo 
abi moteris jų mažame valgomajame, kuris kartu buvo ir sa- 
lonas. Apie ką jodvi gali šnekėtis? Ponia Megre savo pa- 
pratimu — jis ją pažįsta — tikriausiai padengė stalą ir vaišina 
pietumis viešnią. 

Jis sėdo į metro, išlipo Blanš aikštėje, įėjo į erdvią alinės 
salę, kur atsidavė alum ir raugintais kopūstais. Nedidelis pen- 
kių žmonių orkestrėlis kaip tik šiuo metu griežė. Žiustenas 
griežė ne fleita, o kontrabasu ir už to didžiulio instrumento 
atrodė dar menkesnis. 


Megre atsisėdo prie marmurinio staliuko ir pasvarstęs užsi- 
sakė raugintų kopūstų ir bokalą alaus. Po vienos pjesės Mi- 
naras priėjo prie jo. 

— Atleiskit, kad aš prašiau jus čia ateiti; man buvo svarbu 
pasišnekėti su jumis pirma, negu ją pamatysit. 

Jis buvo labai susijaudinęs, gal net trupuų neramus, ir 
Megre pajuto, kad ir jam darosi neramu. 

— Aš nepagalvojau, kad ištekėjusios sesers kita pavardė. 
Užtat sugaišau jos beieškodamas. Jos vyras geležinkelininkas, 
palydovas, ir dažnai nebūna namie po dvi tris dienas. Jie 
gyvena namely kalvos pašlaitėj, už tvoros — sodas, daržas 
ir balta ožka, pririšta prie kuoliuko. 

— Žermena ten buvo? 

— Kai aš atėjau, abidvi sėdėjo už stalo, pasidėjusios di- 
džiulį dubenį kraujinių dešrų, kurios baisiausiai trenkė svo- 
gūnais. 

— Sesuo dar nepagimdžiusi? 

— Dar ne. Laukia. Atrodo, dar gali praeiti kelios dienos. 
Aš joms pasisakiau, kad esu draudimo agentas, kad sužino- 
jau, jog jaunoji ponia laukiasi šeimynos ir kad dabar pui- 
kiausias momentas pasirašyti polisą. 

Šmuikininkas — jis ir orkestro vadovas — pakabino ant tri- 
kampio kartoną su sekančio numerio pavadinimu, pabarbeno 
į piupitrą smičiaus galu, ir Žiustenas atsiprašęs užlipo į est- 
radą. Grįžęs skubiai pasakė: 

— Nebijokit. Aš manau, kad "viskas susiklostys kuo ge- 
riausiai. Apie draudimus aš nusimanau, nes tai mano žmo- 
nos arkliukas. Jinai įsitikinusi, kad aš neišgyvensiu ilgiau 
kaip trejetą metų ir kad... Bet tai nesvarbu! Žermena — 
nieko sau mergina, pilna, nešioja didelį šinjoną, kurį kas mi- 
nutė taisosi, o jos akys daro keistą poveikį. Jūs pamatysit! Ji 
visą laiką žiūrėjo į mane. Ji staigiai paklausė, kokios kompa- 
nijos vardu aš dirbu. Aš jai pasakiau pirmą užėjusią ant lie- 
žuvio, ir tada ji panoro sužinoti, kas mano viršininkas. Ji man 
uždavė krūvą klausimų ir galiausiai pareiškė: 

— Aš tris mėnesius draugavau su vienu vyruku, kuris dirbo 
toje pačioje kompanijoje. 

Paskui be jokių įžangų: 

— Jus pasiuntė Lui? 

Vėl reikėjo lipti į estradą, ir visą laiką, kol griežė Vie- 
nos valsą, Minaras žvilgčiojo į Megre, lyg norėdamas jį nura- 
mint. Jis tarytum sakė: ,„Nebijokit! Laukit tesinio!“ 

O tęsinys buvo toks: 

— Aš ją užtikrinau, kad ne Lui. 

—-;Ir jokiu būdu ne grafas!-— atkirto ji. 

— Ne. 

— Tai gal Rišaras... Sakykit, ar jūs kartais ne iš jo 
žmonių? 

Matote, kas tai per mergina? Aš turėjau apsispręsti. Sesuo 
už ją jaunesnė. Tik metai ištekėjusi. Ji dirbo visokius darbus 
kaip tarnaitė Sen-Lazaro kvartale, kur susipažino su savo vy- 
ru. Žermenai patinka ją stulbinti. Jei norit žinoti mano nuo- 
monę, stulbinti Žmones — jos aistra. Ji žūt būt nori atrodyti 
įdomi, suprantat? 

Be abejo, ji svajojo tapti aktore. Pavalgiusi užsirūkė ciga- 
retę, bet rūkyti visai nemoka. 

Vienas kambarys su didele lova ir padidinta vestuvių nuo- 
trauka ovaliniuose rėmuose. 

— Tai jūs tikrai ne iš pono Rišaro žmonių? 

Jos akys išverstos, ir kartais kalbėdama ji įsistebeilija į vie- 
ną tašką. Tai trikdo. Sakytum kvanka, bet taip tik atrodo, nes 
ji niekad nesusimaišo. 

— Matai, Olga,— pasakė ji seseriai išvargusi,— Roks sudė- 
tingas gyvenimas šiam pasauly? Aš tau sakiau, kad geruoju 
tas nesibaigs. 

Aš ją paklausiau, kada ji manant grįžti į darbą. 

— Manau, kad daugiau nekelsiu kojos į šitą landyne. 

Ir jai vis knietėjo sužinoti... Tada... 

Muzika! Fleitistas žvilgsniu maldavo Megre apsišarvuoti 
kantrybe, nesigraužti. 

— Tai va! Juo blogiau, jei aš negerai padanau. Aš jai 
išklojau visą teisybę. 

— Kokią teisybę? 

— Kad panelė šaukėsi pagalbos, kad man Lui trenkė kumš- 
čių į veidą, kad atėjot jūs, kad jums parodė vienmarškinę 
merginą, sakydami, jog tai Žermena. Jinai įtūžo. Aš įspėjau, 
kad oficialus tyrimas nepradėtas, kad jūs ėmėtės to reikalo, 
taip sakant, privačiai, kad būtumėt laimingas pamatyti ją, ir, 
man dar nespėjus baigti, ji suskato rengtūs. Aš dar ir dabar 
matau, kaip ji vienomis kelnaitėmis dantytais pakraščiukais 
ir liemenėliu rausiasi savo valizoje, teisindamasi seseriai: 

— Supranti, vaikas vis tiek ateis į pasaulį, o man tai yra 
gyvenimo ar mirties klausimas. 

Aš tiesiog nežinojau, ką daryti, bet pagalvojau, kad jums 
bus naudinga ją išgirsti. Aš ją nuvedžiau pas jus. Šnektelėjau 
apačioj, laiptų aikštelėj, su jūsų žmona. Dieve, kokią švel- 
nią žmoną jūs turit! Aš paprašiau žiūrėti, kad mergina ne- 
pabėgtų. 

Jūs ant manęs pykstat? 

Kaip ant jo pykti? 

Nusiramint Megre labai nenusiramino, tačiau atsiduso: 

— Gal būt, ir gerai. 

— Kada aš jus pamatysiu? 

Megre atsiminė, kad vidurnaktį turi susitikti su vežėju Kor- 
niju. 

— Gal dar šį vakarą. 

— Jeigu nepasimatysim, leiskite man užeiti pas jus iš ry- 
to — dabar aš žinau jūsų namą. O, dar viena smulkmena... 

Jis sumišo, nežinodamas, ar sakyti. 

— Ji mane klausė, kas atlygins išlaidas, ir aš jai pasa- 
kiau... Aš nežinojau, ką atsakyti... Pasakiau, kad nesirūpin- 
tų. .. Bet, žinot, jeigu jums nėra kaip, aš... 

Šį sykį Megre išėjo muzikai griežiant ir nuskubėjo į met- 
ro. Jį vėl apėmė kažkoks susijaudinimas, kai pamatė pro durų 
apačią šviesą savo bute; rakto ieškoti jam nereikėjo, nes po- 
nia Megre visada pažindavo jo žingsnius. 

Ji pažiūrėjo į jį suprantančiu žvilgsniu ir linksmai pasakė: 

— Tavęs laukia žavi mergina. 

Šaunioji ponia Megre! Ji pasakė be ironijos. Ji norėjo būti 
meili. O toji nuostabioji panaitė sėdėjo, alkūnėm užsikvem- 
pusi ant stalo, priešais nešvarias lėkštes su cigarete lūpose. 
Jos didelės akys smigte įsmigo į Megre, lyg norėdamos jį 
praryti. Vis dėlto ji dar turėjo kai kurių abejonių. 

— Ar jūs tikrai iš policijos? 

Nieko nesakęs, jis jai parodė savo pažymėjimą, ir ji nebe- 
nuleido nuo jo akių. Priešais ją stovėjo stikliukas: ponia Meg- 
re ištraukė savo kiršą, skirtą didelėms šventėms. 

— Manau, kad tu nepietavai? 

— Ne, pietavau. 

— Tada aš jus palieku. Man reikia suplauti indus. 

Ji nukraustė stalą, išėjo į virtuvę, bet durų uždaryti ne- 
siryžo. 

— Jūsų draugas irgi iš policijos? 

— Ne. Ne visai. Jis atsitiktinai. .. 

— Jis vedęs? 

— Atrodo, taip. 

Jam buvo kažkaip nesmagu namų aplinkoje su ta keista 
mergina, kuri anaiptol nesijautė esanti viešnia: stodavosi, tai- 
sydavosi šinjoną priešais židinio veidrodį, sėsdavosi į ponios 
Megre fotelį, sumurmėjus:: 

— (Galima? 

Megre ją paklausė: 

— Ar jūs seniai pažįstat panelę Žandro? 

— Kartu mokėmės. | 

— Jūs, reikia manyti, iš Ansevalio, tiesa? Ansevaly jūs ir 
lankėt kartu mokyklą? 

Jis nusistebėjo, kad Baltazarų kavinių paveldėtoja mokėsi 
kaimo mokyklėlėje. 

— Aš noriu pasakyti, kad mudvi vienmetės, vienas kitas 
mėnesis skirtumo. Jai sukaks dvidešimt vieneri ateinantį mė- 
nesį, o man sukako prieš porą savaičių. 

— Ir judvi abi lankėt Ansevalio mokyklą? — pakartojo jis 
klausimą. 

— Ji ne. Ji buvo Nevero vienuolyne. Bet mokėmės tuo 
pačiu metu. 

Jis suprato. Ir nuo to momento pasidarė nepatiklus, stro- 
piai stengėsi atskirti prasimanymą nuo teisybės, teisybę nuo 
pusiau teisybės ar to, kas panašu į teisybę. 

— Jūs tikėjotės, kad kas nors atsitiks Šaptalio gatvėj? 

— Aš visad maniau, kad geruoju tas nesibaigs. 

— Kodėl? 

— Todėl, kad jie viens kito nekenčia. 

— Kas tokie? 


— Panelė ir jos brolis. Jų namuose aš jau ketveri metai. 
Stojau dirbti tuoj po ponios mirties. Jūs žinote, tiesa, kad ji 
žuvo geležinkelio katastrofoj, kai važiavo gydytis į Vitelio 
vandenis? Tai buvo baisu. 

Ji tai pasakė, lyg pati būtų buvusi, kai ištraukė šimtą su 
viršum lavonų iš po sudaužytų vagonų. 

— Už ponios galvos, suprantate, testamentas neturėjo jo- 
kios reikšmės. 

— Jūs gerai pažįstate šeimą? 

— Aš gimusi Ansevalyje. Mano tėvas ten gimė. Mano se- 
nelis, kuris buvo vienas iš grafo fermerių, lošdavo su senuo- 
ju ponu biliardą. 

— Su kokiu senuoju ponu? 

— Taip jis po šiai dienai tebevadinamas mūsų krašte. Jūs 
mieko nežinot? Aš maniau, kad policija apie viską informuota. 

— Jūs, be abejo, kalbat apie senąjį poną Baltazarą? 

— Taip, apie poną Hektorą. Jo tėvas buvo kaimo šikšnius. 
Ir taip pat bažnyčios varpininkas. Dvylikos metų Hektoras 

tapo kromelninku. Jis vaikščiodavo iš fermos į fermą su 5a- 
vo kromu ant nugaros. 

-— Tai jis įsteigė Baltazaro kavines? 

— Taip. Bet tas nekliudė mano senebui iki pat gyvenimo 
galo jį tujinti. Jis gai nesirodė mūsų krašte. O kai pasirodė, 
jau buvo turtingas, ir mes sužinojom, kad jis nusipirko pilį. 

— O kas anksčiau valdė tą pilį? 

— Ansevalio grafas, po šimts! 

— Ar nieko nebėra iš Ansevalio grafų giminės? 

— Yra vienas. Panelės simpatija. Gal man įpiltumėt.stikliu- 
ką likeno? Tai iš jūsų tėviškės? 

— Iš mano žmonos tėviškės. 

— Kai pagalvoju, kad šita ragana — aš ne apie jūsų Žžmo- 
ną kalbu — turėjo tiek įžūlumo pasivadinti mano vardu ir gu- 
lėti mano lovoje! Jūs tikrai matėt ją vienais marškiniais? Ji 
storesnė už mane. Apie jos kūną aš galėčiau nemažai ką pa- 
pasakoti. Krūtinė kaip... 

— Vadinasi, senis Baltazaras, kavinių savininkas, nusipir- 
ko Ansevalio pilį. Jis buvo vedęs? 

— Vedęs, tik jo žmona tuo metu jau buvo mirusi. Jis tu- 
rėjo dukterį gražuolę, baisiai išdidžią. Ir sūnų, poną Juberą, 
niekam tikusį. Kiek sesuo buvo žiauri, tiek jis — meilus. Jis 
daug važinėjo po užsienius. 

— Kai visa tai dėjosi, jūsų dar pasauly nebuvo? 

— Žinoma. Bet ir dabar tas pat! 

Megre nejučiomis išsitraukė iš kišenės užrašų knygelę ir 
ėmė žymėtis vardus, brėžti kaip ir genealoginį medį. Jautė, 
kad su tokia mergina, kaip Žermena, reikalingas tikslumas. 

— Taigi pirmas buvo Hektoras Baltazaras, kurį jūs vadina- 
te senuoju ponu. Kada jis mirė? 

— Prieš penkerius metus. Lygiai metais anksčiau už duk- 
terį. 

Megre pagalvojo apie Felisjeną Žandro, kuris irgi buvo se- 
nas, nusistebėjo: 

— Mis, tur būt, buvo labai senas? 

— Aštuoniasdešimt aštuonerių metų. Gyveno vienas didžiu- 
liuose rūmuose Bulonės miško aveniu. Ir pats, dukters pade- 
damas, reikalus tvarkė. 

— Ne sūnus? 

— Gink dieve! Sūnus .netgi kojos įkelti į kontorą neturėjo 
teisės. Gaudavo išlaikymą. Jis gyvena krantinėje netoli Nau- 
jojo tilto. Sako, jis dailininkas. 

— Luktelkit... Bulonės miško aveniu... Jo duktė ištekėju- 
si už Felisjeno Žandro. 

— Teisybė. Bet ponas Felisjenas nė to tiek neturėjo teisės 
kištis į reikalus. 

— Kodėl? 

— Kažkada seniau mėgino... Jis lošėjas. .. Ir dabar kiek- 
vieną popietę važiuoja žiūrėti lenktynių... Sako, kad kažką 
ten pridirbo su vekseliais ar čekiais. Jo uošvis su juo netgi 
nesikalbėdavo. 

Paskui Megre gavo susipažinti su rūmais Bulonės miško 
aveniu, vienais biauriausių ir puošmenomis perkrautų rūmų 
Paryžiuje su viduramžiškais bokšteliais ir vitražais. Gavo pa- 
matyti ir senio fotografiją — kreidinis ryškių bruožų veidas, 
ilgi balti bakenbardai, užsagstytas iki pat kaklo surdutas — 
matyti tik dvi baltos krūtinės juostelės aplink juodą kakla- 
raištį. 

Jei Megre būtų labiau susipažinęs su Paryžiaus aukštuo- 
menės gyvenimų; jis būtų žinojęs, kad senis Baltazaras savo 
rūmus ir visus surinktus paveikslus užrašė valstybei su sąlyga, 
kad ten būtų įsteigtas muziejus. Po jo mirties apie tai buvo 
itin kalbama. Daugiau kaip metus ekspertai ginčijosi tarpu- 
savy, ir vyriausybė galų gale atsisakė to palikimo, kadangi 
didžiuma paveikslų buvo suklastoti. 

Pamatys Megre ir dukters portretą: plaukai sušukuoti į kuo- 
dą ant pakaušio, iš profilio tikra imperatorienė Eugenija!, vei- 
das toks pat šaltas, kaip ir Baltazarų dinastijos įsteigėjo. 

O Felisjeną Žandro dažytais ūsais, šviesiais getrais ir laz- 
dele auksiniu bumbulu jis jau pažinojo. 

— Senis, atrodo, niekino visą pasaulį: tame tarpe sūnų, pas- 
kui žentą, ant galo poną Rišarą, kurį kiaurai permatė. Išimtų 
darė tik savo dukteriai ir anūkei, panelei Lizai. Jis tvirtino, 
kad tik jodvi esančios j0 kraujo, ir paliko testamentą, kur 

pats velnias galvą nusisuktų. Apie jį galėtų jums pasakyti 
ponas Brakmanas. 

— Kas tasai ponas Brakmanas? 

— Jo notaras. Jam devinta dešimtis eina. Visi kiti jo pri- 
sibijo, nes jis vienas žino. 

— Ką žino? 

— To man nesakė. Viskas turi paaiškėti, kai panelei Lizai 
sukaks dvidešimt vieneri, štai kodėl jie šiuo metu taip siunta. 
Aš nepalaikau'nei vienos, nei kitos pusės. Bet jei būčiau no- 
rėjus. .. 

Megre dingtelėjo išganinga mintis. 

— Ponas Rišaras?— paklausė, įsitraukdamas į žaidimą. 

— Jis ilgokai sukosi apie mane. Bet aš jam tiesiai pasa- 
kiau, kad ne ant tokios pataikė, ir patariau geriau su Mari. 
„Toji vištelė mielai sutiks,“ — išpoškinau aš jam. 

— Ir jis paklausė jūsų patarimo? 

— Iš kur man žinot. Su šitokiais žmonėm susidėjęs, nie- 
kad nieko nežinosi. Mano nuomone — 0 aš juos gerai pažįs- 
tu!— jie visi kažkokie kvankšt. 

Jai šitaip bekalbant, jos akys dar labiau išvirto, ir nuo to 
smeigte įsmeigto žvilgsnio darėsi nejauku. Ji pasilenkė prie 
Megre. Galėjai pamanyti, kad jinai tuoj griebs jį už kėlių. 

— O Lui irgi iš Ansevalio? 

— Jis mūsų buvusio mokytojo sūnus. Bet kai kas mano, 
kad iš teisybės jis — klebono sūnus. 

— Jis palaiko Rišaro pusę? 

— Ką jūs?! Jis neatstoja nuo panelės nė per žingsnį. Jis 
buvo su senuoju ponu iki pat jo mirties. Slaugė jį per visą 
ligą ir tikriausiai žino daugiau už bet ką, gal net ir už poną 
Brakmaną. 

— Jis niekad jūsų nekibino? 

— Lui? 

Ir suprunkštė. 

— Kur jis ten kibins! Pažiūrėti vyras dar nieko sau, plau- 
kai juodi, nepražilę. Tik po teisybei jis daug senesnis. Jam 
mažiausiai penkiasdešimt penkeri. Ir pagaliau koks jis be vy- 
ras. Suprantat? Užtat ponia Lui ir Alberas. .. 

— Atsiprašau, kas per vienas tasai Alberas? 

— Liokajus. Jis irgi iš Ansevalio. Iki dvidešimt vienerių 
metų buvo žokėjum. 

— Atsiprašau. Mane vedžiojo po visą namą, bet aš nema- 
čiau kambario, kuniame... 

— Todėl kad jis miega virš arklidžių, su Žeromu. 

— Žeromu? 

— Pono Felisjeno vežėju. Tik Arsenas, šoferis, kuris yra 
vedęs ir turi vaiką, gyvena kitur. 

Galų gale pilnas bloknoto lapukas visom kryptim buvo pri- 
margintas vardų. 

— Jei kas ir šovė į panelę — aš tuo nesistebėčiau — tai 
greičiausiai ponas Rišaras, susibaręs su ja. 

— Ar jie dažnai barasi? 

— (Galima sakyti kasdien. Vieną kartą jis taip suspaudė jai 
riešą, kad mėlynes nešiojo visą savaitę. Bet ji ginasi, spiria 
jam į blauzdą ar gal ir aukščiau. Bet aš eičiau lažybų, kad 
šovė visai ne į panelę. 

— Tai į ką? 

— Į grafą! 

— Kokį grafą? 

— Negi jūs nesuprantat? Į Ansevalio grafą. 

— Iš tiesų! Juk yra dar vienas Ansevalio grafas. 

— To grafo, kuris pardavė pilį senajam Baltazarui, anūkas. 
Panelė kažkur jį susirado. 

— Jis turtingas? 

— Ar jis? Plikas kaip tilvikas. 

— Jis lankosi pas juos? 

— Jis lankosi pas panelę. 

— Jis... Aš noriu pasakyti... 

— Klausiat, ar jis miega su ja? Nemanau, kad jis su ja 
prasidėtų. Dabar suprantat? Jie visi kažkokie trenkti. Piau- 
nasi kaip šunys. Tik vienam ponui Juberui niekas ne galvoj, 
o tuodu, brolis su seseria, kiekvienas stengiasi patraukti jį 
savo pusėn. 

—' Jūs kalbat apie Juberą Baltazarą, senio sūnų? Kiek 
jam metų? 

— Tur būt, apie penkiasdešimt! O gal daugiau? Jis labai 
puikus, labai išauklėtas. Atėjęs visada paplepa su manim. Sa- 

kykit, traukiniai į Konflaną jau nebeina? Man reikia kur 
nors pernakvoti. Turėsit kur mane paguldyti? 

Jos žvilgsnis buvo toks provokuojantis, jog Megre kos- 
telėjo ir nešąmoningai pažvelgė į virtuvės duris. 

— Gaila, bet mes neturim svečių kambario. Mes ką tik 
įsikūrę. 

— Jaunavedžiai? 

Ir šitie žodžiai jos lūpose įgavo kone nepadorią prasmę. 

— Aš jums surasiu kambarį viešbuty, šitam kvartale. 

— Jūs jau einat miegoti? 

— Ne, dar turiu pasimatymą mieste. 

— Teisybė, kad policininkams ne dažnai tenka išsimiegoti 
savo lovose. Keista, bet jūs visai nepanašus į policininką. Aš 
pažinojau vieną iš mūsų kvartalo — aukštą, juodą, vardu 
Leonardas. .. 

Megre nieko nenorėjo apie jį Žinoti. Ji, atrodė, pažinojo 
daug vyrų, jų tarpe ir draudimo agentus. 

— Manau, kad aš jums dar būsiu reikalinga? Būtų gera 
dingstis grįžti pas juos lyg niekur nieko. Galėčiau kiekvieną 
vakarą papasal:oti, kas ten dedasi. 

Iš virtuvės girdėjosi puodų tarškesys, tačiau Megre ne dėl 
to išsilenkė pasiūlymo. Tiesiog jį gąsdino Žermena. 

— Ryt susitiksim. Jei leisit, aš jus palydėsiu. .. 

Vilktis ji neskubėjo, pirmiausia dar pasitaisė plaukus prie- 
šais veidrodį, paskui griebė grafiną su kiršu: 

— Galima? Aš tiek kalbėjau, tiek galvojau. .. Jūs negeriat? 

Nėr reikalo jai prisipažinti, kiek jis savo noru ar per prie- 
vartą išmaukė šiandien kalvadoso stikliukų. 

— Aš tikrai turiu jums daug daug ko papasakoti. Žmonės 
rašo romanus, nė dalelės neišgyvenę to, ką išgyvenau aš. 
Jei aš imčiaus rašyti. . . 

Megre įėjo virtuvėn, pabučiavo žmoną į kaktą. Žmona pa- 
žiūrėjo į jį linksmai, šelmiška kibirkštėlė žybtelėjo jos akyse. 

— Aš gal vėlai šiandien pareisiu. 

O ji erzindama: 

— Nesnausk,' Žiuli! 

Netoliese Voltero bulvaro buvo pigus viešbutukas. Gatvė- 
je Žermena nesivaržydama įsikabino Megre už parankės. 

— Tie aukštakulniai bateliai. .. 

Po šimts! Ji labiau pripratusi prie klumpių! 

— Jūsų žmona labai maloni. Ji puikiai verda. 

Jis nedrįso jai duoti pinigų už kambarį. Įėjo į viešbučio 
kontorą ir nuraudo, kai budintysis paklausė: 

— Nakčiai ar trumpam? 

— Nakčiai. Tik panelei... 

Kol tarnautojas žiūrėjo į raktų lentą, Žermena, nė neatsi- 
prašiusi, dar stipriau įsikibo jam už parankės, nors dabar sto- 
vėjo vietoje. 

— Aštuonioliktas. Antras aukštas, kairėj. Palaukit, aš jums 
duosiu rankšluosčius. 

Megre nenorėjo prisiminti, kaip jis jos atsikratė. 

Laiptai buvo iškloti raudonu taku. | 

Vienoj rankoj ji laikė abu rankšluosčius, o kitoj — raktą 
su variniu ženkleliu. Tarnautojas vėl įniko į laikraštį. 

— Jūs iš tikro neturit man daugiau klausimų? 

Ji stovėjo ant pirmo laipčiuko. Smeigte įsmeigtos akys bu- 
vo dar labiau išvirtusios. Kažkodėl jis pagalvojo apie vabzdį 
maldininką: sako, kad patelės po apvaisinimo suėdančios pa- 
tinus. 

— Ne... Šiandien ne. ..— sumurmėjo. 

— Visai užmiršau, kad jūs turit pasimatymą. 

Jos drėgna lūpa ironiškai atvipo. 

— Tada rytoj? 

— Taip, rytoj. 

Bent jau šitaip dalykai turėjo susiklostyti. Megre dar buvo 
neprityręs. Jis tik prisimena, kad į veidą tvoskė šutas, kai 
įbėgo į metro, kad klanktelėjo automatinės durys; prisimena 
ilgą kelionę požemio prietemy: siluetai sulig kiekvienu vago- 
no krestelėjimu šokinėja, veidai elektros šviesoje ištųsę, akys 
užmerktos. 

Jis gerokai paklaidžiojo tuščiomis silpnai apšviestomis gat- 
vėmis palei La Viletės vartus, kol pagaliau rado didžiulį an- 
garą, pilną pristatytą fiakrų, ienom į viršų, o už jo, kiemo 
gale, arklides, iš kurių padvelkė šiluma. 

— Kornijis? Ne, jis dar negrįžęs. Gal palauksit? 

Vežėjas pasirodė tik pusę pirmos, girtas kaip dūmas, ir nu- 
stebęs pažiūrėjo į Megre. 

— Poniutė iš Šaptalio gatvės? Pala! Tai ji man davė franką 
arbatpinigių. Ir aukštas brunetas. 

— Koks aukštas brunetas? 

— Tas, kuris mane sustabdė Blanš gatvėje, po šimts, ir 
liepė važiuoti į Šaptalio gatvę prie... Keista, bet aš niekaip 
neprisimenu numerių. O vežėjui vis dėlto derėtų. 

— Jūs ją nuvežėt į stoų? 

— [ stotį? Kokią stoų? 

Jis spoksojo padėrusiom akim, paskui šmirkštelėjo ilgą 
čiurkšlę kramtomojo tabako syvų tiesiai prieš save, vos ne- 
pataikęs Megre ant kelnių. 

— Pirmiausia ne į stotį... O antra... Antra... 

Megre irgi įspaudė franką jam į delną. 

— [ viešbutį priešais Tiuilri, mažytėj aikštėj... Pala... Va- 
dinasi paminklo vardu... aš visad maišau paminklų vardus. .. 
Į „Luvro“ viešbutį... Na, Kuziuk. 

Nebevaikščiojo nei metro, nei autobusai, nei tramvajai, ir 
Megre turėjo pėsčias kinkuoti be galo ilga Flandrijos gatve, 
kol pasiekė judresnį ir šviesų kvartalą. 

„Kliši“ alinė tikriausiai uždaryta, o Žiustenas Minaras, be 
abejo, grįžo į Argijeno- gatvę, kur gavo aiškintis su žmona. 


V skyrius 
MEGRE PIRMĄKART PABUNDA GARBĖS TROŠKIMAS 


Megre skutosi valgomajame, pasikabinęs savo veidroduką 
ant lango špingaleto. Rytais jis turėjo maniją sekioti įkandin 
žmonos, rengtis, tvarkytis visuose kambariuose, gal būt, dėl 
to, kad tai buvo pačios geriausios jų intymumo valandėlės. 
Neprošal pažymėti ir vieną didžiai vertintiną ponios Megre 
savybę: ką tik atsikėlusi, ji būdavo tokia pat gaivi, smagiai 
nusiteikusi, kaip ir vidury dienos. Jie prasiverdavo langus 
ir traukdavo šviežią o:ą. Girdėdavo kūjo dūžius kalvėje, ve- 

žimų dardesį, arklių žvengimą, karts nuo karto netgi padvelk- 
davo šiltu mėšlu iš valomų šalimais arklidžių, kurios priklausė 
perkraustymo kontorai. 

— Tu manai, kad jinai iš tūkrųjų ne viso proto? 

— Jeigu jinai būtų pasilikusi savo kaime, jeigu būtų ište- 
kėjusi ir augintų krūvą vaikučių, gal tas ir nekristų į akis. 
Daugių daugiausia — vaikai gal būtų ne vieno tėvo. 

— Žiūrėk, Megre! Ar tik ne tavo draugužis vaikštinėja ten 
ir atgal šaligatviu? 

Megre išsilenkė pro langą muiluotu žandu, pažino Žiusteną 
Minarą, kuris kantriai j0 laukė. 

— Tu neprašai jo užlipti? 

— Kam? Po penkių minučių aš būsiu gatavas. Ar tu šian- 
dien kur nors eisi? 

Megre ją retai klausinėdavo, ką veiksianti dieną, ir ji tuč- 
tuojau suprato. 

— Tu nori, kad aš pnžiūrėčiau panelę? 

— Labai galimas daiktas, kad šito paprašysiu. Jei aš ją pa- 
liksiu vieną Paryžiuje,— o liežuvio ji nenulaiko,— tai die- 
vaižin kam ir ką gali priplepėti. 

— Tu dabar eini pas ją? 

— Tučtuojau. 

— Ją rasi dar lovoje. 

— (Galimas daiktas. 

— Einu lažybų, kad tau bus sunku išsikilpoti iš jos ža- 
bangų. 

Kai jis išėjo iš tarpuvartės, Minaras lyg niekur nieko pri- 
sigretino prie jo ir ėmė klausinėti: 

— Ką šiandien darom, patrone? 

Ir Megre po daugelio metų prisimins, kad mažasis fleitistas 
buvo pirmasis, pavadinęs jį patronu. 

— Matėt ją? Išpešėt ką nors? Aš beveik nesudėjau akių. 
Jau buvau beužmingąs, tik dingtelėjo galvon vienas klau- 
simas. 

Jųdviejų žingsniai aidėjo Rišar-Lenuaro bulvaro šaligatviu. 
Iš tolo matėsi judrus Voltero bulvaras. 

— Jeigu šovė, vadinasi, šovė į ką nors. Tad man ir kilo 
klausimas, į ką pataikė. Ar aš jums neįkyrėjau? 

Apie įkyrėjimą nebuvo nė kalbos, nes tasai klausimas ir 
Megre nedavė ramybės. 

— Sakykim, kad šūvis nieko nekliudė... Žinoma, sunku 
įsivaizduoti save tų žmonių vietoje... Bet man atrodo, kad 
jeigu niekas nebuvo nei sužeistas, nei užmuštas, tai kam tada 
reikėjo vaidinti tą spektaklį... Suprantat?.  Išmetę mane už 
durų, tuoj šoko tvarkyti kambario, kad atrodytų, jog į jį 
niekas nebuvo įkėles kojos. .. Ir dar viena detalė: atsimenat, 
kai rūmų prievaizdas stengėsi išgrūsti mane lauk, kažkieno 
balsas iš antro aukšto tarė: 

— Greičiau, Lui! 

Lyg ten, viršuj, kas nors negera dėtųsi, ar ne? O jei įgrūdo 
panelę į tarnaitės kambarį, tai, be abejo, dėl to, kad ji buvo 
per daug susijaudinusi, j0g galėtų vaidinti savo rolę. .. 

Aš visą dieną laisvas. Jūs galit pasiųsti mane, kur tik 
norit... 

Šalia viešbutuko, kur apsinakvojo Žermena, buvo kavinė su 
terasa ir balto marmuro staliukais. Kelneris su bakenbardais 
lyg iš reklaminio kalendoriaus kreida valė langų stiklus. 

— Palaukit manęs čia. 

Megre valandėlę dvejojo. Jis vos nepasiuntė į viršų Mina- 
ro. Jeigu jį būtų paklausę, ko jam prireikė pasimatyti su 
kambarine, kažin, ar jis būtų radęs ką atsakyti. Teisybė, 
kad šįryt jis troško pats būti visur vienu metu. Jis beveik 
ilgėjosi „Seno kalvadoso“ ir pyko ant savęs, kad negali pro 
langą stebėti, kas įeina ir išeina iš namo Šaptalio gatvėje. 
Jam atrodė, jog dabar, kai šiek tiek daugiau buvo susipažinęs 
su rūmų gyventojais, ir Rišaro Žandro veidas, į automobilį sė- 
dant, ir tėvo; žengiančio prie savo karietos, ir Lui, išėjusio 
pasivaikštinėti po ūksmingą šaligatvį, jo akims būtų įgavę 
tam tikrą aiškią reikšmę. 

Jis būtų norėjęs atsidurti taip pat „Luvro“ viešbutyje, Bu- 
lonės miško aveniu ir netgi Ansevalyje. 

Iš visų tų žmonių, prieš porą dienų jam visai nepažįstamų, 
tiktai vienas buvo prieinamas, ir Megre instinktyviai į jį ka- 
binosi. 

Keistas dalykas, šito jausmo šaknų reikia ieškoti jo vaikys- 
tės ir jaunystės svajonėse. Net jeigu tėvo mirtis ir nebūtų 

nutraukusi medicinos studijų trečiaisiais mokslo metais, jis, 
teisybę sakant, vis tiek nebūtų buvęs tikras gydytojas, kuriam 
rūpi vien ligoniai. 

Žodžiu, tokios profesijos, kokios jis norėtų, išvis nebuvo. 
Dar kaime, kai buvo mažas, jam dingodavosi, jog daugybė 
žmonių yra ne savo vietoje, kad pasirinko ne savo kelią vien 
1š nežinojimo. 

Ir jis vaizduodavosi, kad štai pasirodo žmogus, didžiai iš- 
mintingas ir viską suprantantis, pavyzdžiui, sykiu ir kunigas, 
ir gydytojas, kuris iš pirmo žvilgsnio suvokia kito žmogaus 
likimą. 

Jo žodžiai apie Žermeną, neseniai pasakyti žmonai, buvo 
kaip tik tokie: jei ji būtų pasilikusi Ansevalyje. .. 

Į tokį Žmogų kreiptųsi patarimo kaip į daktarą. Tam tikra 
prasme jis būtų tas, kas taiso žmonių likimą. Ne vien todėl, 
kad protingas. Galgi nė nereikėtų, kad būtų išimtinio proto? 
Užtektų, kad sugebėtų įsijausti į kiekvieno gyvenimą, sugebė- 
tų įlįsti į kiekvieno kailį. 

Megre niekados su nieku apie tai nekalbėdavo; netgi per 
daug negalvodavo, kad pats sau nepasirodytų juokingas. Ne- 
galėdamas baigti medicinos, jis atsitiktinai nuėjo tarnauti į po- 
liciją. Iš esmės imant, kažin ar čia lėmė tik atsitiktinumas? 
Argi policininkai kartais nesiima taisyti likimo? 

Visą praėjusią naktį, pro miegus ir pabudus, jam nėjo iš 
galvos tie žmonės, vos pažįstami, apie kuriuos jis beveik nie- 
ko nežinojo, pradedant senuoju Baltazaru, mirusiu prieš pen- 
kerius metus, ir dabar ta visa šeima ėjo kartu su juo į Žer- 
menos kambarį. Jis pabeldė į duris. 

— Prašom!-— atsiliepė slopus balsas. Ir tučtuojau pridūrė:— 
Palaukit. Aš užmiršau, kad durys užrakintos. 

Basos kojos nušlepsėjo kilimu. Ji buvo vienmarškinė, dide- 
lėmis svariomis krūtimis, palaidi plaukai krito iki juosmens: 
Tačiau atsikėlusi ji buvo jau seniau: ant naktinio stalelio sto- 
vėjo padėklas su šokolado likučiais ir raguolio trupiniais. 

— Eisim? Man rengtis? 

— Kaip norit, galit vėl gultūs ar užsimesti drabužį. Aš tik 
norėjau pasišnekėti su jumis. 

— Ar jums neatrodo juokinga, kad jūs apsirengęs, 0 aš 
vienmarškinė? 

— Ne. 

— Ar jūsų žmona nepavydi? 

— Ne. Pakalbėkim geriau apie Ansevalio grafą... Arba 
ne... Namus jūs pažįstat, žinot visus, kas ten gyvena ir lan- 
kosi... Pagalvokit: pirma valanda nakties... Pirma valanda 
nakties... Panelės Žandro kambary kyla ginčas... Klausykit 
manęs atidžiai. .. Kas, jūsų nuomone, galėtų būti kambary? 

Ji ėmė šukuotis priešais veidrodį, pakėlusi rankas: matėsi 
rusvi kuokštai pažastyse ir pro marškinius persišviečiąs raus- 
vas kūnas. Ji stengėsi galvoti. 

— Lui?— paklausė Megre, norėdamas jai padėti. 

— Ne. Taip vėlai Lui neliptų į viršų. 

— Pala. Užmiršau vieną dalyką. Lui buvo kaip reikiant 
apsirengęs, su fraku, balta krūtine, juodu kaklaraiščiu. Ar 
jis visada vėlai gula? 

— Kartais, bet tada būna be frako. Tik kai šeimininkai tu- 
ri svečių. 

— Ar Juberas Baltazaras, panelės Žandro dėdė, pavyz- 
džiui, galėjo būti dukterėčios kambary? 

— Nemanau, kad jis būtų atėjęs pirmą valandą nakties. 

— O jeigu būtų, kur jinai būtų jį priėmusi? Pirmojo aukš- 
to salonuose, a? 

— Jokiu būdu. Šaptalio gatvėj tokios mados nėra. Kiekvie- 
nas gyvena skyrium. Salonai tiktai priėmimams. Šiaip kiek- 
vienas lindi savo kampe. 

— (O Rišaras Žandro ar galėjo būti pas seserį? 

— Aišku. Jis dažnai tai daro. Ypač įtūžęs. 

— Revolverį su savim nešiojasi? Esat kada nors mačiusi re- 
volverį jo rankoj? 

— Ne. 

— O panelė Žandro? 

— Valandėle! Ponas Rišaras laiko revolverius, netgi du, di- 
delį ir mažą, het savo kabinete. Panelė irgi turi vieną su per- 
lamutrine rankena, naktinio stalelio stalčiuj. Kas vakaras jį 
dedasi ant to stalelio. 

— Ji baili? 

— Ne. Ji niekuo nepasitiki. Kaip visoms raganoms, jai 
rodosi, kad kiti tik ir galvoja iškrėsti šunybę. Ar patikėsit, 
kad jinai tokiam amžiuj jau šykštuolė? Tyčia visur mėto pi- 
nigus, iš anksto juos suskaičiavusi, norėdama įsitikinti, ar 
kas nevagia. Tarnaitė, kuri buvo prieš Mari, pakliuvo ant 
tos meškerės, ir ją atleido. 

— Ar panelė yra kada nors priiminėjusi grafą savo mie- 
gamajame? 

— Pačiam miegamajam — gal ir ne, bet buduare, kuris yra 
šalimais. 

— Pirmą valandą nakties? 

— O ką? Aš esu skaičius knygą apie Elžbietą, Anglijos 
karalienę... Girdėjot? Nesvarbu, kad tai romanas, bet tik- 
riausiai ten viskas teisybė... Moteris šalta kaip ledas, nega- 
linti mylėti. Nenustebčiau, jei kas pasakytų, j0g ir mūsų pa- 
nelė tokia. 

Šukos grikšėjo plaukuose, Žermena rietė klubus, tarpais 
žvilgčiodama veidrodyje į Megre. 

— Laimė, aš ne iš tokių! 

— Ar, išgirdęs triukšmą trečiam aukšte, ponas Rišaras ga- 
lėjo atbėgti su savo revolveriu? 

Ji gūžtelėjo pečiais. 

— Ko? 

— Kad užkluptų sesers meilužį. .. 

— Tas jam nė kiek nerūpi. Tokiems žmonėms tik pinigai 
svarbu. 

Ji nesiliovė kraipiusis prieš Megre, nors, be abejo, puikiai 
jautė, kad jis toli nuo čia, ten, Šaptalio gatvės kambary, 
stengiasi sustatyti žmones į savo vietas kaip teatre. 

— Ar Ansevalio grafas yra buvojęs su kokiu savo draugu? 

— Galimas daiktas, bet tuokart jie priimami apačioj, o aš 
į apačią retai tenusileidžiu. 

— Ar panelė Liza jam kartais skambina? 

— Nemanau, kad jis turi telefoną. Ji jam neskambindavo; 
jisai pats retkarčiais paskambina, tur būt, iš kavinės. 

— Kaip jinai jį vadina? 

— Žaku, kaipgi kitaip? 

— Kokio jis amžiaus? 


69 


— Apie dvidešimt penkerių. Gražus vyrukas, iš veido gan 
akiplėša. Lyg tyčiotųsi iš visų. 

— Iš tokių, kurie nešiojasi ginklą kišenėj? 

— Aišku. 

— Iš kur toks įsitikinimas? 

— Todėl, kad jis kaip tik toks tipas. Skaitėt ,,„Fantomasą“? 

— O ponas Felisjenas, tėvas, katro pusę palaiko: dukters 
ar sūnaus? 

— Nei vieno, nei antro. O jei norit žinoti — mano. Jis 
ateina į mano kambarį su šlepetėm aštuntą valandą ryto, kad 
sagą jam prisiūčiau. 

Niekas juo nesirūpina. Tarnai jį vadina Skrabalu arba dar 
Usuočium. Be Albero, jo liokajaus, niekas dėmesio nekrei- 
pia, ką jis sako. Žino, kad jis — tuščia vieta. Sykį aš tiesiai 
1išdrožiau: ,„Liaukitės — gausit širdies priepuolį. Kur tai ma- 
tyta tokiam amžiuj!“ 

Bet jis nieko nežiūri, daro savo. Dabar Mari eilė, ir neži- 
nau, ar jinai tik neprasidėjo. .. 

Sakykit, jums nieko, kai žiūrit į besirengiančią moterį? 

Megre atsistojo, dairėsi savo skrybėlės. 

— Kur jūs? Negi paliksit mane vieną? 

— Man reikia svarbiai su kai kuo susitikti. Mano draugas, 
tas, kuris jus atsivežė, tučtuojau ateis palaikyti jums kom- 
panijos. 

— Kur jis? 

— Apačioj. 

— Kodėl jūs jį palikot? Prisipažinkit, turėjot kokią užpa- 
kalinę mintį! Nedrįstat? Dėl žmonos, ar ne? 

Jinai jau įsipylė vandens į dubenį praustis, ir Megre ma- 
tė — dar akimirka, ir marškiniai patys nuslys, nes petnešėlės 
smukčiojo sulig kiekvienu judesiu. 

— Mudu šiandien, be abejo, dar susitiksim, — pasakė jis, 
darydamas duris. 

Į terasą krito įžambūs saulės spinduliai; Megre rado Žius- 
teną"Minarą, begurkšnojantį kavą su grietinėle. 


— Jūsų žmona ką tik čia buvo. 
— Taip? 

— Jums išėjus, pneumatiniu paštu gautas laiškas. Ji atsku- 
bėjo, tikėdamasi jus dar rasti. Aš supratau, kad jinai jūsų 
ieškojo. 

Megre atsisėdo, automatiškai užsisakė bokalą, nepagalvojęs, 
kad dar ankstyvas metas, ir nuplėšė juostelę. Laiškelis buvo 
pasirašytas Maksimo Le Bre. 


Labai prašyčiau, kad užeitumėte rytą į komisariatą. Drau- 
giškai jūsų. 

Rašyta, aišku, iš Kurselės bulvaro, nes komisariate būtų pa- 
sinaudojęs blanku. Formos dalykų jis žiūrėjo labai pedantiš- 
kai. Turėjo bent keturių rūšių vizitines korteles tiksliai kiek- 
vienam atvejui: Ponas ir ponia Le Bre de Pluinekai; Maksimas 
Le Bre de Pluinekas; Maksimas Le Bre, Garbės legiono Rava- 
lierius; Maksimas Le Bre, policijos komisaras. .. 

Šis ranka rašytas laiškelis liudijo apie naujus artimesnius 
jo santykius su savo sekretoriumi, ir, matyt, buvo galvota, 
kaip jį pradėti. Mano brangus Megre? Brangus pone? Pone? 
Galų gale jis išsisuko be jokio kreipinio. 

— Sakykit, Minarai, ar jūs iš tikrųjų turit laiko? 

— Kiek tik jums reikia. 

— Panelė viršuj. Aš nežinau, kada būsiu laisvas. Bijau pa- 
likti vieną — ko gero, jai šaus į galvą nueiti į Šaptalio gatvę 
ir viską papasakoti. 

— Suprantu. 

— Jeigu išeisit su ja, palikit man raštelį, kur esat. Jei 
norėsit jos atsikratyti, nuveskit pas mano žmoną. 

Po penkiolikos minučių jis jau buvo komisariate, ir kole- 
gos žiūrėjo į jį su tuo pavydo atmieštu susižavėjimu, su ku- 
riuo žiūrima į išvykstančius atostogų ar specialion koman- 
diruotėn, į tuos, kurie stebuklingu būdu ištrūksta iš grafiko, 
1š kasdienybės rutinos. 

— Komisaras yra? 

— Jau geras pusvalandis. 

Tas pats prielankumo niuansas, kaip ir laiškelyje. Jis net- 
gi padavė ranką, ko paprastai nedarydavo. 

— Aš jūsų neklausiu, kiek pasistūmėjo tyrimas, manau, 
kad dar ankstoka. O jei paprašiau jus užeiti... Aš noriu, kad 


71 


jūs mane teisingai suprastumėt, nes reikalas opus. Savaime 
aišku, jog tai, ką sužinau Kurselės gatvėje, neliečia policijos 
komisaro. .. Tačiau iš antros pusės... 

Jis vaikščiojo ten ir atgal po savo kabinetą šviežiu veidu, 
pasilsėjęs, traukdamas cigaretę auksiniu galiuku. 

— Aš negaliu leisti jums trvpčioti vietoj dėl informacijos 
stokos. Vakar vakare panelė Žandro skambino mano žmonai. 

— Iš „Luvro“ viešbučio? 

— Jūs tą žinot? 

— Ji ten nuvažiavo fiakru popiet. 

— Tokiu atveju... Viskas... Aš žinau, kaip sunku patirti, 
kas dedasi kai kuriuose namuose... 

Atrodė, lyg jis ko būkštautų ir klausinėtų save, ką Megre 
dar galėjo sužinoti. 

— Ji nė nemano grįžti į Šaptalio gatvę ir ketina sutvar- 
kyti savo senelio rūmus. 

— Bulonės miško aveniu. 

— Taip. Matau, kad jūs daug ką žinot. 

Tada Megre atsidrąsino. 

— Leiskite jus paklausti, ar pažįstat Ansevalio grafą? 

Le Bre nustebęs suraukė antakius, lyg žmogus, norįs su- 
prasti, ko klausiama. Valandėlę jis galvojo. 

— O taip! Baltazarai nupirko Ansevalio pilį. Jūs tą turėjot 
galvoj? Bet aš čia nematau jokio ryšio. 

— Panelė Žandro ir Ansevalio grafas dažnai susitikinėja. 

— Jūs tikrai žinot? Gana įdomu. 

— Jūs pažįstat grafą? 

— Asmeniškai — ne, ir manau, kad taip geriau. Bet esu 
apie jį girdėjęs. Aš stebiuosi... Arba jiedu pažįstami iš mažų 
dienų, arba ji nežino... Bobas d'Ansevalis nuėjo blogu keliu. 
Jo niekur nepriima, jis nepriklauso jokiam klubui, ir aš ma- 
nau, kad Diduomenės skyrius ne sykį turėjo reikalų su juo. 

— Gal žinot jo adresą? 

— Sako, jis lankosi kai kuriuose blogo vardo bariukuose 
Vagramo aveniu ir Ternų kvartale. Gal Diduomenės skyriuj 
apie jį daugiau kas žinoma. 

— Jūs nieko prieš, jei aš pasiteirausiu? 

— Su sąlyga, kad neminėsit Žandro-Baltazarų. 


Žė 


Matėsi, kad jis susirūpinęs. Keletą kartų pats sau po no- 
simi sumurmėjo: 

— Keista! 

Ir Megre, vis labiau ir labiau įsidrąsindamas, klausinėjo: 

— Ar panelė Žandro, jūsų nuomone, normali? 

Šįsyk Le Bre pašoko ir metė į sekretorių nenorom rūstų 
žvilgsnį. 

— Atsiprašau? 

— Dovanokit, jei aš ne taip paklausiau. Dabar aš visiškai 
tikras, jog minėtą naktį mačiau tarnaitės kambary Lizą Žand- 
ro. Vadinasi, kažkas gana rimto buvo įvykę jos kambary, jei 
prireikė griebtis šitokio triuko, ir aš neturiu jokio pamato abe- 
joti muzikantu, kuris sakosi girdėjęs šūvį, eidamas gatve. 

— Kalbėkit, kalbėkit. 

— Galimas daiktas, kad panelė Žandro tą naktį buvo ne 
viena su broliu savo kambariuos. 

— Ką jūs nont pasakyti? 

— Kad pagal visus galimumus trečiasis asmuo buvo Anse- 
valio grafas. Jei buvo šauta, jei iš tiesų trys asmenys buvo 
kambaryje, jei kas nors kliudytas. .. 

Širdies gilumoj Megre didžiavosi, matydamas nustebusį 
žvilgsnį, įremtą į jį. 

— Daugiau kokių žinių surinkot? 

— Ne kažkiek. 

— Aš maniau, kad jūs tada apžiūrėjot visą namą. 

— Išskyrus kambarius viršum arklidžių ir garažo. 

Akies mirksniu — pirmutinį kartą — akivaizdžiai iškilo dra- 
ma. Le Bre pripažino kruvino įvykio, žmogžudystės, nusikal- 
timo galimumą. Ir tai atsitiko jo sferose, tarp žmonių, kuriuos 
jis lankė, su kuriais susitikinėjo savo klube, pas jauną mer- 
giną, artimiausią žmonos draugę. 

Keistas dalykas, matydamas šefo susijaudinimą, Megre irgi 
pajuto dramą. Tai nebebuvo tik problemos sprendimas. Kalba 
ėjo apie žmogaus gyvybę, ir gal ne vieną. 

— Panelė Žandro labai turtinga,— pagaliau atsiduso komi- 
saras apgailestaudamas.— Tikriausiai ji vienintelė įpėdinė vie. 
no iš penkių ar šešių stambiausių kapitalų Paryžiuje. 

— Kodėl sakot tikriausiai? 

Šefas žinojo daugiau, tik jam, draugijos žmogui, aiškiai 
buvo koktu teikti pagalbą policijos komisarui, kuriuo jis taip 
pat buvo. 

— Matot, Megre, klausimas sukasi apie labai didelę nau- 
Ją. Nuo pat mažens Liza Žandro žino, kad jinai — žemės 
centras. Ji niekad nebuvo paprasta mergaitė, kaip kitos. Ji 
visados jautėsi esanti Baltazaro kavinių įpėdinė, dar dau- 
giau — Hektoro'Baltazaro dvasios įpėdinė.— Ir pridūrė su gai- 
lesčiu:— Vargšė mergaitė. 

Paskui susidomėjęs paklausė: 

— Tai, ką jūs man pasakėt apie Ansevalio grafą, tikras 
dalykas? 

Jis, kaip draugijos Žmogus, šituo nepaprastai domėjosi, ta- 
čiau iki galo negalėjo patikėti. 

—-. Jis dažnai lankydavo panelę Žandro vėlai vakare, jei 
ne jos miegamajame, tai bent jau buduare trečiam aukšte. 

— Tai visai kas kita. 

Negi to skirtumo, kurį jis matė tarp buduaro ir miegamojo, 
užteko širdžiai palengvinti? 

— Jeigu jūs leisite, ponas komisare, aš užduosiu jums dar 
vieną klausimą. Ar panelė Žandro niekada neketino ištekėti? 
Ar jai rūpi vyrai? Ar nemanot, kad ji yra iš vadinamų šaltų 
moterų? 

Le Bre negalėjo atsitokėti. Jis apstulbęs žiūrėjo į tą -ma- 
žiuką sekretorių, kuris staiga drožia jam į akis tokius daly- 
kus, ir dar apie žmones, kurių nė žinoti nežino. Iš jo žviląs- 
mo buvo matyti, kad jis nenorom ir žavisi, ir bijo, tarytum 
staiga atsidūręs priešais raganių. 

— Apie ją sklinda daugybė istorijų. Jinai iš tiesų atstūmė 
šauniausias partijas. 

— Ar buvo įsivėlusi į kokias istorijas? 

Komisaras aiškiai melavo, kai atsakė: 

— Nežinau. 

Paskui sausesniu tonu: 

— Turiu prisipažinti, kad aš nedrįstu sau kelti tokių klau- 
simų apie mano žmonos bičiulius. Matot, drauguži. .. 

Jis vos nepradėjo šnekėti išdidžiai, kaip, matyt, buvo pra- 
tęs Kurselės bulvare, bet laiku susigriebė. 

— „mūsų profesija reikalauja begalinio atsargumo ir tak- 
to. Aš netgi sakau sau... 

Šaltukas perbėgo Megre nugara. Jį tuoj nušalins nuo šito 
dalyko tyrimo, pareikalaus vėl sėsti už juodo stalo ir kiauras 
dienas vėl perrašinėti protokolus į rejestrus bei išdavinėti 
neturto pažymėjimus. 

Keletą sekundžių sakinio pabaiga kybojo ore. Laimė, pa- 
ėmė viršų respublikos pareigūnas, ne aukštuomenės žmogus. 

— Patikėkit mano žodžiu: būkite labai labai atsargus. Ret- 
kalui esant, jei kiltų kokių neaiškumų, skambinkit man tie- 
siai į namus. Rodos, aš jums tą jau sakiau. Mano numerį 
žinot? 

Užrašė savo ranka ant popieriuko. 

— Jei aš jus paprašiau užeiti šįryt, tai tik todėl, kad ne- 
norėjau palikti jūsų klaidžiojančio. Aš nė neįsivaizdavau, jog 
jūs taip toli pažengėt. 

Vis dėlto rankos išeinant nepadavė. Megre jam vėl buvo 
paprastas policininkas, grubiai besismelkiąs į sferas, prieina- 
mas tiktai vizitinei kortelei Ponas ir ponia Le Bre de Plui- 
nekai. 


Buvo nebe toli dvyliktos. Įžengęs pro vartų arką į Krimi- 
nalinės paieškos pastatą Orfevrų krantinėj, kairėj pusėj Meg- 
re pamatė kambarį su pigių viešbutukų adresais nuklijuotom 
sienom. Jis kopė plačiais dulkinais laiptais ne komisariato pa- 
vestas kaip kitais kartais, o tam tikra prasme savo paties 
iniciatyva. 

Eidamas dideliu koridorium, jis matė duris su lentelėmis 
ir jose įrašytomis komisarų pavardėmis, laukiamąją salę stik- 
lo siena, inspektorių, lydintį antrankiais surakintą vyriškį. 

Pagaliau jis atsidūrė skyriuje, visiškai nepanašiame į skyrių 
jo kvartalo komisariate. Pro atdarus langus matėsi Sena. Dar- 
buotojai kalbėjosi telefonais ar sklaidė pasidėję raportus; vie- 
nas inspektorius, pusiausėda ant stalo, ramiai traukė pypke; 
kambary ūžė, klegėjo, jautėsi laisva, draugiška atmosfera. 

— Matai, brolyti, tu visad gali žvilgtelėti į sulaikytųjų 
kartoteką, bet nemanau, kad būtų užvesta byla, nes, mano 
žiniomis, jis nebuvo teistas. 

Kokių keturiasdešimties metų seržantas kalbėjosi su juo 
geraširdiškai, lyg su klapčiuku. Diduomenės skyriaus parei- 
gūnai žino kaip savo kišenę aplinką, kurioje sukiojasi Anse- 
valio grafas. 

— Sakyk, Vaneli, tu seniai nematei grafo? 

— Bobo? 

— Taip. 

— Paskutinį kartą aš jį sutikau arklių lenktynėse. Jis bu- 
vo su Dede. 

Seržantas jam paaiškino: 

— Dede — tai tipas, kuris laiko garažą Akacijų gatvėj. Ta- 
me garaže viso labo viena ar dvi mašinos. Supranti, brolyti? 

— Kokainas? 

— Tikriausiai ir tas. Be abejo, daro ir kitokių kombinacijų 
į šalį. Apie moteris jau nė nekalbu. Vadinamasis Grafas susi- 
kompromitavęs baisiausiai. Jau jį būtų buvę galima du ar tris- 
syk pričiupti, bet nutarėm nenuleisti nuo jo akies, tikimės, 
kad jis iš netyčių padės mums sugauti stambesnę žuvį. 

— Jūs turit paskutinį jo adresą? 

— Ar tau neatrodo, kad tavo komisaras kišasi į mūsų inte- 
resus? Atsargiau, brolyti. Nereikia išgąsdinti Bobo. Ne, mus 
domina ne jis pats, bet toksai vaikinas, kaip jis, kuris tariasi 
atgavęs laisvę, dažnai mus toli nuveda. Ir tavo istorija rimta? 

— Man būtinai reikia jį susirasti. 

— Vaneli, ar turi jo adresą? 

Ir tasai su panieka, kurią rodo Orfevrų krantinės pareigū- 
nai smulkiems komisariatų valdininkėliams, burbtelėjo: 

— „Centro“ viešbutis, Bre gatvė. Tiesiai už Žvaigždės 
aikštės. 

— Kada jis ten buvo paskutinį kartą? 

— Prieš ketvertą dienų mačiau jį sėdintį bistro Bre gatvės 
kampe su savo drauguže. 

— Kuo ji vardu? 

— Liusilė. Ją lengva pažinti. Ant kairiojo skruosto randas. 

Įėjo komisaras, susirūpinęs, su popieriais rankoj. 

— Sakykit, vyručiai. .. 

Jis nutilo, pamatęs nepažįstamąjį savo inspektorių kamba- 
ry, ir klausiamai pažvelgė į juos. 

— Čia Sen-Žoržo komisariato sekretorius. 

— Al 

Ir tasai „a!“ sužadino Megre dar pasiutesnį norą patekti čia. 
Jis buvo niekis! Netgi mažiau, negu niekis! Niekas nekreipė 
i jį dėmesio. Komisaras, pasilenkęs prie seržanto, svarstė, kaip 
vykdyti ateinančią naktį gaudynės Roketės gatvės rajone. 

Kadangi ne per toliausia buvo metro ,„Repiublik“ stotis, 
tai Megre nusprendė parvažiuoti namo pavalgyti, o tik paskui 
leistis į Žvaigždės aikštės kvartalą ieškoti grafo ar Liusilės. 

Kai jis jau buvo besukąs už Rišar-Lenuaro gatvės kampo, 
alinėje pamatė porelę už staliuko, padengto dviem asmenims. 

Tai buvo Žiustenas Minaras ir Žermena. Megre vos nepra- 
ėjo greitai pro šalį: nenorėjo su jais gaišti laiko. Jam net 
pasirodė, kad fleitistas, jį pamatęs, tyčia nusuko akis. O kam- 
barinė panelė Žermena, priešingai, pabaladojo į stiklą, ir Meg- 
re neliko nieko kito kaip tik užeiti vidun. 

— Bijojau, kad jūs nepabučiuotumėt durų rankenos vieš- 
buty,— pasakė Žermena.— Daug darbo turėjot? 

Minaras rūpestingai skaitė valgiaraštį ir atrodė kažko su- 
sigėdęs. 

Mergina, priešingai, žydėte žydėjo. Veidai sakytum pasida- 
rė skaistesni, akys dar labiau žibėjo, krūtinė, ir ta papilnėjo. 

— Ar mes jums būsim reikalingi popiet? Jeigu ne, aš ma- 
čiau Ambigiu teatre eina dieninis spektaklis. . . 

Jiedu sėdėjo gretimais ant moleskinu apmušto suolo, ir 
Megre matė Žermenos ranką, ramių ramiausiai padėtą ant mu- 
zikanto kelių. 

Galiausiai vyriškių akys susitiko. Fleitisto akys tarytum sa- 
kė: „Aš negalėjau kitaip.“ 

Ir Megre vos vos susilaikė nenusišypsojęs. 

Jis eis namo, papusryčiaus su žmona mažyčiam valgoma- 
jam ir iš penkto aukšto matys apačioj šaligatviu judančius 
sumažėjusius praeivius. 

Ir kai jiedu kalbėsis apie visai ką kita, ponia Megre pir- 
moji staiga ims ir pareikš: 

— Einu lažybų, kad jinai jį sutvarkė! 

Nė sekundės nepagalvojusi, kad stambiakrūtė mergina ly- 
giai taip galėjo sutvarkyti ir jos vyrą. 

VI skyrius 
MAŽYTĖ ŠEIMOS ŠVENTĖ 


Tiktai aštuntą vakaro, kai dujiniai žibintai nužymėjo, lyg 
spindinčiais perlais nusagstydami, visas aveniu aplink Triumfo 
arką, Megre, jau beveik praradęs viltį, betarpiškai susidūrė 
su ieškoma tikrove. 

Toji popietė išliks Megre atminty kaip pati gražiausia pa- 
vasario diena Paryžiuj: oras toks švelnus, toks kvepiantis, j0g 
Megre nuolatos stabčioja ir traukia visa krūtine. Be abejo, 
jau ne pirma diena moterys vaikščioja vienom suknelėm, bet 
jis tik dabar tai pastebėjo, jam rodėsi, kad žiedai pabiro pa- 
sklido į gatves — kur meti akį, visur šviesios palaidinukės, 
ant skrybėlių jau supasi saulutės, aguonos, rugiagėlės. Vyrai, 
ir tie išdrįso užsidėti šiaudines skrybėles. 

Jis jau ilgokai matavo siaurą sektorių tarp Žvaigždės aikš- 
tės, Ternų aikštės ir Majo vartų. Bre gatvėje, sukdamas už 
kampo, susidūrė su trim moterim. Jos stypčiojo aukštakulniais 
bateliais, susiveržusios korsetais, nesišnekėjo tarpusavy, ėjo 
kiekviena atskirai, o pamačiusios kokį vyriškį, skubėdavo prie 
j0. Jų prirašymo uostas buvo kaip tik tas viešbutis, kur gy- 
veno grafas; jo tarpdury, matyt, atsisakiusi medžioklės gat- 
vėse, ramiausiai lūkuriavo moteris, storesnė už anas. 

Kodėl Megre akį patraukė skalbykla priešais, kur skaist- 
veidės mergaitės lygino baltinius? Kaip kontrastas? 

— Ar grafas yra?— paklausė jis administratorių. 

Jį nužvelgė nuo galvos iki kojų. Visi, su kuriais jis šian- 
dien gaus susitikti, taip jį apžiūrinės, vangiu, greičiau nuo- 
bodžiaujančiu, negu niekinančiu žvilgsniu, ir atsakinės ne- 
norom. 

— Pažiūrėkit viršuj. 

Savo pirmąjį žygį Megre jau laikė pavykusiu. 

Gal malonėtumėt man pasakyti jo kambario numerį? 

Administratorius suabejojo: sakyti ar ne. Megre išsidavė 
c5ąs ne iš grafo draugų. 

— Trisdešimt antras. ., 

Laipiuos atsidavė žmonių būstu bei virtuve. Koridoriaus 
gale kambarinė dėjo į krūvą paklodes, rodės, dar šlapias nuo 
prakaito. Megre tuščiai beldė į duris. 

Liusilės ieškot? — 15 tolo paklausė tarnaitė. 

— Grafo. 

—- Jo čia nėra. Nieko nėra. 

— Nežinot, kur jį galėčiau rasti? 

Klausimas buvo toks kvailas, jog tarnaitė nematė reikalo 
į Jį atsakyti. 

— O Liusilę? 

— „Gaidy“ jos nėra? 

Jis vėl išsidavė; tarnaitei tučtuojau kilo įtarimas. Jeigu jis 
net nežino, kur rasti Liusilę, tai ko jam čia reikia? * 

„Gaidys“ — viena iš dviejų kavinių Vagramo aveniu kampe. 
Plačios terasos. Ten sėdėjo kelios vienos moterys, 17 Megre 
įspėjo tą mažytį skirtumą tarp jų ir tų, kurios gaudo praei 
vius ant Bre gatvės kampo. Buvo dar ir kitos rūšies: jos 
vaikštinėja iš lėto iki Žvaigždės aikštės, paskui leidžiasi iki 
Ternų aikštės, pastoviniuodamos prie vitrinų, ir kai kurias 
gali palaikyti padoriomis miestietėmis, išėjusiomis pasivaikš- 
čioti. 

Jis ieškojo randuotosios. Užkalbino oficiantą: 

— Ar Liusilės nėra? 

Tasai apžvelgė sėdinčiąsias. 

— Šiandien aš jos nemačiau. 

— Kaip manot, ji šiandien ateis? O grafo irgi nematėt? 

— Jau bus kokios trys dienos, kai aš jo neaptarnavau. 

Megre patraukė į Akacijų gatvę. Garažas buvo vis taip pat 
uždarytas. Batsiuvys su kramtomojo tabako žindu burnoj, ir 
tas, atrodė, palaikė jo klausinėjimus tuščiais. 

— Rodos, šįryt mačiau išvažiuojant automobilį. 

— Pilką? ,„„Dion-Butoną“? 

Žmogui, kramtančiam tabaką, automobilis yra automobilis, 
labai jam ten svarbu markė. 

— Ar nežinot, kur aš jį galėčiau rasti? 

Žmogeliui, sėdinčiam savo dirbtuvėlės paunksmėj, kaip ir 
pagailo jo. 

— Kad aš žinau tik batus taisyti... 

Megre vėl nuėjo į Bre gatvę, užlipo, pasibeldė į trisdešimt 
antrą numerį, bet niekas neatsiliepė. Paskui jis vėl leidosi 
ieškoti nuo „Gaidžio“ iki Ternų aikštės: dairėsi į kiekvieną 
moterį, įdėmiai žiūrinėjo joms į veidus, bene pamatys randą, 
ir po kokios valandos jos visos jį laikė klientu, kuris niekaip 
negali apsispręsti. 

Kartas nuo karto jį suimdavo nerimas. Jis priekaištaudavo 
sau gaištąs be reikalo čia laiką, kai tuo tarpu kitur gal nmti 
dalykai dedasi. Davė sau žodį, kad, kai tik pasitaikys laisves- 
nė valandėlė, nueis paslampinėti aplink Baltazaro kavinių kon- 
torą, patikrins, ar Liza Žandro tebegyvena „Luvro“ viešbuty; 
jis su malonumu taip pat būtų pasekęs, kas įeina ir išeina iš 
rūmų Šaptalio gatvėj. 

Ko jis užsispyrė ir nesitraukia iš čia? Jis matė, kaip rimti 
vyriškiai, nuleidę galvas, smunka į Bre gatvės viešbuų, lyg 
kas juos ten trauktų už pavadžio. Matė, kaip jie išeina, dar 
labiau apgailėtini, neramiais žvilgsniais, ir skuba kuo greičiau 
pereiti tuščią plotą ir įsimaišyti minioje, kurioje jie pagaliau 
vėl atgauna tikrumą. Matė, kaip moterys rodo viena kitai ženk- 
lus, dalijasi pinigus. 

Jis apsuko visus barus. Jam šovė į galvą mintūs pasekti flei- 
tisto pavyzdžiu — užsisakyti sulčių, bet nuo to gėrimo ap- 
šleikšto širdis, ir apie penktą valandą jis paprašė alaus. 

— Ne, Dede nemačiau. Jis žadėjo su jumis susitikti? 

Nuo vieno kvartalo galo iki kito — ta pati frankmasonų or- 
ganizacija. Tiktai apie septintą valandą kažkas prasitarė: 

— Ar tik jis ne arklių lenktynėse? 

Liusilės irgi — nė ženklo. Pagaliau jis prlėjo prie vienos, 
kuri pažiūrėti atrodė ne tokia atšaki, gal ji ką Žino. 

— Tur būt, kaime tupi. 

Jis iš karto nesuprato. 

— Ar ji dažnai išvažiuoja į kaimą? 

Toji juokdamas: pasižiūrėjo į jį. 

— Moteriškam, žinia, pasitaiko! O tu, užuot šlaistesis. .. 

Tris ar keturis kartus jis vos nemetė savo sumanymo. Nu- 
ėjo į metro, nusileido keletą laiptukų, bet vėl suabejojo. 

Ir štai trupuų po pusės aštuonių, kai jis ėjo, visą laiką dai- 
rydamasis į praeivių veidus, jo žvilgsnis atsiūktinai nuklydo 

į tylią Bratislavos gatvę. Ten stovėjo fiakrai, kažkieno auto- 
mobilis ir tiesiai priešais jį — pilkas automobilis, kurio markę 
ir numerį Megre iškart pažino. 

Dede automobilis. Viduj nieko nebuvo. Ant gatvės kampo 
trypčiojo policininkas. 

— Aš iš Sen-Žoržo kvartalo komisariato. Noriu prašyti jus 
vienos paslaugos. Jei šito automobilio savininkas sugrįš ir sės 
važiuoti, ar negalėtumėt kokia nors dingstimi jį sulaikyti? 

— Jūsų pažymėjimas? 

Net to kvartalo policininkai, ir tie juo nepasitiki! Tokiu 
metu vakare visi restoranai pilni. Kadangi „Gaidyje“ ką tik 
vėl pasakė, jog Dede nėra, matyt, jis sėdi kur nors kitur. 
Vienoj gan gausiai lankomoj užkandinėj, kur Megre atsakan- 
čiai apgrumdė, kažkas praeidamas burbtelėjo: 

— Dede?  Nepažįstu tokio... 

Nepažinojo tokio ir alinėje netoli .„Vagramo“ restorano. 

Dukart Megre buvo atėjęs pasitikrinti, ar automobilis tebe- 
stovi. Norėjo dėl viso pikto pradurti peiliukų padangą, bet 
privengė policiningo, turinčio didesnį tarnybinį stažą. 

Ir šit jis stumteli italų restoraniuko duris. 

— Ar nematėt grafo?— užduoda jis savo nuolatinį klau- 
simą. 

— Bobo? Ne... Nei vakar, nei šiandien... 

— O Dede? 

Restoranas nedidelis, pasieniais raudono aksomo sofutės. 
Gan prašmatnu. Gale pertvara, nesiekianti lubų, skiria bend- 
rąją salę nuo atskiro kabineto, ir Megre pamato, "kaip jo du- 
ryse išdygsta vyriškis languotu kostiumu. Skaistaus veido, 
šviesiais, sklastymu perskirtais plaukais. 

— Kas yra?— paklausia jis, kreipdamasis ne į Megre, bet 
į šeimininką, stovintį už bufeto. 

— Jis teiraujasi grafo ar Dede... 

Vyriškis languotu kostiumu, su servetėle rankoj ir pilna 
burna žingteli. Ramiai prieina prie pat Megre, spėjęs jį kaip 
reikiant apžiūrėti. 

— Na?— paklausia, 

Kadangi Megre nesusigriebia, ką pasakyti, priduria: 

— Aš Dede. 

Megre buvo numatęs daugybę variantų, kaip laikytis atsi 
dūrus pagaliau priešais ieškomą žmogų, bet dabar ant grei- 
tųjų sugalvoja naują. 

— Aš atvažiavau vakar, — sumikčioja jis. 

— Iš kur? 

— Iš Liono. Aš gyvenu Lione. 

— Įdomu girdėti! 

— Ieškau vieno savo draugo, iš koležo laikų. 

— Jei iš koležo, tai ne manes. 

— Aš — grafo d'Ansevalio. .. Bobo. .. 

— Žiūrėk tu man! 

Jis nesišypso, perbraukia liežuviu dantis, svarsto. 

— O kur ieškojot Bobo? 

— Šen bei ten. Viešbuty jo neradau. 

— Todėl, kad jis davė savo viešbučio adresą tada, kai 
mokėtės koleže, ar ne? 

— Adresą gavau iš vieno bičiulio. 

Dede nepastebimai mirktelėjo barmenui. 

— Ką gi, jei jūs Bobo draugas, tai susidaušim stikliukais. 
Kaip sykis šįvakar mažytė šeimos šventė. 

Jis mostu pakviečia Megre į atskirą kabinetą. Ten padeng- 
tas stalas. Šampanas sidabriniam kibirėly, fužerai, moteris juo- 
da suknele, alkūnėm užsirėmusi ant stalo, vyriškis su įlaužta 
nosim, jaučio akim, kuris iš lėto pakyla kaip boksininkas, ei- 
nantis į raundą. 

— Alberas, mūsų bičiulis. 

Ir Dede pažiūri į Alberą nenusakomu būdu, kaip anksčiau 
į šeimininką. Balso jis nekelia, nesišypso, ir vis dėlto visa 
tai panašu į baisų šaipymąsi. 

— Liusilė, Bobo žmona. 

Be galo gražiam, be galo išraiškingam veide Megre mato 
randą, o kai sveikindamasis nusilenkia, moters skruostais nu- 
rieda ašaros, ir ji nusišluosto jas nosinaite. 

— Nekreipkit dėmesio. Ji ką tik neteko savo tėtušio. už- 
tat ir varvina ašarėlę į šampaną. Anželinai! Fužerą ir lėkšte! 

Kažkoks keistas, trikdantis tasai ledinis nuoširdumas, sle- 
piąs savy grasinimą. Megre apsidairo, ir jam pasidaro visiškai 

aišku, kad be šito languotu kostiumu vilkinčio žmogėno lei- 
dimo neišeis iš čia. 

— Tai, sakot, atvažiavot iš Liono pasimatyti su senu drau- 
gu Bobu? 

— Ne vien dėl to. Turiu reikalų Paryžiuj. Vienas draugas 
pasakė, kad Bobas čia. Seniai aš jo nesu matęs. 

— Seniai, sakai! Na, į jūsų sveikatą. Mūsų draugų drau- 
gai yra mūsų draugai. Išgerk, Liusile! 

Yi paklausė, bet ranka jai drebėjo, ir stiklas kaukštelėjo 
į dantis. ŽŽ 

— Šiandien popiet ji gavo telegramą, kad tėtušis pasimirė. 
Tai visad sukrečia žmogų. Parodyk telegramą, Liusile! 

Jinai nustebusi pasižiūrėjo į Jį. 

— Parodyk ponui... 

Ji pasirausė rankinuke. 

— Matyt, palikau savo kambary. 

— Jūs mėgstat raviolius!? Šeimininkas mums specialiai ke- 
pa. Beje, kuo jūs vardu? 

— Žiulis. 

— Žiulis — gražus vardas. Man patinka. Taigi, drauguži 
Žiuli, apie ką čia mudu kalbėjomės? 

— Prieš išvažiuodamas labai norėčiau pasimatyti su Bobu. 

— Jūs skubate atgal į Bordo? 

— Aš sakiau — į Lioną. 

— Ak taip, į Lioną! Puikus miestas! Aš esu tikras, kad Bo- 
bas gailėsis tokią progą praleidęs. Suprantat, jis tiesiog die- 
vina koležo draugus. Įsivaizduokit save jo vietoj. Koležo drau- 
gai — žmonės padorūs. Einu lažybų, kad jūs vienas iš jų. 
Kaip tau atrodo, Liusile, kuo verčiasi ponas? 

— Nežinau. 

— Pasuk galvą. Kertu lažybų, kad jis augina viščiukus. 

Šiaip sau pasakyta? Kodėl būtent viščiukus — juk taip tam 
tikruose sluoksniuose vadinami policininkai? Ar jis nori įspė- 
ti draugus? 

— Aš — draudimo agentas,— sumurmėjo Megre, kuriam 
neliko nieko kito, kaip varyti žaidimą toliau. 


' Italų virtuvės patiekalas; pyragėliai su mėsa, paduodami su padažu 
ir tarkvote sūriu, 

Į stalą padavė valgius. Atnešė naują butelį, kurį Dede, ma- 
tyt, užsakė mostu. " 

— Tokios tokelės. Atvažiuoja žmogus į Paryžių, pagalvoja 
miglotai apie seną mokslo dienų draugą, ir kaip sykis kažkas 
pasipynęs duoda jo adresą. Kitas dešimt metų ieškodamas ne- 
rastų, juoba kad kvartale niekas nežino Ansevalio pavardės. 
Lygiai kaip ir maniškės. Paklauskit mano pavardės Anželiną, 
šeimininką, kuris mane taip seniai pažįsta. Jums pasakys, 
jog aš — Dede. Dede — ir viskas! Liusile, nustok žliumbus! 
Ponas, ko gero, dar pagalvos, kad tu nemoki elgtis prie 
stalo. 

Tasai kitas boksininko nosim nieko nešnekėjo, buku veidu 
valgė, gėrė, tik retkarčiais sukikendavo, lyg itin įvertinęs ga- 
ražo savininko juokavimus. 

Kadangi Liusilė pažiūrėjo į auksinį laikroduką, kabantį ant 
grandinėlės prie diržo, Dede ją nuramino: 

— Būk rami, suspėsi į traukinį. 

Ir paaiškino Megre: 

— Aš tuoj įsodinsiu ją į traukinį, kad laiku nubildėtų 
į laidotuves. Ir susiklostyk tu man šitaip! Šiandien jos tėtušis 
nukrato kojas, o aš išlošiu arklių lenktynėse. Pinigų kaip šie- 
no. Reikia, sakau, paūžti. Tik va Bobo nėra, negalim su juo 
susidaužti. 

— Jis kelionėj? 

— Kalbi lyg žinodamas, Žiuli. Kelionėj. Bet, kaip matau, 
prisieis jį tau netrukus parodyti. 

Liusilė vėl ėmė raudot. 

— Gerk, vaikuti. Skandink vyne sielvartą. Kas būtų pa- 
galvojęs, kad ji tokia jautri? Jau dvi valandos, kaip aš ne- 
riuosi iš kailio ją beramindamas. Tėvai neamžini, vieną gra- 
žią dieną vis tiek turės mus palikti, ar ne? Kiek laiko tu su 
juo nesimatei, Liusile? 

— Nutilk! 

— Dar butelį tokio pat, Anželinai. O kur sufle? Pasakyk 
šeimininkui, kad nesugadintų sufle. Į tavo sveikatą, Žiuli! 

Nors Megre lenkė ir lenkė, jo stiklas vis buvo pilnas — 
Dede kone grasymais pripildavo ir susidauždavo. 

— Kuo vardu tasai tavo draugas, kur tau davė adresą? 

— Bertranas. 

— Matyt, ne iš kelmo spirtas. Ne tiktai apie draugužį Bobą 
nušvietė, bet ir į garažą nusiuntė. 

Vadinasi, jis jau žino, jog kažkas slampinėjo Akacijų gatvėj 
ir jo teiravosi. Matyt, buvo parsiradęs popiet. 

—- Į kokį garažą? — vis dėlto sumurmėjo jis. 

— Man pasigirdo, kad tu minėjai garažą. Ar ne manęs 
klausinėjai, prieš ateidamas čia? 

— Žinojau, kad judu draugai. 

— Kad ir gudragalviai jūs ten Lione! Į tavo sveikatą, Žiuli! 
Rusiškai! Iki dugno! Va taip! Ar tau nepatinka? 

Boksininkas savo kampe tiesiog džiūgavo. Liusilė — priešin- 
gai, apmalšus sielvartu, darėsi neramesnė. Keliskart Megre 
pasirodė, kad ji klausiamai žvilgčiojo į Dede. 

Ką jie ketina jam Čaūryti? Aišku kaip dieną, kad garažo sa- 
vininkas turi kažką sumanęs. Jis ėjo vis linksmyn, tiesa, sa- 
viškai: visai nesišypsojo, tik akys keistai degė. Kartais lyg 
laukdavo anų dviejų pritarimo kaip aktorius, jaučiąsis geros 
formos. 

„Visų pirma — nepamesti galvos!“ — kalbėjo sau Megre, ku- 
rį verste vertė gerti šampaną fužerą po fužero. 

Ginklo jis neturėjo. Stiprumo buvo stiprus, bet prieš du, 
ir dar tokius, kaip garažo savininkas ir ypač boksininkas, nie- 
ko nepaveiksi. Jis vis aiškiau ir aiškiau suvokė, kad jie susi- 
doros su juo kuo šalčiausiai. 

Ar jie žinojo, kad jis iš policijos? Galimas daiktas. Tur būt, 
Liusilė buvo nuėjusi į Bre gatvę, ir ten jai pasakė apie at- 
kaklų klientą, pasirodžiusį antroj dienos pusėj? Kažin ar jie 
tiktai jo nelaukė? 

Šiaip ar taip, šis gudrus ėjimas turėjo savo prasmę. Dede 
pareiškė pinigų turįs kaip šieno ir, atrodė, nemelavo: tokia 
keistai pakili nuotaika būdinga jo tipo žmonėms, kai jų ki- 
šenės pilnos. 

Arklių lenktynės? Reikia manyti, Dede dažnas svečias hi- 
podrome, bet Megre būtų galėjęs guldyti galvą, kad šiandien 
jo kojos nė būti nebuvo Lonšane. 

O Liusilė karts nuo karto pravirkdavo anaiptol ne tėvo 
gedėdama. Kodėl jos akys paplūsdavo ašaromis, kai tik kas 
suminėdavo Bobo vardą? 

Buvo jau dešimta vakaro, o jie tebesėdėjo prie stalo, ir šam- 
panas vis putojo jų stikluose. Megre visą laiką kovojo su 
mušančiu galvon svaiguliu. 

— Žiuli, tu nieko prieš, jei aš paskambinsiu telefonu? 

Telefono kabina buvo kairėj, pačioje salėje, ir Megre iš 
savo vietos galėjo ją matyti. Dede tikriausiai prašė sujungia- 
mas iš dviejų ar trijų kartų, kol prisiskambino norimam asme- 
niui. Lūpas krutant Megre matė, bet žodžių nesugaudė. Lrusi- 
lė, atrodė, vis labiau ir labiau nervinosi, nerimavo. O boksi- 
ninkas, užsirūkęs didžiulį cigarą, kvailai šypsojosi ir kartkar- 
tėm vis merkė Megre akį. 

Stovėdamas stiklinėje kabinoje, Dede, matyt, davinėjo kaž- 
kam nurodymus, iš lėto, pabrėždamas tam tikrus žodžius. Nė 
žymės linksmumo nebebuvo jo veide. | 

— Tu jau man atleisk, drauguži, bet aš baisiai nenorėčiau, 
kad tu praleistum progą pasimatyti su Bobu. 

Įtempti Liusilės nervai nebeišlaikė, ji pratrūko raudoti, už- 
sidengus nosinaite. 

— Jūs Bobui skambinot? 


— Ne tiesiai jam, bet tai neturi reikšmės. Patvarkiau, kad 
judu vėl būtumėt kartu. Ką? Juk tai tas pat, ar ne? Tu la- 
bai nori būti su juo, a? 

Matyt, tuose žodžiuose būta nepaprasto sąmojo, nes boksi- 
ninką kaip ir ekstazė pagavo, iš susižavėjimo jis net suku- 
dakavo. 

Negi jie manė, kad Megre kvailesnis už juos? Grafas nebe 
gyvas ar panašu, kad nebeišsikapstys. Dede, žadėdamas juodu 
suvest. .. 

— Aš irgi turiu paskambinti telefonu,— pasakė Megre, kiek 
galėdamas abejingesniu balsu. 

Nors Maksimas Le Bre buvo pataręs nepainioti į tą reika- 
lą policijos, Megre ką tik apsisprendė šauktis pagalbos iš savo 
komisariato: į kito kvartalo policiją kreiptis nedrįso. Tikriau- 
siai budi Besonas ar Kolombani su seržantu Diufie ir lošia 

kortomis. Reikia tik užvilkinti puotą, kad jie suspėtų atva- 
žiuoti ir sustoti šalia pilkojo automobilio. 

Čia jie nieko nedrįs jam daryti. Dar yra klientų, girdėt jų 
balsai už pertvaros; net jeigu, sakykim, daugumas iš jų tokie 
pat paukšteliai, kaip Dede, tai vienas kitas gal atsiras ir kitoks. 

— Kam? 

— Žmonai. 

— Ir žmonelė su tavim? Tikras buržujus, a? Girdi, Liusi- 
le? Žiulis padorios šeimos galva. Tau špyga! Gali nebebakš- 
tyti jam kojos po stalu. Į tavo sveikatą, Žiuli! Ko tau kilnotis, 
Anželinas už tave paskambins. Anželinai! Kokiam viešbuty 
tavo dama? 


Kelneris laukė ir, rodės, taip pat mėgavosi susidariusia si- 
tuacija. 

— Tiek to, man neskubu. 

— Tu taip manai? Ir ji nesirūpins? Ar nešaus jai į galvą 
dievaižin kas, nesukels dėl tavęs ant kojų policijos? Dar vie- 
ną, Anželinai! Arba — ne. Dabar geriau konjako. Jau metas. 
Ir taures atitinkamas. Esu tikras, kad mūsų bičiulis didžiai 
mėgsta konjaką. 

Vieną akimirką Megre buvo bemanąs staigiai pakilti nuo sta- 
lo ir dumti, bet sumetė, jog durų jam neleis pasiekti. Tie du, 
aiškus daiktas, ginkluoti. Salėje, be abejo, yra jei ne draugų, 
tai bendrininkų, o Anželinas, kelneris, kaip mat pakiš jam 
koją. 

Tada Megre apėmė ramumas, blaivas, nepaprastai blaivas 
ramumas, tarytum ne jis buvo girdomas visą vakarą šampanu 
ir konjaku. Retkarčiais jis irgi dirstelėdavo į laikrodį. Ne per 
seniausiai ėjo tarnybą stotyse ir atmintinai mokėjo pagrin- 
dinių traukinių tvarkaraštį. 

Dede ne tuščiai užsiminė apie traukinį. Tur būt, visi trys 
išvažiuoja. Ir bilietus tikriausiai turi. Tad kas pusvalandis ga- 
limybės išvažiuoti mažėjo. Havro traukiniu galima sėsti į kokį 
nors laivą, bet jis išėjo iš Sen-Lazaro stoties prieš dešimt mi- 
nučių. Rytų stotyje Strasburgo traukinys išeis už dvidešimt 
minučių. 

Dede nesislėpš kokiam nors užkampy, kur galiausiai jį su- 
ras. Bratislavos gatvėj stovi jo automobilis. 

Jie išvyksta be bagažo. Automobilį, žinoma, paskui mes. 

— Nebegerk, Liusile. Pažįstu tave — imsi ir išvemsi viską 
tiesiai ant staltiesės. Negražu bus. Sąskaitą, Anželinai! 

Ir neva baimindamasis, kad Megre netrauktų savo piniginės, 
pareiškė: 

— Jokiu būdu! Sakiau, kad šiandien mažytė šeimos 
šventė... į 

Didžiuodamasis atskleidė piniginę, kimšte prikimštą tūks- 
tantinių. Nė nežvilgtelėjęs į sąskaitą, įbruko Anželinui į ranką 
vieną banknotą, sakydamas: 

— Grąžos nereikia! 

Ar tai nerodo, kad jis labai pasitiki savim? 

— O dabar, mano mieli, judam. Palydėsim Liusilę į stotį, 
o paskui eisim ieškoti Bobo. Sutinki, Žiuli? Ar dar laikais ant 
kojų? Mūsų bičiulis Alberas tau padės. Jokių atsikalbinėjimų! 
Imk jį už parankės, Alberai. O aš — mūsų draugužę. 

Buvo pusė dvylikos. Vagramo aveniu šitam gale apytamsė, 
žiburiai degė tik anam gale, link Ternų aikštės. Restorano 
šeimininkas išlydėjo juos kažkokiu keistu veidu ir, jiems ne- 
nužengus šaligatviu nė dešimties žingsnių, skubiai nuleido 
žaliuzi, nors viduj dar buvo likę keletas lankytojų. 

— Prilaikyk jį, Alberai. Kad jis savo atvaizdo nesusiga- 
dintų, ir tada, ko gero, jo draugužis Bobas nepažins. Čionai, 
ponai-ponios! 

Jei ant gatvės kampo būtų stovėjęs policininkas, Megre bū- 
tų ėmęs šauktis pagalbos, nes puikiausiai žinojo, kas j0 lau- 
kia. Per daug jie jam prišnekėjo, per daug parodė. Suprato, 
kad jo likimas buvo nulemtas, kai tik jis įžengė į italų res- 
toraną. 

Bet policininko nesimatė. Ana aveniu puse prietėmy vaikš- 
tinėjo kelios merginos. Tolėliau, žiede, stovėjo tramvajus, bet 
js buvo tuščias, pro langus liejosi gelsva it sirupas šviesa. 

Megre galėjo tikėtis, kad jo bendrininkai šauti nešaus. 
Jiems reikia spėti susėsti į automobilį ir dingti iš kvartalo 
prieš duodant pavojaus signalą. 

Peilis? Galimas daiktas. Peiliai dabar madoj. Ir tasai bok- 
sininkas Alberas, neva prilaikąs jį, nedavė nė pajudinti de- 
šinės rankos. 

Gaila, kad Megre tada negalėjo pradurti padangos. Jei bū- 
tų palaukęs, kol policininkas nusigręš, padėtis dabar būtų bu- 
vusi kitoniška. 

Jau beveik dvylika. Liko du traukiniai: vienas į Belgiją, iš 
Šiaurės stoties, kitas — Ventimilio, iš Liono stoties. Bet Venti- 
milis toli. 

Ponia Megre laukia jo su siuviniu rankoj, .Žiustenas Minaras 
griežia kontrabasu „Kliši“ alinėj, kur naujas programos nu- 
meris skelbiamas kartono lape. Kažin ar jam pavyko atsikra- 
tyt Žermenos? Megre būtų kirtęs lažybų, kad jinai tebesėdi 
alinėj ir muzikantas suka galvą, ką daryti. 

Nė gyvos dvasios Bratislavos gatvėj, nė vieno fiakro. Tik 
pilkasis automobilis stovi prie pat šaligatvio. Dede, įsodinęs 
gale Liusilę, pats sėdasi už vairo, įjungia motorą. 

Gal jie nori nuvežti jį į kokią tuštesnę vietą, prie Senos 
ar Sen-Marteno kanalų, ir paskui įmesti jo lavoną į vandenį? 

Mirti Megre nenori ir vis dėlto kaip ir susitaiko su ta min- 
tim. Jis, žinoma, ginsis iš paskutiniųjų, bet vargu ar jam pa- 
vyks. Kaire ranka kišenėje jis gniaužia raktų ryšulį. 

Kad taip motoras imtų ir sugestų! Bet kur tau! Pačiaudėjęs 
kuo gražiausiai įsijungia, ir nuo jo gaudimo automobilis net 
virpa. 

Odinė striukė guli ant sėdynės, Dede nė neketina jos 
vilktis. Kažin ar jis smogs per galvą? Ar tasai boksininkas, 
stovįs užpakaly ir nepaleidžiąs jo dešinės? 

Lemiama akimirka artėjo, ir kažin ar tik Megre nesukal. 
bėjo mintyse maldelės: „Dieve, padaryk...“ 

Ir kaip sykis Vagramo aveniu pasigirsta balsai. Du gerokai 
1išmetę vyriškiai ateina priešais: abu frakuoti, juodais apsiaus- 
tais, lazdelių bumbulus susigrūdę į kišenes, eina ir niūniuoja 
sau po nosim madingą kafešantanų dainele. 

— Sėsk, Žiuli, — skubiai sako Dede, ir tą jo skubėjimą Meg- 
re dar spėja užfiksuoti. 

Megre jau kels dešinę koją į automobilį, tik kažkas kad 
voš jam per galvą. Gerai, kad pasilenkė — išvengė stipresnio 
smūgio. Prieš užgęstant sąmonei, jis dar lyg girdėjo besiarti- 
nančius žingsnius, balsus, motoro burzgimą. 

Pramerkęs akis, pirmiausia pamato kojas, lakuotus batelius, 
paskui veidus, tamsoj kažkokius blausius. Jam pasirodo, kad 
aplink žmonių minia, tačiau kiek vėliau nustebęs konstatuoja, 
jog viso labo tik koks penketas. 

Vienas iš tų veidų — tai tos išplerusios romios storulės, ku- 
ri lūkuriavo klientų anoj pusėj aveniu ir atbėgo, išgirdus 
triukšmą. Du ar triskart jis ją matė popiet savo'poste; reikia 
manyti, neturėjo moteriškė laimės, jei iki tol tebebudėjo 
gatvėj. 

Abu įkaušę vyriškiai irgi Čia, ir vienas, matyt, vis dar 
galvos neatgavęs, prisilenkęs klausinėja ir klausinėja to 
paties: 

— Na kaip, brolyti, tau jau geriau? Sakyk, brolyū? Jau 
geriau? 

Iš kur tas krepšys ir kvapučių aromatas? Megre mėgina pa- 
sikelti ant alkūnės. Įkaušusis jam padeda. Tada Megre pamato 
seną gėlių pardavėją, kuri gailauja: 

— Vėl tie apašos! Jei ir toliau taip bus... 

Viešbučio pasiuntinukas raudona livrėja prasiveržia į prie- 
kį, šūktelėjes: 

— Bėgu faraonų! 

— Tau jau geriau, brolyti? 

Megre mieguistu balsu paklausia: 

— Kelinta valanda? 

— Penkios pirmos. 

— Man reikia paskambint. 

— Gerai, gerai, brolyti! Tuoj bus telefonas. Nuėjo atnešti. 

Skrybėlės ant galvos nebėr, o plaukai viršugalvy sulipę į ke- 
zulą. Tasai šunsnukis Alberas, matyt, stuktelėjo amerikietiškai. 
Jeigu ne tiedu naktibaldos, jį tikriausiai būtų pribaigę, o jei- 
gu nebūtų pasilenkęs. . . 

Jis vis varo savo: 

— Man reikia paskambint. 

Vargais negalais pasikelia visomis keturiomis, kraujas 1š vir- 
šugalvio laša ant grindinio, o vienas įkaušėlis sušunka: 

— Brolyti, jis girtas! Tai bent! Jis vis dar girtas! 

— Aš sakau, man reikia... 

— ...paskambint. .. Gerai, pas... Girdi, Armanai? Eik at- 
nešk tu jam telefoną... 

Mergina piktinasi: 

— Argi nematot, kad jam protelis susimaišė? Geriau pa- 
šauktumėt gydytoją! 

— Gal žinot kokį gydytoją šitam kvartale? 

— Yra vienas Žvaigždės gatvėj. 

Bet štai grįžta pasišokinėdamas viešbučio pasiuntinukas, ve- 
dinas dviem policininkais ant dviračių. Žmonės prasiskiria. 

— Man reikia paskambint. ..— kartoja Megre. 

Keistas dalykas. Visą vakarą nesijautė girtas, o dabar lie- 
žuvio nebeapverčia, mintys painiojasi. Tik viena mintis liko 
aiški, įsakmi. 

Jam skaudu, kad tįso taip juokingai ant žemės, kad negali 
pasikelti, ir jis vapa: 

— Iš policijos... Pažiūrėkit į mano piniginę... Sen-Žoržo 
kvartalas: .. Reikia tuoj paskambint į Šiaurės stotį... Briuse- 


lio traukinys... Po kelių minučių... Jie su automobiliu. .. 
Vienas policininkas prieina prie dujų žibinto patikrinti pi- 
niginės. 


-— Teisingai, Žermenai. 

— Klausykit... Reikia greitai... Jie turi bilietą... Mote- 
ris juoda suknele, randas ant skruosto... Vienas vyras su 
languotu kostiumu. . . Kito nosis įlaužta. .. 

— Tu važiuoji, Žermenai? 

Policijos nuovada netoliese, Žvaigždės aikštėj. Policininkas 
sėda ant dviračio. Pasiuntinukas, gerai visko nenugirdęs, klau- 
sinėja: 

— Jis špikas? 

Megre vėl netenka sąmonės, o vienas įkaušėlių, vos apvers- 
damas liežuvį, murma: 

— Aš gi jums sakau, kad jis girtai girtas! 

VII skyrius 
PONIOS MEGRE JUOKAS 


Jis vis bando atstumti juos ranka, bet ranka kažkokia gle- 
bi, neklauso. Gal paprašius juos palikti jį ramybėje? Negi jis 
dar to nepadarė? Pats nebežino. Reikia tiek dalykų apsvars- 
tyti, kad net galva braška. 

Viena jam aišku: jie būtinai turi jam leisti prisikasti iki ga- 
lo. Iki kokio galo? Dieve mano, kaip žmonės nesupranta! 
Iki galo! 

O su juo elgiasi kaip su mažu ar su ligoniu. Nė neklausia, 
ar tas jam patinka. O dar užgauliau, kad apie jį šnekasi gar- 
siai, tarytum jis nieko nesuprastų. Kodėl? Ar dėl to, kad rado 
jį gulintį ant žemės kaip sutraiškytą vabalą? Aplink jį buvo 
daugybė kojų. Na ir kas iš to? Paskui atvažiavo greitoji. Jis 
puikiausiai pažino, kad tai greitoji, ir nesidavė įkeliamas. 
Lyg žmogus, stuktelėtas per galvą, nebegalėtum apsieiti be 
ligoninės? 

Jis pažino ir tamsų Božono portalą, tarpuvartę, kur į akis 
spigino stipri elektros lemputė; žmonės ramiausiai vaikštinėjo 
ten ir atgal, o jaunas stambus vyras baltu chalatu, rodės, šai- 
pės iš visų. 

Kaip jis iš karto nesusigaudė, kad tai praktikantas? Seselė 
kirpo jam plaukus nuo viršugalvio, o tas jai paistė visokius 
niekus. Tokia dailutė seselė su ta savo uniforma. Tik šaudo 
vienas į kitą akimis, matyt, glėbesčiavosi: pmeš Megre at- 
važiuojant. 

Nuo eterio kvapo jis nenorom susivėmė. 

„Tegul, bus jam pamoka“, — pagalvojo. 

Ką jam duoda gerti? Gerti jis nenori. Jam reikia viską 
apsvarstyti. Negi tas policininkas su dviračiu jiems nepasakė, 
kad jis policijos agentas, kuriam pavesta tirti svarbų dalyką, 
konfidencialų dalyką. 

Niekas juo netiki. Ir dėl to kaltas policijos komisaras. Jis 
nenorėjo duoti tyrimui oficialios eigos. Ir ko ponia Megre, 
skubiai nutraukus antklode, pratrūko kvatoti? 

Tikrai čia ji kvatoja, nervingai kvatoja, anksčiau to niekad 
nėra buvę, paskui jis dar ilgai girdi, kaip ji zuja po kambarį, 
stengdamasi nekelti triukšmo. 

Argi jis galėjo pasielgti kitaip? Tegul jie leidžia jam viską 
apsvarstyti. Tegul jam duoda pieštuką ir popieriaus. Bet ko- 
kio popieriaus. Štai. 

Sakykim, kad šitas brūkšnys — Šaptalio gatvė. .. Ji trumpu- 
tė... Gerai... Kelios minutės antros, gatvėje — nė gyvos 
dvasios. 

Atsiprašau: kažkas yra. Dede už savo automobilio vairo. At- 
kreipkite dėmesį: Dede neišjungęs motoro. Galimos dvi prie- 
žastys. Pirmoji: jis sustojo keliom minutėm. Antroji: galvoja 
greitai nuvažiuoti. Juk motorą, ypač kai šaltoka — o balan- 
džio naktys šaltokos — sunku paleisti. 

Tegul į0 nepertraukinėja! Vadinasi, brūkšnys. O kvadratu- 
kas — Baltazarų namas. Jis sako Baltazarų, o ne Žandro, nes 
taip bus teisingiau. Iš esmės imant — tai Baltazarų šeima, Bal- 
tazarų pinigai, Baltazarų drama. 

Dede automobilis ne šiaip sau stovi. Tur būt, atvežęs grafą, 
laukia į0 išeinant. 

Tai labai rimtas dalykas. Nepertraukinėkit... Nėr reikalo 
kažką dėlioti jam ant galvos ir virinti vandenį virtuvėj. Jis 
aiškiausiai girdi kunkuliuojant. Virina ir virina vandenį, jį tas 
erzina, trukdo galvoti. 

Ar ir kitais kartais grafas atvažiuodavo pas Lizą, Dede ly- 
dimas? Štai kas labai svarbu sužinoti. Jeigu ne, tai šitas nak- 
tinis vizitas — ypatingas vizitas su tam tikru nusistatytu tikslu. 

Ko ponia Megre taip nusikvatojo? Kas čia juokinga? Negi 
mano, kad ir jis buvo pas mergas? 

Ne jis, o Žiustenas Minaras gulėjo su Žermena. Ji, matyt, 
prikibo prie jo, ir žmogelis, be abejo, negreit išsipinklios. 
O Karmen? Jis nėra j0s matęs. Jis daugybės žmonių nėra 
matęs. 

Tai neteisinga. Kai žmogus tiria Ronfidencialų dalyką, jis 
turėtų teisę su visais matytis, matyti, kas dedasi jų viduj. 

Tegul jam atiduoda pieštuką. Va šitas kvadratukas — kam- 
barys. Lizos, savaime suprantama. Baldai nesvarbu. Nėr rei- 

kalo piešti baldus. Tik viską supainios. O naktinį stalelį rei- 
kia, nes ant jo viršaus ar stalčiuke padėtas revolveris. 

Nuo to viskas pareina. Ar Liza jau buvo atsigulusi, ar ne- 
buvo? Laukė grafo ar nelaukė? Jei buvo atsigulusi, tai revol- 
verį buvo išsiėmusi. 

Nespauskit jam taip galvos, po perkūnais! Tiesiog neįma- 
noma galvoti, kai ant galvos užverčia dievai žino kokią sunke- 
nybę. 

Negi jau diena? O kas tasai per vienas? Kambary atsirado 
nedidukas plikas ponas, gerai pažįstamas, tik jo vardo Megre 
nebepamena. Ponia Megre šneka pašnabždom. Jam į burną 
įdeda kažkokį šaltą daiktą. 

Ponai, pasigailėkit!.. Jam tučtuojau reikia stoti prieš teis- 
mą, o jeigu jis kalbės neaiškiai, Liza Žandro juoksis, sakys, 
ką jis išmano, jis gi ne Hošo klubo narys. 

Reikia visas mintis sutelkti į kvadratuką. Skritulėlis — Liza, 
nes šitoje šeimoje tiktai moterys atsigimsta į senąjį Baltazarą, 
Bulonės miško aveniu atsiskyrėlį. Tai senio žodžiai, o jis Ži- 
nojo, ką sako. 

Bet ko tada ji šoka prie lango, atitraukia užuolaidas ir šau- 
kiasi pagalbos? 

Palaukit, ponas komisare... Neužmirškit Minaro, fleitisto, 
yra toks Minaras, kuris jiems ką tik pamaišė. .. 

Niekas nespėjo išeiti iš namų, kai Minaras paskambina prie 
durų; 0 jam bevedant derybas su Lui, vyriškas balsas šūkteli 
nuo laiptų: 

— Greičiau, Lui! 

Ir Dede automobilis nuvažiuoja. Dėmesio! Jis ne šiaip sau 
ima ir nuvažiuoja. Tik apsuka kvartalą. Vadinas, Dede kažko 
laukė. 

Kai jis sugrįžo, ar pasiliko stebėti gatvėje? Kur sustojo? 
Ar tasai asmuo, kurio laukė, vėl įsėdo į automobilį? 

Po perkūnais, duokit jam ramybę! Jis nebenori gerti. Ga- 
na! Jis dirba. Girdite? Aš dir-bu! 

Aš sten-giuos at-gai-vin-ti at-min-ty-je į-vy-kius! 

Jam karšta. Jis ginasi. Neleis iš savęs tyčiotis niekam, net- 
gi žmonai. Jį smaugia ašaros. Iš tiesų smaugia. Už ką jį taip 

žemina? Ar už tai, kad jis sėdi ant šaligatvio, galima jį nie- 
kinti ir juoktis iš j0 žodžių? 

Tirti nusikaltimų jam daugiau nepaves. Jau ir dėl šito buvo 
abejota. Anokia čia kaltė, kad, norėdamas įlįsti žmogui į širdį, 
1mi su juo ir išgeri? 

— Žiuli... 

Jis purto galvą. 

— Žiuli, prabusk. .. 

Jis juos nubaus, tyčia neatmerks akių. Jis sukanda dantis. 
Jis atrodys rūsčiai. 

— Žiuli, tai... 

Ir kitas balsas sako: 

— Na kaip, mielasis Megre? 

Jis užmiršta savo priesaiką. Atsipalaiduodamas kilsteli ir 
tarytum susitrenkia pakaušį į lubas, griebiasi ranka už gal- 
vos, o toji besanti storai aptvarstyta. 

— Atleiskit, ponas komisare. .. 

— Dovanokit, kad prižadinau. 

— Aš nemiegojau. 

Jo žmona irgi čia, šypsosi jam ir už pono Le Bre nugaros 
rodo kažkokius ženklus, kurių jis nesupranta. 

— Kelinta valanda? 

— Pusė vienuolikos. Atėjęs į komisariatą, sužinojau, kas 
atsitiko. 

— Jhe parašė raportą? 

Raportą apie jį! Tai jį žemina. Raportus rašyti jo kasdie- 
ninė duona, ir jis žino, kaip tas daroma: 


Šiąnakt, be penkiolikos dvyliktą, kai patruliavom Vagramo 
aveniu, mus- pašaukė... 

Paskui maždaug tokie žodžiai: 

„„„kažkoks individas, tįsantis anti šaligatvio, pareiškė esąs 


Megre Žiulis Amedėjas Fransua. .. 


Komisaras buvo išsiskutęs, šviesiai pilkas nuo galvos iki 
kojų, su gėlyte atlape. Iš jo burnos padvelkė, kaip visada ry- 
tais, portveinu. 

— Šiaurės stoties policija spėjo juos sulaikyti. 

Tai gražiausia! Jis juos buvo beveik užmiršęs. Jis norėjo 
kaip fleitistas pasakyti: „Tas nesvarbu.“ 

Ir teisybė. Jam ne galvoj nei Dede, nei Liusilė, nei juo 
labiau boksininkas, vožęs jam per galvą, kaip sakoma rapor- 
te, „kažkokiu buku įrankiu“. 

Jam nesmagu gulėti, viršininkui atėjus, ir jis kelia koją 
iš lovos. 

— Nejudėkit. 

— Patikėkit, aš visai gerai jaučiuosi. 

— Ir gydytojas taip sako. Bet, šiaip ar taip, jums reikia ke- 
letą dienų pailsėti. 

— Jokiu būdu! 

Iš jo nori paglemžti pradėtą tyrimą. Aišku kaip dieną. Jis 
to neleis! 

— Nusiraminkit, Megre! 

— Aš ramus, visiškai ramus. Ir žinau, ką sakau. Niekas 
manęs nesulaikys vaikščioti, išeiti. 

— Nėr ko skubėti. Aš suprantu jūsų nekantravimą, bet 
dėl jūsų tyrimo bus padaryta viskas, ką jūs laikysite esant 
reikalinga. 

Jis pasakė jūsų tyrimo, nes jis — aukštuomenės žmogus. 
Nieko blogo nepagalvojęs, užsidegė cigaretę ir susigėdęs pa- 
žvelgė į ponią Megre. 

— Nieko tokio. Mano vyras rūko pypkę nuo pat ryto lig 
vakaro, netgi lovoje. 

— Būk gera, paduok man pypkę. 

— Manai, kad reikia? 

— Juk gydytojas man neuždraudė rūkyti? 

— Jis nieko nesakė. 

— Na tai duokš. 

Ji iškrovė ant tualetinio stalelio viską, ką rado kišenėse, ir 
pati ėmė kimšti pypkę. Prikimšusi padavė drauge su deg- 
tukais. 

— Aš jus palieku, — pasakė ir dingo virtuvėje. 

Megre nori prisiminti viską, kas buvo galvota naktį. Nors 
prisimena tai labai neaiškiai, tačiau įsitikinęs, kad priartėjo 
prie tiesos. Maksimas Le Bre sėdi ant kėdės; justi, kad jis 

susirūpinęs. Jis dar labiau apsiniaukia, kai jo sekretorius tarp 
dviejų dūmų iš lėto taria: 

— Ansevalio grafas mirė. 

— Jūs tikrai žinot? 

— Įrodymų neturiu, bet galėčiau guldyti galvą. 

— Mirė... kaip? 

— Nuo revolverio kulkos. 

— Šaptalio gatvėj? 

Megre linkteli galvą. 

— Jūs manot, kad Rišaras Žandro. .. 

Klausimas pernelyg tiesmukas. Megre iki to dar nepriėjo. 
Jis atsimena savo kvadratėlį, kur dėliojo kryžiukus. 

— Ant naktinio stalelio arba stalčiuke buvo revolveris. Liza 
Žandro pro langą šaukėsi pagalbos. Paskui kažkas ją atitrau- 
kė nuo lango. Ir galiausiai — šūvis. 

— Koks Dede vaidmuo toje istonjoje? 

— Jis laukė gatvėj už „„Dion-Butono“ vairo. 

— Jis prisipažino? 

— Ir be jo prisipažinimo žinau. 

— O moteris? 

— Jinai grafo, arba Bobo, kaip jį vadina, meilužė. Beje, 
jūs tai žinote lygiai kaip ir aš. 

Megre labai norėtų nusitraukti tą juokingą tiurbaną, kurs 
slegia jam galvą. 

— Kur jie?— klausia savo ruožtu. 

— Kol kas Daboklėj. 

— Kodėl kol kas? 

— Šiuo metu jie kaltinami tik ginkluotu užpuolimų gat- 
vėj. Be abejo, bus galima prikirpti ir vagystę. 

— Kodėl? 

— Vadinamojo Dede kišenėse rasta keturiasdešimt devy- 
nios tūkstantinės. 

— Jis jų nevogė. 

Komisaras, matyt, atspėja jo mintį, nes dar labiau apsi- 
niaukia. : 

— Jūs norit pasakyti, kad juos jam davė? 

— Taip. 

— Kad tylėtų? 


7 Pirmoji Megre užduotis 

— Taip. Vakar nuo popiečio Dede dingo kaip į vandenį. 
Kai vėl iškilo į paviršių, jei taip galima pasakyti, visas spin- 
dėte spindėjo, degė nekantrumu išleisti dalį tų pinigų, pūp- 
sančių kišenėj. Liusilė verkė mirusio mylimojo, o jis šventė 
savo pralobimą. Aš buvau su jais. 

Vargšas Le Bre! Megre pasikeitimas jam toks neįprastas. Jis 
nelyginant tie tėvai, kurie tebelaiko savo vaiką kūdikiu ir 
staiga praregi, kad prieš juos suaugęs Žmogus, sugebąs savi- 
stoviai galvoti. 

O gal? Bežiūrint į komisarą, Megre topteli įtari mintis. Pa- 
mažu ji virsta tikrumu. 

Jie pavedė jam tirti tą dalyką tik dėl to, kad buvo įsitiki- 
nę, kad vylėsi, jog jis nieko neišaiškins. 

Štai kaip viskas buvo. Ponas Le Bre iš Kurselės gatvės, 
aukštuomenės žmogus, neturėjo nė mažiausio noro daryti ne- 
malonumų kitam aukštuomenės žmogui, klubo bičiuliui, 0 juo 
labiau artimai savo žmonos draugei, Baltazarų kavinių pa- 
veldėtojai. 

Prakeiktas fleitistas, kiša nosį, kur nereikia! 

Juk tai, kas dedasi aukštuosiuose sluoksniuose, Šaptalio gat- 
vės rūmuose, įdomu laikraščiams, publikai, net prisiekusie- 
siems posėdininkams, kurie dažniausiai esti iš smulkių krau- 
tuvininkų ar banko tarnautojų? 

Užtat komisaras Le Bre negali imti ir sunaikinti raporto sa- 
vo sekretoriaus akivaizdoj. 

„Jūs suprantat, mano mielas Megre...“ 

Diskretumas. Kad nekiltų skandalo. Nepaprastas atsargu- 
mas. Geriausia būtų, kad Megre nieko neišaiškintų. Tuomet 
po kelių dienų būtų galima jį priimti su atlaidžia šypsena. 

„Nieko tokio. Nereikia nusiminti. Jūs padarėt viską, ką 
galėjot. Jūs nekaltas, kad šitas fleitistas — lunatikas ir koš- 
marą palaikė tikrove. Sėskit už savo stalo, vyruti! Aš prižadu, 
kad, kai tik pasitaikys tirti rimtas atvejis, pavesiu jums.“ 

Dabar, aišku, jis sunerimęs. Kažin ar tik jam ne labiau bū- 
tų patikę, jei Megre nebūtų išvengęs stipresnio smūgio pasi- 
lenkdamas. Dabar tįsotų sau ne dieną ir ne dvi, o kelias sa- 
vaites. 

Po velnių, kaip tas nenaudėlis viską išaiškino? 

Komisaras kosčioja, murma kiek galėdamas abejingesniu 
balsu: 

— Trumpai šnekant, jūs kaltinat Rišarą Žandro žmogžu- 
dyste. 

— Nebūtinai jį. Galėjo šauti sesuo. Arba kad ir tasai Lui. 
Neužmirškit, kad fleitistas gavo ilgai skambinti, paskui ilgai 
baladoti ir kad rūmų užvaizdas, pagaliau jam atidaręs, vil- 
kėjo fraką. 

Štai jis, tas vilties spindulys. Tiesiog akmuo nukristų nuo 
širdies, jei paaiškėtų, kad šovė rūmų užvaizdas! 

— Ar jums neatrodo, kad pastaroji hipotezė logiškiausia? 

Ir nurausta, nes Megre nejučiom žiūri į Jį įsispyręs. Komi- 
saras ima berte berti: 

— Iš savo pusės štai kaip aš būčiau linkęs aiškintis tuos 
dalykus. .. 

Jis pasakė būčiau linkęs; žodžiai — saldūs, Megre tai iš- 
kart įvertina. 

— Aš tiksliai nežinau, ko buvo atvykęs grafas... 

— Tai buvo ne pirmas kartas. 

— Jūs jau man sakėt, ir aš labai nustebau. Tai buvo ne- 
pataisomas pramuštgalvis. Jo tėvas, kad ir nusigyvenęs, dar 
laikėsi, šiaip ar taip, oriai. Gyveno nedideliam bute Lotynų 
kvartale ir rūpestingai vengė žmonių, kuriuos pažinojo jau- 
nystėje. 

— Jis dirbo? 

— Ne. Nors gerai nežinau. 

— Tai iš ko gyveno? 

— Bėdos spiriamas, parduodavo karts nuo karto ką nors 
iš likusių daiktų: paveikslus, kokią tabakinę, šeimos brange- 
nybę. Galimas daiktas, jog vienas kitas asmuo, gerai paži- 
nojęs tėvą ir atvykdavęs medžioti į jo pilį, pasiųsdavo jam 
trupuų pinigų. Na o Bobas pasidarė savotišku anarchistu. Ėmė 
demonstratyviai rodytis pačiose nepadoriausiose vietose. Vienu 
metu buvo parsisamdęs pasiuntiniu 'gretimam restorane, vien 
kad šeimos draugai, iš kurių jis imdavo arbatpinigius, netu- 
rėtų kur akių dėti. Taip jis galų gale nusirito iki Liusilės ir 
Dede. O, apie ką aš čia šnekėjau? 

Megre nė nemano jam padėti. 

— Ak, taip. Tą naktį jis tikriausiai atėjo pas Žandro ne- 
labai pagirtinu tikslu. 

— Kodėl taip manot? 

— Tai rodo tas faktas, kad jį lydėjo Dede, kuris jo laukė 
gatvėj ir netgi nebuvo išjungęs motoro. 

— Bet, šiaip ar taip, grafo namie buvo laukiama. 

— Iš kur jūs tai žinot? 

— Priešingu atveju ar jį būtų įleidę į jaunos merginos 
kambarį? Ir kodėl Lui pirmą valandą nakties buvo su fraku? 

— Sakykim, jis buvc laukiamas, bet tai dar nereiškia, kad 
pageidautinas. Gal apie savo vizitą jis 1š tikrųjų buvo pra- 
nešęs. 

— Neužmirškit — miegamajame. 

— Tebūnie taip. Be to, aš net linkęs manyti, kad Liza bu- 
vo neatsargi su juo. Ne mums ją teisti. | 

Šit kaip! Šit kaip! 

— Galimas daiktas, kad tarp jų kas ir buvo. Šiaip ar taip, 
jis Ansevalių palikuonis, ir jo seneliai valdė pilį, kurią pas- 
kui nupirko senis Baltazaras, ienas iš jų buvusių valstiečių. 

— Kromelninko anūkei tai galėjo daryti įspūdį. 

— Kodėl gi ne? Įsidėmėkite, jog galėjo būti dar ir taip: 
patyrus apie jo gyvenimo būdą, jai galėjo šauti mintis jį 
gelbėti. 

"Kodėl Megre staiga įtūžo? Jam susidarė įspūdis, kad visas 
jo ištirtas dalykas rodomas kreivame veidrody. Nepatiko 
1r meilikaujamas komisaro tonas, tarytum duodąs jam pamoką. 

— Yra dar ir kita galimybė, — tyliai sako jis. 

— Kokia? 

— Kad panelė Žandro-Baltazar panoro prie savo turtų pri- 
dėti titulą. Didelis dalykas įsigyti Ansevalio pilį. Bet gal ji 
ten jautėsi kaip įsibrovėlė? Aš irgi esu vaikystę praleidęs pi- 
ly, kur mano tėvas buvo tik valdytojas. Pamenu, kaip kai 
kurie nuvorišai stengdavosi gauti kvietimą į medžioklę. 

— Jūs darot užuominą, kad ji norėjusi ištekėti. .. 

— Už Bobo d'Ansevalio. Kodėl gi ne? 

— Aš nenoriu diskutuoti šio klausimo, bet tokia prielaida 
man atrodo pernelyg drąsi. 

— Bet kambarinė kitokios nuomonės. 

— Jūs apklausinėjot kambarinę, nors... 

Jis vos nepriduria: ,,...nors aš patariau.“ 

Kas tolygu: „Nors aš įsakiau!“ 

Bet susilaiko, ir Megre kalba toliau: 

— Aš ją, galima sakyti, pagrobiau. Ji yra už dviejų 
žingsnių. 

— Jinai ką nors jums papasakojo? 

— Jinai mieko tiksliai nežino, išskyrus tai, kad panelė 
Žandro įsikalusi į galvą tapti grafiene. 

Le Bre numoja ranka. Matyti, jog jam skaudu girdėt jo 
aplinkos draugų orumą žeminančius žodžius. 

— Tebūnie taip. Bet nuo to juk niekas nesikeičia. Jūs iš 
savo pusės sutiksite, kad Bobas galėjo elgtis kaip chamas. 

— Mes nieko nežinom, kas dėjosi kambary. Žinom tik, 
kad buvo šauta. 

— Jūs iš to darote lygiai tokią pat išvadą, kaip ir aš. Žmo- 
gus elgiasi, na, mes puikiai žinom, kaip toksai gali elgtis. 
Merginos brolis yra namie, rūmų užvaizdas irgi. Ji šaukiasi 
pagalbos. Vienas iš vyrų išgirsta, puola į viršų ir, drebėdamas 
1š pasipiktinimo, čiumpa revolverį, kuris, kaip jūs sakote, guli 
ant naktinio stalelio. 

Atrodo, Megre dabar pritaria. Bet ne! Užsitraukęs pypkę, 
geriausią iš kada nors rūkytų, jis švelniai atremia: 

— Kaip jūs pasielgtumėt juo dėtas? Įsivaizduokim, jūs 
tebelaikot rankoj revolverį, dar teberūkstanų, kaip rašoma 
laikraščiuose. Ant žemės guli Žmogus — negyvas ar sun- 
kiai sužeistas. 

— Jei imame už hipotezę, kad žmogus sužeistas, aš šauk- 
čiau gydytoją. 

— O jie nešaukė. 

— Vadinasi, jūs darote išvadą, kad' žmogus nebe gyvas? 

Megre plėtoja savo mintį kantriai, lyg pats ieškodamas siū- 
lo galo. 

— Tą akimirką pasigirsta beldimas į duris. Beldžia praei- 
vis, išgirdęs šaukiant pagalbos. 

— Sutikite, mano mielas Megre, kad nemalonu pasakoti 
savo bėdas pirmam atėjusiam. 

— Laiptų aikštelėj girdėt balsas: „Greičiau, Lu!“ Ką tai 
galėtų reikšti? 

Megre vos suvokia, kad kreipia pašnekesį norima kryptim, 
kad susikeitė rolėmis su šefu, kad šefas vis labiau klimpsta. 

— O gal žmogus dar nenumiręs? O gal Liza ištikta nervų 
priepuolio? Aš nežinau. Manau tik, kad tokiais momentais 
žmonės pasimeta. 

— Lui išgrūdo įsibrovėlį gatvėn, vožęs jam kumščiu į veidą. 

— Jam nereikėjo to daryti. 

-— Jie, atrodo, ne per daugiausia buvo pasimetę. Matyt, 
iš karto susiorientavo, kad tasai apkultasis tipas tučtuojau pra- 
neš policijai. Toji nedelsiant atvyks ir pareikalaus pasiaiš- 
kinti. 

— Ką jūs ir padarėte. 

-— Laiko jie šiek tiek turėjo. Galėjo paskambinti valdžios 
organams: ,„„Atsitiko tas ir tas. Tai ne nusikaltimas, o nelai- 
mingas įvykis. Mes buvom priversti gintis nuo puspročio, 
kuris mums grasino.“ Manau, kad jūs, ponas komisare, bū- 
tumėt taip pasielgęs? 

Visai kita šneka, kai jis čia, savo kambary, savo lovoj, 
o ne skyriuje! Už apmuštų komisariato durų jis nebūtų išdrį- 
sęs nė ketvirtadalio pasakyti to, ką pasakė. Galva jam plyšte 
plyšta, bet tai nesvarbu. Ponia Megre virtuvėje, tur būt, per- 
sigandusi baisiausiai, girdėdama jį kalbant su tokiu pasitikė- 
mu. Jis netgi ima pulti. 

— O šito, ponas komisare, jie kaip tik nepadarė. O padarė 
šit ką. Visų pirma kur nors išnešė lavoną ar sužeistąjį. Gal 
į kokį kambarį viršum arklidžių, — vienintelė vieta, kurios jie 
man neparodė. 

— Tai tik prielaida. 

— Paremta tuo faktu, kad kūno nebebuvo, kai aš atėjau. 

— O jeigu Bobas pats išėjo? 

— Jo draugužis Dede vakar nebūtų turėjęs penkiasdešimt 
tūkstančių kišenėj ir juo labiau nebūtų sumanęs važiuoti į Bel- 
giją su Liusile. 

— Gal ir jūsų tiesa. 

— Taigi Šaptalio gatvės gyventojai turėjo maždaug gerą 
pusvalandį laiko. Per tą pusvalandį jie spėjo sutvarkyti kam- 

barį, panaikinti mažiausias įvykio žymes. Jiems šovė kone ge- 
niali mintis. Ar ne geriausias kelias paversti niekais fleitisto 
parodymus, įtikinti, kad tai girto svaičiojimai, įrodžius, jog 
minimas kambarys stovi tuščias? Nauda iš to dvejopa. Gal būt, 
Lizai Žandro, kaip sakoma, nervai nebeišlaikė. Parodyti ją 
lovoje neva miegančią? Ar pristatyti man, užtikrinus, kad ji 
nieko negirdėjo? Ir vienas, ir kitas atvejis rizikingas. 

Ją įgrūs į tarnaitės kambarį, kuris, laimė, tuščias. Argi koks 
nors policininkėlis atskirs, kad tai ne tarnaitė? 

Užteks pareikštū, kad jinai išvykusi į savo pilį Nievre. Nie- 
ko negirdėjom! Nieko nematėm! Šūvis? Iš kur? 

Po gatves pirmą valandą nakties dažniausiai vaikštinėja 
įsismaginę. į 

Išauš diena. Kas dieną išdrįs apkaltinti Žandro-Baltazarus? 

— Jūs žiaurus, Megre. 

Atsidusęs komisaras pakyla. 

— Bet gal ir jūsų teisybė. Aš tučtuojau einu pasitarti su 
Siurte šefu. 

— Jūs manot, kad tai būtina? 

— Jei iš tikrųjų įvyko žmogžudystė, kaip jūs galų gale 
mane įtikinot. .. 

— Ponas komisare!— kreipiasi į jį Megre, švelnesniu, kone 
maldaujančiu balsu. 

— Aš klausau. 

— Ar jūs nesutiktumėt palaukti dvidešimt keturias va- 
landas? 

— Jūs ką tik man priekaištavot, kad aš anksčiau nesiėmiau 
veikti. 

— Patikėkit, aš galiu atsikelti. Štai. 

Nors Le Bre rankos mostu nori sulaikyti, Megre nusimeta 
apklotą ir atsistoja, truputį sumišęs: šiaip ar taip, nesmagu 
stovėti prieš viršininką vienmarškiniam. 

— Tai mano pirmas savarankiškas darbas. 

— Sveikinu jus už parodytą uolumą. ... 

— Jeigu jūs dabar pranešite Siurte, tai šefo grupė ir baigs 
viską iki galo. 

— Galimas daiktas. Visų pirma, jeigu Bobas nužudytas, 
reikia rasti lavoną. 

— Numirėlis gali palaukt, ar ne? 

Dar sykį jie apsikeitė rolėmis, ir dabar šypsosi komisaras, 
nusukęs galvą. 

Ką tik buvęs nuožmus, Megre, bestovįs vienais naktiniais 
marškiniais su raudonai pasiuvinėta apykakle, ūmai pasidarė 
panašus į didelį vaiką, kuris mato nebegausiąs žadėto ma- 
lonumo. 

— Šito puodo ant galvos man tikrai nebereikia. 

Ir bandė nuplėšti tvarsčius. 

— Aš galiu išeiti ir užbaigti pavestą tyrimą pats vienas. 
Tik duokit man leidimą apklausti Dede 17 Liusilę, ypač Liu- 
silę. Ką jie sako? 

— Šįryt, kai Daboklės komisaras apklausinėjo Dede, tasai 
paklausė: „Ar Žiulis mirė?“ Manau, kad jisai jus turėjo 
galvoj. 

— Jei rytoj iki to laiko aš nieko neišaiškinsiu, galėsit per- 
duoti bylą Siurte. 

Ponia Megre pravėrė duris, norėdama sužinoti, kas ten 
dedasi, ir sustingo vietoje, įsmeigusi akis į stovinų vyrą. 

Tą akimirką sučirškė durų skambutis. Ji nuėjo atidaryti ir 
su kažkuo pašnibždomis pasikalbėjo laiptų aikštelėje. 

Kadangi grįžo viena, Megre paklausė: 

— Kas ten? 

Ji parodė ženklais, bet tąs nesuprato ir primygtinai papra- 
šė pasakyti. 

— Muzikantas.— Jai nebuvo kaip nuslėpti. 

— Aš jus palieku, — tarė Le Bre.— Nerandu padorios dings- 
ties jums atsakyti, ko prašote. 

— Atleiskit, ponas komisare. Aš norėčiau dar... Atsižvel- 
giant į tai, kaip pakryps įvykiai, atsižvelgiant taip pat į tai, 
kad juos imsis aiškinti Siurte, ar jūs man leistumėt, jei būtų 
reikalas, kreiptis į panelę Žandro? 

— Manau, kad jūs rasite deramą formą? Vis dėlto būkite 
atsargus. 

Megre spindėte spindėjo. Išgirdęs, kaip užsidarė durys, ėmė 
dairytis, kur čia jo kelnės, ir pamatė įeinantį su žmona Žius- 
teną Minarą. Muzikantas pažiūrėti atrodė gailiai, susijaudinęs. 

— Jūs sužeistas? 

— Niekis. 

— Aš atnešiau jums blogą naujieną. 

— Sakykit. 

— Ji pabėgo. 

Megre vos neprunkštelėjo — tokia juokinga buvo fleitisto 
mina. 

— Kada? 

— Vakar vakare, teisingiau — šiąnakt. Ji užsispyrė mane 
palydėti į „Kliši“ alinę, esą, baisiai mėgstanti muziką ir no- 
rintū manęs pasiklausyti. 

Jam buvo sunku aiškintis, poniai Megre girdint; toji susi- 
prato ir tuojau vėl dingo virtuvėje. 

— Ji atsisėdo toj vietoj, kur jūs sėdėjot, kai buvot atėjęs 
manęs ieškoti. Aš jaučiausi nesmagiai. Visą dieną namie ne- 
sirodžiau, pietų nebuvau parėjęs, tad kiekvieną akimirką lau- 
kiau žmonos. 

— Ir fi atėjo? 

— Taip. 

— Ir jodvi išsiaiškino? 

— Tai atsitiko per pertraukėlę tarp dviejų numerių. Aš pri- 
sėdau prie staliuko. Mano žmona šoko plėšti skrybėlės nuo 
Žermenos, paskui griebė jai už šinjono. 

— Jas išprašė lauk? 

— Abidvi. Aš sugrįžau į estradą. Orkestras grojo skandalui 
sušvelninti. Lyg už katastrofos aukas... Buvo girdėt, kaip 
jos ir lauke barasi. Po sugroto numerio atėjo šeimininkas, 
maldaudamas mane, kad eičiau tvarkyti savo haremo, kaip 
jis pasakė. 

— Jodvi jūsų laukė ant šaligatvio? 

— Tik viena. Mano žmona. Ji parsivarė mane namo. Užra- 
kino mano batelius, kad negalėčiau išeiti. Aš vis tiek ištrū- 
kau prieš valandą, apavą gavau pasiskolinti iš namsargio. 
Viešbuty Žermenos neberadau. Ji pasiėmė savo daiktus, 

Ir užbaigė: 

— Ką dabar darysim? 


VIII skyrius 
VIENAS TYLI, KITAS PER DAUG ŠNEKA 


— Tai bent būk gerutis, paklausyk manęs, apsivilk savo 
storąjį apsiaustą, — įkalbinėjo ponia Megre. 

Tuo metu jis turėjo du apsiaustus: vieną storą, su juoda 
aksomo apykakle, kurį nešiojo jau treji metai, ir gumuotą, 
trumputį, neseniai pirktą, jaunystės dienų svajonę. 

Jis itarė, kad žmona, einant jiedviem pro duris, šnibštelėjo 
į ausį Minarui: „Tik jau nepalikit jo vieno!“ 

Net jeigu jinai ir šaipėsi truputį iš fleitisto, vis tiek jis jai 
patiko, anot jos, toks jau švelnus, mandagus, toks ,„,„nepa- 
stebimas“. Pilkšvi korėti debesiukai nmaukstė dangų, pranaša- 
vo lietų, pirmą po ilgokos giedros: bangų, šiltą, kliokiantį il- 
gom čiurkšlėm, nuo kurio Megre apsiaustas kiaurai peršlaps ir 
atsiduos šlapiu šuniu. 

Katiliuką jis laikė rankoj, nes ant galvos užsidėti negalė- 
jo — perdaug storai buvo aptvarstyta. Minaras palydėjo jį 
į Voltero gatvę pas gydytoją, ir tas, primygtinai prašomas, 
lengviau aptvarstė žaizdą. | 

— Ar jums būtinai reikia eiti į miestą? 

Gydytojas jam padavė kartoninę dėžutę su piliulėm, apvo- 
liotom geltonoj pudroj. 

— Jei imtų suktis galva. 

— Kiek jų galima imt? 

— Keturias penkias iki vakaro. Ne daugiau. Bet geriau 
būtų, kad jūs pagulėtumėt. 

Megre nežinojo, ką daryti su muzikantu, nenorėjo jo įskau- 
dinti, liepdamas eiti namo, nors dabar jis jam buvo visai ne- 
reikalingas. 

Davęs suprasti, kad uždavinys labai svarbus, jis liepė jam 
eiti į Šaptalio gatvę. 

— Priešais, beveik priešais jums žinomą namą, yra res- 
toraniukas „Senas kalvadosas“. Būkit geras, įsikurkit ten ir 
stebėkit, kas dedasi pas Žandro. 

— O jeigu jūs blogai pasijusit? 

— Aš ne vienas būsiu. 

Minaras atsiskyrė su juo tik prie Daboklės vartų Orlož 
krantinėje. Tą akimirką Megre dar buvo kupinas pasitikėjimo 
savim. Net tamsios tarpuvartės kvapą jis traukė su malonumu. 
Viskas buvo šlykštu, nešvaru. Čia kasnakt policininkai suvaro 
iš gatvių surinktus įtartinus asmenis, čia „juodi varnai“ iš- 
verčia visas miesto padugnes, pakliuvusias per gaudynes. Jis 
įėjo į sargybinę, kur atsidavė kareivinėm, paklausė, ar komi- 
saras teiksis jį priimti. Jam lyg ir pasirodė, kad į jį keistai 
pažiūrėjo. Maža kas gali pasirodyti. Pagalvojo sau vienas, 
kad kvartalo komisariato sekretorius jiems nedidelis ponas. 

— Sėskit. 

Jų buvo trejetas: vienas rašė, kiti du nieko neveikė. Ko- 
misaro kabinetas šalimais, bet nė vienas nesiteikė jam pra- 
nešti; nė vienas nepasidomėjo Megre, tarytum jis būtų buvęs 
pašalinis, ne policijos darbuotojas. Jis pasijuto nesmagiai, net 
pypkės nedrįso užsirūkyti. 

Po penkiolikos minučių vis dėlto ėmė ir paklausė: 

— Ar komisaro nėra? 

— Užimtas. 

— Kur tie, šiąnakt sugaudytieji? 

Eidamas koridorium, matė, kad erdvi salė, kur paprastai 
sugrūdamas „laimikis“, buvo tuštutėlė. 

— Viršuj. 

Jis neišdrįso paprašyti ten leidimo. Viršuj yra antropomet- 
rijos skyrius. Sulaikytieji ten išrikiuojami kaip mokykloje. Iš- 
sirengę nuogi, jie sustoja vienas už kito. Kiekvienas atidžiai 
apžiūrimas, surašomos visos tatuiruotės ir menkiausios ypatin- 
gos žymės, po to leidžiama apsirengti ir vedama matuoti ūgio, 
fotografuoti, daryti pirštų atspaudų. 

Ar Dede, stovėdamas uodegoje su valkatom ir kišenvagiais, 
teberiečia kuodą? 

Vėliau, kai dirbs šefo grupėje, Megre turės teisę vaikščioti 
po visą pastatą. 

Kitame kambary gydytojas apžiūrinėja moteris, sergančias 
siunčia į Sen-Lazaro ligoninę. 

— Jūs tikrai žinot, kad komisaras vis dar užimtas? 

Megre laukia jau geras pusvalandis. Jam pasirodė, kad tri- 
julė linksmai susižvelgė. 

— Reikia palaukti, kol jis paskambins. 

— Betgi jis nežino, kad aš čia. Man pavestas svarbus už- 
davinys. Prašom jam apie mane pranešti. 

— Jūs iš Sen-Žoržo kvartalo, teisybė? 

Tas, kuris rašė, žvilgtelėjo į popierių ant stalo: 

— Žiulis Megre? 

— Taip. 

— Teks palaukt, brolyti. Nieko negaliu padaryti. 

Gretimam kambary, kur, reikia manyti, buvo komisaras, ne- 
sigirdėjo nė balso. Praėjo daugiau nei valanda, kai pagaliau 
pasirodė komisaras, ne iš kabineto, o iš lauko atėjęs. 

— Jūs Le Bre sekretorius? 

Galų gale jį priims, atsibodo jam sėdėti ant suolo kaip ko- 
kiam interesantui. 

— Jūs, rodos, buvot sužeistas? 

— Niekis. Aš norėčiau. .. 

— Žinau. Jūs turit apklausti sulaikytąjį Dede. Manau, kad 
jis jau apačioje. Žerarai, pažiūrėkit. Jeigu yra, atveskit į ma- 
no kabinetą. 

O Megre jis pasakė: 

— Prašom, įeikit. Aš jums trumpam užleisiu savo kabinetą. 

— Man reikės apklausinėti ir moterį. 

— Suprantama. Paliepkite seržantui ją atvesti. 

Ar iš tiesų čia kas nors ne taip? Visą tą apklausą Megre 
vaizdavosi kitoniškai, bet dar buvo ramus. Tiesiog nežinojo 
šios įstaigos papročių, ir todėl tas jį veikė. 

Policininkas įvedė Dede ir išėjo, jam įkandin išėjo ir ko- 
misaras ir uždarė duris. 

— Na, Žiuli? 

Akacijų gatvės garažo savininkas buvo tuo pačiu kostiumu, 
kaip vakar. Tik be kaklaraiščio ir išvarstytais bateliais — tie 
daiktai pagal kalėjimo taisykles atimami — todėl atrodė tru- 
putį netvarkingai. Megre nelabai drąsiai atsisėdo už komisa- 
ro stalo. 

— Džiaugiuosi, kad jūsų per daug nesudirbo,— pasakė De- 
de.— Galit pasiklausti šituos ponus: čia patekęs, pirmiausia 
pasiteiravau apie jus. 

— Jūs žinojot, kas aš, ar ne? 

— Dievaži! 

— Ir aš žinojau, kad žinot,— pasakė Megre paprastai. 

— O ką, nemanėt, kad gausit į snukį? O jeigu būtumėt 
nukeptas? 

— Sėsk. 

— Gerai. Aš nieko prieš, kad mane tujinat. 

Megre žinojo, kad čia visad taip kalbama su suimtaisiais, 
tik jam dar tas buvo neįprasta. 

— Aš daug ką žinau ir tikiuosi, kad rasim bendrą kalbą. 

— Būtų stebuklas. 

— Grafo nebėr gyvo. 

— Jūs manot? 

— Naktį iš balandžio penkioliktos į šešioliktą tu nuvežei 
grafą savo automobiliu į Šaptalio gatvę ir laukei, neišjun- 
gęs motoro. 

— Neatsimenu. 

— Langas prasidarė, moteris sukliko, ir pokštelėjo šūvis. 
Tada tu nuvažiavai Fonteno gatvės link. Apsukai kvartalą. 
Gerokai palūkuriavai Viktor-Mase gatvėj, paskui dar sykį grį- 
žai į Šaptalio gatvę pažiūrėti, ar neišėjo Bobas. 

Dede žiūrėjo į jį ir romiai šypsojosi. 

— Kalbėkit kalbėkit,— pasakė.— Gal cigaretę turit? Šitie 
kiaulės viską iš kišenių iškraustė. 

— Aš rūkau tik pypkę. Tau buvo žinoma, ko grafas ėjo 
į tuos namus. 

— Kalbėkit kalbėkit. 

— Tu supratai, kad kažkas negera atsitiko. Rytojaus die- 
ną laikraščiuose nieko neradai. Grafas nepasirodė. Kitą dieną 
tas pat. 

— Man įdomu jūsų klausyti. 

— Tu dar paslampinėjai po tą gatvę. Paskui, spėjęs, kas 
atsitiko, nuėjai pas Rišarą Žandro, tik ne į namus, o į kontorą. 

— Ir ką aš pasakiau tam ponui? 

— Kad už tam tikrą sumą, sakysim, už penkiasdešimt tūks- 
tančių frankų, tu laikysi liežuvį už dantų. Nes, žinodamas, 
ko Bobas ėjo į tuos namus, tu žinojai, kodėl jį nužudė. 

— Viskas? 

— Viskas. 

— Na tai ką jūs man siūlote? 

— Nieko. Kalbėti. 

— O ką norėtumėt, kad pasakyčiau? 

— Grafas buvo pažįstamas su Žandro. Jis lankydavosi pas 
panelę. Ar jis buvo jos meilužis? 

— O jūs esat jį matęs? 

— Ne. 

— Jei būtumėt matęs, tokio klausimo nebūtumėt uždavęs. 
Jis iš tų, kurie progos nepraleidžia. 

— Buvo kalba apie vedybas, tiesa? 

— Žinot, jūs man patinkat. Aš kaip sykis sakiau Liusilei: 
gaila, kad jis šuniukas. Kas per mintis šovė jums į galvą 
pasidaryti špiku? Tokiam žaliūkui vyrui ir ne tinginio pančiui! 

— Tau geriau kalėjimas? 

— Negu kas? 

— Jei kalbėsi, galimas daiktas, tavęs neprikirps už Rišaro 
Žandro šantažavimą. 

— Manot, jis skųsis? 

— Neprikirps nė už pasikėsinimą į mano gyvybę. 

— Klausyk, Žiuli. Mūsų šansai nelygūs. Neaušink burnos 
be reikalo, man koktu klausytis. Tu nieko vyras. Gal mudu 
kada susitiksim, gerkles praplausim. Bet čia tu prie manęs 
nesilygink. Tu klapčiukas. Jie tave apmaus kaip dideli. 

— Kas? 

— Nesvarbu kas! Aš tau tik noriu pasakyti, kad Bobas bu- 
vo bravo vyras. Jis žinojo, ko nori iš gyvenimo. Kai kurių 
.snukių pakeęst negalėjo, bet niekšiškumo jam niekas nepri- 
kiš. Įsikalk tai sau į galvą. 

— Jis mirė. 

— Galimas daiktas. Aš nieko nežinau. O jei ir žinau šį tą, 
tai kas kitiems darbo? O dabar draugiškai sakau tau: ,,Mesk!“ 
Supranti? Mesk, Žiuli! Aš nieko neturiu pasakyti. Aš nieko 
nepasakysiu. Tie fokusai — ne tavo nosiai. Tarkim, kad mūsų 
galvos per menkos jiems suprasti. 

Aš meko nežinau, nieko nemačiau, nieko negirdėjau. Pen- 
kiasdešimt tūkstančių? Man neatsibos kartoti, kad aš juos 1š- 
lošiau Lonšane. 

O dėl išėjimo iš čia dar pažiūrėsim,— pasakė ir keistai 
šyptelėjo.— Dabar štai kas: būk malonus ir nekibk per daug 
prie Liusilės. Ji tikrai mylėjo savo Bobą. Supranti? Galima bū- 
ti kekše ir mylėti savo draugužį. Netampyk jos, ir gal aš tau 
vieną gražią dieną už tai atsimokėsiu. Viskas. 

Jis atsistojo ir pats nuėjo prie durų. 

— Dede!— šūktelėjo Megre, irgi stodamasis. 

— Baigta. Liežuvis už dantų. Daugiau nieko neišpeši. 

Ir Dede atsidarė duris, pašaukė policininkus. 

Seržantas paklausė Megre: 

— Moterį atvesti? 

Paprašyta sėsti Liusilė nesėdo, liko bestovinti prie stalo. 

— Jūs žinot, kokiom aplinkybėm žuvo Bobas? 

Ji atsiduso: 

— Aš nieko nežinau. 

— Jis buvo nušautas vienam name Šaptalio gatvėj. 

— Jūs manot? 

— Jis buvo vienos merginos meilužis. 

— Aš nepavydi. 

— Kodėl jūs nenorit kalbėti? 

— Kad neturiu ko pasakyti. 

— Jei būtumėt žinojus, kad Bobas gyvas, nebūtumėt važia- 
vus į Belgiją. 

Ji tylėjo. 

— Kodėl jūs nenorit atkeršyti už Bobą? 

Ji prikando lūpą ir nusuko galvą. 

— Jo žudikas išvengs bausmės vien dėl to, kad jums pi- 
nigai labiau prie širdies. 

— Jūs neturit teisės to sakyti. 

— Tada kalbėkit. 

— Aš nieko nežinau. 

— O jei aš jums padėčiau? 

— Aš nieko nesakysiu. 

— Kas su jumis kalbėjosi per tą laiką, kai jūs čia? 

Mat, pagaliau jis viską suprato. Juk ne dėl to jį vertė 
laukti, kad komisaras užsiėmęs. Tapatybės nustatymo skyriaus 
patalpos aukštai susisiekia su Orfevrų krantine. 

Ar Dede buvo nuvestas į antropometrinį skyrių? Ar Liusilė 
buvo gydytojo apžiūrėta? Vargiai įtikėtina. 

Užtat beveik tikras dalykas, jog kažkas juos apklausinėjo, 
kažkas iš Siurte. 

Šiaip ar taip, nuo Le Bre išėjimo iš Rišar-Lenuaro gatvės 
iki Megre čia atsirado buvo praėjusi valanda laiko. 

Sunku patikėti, bet ar ne patsai Dede davė suprasti, kad jį, 
Megre, apmovė? 

Jis išėjo iš kabineto ir tarėsi pamatęs šypsenėles policininkų 
veiduose. Lyg tyčia tą akimirką grįžo komisaras. 

— Na kaip, drauguži? Sėkmingai? Jie kalbėjo? 

— Ką jūs ketinat su jais daryti? 

— Dar nežinau. Laukiu įsakymo. 

— Iš ko? 

— Iš viršaus, kaip paprastai. 

— Dėkoju. 

Kai Megre vėl atsidūrė krantinėj, ėmė pilti lietus, ir jį ap- 
ėmė toks nusiminimas, jog nedaug tetrūko, kad paduotų at- 
sistatydinimo raštą komisarui. 

„Tu tik klapčiukas“, pasakė jam garažo savininkas su kruo- 
pelyte gailesčio. 

Jis, taip karštai norėjęs dirbti šioje įstaigoje, išėjo iš jos 
nuleista galva, rydamas šleikštulį gerklėje! 

Jis įėjo į „„Dofino“ alinę, kur visad rasi keletą: begurkšno- 
jančių Orfevrų krantinės inspektorių. Iš matymo juos visus 
pažinojo, bet jisai jiems buvo dėmesio nevertas valdininkėlis. 

Tikėdamasis atsigauti, Megre nurijo vieną iš daktaro duotų 
piliulių, paskui išlenkė stiklą alkoholio. 

Va šitie, kur sėdi atsidrėbę aplink stalą, jaučiasi kaip na- 
mie, jie turi teisę bet kur įeiti, žino viską, informuoja vienas 
kitą apie bylų eigą. 

Ar Megre vis dar nori būti vienas iš jų? O gal jau jis 1ma 
suvokti savo susidarytos apie policiją nuomonės klaidingumą? 

Po antro stiklo jis buvo beketinąs eiti pas savo globėją 
aukštąjį viršininką Ksavje Gišarą ir išdėti jam viską, kas guli 
ant širdies. 

J; apmovė. Le Bre, atlankęs jį namie, ištraukė iš jo viską, 
ką norėjo. Karieta laukė prie durų. Tikriausiai vežėjui liepė 
važiuoti tiesiai į Orfevrų krantinę, kur laukti jam neteko. 

„Mano sekretorius įsiutęs. Jis kiša nosį kur nereikia, jis 
pridarys mums nemalonumų.“ 

Kas žino, gal jis kreipėsi aukščiau, į policijos prefektą ar 
net į patį vidaus reikalų ministrą? 

Galų gale tasai vidaus reikalų ministras greičiausiai vienas 
iš Šaptalio gatvės svečių? 

O jam, Megre, tą dalyką tirti pavedė — ir tai su kokiais 
įspėjimais!— tik todėl, kad buvo tikri, jog jis nusisuks sprandą. 
„Norit apklausti Dede? Labai prašau. Imkitės, drauguži.“ 

Tik prieš tai jie pamokė garažo savininką, kaip laikytis. 
Vienas dievas težino, ką jam pnižadėjo už tai, kad prikąstų 
liežuvį. Jį prikalbėti buvo nesunku. Teistumas jam nebe pir- 
mas. O jeigu Liusilė netylėtų, ją visad galima uždaryti ku- 
riam laikui Sen-Lazare. 

„Tu klapčiukas.“ 

Megre nusišiepė, jis iš tikrųjų tarnavo klapčiuku kaime. 

Jie apdergė jam viską, jie apdergė jo policiją. Jis neužsiga- 
vo, kad jam iš po nosies atėmė mažyų pasisekimą. Jo jaus- 
mai buvo gilesni: kažkas panašu į mylinčios širdies nusivylimą. 

— Kelnen! 

Jis vos neužsisakė trečio stiklo, bet apsigalvojo, susimokėjo 
ir išėjo, palydėtas, kaip jam pasirodė, ironiškų anos ketve- 
riukės žvilgsnių. 

Jis puikiai suprato, kad dabar apgaulė seks po apgaulės. 
Ką jam belieka daryti? Susirasti fleitistą. Fleitistas — vienin- 
telis jo koziris! Būtent apie jį, Žiusteną Minarą, komisaras 
davė įsakymą surinkti žinias pačią pirmąją dieną. 

Jeigu tik jis, Megre, pasiduos įtūžiui, visi galės manyti, 
kad nuo to smūgio į galvą jam protas pasimaišė. 

Megre įlipo į autobusą, bet gilyn nėjo, liko bestovįs susi- 
raukęs ant laiptelių: nuo jo apsiausto trenkė šlapiu šuniu. 
Jam buvo šilta. Gal kartais karštis pakilo? 

Šaptalio gatvėj jis vos nepadarė lanksto, užsigalvojęs apie 
Pomelį, „Seno kalvadoso“ savininką, kuris irgi 1 Žiū- 
rėjo tada į jį. 

Kažin gal jie ir neklysta? Be to, gal jis perdaug gerai apie 
save mano ir neturi jokio pašaukimo policininko darbui? 

Tačiau jis puikiai jaučia, ką būtų daręs, jeigu jo rankos 
būtų buvusios laisvos! Šitam name, kurį stebi nuo šaligatvio, 
jis būtų iššniukštinėjęs kiekvieną kampelį, būtų susipažinęs 
su visais jo gyventojais, būtų nutraukęs paslapties skraistę 
nuo visko, kas siejasi su tais namais, pradedant velioniu se-- 
nuoju Baltazaru ir baigiant Liza Žandro ar Lui. 

Tai, kas atsitiko naktį iš penkioliktos į šešioliktą, anaiptol 
nėra pats svarbiausias dalykas, tai tik baigtis. Žinant, kas 
ką galvoja, būtų nesunku atkurti jų ėjimus. 

Bet šitas namas, kaip ir anas Bulonės miško aveniu — tvir- 
tovė, kurion jis negali patekti. Į menkiausią pavojaus šauks- 
mą tuoj iš visur sulėktų gelbėti. Dede staiga pasidaro nekal- 
bus, Liusilė atsisako minties keršyti už savo Bobą. 

Megre susizgribo bekalbąs pats su savim garsiai, gūžtelėjo 
pečiais ir stipriai pastūmė restoranėlio duris. 

Žiusteną rado bestovintį prie bufeto su stiklu rankoj. Jis 
ėjo Megre pėdais, atsidūręs prieš Pomelį, kuris nė kiek ne- 
nustebo, pamatęs naują lankytoją. 

— To paties, — užsakė Megre. 

Vartai stovėjo atdari iki galo. Lietus mažėjo, pro lašiukus 
iau žvilgčiojo saulutė. Šlapias blizgantis grindinys kaip mat 
bus sausas. 

— Aš taip ir maniau, kad jūs dar ateisit,— pasakė šeimi- 
ninkas.— Tik stebiuosi, kodėl jūs ne su tais ponais. 

Megre gyvai pasisuko į Žiusteną Minarą, kuris droviai, lyg 
nesiryždamas, pagaliau tarė: 

— Namas pilnas žmonių. Jie atvyko maždaug prieš pus- 
valandį. 

Automobilių gatvėj nesimatė. Tikriausiai atvažiavo fiakrais. 

— Kas jie tokie? 

— Aš jų nepažįstu; panašu į prokuratūros išvažiavimą nu- 
sikaltimo vieton. Vieną poną balta barzda atlydėjo jaunas val- 
dininkas. Gal tai prokuroras su teismo sekretorium? 

Gniaužydamas pirštais savo stiklą, Megre klausinėjo: 

— Dar kas? 

— Kažkokie nepažįstami man žmonės. 

Žiustenas iš delikatumo nesakė, ką galvojo, ir Pomelis už 
jį burbtelėjo: 

— Jūsų kolegos. Ne iš komisariato. Iš Orfevrų krantinės. 
Vieną aš pažinau. 

Vargšas Minaras! Jis nežinojo, kur dėt akis. Apskritai, jau- 

tėsi kaip ir apgautas. Manė, kad Megre tikrai tiria dalyką, ir 
iš visos širdies jam padėjo. O paaiškėjo, kad Megre — niekis, 
JO net nesiteikia painformuoti, kas daroma. 
"Dar sykį Megre mato, kad reikia eiti namo, parašyti iš to 
piktumo atsistatydinimo raštą ir gulti į lovą. Galva degė kaip 
ugny, gelte gėlė. Šeimininkas laikė pakreipęs butelį kalvado- 
so, ir Megre linktelėjo galva. 

Juo blogiau! Jį apmovė kaip reikiant. Teisingai padarė. Jis 
tiktai klapčiukas. 

— Žermena grįžo pas ponus,— sumurmėjo Minaras.— Aš 
ją Mačiau pro langą. 

Po šimts! Ir toji! Tai visiškai natūralu. Proto jinai gal ne 
per didžiausio, bet uoslę turi kaip visos moterys. Suprato ne 
prie tų prisidėjusi: Megre ir jo fleitistas — tik pastumdėliai. 

— Aš einu ten!— staiga pareiškė Megre, dėdamas savo stik- 
lą ant bufeto. 

Bijodamas, kad hepristigtų drąsos, jis paspartino žingsnį per 
gatvę. Įėjęs tarpuvartėn, pamatė du žmones, kasančius žemę 
sodo kampe. Kairėj, prie paradinių durų, budėjo inspektorius. 

— Aš 'esu iš šio kvartalo komisariato,— pasakė Megre. 

— Reikia palaukti. 

— Ko? 

— Kada tie ponai baigs darbą. 

— Betgi aš tyriau šį dalyką. 

— Galimas daiktas. Man duotas nurodymas, drauguži. 

Dar vienas iš Orfevrų krantinės! 

„Jei aš kada nors priklausysiu Siurte,— davė sau žodį Meg- 
re, jau užmiršęs savo tvirtą nusistatymą mesti policiją, — nieka- 
dos nežiūrėsiu iš aukšto į vargšus komisariatų darbuotojus.“ 

— Prokuroras yra? 

— Visi Čia. 

— O mano komisaras? 

— Aš jo nepažįstu. Kaip jis atrodo? 

— Pilka vizite. Aukštas, laibas, su plonais šviesiais ūsais. 

— Nemačiau tokio. 

— Kas atvyko iš Orfevrų krantinės? 

— Komisaras Barode. 

Matyt, tas pats, kurio pavardė dažniausiai sutinkama laik- 
raščiuose. Megre akimis tai ar ne tik ne pats nuostabusis žmo- 
gus. Lygiu švariai nuskustu veidu jis panašus į metrdotelį, 
mažos akutės, rodos, taip ir šmižinėja į šalis. 

— Ko ieško sode? 

— Lavono. 

Policininkas nenorom atsakinėjo į klausimus, lyg daryda- 
mas malonę. 

— Rišaras Žandro namie? 

— Kaip jis atrodo? 

— Tamsaus gymio, su ilga kreiva nosim. 

— Yra toks. 

Vadinasi, arba Žandro nėjo, kaip paprastai, į kontorą, arba 
skubiai grįžo iš ten. 

Kaip tik tą akimirką gatvėje sustojo fiakras. Jauna mote- 
ris išlipo ir puolė prie durų, prie kurių šnekėjosi du vyrai. 

Megre jinai nė nematė. 

— Panelė Žandro,— tarė jinai puse lūpų. 

Ir inspektorius, skubiai atidaręs duris, pasisakė savo kolegai: 

— Man buvo duotas nurodymas. 

— Jos laukė? 

— Man buvo tik liepta ją įleisti. 

— Rūmų užvaizdą matėt? 

— Jis šiuo metu su tais ponais. Ką, jūs žinote, kas čia 
įvyko? 

— Trupučiuką,— atsakė Megre, nurydamas savo pažemi- 
nimą. 

— Sako, šlykštus buvo tipas. 

— Kas? 

— Tasai, kurį nudobė tarnas. 

Megre išsižiojęs žiūrėjo į inspektorių. 

— Jūs tikrai žinot? 

— Ką tikrai? 

— Kad Lui... 

— Matot, aš netgi nežinau, kas tas Lui. Aš tik girdėjau 
pokalbio nuotrupas. Viena, ką aš žinau — tai neleisti žmonių 
susibūrimo. 

Vienas kasančiųjų, tikriausiai iš policijos, pasirodė tarpu- 
vartėj, o tas, kuris liko sode, matyt, buvo liokajus. Pirmojo 
rankos, batai buvo purvini ir veidas rodė pasibiaurėjimą. 

— Menkas malonumas žiūrėti!— pasakė praeidamas. 

Jam atidarė duris, ir jis dingo viduje. Durims prasivėrus, 
Megre per tą trumpą akimirką pamatė Lizą Žandro ir jos 
brolį stačiomis besišnekančius hole. Tie kiti, iš prokuratūros, 
tur būt, buvo užsidarę kuriame nors iš salonų. į 

— Jūs turit su kuo nors susitikti? — paklausė policininkas 
aiškiai nekantraujantį Megre. 

— Pats nežinau. 

Ir jo akyse sublizgo ašaros. Dar niekad jis nesijautė taip 
pažemintas. 

— Aš manau, kad užvis labiausiai bijo žurnalistų. Dėl to 
e imasi tokių atsargumo priemonių. Juokinga, kad pas mus 
visi geria Baltazaro kavą. Nemaniau, kad vieną dieną... 

Iš namų, matyt, visą laiką kažkur skambino — dažnai gir- 
dėdavosi tai skambutis, tai klinktelėjimas. 

— Jeigu jus čia atsiuntė mūsų komisaras, galiu nueit pa- 
sakyti, kad laukiat. 

— Tiek to. 

Antrasis gūžtelėjo pečiais. Jis dar mažiau besuprato, kai 
pamatė, kad Megre nurijo piliulę. 

— Nesveikuojat? 

— Ar nežinot, kaip tas prasidėjo? 

— Kaip kas prasidėjo? 

— Jūs buvot Orfevrų krantinėj? 

— Taip. Aš kaip tik turėjau eiti „smaksoti“ į La Viletės 
kvartalą. Komisaras Barode kvotė vieną tipą. 

— Mažiuką languotu kostiumu? 

— Taip. Nesušniuręs vyrukas. 

— Barode skambino komisarui? 

— Ne. Vyriausiasis jį išsikvietė. Taip kad per tą laiką aš 
saugojau vyruką. Juokingas toks. Paprašė cigaretės, bet aš 
neturėjau. 

— O paskui? 

-— Kai parėjo ponas Barode, jis trumpam vėl užsidarė su 
tuo vyrukų languotu kostiumu, paskui įsakė mums būti pasi- 
ruošusiems. 

— Kam „mums“? 

— Iš operatyvinės grupės. Mes čia trise, ir dar komisaras. 
Du viduj. Tas, kuris kasė, Bareras, prieš mėnesį buvo su- 
žeistas į petį: sulaikė lenką Kolenkuro gatvėj. 

Kiekvienas žodis vėrė širdį. Megre vaizdavosi inspektorių 
skyrių, draugiškai autoritetingą Barode, kuris juos visus vadi- 
na mano vyručiai. 

Kodėl su juo taip pasielgė? Argi jis padarė kokią klaidą? 
Argi pasirodė nieko nesugebąs? Ar buvo nepakankamai dis- 
kretus? 


Išeidamas iš Rišar-Lenuaro bulvaro, komisaras Le Bre, atro- 
dė, suteikė jam carte blanche!. O pats nuskubėjo į Orfevrų 
krantinę! Gal ir čia atėjo? 

— Rūmų užvaizdas, vadinas, prisipažino kaltas? 

— Kiek aš supratau. Šiaip ar taip, jo šlykštus snukis. 

— Aš nieko nebesuprantu. 

— O kodėl jūs turėtumėt suprasti? 

Megre tai buvo bene pirmoji kuklumo pamoka. Inspektorius 
amžiumi buvo už jį vyresnis. Ketvirtą dešimtį pradėjęs. Ra- 
mus, savotiškai abejingas, kaip ir visi daug ko matę žmonės. 
Papsėjo pypkutę, net nesistengdamas pasiklausyti, kas kalba- 
ma viduj. 

— Vis geriau, negu ,„smaksoti“ dievaižin kiek laiko kokiam 
La Viletės akligatvy. 

Prie namų sustojo automobilis. Jaunas tamsia barzda gydy- 
tojas skubiai išlipo su valizėle rankoj, ir Megre pažino: jo 
nuotraukas nuolat matydavo laikraščiuose. Tai buvo daktaras 
Polis, teismo gydytojas, jau kone garsenybė. 

— Kur šitie ponai? 

— Prašom čia, daktare. Lavonas sode, bet jūs, manau, pir- 
miausia norite matyti prokurorą? 


Neribcias įgaliojimas (pranc.). 


116 


Visi patekdavo į šventųjų šventąją, išskyrus Megre, pa- 
smerktą tarpuvartėje nekantrauti. 

— Pamatysit,— pasakė inspektorius; — visai tai istorijai laik- 
raščiai paskirs lygiai tris eilutes. 

— Kodėl? 

— Todėl! 

Ir vakare iš tiesų galėjai perskaityti žinutę „La Pres“: 


Naktį iš balandžio penkioliktos į šešioliktą vagis įsilaužė 
į Žandro-Baltazarų rūmus Šaptalio gatvėj. Rūmų užvaizdas Lui 
Vio, penkiasdešimt šešerių metų amžiaus, kilimo iš Ansevalio, 
Nievro departamente, jį nušovė, pataikęs tiesiai į širdį. 


O Megre tuo metu gulėjo lovoj su trisdešimt devyniais 
laipsniais temperatūros, ir ponia Megre nežinojo, kaip atsikra- 
tyti fleitisto, kuris nė nemanė eiti namo ir labiau negu bet 
kada panėšėjo į priklydusį šunelį. 


IX skyrius 
PUSRYČIAI KAIME 


Taip tesėsi tris dienas. Iš pradžių Megre manė rimtai su- 
sirgsiąs ir ta savo liga juos pasiutinsiąs. Bet kitą rytą, atsar- 
giai pramerkęs akis, nustebo turįs tik smarkią slogą. 

Tada jis ėmė. simuliuoti. Netgi savo žmonai juokinga pasi- 
sakyti gavus tik slogą, ir jis sudejavo, nusikosėjo, pasiskundė 
diegliais krūtinėje. 

— Aš tuoj tau uždėsiu garstyčių trauklapių, Žiuli, kad ne- 
prisikabintų bronchitas. 

Ji buvo vis tokia pat džiugi. Švelniai slaugė jį. Tiesiog po- 
pinte popino. Jam betgi rodėsi, kad ji viską supranta. 

— Prašom į vidų, ponas Minarai,— išgirdo jos balsą prieš- 
kambary.— Ne, nepablogėjo. Tik labai prašau jo nenuvarginti. 

Vadinasi, jinai irgi stojo į žaidimą. 

— Kokia temperatūra? — baimingai paklausė fleitistas. 

— Nedidelė. 

Ji apdairiai nepasakė kiek, nes greičiausiai buvo žemiau 
trisdešimt septynių. 

Jai baisiai patiko girdyti jį nuovirais, dėti karštus sėmenų 
kompresus, virti buljoną ir niekučio sriubą. Ji taip pat mėgo 
rūpestingai užtraukinėti užuolaidas ir vaikščioti ant galų pirš- 
tų ir, kartkartėm pravėrusi duris, patikrinti, ar jis miega. 

Vargšas Minaras pasidarė jau nebe pageidautinas! Megre 
pyko ant savęs už tokias mintis. Jis prie jo prisirišo. Ir mielai 
būtų suteikęs jam malonumą. 

Jis ateina kas rytą apie devintą dešimtą valandą; skambint 
neskambina, tik pakrebždena tylutėliai į duris, kad nepriža- 
dintų Megre — gal kartais dar miega. Pasišnibždėjęs su ponia 
Megre prieškambary, įtykina, glausdamasis priė durų staktos, 
prisiartina prie lovos. 

— Ne, ne, nejudėkit. Aš tik užėjau pasiteirauti, kas gero. 
Jūs nieko neturit man pavesti? Aš būčiau toks laimingas, ga- 
lėdamas kuo nors jums pasitarnauti! 

Jis nė minties nebeturėjo būti pasiųstas kaip detektyvas. 
Šiaip kuo nors pasitarnauti. Jis netgi poniai Megre siūlydavosi 
padėti. 

— Gal leistumėt man parnešti jums produktų? Aš išmanau, 
pamatysit. 

Galų gale jis valandžiukei prisėda ant kėdės kraštelio prie 
lango ir lieka besėdįs valandų valandom. Paklaustas, kaip 
laikosi jo žmona, greitai atsako: 

— Tas nesvarbu. 

Pavakare, prieš eidamas į darbą, vėl pasirodo, tik jau fra- 
kuotas: mat, dabar griežė vienoje šokių salėje Sen-Mišelio 
bulvare, ir nebe kontrabasu, o kornet-4-pistonu. Jį pūsti, ma- 
tyt, jam buvo sunku: aplink burną likdavo rausvas apsknitimas. 

Ir Le Bre kasryt siuntinėja komisariato budėtoją pasitei- 
rauti, kaip Megre laikosi. Namsargė jautėsi apvilta. Ji, tiesa, 
žinojo, kad jos gyventojas — valdininkas, bet jis niekad ne- 
buvo jai sakęsis, kad tarnauja policijoj. 

— Komisaras prašo jus žiūrėti savo sveikatos ir niekuo ne- 
sirūpinti. Viskas gerai. 

Megre patogiau įsirausia į drėgną patalą, atsiduodanųį pra- 
kaitu. Tokiu būdu jis mintyse susikaupia. Tada jis dar neži- 

nojo, kad tai pasidarys jo manija, kad, nusivylimo ar rūpes- 
čių graužiamas, ne sykį pasiliks tųįsoti lovoje. 

Painiava prasideda lyg pagal užsakymą. Mintys, užuot pa- 
sidariusios aiškios, maišosi lyg karščiuojant. Jis pamažu ima 
snūduriuoti, ir tada tikrovė įgauna naujas formas, pinasi su 
vaikystės prisiminimais; šešėliai ir šviesa kambary irgi vaidi- 
na rolę, netgi sienos apmušalų gėlės, netgi virtuvės kvapal 
ir tylūs ponios Megre žingsniai. 

Jis visad pradeda nuo to pat, dėlioja savo veikėjus kaip 
pėstininkus šachmatų lentoje: senį Baltazarą, Žandro-tėvą, Li- 
zą ir Rišarą, Ansevalio pilį, Lui, Žermeną, mažąją tarnaitę 
Men. 

Jis stumdo juos pirmyn ir atgal, sužeria į krūvą. Paskui 
ateina eilė Le Bre: mintyse Megre atkuria, kaip jis išeina iš 
buto, sėda į savo karietą ir šūkteli vežėjui: „Į Orfevrų kran- 
tine!“ 

Ar Le Bre familiariai sako „tu“ aukštam viršininkui Ksavje 
Gišarui? Apie tai pagalvojus, Megre suima baimė. Kažin ką 
jam kalbėjo Le Bre erdviame kabinete, kur Megre porą sykių 
yra buves ir kuris jam yra labiausiai jaudinanti vieta pasauly? 

„Mano sekretorius — tasai jūsų rekomenduotas jaunas vy- 
rukas — šiuo metu tiria vieną įvykį. Aš negalėjau jam jo ne- 
pavesti. Mano nuomone, jis kiša nosį, kur nereikia.“ 

Ar jis taip sakė? Labai galimas daiktas. Le Bre visų pirma — 
draugijos žmogus. Jis kas rytas fechtuojasi Hošo klube, lan- 
kosi salonuose, dalyvauja visose premjerose, paradine šviesiai 
pilkąja eilute žiūri hipodrome arklių lenktynių. 

Na o Ksavje Gišaras? Tasai buvo Megre tėvo draugas, ir 
vienos kartės. Gyvena ne Monso lygumoj, o nedideliame bute 
Lotynų kvartale, bendrauja daugiau su savo knygomis, negu 
su gražiomis damomis. Ne, jis negali padaryti kiaulystės nei 
eiti į kompromisą! 

Tačiau jis išsikvietė Barode. Kokią instrukciją jis jam davė? 

Sakykim, viskas taip ir buvo, bet ar tai reiškia, kad Megre 
padarė klaidą? Tegul jis nebaigė visko ištirti. Nežino, kas 
šovė į grafą. Juo labiau nežino kodėl. Bet jis būtų suradęs 
siūlo galą. 

Jis jautėsi padaręs didelį darbą trumpu laiku. Ne be rei- 
kalo taip išsigando komisaras. 

Kodėl tada su juo taip pasielgta? 

Laikraščiai apie bylą daugiau nė neužsiminė. Ji buvo nu- 
marinta. O Bobo lavonas, reikia manyti, buvo nugabentas 
į lavoninę autopsijai. 

Megre vėl regi save Šaptalio gatvės kieme, už visų tų ponų, 
kurie nė dėmesio nekreipia į jį. Barode, asmeniškai jo nepa- 
žįstąs, galėjo jį palaikyti vienu iš šeimynykščių. Prokuroras, 
tardytojas, teismo sekretorius — Barode valdiniu. 

Tiktai vienas Lui pašaipiai dėbčiojo į jį. Be abejo, jis iš 
Žermenos bus sužinojęs apie Megre veiklą. 

Visa tai jį žemino, stūmė į neviltį. Būdavo valandėlių, kai 
jis, užsimerkęs, prakaituodamas, kurdavo idealiai atlikto tyri- 
mo planą. 

„Kitą kartą aš padarysiu taip ir taip...“ 

Ketvirtą rytą jam ūmai nusibodo sirgti; prieš pat fleitisto 
atėjimą jis atsikėlė, nusiprausė kaip reikiant, švariai nusisku- 
to, nusiėmė tvarsčius nuo galvos. 

— Tu eini į darbą? 

Jis pasiilgo komisariato kvapo, juodai dažyto savo stalo, 
vargšų interesantų, laukiančių ant suolo palei baltintą sieną. 

— Ką man pasakyti Žiustenui? 

Dabar fleitistą vadindavo tiesiog Žiustenu, kaip kokį šeimos 
draugą, kaip tolimą giminaitį. 

— Jei nori, tegul ateina pirmą valandą, kartu papusry- 
čiausim. 

Nakčiai neužsirišęs tinklelio ant ūsų, Megre dabar gavo 
juos sukti karštom žnyplėm. Didesnį. kelio galą jis ėjo pės- 
čias, norėjo pakvėpuoti bulvarų oru, ir jo pyktis tirpte tirpo 
pavasario rytmetį. 

„Kas man šite žmonės?“ 

Žandro, užsidarę savo tvirtovėje. Senis, kurio būdą paveldi 
moterys. Visos tos testamento istorijos. Klausimas, kas pavel- 
dės Baltazaro kavines. .. 

Nes jis suprato, kad tai ne vien pinigų klausimas. Pasiekus 
tam tikrą fortūnos pakopą, kalba eina nebe apie pinigus, 0 apie 


galybę. 

Sprendėsi klausimas, kam atiteks storas akcijų paketas, kas 
pirmininkaus administracijos tarybai. Liza? Rišaras? 

Tai turėjo būti įsigėrę į jų kraują, jei dvidešimt vienerių 
metų mergina užmiršta savo jaunystę ir tegalvoja apie direk- 
toriaus kėdę, kaip kad anksčiau jos motina. 

Visagalis šeimininkas ar visagalė šeimininkė? 

„Tegul jie patys žinosi!“ 

Po šims! Jie gi taip ir padarė. O dėl to numirėlio niekam 
širdies neskauda, išskyrus merginą, medžiojančią praeivius 
Vagramo aveniu. 

Megre įėjo į komisariatą, paspaudė bendradarbiams rankas. 

— Bertranas išėjo pas jus pasiteirauti, kaip jaučiatės. 

Komisarui apie savo grįžimą nepranešė, nieko niekam ne- 
sakydamas, atsisėdo į savo vietą, ir tiktai pusę vienuoliktos 
Le Bre, pravėręs apmuštas duris, jį pamatė. 

— Jūs čia, Megre? Užeikit pas mane.— Jis norėjo laiky- 
tis laisvai. 

— Sėskitės. Kažin ar jūs gerai padarėt, taip greit grįžęs 
į darbą. Aš jums norėjau pasiūlyti atostogų, kad sutvirtėtumėt. 
Ar nemanot, kad kelios dienos kaime jums išeitų į sveikatą? 

— Aš jaučiuosi visiškai sveikas. 

— Juo geriau! Juo geriau! Beje, kaip jūs matot, visa ta 
istorija susitvarkė. Tarp kitko, aš jus sveikinu, jūs buvot nebe 
toli tiesos. Tą pačią dieną, kai aš jus aplankiau, Lui paskam- 
bino į policiją. 

— Savo šeimininko pavestas? 

— Prisipažįstu, aš gerai nežinau. Be to, tas nesvarbu. Svar- 
biausia, kad jis prisipažino kaltas. Jis, matyt, sužinojo, kad 
dalykas tiriamas, suprato, kad jūs vis tiek atseksit siūlo galą. 

Megre žiūrėjo, akis įspyręs, į stalą, ir iš jo veido nieko 
negalėjai išskaityti. Nesmagiai jausdamasis, komisaras kalbė- 
jo toliau: 

— Jis aplenkė mus ir kreipėsi tiesiai į prefektūrą. Skaitėt 
laikraščius? 

— Skaičiau. 

— Žinoma, teisybė ten buvo truputį pagražinta. Iš reikalo, 
kada nors jūs tai suprasite. Yra atvejų, kai skandalas nieko 
gero neduoda, kai plika teisybė padaro daugiau žalos, negu 

naudos. Šupraskit mane teisingai. Mudu abu žinom, kad gra- 
fas neįsilaužė į tuos namus. Gal jo ten laukė? Liza Žandro 
buvo jam palanki. Pačia gerąja prasme. 

Neužmirškit, kad ji gimus Ansevalio pily, kad abi šeimas 
sieja tam tikri ryšiai. 

Bobas buvo nutrūktgalvis. Jis ritosi vis Žemyn ir žemyn, 
kaip patrakęs. Ko jai nepamėginti atvesti jį į doros kelią? 

Tokia mano žmonos nuomonė, o ji Lizą gerai pažįsta. 

Pagaliau nesvarbu. Ar jis tą naktį buvo girtas, kas dažnai 
jam pasitaikydavo? Ar elgėsi skandalingai? 

Į smulkmenas Lui nesileido. Jis išgirdęs riksmus. Kai įėjęs 
į kambarį, radęs Bobą su Rišaru susikibusiūs: grafo rankoj 
lyg ir sublizgėjęs peilis. 

— O tą peilį rado?— tyliai paklausė Megre, nepakeldamas 
akių nuo stalo. 

Atrodė, jis įdėmiai tyrinėja rašalo dėmelę ant baldo. 

— Nežinau. Kvotą vedė Barode. Šiaip ar taip, ant naktinio 
stalelio gulėjo revolveris, ir Lui, drebėdamas dėl savo šei- 
mininko gyvybės, 1ššovė. 

O dabar sakykite, mano jaunas drauge, kas būtų buvę iš to 
skandalo? Publika nebūtų priėmusi tiesos. Mes gyvename epo- 
choje, kur į tam tikras visuomenines klases pernelyg nukreip- 
tos visų akys. Ant kortos buvo pastatyta panelės Žandro gar- 
bė, nes užgauta -būtų jos garbė. 

Šiaip ar taip, prieš mus teisėtos savigynos atvejis. 

— Jūs tikras, kad rūmų užvaizdas šovė? 

— Yra jo prisipažinimas. Ar pagalvojot, Megre, kaip būtų 
reagavusi tam tikra spauda, kokios būtų iš to pasekmės jau- 
nai merginai, kurios niekuo negalima pakaltinti, nebent ne- 
apdairumu. 

— Aš suprantu. 

— Panelė Žandro išvyko į Šveicariją. Nervai jai pašlijo, ir 
r ten ilsėsis, tur būt, keletą mėnesių. Lui paliktas laisvėje, ir 
tikriausiai byla bus nutraukta dėl nusikaltimo sudėties nebu- 
vimo. Jo vienintelė klaida, kad jis, pametęs galvą, užkasė 
lavoną sode, užuot iš karto prisipažinęs. 

— Jis vienas jį užkasė? 

— Įsivaizduokit save Rišaro Žandro vietoj. Matau, kad jūs 
vis dar nesuprantat, bet, meko, suprasit. Yra atvejų, kada mes 
neturime teisės. . . 

Komisaras, atrodė, ieškąs tinkamo žodžio, ir Megre, pakėlęs 
galvą, neutralių, beveik nekaltu balsu tarė: 

— „elgtis, kaip mums sąžinė liepia? .. 

Tada Le Bre staiga pasidarė sausas, išdidus, išdidesnis nei 
kada nors. 

— Man sąžinė nieko negali prikišti,— kirste nukirto jis,— 
ir aš turiu pagrindo manyti, kad ji ne mažiau opi, kaip kiek. 
vieno iš jūsų. Jūs esat jaunas, Megre, labai jaunas, ir tai 
vienintelė priežastis dėl kurios aš negaliu ant jūsų pykti. 

Buvo dvylika, kai sučirškė telefonas didžiojoje salėje. Be- 
sonas pakėlė ragelį ir pasakė: 

— Čia jums, Megre. Tasai tipas jau triskart skambino. Vis 
tuo pačiu laiku. 

Megre čiupo ragelį. 

— Alio! Žiulis? 

Megre pažino Dede balsą. 

— Jums geriau? Jau vėl įsikinkėt į jungą? Sakykit, jūs tu- 
rit laiko su manim papusryčiaut? 

— Kam? 

— Tai man žinoti. Jau kelinta diena noriu jus pakviesti 
pusryčių į kaimą. Nebijokit. Atvažiuosiu jūsų paimti su savo 
drandaletu. Lauksiu ne prie komisariato, nes nelabai mėgstu 
tas vietas, o prie Fonteno gatvės kampo. Gerai? 

Vargšas fleitistas vėl grįš it musę kandes. 

— Pasakykit jam, kad išėjau svarbiu reikalu, pasimatysim 
šįvakar arba rytoj. 

Po penkiolikos minučių Megre įsėdo į pilkąjį „„Dion-Buto- 
ną“. Dede buvo vienas. 

— Sakykit, kas jums patinka? Mėgstat keptą gružlįį? Pir- 
miausia sustokim valandžiukę prie Majo vartų, išmesim po 
stiklejį. 

Ir jie įeina į barą, ir Dede įsakmiu tonu užsako po stiklą 
tiršto absento, lašina vandenį ant cukraus gabalėlio, kuris iš 
lėto leidžiasi skylėtam šaukštely. 

Dede linksmas, bet akys žvelgia rimtai. Tas pats languotas 
kostiumas, šviesgeltoniai bateliai, skaisčiai raudonas kakla- 
raištis. 

— Dar po vieną? Ne. Kaip norit. Šiandien nematau reikalo 
jus nugirdyti. 

Jie leidžiasi plentu, paskui Senos pakrantėmis — upėje pil- 
na valtyse sėdinčių meškeriotojų — ir privažiuoja smuklę prie 
pat vandens, su sodeliu ir pavėnėmis. 

— Nešk mums į stalą ko nors skaniai užkąsti, Giustavai. 
Pradžiai — keptų gružlių. 

Ir, kreipdamasis į Megre: 

— Jis tuoj užmes tinklą ir pričirškins mums gružlių tiesiai 
iš vandens. 

Paskui vėl šeimininkui: 

— O ko tu mums pasiūlysi paskui? 

— Gaidį su božole padažu. 

— (Gerai, tegul bus gaidys, troškintas vyne. 

Dede čia jaučiasi-kaip namie: ir virtuvėje pasisukinėja, ir 
į rūsį nusileidžia, atneša butelį balto Luaros vyno. 

— Geresnis už visus aperityvus pasauly. O kad neprailgtų 
laukti gružlių, prisikimškit pypkę. Galėsim pasišnekėti. 

Jam knieste knieti pasiaiškinti: 

— Aš norėjau susitikti su jumis todėl, kad jūs man patin- 
kat. Jūs nesugedęs, kaip daugumas jūsiškių tipų. 

Megre žino — jis irgi truputį pagražina teisybę. Dede rūšies 
žmonės — baisūs plepiai, ir per tą savo plepumą jie dažnai 
pakliūva. Jie taip didžiuojasi savimi, kad jiems beveik visa- 
dos niežti liežuvį pasipasakoti savo darbelius. 

— Kur Liusilė?— pasiteirauja Megre. Jis manė, kad ir ji 
kartu su jais pusryčiaus. 

— Nont tikėkit, norit — ne, bet ji tikrai serga. Matot, 
mergaitė buvo tikrai iki ausų įsižiūrėjusi Bobą. Dėl jo ji būtų 
šokus į ugnį. Jo mirtis ją pakirto. Ji jokiu būdu nenorėjo 
palikti Bre gatvės, ten, girdi, jai viskas jį primena. Vakar aš 
ją prikalbėjau išvažiuoti į kaimą. Pats ten ją nugabenau. Pas- 
kui važiuosiu pasiimti. Bet užteks! Gal būt, netrukus grįšin 
prie to. 

Jis užsirūkė cigaretę ir iš lėto pūtė dūmus pro nosį. Vynas 
žaižaravo stikluose, vėjelis virpino jaunus pavėnės lapus; šei- 
mininkas, stovėdamas valtelėj, įdėmiai žiūrėjo, kur mesti 
tinklą. 

— Manau, kad jūs iš smalsumo žvilgtelėjot į mano bylą 
ir galėjot įsitikinti, kad į stambias aferas niekad nebuvau 
įsivėlęs. Šiaip mažmožiai. Dukart man buvo prikirpę po pus- 
metį, ir aš daviau sau žodį, jog gana. 

Jis gėrė dėl drąsos. 

— Skaitėt laikraštį? 

Megre linktelėjo, ir tas varė toliau: 

— Ranka ranką mazgoja. Kad jūs būtumėt matęs Liusilę! 
Ji išbalo kaip popierius. Ji norėjo žūt būt eiti ir juos visus 
išduoti. Aš ją raminau. „Kas iš to bus?“ — kaliau jai. 

Apdergt jie jį apdergė, ar ne? Jeigu man kur nors tokioj 
vietoj, kur nėra špikų, pasipainiotų tasai kreivanosis Rišaras, 
garbės žodis, aš jam gerai užvažiuočiau į snukį. 

Jis drėbė penkiasdešimt tūkstančių ir mano, kad būsim kū- 
mai. Ant keturių akių, nors jūs ir iš policijos, aš jums sakau, 
kad mes dar neatsikvitavom. Anksčiau ar vėliau su juo dar 
susidursim. Niekšų visokių esti. Bet tokios veislės, kaip tas, 
nepakenčiu. O jūs? 

— Man nebeleido baigti tirt,— sumurmėjo Megre. 

— Žinau. Man moka už tą žinojimą. 

— Jie jums liepė tylėti? 

— Jie man pasakė, kad tyliai lindėčiau savo kampe, o jie 
už tai pro pirštus žiūrėsią į mano darbelius. 

Vadinasi, užmerks akis į Dede griekelius, dovanos smūgį 
į galvą ir nesistengs sužinoti, iš kur tie keturiasdešimt devyni 
tūkstančiai frankų, rasti jo piniginėje. 

— Bet tas triukas su rūmų užvaizdu man buvo kaip kuoku 
galvon. Jūs tuo tikit? 

— Ne. 


— Puiku! Kitaip būčiau jūsų nebegerbęs. Kadangi kas nors 
turėjo iššauti, nusprendė, tebūnie tai liokajaus darbas. Kas, 
jūsų nuomone, pykštelėjo iš puštalieto? Čia galima kalbėti, 
uesa? Įsidėkite galvon, kad jei sumanysit pasinaudoti tuo, 

ką aš jums čia pasakiau, aš ginsiuos, kad tylėjau kaip žemė. 
Panelės darbas. 

— Ir aš taip manau... 

— Skirtumas tiktai tas, kad aš turiu tvirtą pagrindą taip 
manyti. Priduriu, kad jeigu ji 17 nudėjo Bobą, tai iš netyčių. 
O nudėt tikrai norėjo broliuką. Juk jiedu viens kito nekentė, 
kaip galima nekęsti tik tokiose šeimose. 

Gaila, jūs nepažinojot Bobo. Tai buvo šauniausias vyrukas 
pasauly. Jis galėjo juos visus pavaryt šikt! 

Bet be jokio piktumo, žinokit. Piktumo jis neturėjo nė kruo- 
pelytės. Jis buvo aukščiau to. Jis taip juos niekindavo, kad 
juokais netverdavo. 

Kai toji šiukšlė ėmė apie jį .suktis. . . 

— Kada tai prasidėjo? 

— Rudenį. Nežinau, kas jai tą mintį pakišo. Sužinojo, kad 
Bobą galima rasti po lenktynių apie pusę šešių vienam Vagra- 
mo aveniu bare. 

— Ir ji ten nuėjo? 

— Po šimts! Ir be vualetės. Pasakė jam, kas esanti, kad 
gyvenanti Ansevalio pily, kad jis jai patinkąs ir ji mielai no- 
rėtų priiminėti pas save. 

— Jis miegojo su ja? 

— O kaipgi, ji pati prie jo lindo. Jis ją netgi vedžiodavosi 
į viešbutį Bre gatvėj — jūs žinot. Norėjo pažiūrėti, iki kol ji 
eis. Suprantat? Gražus vaikinas buvo. Bet toji paukštytė vien 
dėl smagumo į viešbutį neis. 

Ir, be to, šalta kaip akmuo. Nuo Liusilės jisai nieko neslėpė. 
Jei jį būtų turėjusi pavyduliauti visoms, kurias jis perleido 
per savo rankas! Štai ir kepti gružliai. Pažiūrėsim, ką jūs sa- 
kysit apie juos. 

Dede galėjo valgyti ir kalbėti: viena kitam nekliudė, lygiai 
kaip glostinėti antrąjį šeimininko jiems pastatytą butelį. 

— Nesistenkit suprasti. Bobui, ir tam — 0 jis buvo, neįsi- 
žeiskit, gudresnis už mudu abu, drauge sudėtus, — kiek laiko 
reikėjo, kol susigaudė. Užvis labiausiai stebėjosi, kad ji taip 
užsidegusi už jo tekėti. ||| r 

Lygosi jinai. Suprantama, jam nereikėsią dirbti, kas mė- 
nesį gausiąs tokią ir tokią sumą smulkioms išlaidoms ir visa 

kita. Jis sau vienas manė, kad ji užsikepė tapt grafiene. Yra 
tokių žmonių. Įsigyja pilį. Paskui užsimano kilmingos pavar: 
dės, užsimano nusipirkti prosenelius. Taip man Bobas aiškino: 

Dede pažiūri Megre į akis ir kirste nukerta, patenkintas, j0g 
nustebino pašnekovą: 

— Tai va! Esmė buvo ne čia! 

Jis triauškia pagruzdusius gružlius, kartkartėm, pakėlęs akis, 
pasižiūri į Seną, į slenkančias iš lėto baržas, kurios, prisiarti- 
nusios per kelis šimtus metrų prie šliuzo, ima kaukti. 

— Nė nevarkit. Ne jums suprasti. Bobas, kai sužinojo, net 
aiktelėjo. O jam, šiaip ar taip, buvo puikiai žinoma tos šei- 
mos istorija. Spėkit, kas pakišo jai minų dėl vedybų? Senis! 

Dede džiūgavo. 

— Prisipažinkit, kad dėl tokios naujienos apsimokėjo va- 
žiuoti pusryčiauti į Buživalį. Esat girdėjęs apie tą džiūsną 
senį, kuris užrašė savo namą su visais paveikslais valstybei, 
kad ten būtų įrengtas muziejus? Jei norit pasijuokti, klausykit, 
kas buvo toliau. Įsidėkit galvon, kad aš ne viską žinau. Bo- 
bas, ir tas ne viską žinojo. Atrodo, kad žmogėnas, vaikščiojęs 
su kromu po kaimus, svajojo apie tikrai kilmingus anūkus. 

Norit žinoti, ką aš galvoju? Seniui tai buvo savotiškas kerš- 
tas. Nes Ansevaliai, tur būt, nerodė jam didelio lipšnumo. 
Pardavė jam pilį ir fermas. Ir kukliai pasitraukė. Nė karto 
nesiteikę pakviesti jo pietų ar net pusryčių. 

Tada jis savo testamente nurodė tam tikras sąlygas, dėl ku- 
rių sujudo visa šeima. 

Jo duktė tebebuvo gyva, kai jis mirė, bet tie, kurie skai- 
čiuoja milijonus, toli pramato. 

Dukteriai mirus, akcijos turėjo būti padalytos į dvi dalis: 
5195— panelei, 499 — Kreivanosiui. Atrodo, jog tai labai 
svarbu, tai suteikia, kaip jie sako, balsų daugumą panelei. 

Apie tuos dalykus aš nelabai išmanau. Toliau. Dalybos 
turėjo įvykti, panelei sukakus dvidešimt vienerius metus. 

— Ateinantį mėnesį, — pasakė Megre. 

— Aš dar įsidėsiu. Juo blogiau, jei nebeliks vietos vyne 
troškintam gaidžiui. Apie ką mes kalbėjom? A! Tik buvo vie- 
nas kabliųkas. Jeigu mergina išteka už Ansevalio, tada gauna 

visas akcijas, su sąlyga mokėti savo broliukui pensiją, lygią 
jo daliai. 

Tai reiškia, kad jis nušalinamas nuo Baltazaro kavinių, pi- 
lies ir visa kita. Baltazarai ir Žandro pasidarys Ansevaliais ir 
kildins save iš kryžiuočių. 

Bobas tuos dalykus išmanė, ir kad jūs žinotumėt, kaip jis 
kvatodavo. 

— Jis sutiko? 

— Kuo jūs jį laikot? 

— Kaip jis tą viską sužinojo? 

— Iš broliuko. Va paklausykit, kaip kvailai žmogus gali 
įkišti kailį. Kreivanosis Žandro ne pirštu penimas. Jis nenori, 
kaip jo tėvas, leisti laiką klubuose ir lakstyti paskui mergio- 
tes iš Taikos gatvės. Jis irgi nori būti šeimininku. 

— Aš pradedu suprasti. 

— Ne. Negali būti, nes Bobas, ir tas ne iš karto suprato. 
Kreivanosis paprašė užeiti Bobą į kontorą. Sako, ji panaši 
; zakristiją: drožinėto medžio sienos, gotiški baldai, senio 
portretas nuo lubų iki žemės. Ir senis žiūri, lyg pirktų tavo 
galvą. 

Atvirai šnekant, iš visos tos šeimynėlės senis man gal dar 
būtų nieko. Bobas sakė, kad kito tokio šunsnukio gyvenime 
nebuvo sutikęs. Juokais, žinoma, nes senis miręs. Važiuojam 
toliau. .. 

Tai va broliukas ir iškloja kortas. Klausia Bobą, ar tas ke- 
tina vesti jo seserį. Bobas atsako nė minties tokios neturėjęs. 

Be reikalo, pasakęs anas, tai visiems išeitų į naudą. 

Kaip tai visiems? Ogi taip: jis, Rišaras Žandro, pažertų 
skambiųjų. Kiek Bobo širdis geistų. Tik su viena sąlyga: kad 
tas tampytų jo seserį po visą svietą, linksmintų ir atmuštų 
norą komercijai. 

Dabar aišku, a? 

Bobas atšauna, kad širdis nelinkstanti. 

Tada toji kreivanosė biaurybė pareiškia, kad juo blogiau 
bus jam, kad jam tai gali brangiai atsieiti. 

Kai pagalvoju, kad jūs manęs vos nepatupdėt už tuos pen- 
kiasdešimt palaidų, kuriuos priverstas man drėbė tas tipas. 
Aš nepykstu ant jūsų. Iš kur jūs galėjot žinoti. 

Į stalą paduotas gaidys su vyno padažu kuteno šnerves, ir 
Dede, nors buvo sakęs, kad po gružlių niekas nebelįs, kirto 
kaip reikiant. 

— Užgerkit šituo božole ir prisipažinkit, jog gailėtumėtės 
atėmęs iš manęs tokius gardėsius ir pasodinęs putros srėbti. 

Žinot, ką turėjo savo kapšy tasai šunsnukis? Aš jau buvau 
sakęs, kad Bobas buvo bravo vyras, bet anaiptol ne angelėlis. 
Jam kaip ir visiems užeidavo striukė. Nuo vaikystės pažinojo 
daugybę bajorvaikių. Kartais, užsimanęs pakvailioti, jis surai- 
tydavo jų parašą ant vekselių ar kitokios valiutos. 

Čia nieko blogo nebuvo. Žmonės netgi niekur nesiskųsdavo 
arba viskas galų gale geruoju baigdavos. 

O va šitas šunsnukis, mielas Žiuli, dievaižin kokiu būdu su- 
pirko visą kolekciją tų popieriukų. 

— Jeigu nevesite mano sesers, aš jus patupdysiu už grotų. 
Jei vedes neišdumsit iš čia, aš jus patupdysiu už grotų. 

Žvėris! Baisesnis žvėris už senį! 

Dievaži, Bobas gailėjosi su ta paukštyte prasidėjęs ir įsivė- 
lęs į visą tą istoriją. 

O toji šliundra kad užspirgino. Vesk ją tučtuojau, ji nebe- 
lauksianti, kol sueis dvidešimt vieneri. Pasipylė laiškiukai 
per pneumatinį paštą, telegramos. Reikalavimai pasimatymo 
po pasimatymo. 

Jis kartais nueidavo, kartais ne. Dažniausiai — ne, ir tada 
ji tykodavo j0 Bre gatvėj ant kampo, nesirūpindama, kuo ją 
gali palaikyti. 

Liusilė ją gerai pažinojo. 

— Kai jūs atvežėt Bobą į Šaptalio gatvę, naktį iš penkio- 
liktos į... 

— Jis buvo pasiryžęs viską baigti, spiauti jiems į snukį, 
pasakyti jai ir jam, kad neparsiduoda. 

— Jis prašė jus palaukti? 

— Prašyt neprašė, bet nemanė ilgai užtrukti. Sparniuką ar 
šlaunelę? Būtinai dar įsidėkit šampinionų. Giustavas pats juos 
renka ant kalniuko ir marinuoja. 

Megre jautėsi kuo puikiausiai, ir božole po balto sauso 
vyno kaip sykis labai pritiko. 

— Jūs sau vienas galvojat, kam aš visa tai pasakoju? 

— Ne. 

— Jūs žinot? 

— Taip. 

Bent jauste nujautė. Dede perdaug buvo sunku ant šir- 
dies — ant dūšios, anot jo,— kad tylėtų. Su Megre — jokios 
rizikos. Be to, jis „apdraustas“. 

Ir didžiuotis nebuvo ko. Šitie pusryčiai — savotiška sąžinės 
sąskaita. O taip pat noras parodyti, kad kiti — juodi, 0 jis 
palyginti baltas. 

Pusryčius Buživalyje Megre paskui ilgai ilgai atsiminė ir, 
gal būt, dėl to vengdavo daryti skubotas išvadas. 

— Kas dėjosi ten, viršuj, aš nieko nežinau. 

Megre irgi ne ką daugiau žinojo, bet nebe taip sunku jam 
buvo atkurti, kaip kas dėjosi. Reikėtų tik sužinoti, ar Rišaras 
Žandro ketino būti namie. O gal jis tą naktį turėjo būti savo 
klube ar kokioj kitoj vietoj? 

O gal — iš jo šito galima laukti — patsai Bobas paprašė Ri- 
šarą palydėti jį į sesers kambarį. Kodėl gi ne? 

Kad išdėtų, pavyzdžiui, jiems abiem į akis, ką jis gal- 
vojąs apie jų machinacijas. 

„Primo, vesti aš neketinu.“ 

Megre, niekad Bobo nemačiusiam, jau pradėjo ryškėti jo 
būdas ir netgi išvaizda. 

„Aš neturiu nė mažiausio noro parduot savo vardą, kurį 
man visiškai nesunku nešioti.“ 

Mat, jei Ternų aikštės rajone ar hipodrome ir girdėdavo jį 
vadinant grafu, tai daugumas jo pažįstamų buvo įsitikinę, kad 
tokia jo pravardė, o tikro vardo nežinojo. 

Ar Lizai Žandro nervai nebeišlaikė 1 ji ėmė prikaišioti už 
nuplėštą garbę? Ar brolis užpyko? 

„Jau jūs geriau užsičiaupkit! Beje, aš papasakosiu jūsų se- 
sutei, ką jūs kombinuojat.“ 

Ar jis spėjo? Ar tasai tučtuojau ant j0 puolė? 

Šimtai tūkstančių žmonių, kurie geria Baltazaro kavą ir 
lipdo į albumus, panašiai kaip ponia Megre, paveiksliukus 
su visų rūšių gėlėmis, nė nepagalvojo, kad dėl tos jų rytmeti- 
nės kavos vyko kova Šaptalio gatvėje. 

Šlykšti kova, ir tarnas už durų tikriausiai girdėjo jos at- 
garsius. 

Matyt, vyrai kibo viens kitam į krūtinę. Gal raičiojosi 
žemėje? 

Ar Rišaras Žandro buvo ginkluotas? Ar tik jis ne iš tų, 
kurie smogia peiliu į nugarą? 

— Mano manymu, šovė toji šliundra. Ne iš piktumo. Ji 
tikrai buvo pametus galvą. Kitaip ko ji atplėšė langą ir šau- 
kėsi pagalbos? Vėliau, žinoma, to gailėjosi. O gal langas buvo 
anksčiau atidarytas? Turiu pasakyti, kad nepastebėjau. 

Matot, aš sau vienas svarstau, ar tik ji iš rimtųjų neįsižiūrėjo 
į Bobą? Tokių dalykų nepaslėpsi. Pradėjo iš išskaičiavimo. 
Paskui — suskydo. Seksas čia niekuo dėtas. Jau sakiau, kad 
1 medinė. Bet jis taip skyrėsi nuo tų visų šaldytų karosų, 
su kuriais ji susitikdavo. .. 

Mano manymu, kai ji pamatė, kad Bobas nebeatsilaiko ar 
kad brolis iš patyko taikosi, ji pametė galvą ir šovė. Tik bėda, 
kad nemokėjo nusitaikyti. Ir cvaktelėjo Bobui tiesiai į pūgzį. 

Gal dar buteliuką? Vynelis visai lengvas. Tai va, Žiuli! 

Kai pamačiau tą tipą, kumščiais daužantį duris, kad atida- 
rytų, daviau fugą, paskui grįžau, bet jau nieko nebebuvo. 
Ir aš nešiau muilą. 

Susisėdę su Liusile, viską apdūmojom. Vis tikėjomės, kad 
Bobas pasirodys arba bent sužinosim, jog ligoninėj. 

Galų gale nuėjau pas Žandro į kontorą. Va, iš kur žinau, 
kaip atrodo senis. 

Negi geriau būtų buvę, jei niekas iš to nebūtų pasipelnęs? 

Jis beveik tą pačią akimirką drėbė man pinigus — durnas, 
kad neužsiprašiau dvigubai — šimto tūkstančių. 

Šunsnukių ruja! 

Jūs kaip yla iš maišo išlindot tą momentą, kai mes ketinom 
pakelt inkarą. Pripažinkit, jog tik kvailys galėjo leistis su- 
1mamas. 

Į jūsų sveikatą, Žiuli! 

Jie patys susitvarkė kuo geriausiai. Su ta mintim aš prade- 
du apsiprasti. Bet man bloga darosi, kai sutinku gatvėje krovi- 
ninį furgoną, traukiamą šauniai pakinkytų arklių, su išsičius- 
tijusiu vežėju ant pasostės. 

— Šeimininke! Kavos, tik ne Baltazaro. 

Teko gerti Baltazaro, nes kitokios nebuvo. 

— Kokia šlykštynė!— prakošė Dede pro dantis.— Visa lai- 
mė, kad gyvensim kaime. 

— Su Liusile? 

— Ji lyg nieko prieš. Turim penkiasdešimt tūkstančių pa- 
laidų, ar apie tiek. Mano svajonė — atidaryti kur nors ant 
upės kranto bistro, panašų kaip šitas, ir mano bičiai jį lan- 
kytų. Tik sunku rasti, reikia, kad būtų netoli hipodromo. 
Rytoj pasisukinėsiu Mezon-Lafito apylinkėse. Ten nugabenau 
Liusile. 

Jis lyg truputį susigėdo ir skubiai pridūrė: 

— Nepamanykite, kad mes pasidarėm dori vaikučiai, 
anaiptol! 


Taip truko visą savaitę. Kas rytą pagal skambutį Megre įei- 
davo į komisaro kabinetą ir įteikdavo kasdieninį raportą. Kas 
rytą Le Bre prasižiodavo, lyg norėdamas ką pasakyti, bet vis 
nusukdavo galvą. 

Nė žodelio apie pašalinius dalykus, pokalbiai būdavo grynai 
tarnybiniai. Megre surimtėjo, apsunko, nors pilnėt dar nepra- 
dėjo. Nė nusišypsoti nesiteikdavo ir puikiausiai suprato esąs 
gyvas priekaištas komisarui Le Bre. 

— Sakykit, mielasis. .. 

Tai buvo gegužės pradžioj. 

— Kada jūs laikot egzaminus? 

Iš to dalyko, kurį kalė tą naktį, kai fleitistas įsiveržė į j0 
kabinetą ir jo gyvenimą. 

— Ateinančią savaitę. 

— Tikitės išlaikyti? 

— Taip, tikiuosi. 

Jis kalbėjo, kaip ir anksčiau, šaltai, kone sausai. 

— Gišaras man sakė, kad jūs svajojat patekti į Orfevrų 
krantine. 

— Kažkada svajojau. 

— O dabar? 

— Pats nebežinau. 

— Aš manau, kad jums ten bus geriau, negu čia. Aš, Ži- 
noma, jus vertinu, bet mielai užtarsiu šituo reikalu. 

Megre užėmė gerklę, jis stovėjo be žado. Širdies gilumoj 
us tebepyko ant visų: ant savo komisaro, ant Žandro, ant 
Siurte pareigūnų, gal net ir ant Gišaro, kurį gerbė kone kaip 
tėvą. 

Jei Gišaras vis dėlto. .. 

Jis miglotai nuvokė, kad vis tiek teisybė jų pusėj. Kam tas 
skandalas? Šiaip ar taip, Liza Žandro būtų buvusi išteisinta. 

Vadinasi? 

Ar ne ant paties gyvenimo jis pyksta? Ar, nenorėdamas 
suprasti, jis kartais nedaro klaidos? 

Jokiu būdu jis nepriims išpirkos. Kam kam, bet komisarui 
Le Bre jis nenori jausūs skolingas. 

— Palauksiu savo eilės, — pagaliau sumurmėjo jis. 

Kitą dieną jį iškvietė į Orfevrų krantinę. 

— Vis tebepykstat, mielasis?— paklausė jį vyriausiasis vir- 
šininkas, dėdamas jam ant peties ranką. 

Ir Megre, nesusilaikęs, beveik atžamai kaip vaikėzas, iš- 
poškino: 

— Tai Liza Žandro nušovė Bobą. 

— Galimas daiktas. 

— Jūs žinojot? 

— Aš taip spėjau. Lui dėl jos brolio nebūtų aukojęsis. 

Pro kabineto langus matėsi Sena. Buksyrai tempė vilkstines 
baržų, prieš lįsdami po tiltu, kaukdavo ir prigesindavo kami- 
ną. Sen-Mišelio tiltu be perstojo zujo tramvajai, autobusai, 
fiakrai, taksi, o šaligatviai margavo ryškiomis moterų suk- 
nelėmis. 

— Sėskitės, drauguži. 

Tą dieną tėvišku tonu duotos pamokos nerasi jokiame 
mokslinės kriminalistikos vadovėly. 

— Supratot? Mūsų uždavinys — kad būtų kuo mažiausiai 
nuostolių. Kam tas skandalas būtų pasitarnavęs? 

— Teisybei. 

— Kokiai teisybei? 

Ir vyriausiasis viršininkas užbaigė: 

— Galite užsirūkyti pypkę. Nuo pirmadienio jūs pradedat 
dirbti komisaro Barode grupėje. 

Megre tada dar nežinojo, kad vieną dieną, po dvidešimt 
dvejų metų, jis vėl susitiks su Liza, nešiojančia kitą, aristokra- 
tišką savo vyro italo, pavarde. 

Nežinojo, nei kad jinai priims jį toje pačioje, nė kiek 
nepakeistoje Baltazaro kavinių kontoroje — apie ją buvo gir- 
dėjęs tik iš tokio Dede lūpų — kur susipažins pagaliau su 
senio portretu, kabančiu toje pačioje vietoje. 

— Ponas komisare. .. 

Tai jis, Megre, komisaras. 

— Manau, nereikia sakyti, kad viskas būtų laikoma pa- 
slapty... 

Siurte tuomet jau vadinsis Kriminalinė paieška. 

Ir kalba eis apie — administracine kalba tariant — „dalyko 
tyrimą šeimos interesais“. 

— Labai gaila, bet mano duktė atsigimusi į tėvą. .. 

Pati Liza — rami ir šalta kaip senis Baltazaras, kurio portre- 
tas visu ūgiu kaba už jos fotelio. 

— Ji susiviliojo vienu nesąžiningų vyriškiu, kuris išsivežė 
ją į Angliją ir ten išsirūpino leidimą tuoktis. Jokiu būdu 
nereikia. .. 

Ne, jis tada dar nežinojo, jog dar sykį nuo jo priklausys 
Baltazarų šeimos garbė. 

Megre — dvidešimt šešeri. Jis skuba pranešti naujieną žmo- 
nai: „Aš pradedu dirbti šefo operatyvinėje grupėje.“ 

Bet praneš ne tuoj pat. Gatvėje jo laukė Žiustenas Minaras. 

— Blogos naujienos? 

— Geros. Aš paaukštintas. 

Fleitistas susijaudina labiau už patį Megre. 

— Paliekat komisariatą? — 

— Nuo rytojaus. 

— Reikia aplaistyt? 

Ir jiedu patraukė į „„Dofino“ alinę už dviejų žingsnių nuo 
Orfevrų krantinės. Siurte inspektoriai, sėdintys čia prie alaus 
bokalo, nepažinojo tų dviejų vyriškių, kurie spindinčiais vei- 
dais girkšnojo šnypščiantį vyną. 

Po keleto dienų bent jau su vienu iš jų jie susipažins. 
Megre taps jų kolega. Jis čia ateidinės kaip savas, kelneris 
vadins jį vardu ir žinos, ką paduoti. 

Namo jis grįžo prisikošęs. Jie niekaip negalėjo atsiskirti: 
dešimt kartų vienas kitą lydėjo nuo kampo iki kampo. 

— Tavo žmona. ..— pneštaravo Megre. 

— Tas nesvarbu. 

— Ar tau nereikės eit į šokius? 

— Į kokius šokius? 

Megre triukšmingai užlipo laiptais. Atidaręs duris, rimtu 
balsu pranešė: 

— Sveikink naują inspektorių iš šefo operatyvinės grupės! 

— Kur tavo skrybėlė? 

Perbraukęs ranka per galvą, įsitikino, kad skrybėlę, matyt, 
bus kur nors palikęs. 

— Moterys visos vienodos! Ir įsidėk... gerai įsidėk į gal- 
vą, nes tai labai svarbu... labai svarbu, girdi? Visai ne iš 
komisaro malonės... Jie jau buvo mane nusižiūrėję, tik aš 
nieko nežinojau... Žinai, ką man pasakė? Vyriausiasis vir- 
šininkas. .. Jis man pasakė... Aš negaliu pakartot visko, ką 
js man pasakė, bet jis buvo kaip tėvas... Kaip tėvas, su- 
pranti? 

Tada jinai atnešė jam šlepetes ir išvirė stiprios kavos. 


MEGRE 
IR LAVONAS BE GALVOS 


I skyrius 
BROLIŲ NO RADINYS 


Vos tik ėmė brėkšti, ant baržos denio pasirodė Žiulis, vy- 
resnysis iš dviejų brolių No: pirma galva, paskui pečiai ir 
galiausiai didžiulis dramblotas kūnas. Kasydamasis susivėlu- 
sią, šviesią kaip linas galvą, jis pažiūrėjo į šliuzą, į Žemapo 
krantinę kairėj, į Valmi krantinę dešinėj ir per tas kelias 
minutes, kol mažam bariuke Rekole gatvės kampe užsižiebė 
žiburys, spėjo susisukti ir surūkyti cigaretę priešaušrio vėsoje, 

Rytas buvo rūškanas, ir fasado geltonumas labiau rėžė akį 
nei paprastai. Bariuko šeimininkas Popolis, irgi susivėlęs, be 
apykaklės, išėjo atidaryti langinių. 

No perėjo lieptelį ir nudrožė per krantinę, sukdamasis ant- 
rą cigaretę. Brolis Roberas, beveik toks pat aukštas, ūk pra- 
kaulis, iš paskos išlindęs pro liuką, metė Žiulį apšviestam 
bare, užsikvempusį ant bufeto, ir šeimininką, pilantį jam 
į kavą porciją alkoholio. 

Galėjai pamanyti, kad Roberas laukia savo eilės. Cigaretę 
jis sukosi lygiai taip pat, kaip brolis. Vyresniajam išėjus iš 
baro, jaunylis paliko baržą, ir vidury gatvės juodu prasilenkė. 

— Aš paleisiu motorą,— pasakė Žiulis. 

Ištisom dienom jie pratardavo viens kitam ne daugiau de- 
šimties žodžių, kaip kad šitie. Barža vadinosi „„Du broliai“. 
Broliai buvo vedę dvynes, ir abi šeimos gyveno laive. 

Roberas užėmė brolio vietą Popolio bare, kur skaniaj kve- 
pėjo alkoholiu pastiprinta kava. 

— Bus graži diena, — tarė Popolis, žemas ir storas. 

No nieko neatsakė, tik žvilgtelėjo pro langą į raustantį dan- 
gų. Pirmiausia atgijo ir nusidažė kaminai virš stogų, o šiferis, 
čerpės, lygiai kaip vietomis grindinio akmenys, šalnai prieš 
saulėtekį spūstelėjus, buvo pabalinti šerkšno, kuris jau leidosi. 

Pasigirdo dizelio kosčiojimas. Baržos vairagalis su pertrū- 
kiais spiaudė juodus dūmus. No numetė ant cinkinio bufeto 
pinigus, pridėjo pirštų galus prie savo kepurės ir nudrožė 
atgal per krantinę. Uniformuotas šliuzininkas pasirodė ant 
šliuzo kameros — ruošėsi užpildyti šliuzą. Kažkur iš toli toli, 
iš Valmi krantinės, aidėjo žingsniai, bet žmonių dar nesimatė. 
Laivo viduj moterys virė kavą, rėkalojo vaikai. 

Žiulis vėl pasirodė ant denio, nuėjo į vairagalį, persisvėrė, 
suraukęs antakius, ir brolis suprato, jog kažkas ten netvarkoj. 
Jie pasikrovė skaldos Bovalyje, prie ketumasdešimt aštun- 
tojo Urko kanalo stulpo. Kaip beveik visada, pasikrovė ke- 
liom tonom per daug, ir jau vakar vakare, iš La Viletės ba- 
seino išėję į Sen-Marteno kanalą, kabino dugno dumblą. 

Kovo mėnesį paprastai vandens netrūksta. Bet šįmet, lyg 
tyčia, porą mėnesių visai nelijo, ir dėl to kanale vanduo buvo 
taupomas. Šliuzo vartai atsidarė. Žiulis stojo prie vairo. Bro- 
lis nušoko žemėn atsieti baržos. Sraigtas ėmė suktis ir — 
juodu labiausiai to baiminosi — kabinti tirštą dumblą: į pa- 
viršių mušė dideli burbulai. 

Visu svoriu užgulęs kart, Roberas stengėsi atstumti laivo 
priekį nuo kranto. Sraigtas, rodės, sukosi tuščiąja. eiga. Šliu- 
zininkas, kuriam tas ne naujiena, kantriai laukė, daužydamas 
rankas, kad sušiltų. 

Smūgis, paskui kažkoks įtartinas krumpliaračių sistemos 
brakštelėjimas, Roberas No- atsigręžė į brolį, ir tas sustabdė 
motorą. 

Nei vienas, nei antras nežinojo, kas čia atsitiko. Sraigtas, 
apsaugotas dalies vairo, negalėjo paliesti dugno. Kažkas, ma- 
tyt, įkliuvo, gal seno inkaro grandinė,— jų voliojasi kanalų 
dugne; jeigu taip, jiems teks paprakaituoti, kol ją išims. 

Roberas su kartimi pasuko į vairagalį, pasilenkė, bandė 
drumstame vandeny pasiekti sraigtą, o Žiulis nuėjo ieškoti 
mažesnio kobinio; Loransa, jo žmona, iškišo galvą pro liuką. 

— Kas atsitiko? 

— Nežinau. 

Tylėdami juodu ėmėsi abiem kartim badyti aplink sustab- 
dytą sraigtą; po kelių minučių šliuzininkas Dambua, visų va- 
dinamas Šarliu, atžingsniavo į krantinę pažiūrėti, ką jie daro. 
Jis nieko neklausinėjo, tik stovėjo ir traukė savo pypkę įski- 
lusiu ir vieliuke suveržtu kandikliu. 

Respublikos aikštės link skubėjo keletas praeivių, o unifor- 
muotos seselės ėjo į Sen-Lui ligoninę. 

— Užgriebei? 

— Rodos. 

— Lynas? 

— Nežinau. 

Žiulis No savo kobiniu laikė užkabines kažkokį daiktą, ku- 
ris po valandėlės atsipalaidavo: į paviršių pakilo nauji oro 
burbulai. 

Iš lėto jis traukė aukštyn kartį ir, kai kobinys išniro, pama- 
tė keistą ryšulį persprogusiuose laikraščiuose. 

Iš jų kyšojo žmogaus ranka, visa, nuo peties iki plaštakos; 
vandenyje išmirkusi, ji buvo balkšva ir patižusi kaip negyva 
žuvis. 


Baigiantis seržanto Depualio naktiniam budėjimui Ill-ojoje 
nuovadoje, kuri yra pačiam Žemapo krantinės gale, duryse 
pasirodė aukšta vyresniojo No figūra. 

— Aš esu iš „Dviejų brolių“ laivo, stovinčio aukščiau 
Rekole šliuzo. Kai įjungėm motorą, sraigtas sustojo, ir mes 
išgniebėm vyriškio ranką. 

Depualis, jau penkiolika metų priklausąs X-ajam rajonui, 
reagavo taip, kaip jo vietoje būtų reagavęs kiekvienas polici- 
ninkas, susiduriąs su tokiais dalykais. 

— Vyriškio?— perklausė nepatikėjęs. 

— Taip, vyriškio. Apžėlusi rudais gyvplaukiais ir... 

Iš Sen-Marteno kanalo periodiškai ištraukiama po lavoną, ir 
bevėik visada įsuktą į laivo sraigtą. Dažniausiai sveiką lavo- 
ną, vyriškio, pavyzdžiui, kokio nors seno valkatos, kuris, per 
daug įkaušęs, įkrito į vandenį, arba chuligano, peilio smūgiu 
atšaldyto kitos konkurentės gaujos. 

Gabalais sukapotų lavonų pasitaiko neretai, per metus vl- 
dutiniškai po du, po tris, bet, kiek seržantas Depualis prisi- 
mena, kaip taisyklė, tai visad būdavo moterų lavonai. Policija 
tučtuojau žino, kur ieškoti. Devyniais atvejais iš dešimties — 
jeigu ne visi dešimt — toks likimas ištinka paskutinės markės 
prostitutes, naktimis slankiojančias aplink dykvietes. 

„Sadistinis nusikaltimas“, sakoma raporte. 

Kvartalo fauna policijai gerai žinoma, ji turi ištisus padau- 
žų ir įtariamų asmenų sąrašus. Paprastai užtenka kelių dienų 
kaltininkui — vitrinų gribišiui ar ginkluotam užpuolikui — su- 
imti. Retas dalykas, kad kuris nors jų išsprūstų jai iš nagų. 

— Ar jūs ją atnešėt?— paklausė Depualis. 

— Ar ranką? 

— Kur ją padėjot? 

— Ant krantinės. Ar mes galim plaukti? Turim pasiekti 
Arsenalo krantinę, ten laukia iškrauti mūsų baržos. 

Seržantas užsidegė cigaretę, pranešė apie įvykį centriniam 
signaliniam postui, paskui paklausė kvartalo komisaro pono 
Magreno namų telefono numerio. 

— Atleiskit, kad pažadinau. Upeiviai ką tik ištraukė iš ka- 
nalo žmogaus ranką... Nel Vyriškio... Aš irgi taip buvau 
pagalvojęs... Ką? Taip, jis čia. Aš jį paklausiu. ..— Ser- 
žantas atsigręžė į No, nepadėdamas ragelio. 

— Ar ji atrodo ilgai buvus vandeny? 

Vyresnysis No pasikrapštė galvą. 

— Žiūrint, ką jums reiškia — ilgai. 

— Ar ji labai sugedus? 

— Nepasakyčiau. Mano supratimu, vandeny išbuvus dvi 
tris dienas... 

Seržantas pakartojo į ragelį: 

— Dvi tris dienas... 

Žaisdamas pieštuku, išklausė komisaro instrukcijas. 

— Ar mes galim šliuzuoti?— vėl paklausė No, kai seržan- 
tas pakabino ragelį. 

— Dar ne. Kaip komisaras teisingai sako, už baržos gali 
būti užsikabinę ir kitų gabalų ir kelyje juos nesunku pa- 
mesti. 

— Aš gi negaliu čia amžinai stovėti! Už mūsų nekantrau- 
ja keturi laivai, plaukiantys žemyn upe. 

Seržantas paprašė sujungiamas su kitu numeriu ir dabar 
laukė, kada jam atsakys. 

— Alio! Viktoras? Aš tave pažadinau? Jau papusryčiavai? 
Juo geriau. Aš turiu tau darbelio. 

Viktoras Kade gyveno ne per toliausia nuo čia, Šmen-Vero 
gatvėje, ir retai būdavo toks mėnuo, kad jo nekviestų naro 
darbams Sen-Marteno kanale. Be abejonės, tai buvo žmogus, 
ištraukęs daugiausia keistų daiktų, įskaitant ir žmonių lavo- 
nus, iš Senos ir Paryžiaus kanalų. 

— Aš tik įspėsiu savo padėjėją. 

Buvo septynios valandos ryto. Savo bute Rišar-Lenuaro bul- 
vare ponia Megre, jau gaivi ir apsirengus, kvepianti muilu, 
taisė virtuvėje pusryčius, o jos vyras dar tebemiegojo. Or- 
fevrų krantinėje Luka ir Žanvje šeštą valandą perėmė budė- 
jmą, ir Luka, sučirškus telefonui, išklausė naujieną apie ką 
tik kanale aptiktą radinį. 

— Keistal— sumurmėjo jis Žanvje.— Iš Sen-Marteno kana- 
lo ištraukė ranką, bet ne moters. 

— Vyro? 

— Kas tai galėtų būt? 

— Tai galėtų būti ir vaiko ranka. 

Toksai atvejis vieną kartą yra buvęs, prieš kokius trejis 
metus. 

— Patroną įspėjot? 

Luka žvilgtelėjo į laikrodį, neryžtingai papurtė galvą. 

— Nėr ko skubėti. Tegul sau ramiai išgeria kavą. 

Be dešimi aštuntą priešais ,„Dviejų brolių“ baržą susirinko 
didokas būrys žmonių, ir policininkas vaikė smalsuolius nuo 
brezentu uždengto daikto, kuris kūpsojo ant krantinės plytų. 
Reikėjo šliuzuoti Viktoro Kade valtį, esančią žemiau upėje, 
ir mėginti pastatyti prie krantinės. 

Kade buvo milžinas ir skafandrą, aišku, turėjo užsisakyti 
pagal savo ūgį. Jo padėjėjas, priešingai, buvo mažas senukas, 
kuris dirbdamas visą laiką kramtė tabaką ir spiaudė į van- 
denį ilgas rudų seilių čiurkšles. 

Jis pritvirtino kopėčias, paleido siurblį ir galiausiai 'prisuko 
didžiulį vario rutulį Viktorui prie kaklo. 

Dvi moterys ir penketas vaikiščių, visi šviesiais, kone bal- 
tais plaukais, stovėjo ,„Dviejų brolių“ vairagalyje; viena mo- 
teris buvo nėščia, kita su kūdikiu ant rankų. 

Valmi krantinės namai maudyte maudės saulės spindu- 
liuos, tokios skaisčios, tokios linksmos, kad nejučiom galėjo 
kilti klausimas, kodėl šitoji krantinė turi blogą vardą. Tei- 
sybė, fasadai, kažkada baltai ar geltonai dažyti, apiblukę, lie- 
taus nuplauti, bet užtat šį kovo mėnesio rytą atrodė lengvu- 
čiai kaip Utriljo! paveiksle. 

Už „Dviejų brolių“ laukė keturios baržos; jose džiūvo ant 
virvės išdžiaustyti baltiniai, lakstė vaikai, kuriuos motinos kar- 
tas nuo karto sudrausdavo, o dervos kvapas permušė kanalo 
dvoką. 

Penkiolika minučių devintos Megre, jau išgėręs antrą puo- 
duką kavos, šluostėsi burną, ir kaip tik tuo metu paskambi- 
no Luka. 

— Sakai, vyro ranka? 

Jis irgi stebėjosi. 

— Daugiau nieko nerasta? 

— Viktoras, naras, jau ėmėsi darbo. Turime kaip galima 
greičiau pralaisvinti šliuzą, kad nesusidarytų kamšos. 

— Kas tą reikalą tvarkė iki šiol? 

— Žiudelis. 

Tai buvo-X-ojo rajono inspektorius, pilkas valdininkėlis, bet 
sąžiningas; jo pirmąja konstatacija galima pasikliauti. 

— Jūs ten einat, patrone? 

— Lankstas nedidelis. 

— Ką atsiųsti iš vyrų? 

— O kas yra? 

— Žanvje, Lemeras. .. Palaukit. Ateina Lapuentas. 

Megre valandžiukę svarstė. Aplinkui švietė saulė, ir jis pra- 
vėrė langą. Gal nieko svarbaus ar paslaptingo nebus, ir Žiu- 
delis vienas susidoros. Bet iš pradžių nieko negali žinoti! Jei 


Morisas Utriljo (1883—1955)— prancūzų tapytojas. 

tai būtų moters ranka, Megre nedvejodamas kirstų lažybų, kad 
tolesnė eiga nenukryps nuo rutinos. 

Bet kadangi tai vyro ranka, visko gali būti. Ir jeigu daly- 
kas pasirodys besąs painus, jei komisaras ras reikalinga pa- 
čiam imtis tyrimo, sekančios dienos dalinai priklausys nuo 
pasirinkto žmogaus, nes užvis geriausia tęsti ir baigti tyrimą 
su tuo inspektorium, su kuriuo pradėjai. 

— Pakviesk Lapuentą. 

Jau senokai komisaras nebuvo su juo glaudžiai bendradar- 
biavęs, j0 jaunumas, entuziazmas, sumišimas ką nors Žioplai 
padarius jį smagiai nuteikdavo. 

— Aš įspėsiu šefą. 

— Gerai. Raportui, be abejo, pavėluosiu. 

Buvo kovo dvidešimt trečioji. Oficialiai pavasaris prasidėjo 
užvakar, ir oras iš tiesų atšilo — ne kiekvienais metais taip 
esti — ir Megre vos neišėjo be apsiausto. 

Rišar-Lenuaro bulvare jis sėdo į taksi. Tiesioginio autobuso 
ton pusėn nėra, o kratytis metro nebebuvo laiko. Kaip ir 
manė, prie Rekole šliuzo atvyko anksčiau už Lapuentą ir 
rado inspektorių Žiudelį pasilenkusį ant juodo kanalo vandens. 

— Daugiau nieko nerasta? 

— Dar ne, patrone. Viktoras apžiūrinėja baržą, ar nieko 
nėra užsikabine. 

Dar praėjo dešimt minučių, o kai Lapuentas lipo iš juodo 
Kriminalinės paieškos automobiliuko, šviesūs burbulai prane- 
šė, kad netrukus pasirodys Viktoras. 

Jo padėjėjas šoko atsukti varinio rutulio nuo galvos. Naras 
tuojau užsidegė cigaretę, apsidairė aplink, pažino Megre ir 
draugiškai spustelėjo jam ranką. 

— Daugiau nieko? 

— Šitam sektoriuj — ne. 

— Barža gali sau plaukti? 

— Aš manau, kad ji meko nebeužkabins, nebent dugno 
dumblą. 4 

Roberas No, tai girdėdamas, šūktelėjo broliui: " 

— Paleisk motorą. 

Megre atsisuko į Žiudelį. 

— Jūs tumt jų parodymą? 

— Taip. Jų pasirašytą. -Beje, jie prabus ketvertą dienų 
Arsenalo krantinėj, kol išsikraus. 

Tai visai netoli, upe žemyn, koks pora kilometrų, tarp 
Bastilijos ir Senos. 

Perkrautos, dugną gremžiančios baržos atšvartavimas atėmė 
gerokai laiko, bet galų gale ji atsidūrė šliuze, ir jo vartai 
užsidarė. 

Daugumas smalsuolių ėmė skirstytis. Iš dyko buvimo pasi- 
likusieji, matyt, čia smaksos kiaurą dieną. 

Viktoras nenusivilko savo guminio kostiumo. 

— Jei yra ir kitų gabalų,— aiškino jis,— tai jų reikia ieš- 
koti aukštėliau. Šlaunys, liemuo, galva — sunkesni už ranką 
ir užtat rečiau įkliūva į sraigtą. 

Kanalo paviršiuje akis nepastebėjo jokios srovės, ir plau- 
kiančios atmatos, rodės, stovėjo vietoje. 

— Savaime aiškų, tokičs srovės, kaip upėj, nėra. Tačiau 
šiokia tokia vandens trauka vis dėlto susidaro per visą biefo 
ilgį. sa 

— Vadinasi, ieškoti reiktų iki kito šliuzo? 

— Valdžia moka, jūs įsakinėjate,— užbaigė Viktoras tarp 
dviejų cigaretės dūmų. 

— Ilgai tas užtruks? 

— Žiūrint, kokioj vietoj rasiu likusius gabalus. Jei kanale, 
aišku, ilgai! 

Kodėl, pavyzdžiui, neįmetus vieno gabalo į kanalą, o kito 
nepakišus kur nors dykvietėj? 

— Ieškokit toliau. 

Kade davė ženklą savo padėjėjui įmesti inkarą truputį aukš- 
tėliau, o pats ruošėsi vėl užsidėti ant galvos vario rutulį. 

Megre pasivadino Žiudelį ir Lapuentą į šalį. Į tą trijulę 
krantinėje smalsuoliai žvelgė su pagarba, nesąmoningai jau- 
čiama valdžios atstovams. 

— Jūs turėtumėt dėl visa ko apieškoti aplinkines dykvie- 
tes ir statybas. 

— Aš apie tai galvojau,— pasakė Žiudelis.— Tik laukiau 
Jūsų nurodymo pradėti. 

— Kiek vyrų jūs turit? 

— Šį rytą — du. Po pietų galėčiau turėti tris. 


- 

— Štenkitės sužinoti, ar pastarosiomis dienomis nebuvo šio- 
se vietose peštynių, riksmų, ar nesišaukė kas pagalbos. 

— Klausau, patrone. 

Megre pastatė uniformuotą policininką saugoti žmogaus ran- 
kos, kuri, uždengta brezentu, tebegulėjo ant krantinės plytų. 

— Einam, Lapuentai? 

Juodu patraukė į kampinį ,„Popolio“ barą, nudažytą ryškiai 
geltona spalva, ir atidarė stiklines duris. Būrelis apylinkės 
darbininkų su kombinezonais užkandžiavo aplink bufetą. 

— Ko jums?— paslaugiai prišoko šeimininkas. 

— Telefonas yra? 

Ir paklausęs pats pamatė. Aparatas pritaisytas prie sienos, 
be būdelės, visai šalia bufeto. 

— Eime, Lapuentai. 

"Jis nenorėjo kalbėti telefonu visiems girdint. 

— Jūs nieko negenat? 

Popolis atrodė įsižeidęs, ir komisaras prižadėjo tuoj grįšiąs. 

Krantinėje, kiek akis užmato — žemos lūšnelės, nuomoja- 
mi namai, atelje, dideli betono pastatai su įvairiausiomis kon- 
toromis. 

— Rasim kokiam nors bistro telefono būdele. 

Eidami šaligatviu, matė anapus kanalo išblukusią policijos 
nuovados vėliavą ir mėlyną žibintą, o už jo dunksančią Sen- 
Lui ligoninę. 

Jie nužingsniavo kokius tris šimtus metrų, kol rado tamsų 
barą, ir komisaras stumtelėjo duris. Nusileidę porą laiptelių 
žemyn, atsidūrė salėje, išklotoje tamsiai raudonomis plytutė- 
mis, kaip Marselio namuose. 

Viduje nieko nebuvo, tik didelis rudas katinas gulėjo prie 
krosnies. Jis tingiai atsikėlė, nutipeno prie pravirų durų ir 
dingo. 

— Ei!— šūktelėjo Megre. 

Tankiai tūksėjo sieninis laikrodis su gegute. Kvepėjo alko- 
holiu ir baltu vynu, bet alkoholio ir kavos kvapas permušė 
vyno kvapą. 

Galiniam kambary kažkas sukrebždėjo. Atsiliepė moteriškas 
pavargęs balsas: 

— Tuoj! 

Žemas, aprūkusiom lubom, pajuodusiom sienom kambarys 
skendėjo prieblandoj, tik vienas kitas saulės spindulys įspis- 
davo vidun lyg pro bažnyčios vitražus. Ant kartono gabalo, 
prismeigto prie sienos, buvo pakreigliota: 


VISADA YRA UŽKANDOS 
O ant kito skelbimo: 


GALIMA ATSINEŠTI SAVO 
MAISTĄ 


Šiuo metu tai, atrodė, nieko neviliojo, ir Megre su Lapuen- 
tu tikriausiai buvo pirmutiniai klientai tą dieną. Telefono bū- 
delė stovėjo kampe. Megre tik laukė šeimininkės pasirodant. 

Eidama ji baigė smaigstyti smeigtukus į savo tamsiai ru- 
dus, beveik juodus plaukus. Ji buvo liesa, neaiškaus amžiaus, 
gal keturiasdešimties, o gal keturiasdešimt penkerių metų, ir 
artinosi niūriu veidų, vilkdama tūbines šlepetes plytelių 
grindimis. 

— Ko jums? 

Megre žvilgtelėjo į Lapuentą. 

— Ar turit gero balto vyno? 

Ji patraukė pečiais. 

— Du stiklus. Ar turit žetoną skambinti? 

Jis užsidarė būdelėje ir paprašė sujungiamas su prokuroru: 
norėjo atreferuoti apie įvykį. Atsiiepė pavaduotojas ir lygiai 
kaip kiti nustebo, sužinojęs, kad kanale išgriebta vyro ranka. 

— Naras tebeieško. Jo manymu, kiti gabalai, jei yra, tai 
yra aukštėliau upėje. Aš norėčiau, kad daktaras Polis apžiū- 
rėtų ranką kaip galima greičiau. 

— Kur jūs esat? Aš bandysiu tučtuojau su juo susisiekti 
ir jums paskambinsiu. 

Megre perskaitė ant aparato numerį, pasakė jį pavaduotojui 
ir nuėjo prie bufeto, kur jau buvo įpilti du stiklai. 

— Į jūsų sveikatą!— tarė, pasisukdamas į šeimininkę. 

Ji, rodės, nė negirdėjo. Žiūrėjo į juos be jokio palankumo, 
laukdama, kada jie išeis ir ji galės vėl imtis savo darbo, grei- 
čiausiai savo tualeto. 

Kadaise ji, matyt, buvo graži. Šiaip ar taip, buvo jauna kaip 
ir kiekvienas žmogus. O dabar jos akys, burna, visas kūnas 
atrodė išvargę. Gal ji negalavo ir laukė krizės? Kai kuriems 
žmonėms užtenka žinoti, kad tokiu ir tokiu metu vėl prasidės 
kančios, ir vidinė įtampa, tokia panaši į narkomanų laukimą 
savo dozės įprastu laiku, paženklina jų veidus. 

— Man turi paskambinti,— sumurmėjo Megre, lyg atsipra- 
šydamas. 

Iš šios paskirties viešųjų vietų, beje, kaip visi barai, visos 
kavinės, tai buvo kažkuria prasme skylė, tačiau ir Megre, ir 
Lapuentas čia kažko varžėsi, jautėsi patekę į aplinką, kur ne- 
žinojo, ką veikti. 

— Jūsų vynas — geras. 

Iš teisybės geras. Daugumas Paryžiaus bistro reklamuoja 
„vietinį lengvą vyną“, bet dažniausiai tai būna kontrabandi- 
nis vynas tiesiai iš Bersi!. O šitas, priešingai, turėjo ypatingą 
prieskonį, ir Megre bandė nustatyti, iš kur jis. 

— Iš Sansero?— paklausė. 

— Ne. Iš vieno miesčiuko Puatje apylinkėse. 

Štai kodėl jis truputėlį atsiduoda titnagu. 

— Jūs ten turit giminių? 

Ji nieko neatsakė, ir Megre gėrėjosi jos mokėjimu būti su- 
stingusiai, žiūrėti į juos tylomis, abejingų veidu. 

Katė vėl atsirado ir glaustėsi prie jos plikų kojų. 

— Kur jūsų vyras? 

— Jis išvažiavęs. 

Ji norėjo pasakyti: išvažiavęs vyno. 

Megre nelengva buvo palaikyti šneką, bet, laimė, tą aki- 
mirką, kai davė ženklą vėl pripilti stiklus, sučirškė telefonas. 

— Taip, čia aš. Jūs susiskambinoi su Poliu? Jis laisvas? 
Po valandos? Gerai! Aš ten būsiu. 

Jo veidas raukėsi, klausantis tolesnės šnekos. Pavaduotojas 
pranešė, kad iš tiesų byla pavesta tardytoju: Komeljo, kone 
artimam Megre priešui, didžiausiam prisitaikėliui ir rėksniui 
prokuratūroje. 


! Paryžiaus kvartalas dešiniajame Senos krante. Ten yra diHleli vyno 
sandėliai. 

— Jis prašo, kad jūs jį kuo tiksliausiai informuotumėt. 

— Žinau. 

Tai reiškė, kad Komeljo kasdien po penkis šešis kartus 
skambins Megre, o tas kas rytą turės duoti ataskaitą jo ka: 
binete. 

— Ką gi1!— atsiduso jis.— Stengsimės! 

— Aš čia niekuo dėtas, komisare. Jis buvo vienintelis ne- 
užimtas tardytojas ir... 

Į kavinę įspindęs pražambus saulės spindulys dabar siekė 
Megre stiklą. 

— Eival-— sumurmėjo, imdamas iš kišenės pinigus.— Kiek 
aš jums skolingas? 

Ir jau lauke kreipėsi į Lapuentą: 

— Tu važiuotas? 

— Taip. Automobilį palikau prie šliuzo. 

Lapuento skruostai nuo vyno buvo įraudę, akys blizgėjo. 
Iš tos vietos jie matė ant kanalo kranto būrelį smalsuolių, 
stebinčių naro manevravimus. Kai Megre su inspektorium prie 
jų prisiartino, Viktoro padėjėjas parodė į valties dugne gulintį 
ryšulį, stambesnį už pirmąjį. 

— Koja nuo pėdos iki kelio,— nusispiovęs į vandenį, pa- 
sakė is. 

Įpakavimas buvo išsilaikęs sveikesnis, negu ano, ryšulio, ir 
Megre neturėjo noro iš arčiau pasižiūrėti. 

— Kaip manai, gal neverta prašyti, kad atsiųstų furgoną?— 
paklausė jis Lapuentą. 

— Gal tilps bagažinėje. 

Tai nebuvo malonu nei vienam, nei antram, bet jie neno- 
rėja gaišinti teismo ekspertizės gydytojo, kuris jų laukė Teis- 
mo medicinos institute, šviesiame modemniame pastate ant Se. 
nos kranto, ne per toliausia nuo tos vietos, kur kanalas įteka 
į Upę. 

— Tai ką man daryti? — paklausė Lapųentas. 

Megre nieko neatsakė, ir inspektorius, įveikęs pasibiaurėji- 
mą, vieną po kito sunešė į automobilio bagažinę abu ryšulius. 

— Dvokia?— paklausė komisaras, kai tas antrukart atėjo 
prie kranto. 

Ir Lapuentas, kuris stovėjo išskėstom rankom, patvirtinda- 
mas suraukė nosį. 


Daktaras Polis baltu chalatu ir guminėmis pirštinėmis rūkė 
cigaretę po cigaretės. Anot jo, tabakas esąs vienas iš geriau- 
sių antūiseptikų, ir kartais per autopsiją jis išrūkydavo du pa- 
kelius mėlynųjų!. 

Jis dirbo su įkarščiu, netgi puikiai nusiteikęs, ir, linksoda- 
mas ant marmurinio stalo, kalbėjo tarp dviejų cigaretės dūmų: 

— Suprantama, tai, ką aš jums dabar pasakysiu, negali būti 
paskutinis žodis. Visų pirma norėčiau pamatyti likusį kūną, iš 
kurio mes sužinotumėm daugiau, negu iš kojos ir rankos, pa- 
galiau, prieš pareikšdamas savo nuomone, turėčiau atlikt eilę 
analizių. 

— Kokio jisai amžiaus? 

— Kiek galiu spręsti iš pirmo žvilgsnio, vyriškis metų tu- 
rėjo tarp penkiasdešimt ir šešiasdešimt, panašiau apie penkias- 
dešimt, negu šešiasdešimt. Pažiūrėkite į šitą ranką. 

— Kuo ji ypatinga? 

— Ranka plati ir stipri, kadaise, matyt, dirbusi sunkius 
darbus. 

— Darbininko ranka. 

— Ne. Greičiau valstiečio. Bet eičiau lažybų, kad jau metų 
metai ji nėra laikiusi sunkaus įrankio. Žmogus nelabai žiūrįs 
švaros, kaip matote iš nagų, ypač iš nykščių. 

— Valkata? 

— Nemanau. Kartojų, aš laukiu likusių gabalų, jeigu tik 
juos ras, kad galėčiau išreikšti savo nuomone. 

— Seniai mires? 

— Vėlgi tai tik hipotezė. Neįsikibkit į mano žodžius, nes 
šįvakar arba rytoj gal aš teigsiu priešingai. Šiuo momentu — 
sakyčiau, prieš trejetą dienų, ne daugiau. Ir gal netgi mažiau. 

— Ne pereitą naktį? 

— Ne. Bet, gal būt, užpraeitą. 


! Cigarečių rūšis; joms naudojamas tamsus cigarų tabakas. 

Megre su Lapuentu taip pat rūkė ir kiek įmanoma vengė 
žiūrėti į marmurinį stalą. O daktarui Poliui darbas, atrodė, 
teikė smagumo, jis manipuliavo savo įrankiais lyg fokusi- 
ninkas. 

Kai jis jau buvo beketinąs persirengti ir eit namo, Megre 
pakvietė prie telefono. Skambino Žiudelis iš Valmi krantinės. 

— Surastas liemuo!-— pranešė jis susijaudinęs. 

— O galvos — ne? 

— Dar ne. Viktoras mano, kad ją rasti bus nelengva, jl 
sunki ir, matyt, giliau įsmigusi į dumblą. Taip pat jis rado 
tuščią piniginę ir moterišką rankinuką. 

— Prie liemens? 

— Ne. Tolėliau. Atrodo, tai netun nieko bendra. 

Anot jo, kiekvieną kartą, kai jis neria į kanalą, galėtų iš- 
keli į paviršių tiek visokio gero, jog tikrai užverstų stalą 
sendaikčių turguj. Prieš rasdamas liemenį, jis ištraukė gele- 
žinę lovą ir du naktinius puodus. 

Polis laukė, nenusimaudamas pirštinių, išskėtęs rankas. 

— Vėl ką rado?— paklausė. 

Megre linktelėjo galvą. Paskui tarė Žiudeliui: 

— Ar jūs turėtumėt kaip jį atgabenti į Teismo medicinos 
institutą? 

— Galima, kodėl ne... 

— Aš lauksiu čia. Paskubėkit, nes daktaras Polis. .. 

Jie išėjo „pastovėti tarpdury,— oras ten gaivesnis, malones- 
nis ir matyti nenutrūkstantis judėjimas Austerlico tiltu. Anoj 
pusėj Senos keletas baržų ir nedidelis jūrų garlaivis iškrovi- 
nėjo savo važtą priešais sandėlius; kažkokiu jaunatvišku, žais- 
mingu ritmu gyveno šį rytą Paryžius: prasidėjo naujas pava- 
sario sezonas, ir žmonės buvo optimistiškai nusiteikę. 

— Nei tatuiruočių, nei randų, reikia manyti, nėra? 

— Ant mano apžiūrėtųjų dalių — ne. Iš odos sprendžiant, 
žmogus gyvenęs viduj. 

— Atrodo labai apžėles. 

— Taip. Aš beveik galiu aprašyti, kokio jis tipo. Brunetas, 
nelabai aukštas, greičiau nedidukas, bet kresnas, raumeningas, 
rankos, kojos ir krūtinė apžėlusios tamsiais šiurkščiais gyv- 

plaukiais. Iš Prancūzijos kaimo išeina daug tokių individų, 
tvirtų, sauvalių, užsispyrusių. Įdomu būtų pamatyti j0 galvą. 

— Kai ją ras! 

Po kokių penkiolikos minučių du uniformuoti policininkai 
pems atgabeno liemenį, ir daktaras Polis, vos neėmęs trinti 
rankų iš džiaugsmo, nuėjo prie marmurinio stalo kaip sta- 
lius-baldžius prie savo darbastalio. 

— Pasitvirtina mano nuomonė, jog tai ne profesionalo dar- 
bas,— sumurmėjo jis.— Noriu pasakyti, kad žmogų sukapojo 
ne mėsininkas ir ne La Viletės specas skerdikas. Ir juo labiau 
ne chirurgas! Kaulams piauti naudotasi paprasčiausiu metali- 
niu piūklu. Kitkam — dideliu peiliu, kokie esti restoranuose 
1r daugelyje virtuvių. Tai pareikalavo gerokai laiko. Iš kelių 
kartų buvo imtasi. 

Jis stabtelėjo: 

— Pažiūrėkit į šitą gauruotą krūtinę. .. 

Megre su Lapuentu teikėsi tik užmesti akį. 

— Jokio matomo sužeidimo? 

— Aš nieko nematau. Žinoma, viena yra tikra, jog žmogus 
mirė neprigėręs. 

Tai skambėjo kone juokingai. Manyti, kad žmogus, kurio 
gabalai buvo rasti kanale, būtų galėjęs prigerū... 

— Tučtuojau aš imsiuos žarnyno, ypač noriu patikrinti, 
kiek tai įmanoma, skrandžio turinį. Jūs pasiliekat? 

Megre rankos mostu atsisakė. Tokie reginiai jį ne per la- 
biausiai traukė, jis skubėjo greičiau išlenkti stiklą, ir ne vyno, 
o ko nors stipresnio, nuplauti burnoje gaižuliui, kuris jam 
kažkodėl siejosi su lavonu. 

— Luktelkit, Megre... ką aš jums sakiau? Matot tą švie- 
sėlesnį rėželį ir tuos smulkius mėlynus taškučius ant pilvo? 

Komisaras neapžiūrėjęs atsakė, kad mato. 

— Tasai rėželis — tai randas po apendicito operacijos, da- 
rytos prieš daugelį metų. 

— O taškučiai? 

— "Tai užvis įdomiausia. Aš nededu galvos, bet esu beveik 
tikras, jog tai medžioklinių arba stambiųjų šratų žymės. Pa- 
sitvirtintų mano spėjimas, kad vienu metu žmogus gyvenęs 
kaime, dirbęs žemę ar buvęs jėgeriu, gerai nežinau. Labai 

seniai, prieš dvidešimt ar net daugiau metų, jam, matyt, kliu- 
vo šratais iš šautuvo. Septyni... ne aštuoni tos pat rūšies 
randeliai sudaro lyg vaivorykštę. Šitai esu matęs tik vieną- 
kart gyvenime, ir tada ne taip taisyklingai buvo išsidėstę. 
Reikėtų paprašyti, kad padarytų nuotrauką mano archyvui. 

— Jūs man paskambinsit? 

— Kur būsit? Orfevrų krantūnėj? 

— Taip. Savo kabinete, o pusryčiausių, manau, Dofino 
aikštėj. 

— Aš jums pranešiu savo tyrinėjimų duomenis. 

Išėjęs laukan, į saulę, Megre pirmiausia nusišluostė kaktą, 
o Lapuentas keliskart nusispiovė atsikrenkštęs, tarytum ir jam 
gižino burną. 

— Kai tik atvažiuosim į Orfevrų krantinę, — pareiškė jis, — 
liepsiu išdezinfekuoti bagažinę. 

Prieš sėsdami į automobilį, įėjo į bistro ir išgėrė po tau- 
relę vynuogių degtinės. Ji buvo tokia stipri, kad Lapuentui 
net bloga pasidarė; baimės pilnom akim jis užsiėmė ranka 
burną, kad nesusivemtų. 

Vėidui pagaliau nusigiedrijus, sumurmėjo: 

— Atleiskit... 

Kai jie išėjo, baro šeimininkas tarė vienam savo klientui: 

— Šitie irgi atpažint lavono buvo atėję. Visi vienodai 
reaguoja. 

Jam, įsikūrusiam priešpriešiais Teismo medicinos institutą, 
tai buvo įprastas kasdienis reiškinys. 


II skyrius 
BUTELIŲ LAKAS 


Kai Megre įžengė į didįjį koridorių Orfevrų krantinėj, 
jo akių vyzdžiuose akimirką striuoksėjo saulės kiškučiai: mat, 
netgi šitą koridorių, pilkiausią ir blausiausią pasauly, šiandien 
aplankė saulutė, bent jau spindinčių dulkelių srautu. 

Palei kabinetų duris ant suolų be atlošo laukė žmonės, 
vienas kitas su antrankiais. Megre buvo beeinąs į viršininko 

kabinetą atreferuoti apie radinius Valmi krantinėje, tik kaž- 
koks vyriškis pakilo ir, pridėjęs ranką prie skrybėlės, pasakė 
„saliut“. 

Familiariai, kaip metų metais kasdien susitinką žmonės, 
Megre jam šūktelėjo: 

— Na, Vikonte, ką jūs į tai pasakysit? Jūs, amžinai besi- 
skundžiantis, kad tik paleistuvės randamos sukapotos ga- 
balais... 

Tasai, kurį visi vadindavo Vikontu, nėmaž neparaudo, nors 
užuominą tikriausiai suprato. Jis buvo pederastas, tiesa, per- 
daug nesiafišuojantis. Daugiau kaip penkiolika metų jis „,do- 
rodavo“ Orfevrų krantinės „medžiagą“ vienam Paryžiaus laik- 
raščiui, spaudos agentūrai ir kokiai dvidešimčiai provincijos 
dienraščių. 

Jis paskutinis dar rengėsi, kaip kad rengdavosi bulvarinėse 
pjesėse šio amžiaus pradžioje, ir monoklis juodu plačiu kas- 
pinu tabalavo jam ant krūtinės. Gal-būt, dėl to savo monok- 
lio, kuriuo beveik niekad nesinaudojo, jis ir buvo gavęs Vi- 
konto pravardę. 

— Ar galvos dar nesužvejojo? 

— Mano žiniomis — ne. 

— Aš ką tik skambinau Žiudeliui, jis sako, kad nerasta. 
Jei bus kas naujo, neužmirškit manęs, komisare. 

Jis vėl atsisėdo ant suolo, o Megre nuėjo į viršininko ka- 
binetą. Pro atdarą langą čia irgi matėsi Sena plaukiančios 
baržos. Juodu šnekėjosi kokią penkiolika minučių. 

Įėjęs į savo kabinetą, Megre rado ant biuvaro padėtą raš- 
telį, ir iškart jam buvo aišku, nuo ko jis. Kaip ir manė, tar- 
dytojas Komeljo prašė jį atėjus tučtuojau jam paskambintį. 

— Čia kalba komisaras Megre, ponas tardytojau. 

— Laba diena, Megre. Jūs tiesiai iš kanalo? 

— Iš Teismo medicinos instituto. 

— Daktaras Polis tenai? 

— Šiuo momentu jis žarnynu užsiėmęs. 

— Aš manau, kad lavono tapatybė dar nenustatyta? 

— Tai beveik neįmanoma, nes nėra galvos. Nebent atsi- 
tiktinai, ,, 

— Kaip tik apie tai ir noriu su jumis pasišnekėti. Papras- 
tos bylos eiga, kai aukos tapatybė nekelia abejonių, daugmaž 
aiški. Jūs manęs atidžiai klausotės? Šitoje byloje, priešingai, 
nežinia, kas ryt ar poryt, ar už valandos gali iškilti. Reikia 
tikėtis staigmenos, netgi nėmaloniausios, ir mes turime būti 
1tin atsargūs. 

Komeljo ryškiai tarė kiekvieną skiemenį ir gėrėjosi savo 
balsu. Visa, ką jis darė ir sakė, buvo „nepaprastai“ svarbu. 

Praktikoje daugumas tardytojų nesiima bylos tol, kol poli- 
cija jos neišnarplioja. O Komeljo pats nuo pat pradžių vado 
vauja operacijoms ir, gal būt, dėl to vis baiminasi komplika- 
cijų. Jo svainis — žymus politinis veikėjas, vienas iš keleto 
parlamento narių, kuriuos rasi beveik kiekvienoj ministerijoj. 
Komeljo mėgdavo sakyti: 

— Suprantat, dėl jo mano padėtis yra kur kas opesnė, ne- 
gu bet kurio kito teismo pareigūno. 

Megre galų gale jo atsikratė, pažadėjęs pranešinėti tuojau 
pat kiekvieną naują žinelę, šįvakar kad ir į namus. Jis per- 
žvelgė savo korespondenciją, nuėjo į inspektorių kabinetą pa- 
rinkti, ką iš jų galima pasiųsti įvairiais bėgamaisiais reikalais. 

— Šiandien antradienis? 

— Taip, patrone. 

Jei daktaro Polio pirmutiniai apskaičiavimai teisingi ir jei 
lavonas išbuvo Sen-Marteno kanale apie keturiasdešimt aštuo- 
nias valandas, tai nusikaltimas turėjo įvykti sekmadienį, be 
abejo, vakare arba naktų, nes sunku patikėti, kad kas nors 
būtų įmetęs tuos nelemtuosius pakus vidury šviesios dienos 
mažiau kaip už penkių šimtų metrų nuo policijos nuovados. 

— Tai tu, ponia Megre?— linksmai tarė jis savo žmonai, 
kai toji atsiliepė telefonu.— Pusryčių aš nepareisiu. Ką turi 
išvirus1? 

Troškinta aviena su pupelėm. Jis nesigaili, nes tai per- 
daug sunkus valgis tokią dieną, kaip ši. 

Jis paprašė pakviesti prie telefono Žiudelį. 

— Nieko naujo? 

— Viktoras šiuo metu užkandžiauja laive. Turim visą kūną 
be galvos. Jis klausia, ar jam toliau ieškoti. 

— Žinoma. 

— Mano vyrukai ėmėsi darbo, bet kol kas nieko tikslaus. 
Sekmadienio vakare buvo peštynės vienam bare Rekole gat- 
vėj. Ne, ne pas Popolį. Toliau, prie Sen-Marteno priemiesčio. 
Viena namsargė skundžiasi, kad dingęs jos vyras, bet jau 
daugiau kaip prieš mėnesį, ir požymiai ne tie. 

— Aš manau pasisukinėti ten po pietų. 

Susiruošęs eiti pusryčiauti į „„Dofino“ alinę, jis pravėrė 
inspektorių kabineto duris. 

— Einam, Lapuentai? 

Jis puikiausiai galėjo apsieiti be jaunojo inspektoriaus ir 
vienas atsisėsti už savo staliuko mažam Dofino aikštės resto- 
ranėly. Ta mintis jam toptelėjo galvon, kai juodu tylėdami 
ėjo krantine. Jis nusišypsojo, prisiminęs vieną jam užduotą 
klausimą. Jo bičiulis daktaras Pardonas, gyvenąs Popenkuro 
gatvėj, kuris sykį per mėnesį kviečiasi Megre su žmona pietų, 
vieną vakarą kuo rimčiausiai paklausė: 

— Pasakykit man, Megre, kodėl policininkai civiliniais dra- 
bužiais visad vaikšto dviese kaip vandentiekininkai? 

Mintis, niekad jam neatėjusi į galvą, ir, reikia pripažinti — 
teisinga. Jis pats retai kada imasi tirti nusikaltimą vienas, be 
kurio nors savo inspektoriaus. 

Megre pasikrapštė galvą. 

— Aš martau, kad pirmasis argumentas siekia tuos laikus, 
kada Paryžiaus gatvės buvo nesaugios ir kada drąsiau buvo 
dviese, ne vienam, leistis į kai kuriuos kvartalus, ypač naktį. 

Tai tebegaliojo tam tikrais atvejais ir dabar, pavyzdžiui, 
vykstant suimti ar į įtartinas vietas. Tačiau Megre nesiliovė 
svarstęs to klausimo. 


— Yra ir antras argumentas, lygiai taip pat svarus sura- 
šant protokolą Orfevrų krantinėj. Jei liudijimą bus girdėjęs 
vienas policininkas, tai įtariamasis visada galės paskui pa- 
neigti ką buvo kalbėjęs prieš savo norą. Prisiekusiųjų teismui 
dviejų patvirtinimas svaresnis, negu vieno. 

Tas irgi įsiskaitė, bet Megre vis dar buvo negana. 

— Praktišku požiūmnų tai beveik būtinybė. Pavyzdžiui, ką 
nors sekant kartais prireikia paskambinti telefonu, o jokiu 
būdu negalima išleisti iš akių stebimojo asmens. Arba jisai 
įsmunka į pastatą su keliais įėjimais. 

Šypsodamas kaip ir Megre, Pardonas paprieštaravo: 

— Kai man pateikia keletą argumentų, aš linkęs manyti 
j0g nė vienas pats savaime nėra pakankamas. 

Megre į tai atsakė: 

— Tada aš kalbėsiu už save. Aš beveik visada prašau in- 
spektorių lydėti, kad man nebūtų nuobodu. 

Šito atsitikimo jis nepapasakojo Lapuentui, nedera rodyti 
skepticizmą dirbant su jaunais žmonėmis, o Lapuentas dar 
buvo kupinas užsidegimo. Pusryčiai praėjo maloniai, ramiai; 
kiti inspektoriai ir komisarai patraukė į barą, keturi ar penki 
valgė salėje. | 

— Jūs manot, kad galvą įmetė į kanalą ir kad ją suras? 

Megre susizgribo papurtęs galvą. Iš teisybės jis šito dar 
nebuvo kaip reikiant apsvarstęs. Atsakymas buvo instinktyvus. 
Jis nebūtų galėjęs pasakyti, kodėl jam atrodė, kad naras Vik- 
toras veltui kapstosi Sen-Marteno kanalo dumble. 

— „Ką su ja būtų galėję padaryti? 

To jis nežinojo. Gal įdėjo į valizą ir atidavė saugoti, pa- 
vyzdžiui, Rytų stotyje, čia pat pašonėje, ar Šiaurės stotyje, 
kuri irgi ne per toliausia. Arba išsiuntė kokiu provincijos ad- 
resu vienu iš tos daugybės greitųjų furgonų, kuriuos komisa- 
ras mato stovint vienoje iš gatvių, aisiremiančių į Valmi 
krantinę. Jis dažnai mato tuos raudonus ir žalius furgonus, 
važiuojančius per miestą plentų link, bet jų prirašymo vietos 
nežino. Stovi jie prie kanalo, Teražo gatvėj. Kažkuriuo metu 
rytą jis jų suskaičiavo daugiau lcaip dvidešimt, ir visi buvo 
su užrašu: Rule ir Langlua transporto kontora ,„Zenitas“. 

Atsąkymas rodė, kad Megre nieko ypatingo negalvojo. Jis 
domėjosi byla, bet be didelio užsidegimo. Domėjosi išimtinai 
dėl to, kad seniai nebuvo dirbęs kanalo apylinkėse. Savo me- 
tu, iš pat pradžių, jam buvo pažįstama kiekviena kvartalo gat- 
vė, lygiai kaip ir daugybė siluetų, slankiojančių vakarais ša- 
ligatviu. 

Jiems dar tebesėdint už stalo ir geriant kavą, Megre pa- 
kvietė prie telefono. Skambino Žiudelis. 

— Nežinau, ar gerai padariau jus sutrukdęs, patrone. Dar 
negalima sakyti, kad pėdsakas rastas. Vienas iš maniškių, 
Blanpenas, kurį pastačiau netoliese gelbimosios liemenės, su- 

sidomėjo prieš kokią valandą vienu vaikinu su triračiu. Jis 
tarėsi jį jau matęs rytą, paskui po pusvalandžio vėl ir taip 
iš kelių kartų rytmečio bėgyje. Stoviniavo krantinėje ir kitų 
smalsuolių, bet tasai, pasak Blanpeno, laikėsi nuošaliau ir at- 
rodė labiau už kitus susidomėjęs. Paprastai prekių išvežioto- 
jas turi maršrutą ir negali gaišuoti. 

— Blanpenas paklausė, ko jam reikia? 

— Jis ketino taip padaryti, pasuko prie jo kuo ramiausiai, 
kad neišgąsdintų. Bet, jam nužengus vos keletą metrų, vai- 
kinas, didžiausios baimės pagautas, užšoko ant savo triračio 
ir strimagalviais pasileido Rekole gatvės link. Blanpenas ne- 
turėjo savo žinioj nei automobilio, nei jokios kitos susisieki- 
mo priemonės. Tuščios buvo jo pastangos sučiupti bėglį, pra- 
eiviai atsigręždami žiūrėjo į jį, o triratininkas dingo judriose 
Sen-Marteno priemiesčio gatvėse. 

Abu valandėlę tylėjo. Labai neaišku, žinoma. Tai gali nie- 
<o nereikšti, o gali būti ir siūlo galas. į 

— Blanpenas įsidėmėjo, kaip jis atrodo? 

— Taip. Aštuoniolikos dvidešimties metų vaikinas, raudon- 
skruostis, matyt, iš kaimo. Šviesiais ilgokais plaukais, odine 
striukę užsivilkęs ant megztinio apvalia apykakle. Blanpenas 
nespėjo perskaityti užrašo ant triračio. Vienas žodis baigėsi 
„mai“. Mes dabar kaip tik peržiūrinėjam sąrašus, kas iš kvar- 
talo komersantų galėtų laikyti prekių išvežiotoją su triračiu. 

— Ką sako Viktoras? 

— Kad nuo to laiko, kai jam moka, jam vis tiek ar būti 
po vandeniu, ar viršuj, bet jis įsitikinęs, kad veltui gaišta. 

-— Dykvietėse nieko? 

— Kol kas — ne. 

— Tikiuosi netrukus gauti su gydytojo raportu smulkes- 
nių žinių apie mirusįjį. 

Jam jas pranešė telefonu į kabinetą apie pusę trijų. Ofi- 
cialųjį raportą Polis jam atsiųsiąs vėliau. 

— Jūs žymitės, Megre? 

Tasai prisitraukė bloknotą. 

— Tai tik sprendimai iš akies, bet gan arti teisybės. Visų 
pirma šiai to jūsų vyro požymiai, kiek įmanoma nustatyti 
neturint jo galvos. Ugio nedidelio, apie metrą šešiasdešimt 


11 Pirmoji Megre užduotis 161 


septynis. Trumpo, storo kaklo ir — turiu pagrindą manyti — 
plataus veido su tvirtu žandikaulių. Plaukai tamsūs, pasmil- 
kiniuos gal vienas kitas jau baltas, bet nedaug. Svoris: 74 kg. 
Iš išvaizdos turėjo būti kresnas, greičiau petingas, nei apva- 
lus, greičiau raumeningas, nei riebus, nors jau einąs pilnyn. 
Kepenys rodo jį buvus smarkų gėrovą, bet nemanau, kad gir- 
tuoklį. Veikiau iš tų, kurie kas valandą ar kas pusvalandį 
išmeta stiklą, ypač balto vyno. Beje, aš radau skrandyje 
baito vyno. 
-— Tr maisto? 


— Taip. Mūsų laimė, kad tai būta sunkiai virškinamo val- 
go. Jo paskutiniai pusryčiai ar paskutiniai pietūs buvo kėpta 
kiauliena su pupelėm. 

— Kiek laiko prieš mirtų? 

— Aš sakyčiau prieš kokias dvi valandas ar dar su puse. 
Iškrapštęs kojų ir rankų panagėse susikaupusias medžiagas, 
pasiunčiau į laboratoriją. Moersas jums tiesiogiai padarys 
pranešimą. 

— O randai? 

— Aš lieku prie savo nuomonės, kurią pareiškiau ryte. 
Apendektomija daryta prieš penkerius šešerius metus gero 
chirurgo, sprendžiant iš kvalifikuoto darbo. Smulkių šratukų 
žymės bene būsiančios dvidešimt metų senumo, bet aš linkes 
duoti dveja tiek. 

— Amžius? 

— Tarp penkiasdešimties ir penkiasdešimt penkerių. 

— Vadinasi, jam kliuvo iš medžioklinio šautuvo, kai bu- 
vo dar vaikas? 

— Tokia mano nuomonė. Apskritai jo būta patenkinamos 
sveikatos, jei ne kepenų užsikimšimas, kurį aš jums jau api- 
būdinau. Širdis ir plaučiai sveiki. Kairiajam plauty yra su- 
randėjimas nuo labai seniai persirgtos tuberkuliozės. Dažnai 
pasitaiko, kad vaikai ar kūdikiai nepastebimai perserga leng- 
va tuberkuliozės forma. O dabar, Megre, jei jūs trokštat dau- 
giau, atneškit man galvą, ir aš padarysiu visa, ką išgaliu. 

— Galvos dar nerado. 

— Vadinas, neberas. 

Jis patvirtino Megre nuomonę. Orfevrų krantinėj tam tikri 
įsitikinimai yra virtę aksiomomis. Pavyzdžiui, tas faktas, kad 
beveik visada, kaip taisyklė, tik paskutinės rūšies kekšės ka- 
pojamos į gabalus. Arba taip pat faktas, jog tam tikras skai- 
čius liemenų surandama, o galvų labai retai. 

Nėr ko aiškintis, kodėl taip yra, bet kiekvienas tuo tiki. 

— Jei manes kas ieškos, — nuėjęs pasakė inspektorių kabi- 
nete,— aš būsiu viršuj, laboratorijoj. 

Iš lėto užkopė jis į Teisingumo rūmų palėpes, kur rado 
Moersą, pasilenkusį ant mėgintuvėlių. 

— Vargsti su „mano“ lavonu?— paklausė. 

— Tyrinėju Polio atsiųstus pavyzdžius. 

— Kokie rezultatai? 

Kiti specialistai dirbo didžiulėje salėje; vienam kampe sto- 
vėjo manekenas, kuriuo naudojamasi atkurti situacijai, pavyz- 
džiui, įsitikinti, kad peilio smūgis galėjo būti smogtas tik iš 
tokios ar tokios padėties. | 

— Man atrodo, — sumurmėjo Moersas, kuris visad kalbėda- 
vo pusbalsiu lyg bažnyčioj — kad tasai jūsų vyriškis 'mažai 
teišeidavo į gatvę. 

— Kodėl? 

— Aš ištyriau iš kojos nykščių panagių iškrapštytas me- 
džiagas. Taigi galiu jums pasakyti, kad paskutinės jo nešio- 
tos kojinės buvo vilnonės, tamsiai mėlynos. Aš randu taip 
pat tūbo žymių,— to tūbo, iš kurio siuvamos vadinamos ša- 
rantietiškos šlepetės. Iš to darau išvadą, kad/ žmogus dau- 
giliausia avėdavo šlepetėm. 

— Jeigu taip yra, Polis mums turėtų tai patvirtinti, nes, 
metų metais vaikštant su šlepetėmis, deformuojasi koja, bent 
taip mane įtikinėja žmona, kuri nuolat kartoja... 


Nebaigęs sakinio, pabandė susisiekti su Teismo medicinos 
institutu, bet daktaras Polis jau buvo išėjęs; pagaliau šiaip 
taip prisiskambino jam į namus. 

— Čia Megre. Vienas klausimas, daktare, ryšium su Moerso 
pastaba. Ar jums nepasirodė, kad mūsų žmogėnas dažniau 
vaikščiodavo su.šlepetėmis, negu su bateliais? 

— Perduokit Moersui, kad aš jį sveikinu. Ką tik jums vos 
nepasakiau šito, bet nusprendžiau, kad spėjimas perdaug mig- 

lotas, ir, ko gero, dar užvesiu jus ant netikro kelio. Apžiū- 
mnėjant kojų pėdas, man dingtelėjo, ar tik jo nebūta kel- 
nerio. Jų, kaip ir metrdotelių, kaip ir... policininkų, ypač 
eismą tvarkančių, kojos padas turi polinkį deformuotis, ne 
nuo vaikščiojimo, o nuo ilgo stovėjimo stačiom. 

— Jūs man sakėt, kad rankų nagai buvo neprižiūrimi. 

— Visai teisingai. Metrdotelis tikriausiai negalėtų būti juo- 
dom panagėm. 

— Nei didelės alinės ar padorios kavinės kelnens. 

— Moersas nieko daugiau nerado? 

— Kol kas ne. Ačiū, daktare. 

Megre dar kokią valandą slampinėjo po laboratoriją, pasi- 
lenkdamas čia prie vienų, čia prie kitų. 

— Jei jums įdomu, panagėse yra taip pat žemių, susimai- 
šiusių su salietra. 

Moersas kaip ir Megre gerai žinojo, kur dažniausiai aptin- 
kama tokio mišinio: rūsy, ypač drėgnam. 

— Truputis ar daug? 

— Tai mane ir stebina. Atrodo, kad jo taip susitepta ne 
viena proga. 

— Kitaip sakant, jo nuolatos laipiota į rūsį? 

— Tai tik hipotezė. 

— O rankos? 

— Rankų panagėse randama ta pati medžiaga, tik su ki- 
tom priemaišom, su smulkiom raudono lako skeveldrėlėm. 

— Panašaus, kuriuo užlakuojami vyno buteliai? 

— Taip. 

Megre beveik nusivylė, nes tyrimas darėsi perdaug lengvas. 

— Žodžiu, bistro!— sumurmėjo jis. 

Ir jis sau vienas pamanė, ar tik reikalas nebus baigtas dar 
šį vakarą. Vėl prisiminė juodbruvę liesą moterį, kuri jiems 
pylė vyno rytą. Jinai jį labai -nustebino, ir jis kokius du ar 
tris kartus per dieną apie ją pagalvojo, nesiedamas, žinoma, 
su vyriškių, sukapotu į gabalus; šiaip įstrigo į galvą, nes 
pasirodė kažkokia nepaprasta. 

Išraiškingų žmonių netrūksta tokiam kvartale, kaip Valmi 
krantinė. Bet retai pasitaiko sutikti šios rūšies inertiškumą, 
kokį Megre konstatavo šioje moteryje. Tai sunkiai išaiškiną- 

ma. Daugelis žmonių, į tave žiūrėdami, kažkuo su tavim ap- 
sikeičia, tegul ir nedaug kuo. Užsimezga kontaktas, net jeigu 
tasai kontaktas tėra savotiškas iššūkis. 

Su ja, priešingai, — ničnieko. Ji priėjo prie bufeto nenu- 
stebusi, neišsigandusi, ir ką nors daugiau išskaityti jos veide, 
be to, matyt, amžino nuovargio, buvo neįmanoma. 

„Kad tai bent būtų abejingumas? 

Gerdamas Megre keliskart giliai žvelgė jai į akis, bet nie- 
ko neaptiko, vyzdžiai nė nesukrutėjo, tiesiog nereagavo. 

Tai nebuvo neprotingos būtybės pasyvumas, Ir juo labiau 
ji nebuvo giria ar vartojus narkotikų, bent jau šiuo momentu. 
Jau rytą jis buvo sau davęs žodį ateiti dar sykį į ją pasižiū- 
rėti, kažko nesužinos, tačiau susidarys vaizdą, kokia klientūra 
čia lankosi. 

— Jums kilo mintis, patrone? 

— Gal ir taip. 

— Sakot, lyg tai jums būtų nemalonu. 

Megre į kalbas nesileido. Ketvirtą valandą jis pasišaukė 
Lapuentą, kuris dirbo kanceliarinį darbą. 

— Gal palydės: mane? 

— Pre kanalo? 

— Taip. 

— Manau, kad jau spėjo išdezinfekuoti automobilį. 

Moterys jau puošėsi šviesiomis skrybėlėmis; šį sezoną do- 
minavo raudona — ugniažiedės aguonos — spalva. Po oranži- 
niais ar dryžuotais terasų tentais beveik visi staliukai užimti, 
ir Žmonės vaikščiojo smagesniu žingsniu nei prieš savaitę. 

Valmi krantinėj jie išlipo iš automobilio netoliese sambūrio: 
aišku, kad ties ta vieta Viktoras vis teberausia kanalo dugną. 
Žiudelis buvo ten. 

— Nieko? 

— Nieko. 

— Nei drabužių nerasta? 

— Mes nusitvėrėm virvės. Jei jūs laikot reikalinga, mes pa- 
siųsim ją į laboratoriją. Pažiūrėti tai paprasta stora virvė, 
kokią vartoja dauguma prekybininkų. Jos reikėjo nemažai 
tiems įvairaus dydžio pakams surišti. Aš pasiunčiau vieną 
vyruką apsiklausinėti aplinkinėse geležies prekių krautuvėse. 

Kol kas jokių rezultatų. O laikraščiai, iš išdžiovintų skiaučių 
sprendžiant, daugiausia praeitos savaitės. 

— Šviežiausias kokios datos? 

— Šeštadienio ryto. 

— Ar tu žinai bistro, tuoj už Teražo gatvės, šalia farmaci- 
jos gaminių laboratorijos? 

— „Kalasas“? 

— Pavardės vitrinos lange gerai neįžiūrėjau. Salė mažytė, 
tamsi, reikia nusileisti keliais laiptukais žemyn, vidury didelė 
anglim kūrenama krosnis, juodas dūmtraukis eina beveik per 
visą kambarį. 

— Taip ir yra. ,„(Omeras Kalasas“. 

Kvartalo inspektoriai žino tas užeigas geriau, negu Orfevrų 
krantinėj. 

-— Kokios rūšies? — paklausė Megre, žiūrėdamas į oro bur- 
buliukus, kurie rodė Viktoro kelią kanalo dugne. 

— Rami. Neatsimenu, kad būtų turėję nemalonumų su 
mumis. 

— Omeras Kalasas kiles iš kaimo? 

— Greičiausiai. Galėčiau pasitikrinti rejestruose. Daugumas 
bistro laikytojų — buvę liokajai ar kūrikai, kurie, atvykę į Pa- 
ryžių, veda virėjas ir galiausiai atidaro savo užeigėlę. 

— Jie seniai čia? 

— Dar prieš mano paskyrimą į šitą kvartalą. Kiek atsimenu, 
bistro visad buvo toks, kokį matėte. Jis yra beveik priešais 
policijos nuovadą, ir man užsinorėjus stiklo balto vyno, reikia 
tik pereiti lieptelį. Jų baltas vynas geras. 

— Paprastai ten šeimininkas aptarnauja? 

— Dažniausiai. Išskyrus popietes, kada eina lošti biliardo 
į alinę Lafajeto gatvėj. Jis aistringas biliardininkas. 

— Kai jo nebūna, žmona stoja už bufeto? 

— Taip. Jie neturi nei namų darbininkės, nei padavėjo. 
Aš lyg „prisimenu, kad vienu tarpu jie turėjo tarnaičiukę, bet 
kur ji dėjos, nežinau. 

— Kokia jų klientūra? 

— Sunku pasakyti,— tarė Žiudelis, kasydamasis pakaušį.— 
Kvartalo bistro klientūra daugmaž vienoda. Ir tuo pačiu kiek- 
vieno skirtinga. Pavyzdžiu, ,„Popolio“ bariuke prie šliuzo 

triukšminga nuo ryto iki vakaro. Girtuokliauja, rėkaloja, dū- 
mija. Užsukę aštuntą vakaro, visad rasit tris keturias moteris, 
irgi nuolatines lankytojas. 

— O kaip ,„Omero Kalaso“ bistro? 

— Visų pirma, jis truputį iš kelio. Paskui ten nykiau, liūd- 
niau. Kad ten nelinksma, patys gavot įsitikinti. Rytą užeina 
išgerti aplinkinių statybų darbininkai, vidurdienį kai kas at- 
sineša savo valgį ir užsisako stiklinėlę baltojo. Popiet ramiau, 
kaip sakiau, dėl to, kad iš kelio. Be abejo, ta dingstim Omeras 
ir pasirinko laiką palošti biliardą. Tada vienas kitas retkar- 
čiais teužeina. Paskui, aperityvo valandą, vėl pagyvėja. 

Man yra pasitaikę praverti duris vakare. Kiekvieną sykį aš 
matydavau už vieno stalo lošiant kortomis ir porą vyrų — 
ne daugiau — stovint už bufeto. Tai viena iš tų užeigų, kur 
nenuolatinis klientas, atrodo, varžo esančiuosius. 

— Omerai vedę? 

— Aš niekad sau nekėliau tokio klausimo. Lengva patik- 
rinti. Galim tuoj eiti į komisariatą ir peržiūrėti rejestrus. 

— Jūs man paskui pranešit. Omeras Kalasas, regis, išvykęs? 

— O! Ar jinai pati sakė? 

-— Taip. 

Brolių No barža šiuo metu jau prisišvartavo Arsenalo kran- 
tinėj, kur kranai pradėjo skaldos iškrovimą. 

— Būtų gerai, kad jūs sudarytumėt apylinkės bistro sąra- 
šą, ypač tų, kurių šeimininkų ar oficiantų nuo sekmadienio 
nėra. 

— Jūs manot, kad... 

— Mintis Moerso. Ir, gal būt, gera. Aš eisiu ten pasi- 
vaikštinėti. 

— Į „Kalasą“? 

— Taip. Eini, Lapuentai? 

— Ar Viktorui liepti rytoj ateiti? 

— Aš manau, kad tai būtų mokesčių mokėtojų pinigų mė- 
tymas į vandenį. Jeigu nieko nerado šiandien, vadinasi, nie- 
ko ten nėra. 

— Jis irgi taip mano. 

— Tegul jis meta ieškojęs, kai jam atrodys gana, ir tegul 
neužmiršta rytoj atsiųsti savo raportą. 

Eidamas pro Teražo gatvę, Megre užmetė akį į furgonus, 
stovinčius priešais didžiulius vartus su užrašu „Rule ir 
Langlua“. 

— Aš vis save klausiu, kiek file jų turi. ..— sumurmėjo jis, 
balsiai galvodamas. 

— Ko?— paklausė Lapuentas. 

— Furgonų. 

— Kada tik aš važiuoju automobiliu į kaimą, visad juos 
sutinku kelyje, juos velnioniškai sunku pralenkti. 

Kaminai dabar buvo nusidažę ne rausvai kaip rytą, o tam- 
siai raudonai nuo besileidžiančios saulės spindulių, ir dangu- 
716 jau ryškėjo blyški žaluma, tokia pat ar beveik tokia pat 
žaluma, kokią gauna jūra dienai baigiantis. 

— Jūs manot, patrone, kad moteris būtų -galėjus tai pa- 
daryti? 

Jis galvojo apie juodbruvę liesą moterį, kuri juos aptar- 
navo rytą. 

— Galimas daiktas. Iš kur aš galiu žinoti? 

Matyt, ir Lapuentas manė, kad bus labai lengva. Kai tyri- 
mas susikomplikuoja ir problema niekaip nesiduoda išspren- 
džiama, visi Orfevrų krantinėj, pradedant Megre, darosi su- 
rūgę ir nekantrūs. Jei, priešingai, paaiškėja, kad atvejis, iš 
pradžių atrodęs sunkus, yra paprastas ir banalus, tie patys 
inspektoriai ir tas pats komisaras neįstengia nuslėpti savo 
nusivylimo. 

Juodu priėjo bistro. Kadangi lubos Žemos, vidury buvo 
tamsiau, negu kituose bistro, ir virš bufeto jau degė lempa. 

Ta pati moteris, kaip rytą, ir taip pat vilkinti, aptarnavo du 
klientus, pažiūrėti tarnautojus, ir nė nekrūptelėjo, pažinusi 
Megre ir jo draugą. 

— Ko jums?— tiek tepaklausė ir nė nenusišypsojo. 

— Baltojo. 

Trys ar keturi neužkimšti buteliai stovėjo cinkiniam bake 
už bufeto. Laikas nuo laiko, matyt, juos rūsyje prileidžia 
vyno iš statinės. Šalia bufeto asla nebuvo išklota raudonom 
plytelėm, ir matėsi pakeliamos durelės — metras iš metro — 
į pusrūsį. 

Megre ir Lapuentas nesisėdo. Iš nugirstos šnekos jie spėjo, 
kad vyrai šalia jų ne tarnautojai, o sanitarai, ir eina šiąnakt 
budėti į Sen-Lui ligoninę anapus kanalo. Vienas iš jų, matyt, 
nuolatinis klientas, nutaikęs akimirką, pasiteiravo šeimininkę: 

— Kada grįžta Omeras? |; 

— Žinot, kad jis man niekada nesisako. 

Ji kalbėjo nesutrikdama, tuo pačiu abejingų balsu, kaip 
rytą su Megre. Ruda katė tebegulėjo prie krosnies, gal nė 
nebuvo pajudėjusi. 

— Dabar, rodos, ieško galvos!— pasakė tasai, kuris kreipė- 
si į šeimininke. 

Sulig tais žodžiais pasilenkė į Megre ir jo draugą. Gal jis 
juos buvo pastebėjęs prie kanalo? O gal tiesiog spėjo, kad 
tai policininkai? 

— Dar nesurado, a?— kreipėsi jau tiesiai į Megre. 

— Dar ne. 

— Manot, kad ras? 

Antrasis stebėjo komisaro veidą ir galiausiai tarė: 

— Ar tik jūs nebūsit komisaras Megre? 

— Taip. 

— Aš taip ir pamaniau. Dažnai esu matęs jūsų Nnuotrau- 
kas laikraščiuose. 

Moteris nė nekrustelėjo, atrodė, negirdėjo. 

— Tai gražiausia, vyrą ėmė ir sukapojo! Eime, Žiuljenai? 
Kiek aš jums moku, ponia Kalas? 

Jie išėjo, linktelėję Megre ir Lapuentui. 

— Iš ligoninės personalo jūs daug turit klientų? 

— Vieną kitą, — tiek ji teatsakė. 

— Jūsų vyras išvažiavo sekmadienio vakare? 

Ji žiūrėjo į jį bereikšmiu žvilgsniu ir tuo pačiu abejingu 
balsu tarė: 

— Kodėl sekmadienį? 

— Nežinau. Aš, rodos, taip nugirdau. .. 

— Jis išvažiavo penktadienį popiet. 

— Ar daug žmonių buvo bare, kai jis išėjo iš namų? 

Ji lyg ir susimąstė. Megre rodės, tarytum jos čia visai 
nėra, arba kad ji tiek abejinga tam, kas šnekama, kad beveik 
panėši į somnambulą. 

— Popiet čia niekad nebūna daug žmonių. 

— Neatsimenat, kas buvo? 

— (Gal vienas kitas ir buvo. Aš nežinau. Neatkreipiau dė- 
mesio. 

-— Daiktų jis buvo pasiėmęs? 

— Žinoma. 

— Daug? 

— Savo valizą. 

— Kaip buvo apsirengęs? 

— Pilku kostiumu. Rodos. Taip, pilku. 

— Jūs žinot, kur jis šiuo metu? 

— Ne. 

— Nežinot, kur jis išvažiavo? 

-— Tiek težinau, kad turėjo važiuoti traukiniu į Puatje, o iš 
ten autobusu į Sent-Obeną ar į kokį kitą apylinkės kaimą. 

— Jis sustoja smuklėj? 

— Paprastai ten. 

— Ar nepasitaiko, kad apsinakvotų pas draugus ar gimi- 
nes? Ar pas vyndarius, kurie jam tiekia vyną? 

— Aš neklausinėju. 

— Žodžiu, jeigu jums skubiai jo prireiktų kokiu svarbiu 
klausimu ar i1mtumėt ir susirgtumėt, jūs negalėtumėt jo įspėti? 

Toji mintis jos nei nustebino, nei išgąsdino. 

— Parvažiuos pats, niekur nedings neparvažiavęs,— atsakė 
11 monotonišku dusliu balsu.— Jums to pat? 

Abu stiklai buvo tušti, ir jinai juos pripylė. 


III skyrius 
VAIKINAS SU TRIRAČIU 


Siaip ar taip, ši apklausa buvo viena iš apgaulingiausijų 
Megre apklausų. Beje, teisybę sakant, anokia čia apklausa, 
kadangi gyvenimas bariuke ėjo savo vaga. Ilgai gurkšnojo ko- 
misaras su Lapuentu vyną stati prie bufeto kaip klientai. Fak- 
tiškai jie Ir buvo kaip klientai. Jei neseniai vienas sanitaras, 

Jį pažinęs, ištarė garsiai jo vardą, tai pats komisaras, kreip- 
damasis į ponią Kalas, nė žodeliu nedavė suprasti, kad jis 
čia — oficialus asmuo. Jis ją paklausdavo šio bei to, paskui 
ilgai tylėdavo, o toji neklausiama nesileido į kalbas su juo. 

Valandėlę jinai juos paliko salėje vienus, o pati dingo už 
galinių durų, kurias tik pridarė. Matyt, ten buvo virtuvė. 
Ji užkaitė puodą ant ugnies. Tuo tarpu įėjo seneliukas, tur 
būt, nuolatinis lankytojas, tiesiai patraukė prie kampinio sta- 
liuko ir išsiėmė iš spintelės domino. 

Virtuvėje būdama, išgirdo domino kauliukus maišant ant 
stalo, lyg žmogelis būtų ketinęs vienas pats lošti. Nepasisvei- 
kinusi sugrįžo, įpylė į stiklinę rausvo aperityvo ir nunešusi 
pastatė priešais klientą. 

Tasai kažko laukė; nepraėjo nė kelių minučių, ir kitas se- 
neliukas, tikriausiai brolis, nes buvo labai panašus, atsisėdo 
priešais jį. 

— Pavėlavau? 

— Ne, aš pasiankstinau. 

Ponia Kalas įpylė į stiklinę kitokios rūšies aperityvo, vis 
taip pat tylėdama, lyg pantomimoj. Eidama paspaudė perjun- 
giklį: gale salės užsidegė antra lempa. 

— Jinai jums neduoda ramybės?— sušnabždėjo Lapuentas 
komisarui į ausį. 

Ne nerimą, o susidomėjimą jautė Megre, sakytum seniai 
nebuvo turėjęs progos pasidomėti žmogumi. 

Argi jaunystėje, svajodamas apie ateitį, jis negalvojo apie 
vieną idealią profesiją, kurios, deja, realiam gyvenime nėra? 
Jis niekam to nesisakė, netgi pats sau garsiai nebuvo ištaręs 
tų trijų žodžių, kad norėtų būti „žmonių likimų taisytoju“. 

Įdomu, beje, kad, dirbant policijoje, jam dažnai tekdavo 
grąžinti į savo vietą Žmones, gyvenimo vylių nuvestus krei- 
vais keliais. Dar įdomiau, kad pastarųjų metų bėgyje atsirado 
viena nauja profesija, truputėlį panaši į jo įsivaizduotąją: pro- 
fesija psichoanalisto, kuris stengiasi atskleisti žmogui, kas 
jis yra 1š tikrųjų. 

Jei kas aiškiai buvo ne savo vietoje, tai ši moteris, kuri 
tylėdama vaikščiojo ten ir atgal, ir niekas nebūtų atspėjes, 
ką ji galvoja, ką jaučia. 

Tiesa, jis jau buvo aiskleidęs vieną jos paslaptį, jei galima 
vadinti paslaptim dalyką, be abejo, visiems baro klientams ži- 
nomą. Dar dukart ji pasišalino į galinį kambarį, ir antrąjį 
kartą komisaras puikiai girdėjo, kaip sugrikšėjo traukiamas 
kamštis. 

Ji gėrė. Dievaži, girtos ir protą pametusios niekada j0s 
niekas nematė. Kaip tikri nebe pagydomi alkoholikai ji žinojo, 
kiek jai reikia, ir palaikydavo tą saikingą būseną, savotišką 
abejingumą, kuris iš pirmo žvilgsnio užintriguodavo. 

— Kiek jums metų?— pasiteiravo Megre, kai moteriškė vėl 
atsirado už bufeto. 

— Keturiasdešimt vieneri. 

Atsakė nesvyruodama, be koketavimo ar kartėlio. Žinojo, 
kad atrodo vyresnė. Matyt, seniai nustojo gražinusis prieš ki- 
tus ir neėmė galvon, kas ką apie ją šneka. Veidas suvytęs, 
akys užjuodusios, lūpų kampučiai nusvirę, pasmakrė jau ap- 
dribusi. Tur būt, sublogusi, nes suknelė ant jos kabėjo. 

— Paryžiuj gimusi? 

— Ne, 

Megre buvo įsitikinęs, kad ji nuvokia, kas slypi už to klau- 
sinėjimo, kurio jinai vengti nevengė, bet ir nepalaikė. 

Du seneliukai užpakaly Megre lošė domino, kaip, matyt, 
lošdavo kiekvieną pavakarę. 

Komisarą pykino, kad ji geria slapčiomis. Kuriems galams, 
jeigu žmonių nuomonė jai nesvarbu, eiti į galinį kambarį ir 
maukti konjaką ar vyną iš viso butelio? Ar tiek ji dar save 
gerbė? „Tai atrodė neįtikėtina. Iki/to laipsnio nusmukę gir- 
tuokliai retas kuris slepiasi, nebent norėdami apgauti arti- 
muosius. 

Ar tai atsakymas į klausimą? Ji turi vyrą, Omerą Kalasą. 
Gal kartais jis neleidžia žmonai gerti prie klientų? 

— Ar jūsų vyras dažnai važinėja į Puatje apylinkes vyno? 

— Kasmet. 

— Vieną kartą? 

— Vieną ar porą. Nelygu aplinkybės. 

— Ką jūs turit galvoj? 

— Nelygu, kaip vynas eina. 

— Ar jis visad išvažiuoja penktadienį? 

— Neįsidėmėjau. 

— Ar pasisako, kad ketina išvažiuoti? 
— Kam? 

— Jums. 

— Man jis nesisako. 

— Tai gal klientams, draugams? 


— Aš nieko nežinau. 
— Ar šituodu buvo čia praeitą penktadienį? 


— Tada, kai Omeras išvažiavo, nebuvo. Jie anksčiau pen- 
kių neateina. 


Megre atsisuko į Lapuentą. 


— Paskambink į Monparnaso stotį ir sužinok, kada popiet 
išeina traukiniai į Puatje. Kreipkis tiesiai į stoties komisarą. 

Megre kalbėjo patyliukais, bet jei ponia Kalas būtų stebė- 
jusi jo lūpas, ji būtų atspėjusi, ką jis sakė, tačiau jai tas 
nerūpėjo. 

— „. „Paprašyk, kad jis pasiteirautų tarnautojus, ypač kasi- 
ninkus. Aprašyk, kaip atrodo vyras. .. 

Telefono būdelė buvo ne salės gale, kaip dažniausiai esti 
baruose, bet šalia vitrinos. Lapuentas paprašė žetono ir žengė 
prie stiklinių durų. Temo, melsvas rūkas pleveno lauke. Meg- 
re, sėdįs nugara į gatvę, gyvai atsisuko, išgirdęs skubius 
inspektoriaus žingsnius. Jam pasivaideno, kad šaligatviu šmės- 
telėjo šešėlis, jaunas veidas, kuris prietemoj atrodė išblyškęs 
ir beformis. 

Lapuentas paspaudė durų rankeną ir nudūmė La Viletės 
link. Durų uždaryt nebespėjo, ir Megre išėjęs atsistojo vidu- 
ry šaligatvio. Jis vos įžiūrėjo tolumoj du paskui viens kitą 
lekiančius siluetus, kurie bematant dingo, tačiau skubrius jų 
žingsnius grindiniu dar kurį laiką girdėjo. 

Tur būt, už stiklo Lapuentui pasirodė pažįstamas veidas. 
Megre matyt beveik nieko nematė, tačiau tarėsi supratęs, kas 
tai galėjo būti. Tasai vaikinas, kur nudūmė, iš aprašytųjų po- 
žymių panėšėjo į triratininką, pabėgusį nuo besiartinančio po- 
licininko tada, kai naras ieškojo kanalo dugne lavono. 

— Jūs jį pažįstat?— paklausė jis ponią Kalas. 

— Ką tokį? 

Klausinėk neklausinėjęs. Beje, galimas daiktas, kad ji tą 
akimirką nė nežiūrėjo į gatvę. 

— Čia visados taip ramu? 

— Nepasakysiu. 

— Kodėl? 

— Nelygu kokia diena. Koks dienos metas. 

Lyg patvirtindama jos žodžius, sukaukė sirena: baigėsi dar- 
bas vienoj apylinkės dirbtuvėj, ir po keleto minučių šaligat- 
viu pasipylė kaip ir procesija, durys tiesiog nebeužsidarinėjo, 
vieni sėdosi už staliukų, kiti, kaip Megre, stati mindžiukavo 
prie bufeto. 

Šeimininkė neklaususi pati žinojo, ko kam įpilti. 

— Omero nėra? 

— Ne. 

Ji nepridurdavo: „Jis išvažiavęs“ ar „Penktadienį jis išva- 
žiavo į Puatje“ 

Atsakydavo, ko paklausta, smulkiau nieko neaiškino. Iš kur 
ji kilusi? Jis net nemėgino spėlioti. Metai nublukino ją -- 
lyg atėmė dalį jos pačios. Ėmusi gerti, ji gyvene kažkokiam 
atskiram pasauly, su tikrove palaikydama tik abejingus kon- 
taktus. 

— Jūs seniai čia? 

— Paryžiuj? 

— Ne. Šitoj kavinėj. 

— Dvidešimt ketveri metai. 

— Jūsų vyras ją laikė dar prieš susipažindamas su jumis? 

— Ne. 

Megre paskaičiavo mintyse. 

— Jums buvo septyniolika, kai su juo susitikot? 

— Aš jį anksčiau pažinojau. 

— Kiek jam dabar? 

— Keturiasdešimt septyneri. 

Tai ne visiškai atitiko daktaro Polio nurodytą amžių, bet 
skirtumas buvo ne toks jau didelis. Tarp kitko, Megre klausi- 
mus davinėjo ne įsakmiai, o greičiau iš smalsumo. Negi būtų 
koks stebuklas, kad pačią pirmą dieną Megre be jokių pa- 
stangų, visai netyčia, išaiškintų lavono be galvos tapatybę? 

Salė ūžė nuo šnekų, o cigarečių dūmai tarsi uždanga jau 
kabojo ties galvomis. Vieni išeidavo, kiti įeidavo. Tik du 
lošėjai domino sėdėjo kaip sėdėją, lyg jie vieni būtų pa- 
saulyje. 

— Jūs turit savo vyro fotografiją? 

-— Ne. 

— Neturit jokio jo atvaizdo? 

— Ne. 

— O savo? 

— Irgi ne. Tik nuotrauką ant asmens liudijimo. 

Vienas atvejis iš tūkstančio — Megre tą žinojo iš palyri- 
mo — kad žmonės neturėtų nė vienos savo fotografijos. 

— Jūs gyvenat viršuj? 

Ji linktelėžo galvą. Megre iš lauko buvo matęs, kad namas 
tik dviejų aukštų. Viršum kavinės ir virtuvės turi būti du ar 
trys kambariai, greičiausiai du kambariai ir išvietė arba po- 
dėlis. 

— Kur laiptai į viršų? 

— Iš virtuvės. 

Po kiek laiko ji nuėjo į virtuvę, šįsyk šaukštu pamaišė puo- 
dą. Trinktelėjo durys, ir Megre pamatė Lapuentą įraudusiais 
veidais, žibančiomis akimis, uždususį, vaikinu variną. 

Mažiukas Lapuentas, kaip jį visi vadino Orfevrų kranti- 
nėj.— ne dėl mažo ūaio, o dėl to, kad buvo jaunas ir nese- 
niai priimtas, — dar niekad taip nebuvo didžiavęsis savim. 

— Dėl jo gavau bėgti gerą kelio galą!— pasakė jis šyp- 
sodamas ir imdamas nuo bufeto paliktą stiklinę.— Keliskart 
maniau, kad jis paspruks nuo manes. Laimė, licėjuj aš buvau 
penkių šimtų metrų bėgimo čempionas. 

Vaikinas irgi buvo be kvapo ir šnopavo. 

— Aš mieko nepadariau,— pareiškė jis, pasisukdamas 
į Megre. 

— Tada nėr ko tau bijoti. 

Megre pažiūrėjo į Lapuentą. 

— Tu paėmei iš jo asmens liudijimą? 

— Dėl visa ko. įsidėjau į kišenę. Tai jis važinėja ,,„Pensmai“ 
firmos triračiu. Ir jį matė šįryt krantinėj, iš kur jis skubiai 
pabėgo. 

— Kodėl?— paklausė Megre atvestąjį. 

Jis atrodė užsispyręs, kaip tie vaikinai, žūt būt norį, kad 
apie juos kalbėtų kaip apie nedorėlius. 

— Tu neatsakinėsi? 

— Aš neturiu ko sakyti. 

— Tu nieko neišpešei iš j0 kelyje? — paklausė Megre La- 
puentą. 

— Buvom labai uždusę ir daug kalbėti negalėjom. Jis va- 
dinasi Antuanas Kristenas. Aštuoniolikos metų, gyvena su mo- 
tina Fobur Sen-Marteno gatvėje. 

Vienas kitas klientas stebėjo juos, bet per didelio smalsumo 
„nerodė, jų kvartale policija — dažnas svečias. 

— Ką darei ant šaligatvio? 

— Nieko. 

— Jis žiūrėjo prisikišęs prie lango,— paaiškino Lapuen- 
tas.— Kai tik aš ji pastebėjau, prisiminiau Žiudelio žodžius 
ir puoliau lauk. 

— Ko tu bėgai, jei nieko blogo nesi padaręs? 

Vaikinas sutriko, bet, įsitikinęs, kad pora kaimynų klausosi, 
drebančiom lūpom tarė: 

— Nemėgstu špikų. 

— Bet stebi juos pro stiklą? 

— Tas nedraudžiama. 

— Iš kur tu žinojai, kad mes čia? 

— Aš nežinojau. 

— Tai ko čia atėjai? 

Vaikinas paraudo, prikando storą lūpą. 

— Atsakyk. 

— Aš ėjau pro šalį. 

— Tu pažįsti Omerą? 

— Aš nieko nepažįstu. 

— Ir šeimininkės nepažįsti? 

Toji vėl stovėjo už bufeto ir žiūrėjo į juos, ir jos veidas 
nerodė nė mažiausios baimės, nė mažiausio nuogąstavimo. 
Jeigu ji turėjo negryną sąžinę, tai laikėsi tvirčiau už bet kurį 
kaltininką ar liudytoją, su kuriais Megre buvo kada nors su- 
sidūręs. 

— Tu ją pažįsti? 


176 


— Iš matymo. 

— Ir niekad nesi čia įėjęs išgerti suklo vyno? 

— Gal ir buvau. 

— Kur tavo triratis? 

— Pas šeimininką. Aš baigiu darbą penktą valandą. 

Megre davė Lapuentui ženklą, — vieną iš nedaugelio sutar- 
tinių Kriminalinės paieškos ženklų, — kurį tasai suprato. In- 
spektorius įėjo į telefono būdelę ir paprašė sujungti ne su 
Monparnaso stotim, o su policijos nuovada, esančia beveik 
priešpriešiais, anoj pusėj kanalo: norįs kalbėti su Žiudeliu. 

— Vaikezas čia, „„Kalaso“ bistro. Po kelių minučių patro- 
nas jį paleis, bet norėtų, kad kas nors jį pasektų. Nieko 
naujo? 

— Vis netikri ar niekur nevedantys pėdsakai: muštynės 
sekmadienio vakare keturiose ar penkiose kavinėse; vienas 
sakosi girdėjęs krentant į vandenį žmogų; viena prostitutė 
tvirtinanti, kad kažkoks arabas pavogęs iš jos rankinuką... 

— Na, tuo tarpu. 

Megre, lyg niekuo čia nedėtas, stovėjo šalia vaikino. 

— Ką tu geri, Antuanai? Vyną? Alų? 

— Nieko. 

— Tu visai negeri? 

— Tik ne su špikais. Jūs vis tiek turėsit mane paleisti. 

— Tu, atrodo, pasitiki savim. 

— Aš žinau įstatymus. 

Jis buvo stambių kaulų žaliūkas kaimo bernas, iš kurio 
Paryžius dar nebuvo iščiulpęs sveikatos. Kiek sykių Megre 
buvo matęs, kaip panašūs į jį vaikinukai prieina iki to, kad 
vieną gražų vakarą ima ir nudobia kokią prekiautoją tabaku 
ar seną galanterininkę dėl kelių šimtų frankų. 

— Brolių ar seserų turi? 

— Aš vienturtis. 

— Tėvas drauge gyvena? 

— Mires. 

— Motina dirba? 

— Už ateinančią tarnaite. 

Megre tarė Lapuentui: 

— Grąžink tu jam asmens liudijimą. Adresas tvarkoj? 

— Taip. 

Vaikezas dar nebuvo tikras, ar tai ne spąsta). 

— Ar aš galiu eiti? 

— Kada tik nori. 

Jis nepasakė nei ačiū, nei sudiev, tik slapčiom — bet Megre 
tai pastebėjo — mirktelėjo šeimininkei. 

— O dabar skambink į stotį. 

Megre užsakė dar du stiklus baltojo. Kavinė iš dalies buvo 
tuščia. Be jo ir Lapuento, dar buvo penketas, įskaitant abu 
domino lošėjus. 

— Manau, jūs jo nepažįstat? 

— Ko)? 

— To vaikino, kuris ką tik išėjo. 

Ji nesusvyravusi atsakė: 

— Pažįstu! 

Atsakė taip paprastai, jog Megre susimaišė. 

— Jis dažnai užeidinėja? 

— Dažnokai. 

— Išgerti? 

— Jis beveik negeria. 

— Geria alų? 

— Retkarčiais ir vyną. 

— Jis čia lankos po darbo? 

— Ne. 

— Dieną? 

Ji linktelėjo galvą, ir tas jos nesutrikdomas ramumas tie- 
.s10g varė į neviltį komisarą. 

— Pravažiuodamas. 

— Jūs norite pasakyti, pravažiuodamas krantine savo tri- 
račiu? Kitaip sakant, kai turi pristatyti prekes šiame kvartale? 

— Taip. 

— Paprastai apie kelintą valandą? 

— Apie pusę keturių ar ketvirtą. 

— Jo maršrutas nustatytas? 

— Aš manau. 

-- Jis stovi užsirėmeęs ant bufeto? 

— Arba atsisėda. 

— Kur? 


— Prie šito staliuko. Šalia manes. 

— Jūs dideli draugai? 

— Taip. 

— Kodėl jis sakėsi jūsų nepažįstąs? 

— Iš mandrumo, be abejo. 

— Jis mėgsta mandraut? 

— Stengiasi. 

— Jo motiną pažįstat? 

— Ne. 

— Ne iš vieno kaimo? 

— Ne. 

— Jis įėjo vieną gražią dieną, ir jūs susipažinot? 

— Taip. 

— Ar ne apie pusę keturių jūsų vyras paprastai eina lošti 
į alinę biliardo? 

— Dažniausiai. 

— Kaip jūs manot, ar atsitiktinai Antuanas lankosi pas jus 
tokiu metu? 

— Aš jo neklausiau. 

Kad reiks uždavinėti begalę klausimų, Megre buvo aišku 
kaip dieną, tik jam kažkodėl atrodė, jog aplink esama kur 
kas nerealesnių dalykų. 

— Jis sukasi apie jus? 

— Žiūrint, ką jūs tuo suprantat. 

— Į[simylėjęs? 

— Manau, kad jis mane myli. 

— Jūs jam duodat dovanų? 

— Kartais kyšteliu, paėmusi iš kasos, franką kitą. 

— Jūsų vyras tai žino? 

— Ne. 

— Jūsų vyrui nebuvo kilęs įtarimas? 

— Buvo. 

— Jis pyko? 

— Taip. 

— Gal ėmė sekti Antuaną? 

— Kad gal ne. 

Megre, nusileidęs pora laiptelių, atsidūrė kitam pasauly, 
kur viskas vertinama kitaip ir kur netgi žodžiai įgauna kito- 

nišką prasmę. Lapuentas vis tebebuvo būdelėje, kalbėjosi 
su Monparnaso stotim. 

— Ponia Kalas, ar galiu aš jus paklausti vieno intymesnio 
dalyko? 

— Ir be mano sutikimo jūs padarysit, kaip norit. 

— Antuanas jūsų meilužis? 

Ji nė nekrustelėjo. Nenukreipė į šoną akių. 

— Tebūnie taip. 

— Jūs norit pasakyti, kad turėjot santykių su juo? 

— Jūs galiausiai pats būtumėt sužinojęs. Aš esu tikra, kad 
is pats 1šsipasakos. 

— Ir dažnai? 

— Dažnokai. 

— Kur? 

Klausimas savotiškai svarbus. Kai nėra Omero Kalaso, jo 
žmona turi aptarnauti ateinančius klientus. Megre žvilgtelėjo 
į lubas. Bet ar girdės jinai iš kambario antram aukšte, kas įei- 
na ar išeina? 

Vis taip pat paprastai ji parodė akimis į galą salės, į at- 
daras virtuvės duris. 

— Čia apačioj? 

— Taip. 

— Ir niekad jūsų neužklupo? 

— Tik ne Omeras. 

— Tai kas? 

— Sykį vienas klientas, avįs pusbačiais su kaučiukiniais 
padais, nieko neradęs, pasuko į virtuvę. 

— Ką jis sakė? 

— Juokėsi. 

-- Omerui nepranešė? 

— Ne. £ 

— Ar jis paskui užeidinėdavo? 

Megre turėjo gerą intuiciją. Iki šiol jis neapsiriko dėl po- 
nios Kalas, ir pačios drąsiausios jo hipotezės pasitvirtino. 

— Ar jis dažnai užeidinėdavo?— primygtinai paklausė. 

— Buvo užėjęs keletą kartų. 

— Kai Antuanas būdavo čia? 

— Ne. 

Lengva sužinoti, ar vaikinas yra kavinėj, nes, užsukęs čia 
prieš penkias, savo triratį palieka prie durų. 

— Jūs buvot viena? 

— Taip. 

— Ir nusivedėt į virtuvę? 

Jos akyse šmėkštelėjo kibirkštėlė, vos vos pastebima ironi- 
ja. O gal jam tik taip pasirodė? Be žodžių jinai lyg sakė: 
„Jeigu suprantat, kam klausinėjat?“ 

Jinai irgi suprato komisarą. Galėjai pamanyti, kad abudu 
vienodai stiprūs, tiksliau — ir vienas, ir antras visko matę 
gyvenime. 

Tai įvyko žaibiškai, — dar po sekundės komisaras dievaži 
būtų pamanęs, kad jam pasivaideno. 

— Ir daug vyrų užeidinėja?— paklausė jis tylesniu balsu 
lyg paslapties. 

— Vienas kitas. 

Tada jis, nesujudėjęs, nepasilenkęs prie jos, uždavė pas- 
kutinį klausimą: 

— Ko? 

Ir į šitą klausimą ji nieko negalėjo atsakyti, tik mostelėjo 
ranka. Romantiškumo ji nesivaikė, meilės romanais nesigar- 
sino. 

Ką jai atsakyti į klausimą „ko?“, jei pats nesusiprotėja? 

Jis, beje, susiprotėjo. Laukė tik patvirtinimo, ir jai nebūti 
na buvo žodžiais tą padaryti. 

Dabar jis žinojo, iki kokio laipsnio ji smukusi. Tik dar 
neišsiaiškino, kokioj aplinkoj augo, kad tokia pasidarė. Ar 
ji taip pat atvirai atsakinės klausinėjama apie praeitį? 

Įsitikinti tučtuojau negalėjo, nes priėjo Lapuentas. Gurkš- 
telėjęs vyno, tarė: 

— Tikrai yra traukinys į Puatje keturios valandos ketu- 
masdešimt aštuonios. Stoties komisaras jau apklausinėjo du 
tarnautojus, bet jie sakosi nematę asmens, atitinkančio duo- 
tuosius požymius. Jis teirausis dar ir, ką sužinojęs, praneš 
jums 'į Orfevrų krantinę. Bet, anot jo, geriau būtų skambinti 
tiesiai į Puatje. Kadangi traukinys kelyje sustojinėja dauge- 
lyje vietų ir galiausiai važiuoja į Pietus, tai keleivių Puatje 
išlipa mažiau, negu jų įlipa Monparnaso stotyje. 

Pavesk Luka paskambinti į Sent-Obeną ir į gretimus 


kaimus. Kur nors turi būti žandarmerija. Ir smuklės. 

Lapuentas paprašė dar žetonų, ir ponia Kalas abejingai 
jam padavė. Ji nieko neklausinėjo, lyg taip ir turėjo būti, 
kad ateitų ir teirautųsi apie jos vyro kelionę. Tačiau jai buvo 
žinoma, koks radinys rastas Sen-Marteno kanale ir ko 1eško- 
ma visą dieną kone po pat jos langais. 


Jūs matėt Antuaną praeitą penktadienį? 

Penktadieniais jis niekad neateina. 

Kodėl? 

Važinėja maršrutu. 

O po penkių? 

Tuo laiku mano vyras beveik visada būna grįžęs. 

Ir jis nebuvo atėjęs nei popiet, nei vakare? 

Ne. 

Jūs dvidešimt ketveri metai kaip ištekėjusi už Omero 


Kalaso? 


Dvidešimt ketveri kaip gyvenu su juo. 
Jūs nevedę? 
Vedeę. Susituokėm X-ojo rajono merijoj tik prieš šešio- 


lika ar septyniolika metų. Reiktų paskaičiuoti. 


—— 


Vaikų turit? 
Dukterį. 

Ji čia gyvena? 
Ne. 

Paryžiuj? 

Taip. 

Kiek jai metų? 


— Neseniai sukako dvidešimt ketveri. Aš ją pagimdžiau 
septyniolikos. 

Jinai Omero duktė? 

Taip. 

Tikrai? 

Tikrai. 

Ji ištekėjusi? 

Ne. 

Viena gyvena? 

Turi kambarį Sen-Lui saloje. 


— Dirba? 

— Jinai L'Otel-Dje ligoninės chirurgo profesoriaus Lavo 
asistentė. 

Pirmąsyk jinai pasakė daugiau, nei būtina. Ar buvo iš- 
saugojusi, nežiūrint visko, šiokius tokius žmogiškus jausmus 
ir didžiavosi savo dukterim? 

— Jūs matėtės su ja praeitą penktadienį? 

— Ne. 

— Ji niekad jūsų neaplanko? 

— Retkarčiais. 

— Kada ji buvo paskutinį kartą? 

— Gal prieš tris savaites, o gal ir prieš mėnesį. 

— Vyras buvo čia? 

— Rodos. 

— Duktė su juo sutaria? 

— Ji stengiasi kuo mažiausiai su mumis susitikinėti. 

— Gėdijasi? 

— Gal būt. 

— Kiek metų ji turėjo, kai paliko namus? 

Dabar ponios Kalas veidai truputį paraudo. 

— Penkiolika,— pasakė sausesniu balsu. 

— Išėjo neko nesakiusi? 

Ji linktelėjo galvą. 

— Su vyriškiu? 

Ji patraukė pečiais. 

— Nežinau. Nuo to niekas nesikeičia. 

Salėj liko tik tuodu domino lošėjai, bet ir jie jau sudėjo 
kauliukus į dėžutę ir barbeno pinigu į stalą. Ponia Kalas 
suprato ir pripylė jiems stiklus. 

— Ar čia ne Megre?— paklausė vienas lošėjų pusbalsiu. 

— Taip. 

— Ko jam reikia? 

— Jis man nesakė. 

O ji jo nė neklausė. Nuėjo į virtuvę, paskui grįžo į barą, 
sumurmėjo: 

— Kai jūs baigsit, aš norėsiu pavalgyti. 

— Kur jūs valgot? 

— Čia!— ir parodė į vieną staliuką salės gale. 

— Aš ilgai jūsų nebegaišinsiu. Ar jūsų vyrui nebuvo apen- 
dicito priepuolio prieš kelerius metus? 

— Prieš penkerius ar šešerius. Jį operavo. 

— Kas? 

— Pavardė stovi ant liežuvio galo. Pala. Daktaras Gran... 
Granvale. Taip, Granvale. Jis gyveno Voltero gatvėj. 

— O dabar nebegyvena? 

— Jis miręs. Sužinojom iš vieno kliento, kurį jisai irgi 
operavo. 

Iš Granvale, jei būtų gyvas, galima būtų sužinoti, ar Ome- 
ras Kalas turėjo ant pilvo šratų vaivorykštę. Rytoj reikės 
apklausinėti asistentus ir seseris. Savaime suprantama, tuo 
labiau, jei jokiam Puatje apylinkių kaime Omero Kalaso ne- 
atsiras. 

— Ar jūsų vyrui kada nors, labai seniai, nekliuvo me- 
džiokliniais šratais? 

— Ne, kiek jį pažįstu. 

— Jis ne medžiotojas? 

— Gal kartais ir medžiodavo, kai gyveno kaime. 

— Ar jūs niekad nesat pastebėjusi ant j0 pilvo randų, ne- 
labai žymių, pusračiu išsidėsčiusių? 

Jinai lyg susimąstė, suraukė antakius, paskui papurtė galvą. 

— Tikrai nematėt? 

— Jau seniai iš arti į jį nežiūriu. 

— Jūs jį mylėjot? 

— Nežinau. 

— Kiek laiko jis buvo jūsų vienintelis meilužis? 

— Metų metais. 

Kažkaip ypatingai nuskambėjo jos žodžiai. 

— Jūs susipažinot labai jauni? 

— Mes iš vieno kaimo. 

— Iš kur? 

— Iš Buasankuro sodžiaus, pusiaukelėj tarp Montarži ir 
Žijeno. 

— Kada nors ten nuvažiuojat? 

— Ne. 

— Nebuvot ten nuo to laiko, kai gyvenat su Omeru? 

— Išėjau iš namų septyniolikos .metų.. 


— Buvot nėščia? 

— Šešių mėnesių. 

— Žmonės žinojo? 

— Taip. 

— O tėvai? 

Su tuo pačiu paprastumu, kuris veikė kažkaip haliucinuo- 
iamai, ji sausai atsakė: 

— Ne. 

— Ir jūs su jais daugiau nesimatėt? 

— Ne. 

Lapuentas, susakęs nurodymus Luka, išėjo 1š būdelės, šluos- 
tydamasis prakaitą. 

— Kiek aš jums skolingas?— paklausė Megre. 

— Jūs išeinat?— buvo pirmas jos klausimas. 

Ir dabar jis atsakė vienskiemeniu „ne“. 


IV skyrius 
VAIKINAS ANT STOGO 


Megre svyravo: išsiimti ar neišsiimti iš kišenės pypkę (toks 
neryžtingumas jį apimdavo tik nedaugelyje vietų), o kai 
išsiėmė, tai nutaisė kuo nekalčiausią veidą, kaip žmogus, ku- 
ris turi įprotį nejučiom maigyti pirštais kokį daiktą. 

Įteikęs šefui neilgą raportą ir pasišnekėjęs su juo prie at- 
daro lango, Megre iš Kriminalinės paieškos tučtuojau nuėjo 
pro mažas dureles į Prokuratūrą. Tokiu metu beveik visi 
suolai koridoriuj prie tardytojų kabinetų būna užimti: mat, 
neseniai į kiemą įvažiavo dvi policijos mašinos. Tarp sulai- 
kytųjų, kurie laukė su antrankiais ir iš šonų sargybinių saugo- 
mi, daugiau kaip trys ketvirčiai buvo Megre pažįstami, ir kai 
kurie atrodė nėmaž ant jo nepyko, sveikino jį pamatę. 

Vakar tardytojas Komeljo keliskart jam skambino į kabi- 
netą. Komeljo — liesas, nervingas, su rudais, matyt, dažytais 
ūsiukais — panašus į- kavalerijos karininką. Jo pirmas sakinys 
buvo: 

— Pasakykit man tiksliai, ką jūs išaiškinot. 

Megre, klusniai tenkindamas jo norą, papasakojo, kaip 
Viktoras vieną po kito aptiko lavono gabalus Sen-Marteno 
kanalo dugne, o galvos vis neranda, ir sulig tais žodžiais tar- 
dytojas jį pertraukė: 

— Manau, kad naras ir šiandien tebeieško? 

— Mano supratimu, būtų bereikalingas darbas. 

— Jei pavyko rasti liemenį ir galūnes, turėtų, atrodo, ir 
galva būti kur nors netoliese. 

Dėl to su juo taip sunku susišnekėti. Jis ne vienintelis 
šitoks tardytojas, bet neginčijamai vienas iš smarkiausių. Šiaip 
nekvailas. Vienas advokatas, su juo kartu studijavęs teisę, 
tvirtino, jog Komeljo savo mokslumu buvo pralenkęs bend- 
raamžius. 

Reikia manyti, kad jo protas tiesiog neįstengė suimti kai 
kurių gyvenimo faktų. Jis priklausė nusistovėjusiai aplinkai, 
stambiajai buržuazijai, kuri laikosi tvirtų principų ir dar šven- 
tesnių tabu, ir negalėjo nežiūrėti į viską pro tuos principus 
ir tabu. 

Komisaras kantriai aiškino: 

— Visų pirma, ponas tardytojau, Viktoras pažįsta kanalą, 
kaip kad jūs pažįstat savo kabinetą, o aš — savo. Jis perėjęs 
dugną metras po metro kelis šimtus kartų. 

Tai sąžiningas vaikinas. Jeigu jis sako, kad galvos nėra... 

— Mano vandentiekininkas irgi išmano savo darbą ir lai- 
komas sąžiningu. Tačiau kai aš jį iškviečiu, jis visada ima 
tvirtinti, kad negalimas daiktas, jog vamzdžių sistemoj būtų 
kas sugedę. 

— Retenybė, kad sukapoto lavono galvą rastų ten pat, kur 
ir kūną. 

Komeljo stengėsi suprasti, stebėjo Megre žvaliomis akutė- 
mis, o komisaras kalbėjo: 

— Ir tai savaime aišku. Kiek sukapotų gabalų, ypač pa- 
buvusių vandeny, tapatybė sunkiai nustatoma, tiek galva leng- 
vai atpažįstama. Kadangi ji užima mažiau vietos, negu liemuo, 
logiškai galvojant, tas, kas nori ja atsikratyti, nugabena ją 
kur nors toliau. 

— Sakykim, tebūnie taip. 

Lyg niekur nieko Megre jau laikė kairėj rankoj tabako 
kapšelį ir tik laukė progos prisikimšt pypkę, kai pašnekovo 
dėmesys nukryps į šalį. 

Jis papasakojo apie ponią Kalas, nupiešė barą Valmi kran- 
tinėje. 

— Kaip jūs ten atsidūrėt? 

— Įš netyčių, prisipažįstu. Man reikėjo paskambintū. Kita- 
me bare telefonas buvo salėje, kur visi girdi, ne būdelėje. 

— Toliau. 

Megre užsiminė apie Kalaso kelionę traukiniu į Puatje, apie 
baro šeimininkės santykius su Antuanu Kristenu, triratininku, 
nepamiršo nė randelių pasagos ant pilvo. 

— Tai sakot, toji moteriškė neva nežinanti, ar jos vyras 
turėjo tuos randelius, ar neturėjo? Ir jūs tikit jos žodžiais? 

"Tardytojas piktinosi, tai prašoko j0 supratimą. 

— Atvirai šnekant, Megre, aš visiškai nesuprantu, ko jūs 
neatsivedėt šitos moteriškės ir šito vaikino į savo kabinetą 
ir neapklausinėjot jų kaip reikiant, kaip jūs paprastai mokat. 
Manau, kad netikit nė vienu jos žodžiu? 

— Nepasakyčiau. 

— Žmona nežinanti, kur išvažiavo jos vyras ir kada grįš... 

Kaip toksai Komeljo, visą laiką gyvenąs ištaigingam bute 
kairiajame krante, priešais Liuksemburgo rūmus, kur jisai ir 
gimė, gali suprasti Kalasų galvoseną? 

Triukas, šiaip ar taip, pavyko: žybtelėjo degtukas ir užde- 
gė Megre pypkę. Komeljo, baisiausiai bijąs tabako, sužiuro, 
išpūtęs akis, kaip kiekvieną kartą, kai kas išdrįsta neatsiklau- 
sęs rūkyti jo kabinete, bet komisaras rūkė sau kuo nekal- 
čiausiu veidu. 

— Galimas daiktas,— sutiko jis,— kad ji man primelavo. 
O galimas daiktas, kad sakė teisybę. Iš kanalo ištrauktos at- 
skiros lavono dalys, be galvos. Jos gali būti bet kurio vymš- 
kio tarp keturiasdešimt penkerių ir penkiasdešimt penkerių 
metų amžiaus. Iki šiol nepavyko nustatyti tapatybės. Juk kiek 
tokio amžiaus vyriškių yra dingę pastarosiomis dienomis ir 
kiek išvykę, tiksliai nežinoma kur. Ir aš, vadinasi, turiu išsi- 
kviesti ponią Kalas į savo kabinetą ir laikyti ją įtartina vien 
dėl to, kad ji slapčiomis geria, kad turi meilužį jauną vaikiną, 

važinėjantį triračiu, kuris bėga nuo policininko? Tai bus 
gražu, kai ryt, o gal net tuoj pat kur nors ras galvą, ir toji 
galva bus ne Kalaso! 

— Jūs liepėt sekti namą? 

— Žiudelis iš X-ojo rajono pastatė vieną saviškių Valmi 
krantinėj. Papietavęs aš vakar vakare vėl nuėjau pasidairyti 
po tą kvartalą. 

— Ir nieko naujo nesužinojot? 

— Nieko tikro. Apklausinėjau sutiktas gatvėj merginas. 
Kvartalo atmosfera naktį visiškai kitoniška, negu dieną. Man 
ypač rūpėjo sužinoti, ar penktadienio vakare niekas nepaste- 
bėjo ko nors įtartina vaikštinėjant aplink kavinę, ar nieko 
negirdėjo. 

— Nieko? 

— Taigi, kad nieko svarbaus. Bet viena mergina suteikė 
man žinių, tik aš dar nespėjau jų patikrinti. 

Pasak jos, Kalaso pati turinti ir kitą meilužį, pusamžį vyrą 
rudais plaukais, kuris, atrodo, gyvena ar dirba tam kvartale. 
Teisybė, mergina, kuri tai pasakojo, giežia ant jos dantį, girdi, 
baro šeimininkė atimanti iš jų duoną. „Jei jinai dar imtų 
pinigus, mes nieko nesakytume. Bet jinai, matot, už dyką. 
Kai vyrai neturi pinigų, žino, kur kreiptis. Reikia tik pa- 
laukti, kai šeimininkas nusisuka. Žinoma, aš nėjau žiūrėti, 
bet žmonės kalba, kad ji niekad neatsisako.“ 

Komeljo sunkiai atsiduso, išgirdęs .tokias šlykštybes. 

— Jūs darykit, kaip norit, Megre. Bet man visa tai atrodo 
gana aišku. Ir su tokiais galima nesiceremonyti. 

— Aš tuojau eisiu dar pas ją. Pasimatysiu taip pat ir su 
dukterim. Pagaliau manau gauti žinių, patvirtinančių lavono 
tapatybę, iš medicinos seserų, asistavusių operuojant Kalasą 
prieš penkerius metus. 

Tuo klausimu jam pavykę sužinoti vieną įdomią smulkme- 
ną. Vakar vakare, klaidžiodamas po kvartalą, Megre užėjęs 
trumpam į bistro, kur ponia Kalas snaudusi kėdėje, o ket- 
vertas vyrų lošę kortomis. Megre pasiteiravęs, kokioj ligoninėj 
jos vyrui buvo pašalintas apendiksas. 

Kiek žinoma, Kalasas greičiau buvęs ramus žmogus, anaip- 
tol ne lepūnas, kuris dreba dėl savo sveikatos ir bijo mirti. 

Operacija turėjusi būti ne iš sunkiųjų, paprasta, nepavojinga. 
Ir vis dėlto operuotis jis gula ne į ligonine, o į privačią kli- 
niką Vilžiuife, kur sumoka nemažą sumą. Ir ne į šiaip priva- 
čią kliniką, o laikomą vienuolių, kurios ten slaugo ligonius. 
Lapuentas šiuo metu turįs ten būti ir neilgai trukus pra- 
nešiąs telefonu, ką sužinojęs. | 

— Jokio atlaidumo, Megre!— tarė Komeljo, komisarui jau 
einant pro duris. 

Tai ne atlaidumas ir juo labiau ne gailestis. Bet negi tą 
išaiškinsi tokiam Komeljo? Megre tolydžio gauna pasinerti 
į aplinką, taip skirtingą nuo įprastinės aplinkos, kad „eiti pir- 
myn įmanoma tik apčiuopom. Ar Valmi krantinės kavinukė 
ir jos gyventojai turi ką nors bendro su lavonu, įmestu į Sen- 
Marteno kanalą? Galimas daiktas, bet taip pat galimas daik- 
tas, jog tai tik sutapimas. 

Grįžęs į savo kabinetą, pajuto, kad jį pradeda imti piktu- 
mas, kad jis nebegali susilaikyti nebambėjęs. Tokia nuotaika 
jam beveik visada užeina, įpusėjus tirti nusikaltimą. Vakar 
jam pavyko išaiškint visą eilę dalykų, jis kaupė juos, ne- 
klausdamas, kur tai nuves. Dabar prieš jį keletas teisybės 
siūlo galų, o jis nežino, kaip vieną su kitu sumegzti. 

Ponia Kalas buvo daugiau negu vaizdingas personažas, ko- 
kių pasitaikydavo sutikti dirbant policijoje, jo akimis tai buvo 
žmogaus problema. 

Tardytojui Komeljo jinai — pasileidusi girtuoklė, gulinti su 
bet kuo. 

Komisarui Megre jinai — ne visai tas (nors jis gerai neži- 
nojo „kas“), ir tol, kol nesužinos, kol „juste nepajus“ visos 
teisybės, tol jį grauš nerimas. 

Luka buvo Megre kabinete, dėliojo ant biuvaro laiškus. 

— Nieko naujo? 

— Jūs buvot namie, patrone? 

— Pas Komeljo. 

— Jei būčiau žinojęs, būčiau paskambinęs. Yra naujienų. 
Žiudelis baisiai susijaudinęs. 

Megre tuoj dingtelėjo mintis apie ponią Kalas, negi kas 
jai atsitiko, bet paaiškėjo, jog Luka turi galvoj ne ją. 

— Kalbėjo apie tą vaikiną, Antuaną, kiek aš supratau. 

— Taip, jis vardu Antuanas. Ką, vėl dingo? 

— Taigi. Rodos, jūs vakar vakare prašėt, kad koks nors 
inspektorius jį pasektų. Vaikinas grįžęs tiesiai namo, į Fobur 
Sen-Marteno gatvę, beveik prie Lui Blano gatvės kampo. Žiu- 
delio pasiųstas inspektorius apklausinėjęs „namsargę. Vaikinas 
gyvenąs su motina — jinai tarnaujanti pas žmones už atei- 
nančią šeimininkę — aštuntame aukšte. Turi du kambarius 
mansardoje. Lifto nėra. Aš jums atkartoju šias smulkmenas, 
kaip kad Žiudelis man perdavė. Namas, regis, iš tų didelių 
baisių namų, kur grūdasi apie penkiasdešimt ar šešiasdešimt 
šeimų ir kur vaikiščiai pulkuojasi ant laiptų. 

— Pasakok pasakok. 

— Tai beveik ir viskas. Pasak namsargės, vaikino motina — 
narsi, pagyrimo verta moteriškė. Vyras miręs sanatorijoj. Ji 
irgi sirgusi džiova, sakosi išgijusi, bet namsargė tuo netikinti. 
Grįžkim prie inspektoriaus. Jis paskambinęs Žiudeliui, ką da- 
ryti. Tas dėl viso pikto liepęs sekti namus. Inspektorius, 1š- 
stovėjęs lauke maždaug iki dvyliktos, su paskutiniais gyven- 
tojais įėjęs vidun ir naktį praleidęs ant laiptų. 

Šįryt, prieš aštuonias, namsargė jam parodžiusi liesą mote- 
riškę, einančią pro šalį, ir pasakiusi, jog tai Antuano motina. 
Inspektorius nematęs reikalo ją užkalbinti ar pasekti. Tik po 
gero pusvalandžio, iš dyko buvimo, jis, smalsumo vedamas, 
užlipęs į aštuntą aukštą. 

Jam pasirodę keista, kad vaikino nematęs išeinant į darbą. 
Pridėjęs ausi, pasiklausęs, viduj buvę tylu, tada jis pasibel- 
des. Galiausiai, apžiūrėjęs, kad užraktas labai paprastas, at- 
sirakinęs butą savo visrakčiu. 

Pirmajam kambary, kuris drauge 1r virtuvė, stovėjo lova, 
motinos lova, o gretimajam — kita lova, nepaklota. Vaikino 
nebuvo, langelis atdaras. 

Žiudelis graužiasi apie tai nepagalvojęs ir nedavęs atitinka- 
mų nurodymų. Matyt, naktį vaikezas išlindęs pro savo lan- 
gelį, stogais nusigavęs iki kito atdaro langelio ir greičiausiai 
pro kokį Lui Blano gatvės namą išėjęs lauk. 

— Jis tikrai daugiau nebuvo parėjęs namo? 

— Dabar apklausinėjami gyventojai. 

Megre galėjo įsivaizduoti, kaip ironiškai nusišieps tardyto- 
jas Komeljo, sužinojęs tą naujieną. 

— Lapuentas manęs neieškojo? 

— Dar ne. 

— Niekas nebuvo atėjęs į Teismo medicinos institutą la- 
vono atpažinti? 

— Niekas, išskyrus tuos, kaip visada. 

Jų galima priskaičiuoti arti tuzino; tai daugiausia pagyve- 
nusios moterys, kurios bėga atpažinti kiekvieno nenustatytos 
tapatybės lavono. 

— Ar daktaras Polis neskambino? 

— Aš ką tik padėjau jo raportą ant jūsų stalo. 

— Jei Lapuentas ieškos, pasakyk, kad gnžtų į Orfevrų 
krantinę ir manęs palauktų. Aš būsiu netoliese. 

Jis pėsčiom patraukė į Sen-Lui salą, apsuko Notr-Dam ka- 
tedrą, perėjo geležinį lieptelį ir netrukus atsidūrė siauroje 
judrioje Sen-Lui-an-!'Il gatvėje. Tokiu metu šeimininkės sku- 
ba pirkinių, ir ne taip jau lengva prasigauti tarp jų ir ra- 
tukų. Megre rado bakalėjos krautuvę, viršum kurios, pasak 
ponios Kalas, gyvenanti jos duktė Liusetė. Takučiu palei krau- 
tuvę įėjo į kiemą, išgrįstą nevienodais akmenim, kur augo 
tuopa, ir tas vaizdas Mėgre priminė kaimo mokyklos ar kle- 
bonijos kiemą. 

— Jūs ko nors ieškot? — šūktelėjo moteriškas balsas pro 
pirmojo aukšto langą. 

— Panelės Kalas. 

— Ketvirtas aukštas, durys po kairei, bet jos nėra namie. 

— Gal žinot, Kada ji pareis? 

— Pusryčiauti ji retai tepareina. Iš darbo grįžta apie pusę 
septynių. Jei labai svarbu, rasit ją ligoninėj. 

L'Otel-Dje ligoninė, kurioje dirba Liusetė Kalas, netoli. 
Daug sunkiau patekti į profesoriaus Lavo skyrių tuo pačiu 
judriausių dienos metu: vyrai ir moterys baltais chalatais, 
sanitarai, stumią neštuvus, ligoniai netvirtais žingsniais ėjo 
koridoriais tai į vieną, tai į kitą galą, dingdavo už durų, ku- 
rios vedė nežinia kur. 

— Atsiprašau, kaip pamatyti panelę Kalas? 

Į jį vos teikdavosi pažvelgt. 

— Nepažįstu tokios. Ji ligonė? 

Arba parodydavo ranka į koridoriaus galą. 

— Tenai... 

Taip jis, siuntinėjamas tai viena, tai kita, tai trečia kryp- 
tim, pagaliau atsidūrė iyg kokiam uoste, ramiame koridoriuje, 
kur jauna mergina sėdėjo už staliuko. 

— Aš pas panelę Kalas. 

— Jūs privačiu reikalu? Kaip jūs čia patekot? 

Matyt, jis užklydo į paprastiems mirtingiesiems neprieina- 
mą vietą. Pasisakė, kas esąs, net parodė savo ženklą, jausda- 
mas, koks menkas čia jo prestižas. 

— Aš pažiūrėsiu, ar ji gali atsitraukti nuo darbo. Kad tik 
nebūtų operacinėj. 

Paliktas vienas, Megre laukė geras dešimt minučių, bet rū- 
kyti nedrįso. Mergina grįžo, lydima sesers, gan aukšto ūgio, 
ramaus ir giedro veido. 

— Jūs norėjot su manim pasikalbėti? 

— Komisaras Megre iš Kriminalinės paieškos. 

Šviesi ir švari ligoninės aplinka, baltas chalatas, seselės ke- 
puraitė — koks rėžiantis kontrastas, palyginus su Valmi kran- 
tinės baru. 

Liusetė Kalas be baimės pažiūrėjo nustebusi į Megre, lyg 
nesuprasdama. 

— Jūs tikrai mane norėjot matyti? 

— Jūsų tėvai gyvena Valmi krantinėj? 

Vieną mirksnį lyg ir atšiauriau blykstelėjo jos akys, bet 
komisaras neabejojo tai pastebėjęs. 

— Taip. Bet aš... 

— Aš tik noriu jums užduoti keletą klausimų. 

— Profesorius greit manęs pasiges. Dabar ligonių vizitaci- 
jos metas, ir aš... 

— Porą minučių, ne daugiau. 

Ji nusileido, apsidairė aplink, pastebėjo praviras duris. 

— Galim čia užeiti. 

Ten buvo dvi kėdės, šarnyrinė lova, kažkokie, tur būt, chi- 
rurginiai, Megre nematyti instrumentai. 

— Ar seniai jūs matėtės su tėvais? 

Megre užfiksavo, kad ji sudrebėjo, jam paminėjus tėvus, ir 
tarėsi supratęs kodėl. 

— Aš pas juos lankausi kaip galima rečiau. 

— Kodėl? 

— Jūs juos matėt? 

— Motiną mačiau. 

Ji nieko daugiau nepridūrė, tarytum to paaiškinimo būtų 
užtekę. 

— Jūs ant jų pykstat? 

— Galiu pykti ant jų nebent už tai, kad paleido mane 
į pasaulį. 

— Nebuvot ten užsukusi praeitą penktadienį? 

— Aš nė Paryžiuj nebuvau, turėjau laisvą dieną ir pralei- 
dau ją su draugais kaime. 

— Nežinot, ar jūsų tėvas išvažiavęs? 

— Kodėl jūs man nepasakot, kam tie visi klausinėjimai? 
Ateinat čia, teiraujatės apie žmones, kurie oficialiai yra mano 
tėvai, bet kuriems aš seniai jaučiuos svetima. Kam? Ar jiems 
kas nors atsitiko? 

Ji užsidegė cigaretę, pasakė tarp kitko: 

— Čia galima rūkyt. Bent šiuo tarpu. 

Bet Megre nepasinaudojo proga išsitraukti pypkę. 

— Ar jūs nustebtumėt išgirdusi, kad tėvui ar motinai kas 
nors atsitiko? 

Ji pažiūrėjo jam tiesiai į akis, atsakė: 

— Ne. 

— O kas, pavyzdžiui, jiems galėtų atsitikti? 

— Kad Kalasas aplamdė motinai šonus. 

Ji pasakė ne „tėvas“, o Kalasas. 

— Ar jis dažnai ją muša? 

— Kaip dabar — nežinau. Bet seniau kone kasdien. 

— Jūsų motina nesipriešindavo? 

— Ji nuolankiai pakęsdavo smūgius. Kažin ar tik jai ne- 
patikdavo būti mušamai? 

— Kas dar galėtų atsitikti? 

— Kad ji ryžosi įpilti nuodų jam į sriubą. 

— Jinai jo nekenčia? 

— Aš tiek težinau, kad jinai jau dvidešimt ketveri metai 
gyvena su juo ir nė sykio nebandė pabėgti. 

— Jūsų manymu, jinai nelaiminga? 

— Matot, komisare, aš stengiuos apie tai visiškai negalvo- 
ti. Maža būdama teturėjau vieną svajonę: išeiti iš namų. Ir 
kai tik galėjau, taip ir padariau. 

— Žinau: penkiolikos metų. 

— Kas jums sakė? 

— Jūsų motina. 

— Vadinas, jis jos neužmušė. 

Ji, atrodė, susimąstė, paskui vėl pakėlė galvą. 

— Tada jinai jį? 

— Ką tuo norit pasakyti? 

— Jinai jį nunuodijo? 

— Ne visai taip. Bet gali būti, kad jam atsitiko nelaimė. 
Jūsų motina sako, kad jis penktadienį popiet išvažiavęs į Puat- 
je apylinkes, kur paprastai perka baltą vyną. 

— Teisingai. Jis jau ten važinėdavo, kai dar aš su jais 
gyvenau. 

— Iš Sen-Marteno kanalo ištrauktas lavonas, kuris galėtų 
būti j0. 

— Niekas jo neatpažino? 

— Iki šiol — ne. Atpažinti juo sunkiau, kadangi galvos 
nerasta. 

Gal dėl to, kad dirba ligoninėj, jinai net nepasibiaurėjo. 

— Kas, jūsų manymu, jam atsitiko? — pasiteiravo į1. 

— Nežinau. Aš tiriu. Į jūsų motinos gyvenimą, atrodo, yra 
įsipynęs ne vienas vyriškis. Atleiskit, kad aš apie tai su įumis 
kalbu. 

— Negi manot, kad man tai naujiena? 

— Ar jūsų tėvui seniai, jaunystėje ar vaikystėje, nėra kliu- 
vę medžiokliniais šratais į pilvą? 

Ji atrodė nustebusi. 

— Niekados nebuvau girdėjusi. 

— Jūs, suprantama, niekados nesat mačiusi randelių? 

— Jei jie ant pilvo. ..— pasakė ji šyptelėjusi. 

— Kada jūs paskutinį kartą buvot Valmi krantinėj? 

— Palaukit! Rodos, prieš mėnesį. 

— Jūs šiaip sau nuėjot jų aplankyti, kaip vaikai lanko 
tėvus? 

— Ne visai. 

— Kalasas buvo? 

— Aš ištaikau, kada jo nėra. 

— Popiet? 

— Taip. Jis visada tuo metu eina lošti biliardo prie Rytų 
stoties. 

— Ar nebuvo kokio vyriškio su jūsų motina? 


— Tądien — ne. 
— Ar jūs su kokiu reikalu ėjot pas ją? 
— Ne. 


— Apie ką šnekėjotės? 

— Gerai nebežinau. Apie šį bei tą. 

— Apie Kalasą? 

— Abejoju. 

— Ar kartais jūs nėjot pas motiną pinigų prašyti? 

— Klaidingu keliu einat, ponas komisare. Tas blogai ar 
gerai, bet aš pernelyg išdidi. Buvo metas, kai aš neturėjau 
pinigų, netgi badavau, bet niekada nepasibeldžiau į jų duris, 
prašydama išmaldos. Juo labiau dabar, kai užsidirbu sau 
duoną. 

— Ir nieko neprisimenat, apie ką kalbėjotės paskutinį kar- 
tą, kai buvot Valmi krantinėj? 

— Tiksliai negalėčiau pasakyti. 

— Ar tarp vyriškių, kuriuos matėt bare, nebuvo raudon- 
skruosčio vaikino, važinėjančio triračiu? 

Ji papurtė galvą. 

— O pusamžio vyriškio rudais plaukais? 

Šįkart ji susimąstė. 

— Raupuoto veido?— paklausė įl. 

— Aš nežinau. 

— Jei taip, tai ponas Djedone. 

— Kas jis toks? 

— Kad ir aš nelabai ką žinau. Motinos bičiulis. Jau daug 
metų jis nuolatinis kavinės klientas. 

— Kuris lankosi popiet? 

Ji suprato. 

— Šiaipjau aš jį vis popiet matydavau. Gal jis visai ne 
toks, kaip jūs manot. Nors galvos neguldau. Man jis atrodė 
ramus žmogus, kokį vaizduojies sėdintį vakare su šlepetėm 
prie ugnies. Beje, aš jį kone visada ir matydavau sėdintį prie 
krosnies priešais motiną. Jie, regis, seni pažįstami ir nebesi- 
stengia viens kitam rodytis palankioje šviesoje. Suprantat? Lyg 
seniai vedusiųjų pora. 

— Jūs negalėtumėt prisiminti jo adreso? 

— Aš girdėdavau, kaip jis stodamasis sakydavo tyliu bal- 
su, kurį ir dabar pažinčiau: ,„Metas man į darbą.“ 

Manau, kad jis dirba tam kvartale, tik nežinau ką. Vilki ne 
kaip darbininkas. Aš jį greičiau laikyčiau raštininku. 

Koridoriuj sučirškė skambutis, ir mergina automatiškai pa- 
kilo. 

— Atleiskit, mane šaukia, — pasakė jl. 

— Galimas daiktas, kad aš dar užsuksiu pas jus į Sen- 
Lui-an-1'Il gatvę. 

— Aš būnu namie tik vakare. Perdaug vėlai neateikit, nes 
anksti guluos. 

Jis matė, kaip ji, eidama koridorium, purtė galvą, kaip 
žmogus, dar ne visiškai apsipratęs su nauja mintim. 

— Atsiprašau, panele, kaip man išeiti? 

Megre atrodė toks pasimetęs, kad prie staliuko sėdinti mer- 
gina nusišypsojo ir nuvedė jį per koridorių iki pat laiptų. 

— Dabar eikit drąsiai. Nusileidęs pasukit į kairę, paskui 
dar sykį į kairę. 

— Dėkoju. 

Neišdrįso paklausti, ką ji mananti apie Liusetę Kalas. O ką 
jis pats apie ją galvojo, kažin ar būtų pasakęs. 

Priešais Teisingumo rūmus stabtelėjo išgerti balto vyno. 
O netrukus grįžęs į Orfevrų krantinę, rado jo belaukiantį 
Lapuentą. 

— Na kaip, geros seselės? 

— Didžiai malonios. Bijojau, kad jausiuos nesmagiai, bet 
jos Mane taip gerai priėmė, kad... 

— O randeliai? 

Pačiais rezultatais Lapuentas mažiau galėjo pasigirti. 

— Visų pirma, operaciją daręs gydytojas mirė prieš treje- 
tą metų, kaip kad ponia Kalas buvo sakiusi. Vienuolė, kan- 
celiarijos viršininkė, surado jo ligos istoriją. Apie šratų ran- 
delius ten neužsimenama, ir tai suprantama, bet tuo pačiu aš 
sužinojau, kad Kalasas turėjo skrandžio opą. 

— Ir tą opą jam operavo? 

— Ne. Prieš operaciją jie, atrodo, visapusiškai ištiria ligo- 
nį ir surašo rezultatus. 

— O kokie nors skiriamieji požymiai niekam ne galvoj? 

— Lyg ir ne. Vienuolė buvo maloni, nuėjo pasiteirauti se- 
selių, gal kuri asistavusi per operaciją. Nė viena gerai neat- 
simenanti tokio Kalaso. Tik viena sako, ar tik ne jis, prieš 
užmigdant, prašęsis leisti pasimelsti. 

— Jis katalikas? 

— Ne. Iš baimės. Tokių smulkmenų seselės neužmiršta. 
Randeliai joms nekrito į akis. 

Daryk ką nedaręs — nė iš vietos, o lavonas be galvos guli, 
1r šiaip jo neįmanoma atpažinti. 

— Ką mes darysim? — sumurmėjo Lapuentas, kuris, pri- 
vengdamas bambeklio Megre, kalbėjo tyliai. 

Ar ne Komeljo teisybė? Jei negyvėlis iš Sen-Marteno kana- 
lo yra Omeras Kalasas, tai, griežtai patardžius jo žmoną, ga- 
lima būtų išgauti vertingų žinių. O pokalbis su suimtu An- 
tuanu, kuris važinėja triračiu, be abejo, irgi duotų rezultatų. 

— Eime. 

— Važiuojam automobiliu? 

— Taip. 

— Kur? 

— Prie kanalo. 

Prabėgomis jis paves X-ojo rajono inspektoriams ieškoti 
aplinkui rudaplaukio raupuoto vyriškio, pavarde Djedone. 

Automobilis, nardydamas tarp autobusų ir furgonų, išva- 
žiavo į Rišar-Lenuaro bulvarą, netoli Megre namų, tik komi- 
saras staiga sumurmėjo: ) 

— Važiuok į Rytų stotį. 

Lapuentas pažiūrėjo į jį, nieko nesuprasdamas. 

— Mintis, gal būt, nieko neverta, bet geriau ją patikrint. 
Mums pasakojo, kad Kalasas išvažiavo penktadienį popiet, pa- 

siėmęs valizą. Tarkim, kad jis grįžo šeštadienį. Jeigu tai jis, 
o ne kas kitas nužudytas ir sukapotas į gabalus, nusikaltėlis 
turėjo atsikratyti šitos valizos. Aš esu įsitikinęs, kad j0s nėra 
Valmi krantinės bare ir kad mes ten nerasim nei drabužių, 
kuriuos jis, kaip manoma, pasiėmeęs į kelionę. 

Lapuentas klausėsi komisaro samprotavimų ir linkčiojo 
galvą. 

— Kanale nerasta nei valizos, nei drabužių, nors lavonas 
prieš kapojant buvo nurengtas. 

— Ir galvos nerasta!— patikslino Lapuentas. 

Megre spėliojimas anaiptol neoriginalus. Padiktuotas įgū- 
džio. Iš dešimties žudikų šeši, norėdami atsikratyt kompro- 
mituojančių daiktų, paprasčiausiai nuneša juos į geležinkelio 
stotį ir palieka saugojimo kameroje. 

O Rytų stotis nuo Valmi krantinės už poros žingsnių. La- 
puentas, vargais negalais radęs kur pastatyti automobilį, nu- 
ėjo paskui Megre į laukiamąją salę. 

— Jūs dirbot praeitą penktadienį popiet?— paklausė Meg- 
re saugojimo kameros tarnautoją. 

— Tik iki šešių. 

— Daug buvo palikta bagažų? 

— Ne daugiau kaip kitom dienom. 

— Ar tarp daiktų, padėtų penktadieni, yra neatsiimtų? 

Tarnautojas "atsisuko į lentynas, ant kurių buvo išrikiuo- 
tos valizos ir visokiausi pakai. 

— Dul-— atsakė jis. 

— Priklausantys tam pačiam asmeniui? 

— Ne. Numeriai ne iš eilės. Beje, tą dėžę iš lystelių, ap- 
trauktą drobe, padėjo, kiek prisimenu, stora moteriškė, nes 
aš atkreipiau dėmesį, kad jinai kvepėjo sūriu. 

— Čia sūriai? 

— Aš nežinau. Beje, ne. Nebekvepia. O gal pati moteriš- 
kė kvepėjo? 

— O tas antrasis? 

— Ruda valiza. 

Ir parodė pirštu į pigią, gerokai aptrintą valizą. 

— Nėra nei pavardės, nei adreso? 

— Ne. 

— Ar neatsimenat, kas ją atnešė? 

— Gal aš apsirinku, bet, dievaži, man rodos, kad vaikinas 
1š kaimo. 

— Kodėl iš kaimo? 

— Jis taip atrodė. 

— Ar kad buvo raudono veido? 

— Gal būt. 

— Kaip jis buvo apsivilkęs? 

— Rodos, odine striuke ir kepure. 

Megre su Lapuentu susižvelgė: abu pagalvojo apie Antua- 
ną Kristeną. 

— Kelintą valandą? 

— Maždaug apie penkias. Taip. Gal kelios minutės po 
penkių, nes Strasburgo greitasis buvo ką tik atvažiavęs. 

— Jeigu jis ateitų atsimti valizos, malonėkit tučtuojau 
paskambinti į Žemapo krantinės policijos nuovadą. 

— O jei tasai tipas išsigąs ir pabėgs? 

— Šiaip ar taip, mes per keletą minučių būsim čia. 

Atpažinti valizą galėtų tik ponia Kalas, reikia ją atvežti 
čia ir parodyti. 

Kai juodu įžengė į kavinę, ponia Kalas abejingu žvilgsniu 
priėjo prie bufeto jų aptarnauti. 

— Dabar mes nieko negersim,— pasakė Megre.— Atvažia- 
vom paimti jūsų, kad jūs atpažintumėt vieną daiktą, esanų 
netoli nuo čia. Mano inspektorius jus palydės. 

— Kavinė uždaryti? 

— Nebūtinai, po kelių minučių grįšit. Aš palieku. 

Skrybėlės ji neužsidėjo, tik, nusispyrusi šlepetes, apsiavė 
bateliais. 

— Jūs aptarnausit klientus? 

— Kažin ar bus progos. 

Automobiliu: nuvažiavus, — Lapuentas prie vairo, ponia Ka- 
las šalia,— Megre valandėlę pastovėjo ant slenksčio, keistai 
šypsodamasis. Pirmąsyk per tą laiką, kai dirba policijoj, jis 
liko vienas kavinukėje lyg jos savininkas ir, nuo tos minties 
pasmagėjęs, šmurkštelėjo už bufeto. 

V skyrius 
RAŠALO BUTELIUKAS 


Lygiai tose pačiose vietose, kaip ir vakar rytą, žaidė sau- 
lės kiškučiai: vienas ant alavinio bufeto aptakaus kampo, kitas 
ant chromolitografijos, kuri vaizdavo moterį raudona suknia 
su putojančio alaus bokalu rankoje. 

Megre jau andai buvo pajutęs, kad ši kavinukė, pasekus 
daugeliu Paryžiaus kavinių ir barų, veikiau panėši į vieną 
iš tų kaimo smuklių, kur šiaipjau tuščia kone visą savaitę, 
o turgaus dieną ūmai gužėte priguža žmonių. 

Tur būt, jam kilo pagunda pačiam prisipilti ko nors išgerti, 
bet jis susigėdo to vaikiško noro ir, susidėjęs rankas į kiše- 
nes, su pypke dantyse, pasuko prie galinių durų. 

Jis dar nebuvo apžiūrėjęs, kas už tų durų, pro kurias ponia 
Kalas dažnai dingdavo. Virtuvę, kaip ir tikėjosi, rado netvar- 
kytą, bet ne tokią nešvarią, kaip manė. Tuoj pat už durų, 
kairėj, ant rudai nudažyto medinio bufeto stovėjo pradėtas 
konjako butelis. Ne vyną, o alkoholį gurkšnojo šeimininkė 
per visą dieną, ir, tur būt, tiesiai iš butelio, nes stiklinės 
nesimatė. 

Į kiemo pusę žvelgė vienas langas ir stiklinės durys, ku- 
rios buvo neužrakintos, ir Megre jas atidarė. Vienam kampe 
buvo pristatyta tuščių statinių, riogsojo krūva šiaudinių apy- 
pinų nuo butelių, mėtėsi kiauri kibirai, surūdiję lankai, ir 
Megre pasijuto lyg kaime, toli nuo Paryžiaus; iliuzija buvo 
tokia stipri, jog jo nėmaž nebūtų nustebinęs mėšlynas čia ir 
vištos. 

Už kiemo — akligatvis su belangėm namų sienom, kuris rė- 
mėsi į šoninę gatvę. 

Megre nejučia pakėlė akis į bistro antrojo aukšto langus, 
seniai neplautus, su išblukusiom užuolaidom. Negi jam pasi- 
vaideno? Kažkas lyg ir šmėkštelėjo už stiklų. Jis prisiminė 
matęs katę prie krosnies. 

Jis sugrįžo į virtuvę, neskubėdamas ėmė kopti įvijais laip- 
tais į antrą aukštą. Laipteliai braškėjo. Trupuų atsidavė plė- 

kais, ir tasai kvapas vėl priminė Megre kaimo smukles, kurio- 
se kažkada buvo nakvota. 

Užlipęs rado dvejas duris. Pastūmė pirmąsias ir įėjo į va- 
dinamą Kalasų kambarį. Langai žvelgė į krantinę. Dvigulė 
riešutmedžio lova su gan švariom paklodėm šį rytą liko ne- 
paklota. Tokius baldus, kokie čia stovėjo, senovinius, sunkius 
ir laiko nugludintus, paveldimus iš kartos į kartą, rastum bet 
kuriame panašiame bute. 

Spintoje kabojo vyriški drabužiai. Langų tarpsieny stovėjo 
fotelis, aptrauktas skaisčiai raudonu ripsu, ir senas radijo im- 
tuvas. Vidury kambario — apskritas stalas, uždengtas kažko- 
kiu nušiurusiu audeklų, su dviem raudonmedžio krėslais iš 
šalių. 

Megre stengėsi prisiminti, kas jam įėjus krito į akis, ir tu- 
rėjo keliskart gerai pasidairyti po kambarį, kol žvilgsnis vėl 
užkliuvo už staldengtės. Ant jos buvo rašalo buteliukas, at- 
rodo, naujas, plunksnakotis ir reklaminis biuvaras, kokie de- 
dami kavinėse klientams naudotis. 


Megre atskleidė tą biuvarą šiaip sau, nesitikėdamas nieko 
rasti, ir iš tikrųjų rado jame tik tris švaraus popieriaus lapus. 
Ir tą pačią akimirką sukluso: kažkas lyg ir brakštelėjo. Ne 
išvietėje, į kurią įeinama tiesiai iš kambario. Vėl išėjęs į laip- 
tų aikštelę, atidarė antrąsias duris ir atsidūrė kambary, tokio 
pat didumo, kaip ir anas; jis buvo paverstas aukštu bei san- 
dėliu ir užverstas sulūžusiais baldais, senais 1iustruotais žur- 
nalais, stiklais, visokiausiais daiktais. 

— Ar čia yra kas nors?— garsiai paklausė jis, beveik tik- 
ras, kad yra čia ne vienas. 

Pastovėjo valandėlę nejudėdamas, paskui, tyliai ištiesęs ran- 
ką, staigiai atidarė spintos duris. 

— Šį kartą nekvailiok,— tarė jis. 

Nelabai-jis nustebo, pažinęs Antuaną, kuris kiūtojo spintos 
gale lyg užpiudytas žvėrelis. 

— Nemaniau taip greit tave rasti. Lisk lauk! 

— Jūs mane suimat? 

Vaikinas išsigandęs žiūrėjo į antrankius, komisaro išsitrauk- 
tus iš kišenės. 

— Aš dar nežinau, ką su tavim darysiu, tik nenoriu, kad 
tu vėl kulnis išneštum. Duok riešus. 

— Jūs neturit teisės. Aš nieko nepadariau. 

— Duok riešus! 

Atspėjo, kad vaikinas mėgins savo laimę prasmukti jam pro 
tarpkojį. Žingtelėjęs prispeitė jį visu kūnu prie sienos ir nusi- 
taikęs uždėjo antrankius, nors tas ir gynėsi, spardydamas jam 
į blauzdas. 

— Dabar paskui mane! 

— Ką motina sakė? 

— Nežinau, ką pasakys tavo motina, bet mums reikia kai 
ko tave paklausinėti. 

— Aš neatsakinėsiu. 

— Marš, marš. 

Ir nusivarė jį pirma. Kai, perėję virtuvę, atsidūrė bare, 
Antuanas, atrodė, nustebo, kad čia tuščia'ir tylu. 

— Kur jinai? 

— Ar šeimininkė? Nebijok. Tuoj sugrįš. 

— Jūs ją suėmėt? 

— Sėsk čia į kampą ir nejudėk. 

— Jei norėsiu, tai judėsiu! 

Megre tiek ir tiek buvo pnsižiūrėjęs į šitokio amžiaus jau- 
nuolius daugmaž panašiose situacijose, jog būtų galėjęs iš 
anksto pasakyti kiekvieną jų reagavimą ar repliką. 

Jis nesigailėjo, kad, paklausęs tardytojo Komeljo, sulaikė 
Antuaną, tik toli gražu nesitikėjo jo padedamas ką nors iš- 
aiškinti. 

Kažkas stumtelėjo laukujes duris; įėjęs vidutinio amžiaus 
vyriškis nustebo, pamatęs vidury kavinukės stovinų Megre ir 
neradęs ponios Kalas. 

— Šeimininkės nėra? 

— Tuoj pareis. 

Ar vyriškis pastebėjo antrankius? Ar suprato, kad Megre 
policininkas ir geriau prie jo nesiartinti? Šiaip ar taip, pri- 
dėjo ranką prie kepurės ir movė pro duris, sumurmėjęs: 

— Aš paskui užeisiu. 

Jam nespėjus užsukti už kampo, prie durų. sustojo juodas 
automobilis: išlipo Lapuentas, atidarė dureles poniai Kalas, 
paskui iškėlė rudą valizą. 

Šeimininkė, tik metusi akį, pastebėjo Antuaną, suraukė 
antakius ir sunerimusi atsisuko į Megre. 

— Nežinojot, kad jis pas jus? 

— Neatsakinėk!— šūktelėjo jai vaikinas.— Jis neturi teisės 
manęs suimti. Aš nieko nepadariau. Tegul jis“ įrodo, kad aš 
ką bloga padariau. 

Komisaras tuoj atsisuko į Lapuentą. 

— Čia jo valiza? 

Iš pradžių jinai abejojo, paskui pasakė: „Taip, jo“, pas- 
kui pareiškė negalinti žinoti, kol neatidaryta. 

— Tu atidarei? 

— Pamaniau, jog geriau ją atidaryti jums matant. Aš pa- 
sirašiau ant lapuko, kad paėmiau valizą, bet tarnautojas rei- 
kalauja kuo greičiausiai atsiųsti prašymą dėl rekvizavimo. 

-— Paprašyk Komeljo. Ar tarnautojas ten tebėra? 

— Aš manau. Neatrodo, kad jis galėtų pasitraukti 15 darbo. 


— Paskambink jam. Paklausk, ar gali kas jį pakeisti pen- 
kiolikai minučių? Kaip nors vis tiek įmanoma susitvarkyti. 
Tegul sėda į taksi ir važiuoja čia. k 

— Suprantu,— tarė Lapuentas, žiūrėdamas į Anituaną. 

Ar saugojimo kameros darbuotojas pažins vaikiną? Jei taip, 
toliau viskas eis lengviau. 

— Ir paskambink Moersui. Norėčiau, kad jis taip pat at- 
vyktų ir dalyvautų, kratant valizą, kartu su fotografais. 

— Gerai, patrone. 

Ponia Kalas, lyg į svečius atėjusi, stovėjo vidury kamba- 
rio ir kaip Antuanas savo ruožtu paklausė: 

— Tai jūs mane suimat? 

Ji, atrodė, sumišo, kai Megre paprastai pasakė: 

— Už ką? 

— Aš galiu sau laisvai vaikščioti? 

— Po namus — taip. 

Jis žinojo, ko ponia Kalas nori, ir iš tikrųjų jinai nuėjo 
į virtuvę ir dingo kampe, kur stovėjo konjako butelis. Dėl 

visa ko pastumdė indus, nusiavė batelius, kuriais nebuvo pra- 
tusi avėti ir kurie, matyt, spaudė, įsistojo į tūbines šlepetes. 

Grįžo atsigavusi ir tuoj ėmėsi savo darbo už bufeto. 

-— Jums ko nors įpilti? 

— Prašom balto vyno. Ir inspektoriui. O gal Antuanas no- 
rėtų stiklo alaus? 

Jis rikiavo lyg niekur neskubėtų. Galėjai net pamanyt, j0g 
js nežino, ką toliau darys. Gurkštelėjęs vyno, nuėjo ir už- 
rakino duris. 

— Jūs turit valizos raktą? 

— Ne. 

— Gal žinot, kur jis yra? 

— Tikriausiai jo kišenėje. 

Kalaso kišenėje, nes tasai, pasak jos, išėjęs iš namų su 
valiza. 

— Duokit man reples ar šiaip kokį įrankį. 

Praėjo valandėlė, kol ji surado reples. Megre padėjo vali- 
zą ant vieno staliuko ir laukė, kada Lapuentas, baigęs kal- 
bėt telefonu, padės išlaužti nelabai tvirtą užraktą. 

— Aš tau užsakiau balto vyno. 

— Ačiū, patrone. 

Metalas sulinko ir galiausiai atplyšo, ir Megre atvožė dang- 
tį. Ponia Kalas liko bestovinti anapus bufeto: jeigu ir žiūrėjo 
Jų pusėn, tai didelio susidomėjimo nerodė. 

Valizoje buvo pilka gan plonos medžiagos eilutė, beveik 
naujų pusbačių pora, baltiniai, kojinės, skustuvas, šukos, dan- 
tų šepetukas ir į popierių suvyniotas gabalas muilo. 

— Šitie daiktai jūsų vyro? 

— Atrodo. 

— Jūs nesat tikra? 

— Jis turi panašią eilutę. 

— Spintoj jos nėra? 

— Aš nežiūrėjau. 

Jinai jiems visiškai nepadėjo, nei dėl akių. Nuo vakar va- 
karo ji atsakinėjo į klausimus labai šykščiai, nepatikslinda- 
ma savo parodymų, tiek tik, kad jos laikysena nebuvo agre- 
syvi kaip kad, sakysim, Antuano. 

Antuanas iš baimės piestu stojo. O moteris, priešingai, at- 
rodė nieko nebijanti. Jai nerūpėjo, ko čia nuolatos vaikš- 
čioja policininkai, ką jie gali išaiškinti. 

— Tu nieko nepastebi?— paklausė Megre Lapuentą, raus- 
damasis valizoje. 

— Kad viskas sumesta kaip pakliuvo? 

—- Taip. Dėl to, kad dažniausiai vyras pats dedasi daiktus. 
Įdomiau kitkas. Kalasas, taip sakant, išsiruošia į kelionę. Pa- 
siima pasikeisti eilutę, pusbačius, baltinių. Praktiškai valizą 
jisai turėjo susikrauti viršuj, savo kambary. 

Du vyriškiai tinkuotojų drabužiais paklebeno duris, pri- 
spaudė veidus prie stiklo, kažką riktelėjo — niekas neišgirdo 
ką — Ir nuėjo. 

— Pasakyk man, kad gudrus, kam jam tada reikėjo imtis 
nešvarius baltinius? 

Vieneri marškiniai iš dvejų tikrai buvo panešioti, lygiai 
kaip apatinės kelnės ir kojinių pora. 

— Jūsų manymu, daiktai į valizą ne jo sudėti? 

— Gal ir jo. Greičiausiai jo. Bet ne prieš pat išvažiavimą. 
Dėdamasis jis galvojo grįšiąs. 

— Suprantu. 

— Jūs girdėjot, ponia Kalas? 

Ji linktelėjo galvą. 

— Jūs ir dabar tebetvirtinat, kad vyras išvyko penktadienį 
popiet su šita valiza? 

— Savo žodžių aš neatsiimu. 

— Ir kad tikrai jo čia nebuvo ketvirtadienį? Ir kad jis 
ne penktadienį sugrįžo? 

Ji tik papurtė galvą. 

— Ir vis dėlto jūs tikit tuo, kuo jums patinka tikėti. 

Prie baro sustojo taksi. Megre nuėjęs atidarė duris, ir tuo 
pat metu 1š mašinos išlipo saugojimo kameros tarnautojas. 

— Taksi tegul palaukia. Aš jus labai trumpai užlaikysiu. 

Komisaras įleido jį į kavinę, ir vyriškis, valandėlę pa- 
svarstęs, ko jiems iš jo reikia, apsidairė aplink, norėdamas 
susigaudyti situacijoje. Jo akys užkliuvo už Antuano, kuris 
tebesėdėjo kampe ant suoliuko. 

Paskui atsisuko į Megre, buvo benorįs kažką sakyti, bet vėl 
nužvelgė nuo galvos iki kojų vaikiną. 

Per tą mirksnį, kuris pasirodė ilgas, Antuanas iššaukiamai 
žiūrėjo į tarnautoją. 

— Man regis, kad...— pradėjo vyriškis 17 pakėlė ranką, 
lyg norėdamas pasikasyti sprandą. 

Jis buvo doras žmogus ir grūmėsi su savo sąžine. 

— Taigi! Taip, kaip žiūriu, sakyčiau, kad jis. 

— Meluojat!-— įtūžęs sušuko vaikinas. 

— Gal būtų gerai, kad jis atsistotų. 

— Nesistosiu. 

— Stokis! 

Iš už Megre nugaros pasigirdo ponios Kalas balsas: 

-— Stokis, Antuanai. 

— Lyg ir jisai, — pasvarstęs sumurmėjo tarnautojas,— da- 
bar aš mažiau abejoju. Ar jis neturi odinės striukės? 

— Lipk į viršų, pažiūrėk galiniam kambary,— tarė Megre 
Lapuentui. 

Laukė tylėdami. Stoties tarnautojas dirstelėjo į bufetą, ir 
Megre suprato, kad jis ištroškęs. 

— Baltojo?— paklausė. 

— Neatsisakyčiau. 

Lapuentas sugrįžo nešinas striuke, kurią Antuanas vilkėjo 
vakar. 

— Vilkis. 

Vaikinas pažiūrėjo į šeimininkę, lyg klausdamas patarimo, 
ir nenorom pakluso, kai jam nuėmė antrankius. 

— Ar nematot, kad jis baisiausiai nori įtikti špikams? Visi 
je vieno galo. Kai tik išgirsta „policija“, tuoj ima drebėti. 
Sakykit, ar ir dabar tebetvirtinsit, kad esat mane mates? 

— Manau, kad taip. 

— Meluojat. 

Ramiai, nors buvo justi, kad jaudinasi, tarnautojas kreipėsi 
į Megre: 

— Mano parodymas, reikia manyti, yra svarbus? Nenorė. 
čiau, kad per mane kas nors neteisingai nukentėtų. Šitas vai- 
kinas panašus į tą, kuris sekmadienį atidavė saugoti valizą. 
Kadangi aš negalėjau numatyti, jog būsiu tuo reikalu klau- 

sinėjamas, jo gerai neįsižiūrėjau. Gal būt, jei aš pamatyčiau 
toj pačioj vietoj, toj pačioj šviesoj. .. 

— Šiandien ar ryt jums jį atves į stotį, — nusprendė Meg- 
re.— Dėkoju jums. Į jūsų sveikatą! 

Išleidęs jį pro duris, vėl jas užrakino. Lapuento negalėjo 
neintriguoti komisaro vangumas, žodžiais sunkiai nusakomas. 
Kada tai prasidėjo, jis nepasakytų. Iš teisybės ar tik ne nuo 
pat pradžių, kai ėmėsi tirti šį dalyką, kai anądien atvyko 
į Valmi krantinę ar kai įėjo į Kalasų bistro? 

Megre elgėsi, kaip paprastai, darė, kas buvo darytina. Tik 
ar be to tvirto įsitikinimo, kurį j0 inspektoriai ir šiaipjau retai 
tepastebėdavo, ar kokio galo? Atrodė, lyg nenorom darytų. 
Daiktiniai įrodymai jį mažai tedomino, jis, matės, kažką svars- 
tė mintyse, bet su niekuo tais svarstymais nesidalijo. 

Šitai ypač buvo jaučiama čia, kavinėje, ir dar labiau, kai 
Megre kreipdavosi į ponią Kalas ar vogčiomis ją stebėdavo. 

Būtum galėjęs pamanyti, kad auka jam visai nerūpi, kad 
į į gabalus sukapotas lavonas j0 akimis nedidelis daiktas. Ma- 
žai JIS tesidomėjo ir Antuanu, o galvoti apie tam tikras pro- 
fesines pareigas jis tiesiog turėdavo verste prisiversti. 

— Paskambink Komeljo. Geriau tu. Keliais žodžiais papa- 
sakok, kas atsitiko. Gal tegul jis pasirašo orderį suimti vai- 
kiną. Šiaip ar taip, jis tą padarys. 

— O jinai?— paklausė inspektorius, rodydamas į moteriškę. 

— Norėčiau, kad j0s neliestų. 

— O jei užsispirs? 

— Jis kaip norės, taip ir padarys. Čia jis ponas. 

Megre kalbėjo garsiai, nesisaugodamas, ir tuodu klausėsi. 

— Jūs eikit užvalgyti,— patarė Megre poniai Kalas.— Gali- 
mas daiktas, kad netrukus ateis jūsų išsivesti. 

— Ilgam? 

— Kiek tardytojas ras reikalą laikyt jus savo žinioj. 

— Aš miegosiu kalėjime? 

— Iš pradžių, tur būt, Daboklėj. 

— O aš? — pasiteiravo Antuanas. 

— Ir tu. Bet tik ne vienoj kameroj!— dar pridūrė Megre. 

— Valgyt nori?— paklausė ponia Kalas vaikiną. 

— Ne. 

Tačiau jinai vis tiek nuėjo į virtuvę, bet ne valgyti, o gurkš- 
telti konjako. Sugrįžusi pasiteiravo: 

— Kas žiūrės namus per tą laiką? 

— Niekas. Būkit rami. Jie bus saugomi. 

Jis tyrinėjo ją vis tuo pačiu įdėmiu žvilgsniu, tarytum pir- 
mąsyk matydamas nesuvokiamą jam reiškinį. 

Apsukrių moterų buvo matęs tiek ir tiek, ir kai kurios ilgai 
gindavosi. Tačiau kiekvienu atveju jis jau iš pat pradžių jaus- 
davo, kad bus jo viršus. Tik tas reikalaudavo laiko, kantry- 
bės ir valios. 

Ponios Kalas šiuo metodu nepaimsi. Ji netilpo į jokią ka- 
tegoriją. Jei jam būtų pasakę, kad jinai kuo šalčiausiai nu- 
žudė savo vyrą ir pati jį sukapojo ant virtuvinio stalo, jis 
būtų su tuo sutikęs. Bet jis taip pat būtų sutikęs, jei kas 
jam būtų tvirtinęs, kad apie savo vyro likimą ji nieko ne- 
žinanti. 

Štai čia, priešais jį, tikrai stovi jinai, liesa ir nuvytusi, 
tamsia suknele, kuri ant jos kadaroja it palaikė užuolaida 
ant lango; reali būtybė su juodomis akių lėliukėmis, atspin- 
dinčiomis intensyvų vidinį gyvenimą, ir vis dėlto kažkokia 
nemateriali, nesuvokiama. 

Ar jinai žinojo, kad daro tokį įspūdį? Galima būtų taip 
pamanyti, sprendžiant iš to, kaip ramiai, gal net ironiškai ji- 
nai žiūri į komisarą. 

Būtent tai ir kėlė Lapuentui nerimą. Sakytum ne policija 
tiria aplinkybes nusikaltėliui išaiškinti, o pats Megre nori 
kažką išsiaiškinti su šia moterim. 

Visa, kas tiesiogiai jos nelietė, menkai tedomino komisarą: 
tuo Lapuentas gavo įsitikinti trupuų vėliau, kai išėjo iš tele- 
fono būdelės. 

— Ką jis pasakė?— pasiteiravo Megre, turėdamas omeny 
Komelijo. 

— Jis pasirašys orderį 1r paduos nunešti į jūsų kabinetą. 

— Nori pats matyti vaikiną? 

— Jis manąs, kad pirmiausia jūs norėsit jį apklausinėti. 

— O ką sakė dėl jos? 

— Pasirašys antrą orderį. Jūsų reikalas, ar jį panaudosit, 
ar ne, bet aš manau... 

-— Suprantu. 

Komeljo tikėjosi, kad Megre grįš į savo kabinetą, išsikvies 
pirma Antuaną, paskui ponią Kalas ir klausinės juos tol, kol 
jie prisipažins. 

Lavono galvos vis dar nerasta. Neturima tiesioginio įrody- 
mo, kad Sen-Marteno kanale sužvejotos vyriško kūno dalys 
yra Kalaso. Šiaip ar taip, dabar, atsiradus valizai, esama tvirtų 
prezumpcijų, ir ne pirmas kartas, jog apklausa, pradėta turint 
daug mažiau kozirių, po keleto valandų baigtųsi visišku pri- 
sipažinimu. 

Taip galvojo ne tik tardytojas Komeljo, bet ir Lapuentas, 
kuris neįstengė nuslėpti savo nustebimo, kai Megre jam pa- 
liepė: 

— Veskis jį į Orfevrų krantinę, į mano kabinetą, ir ap- 
klausinėk. Žiūrėk, kad jam neužmirštų duoti pavalgyti ir 
atsigerti. 

— Jūs pasiliekat? 

— Laukiu Moerso ir fotografų. 

Sutrikęs Lapuentas mostelėjo vaikinui stotis. Prieš išeida- 
mas tasai dar suriko Megre: 

— Žinokit, tas jums atsirūgs. 

Beveik tuo pačiu metu, Vikontas, kaip kas rytas pasimaišęs 
įvairiuose Kriminalinės paieškos kabinetuose, tebezujo po tar- 
dytojų koridorių. 

— Nieko naujo, ponas Komeljo? Galvos vis dar nerasta? 

— Dar ne. Bet kas toji auka, formaliai maždaug nustatyta. 

— Kas? 

Kokias dešimt minučių Komeljo mielai atsakinėjo į klausi- 
mus, džiaugdamasis, kad nors sykį jis, o ne Megre pagerbtas 
spaudos atstovų. 

— Komisaras ten? 

— Aš manau. 

Tokiu būdu apie kratą pas Kalasus ir vaikino suėmimą 
(duoti tik inicialai) buvo paskelbta po dviejų valandų popie- 
tinėje laikraščių laidoje, paskui penktą valandą per radiją. 

Likęs vienas su ponia Kalas, Megre pasiėmė nuo bufeto 
stiklinę ir nusinešė ant savo staliuko. O ponia Kalas nė ne- 
krustelėjo už baro — klasiška bistro savininkės laikysena. 

Dvyliktą sukaukė gamyklos sirena. Nė dešimt minučių ne- 
praslinkus, daugiau kaip trys dešimtys vyrų atėję gavo pa- 
bučiuoti durų rankeną; kai kurie, matydami ponią Kalas pro 
stiklą, ėmė gestikuliuoti rankomis, lyg bandė su ja susitarti. 

— Aš mačiausi su jūsų dukterim,— staiga nuskambėjo ty- 
loje Megre balsas. 

Ji žiūrėjo į jį, netardama nė žodžio. 

— Ji man paliudijo buvusi pas jus maždaug prieš mėnesį. 
Aš sau vienas ir svarstau, apie ką judvi kalbėjotės. 

Tai nebuvo klausimas, ir jinai nematė reikalo atsakyti. 

— Ji man pasirodė esanti rami, susivaldanti mergina, pro- 
tingai išvairavusi savo valtį. Pats nežinau, kodėl man kilo 
mintis, jog ji įsimylėjusi savo patroną ir gal net yra jo 
meilužė. 

Ponia Kalas ir dabar nė nekrustelėjo. Ar jai tas buvo įdo- 
mu? Ar užsiliko bent koks jausmas dukteriai? 

— Iš pradžių jai, matyt, buvo nelengva. Sunku penkioli- 
kos metų mergaitei vienai manytis tokiam mieste, kaip Pa- 
ryžius. 

Ponios Kalas akys tarytum kiaurai vėrė, nuilsusiu balsu 
1 paklausė: 

— Ko jūs tikitės? 

Iš tikrųjų ko jis tikėjosi? Ar ne Komeljo teisybė? Ar ne 
Antuaną jis dabar turėtų kvosti? O jinai, palaikyta keletą 
dienų Daboklės vienutėje, reikia manyti, pasidarytų šilkinė. 

— Aš sau vlenas svarstau, kodėl jūs ištekėjot už Kalaso 
ir kokiais sumetimais vėliau j0 nepalikot? 

Jos lūpos kažkaip persikreipė, ir tai buvo ne šypsnio, grei- 
čiau lyg patyčių ar apgailestavimo išraiška. 

— Tyčia, ar ne?— kalbėjo Megre, netikslindamas savo 
minties. 

Jis žūt būt turi pasiekti savo. Tokiais momentais, kaip kad 
dabar, jam atrodo, jog tereikia trupučio pastangų ir ne tik 
viską suprasi, bet ir grius toji nematoma siena, esanti tarp jų. 

Rasi tą reikiamą žodį, ir priešais jį stosis paprasta, žmogiš- 
ka būtybė. 

— Ar anas buvo čia penktadienį popiet? 

Jau šioks toks rezultatas: jinai sudrebėjo. 

— Koks anas?— galų gale paklausė nenorom. 

— Jūsų meilužis. Tikrasis. 

Ti būtų norėjusi dėtis abejinga, nieko neklausinėti, bet 
nebeatsilaikė: 

— Kuris? 

— Rudaplaukis pusamžis vyriškis raupuoto veido, vardų 
Djedone. 

Ji vėl užsisklendė savy. Nebebuvo ko skaityti iš jos veido. 
Be to, lauke sustojo automobilis, išlipo Moersas su trim vy- 
rais, kurie nešėsi aparatus. 

Megre vėl nuėjo atidaryti durų. Nepasisekė tai nepasisekė. 
Bet jis anaiptol nemanė, kad visiškai veltui sugaišo laiką, 
pasilikęs su ja. 

— Ką reikia apžiūrėti, patrone? 

— Viską. Pirmiausia virtuvę, paskui abu kambarius ir 1š- 
vietę antram aukšte. Taip pat kiemą ir galiausiai rūsį, va čia 
yra durelės. 

— Jūs manot, kad vyriškis buvo čia nužudytas ir suka- 
potas? 

— Galimas daiktas. 

— O šita valiza? 

— Atidžiai apžiūrėk ją ir daiktus viduj. 

— Darbo mums čia užteks visai popietei. Jūs pasiliekat? 

— Gal ne, bet, be abejo, netrukus vėl užeisiu. 

Įėjo į telefono būdelę, paprašė Žiudelio iš policijos nuo- 
vados priešais ir davė jam nurodymus prižiūrėti namą. 

— O jus paprašysiu eiti su manim, — galiausiai pasakė po- 
niai Kalas. 

— Reikia pasiimti drabužių ir tualeto reikmenis? 

— Atsarga gėdos nedaro. 

Praeidama virtuvėje ji stabtelėjo patraukti konjako iš bu- 
telio. Paskui buvo girdėti jos žingsniai antro aukšto kambary. 

— Nebijot palikti ją vieną, patrone? 

Megre gūžtelėjo pečiais. Jei buvo panaikinūnų pėdsakų, 
išnešamų kompromituojančių daiktų — tuo seniai pasirūpinta. 

Vis dėlto jis stebėjosi, ko ji taip ilgai negrįžta. Visą laiką 
girdėjosi, kaip ji viršuj vaikščioja, leidžia vandenį iš čiaupo, 
trauko stalčiukus. 


Virtuvėje ji vėl stabtelėjo ir, be abejo, sau viena pagalvo- 
70, kad geria paskutinį kartą, kad ilgai negaus. 

Kai ji galų gale pasirodė, trys vyriškiai sužiuro į ją ste- 
bėdamiesi, o Megre dar ir gėrėdamasis. 

Mažiau kaip per dvidešimt minučių ji pasidarė beveik visai 
kita moteris. Su juoda suknele ir juodu apsiaustu atrodė sto- 
tingesnė. Dailiai sušukuoti plaukai ir skrybėlaitė sakytum 
teikė jos veido bruožams tvirtumo, ji žengė ryžtingiau, lai- 
kėsi tiesiai, kone išdidžiai. 

Ar tikėtasi tokio efekto? Ar būta čia tam tikro koketišku- 
mo? Ji nenusišypsojo, neatrodė, kad džiaugiasi juos nustebi- 
nusi, tik sumurmėjo, jog rankinuke turinti visa, kas reikalin- 
ga, ir, maudamasi pirštines, pridūrė: 

— Aš pasiruošusi. 

Nuo jos sklido — sunku patikėti — odekolono ir konjako 
kvapas. Buvo pasipudravusi, pasidažiusi lūpas. 

— Valizos neimat? 

Lyg ir su iššūkiu ji atsakė „ne“. Argi pasiimdama baltinių 
ir drabužių pamainą neprisipažįsti esanti kalta? Šiaip ar taip, 
leidi galvoti, kad esama pagrindo tave suimti. 

— Iki!-— šūktelėjo komisaras Moersui ir jo kolegoms. 

— Važiuojat automobiliu? 

— Ne. Rasiu taksi. 

Jis jautėsi keistai, atsidūręs su ja ant šaligatvio ir eidamas 
koja į koją saulėje. | | 

— Manau, jog taksi greičiau rasime, jei leisimės Rekole 
gatvės link. 

— Manau. 

— Aš norėčiau jus paklausti vieno dalyko. 

— Iki šiol nesivaržėt. 

— Kiek laiko praėjo, kai jūs buvot šitaip apsirengusi? 

Ji susimąstė. 

— Kokie ketveri metai, — atsakė galiausiai.— Kam jūs šito 
klausiat? 

—- Šiaip sau. 

Kam jam sakyti, jei ji ir pati gerai žino? Jis vos spėjo, 
kilstelėjęs ranką, sustabdyti pro šalį važiuojantį taksi; atida- 
res dureles, praleido ponią Kalas sėstis. 

VI skyrius 
VIRVĖS NUOPLAIŠOS 


Teisybę sakant, Megre dar nežinojo, ką su ja darys. Jei 
būtų kitas tardytojas, ne Komeljo, komisaras būtų visai ki- 
taip elgęsis, negu ligi šiol, būtų nepabūgęs rizikos. Bet su 
Komeljo menki juokai. Maža pasakyti, kad tardytojas buvo 
priekabus ir formalistas, kuriam be galo rūpi, kaip apie jį 
atsilieps viešoji nuomonė, kaip pažiūrės į jo darbą vyresny- 
bė,— jis visą laiką nepasitikėjo Megre metodais, jo manymu, 
neortodoksiniais, ir dėl to juodu ne sykį buvo susikirtę. 

Megre žinojo, kad tardytojas stebi, kad tik ir laukia pro- 
gos primesti atsakomybę už menkiausią klaidą, už menkiau- 
sią neatsargumą. 

Megre daug mieliau būtų palikęs ponią Kalas Valmi kran- 
tinėje, iki susidarys tikslesnę nuomonę apie jos būdą ir vaid- 
menį, kurį jinai galėjo vaidinti. Jis būtų pastatęs vieną vyrą, 
o gal ir du netoliese bistro. Bet argi ne per Žiudelio polici- 
mnko žioplumą iš namų Fobur-Sen-Marteno gatvėje pabėgo 
Antuanas? Nors tasai Antuanas proto turi ne daugiau už try- 
likametųį vaikezą. Ponia Kalas kito raugo. Važiuodamas pro 
kioskus, Megre matė, kad laikraščiai jau skelbia apie kratą 
kavinukėje. Kalaso pavardė didelėmis raidėmis švietė pirma- 
me puslapyje. 

Megre vaizdavosi, kaip įeitų, sakysim, rytoj į tardytojo ka- 
binetą, jei rytinėj laikraščių laidoj būtų paskelbta: 


PONIA KALAS DINGO 


Nepasukdamas galvos, jis vogčiomis stebėjo ją, o toji, at- 
rodė, nekreipė į tai dėmesio. Sėdėjo labai tiesi, ori ir kaž- 
kaip smalsiai apžiūrinėjo miestą. 

Apie ketverius metus,— ką tik pati prisipažino, — nebuvo 
padoriai apsirengusi. Nepasakė, kokiomis aplinkybėmis, kokia 
proga paskutinį kartą vilkėjo juodąją suknelę. Ir, gal būt, 
dar daugiau laiko nebuvo buvusi miesto centre, nebuvo ma- 
čiusi žmonių grūsties Didžiuosiuose bulvaruose? 

Kadangi per Komeljo komisaras negalėjo elgtis taip, kaip 
norėtų, turėjo eiti iš kito galo. 

Artėjant prie Orfevrų krantinės, jis pirmąkart pravėrė 
burną. 

— Jūs, manau, nieko neturit man pasakyti? 

Ji pažiūrėjo į jį kiek nustebusi. 

— Apie ką? 

— Apie savo vyrą. 

Ji nežymiai truktelėjo pečiais, tarė: 

— Aš nenužudžiau Kalaso. 

Vadino jį pavarde, kaip kad valstietės ir krautuvininkės 
pratusios vadinti savo vyrus. Megre tai rėžė ausį, lyg nena- 
tūraliai skambėjo jos lūpose. 

— Ar man važiuoti į kiemą? — paklausė šoferis, atidaryda- 
mas langelį. 

— Kaip norit. 

Vikontas jau buvo čia, didžiųjų laiptų apačioj, su dviem 
kitais žurnalistais ir fotografais. Jie jau viską žinojo, ir veltui 
būtum norėjęs nuslėpti nuo jų kalinę. 

— Valandžiukę, komisare. .. 

Ar ji manė, kad Megre juos čia pasikvietė? Ji praėjo it 
mietą prarijusi, o tie ją fotografavo ir sekė laiptais iš paskos. 
Antuanas, matyt, irgi buvo fotografuojamas. 

Net viršuj, koridoriuj, Megre vis dar nebuvo apsisprendęs; 
galiausiai pastūmė inspektorių kabineto duris. Luka nebuvo. 
Jis kreipėsi į Žanvje. 

— Gal tu galėtum nusivesti ją neilgam į kokį tuščią kabi- 
netą ir pabūti su ja? 

Ji girdėjo. Nebylus priekaištas jos akyse slėgė komisarą. 
O gal tai greičiau buvo nusivylimas, o ne priekaištas? 

Daugiau nieko nepridūręs, išėjo į savo kabinetą, kur rado 
vienmarškinį Lapuentą. Priešais langą ant kėdės tiesiai sėdėjo 
Antuanas, raudonas kaip burokas, lyg jam būtų buvę karšta. 

Tarp jų buvo „Dofino“ alinės padėklas su buterbrodų liku- 
čiais ir dviem aluotom stiklinėm. 

" Megre pirmiausia metė akį į padėklą, paskui į Antuaną, ir 
tas, atrodo, supyko ant savęs, kam nesusivaldė: matyt, buvo 
davęs žodį juos „nubausti“, atsisakydamas valgyti. Orfevrų 

krantinėje tas buvo ne naujiena, ir Megre negalėjo susi- 
laikyti nešyptelėjęs. 

— Na kaip?— paklausė Lapuentą. 

Tas akimis parodė, jog be rezultatų. 

— Varykit toliau, vyručiai! 

Megre užlipo pas Komeljo, kuris jau ketino eiti pusry- 
čiauti. 

— Abu suimti? 

— Vaikinas mano kabinete, Lapuentas jį kvočia. 

— Jis kalbėjo? 

— Net jeigu jis ką ir žino, nieko nesakys, kol jam nepaki- 
šime įrodymų po nosim. 

— Ar jis proto turi? 

— Teisybę pasakius, ne. Paprastai yra pagrindo laikyti pro- 
tingu tą, kam galima įrodyti, kad jo atsakymai iš piršto 1š- 
laužti. O kvailys neigia, nors tiesa akis bado. 

— O motenškė? 

— Ją palikau su Žanvjįe. 

— Jūs pats ją apklausinėsit? 

— Ne dabar. Aš dar per mažai žinau. 

— Kada ketinat to imtis? 

— Gal šį vakarą ar rytoj, o gal poryt. 

— O kol kas? 

Megre pasirodė toks klusnus, toks geras vaikelis, jog Ko- 
meljo dingtelėjo mintis, kas už to slepiasi. 

— Atėjau pasiteirauti, ką jūs nusprendėt daryti? 

— Negalite jos amžinai laikyti kabinete. 

— Sunku iš tiesų. Ypač moteriškę. 

— Ar ne protingiau būtų pasodinti ją į Daboklę? 

— Spręskit jūs. 

— O jūs ją paleistumėt? 

— Dar nežinau, ką aš daryčiau. 

Įsiutęs, antakius suraukęs, Komeljo svarstė. 

Pagaliau tarė kaip iššūkį: 

— Atsiųskit ją pas mane. 

Ko šypsojosi komisaras, eidamas koridorium? Gal ia 
vosi pokalbį tarp ponios Kalas ir susierzinusio tardytojo? 

Šiandien popiet jis su ja daugiau nesimatė, tik nuėjo į in- 
spektorių kambarį ir pasakė Toransui: 

— Tardytojas Komeljo nori matyti ponią Kalas. Būk ma- 
lonus, pasakyk Žanvje. 

Kai Vikontas ant laiptų mėgino prisigretinti prie Megre, ta- 
sai jo nusikratė, užtikrinęs: 

— Eikit pas Komeljo. Garantuoju, kad jis turi ar greit tu- 
rės naujienų spaudai. 

Ir pėsčias patraukė į „„Dofino“ alinę, stabtelėjęs bare, išgė- 
rė aperityvo. Buvo vėlus metas. Beveik visi buvo baigę pus- 
ryčiauti. Megre nukabino telefono ragelį. 

— Čia tu? — paklausė jis žmoną. 

— Tu nepareisi? 

— Ne. 

— Manau, turėsi laiko pavalgyti? 

— Aš skambinu iš „Dofino“ alinės, ir kaip tik čia atėjau 
pusryčiauti. 

— O pietausi irgi ten? 

— Gal būt. 

Iš visų kvapų, kurie amžinai plauko alinėje, ypač kuteno 
nosį perno kvapas aplink barą ir vyne troškinto gaidžio, toly- 
džio padvelkiąs iš virtuvės. 

Salėje, kur keletas kolegų gurkšnojo kavą ir kalvadosą, 
dauguma staliukų buvo neužimta. Pagalvojęs valandėlę, ar 
jam sėstis, ar ne, galų gale stačiom užsisakė sumuštinių. Sau- 
giedras, tik greitai greitai plaukė keletas baltų debesų ir pa- 
kiles vėjelis nešė gatvėse dulkes ir plakė moterims prie kū- 
no sukneles. 

Šeimininkas stovėjo už bufeto. Jis, gerai pažįstąs Megre, 
suprato, kad dabar ne laikas užvesti su juo kalbą. Megre 
valgė išsiblaškęs, žiūrėjo į gatvę tokiom akim, kaip kad laivo 
keleiviai žiūri į vienodas, kerinčias vandens platybes. 

— Dar vieną? 

Jis pasakė „taip“, tur būt, nežinodamas, ko klausė, suval- 
gė, beje, antrą sumuštinį ir išgėrė kavą, kurią jam atnešė 
neužsakius. 

Po keleto minučių jis važiavo taksi į Valmi krantinę ir iš- 
lipo ties Rekole gatvės kampu, priešais šliuzą, kur laukė 
trys baržos. Nors vanduo buvo nešvarus ir paviršiuje sprogi- 
nėjo nelabai gražūs burbulai, keletas meškeriotojų, kaip vi- 
sada, dėbsojo į savo plūdes. 

Kai Megre ėjo pro geltonai dažytą „„Popolio“ bariuką, šei- 
mininkas, jį pažinęs, pro stiklą pirštu parodė į būrelį klientų. 
Didžiuliai sunkvežimiai su Rule ir Langlua pavarde stovėjo 
palei šaligatvį. 

Megre praėjo pro dvi ar tris krautuvėles — jų netrūksta 
tirštai apgyventuose Paryžiaus kvartaluose. Sukrautos ant pre- 
kystalių daržovės ir vaisiai užėmė pusę šaligatvio. Tolėliau 
buvo mėsinė, kur nesimatė nė gyvos dvasios, 0 už poros 
žingsnių nuo Kalaso kavinės — bakalėjinės prekės; viduj buvo 
taip tamsu, jog nieko negalėjai įžiūrėti. 

Ponia Kalas turėdavo išeiti iš namų nebent apsipirkti, ir 
greičiausiai vaikščiodavo po tas krautuvėles su šlepetėmis, už- 
simetus1 ant pečių storą juodą vilnonę skarą, kurią Megre 
matė kavinėje. 

Žiudelis privalėjo pasišnekėti su tais žmonėmis. Kvartalo 
policija juos pažįsta ir pasitiki jais labiau, nei kai kuo iš 
Orfevrų krantinės. 

Baro durys buvo užrakintos. Megre prispaudė kaktą prie 
stiklo, bet viduj nieko nesimatė, tik virtuvėje kažkieno silue- 
tas retkarčiais užkliudydavo saulės spindulį. Megre pabeldė 
vieną, kitą, trečią kartą, kol pagaliau pasirodė Moersas ir, jį 
pažinęs, puolė prie durų. 

— Prašom dovanoti. Pro triukšmą negirdėjom, kad beldžia- 
tės. Ilgai laukėt? 

— Nieko tokio. 

Jis vėl užsuko duris.“ 

— Tave dažnai čia trukdė? 

— Vieni klientai paklebena ir nueina. Kiti atkakliai bel- 
džiasi, gestikuliuoja, prašosi įleidžiami, 

Megre apsidairė, nuėjo už bufeto, ieškodamas reklaminio 
biuvaro, kokį andai buvo pastebėjęs miegamajame ant stalo. 
Paprastai kavinėse biuvarų būna keletas, ir Megre stebėjosi, 

kad neranda nė vieno, nors čia matėsi trys dėžutės domino, 
keturi ar penki lošimo stalai ir koks pustuzinis kortų kaladžių. 

— Dirbk toliau,— pasakė jis Moersui.— Aš tuoj ateisiu pas 
tave. 

Jis pralindo tarp aparatų, kuriuos technikai buvo išsistatę 
virtuvėje, užlipo į antrą aukštą ir nusileido iš ten, nešinas 
rašalu ir biuvaru. 

Atsisėdes už staliuko, stambiomis raidėmis parašė: 


LAIKINAI UŽDARYTA 


Rašydamas pirmąjį žodį, suabejojo, matyt, pagalvojo apie 
Komeljo, kuris šiuo metu tardo ponią Kalas. 

— Ar segtukų kur nors nematei? 

Iš virtuvės atsiliepė Moersas: 

— Kairėj, ant lentynos po bufetu. 

Radęs smeigtukus, Megre prisegė lapą ant durų skersinio. 
Kai atsigręžė, pajuto, kad jam prie kojos glaustosi gyvas pa- 
darėlis — nagi rudoji katė, kuri žiūrėjo į jį, pakėlusi galvą, 
ir miauksėjo. 

Apie ją jis visai nepagalvojo. Jei namai kurį laiką stovės 
tuštū, katės taip palikti negalima. 

Megre nuėjo į virtuvę, rado ąsotyje pieno, įpylė katei į su- 
sprogusią lėkštę. 

— Kažin kas apsiimtų palaikyti katę? 

— (Gal kuris iš kaimynų? Netoliese mačiau mėsine. 

— Tuoj eisiu pasiklausti. Ką jūs iki šiol radot? 

Jam rūpėjo apieškoti kuo nuodugniausiai visus namus, ne- 
palikti neapžiūrėto jokio kampelio, jokio stalčiaus. Moersas 
ėjo pirmas, tirdamas daiktus pro padidinamąjį stiklą, o pri- 
reikus ir atsineštu portatyviniu mikroskopu; fotografai sekė 
jam įkandin. 

— Mes pradėjom nuo kiemo, nes ten buvo didžiausia ne- 
tvarka. Pagalvojau, kad tarp visokiausių atliekų galėjo mė- 
ginti Ką nors paslėpti. 

— Šiukšliadėžės, manau, buvo ištuštintos sekmadienį. 

— Pirmadienio. rytą. Bet mes vis tiek jas apžiūrėjom, gal 
aptiksim, pavyzdžiui, kraujo dėmių. 

— Ir nieko? 

— Nieko,— pakartojo Moersas, bet.lyg ir netvirtai. 

Tai reiškė, kad jo galvoj sukasi mintis, tik jis dar ne visai 
tikras, kiek ji teisinga. 

— Kas yra? 

— Pats nežinau, patrone. Kažkokia nuojauta. Mums vi- 
siems keturiems taip atrodo. Kaip sykis apie tai kalbėjomės, 
kai jūs atėjot. 

— Paaiškink. 

— Bent jau kieme ir virtuvėje keista dedasi. Namas ne iš 
tų, kurį tikėtumeis rasti švarų švarutėlį. Tik metes akį į stal- 
čius, gali konstatuoti, kad čia gyvena apsileidę žmonės, įpra- 
tę kišti daiktus, kur pakliūva, ir tie daugiausia guli apdulkėję. 

Megre, apsidairęs aplink, tarėsi supratęs, ką turėjo omeny 
Moersas, ir gyvai susidomėjo. 

— Varyk toliau. 

— Šalia kriauklės radom indų, tris dienas neplautų, ir puo- 
dų, priskretusių nuo sekmadienio. Galima manyt, jog šiuose 
namuose tai įprastas dalykas, bent jau žmonai ne galvoj -ruo- 
ša, kal vyro nėra. 

Moersas teisybę kalbėjo. Prie netvarkos — ir netgi, pasa- 
kytum, prie nešvaros — jie buvo pripratę. 

— Logiškai galvojant, mes būtumėm turėję rasti namus ne- 
valytus penketą ar net dešimt dienų. Ir iš tiesų vienas kitas 
stalčius, vienas kitas kampas stovi nejudintas dar nuo seniau. 
Bet šiaip, beje, kone visur atrodo neseniai buvęs didelis va- 
lymas, ir Sanbua sušniukštinėjo kieme du butelius Žavelio 
vandens, ir bent jau vienas iš jų, tas, kuris tuščias, pirktas, 
sprendžiant pagal etiketę, visai neseniai. 

— Kaip tu manai, kada tasai valymas galėjęs būti? 

— Prieš kokias tris ar keturias dienas. Tikslesnių žinių 
pateiksiu savo raporte. Pirma man reikia atlikti laboratorijoj 
visą eilę analizių. 

— O kaip pirštų atspaudai? 

— Jie patvirtina mūsų teoriją. Stalčiuose, spintose mes ra- 
dome Kalaso pirštų atspaudus. 

— Tikrai? 

— Šiaip ar taip, jie atitinka kanale sužvejoto kūno pirštų 
atspaudus. 

Pagaliau jie turi įrodymą, kad į gabalus sukapotas vyriškis 
yra iš Valmi krantinės bistro. 

— Ar šitų atspaudų randama ir viršuj? 

— Ne ant pačių baldų, o tik jų viduj. Diubua antrojo 
aukšto dar nuodugniai neapžiūrėjo, ir mes ten grįšim vėliau. 
Mus stebina, kad ant baldų nėra nė dulkelytės ir gnndys 
stropiai išvalytos. O ant lovos paklodžių gulėta ne daugiau 
kaip trys ar keturios naktys. 

— Ar kur nors neradai nešvarių paklodžių? 

— Aš apie tai pagalvojau. Ne. 

— Skalbiama namie? 

— Nemačiau jokios mašinos, jokio tinkamo tam indo. 

— Vadinas, atiduoda į skalbyklą. 

— Greičiausiai. Jeigu skalbėjas bus buvęs vakar ar už- 
vakar. .. 

— Aš pamėginsiu sužinoti, kokia skalbykla jiems skalbia. 

Megre jau buvo beeinąs paklausinėti kaimynų krautuvinin- 
kų. Moersas jį sustabdė, ištraukė virtuvės bufeto stalčių. 

— Štai čia parašyta. 

Jis parodė pundelį faktūrų, tarp kunų buvo ir „Rekole 
skalbyklos“. Naujausias — prieš dešimų dienų. 

Megre nuėjo į telefono būdelę, surinko numerį, pasiteira- 
vo, ar šią savaitę buvo siuntę paimti skalbinių iš Valmi 
krantinės. 

— Klientams skalbiniai buvo išvežioti ketvirtadienio ry- 
tą, — išgirdo atsakymą. 

Vadinasi, paskutinį kartą pristatytojas čia buvo praeitą ket- 
virtadienį. 

Moersas turėjo pagrindą stebėtis. Gyvena du žmonės, o nuo 
ano ketvirtadienio niekur nesimato nešvarių baltinių, bent 
jau paklodžių, nes tos, kur kambaryje, beveik švarios. 

Megre susimąstęs nuėjo prie specialistų. 

— Ką tu pasakysi apie pirštų atspaudus? 

— Iki šiol virtuvėje pirštų atspaudų radome trijų katego- 
rijų, neskaitant jūsų ir Lapuento, kuriuos aš atmintinai žinau. 
Daugiausia moters pirštų atspaudų. Manau, jog jie — šeimi- 
ninkės. 

— Tai bus lengva patikrinti. 

— Paskui — vyriškio, mano manymu, gana jauno. Jų ma- 
žai, ir jie patys Šviežiausi. 

Tikriausiai Antuano, kuriam ponia Kalas, matyt, nešė val- 
gyt į virtuvę, kai buvo atbėgęs naktį. 

Pagaliau du atspaudai — vienas apsitrynęs — kito vyriškio. 

— Kalaso atspaudų daugiau yra stalčiuose? 

— Taip. 

— Apskritai, panašu į tai, lyg neseniai, pavyzdžiui, sek- 
madienį, buvo nuodugniai tvarkomi namai, tik užmiršta pa- 
šluostyti baldų vidų? 

Visiems nėjo iš galvos sukapotas lavonas, gabalas po gaba- 
lo sužvejotas kanale. 

Kapota ne gatvėje ir ne dykvietėje. Tam reikėjo laiko, 
nes kiekvienas gabalas buvo kruopščiai suvyniotas į laikraštį 
ir surištas. 

Kaip atrodė kambarys po šitokio darbo? 

Megre dabar mažiau besigailėjo atidavęs ponią Kalas įnir- 
tingiems tardytojo Komeljo puldinėjimams. | 

— Buvai nusileidęs į rūsį? 

— Mes visur apsidairėm. Rūsyje iš pirmo žvilgsnio nieko 
tokio nepastebėjom, bet mes dar taip pat ten sugrįšim! 

Megre paliko juos dirbti ir ėmė žingsniuoti ten ir atgal po 
kavinę, o jam iš paskos sekiojo rudoji katė. Saulė švietė 
į sustatytus ant lentynos butelius ir švelniais atšvaitais mir- 
gėjo cinkiniam bufeto kampe. Eidamas pro didžiąją krosnį, 
pagalvojo, ar tik ji nebus užgesusi, atidarė dureles ir, radęs 
dar rausvų pelenų, mašinaliai įmetė anglių. 

Po valandžiukės jis užėjo už bufeto, peržvelgė butelius, 
pasvarstęs išsirinko butelį kalvadoso ir prisipylė stiklinę. Ka- 
sos stalčius priešais jį buvo pradaras: matėsi keletas banknotų 
ir smulkių pinigų. Dešinėj, ant sienos, prie lango, kabėjo 
sąrašas gėrimų su nurodytomis kainomis. 

Megre išsiėmė iš kišenės, kiek reikėjo, už kalvadosą, pa- 
dėjo pinigus į stalčių ir pašoko lyg pagautas, pamatęs už lan- 
go siluetą. Tai prisikišęs žiūrėjo inspektorius Žiudelis. 

Megre jam atidarė duris. 

— Aš tikėjausi jus čia rasiąs, patrone. Skambinau į Orfevrų 
krantinę, ir man pasakė, kad nežino, kur jūs. 

Žiudelis kaip ir stebėdamasis apsidairė aplink, be abejo, 
akimis ieškodamas ponios Kalas. 

— Teisybė, kad ją suėmėt? 

— Ji pas tardytoją Komeljo. 

Žiudelis smakru maktelėjo virtuvės pusėn, pažinęs tech- 
nikus. 

— Jie ką nors išaiškino? 

— Dar per anksti ką nors sakyti. 

O ypač per ilgai užtruktų aiškinimas. Megre tiesiog neno- 
rėjo to imtis. 

— Džiaugiuosi jus radęs, nes nenorėjau veikti, su jumis 
nepasitaręs. Manau, kad mes aptikom rudąjį vyriškį. 

— Kur jis? 

— Jei mano žinios tikslios — už dviejų žingsnių nuo čia. 
Bent šią savaitę dirba ne naktinėj pamainoj. Jis tabelininkas 
transporto kontoroj „„Zenitas“, kuri yra... 

— Rekole gatvėj. Žinau. Priklauso Rule ir Langlua. 

— Pamaniau, kad jūs pats norėsit jį išsikviesti. 

Iš virtuvės šūktelėjo Moersas: 

— Galit valandėlei ateit, patrone? 

Megre nuėjo į kavinės galą. Ant stalo buvo išskleista juo- 
doji ponios Kalas skara, ir Moersas, kuris iš pradžių apžiū- 
rinėjo ją pro padidinamąjį stiklą, nustatė savo mikroskopą. 

— Norit užmesti akį? 

— Ką aš turėčiau matyti? 

— Ar pastebit ant juodos vilnos rusvus brūkšniukus, tarsi 
šapelius? Iš tikrųjų tai kanapių plaušai. Analizė mums patvir- 
„ins, bet aš ir dabar tuo neabejoju. Tie šapeliai apkritėę nuo 
virvės ir plika akimi nematomi. 

— Nuo tos pat rūšies virvės, kaip ir... 

Megre turėjo galvoje virvę, kuria buvo surištos sukapotojo 
vyriškio liekanos. 

— Beveik galėčiau prisiekt. Poniai Kalas nedažnai tekda- 
vo rišti paketus. Tos rūšies virvės nė galelio neradome. Yra 
virvagalių“ stalčiuje, bet jie arba plonesni, arba pluoštiniai, 
arba raudoni. 

— Dėkoju. Grįžęs, manau, dar tave „čia rasiu? 

-— O kaip katė? 

— Aš ją išnešu. 

Katė leidosi paimama, ir Megre, pasikišęs ją po pažastim, 
išėjo. Dėl bakalėjininkės suabejojo, sau vienas pagalvojo, kad 
katei bus geriau pas mėsininką, 

— Ar tuk. čia ne ponios Kalas katė?— paklausė mėsininko 
pati, komis išakų Zi artinantis prie prekystalio. 

— Taip. Gal sutiktumėt ją palaikyti keletą T 

— Mielai, jei tik ji nesipiaus su maniškėmis.. 

— Ar ponia Kalas jūsų klientė? 

— Kas rytą čia užeina. Ar teisybė, kad j0s vyrą. .. 

Ir akimis parodė į kanalą, užuot pasisakiusi šia tokia pato- 
logine tema. 

— Atrodo, kad tai jis. 

— O kas jai bus? 

Megre nesumetė, kų „+ atsakyti. Mėsininko pati kalbėjo 
toliau: . 

— Žinau, kad žmonės kitokios nuomonės, negu aš, žinau, 
kad apie ją galima tiek ir tiek prišnekėti, bet, mano galva, 
tai nelaiminga moteriškė, kuri neatsako už savo veiksmus. 

Po kelių minučių Megre su Žiudeliu stovėjo prie didžiulio 
Rule ir Langlua kiemo, laukdami, kada sunkvežimių vilkstinė 
leis jiems be pavojaus prasmukti į vidų. Ant stiklinio narvo 
dešinėj juodomis raidėmis buvo užrašyta KONTORA. Kiemą 
supo platformos, panašiai kaip prekių stoty, nuo jų į sunk- 
vežimius krovė siuntinius, maišus, dėžes. Ten ir atgal zujo 
žmonės, storžieviškai rėkalodami, pro tokį triukšmą sunku bų- 
vo ir susišnekėti. 

— Patrone!— šūktelėjo Žiudelis, kai Megre siekė durų ran- 
kenos. 

Komisaras atsisuko, pastebėjo rudaplaukį vyriškį, stovintį 
ant vienos platformos su pailga knygele vienoj rankoj ir pieš- 
tuku kitoj, įdėmiai į juos žiūnintį. Jis buvo vidutiniško ūgio, 
plačiapetis, vilkėjo pilka palaidine. Rausvas skaistus veidas, 
raupų išvarpytas, panėšėjo į apelsiną. 

Vyrai, kraunantys siuntinius, ėjo pro jį, šaukė vardą, nu- 
merį, paskui miesto ar kaimo pavadinimą, bet jis, rodės, jų 
nė negirdėjo, smeigte įsmeigęs mėlynas akis į Megre. 

— Neleisk jam pabėgti, — patarė Megre Žiudeliui. 

Kai Megre įėjo į kontorą, jauna mergina pasiteiravo, ko 
jam reikia. 

— Ar galėčiau matyti katrą nors savininką? 

Ji neatsakė, nes vyriškis trumpais žilstelėjusiais plaukais 
priėjo prie Megre klausiamu žvilgsniu. 

— Jūs vienas iš firmos savininkų? 

— Žozefas Langlua. Jūs man atrodot kažkur matytas. 

Tikriausiai buvo matęs Megre fotografiją laikraščiuose. Ko- 
misaras pasakė savo pavardę, ir Langlua nepatikliai laukė, 
kas bus toliau. 

— Kas tasai rudaplaukis tarnautojas anoj pusėj kiemo? 

— Ko jums iš jo reikia? 

— Aš dar nežinau. Kas jis toks? 

— Djedone Papas, dirba pas mane daugiau kaip dvidešimt 
penkeri metai. Labai nustebčiau, į  žūs rastumėt ką prie 
jo prisikabinti. 

— Vedes? 

— Seniai našlys. Teisybę pasakius, man rodos, kad jo žmo- 
na mirė, pagyvenusi su juo porą ar trejetą metų. 

— Jis gyvena vienas? 

— Manau. Jo privatus gyvenimas man nerūpi. 

— Jūs turite jo adresą? 

— Jis gyvena Ekluz-Sen-Marteno gatvėj, už poros žings- 
nių nuo čia. Panele Berta, namo numerį žinot? 

— Penkiasdešimt šeštas. 

— Jis dirba visą dieną? 

— Kaip ir visi aštuonias valandas, bet nebūtinai dieną. 
Sandėlys veikia kiaurą parą, sunkvežimiai pakraunamį ir 1$- 
kraunami visą laiką. Mės turime brigadas, ir jų tvarkaraštis 
kas savaite keičiasi. 

— Kada dirbo jo brigada praeitą savaite? 

Langlua atsisuko į merginą, vardu Berta. 

— (Gal pažiūrėtumėt? 

Ji pasižiūrėjo į bylą. 

— Pirmoje brigadoje. 

Patronas paaiškino: 

— Jis dirbo nuo šešių ryto iki dviejų. 

— Jūsų sandėlys ir sekmadieniais veikia? 

— Budi du ar trys žmonės. 

—- Ar praeitą sekmadienį jis budėjo? 

Mergina dar sykį pervertė korieles. 

— Ne. 

— Šiandien iki kol dirba? 

— Antroji brigada. Iki dešimtos vakaro. 

— Ar negalėtumėt į jo vietą ką nors kitą pastatyti? 

— O jūs negalėtumėt man pasakyti, ko jums iš jo reikia? 

— Deja, ne. 

— Tai svarbu? 

— Gali būti net labai svarbu. 

— Kuo jūs jį įtariat? 

— Verčiau neklausinėkit. 

— Nežinau, ką jūs turit omeny, tik aš laikau reikalinga 
tučtuojau jus įspėti, kad einat klaidingu keliu. Jei visi mano 
tarnautojai būtų tokie, kaip jis, jokio rūpesčio nepažinčiau. 

Langlua buvo nepatenkintas. Nieko nepasakęs, ką ketina 
daryti ir nepakvietęs Megre kartu, išėjo iš stiklinės kontoros, 
apsuko aplink kiemą ir prisiartino prie Djedone Papo. 

Tas nė nesujudėjo, kol patronas jam kalbėjo, tik įdėmiai 
žiūrėjo į stiklinį narvą. Atsisukęs sandėlių pusėn kiemo gale, 
Langlua, rodės, kažką pašaukė, ir iš tiesų netrukus pasirodė 
semiukas, irgi su palaidine ir pieštuku už ausies. Jie pasi- 
šnekėjo, ir seniukas perėmė iš rudaplaukio pailgą knygelę ir 
nusekė įkandin patrono apsukui kiemo. 

Megre stovėjo nejudėdamas. Abu vyriškiai įėjo, ir Langlua 
garsiai tarė: 

— Čia su jumis nori pasišnekėti Kriminalinės paieškos ko- 
misaras. Jūs jam, atrodo, esat reikalingas. 

— Aš turiu kai ko jus paklausti, ponas Papai. Gal malonė- 
tumėt eiti su Manim. 

Djedone Papas parodė į savo palaidinę. 

— Ar galiu persivilkti? 

— Aš einu su jumis. 

Langlua neatsisveikino su komisaru, kuris nulydėjo san- 
dėlininką į koridorių, paverstą drabužine. Papas nieko ne- 
klausinėjo. Metų jam buvo per penkiasdešimt, iš pažiūros atrodė 
drovus ir ramaus būdo. Apsivilko paltą, užsidėjo skrybėlę ir 

išėjo į gatvę; Žiudelis žingsniavo jam iš dešinės, Megre iš 
kairės. 

Jis tarytum nustebo, kad lauke nebuvo automobilio, lyg bū- 
tų tikėjęsis, jog jį tučtuojau veš į Orfevrų krantinę. Kai, pri- 
ėjus gatvės kampą priešais geltonai dažytą barą, jam liepė 
sukti į kairę, užuot vedę į miesto centrą, Dječone Papas pra- 
sižiojo, lyg norėdamas ką sakyti, stabtelėjo. 

Žiudelis suprato, jog Megre juos vedasi į Kalasų barą. Du- 
rys tebebuvo užrakintos, ir Megre pabeldė. Atidarė Moersas. 

— Įeikit, Papai. 

Megre užsuko duris. 

— Šitie namai jums gerai pažįstami, tiesa? 

Vyriškis buvo sutrikęs. Jei jis ir numatė būsiąs iškviestas 
policijos, tai, šiaip ar taip, stebėjosi įvykių linkme. 

— Paltą galit nusivilkti. Kūrenasi krosnis. Sėskit į savo 
vietą. Jūs, manau, turit nuolatinę vietą? 

— Nesuprantu. 

— Jūs esat namų draugas, tiesa? 

— Klientas. 

Jis stengėsi suvokti, ką šitie Žmonės veikia virtuvėje su 
savo aparatais, ir, matyt, klausė save, kur ponia Kalas. 

— Labai geras klientas. 

— Jūs buvot čia sekmadienį? 

Tai buvo doro žmogaus veidas, mėlynose akyse švietė švel- 
numas ir romumas — tokios esti kai kurių gyvulėlių akys, ku- 
rios tarsi visą laiką klausia, už ką žmonės su jais taip Žžiau- 
riai elgiasi. 

— Sėskitės. 

Jis nedrąsiai padarė kaip lieptas. 

— Aš jus klausiau dėl to sekmadienio. 

— Nebuvau. 

Jis pagalvojo prieš atsakydamas. 

— Visą dieną buvot namie? 

— Buvau nuvykęs pas seserį. 

— Ji gyvena Paryžiuj? 

— Nožane prie Marnos. 

— Telefoną turi? 

— Nožanas 317. Jos vyras statybos rangovas. 

— Be sesers, kas dar ten buvo? 

— Jos vyras, vaikai, paskui, apie penktą valandą, kaip pa- 
prastai, atėjo kaimynai palošt kortom. 

Megre davė ženklą Žiudeliui, tas suprato ir nuėjo į tele- 
fono būdelę. 

— Kelintą valandą išvažiavot iš Nožano? 

— Aštuntą, autobusu. 

— Prieš eidamas namo, nebuvot čia užsukęs? 

— Ne. 

— Kada paskutinį kartą matėt ponią Kalas? 

— Šeštadienį. 

— Kokioj brigadoj dirbot praeitą savaitę? 

—- Rytinėj. 

— Vadinas, čia buvot atėjęs po dviejų? 

— Taip. 

— Kalasas buvo? 

Jis turėjo vėl pagalvoti. 

— Man atėjus, nebuvo. 

— Bet jis jau buvo parvažiavęs? 

— Nebepamenu. 

— Ilgai sėdėjot kavinėj? 

— Ilgokai. 

— Taip sakant? 

— Daugiau kaip dvi valandas. Tiksliai negaliu pasakyti. 

—- Ką darėt? 

— Gurkšnojau stiklą vyno, šnekučiavausi. 

— Su klientais? 

— Daugiausia su Alina. 

Jis nuraudo, ištaręs šį vardą, ir pasiskubino paaiškinti: 

— Aš ją laikau kaip draugę. Mudu seniai pažįstami. 

— Kiek metų? 

— Daugiau kaip dešimt. 

— Ir daugiau kaip dešimt metų kasdien čia lankotės? 

— Beveik kasdien. 

— Ir taikot, kai nėra vyro? 

Šįkart jis nieko neatsakė, susirūpinęs nuleido galvą. 

— Jūs jos meilužis? 

— Kas jums tai sakė? 

— Nesvarbu. Meilužis, taip? 

Užuot atsakęs, neramiu balsu paklausė: 

— Kur ją dėjot? 

Ir Meare atvirai pasakė: 

— Šiuo metu ji pas tardytoją. 

— Ko? 

— Kad atsakytų į tam tikrus klausimus ryšium su jos vy- 
ro dingimu. Ar jūs laikraščių neskaitėt? 

Kadangi Djedone Papas sėdėjo nejudėdamas, sutrikusiu 
žvilgsniu, užsigalvojęs, Megre šūktelėjo: 

— Moersai! Gal paimtum jo pirštų atspaudus? 

Žmogus, greičiau susirūpinęs, negu išsigandęs, darė kaip 
lieptas, ir ant popieriaus uždėti jo pirštai nedrebėjo. 

— Palygink. 

— Su kuriais? 


— Su tais dviem virtuvėje, kurių vienas apsitrynęs. 

Kai Moersas nuėjo, Djedone Papas švelniu balsu, bet kaip 
ir priekaištaudamas, tarė: 

— Jei norėjot sužinoti, ar aš vaikščiojau į virtuvę, galėjot 
manęs paklausti. Aš dažnai ten nueinu. 

— Ir praeitą šeštadienį buvot? 

— Užsiplikiau puodelį kavos. 

— Jūs nieko nežinot apie Omero Kalaso dingimą? 

Jis visą laiką atrodė užsigalvojęs, kaip žmogus negalįs 
svarbiausiu klausimu apsispręsti. 

— Nežinot, kad jis buvo nužudytas, o jo lavonas, sukapo- 
tas į cabalus, įmestas į kanalą? 

Įspūdį tai padarė nemažą. Nei Žiudelis, nei Megre to ne- 
sitikėjo. Vyriškio akys iš lėto nukrypo į komisarą, rodės, 
skvarbiai tirdamos jo veidą, ir galiausiai jis prabilo tuo pačiu 
švelniu, kaip ir priekaištaujamu balsu: 

— Aš neturiu ko pasakyti. 

Megre, rimtu veidu, kaip ir Djedone Papas, primygtinai pa- 
sakė: 

— Tai jūs nužudėt Kalasą? 

Ir Djedone Papas, krestelėjęs galvą, pakartojo: 

— Aš neturiu ko pasakyti. ' 

VII skyrius 
PONIOS KALAS KATĖ 


Valgydamas desertą, Megre pajuto, kad žmona jį stebi sa- 
votiškai — truputėlį pašaipiai, truputėlį motiniškai — šypsoda- 
ma. Iš pradžių jis dėjosi nieko nepastebįs, įbedė nosį į savo 
lėkštę, nurijo dar kelis šaukštus „miekučio“, paskui pakėlė 
akis. 

— Man kas nors prilipę ant nosies galiuko?— galiausiai 
burbtelėjo jis. 

— Ne, 

— Tai ko tada juokiesi iš manęs? 

— Aš nesijuokiu, tik šypsausi. 

— O atrodo, kad šaipaisi. Kuo aš tau juokingas? 

— Tu nejuokingas, Žiuli, 

Retai jinai vadindavo jį vardu, nebent susigraudinusi. 

— Tai koks? 

— Ar tu žinai, kad per visą tą laiką, kol sėdi už stalo, 
nepratarei nė žodžio? 

Ne, jis nežinojo. 

— Ar galėtum pasakyti, ką valgei? 

Jis tyčia subambėjo: 

— Veršio inkstus. 

— O prieš tai? 

— Sriubą. 

— Kokią? 

— Nežinau. Tur būt, daržovių. 

— Tai vis toji moteriškė neduoda tau ramybės? 

Dažniausiai — taip buvo ir šį sykį — ponia Megre apie by- 
las, kurias tirdavo jos vyras, sužinodavo tik iš laikraščių. 

— Tu manai, kad ne jinai jį nužudė? 

Jis gūžtelėjo pečiais, kaip žmogus, baisiai norįs atsikratyti 
įkyrios minties. 

— Aš nieko nežinau. 

— Ar manai, kad Djedone Papas tai padarė, o jinai jo 
bendrininkė? : 

Jis norėjo jai atsakyti, jog visai nesvarbu, kieno tai dar- 


229 


bas. Ir iš tiesų jo akimis atrodė, jog ne taip reikia statyti 
klausimą. Svarbiausia — suprasti. O jis ne tik kad vis dar 
nesuprato, bet kuo iš arčiau pažino tos dramos veikėjus, tuo 
labiau painiojosi. 

Užuot pasilikęs narplioti nusikaltimo, jis tyčia parėjo na- 
mo pietų, norėdamas prasiblaškyti, pasinerti į kasdienybę, taip 
sakant, kitu požiūriu pažvelgti į Valmi krantinėje įvykusios 
dramos protagonistus. 

O išėjo priešingai (žmona teisingai dėl to jį paerzino) — 
per visus pietus jis tylėjo, galvojo ir galvojo apie ponią Ka- 
las, apie Papą ir, tarp kitko, apie jaunąjį Antuaną. 

Retai pasitaikydavo, kad jis jaustųsi esąs taip toli nuo pro- 
blemos išsprendimo, tiksliau sakant, kad problema iškiltų ši- 
tokio, atseit, ne techninio pobūdžio. 

Nusikaltimo rūšių yra ne taip jau daug. Apskritai paėmus, 
jas galima klasifikuoti grosso modo! į kokias tris keturias 
stambias kategorijas. 

Profesionalų nusikaltimai kelia šabloniškus klausimus. Kai 
korsikiečių gaujos chuliganas nudobia kokiam nors Due gat- 
vės bare Marselio gaujos dalyvį, Orfevrų krantinėj tai yra 
neva matematinė problema, kuriai išspręsti pasitelkiama nusi- 
stovėjęs šablonas. 

Kai padauža, pats vienas ar dviese su kuo susidėjęs, užpuo- 
la tabako krautuvėlės savininkę ar banko inkasatorių, jo gau- 
dynėms irgi yra savo taisyklės. 

Kai pasitaiko žmogžudystė iš pavyduliavimo, tučtuojau ži- 
nai, kurlink eiti. 

Žmogžudystė naudos sumetimais — dėl palikimo, gyvybės 
draudimo ar dėl kokio kito sudėtingesnio plano, turint tikslą 
pasisavinti aukos pinigus, — leidžia užimti teisingą poziciją, 
kai tik pavyksta išaiškinti akstiną. 

Šiuo. atveju tardytojas Komeljo užėmė šią poziciją, gal būt, 
dėl to, kad pagal jį žmonės kitos, negu jo, aplinkos, 0. juo 
labiau Valmi krantinės gyventojai, negali turėti sudėtingo 
asmeninio gyvenimo. 


! Bendrais bruožais (Iot.). 

Paaiškėjus, kad Djedone Papas yra ponios Kalas meilužis, 
tardytojas daro išvadą, jog Djedone Papas ir ponia Kalas 
atsikratė vyro, norėdami gauti laisvę ir pasiglemžti jo pinigus. 

— Bet jiedu daugiau kaip dešimt metų meilužiai,— pa- 
prieštaravo Megre.— Ko jie būtų laukę šitiek laiko? 

Tardytojas rankos mostu atrėmė tą prieštaravimą. Kalasas 
galėjo gauti gan didelę sumą, arba meilužiai laukė tinkamos 
progos, arba dar ponia Kalas, susiginčijusi su vyru, nuspren- 
dė, jog užtenka kęsti. Arba... 

— O. jei paaiškės, kad, be savo bistro, kuris ne kažkiek 
tevertas, Kalasas neturėjo pinigų? 

— Lieka bistro. Djedone atsibodo dirbti transporto konto- 
roje „„Zenitas“, ir jis nusprendė baigti savo dienas šiltoje ka- 
vinukės aplinkoje su šlepetėmis. 

Tas vienintelis prieštaravimas šiek tiek kėlė nerimą komi- 
sarui Megre. 

— O Antuanas Kristenas? 

Dabar tardytojas iš tiesų turėjo ne vieną, 0 du galimus 
kaltininkus. Kristenas irgi buvo ponios Kalas meilužis; ir jį 
dar labiau, negu Papą, galima įtarti susiviliojus pinigais. 

— Tiedu bus juo pasinaudoję kaip įrankiu. Pamatysit, mes 
1išaiškinsim, kad jis buvo jų bendrininkas. 

Štai kuo virto istorija, iš Valmi krantinės atsidūrusi tardy- 
tojo kabinete. O iki paaiškės tiesa, iš trijulės nieko neišpeši. 

Megre juo labiau apmaudavo ir pyko ant savęs, kam ne- 
mėgino priešintis Komeljo, kam tučtuojau nusileido iš vangu- 
mo, bijodamas komplikacijų. 

Tik pradėjęs dirbti policijoje, iš vyresniųjų girdėdavo, pas- 
kui ir pats įsitikino, jog niekad nereikia imtis nuodugniai 
klausinėti įtariamo asmens, kol nesi susidaręs aiškios nuo- 
monės apie bylą. Kvota — tai ne švaistymasis ant laimės hi- 
potezėmis, kartojimas, kad tu toks ir toks esi kaltas, tikintūs, 
jog, kalant keletą valandų tą patį, žmogus ims ir prisipažins. 

Net visai menko protelio kaltinamasis būna tarsi apdovano- 
tas šeštuoju jutimu ir beregint pajunta, ar policija tvirtina, 
nieko tikro nežinodama, ar remdamasi tvirtu pagrindu. 

Megre visad būdavo linkęs laukti. Kartais, pasitaikius itin 
sunkiems atvejams, kai nesijausdavo esąs tikras, jis geriau 

nuspręsdavo palikt įtariamąjį laisvėje tiek, kiek ras reika- 
linga, nors ir žinodavo, jog tai susiję su tam tikra rizika. 

Tr jam višada sėkmingai baigdavosi. 

— Sulaikytas įtariamasis,— mėgdavo sakyti Meare,— pa- 
junta, nors sunku būtų patikėti, savotišką palengvėjimą, nes 
nuo šiol žino, kokios pozicijos laikytis. Jis nebekvaršina sau 
galvos, ar jį kas seka, šnipinėja, įtaria, ar jam nespendžiamos 
pinklės. Jį kaltina. O jis ginasi. Ir nuo šiol jį globoja įstaty- 
mas. Kalėjime jis pasidaro kone šventenybė, ir viskas, ko bus 
imamasi prieš jį, turės būti daroma pagal tam tikras nusta- 
tytas taisykles. 

Alina Kalas — akivaizdus pavyzdys. Ji atsidūrė tardytojo 
kabinete, bet burnos, taip sakant, labiau nepravėrė. Ir tiek 
tereagavo į Komeljo klausimus, kiek būtų reagavęs bet ku- 
ris akmuo iš brolių No baržos. 

— Aš neturiu ko pasakyti, — pareikšdavo ji abejingu bal- 
su, ir viskas. 

O mygte mygiama klausimais, dar pridurdavo: 

— Be advokato jūs neturit teisės manęs klausinėti. 

— Tada pasakykit savo advokato pavardę. 

— Advokato aš neturiu. 


— Štai Paryžiaus advokatūros sąrašas. Išsirinkite kurį. 

— Aš jų nepažįstu. 

— Išsirinkite bet kokį. 

— Aš neturiu pinigų. 

Tardytojas gavo pats paskirti advokatą — ir tie formalumai 
„atėmė laiko. 

Į pavakarę Komeljo liepė atvesti jaunąjį Antuaną, bet tasai 
nieko daugiau nepasakė jam, negu Lapuentui, nesėkmingai 
jį kvotusiam kelias valandas. 

— Aš nenužudžiau pono Kalaso. Aš nebuvau Valmi kran- 
tinėj šeštadienio popietę. Aš nepadėjau valizos Rytų stoties 
saugojimo kameroje. Tarnautojas meluoja arba apsirinka. 

Jo motina su gumulėlin suspausta nosine visą tą laiką lū- 
Imuriavo Kriminalinės paieškos koridoriuje. Su ja nuėjo pasi- 
kalbėti Lapuentas, paskui Luka. Bet ji atkakliai laukė, karto- 
dama norinti matyti patį komisarą Megre. 

Taip dažnai elgiasi paprasti žmoneliai, jie mano, kad ne- 
verta nė prasidėti su pavaldiniais ir žūt būt veržiasi pas aukš- 
tą viršininką. 

Komisaras šiuo metu nebūtų galėjęs jos priimti, jis ką tik 
išėjo iš Valmi krantinės baro su Žiudeliu ir Djedone Papu. 

— Tu užrakinsi ir raktus atneši į Orfevrų krantinę, ge- 
rai?— paliepė jis Moersui. 

Visi trys perėjo liepteli ir atsidūrė Žemapo krantūnėj. Ekluz- 
Sen-Marteno gatvė buvo čia pat, ramiame kvartale, kuris už 
Sen-Lui ligoninės kažkuo panėšėjo į provincijos kampelį. Dje- 
done Papas ėjo be antrankių. Megre buvo nusprendęs, jog 
jis nemėgins pabėgti — nevyriška einant pirmam leistis į kojas. 

Djedone Papas buvo ramus ir orus, sakytum ramus kaip 
ponia Kalas, ir greičiau atrodė nuliūdęs, negu prislėgtas, ir 
tas savotiškas liūdesys dvelkė rezignacija. 

Kalbėjo jis mažai. Matyt, niekad daug nekalbėdavo. Klau- 
siamas atsakydavo, kas reikia, o kartais ir visai neatsakydavo, 
tik pažvelgdavo į komisarą melsvom it levandos žiedai akim. 

Jis gyveno sename šešių aukštų name, pažiūrėti ištaigin- 
gam ir truputį buržujiškam. Jiems įėjus, namsargė pakilusi 
pasižiūrėjo pro langelį, bet jie nestabtelėjo, užlipo į trečią 
aukštą, ir Papas savo raktu atrakino duris kairėj. 

Jo butas buvo trijų kambarių — valgomasis, kitas kambarys, 
virtuvė, neskaitant sandėliuko, kuriame Megre nustebęs rado 
įrengtą vonią. Baldai, kad ir nemodernūs, vis dėlto buvo ne 
tokie senobiniai, kaip Valmi krantinėj; į akį krito nepaprasta 
švara. 

— Jūs laikot ateinančią tarnaitę?— paklausė Megre. 

— Ne. 

— Negi pats tvarkotės? 

Djedone Papas patenkintas šyptelėjo: jis didžiavosi savo 
butu. 

— Ar namsargė niekad neateina apruošti? 

Už virtuvės lango kabėjo spintelė, artipilnė prikrauta pro- 
duktų. 

-— Jūs pats ir verdate? 

— Visada. 

Valgomajam virš komodos Megre pamatė padidintą ponios 
Kalas fotografiją paauksuotais rėmeliais, — panašių rasi dauge- 
ly mažų šeimų, — ir šiam butui ji teikė miesčioniškos poros 
jaukumo. 

Prisiminęs, kad Valmi krantinėj nerado nė vienos nuotrau- 
kos, Megre paklausė: 

— Kaip jūs ją gavot? 

— Nufotografavau savo aparatu ir daviau padidinti Sen- 
Marteno bulvare. 


Aparatas buvo komodos stalčiuje. Vonios kambario kampe 
stalelis buvo apkrautas stiklinėm rėčkelėm ir ryškalų bute- 
liukais. 


— Jūs daug fotografuojate? 

— Taip. Ypač gamtos vaizdus. 

Jis sakė teisybę. Apžiūrinėdamas baldus, Megre rado par- 
tiją fotografijų: vis Paryžiaus kampeliai, kaimo vaizdų ma- 
žiau. Kanalo ir Senos nuotraukų buvo daug. Kai kuriems 
vaizdams nufotografuoti jis, matyt, sugaišo gerokai laiko, 
kol sulaukė efektingo ir, reikia pasakyti, gana nuostabaus 
apšvietimo. 

— Kokiu kostiumu apsivilkęs jūs važiavote pas seserį? 

— Žalsvai mėlynu. 

Kostiumų — su tuo, kur vilkėjo — jis turėjo tris. 

— Tu juos paimsi,— pasakė Megre Žiudeliui.— Ir batelius. 

Radęs pintiniam krepšy nešvarių baltinių, pridėjo ir tuos. 

Apie kanarėlę, kurią jau pirmiau buvo pastebėjęs, pagalvo- 
70 tik išeidamas: 

— Gal kas iš pažįstamų sutiktų ją palaikyti? 

— Namsargė, manau, mielai sutiks. 

Megre paėmė narvelį; prie namsargės būsto stabtelėjo, ta- 
čiau belsti jam nereikėjo. 

*— Ar tik nepasakysit, kad išsivedat?— sušuko ji pikta). 

Ji kalbėjo ne apie kanarėlę, o apie savo gyventoją. Atpaži- 
no Žiudelį — jis buvo iš jų kvartalo policijos nuovados. Gal 
atpažino ir Megre. Laikraščius ji skaitė. 

— Geresnio už jį žmogaus nėra, 0 jūs su juo elgiatės kaip 
su piktadariu! 

Namsargė buvo mažutė juodo gymio apsileidusi moteriškė. 
Jos balsas buvo pašaipus. Ji buvo tiek įtūžusi, kad galėjai 
tikėtis, jog paleis nagus į darbą. 

— Gal sutiktumėt palaikyti kanarėlę? 

Jinai plėšte išplėšė narvelį jam iš rankų. 

— Pamatysit, ką pasakys gyventojai ir visi mūsų kvartalo 
žmonės! O jūsų, ponas Djedone, mes ateisim aplankyti į ka- 
lėjimą. 

Paprastos, tam tikro amžiaus sulaukusios moterėlės dažnai 
garbina viengungius ir našlius kaip Djedone Papas, kurių 
tvarkingu gyvenimu negali atsigėrėti. Trims vyrams nutolus, 
1 tebestovėjo ašarodama ant šaligatvio ir mosavo ranka. 

Megre pasakė Žiudeliui: 

— Drabužius ir batelius nunešk Moersu. Jis žinos, ką su 
jais daryti. O namas Valmi krantinėj tum būti ir toliau ste- 
birgas. 

Šį nurodymą Megre davė šiaip sau, greičiau tik dėl to, kad 
išvengtų galimų priekaištų. Djedone Papas nuolankiai laukė 
ant šaligatvio krašto, paskui priderino koją prie Megre, ir abu- 
du nuėjo palei kanalą, dairydamiesi taksi. 

Automobilyje Djedone Papas tylėjo, o Megre irgi nieko 
neklausinėjo. Prikimšęs savo pypkę, pasiūlė: 

— Pypkę rūkot? 

— Ne. 

— Cigaretę? 

— Aš visai nerūkau. 

Vieną klausimą jis vis dėlto uždavė, bet, atrodė, neturinti 
jokio ryšio su Kalaso mirtim. 

—- Ir negeriat? 

— Ne. 

Dar viena anomalija. Megre akimis tai tiesiog nesiderino 
su visa kita. Ponia Kalas — alkoholikė, ir gerti pradėjo se- 
niai, matyt, kai dar Papo nepažinojo. 

O juk retas dalykas, kad žmogus, liguistai linkes į gėrimą, 
pakęstų šalia savęs blaivų. 

Komisaras pažinojo porų, daugmaž panašių kaip ponios 
Kalas ir Djedone Papo. 

Bet, kiek prisimena, tokiais atvejais geria abu. 

Sėdėdamas namie už stalo, Megre visa "tai nesąmoningai 
gromulojo, o žmona jį diskretiškai stebėjo. Iš galvos jam nėjo 
1 daug kitų dalykų. 

Tarp kitų, Antuano motina, kurią rado Kriminalinės paieš- 
kos koridoriuj ir įsivedė į savo kabinetą. Papą jis jau buvo 
pavedęs Luka ir paliepęs: 

— Pranešk tardytojui Komeljo, kad jis čia, ir jei tas jį 
norės matyti, palydėk. O jei nenorės, nuvesk į Daboklę. 

Papas kuo ramiausiu veidu nuėjo paskui Luka į vieną ka- 
binetą, o Megre nusivedė moteriškę. 

— Aš galvą guldau, ponas komisare, kad mano sūnus ne- 
galėjo to padaryti. Jis musės, ir tos neužmuštų. Jis stengiasi 
atrodyti šiurkštus, nes dabar vaikinams tokia mada užėjo. Aš 
gi jį pažįstu, vaikas jis dar tebėra. 

— Aš tikiu jumis, ponia. 

— Jei tikit, tai kodėl man jo neatiduodat? Prižadu, kad 
aš jam nė kojos neleisiu vakarais iškelti iš namų, uždrausiu 
lakstyti pas moteris. Kai pagalvoju, kad jinai, beveik mano am- 
žiaus, nesigėdija prasidėti su vaikezu, kuriam galėtų būti moti- 
na! Jau kiek laiko širdis jautė, kad kažkas nuo manes sle- 
piama. Kai pamačiau, kad nusipirko briliantino plaukams, 
kad ėmė dukart per dieną šveisti dantis ir netgi kvepalais 
šlakstytis, sau viena pagalvojau... 

— Jis vienturtis? 

— Taip. Ir aš jį taip žiūriu, juk jo tėvas džiova mirė. Aš 
viską dėl jo dariau, ponas komisare. Jei tk aš galėčiau jį 
pamatyti, su juo pasikalbėti! Jūs manot, kad man neleis? 
Kad gali sukliudyti motinai pasimatyti su sūnum? 

Megre nebuvo kitos išeities, kaip pasiųsti ją pas Komeljo. 
Iš jo pusės nelabai gražu, bet kitaip jis negalėjo. Ji vėl gavo 
laukti ten, aukštai, koridoriuj ant suolo, ir Megre nežinojo, 
ar tardytojas galų gale ją priėmė. 

Moersas grįžo į Orfevrų krantinę truputį prieš šešias ir 
atidavė Megre raktą, didžiulį, senovinį Valmi krantinės bariu- 
ko raktą; jį komisaras nešiojosi kišenėje drauge su Papo bu- 
to raktu. 

— Žiudelis tau perdavė drabužius, batelius ir baltinius? 

— Taip. Jie laboratorijoj. Manau, -reikia ieškoti kraujo 
žymių? 

— Ypač šitų. Rytoj rytą gal paėjėsi į jo butą? 

— Aš grišiu ir dirbsiu šį vakarą, tik noriu užkąsti. Manau, 
jog tai skubu? 

Visada skubu. Bevilkinant tardymą, lieka mažiau šviežių 
pėdsakų, žmonės gauna daugiau laiko apsidrausti. 

— Jūs kur nors einat šį vakarą? 

— Nežinau. Baigęs dėl visa ko palik raštelį ant mano 
stalo. 

Megre atsistojęs kimšosi pypkę ir atrodė kaip žmogus, ne- 
žinąs ko imtis; supratusi iš jo neryžtingo žvilgsnio, kad mie- 
lai pasėdėtų fotely, ponia. Megre išdrįso pasiūlyti: 

— Leistum jau šį vakarą galvai pailsėti. Nebegalvok apie 
tą savo žmogžudystę. Paskaityk arba, jei nori, nueikim į kiną, 
ir rytoj rytą, pamatysi, viskas bus aiškų kaip ant delno. 

Jis šelmiškai žvilgtelėjo į ją. 

— Tu nori eit į kiną? 

— „Modern“ rodo neblogą filmą. 

Ponia Megre atnešė jam puodelį kavos, kaip visada; jel 
Megre rankoj būtų buvusi moneta, jis tikrai būtų mestelėjęs 
ją — kokia puse nukris — ir sužinojęs, ką veikti šį vakarą. 

Ponia Megre jo neskubino, tegul sau pamažiukais gurkščio- 
ja kavą. Jis vaikščiojo po valgomąjį kaip matuodamas, kart- 
kartėm sustojęs spoksodavo į kilimą. 

— Ne!-— galų gale apsisprendė. 

— Tu išeini? 

Įsipylęs išgėrė stikliuką slyvinės, apsivilko apsiaustą. 

— Vėlai pareisi? 

— Nežinau. Gal ne. 

Tur būt, dėl to, kad jo ketinimas nebuvo itin svarbus, 
Megre nepaėmė taksi, o juo labiau nematė rėikalo prašyti 
tarnybinės mašinos iš Orfevrų krantinės. Pėsčias nužingsniavo 
iki metro, sėdo į, požeminį traukinį ir išlipo tik Šato-Landono 
stotyje. 

Kvartale jau buvo prasidėjęs neramus nakties gyvenimas: 
namai klojo ilgus šešėlius, ant šaligatvių lūkuriavo moterys, 
žalzgana šviesa liejosi iš barų, kurie panėšėjo į akvariumus. 

Už kelių žingsnių nuo Kalasų durų stovįs vyriškis skubiai 
pribėgo prie sustojusio Megre ir pašvietė kišeniniu žibintu- 
vėliu jam į veidą. 

— O, atsiprašau, ponas komisare. Aš jūsų nepažinau tamsoj. 

Tai buvo vienas iš Žiudelio agentų. 

— Nieko nepastebėjai? 

— Nieko. Nors ne visai nieko. Tik nežinau, ar tai jums 
bus įdomu. Prieš kokią valandą krantinėj pasirodė taksi ir 
maždaug už penkiasdešimties metrų ėmė lėtinti greitį. Pama- 
žėle, visai pamažėle pravažiavo pro namą, bet sustot ne- 
sustojo. 

— Matei, kas buvo viduj? 

— Moteris. Kai automobilis slinko pro dujų žibintą, aš 
galėjau konstatuoti, kad ji jauna, pilku apsiaustu, vienplaukė. 
Pravažiavęs namą, taksi padidino greitį ir pasuko kairėn, 
į Lui Blano gatvę. 

Ar tik ne Liusetė, ponios Kalas duktė, atvažiavo įsitikinti, 
jog Motina dar nepaleista? Kad motina buvo nugabenta į Or- 
fevrų krantinę, sužinojo iš laikraščių, bet daugiau laikraščiai 
nieko nerašė. 

— Manai, ji tave matė? 

— Galimas daiktas. Žiudelis man neliepė slėptis. Kad su- 
Šilčiau, aš vis pavaikštau ten ir atgal. 

Piršosi ir kita hipotezė. Ar Liusetė Kalas neturėjo keti- 
nimo įeiti į namus, jeigu jie nebūtų buvę stebimi? Ir ką 

Megre gūžtelėjo pečiais, išsitraukė iš kišenės raktą, pasu- 
ko. Ne iškart užčiuopė perjungiklį, mat, šviesos čia dar jam 
nebuvo tekę degti. Užsižiebė tik vieną lemputė, ir Megre 
(gavo ieškoti kito, kad užsidegtų lemputė salėje. 
ir kavinukėje kokių permainų nesimatė, tik ugnis buvo užge- 
susi is kambarys išvėsęs. Megre pasuko į virtuvę ir išsigandęs 
pašoko: kažkas tyliai sujudėjo priešais jį. Praėjo kelios se- 
kundės, kol jis susivokė, jog tai katė, kurią neseniai buvo 
palikęs pas mėsininko pačią. 

Gyvulėlis dabar glaustėsi prie jo kojos, 1 Megre pasilen- 
kęs paglostė ir sumurmėjo: 

— Pasakyk, pro kur tu įlindai? 

Megre sunerimo. Virtuvės durys į kiemą — užsklęstos. Ir 
langas uždarytas. Užlipo į antrą aukštą, užsidegė šviesų ir 
viską suprato — langas buvo paliktas praviras. Gretimam kie- 
me buvo ratinė skardiniu stogu, ir nuo j0 katė, skiūktelėjusi 
porą metrų, įšoko vidun. 

Megre nusileido apačion ir, radęs fajansiniam ąsoty šlakėlį 
pieno, įpylė katei. 

— O kas dabar?— garsiai pasakė jis, lyg kreipdamasis į ją. 

Ne kaip jiem abiem tuščiuos namuos. 

Megrė niekad nebūtų pamanęs, kad bare be šeimininko 
įprastinėj vietoj už bufeto, be klientų galėtų būti taip tuščia 
ir nyku. Tačiau jis toks atrodo kiekvieną vakarą, kai Kalasas, 
išleidęs paskutinius lankytojus, suveria langines ir užsuka 
duris. 

Tada jiedu lieka vienu du ir, užgesinę šviesą, eina per 
virtuvę į antrą aukštą gulti. Nuo konjako, maukais maukia- 
mo per visą dieną, ponia Kalas dažniausiai jau esti atbukusi, 
it sustingusi. 

Ar'ji gerdama turėjo slėptis nuo vyro? Ar patenkintas savo 
popietinėm pramogom jis atlaidžiai žiūrėjo, kad žmona mėgs- 
ta patraukti iš butelio? 

Megre ūmai toptelėjo mintis, jog apie vieną asmenį jis 
beveik nieko nežino ir tas asmuo — mirusysis. Nuo pat pra- 
džių visiems jis buvo žmogus, sukapotas į gabalus. Keistas 
dalykas (komisaras dažnai tą pastebėdavo), žmonės ne taip 
pat reaguoja, — pavyzdžiui, gailisi ar biaurisi — matydami šen 
bei ten rastas kūno dalis ar visą lavoną. Tarytum pirmuoju 
atvejų mirusysis darosi nežinomesnis, beveik juokingas, ir 
apie jį galima kalbėti su šypsena. 

Jis nebuvo matęs Kalaso galvos — jos vis dar nesurado ir, 
reikia manyti, nebesuras,— nei jo fotografijos. 

Jis buvo kilimo valstietis, mažiukas, kresnas. Kasmet va- 
žiuodavo pirkti vyno pas Puatje apylinkių vyndarius, nešiojo 
gan plonos vilnos kostiumus ir popietėm lošdavo biliardą kaž- 
kur palei Rytų stotį. 

Ar, be savo žmonos, jis turėjo gyvenime moterų? Vieną ar 
kelias? Ar galėjo nežinoti, kas dedasi jo namuose jam nesant? 

Jo kely lemtingai pasimaišė Papas, ir jei Kalasas buvo 
dar ne visai surambėjęs, tai tikriausiai nuspėjo žmonos ir Pa- 
po santykius. 

Juodu abu panėšėjo anaipiol ne į meilužių porelę, o į se- 
ną porą, kurią riša romus ir gilus jausmas, išaugęs iš tarpu- 
savio supratimo, atlaidumo, iš to ypatingo švelnaus prierai 
šumo, sutinkamo tik vyresnėse šeimose, kur viens kitam turi 
daug ką atleisti. 

Jei Kalasas tai žinojo, ar susitaikė su ta mintim? Žiūrėjo 
pro pirštus ar, priešingai, ėdė žmoną? 

Kaip jis reaguodavo į jos santykius su kitais, su tokiais, 
kaip Antuanas, kurie slapčiom naudojosi Alinos Kalas silpny- 
bc? Ar jis ir tai žinojo? 

Megre galiausiai pasuko link bufeto ir žiūrėjo į butelius, 
nežinodamas, kurį imti, pagaliau stvėrė butelį kalvadoso. Kad 
tik neužmirštų padėti pinigus į kasos stalčių. Katė nuėjo prie 
krosnies, bet rado ją atšalusią ir nesusirangė miegoti. 

Megre suprato ponios Kalas ir Papo santykius. Suprato taip 
pat Antuaną bei kitus, jos gyvenime atsitiktinius vyriškius. 

Vieno dalyko jis nesuprato — tai Kalaso ir jo žmonos. Kaip 
ir kodėl jiedu susidėjo, paskui vedė, galų gale gyveno kartu 
tiek metų, netgi užaugino dukterį, kuria, atrodė, nebesido- 
mėjo, lyg jinai jiems būtų buvusi svetima? 

Nei fotografijos, kuri nors šį tą nušviestų, nei laiško, žo- 
džiu, nieko, iš ko galima spėti apie buto gyventojų mąs- 
tyseną. 

Jis išlenkė savo stiklą ir suniuręs prisipylė kitą; paskui su 
stiklu rankoj nuėjo ir atsisėdo už staliuko, už kurio buvo ma- 
tęs sėdint ponią Kalas, tarytumei tai būtų buvusi jos nuola- 
tinė vieta. 

Jis padaužė pypkę į kulną, prisikimšo, užsidegė, nenuleis- 
damas akių nuo bufeto, nuo stiklų ir butelių, ir sau vienas 
pagalvojo, ar tik neras atsakymo į savo klausimą, bent į vie- 
ną savo klausimo punktelį. 

Apskritai paėmus, iš ko susideda šitie namai? Iš virtuvės, 
kur nevalgoma, nes Kalasai maitinosi kavinėje, už galinio 
staliuko, ir iš kambario, kur eidavo miegoti. 

O gyveno Kalasas ir jo žmona čia, bare, kuris jiems buvo 
tas, kas eilinei šeimai yra valgomasis ar bendras kambarys. 

Pora, atvykusi į Paryžių, reikia manyti, tuoj pat ar beveik 
tuoj pat įsikūrė Valmi krantinėj ir iš čia nesitraukė? 

Dabar Megre net susidarė įspūdis, jog tai nauja šviesa nu- 
šviestų ponios Kalas ir Djedone Papo santykius, ir jis nu- 
sišypsojo. 

Tai vis dar buvo gana miglotos mintys, ir jis nebūtų įsten- 
gęs aiškiai jų išreikšti žodžiais. Ir, be to, tingulys jau keletas 
valandų laikė jį suėmęs. Ištuštinęs stiklą, nuėjo į būdelę, 
surinko Daboklės numerį. 

— Čia komisaras Megre. Su kuo kalbu? Tai jūs, Žorisai? 
Kaip laikosi naujoji jūsų klientė? Kalaso pati, anot jūsų. 
Kaip? Ir ką jūs darėt? 

Jis ja skundėsi. Dukart jinai jį šaukusi. Ir abu kartu sten: 
gusis priprašyti sargybinį atnešti jai alkoholio, žadėjusi mo- 
kėti didžiausius pinigus. O tam nė į galvą, kad ji baisiai ken- 
čia be alkoholio. 

— Ne, žinoma... 

Juk negalėjo jis patarti Žorisui, kad duotų jai išgerti, ne- 
atsižvelgiant į režimo taisykles. Gal jis pats jai nuneš ryt 
rytą arba duos savo kabinete? 

— Būkit malonus, pažiūrėkit popierius, paimtus iš jos. Ten 
turėtų būti jos asmens liudijimas. Žinau, kad ji nuo Žijeno, 
tik kaimo nebeprisimenu. 

Laukti gavo ilgokai. 

— Kaip! Buasankuras, per Sent-Andre. Buasankuras po 
„b“ „ua“? Ačiū, drauguži! Labanakt! Nebūk jai perdaug 
kietas. 

Megre paskambino į Informacijos biurą, pasisakė, kas esąs. 

— Gal būtumėt maloni, panele, surastumėt Buasankurą, per 
Sent-Andre, tarp Montarži ir Žijeno, ir man perskaitytumėt 
abonentų sąrašą. 

— Jūs palauksit? 

— Taip. 

Ilgai laukti nereikėjo, nes budinti subruzdo, išgirdusi, kad 
turi talkininkauti garsiajam komisarui Megre. 

— Jūs žymitės? 

— Taip. 

—- Aivaras, Šenų kelias, be profesijos. 

— Toliau. 

— Anselenas Viktoras, mėsininkas. Jo numerio jums ne- 
reikia? 

— Ne. 

— Onore de Buasankuras, Buasankuro pilis. 

— Toliau. 

— Daktaras Kamiuze. 

— Dėl visa ko pasakykit jo numerį. 

— 17. 

— Toliau? 

— Kalasas Roberas, gyvulių pirklys. 

— Numeris? 

— 21. 

— Kalasas Žiuljenas, bakalėjininkas. Numeris 3. 

— Daugiau Kalasų nėra? 

— Ne. Dar yra Lušezas, be profesijos, Pjedbefas, kalvis, 
ir Simonenas, grūdų pirklys. 

— Malonėkit mane sujungti su pirmuoju Kalasu iš sąra- 
šo, paskui gal su antruoju, gerai? 

Jis išgirdo linijos telefonininkes kalbantis, paskui balsas 
pranešė: 

— Sent-Andre klauso. 

Paskambino 21 numeriu, ir telefonas ilgai čirškė, kol paga- 
liau atsiliepė moteriškas balsas. 

— Ko jums? 

— Čia kalba komisaras Megre iš Paryžiaus Kriminalinės 
paieškos. Jūs ponia Kalas? Jūsų vyras namie? 

Jis sirgo gripu. 

— Jūs iš tos pačios Kalasų šeimos, kaip ir Omeras Kalasas? 

— Kas jam atsitiko? Kas nors blogo? 

— Jūs jį pažįstat? 

— Aš, taip sakant, jo nesu mačiusi, mat, aš ne vietinė, aš 
iš Aukštutinės Luaros, o jis buvo išvykęs, kai mes vedėm. 

— Jis jūsų vyrui giminė? 

— Pusbrolis. Čia gyvena dar jo brolis Žiuljenas, bakalėji- 
ninkas. 

— Jūs ką nors daugiau apie jį žinot? 

— Apie Omerą? Ne, ir žinot nenoriu. 

Matyt, pakabino ragelį, nes kitas balsas paklausė: 

— Norit kalbėti su antruoju, ponas komisare? 

Atsiliepė greičiau, ir šįkart vyriškas balsas. Tas buvo dar 
nešnekesnis. 

— Puikiausiai girdžiu, ką man sakot. Bet ko.gi jums, po 
teisybei, iš manęs reikia? 

— Omeras Kalasas — jūsų brolis? 

— Aš turėjau brolį, vardu Omeras. 

— Jis miręs? 

— Nežinau. Daugiau kaip dvidešimt metų — o gal ir visi 
dvidešimt penkeri — iš jo nesu gavęs jokios žinios. 

— Kažkoks Omeras Kalasas nužudytas Paryžiuje. 

— Aš ką tik girdėjau per radiją. 

— Gal girdėjot ir jo požymių aprašymą? Panašu į jūsų 
broho? 

— Po tiek laiko aš nieko negaliu pasakyti. 

— Jūs žinojot, kad jis gyvena Paryžiuj? 

— Ne. 

— Jis vedes? 

Tyla. 

— Jo žmoną pažinojot? 

— Klausykit, aš neturiu ko jums pasakyti. Kai brolis išva- 
žiavo, man buvo penkiolika. Aš jo daugiau nemačiau. Ir laiš- 
ko niekad iš j0 nesu gavęs. Ir teirautis neketinu. Jei norit 
ką sužinoti, kreipkitės į metrą Kanonžą. 

— Kas jis toks? 

— Notaras. 

Kai pagaliau jis paskambino notarui Kanonžui, jo žmona 
šūktelėjo: 

— Koks sutapimas! Sakykit, koks sutapimas! 

— Kas? 

— Kad jūs kaip sykis skambinat. Kaip jūs sužinojot? Ma- 
no vyras, išgirdęs naujieną per radiją, ką tik paklausė mane, 
ar jis turi jums paskambinti, ar pats nuvažiuoti. Galų gale 
nusprendė važiuoti į Paryžių traukiniu, kuris išėjo aštuonios 

dvidešimt dvi. Austerlico stoty jis bus trupuų po dvyliktos, 
tiksliai nežinau. 

— Kur jis paprastai apsistoja? 

— Nuo seno, kai dar traukinys važiuodavo iki Orse sto- 
ties, Jis visados apsistoja ,„(Orse“ viešbuty. 

— Kaip atrodo jūsų vyras? 

— Gražus aukštas tvirto sudėjimo vyriškis žilais plaukais. 
Vilki rudu apsiaustu, rudu kostiumu ir, be portfelio, dar turi 
kiaulės odos valizą. Aš vis dar sau viena svarstau, kaip jūs 
pagalvojot apie jį. 

Pakabinęs ragelį, Megre nejučiom patenkintas nusišypsojo 
lr vos „„neužsifundijo“ paskutinio stiklelio, bet pagalvojo, kad 
metas į stotį. 

Jam beliko tik paskambinti poniai Megre, kad namo parei- 
siąs vėlai. 


VIN skyrius 
SENT-ANDRE NOTARAS 


Ponia Kanonž nepergyrė savo vyro. Jis iš tiesų buvo gra- 
žus, maždaug šešiasdešimties metų ir labiau panėšėjo į gen- 
telman farmer!, negu į provincijos notarą. Megre, stovįs pe- 
rono gale, prie pat barjero, iš tolo jį pažino; smagiu- žingsniu 
js ėjo tarp keleivių, pasipylusių iš traukinio, kuris atvažiavo 
0.22 valandą, stotingas, kiaulės odos valiza vienoj rankoj ir 
portfeliu kitoj; ėjo laisvai, nesižvalgydamas, matėsi, j04 daž- 
nas svečias šioj stoty ir netgi šiam traukiny. 

Aukštas, tvirto sudėjimo, ponas Kanonžas skyrėsi savo itin 
elegantišku apsirengimu. Jo apsiaustas buvo ne šiaip koks 
rudas, o reto, Megre nematyto, švelnaus kaštaninio atspalvio 
lr siūtas gero meistro. 

Ponas Kanonžas buvą, skaistaus veido, sidabriniais plaukais, 
ir net prastoje perono šviesoje negalėjai nepastebėti, kad jis 


! Dvarininkas, verčiąsis žemės ūkiu ir gyvenantis iš savo fermos 
(angl. ). 

išsičiustijęs, švariai išsiskutęs ir gal net pasišlakstęs odeko- 
lonu. 

Iki barjero dar buvo koks penkiasdešimt metių, bet pono 
Kanonžo akys kažkodėl nukrypo į Megre, nors laukiančiųjų 
buvo daugiau. Jis suraukė antakius, lyg žmogus, ne visai pa- 
sitikįs savo atmintim. Tikriausiai ir jam komisaras matytas iš 
laikraščių. Priėjo arčiau, bet šypsotis, tiest rankos nedrįso. 

Megre žingtelėjo prie jo. 

—- Ponas Kanonžas? 

— Taip. Jūs komisaras Megre? 

Jis pasistatė ant žemės valizą, paspaudė komisaro ranką. 

— Tik nesakykit, kad šiaip sau čia atėjot. 

— Ne. Aš skambinau jums vakare. Jūsų žmona man pasa- 
kė, kad išvažiavot ir apsistosit ,„„(Orse“ viešbuty. Dėl viso 
pikto aš nusprendžiau geriau čia jūsų palaukti. 

Vieno dalyko notaras niekaip negalėjo suprasti. 

— Jūs skaitėt mano skelbimą? 

— Ne. 


— Keista! Pirmiausia einam iš čia, Gal palydėsit mane į ,„Or- 
se“ viešbutų? 

Jie sėdo į taksi. 

— Aš atvažiavau į Paryžių pasimatyti su jumis ir būčiau 
ryt iš pat ryto jums skambinęs. 

Megre neapsiriko. Nuo pono Kanonžo truputėlį dvelkė ode- 
kolonu ir brangiu cigaru. 

— Jūs pasodinot ponią Kalas į kalėjimą? 

— Tardytojas Komeljo pasirašė orderį suimti. 

— Tai nepaprasta istorija. .. 

Krantinėmis jie po kelių minučių privažiavo „Orse“ vieš- 
butį, ir portje sutiko notarą kaip seną klientą. 

— Restoranas, tur būt, jau uždarytas, Alfredai? 
„— Taip, ponas Kanonžai. 

Ponas Kanonžas paaiškino Megre, kuris ir taip gerai žinojo: 

— Prieš karą, kai visi traukiniai Paryžius— Orleanas vaikš- 
čiojo iki Čia, stoties restoranas veikdavo kiaurą naktų. Būda- 
vo labai patogu. Manau, jūs ne per labiausiai norit šnekėtis 
viešbučio kambary? Gal užeitumėm kur išgert po stiklą vyno? 

Jie gerokai pažingsniavo Sen-Žermeno bulvaru, kol rado 
atdarą alinę. 

— Ką jūs gersit, komisarė? 

— Bokalą alaus. 

— Kelneri, man turėsit aukščiausios markės konjako? 

Nusiėmę skrybėles ir nusivilkę apsiaustus, susėdo ant suo- 
liuko, ir, kol Megre degėsi pypkę, Kanonžas sidabriniu pei- 
liuku nusipiovė cigaro galą. 

— Jūs, manau, niekad nesat buves Sent-Andre? 

— Ne. 

— Ir tolokai nuo plento, ir turistų neturi kuo privilioti. Jei 
aš teisingai supratau, ką paskelbė radijas šiandien popiet, tai 
tasai sukapotasis ir iš Sen-Marteno kanalo išgriebtasis yra ne 
kas kitas, kaip šunsnukis Kalasas? 

— Lavono pirštų atspaudai sutampa su tais, kurie aptikti 
Valmi krantinės bare. 

— Kai tik aš perskaičiau tas kelias eilutes laikraščiuose, 
j0g rastas lavonas, iškart pagalvojau apie jį ir vos vos jums 
nepaskambinau. 

-— Jūs pažinojot Kalasą? 

— Kadaise. Geriau pažinojau tą, kuri vėliau tapo j0 žmo- 
na. Į jūsų sveikatą! Aš pats sau vienas dabar svarstau, nuo 
ko pradėti, nes istorija daug painesnė, negu manot. Alina 
Kalas jums neužsiminė apie mane? 

— Ne. 

— Jūs tikit ją dalyvavus vyro nužudyme? 

— Nežinau. Tardytojas tuo įsitikinęs. 

— Ką ji sako? 

— Nieko. 

— Prisipažino? 

— Ne. Tyli, ir tiek. 

— Man atrodo, komisare, kad kito tokio žmogaus, kaip to- 
1 keistuolė, aš gyvenime nebuvau sutikęs. Nors mūsų kai- 
muose, užtikrinu, pasitaiko visokiausių reiškinių. 

Jis, matyt, buvo pratęs, kad jo klausytųsi, ir pats mėgo 
klausytis savo balso, laikydamas cigarą išpuoselėtais pirš- 
tais — gestas jam itin tinkantis ir leidžiantis pasipuikuoti auk- 
siniu žiedu su antspaudėliu. 

— Aš pradėsiu nuo pat pradžių. Jūs, žinoma, nesat nie- 
kad girdėjęs apie Onore de Buasankurą? 

Komisaras papurtė galvą. 

— Jis mūsų apylinkių turtuolis, teisingiau pasakius, dar 
prieš mėnesį buvo turtuolis. Be Buasankuro pilies, jis turėjo 
apie penkiolika fermų, kurių plotas siekia apie du tūkstan- 
čius hektarų, miško gerą tūkstantį hektarų, du tvenkinius. 
Jei kilimo esat iš provincijos, įsivaizduojat, kas tai yra. 

— Aš gimęs kaime. 

Megre ne tik kad buvo gimęs kaime; jo tėvas buvo pana- 
šaus dvaro valdytojas. 

— Dabar pravartu jums susipažinti su tuo Buasankuru, kas 
jis buvo per vienas. Ta dingstim aš turiu jums papasakoti apie 
jo senelį, Sent-Andre notarą. Jis vadinosi ne Buasankuras, 
o Kristofas Diupre. Dvaro pusininko sūnus pradžioje ėmė 
prekiauti gyvuliais; būdamas kietas ir suktas, netruko susi- 
krauti turtą. Manau, kad jūs pažįstat tokios rūšies žmonių. 

Jo klausydamasis, Megre lyg ir nusikėlė į savo vaikystę, 
nes jų kaime irgi buvo vienas toksai, kaip Kristofas Diupre, 
didžiausias apylinkėj turtuolis; j0 sūnus dabar senatonus. 

— Po kurio laiko Diupre ėmė verstis grūdais, ir tos spe- 
kuliacijos jam labai sekėsi. Iš gauto pelno jis nusipirko žemės, 
pirma fermą, paskui antrą, trečią 1r mirė, jau būdamas Buasan- 
kuro pilies, jai priklausančių žemių bei miškų savininku, nu- 
pirkęs visa tai iš bevaikės našlės. Kristofas turėjo sūnų ir 
dukrą. Dukrą išleido už kavalerijos karininko, o sūnus Alenas 
po tėvo mirties ėmė vadintis Diupre de Buasankuru. Diupre 
jis pats pamažu atsisakė, o kai buvo išrinktas į departamento 
Tarybą, išgavo dekretą, legalizuojantį jo naująją pavarde. 

Tai irgi susišaukė su Megre prisiminimais. 

— Tiek apie senąsias kartas. Onore de Buasankurą, Kristo- 
fo Diupre anūką, galima laikyti dinastijos pradininku. Jis 
mirė prieš mėnesį. 

Jis buvo vedęs panelę Emili d'Espisak, senos nusigyvenu- 
sių apylinkės bajorų šeimos atžalą. Nukritusi nuo arklio, ji 
mirė ir paliko dar visai mažą dukrytę. Motiną aš gerai paži- 
nojau, žavi moteris, liūdno nelabai gražaus veido. Ji ne- 
prieštaraudama pakluso tėvų valiai. Žmonės šneka, jog Bua- 

sankuras davęs tėvams milijoną, kaip ir nupirkęs ją. Bet aš, 
kaip šeimos notaras, galiu pasakyti, jog skaičius smarkiai pa- 
didintas, nors, šiaip ar taip, tiesa, kad vedybų sutarties pasi- 
rašymo dieną senoji grafienė d'Espisak gavusi stambią sumą. 

— Kas per vienas buvo paskutinysis iš Buasankurų? 

— Kaip tik apie jį ir noriu dabar papasakoti. Aš esu jo 
notaras. Metų metais aš pietaudavau pilyje kartą per savaitę 
ir visad medžiodavau jo žemėse. Taigi jį gerai pažinojau. 
Visų pirma, jis buvo kreivapėdis ir „gal iš dalies dėl to liūd- 
nas ir paniures. O tas faktas, kad kiekvienas apylinkėj žinojo 
jo šeimos istoriją ir kad daugelis pilių jam buvo uždarytos, 
be abejo, jį dar labiau nutolino nuo žmonių. 

Visą gyvenimą jam nedavė ramybės mintis, kad žmonės 
jį niekina, tyko apvogti, tad nuolat buvo pasiruošęs atremti 
užpuolimą. 

Viename pilies bokštely jis buvo įsirengęs kaip ir darbo 
kabinetą, kur kiauras dienas tikrindavo sąskaitas, ne tiktai 
fermerių bei sargų, bet ir menkiausių tiekėjų, ir raudonu 
rašalu ištaisinėdavo mėsininko ir bakalėjininko atsiųstas 5ą- 
skaitas. Dažnai užeidavo į virtuvę, kai šeimynykščiai valgy- 
davo, ar kartais jiems nepaduoda į stalą kokių brangių pa- 
tiekalų. 

Manau, jog aš nenusikalstu vadinamos profesinės pasiap- 
ties išdavimu, juoba kad tą patį jums galėtų papasakoti kiek- 
vienas užkalbintas Sent-Andre gyventojas. 

— Ponia Kalas jo duktė? 

— Atspėjot. 

-— O Omeras Kalasas? 

— Ketverius metus jis tarnavo pily liokajum. Jo tėvas 
buvo padienis darbininkas, girtuoklis, nelabai vertinamas. 

Tas viskas dėjosi prieš dvidešimt penkerius metus. 

Jis „mostelėjo pro šalį einančiam kelneriui ir tarė Megre: 

— Išgersit su manim taurelę konjako? Kelneri, dvi kon- 
jako! 

Po valandžiukės, pasisukęs į komisarą, jis kalbėjo toliau: 

— Tai jums, žinoma, negalėjo ateiti į galvą, kai lankėtės 
Valmi krantinės bistro. 

Ne visai taip, ir Megre ne per didžiausiai nustebino iš- 
girstos naujienos. 

— Man yra tekę kalbėtis apiė Aliną su senuoju daktaru 
Petreliu, jis, deja, miręs, dabar jo vietoj Kamiuze. Bet Ka- 
miuze jos nepažinojo ir nieko negalės jums pasakyti. O aš, 
žinot, nemokėsiu mediciniškai apibūdinti jos atvejo. | 

Dar maža būdama, ji skyrėsi nuo kitų mergaičių, turėjo 
savy kažko nemalonaus. Su vaikais nežaidė, į mokyklą nėjo, 
nes tėvas samdė namų mokytoją. Tų mokytojų buvo bene 
tuzinas — mergaitė jas išėsdavo. 

Ar dėl to, kad jos gyvenimas kitoks, negu visų, jinai laikė 
atsakingu tėvą? Ar, kaip sakė Petrelis, čia buvo kur kas pai- 
niau? Nežinau. Atrodo, mergaitės dažniausiai garbina tėvą, 
kartais net per daug. Mudu su žmona neauginę vaikų, ir 
aš neturiu patynmo. Negi gali šitoks garbinimas virsti ne- 
apykanta? 

Šiaip ar taip, ji, rodos, mokėjo įvaryti Buasankurą į ne- 
viltį: dvylikos metų ją užklupo bemėginančią padegti pilį. 

Visą laiką ugnis buvo Alinos manija, ir ją“ reikėjo labai 
žiūrėti. 

Paskui pasisuko tasai Omeras, penkeriais ar šešeriais me- 
tais už ją vyresnis. Jis tada buvo, kaip kaimiečiai sako, 
gražus bernas, vyras 1š stuomens ir liemens, už šeimininko 
nugaros geras akiplėša. 

— Jūs matėt, kas tarp jų dėjosi? — paklausė Megre, blau- 
siom akim dairydamasis po beveik tuščią alinę, kur kelneriai 
laukė išeinant paskutinių klientų. f 

— Tada — ne. Apie tai kalbėjomės vėliau su tuo pačiu 
Petreliu. Anot jo, Alina, matyt, pradėjusi domėtis Omeru, bū- 
dama vos trylikos ar keturiolikos metų. Tai pasitaiką tarp 
tokio amžiaus mergaičių, bet paprastai potraukis liekąs ne- 
aiškus, daugiau ar mažiau -platoniškas. 

Ar jai buvę kitaip? Ar Kalasas, nežinąs skrupulų, pasiro- 
dęs ciniškesnis už kitus tokiu atveju? 

Šiaip ar taip, Petrelis įsitikinęs, kad ilgą laiką jų ryšiai 
buvę dviprasmiški. Anot j0, daugiausia ar tik ne dėl to, kad 
Alina niekinusi tėvą ir stengusis jį įskaudinti? 

Galimas daiktas. Čia ne mano sriūs. Pasakoju šias smulk- 
menas, kad visa kita lengviau suprastumėt. 

Vieną dieną — tada ji dar neturėjo septyniolikos metų — 
slapčia nuėjusi pas gydytoją pasiprašė apžiūnma, ir tas pa- 
tvirtino, kad ji nėščia. 

— Kaip ji priėmė tą naujieną? — paklausė Megre. 

— Petrelis man pasakojo, kad ji atšiauriai pažiūrėjus: į jį 
ir iškošusi pro dantis: „Juo geriau!“ 

Žinokit, kad Kalasas tuo tarpu buvo vedęs mėsininko duk- 
terį, irgi nuo jo pastojusią, ir toji prieš keletą savaičių pa- 
gimdžiusi jam kūdikį. 

Jis tebetarnavęs liokajum pily, nes jokio kito amato neturė- 
7ęs, o Žmona gyvenusi pas tėvus. 

Vieną sekmadienį kaimą aplėkė žinia, kad Alina de Buasan- 
kur ir Omeras Kalasas dingę. 

Iš tarnų sužinota, jog praeitą vakarą tarp tėvo 17 dukters 
kilusi dramatiška scena. Daugiau kaip dvi valandas jie karštai 
ginčijęsi mažajam salone. 

Mano žiniomis Buasankuras niekad nė nemėginęs susirasti 
dukterį. O toji, kiek žinau, niekad jam nerašė. 

Pirmoji Kalaso žmona, apsirgusi nervais, dar trejetą metų 
gyveno; ją rado pasikorusią sode. 

Daugumą kėdžių kelnerniai buvo sukilnoję ant stalų, O vie- 
nas žiūrėjo į juos su dideliu sidabriniu laikrodžiu rankoj. 

— Manau, metas eiti, jie non uždaryti alinė,— pasiūlė 
Megre. 

Kanonžas apmokėjo sąskaitą, ir juodu išėjo. Naktis buvo 
vėsi, dangus žvaigždėtas, ir valandėlę juodu žingsniavo ty- 
lėdami. 

— Gal rastumėm kokią atdarą vietelę, išgertumėm dar po 
vieną? — pasiūlė notaras. 

Juodu apėjo, paskendę savo mintyse, gerą dalį Raspai bul- 
varo, pagaliau aptiko Monparnase mažą užeigėlę, kur degė 
melsva šviesa ir negarsiai grojo muzika. 

— Užeinam? 

Prie staliuko juodu nėjo, atsisėdo bare, kur dvi mergos 
tuskino pasigėrušį storulį. 

— To paties? — paklausė Kanonžas, imdamasis iš kišenės 
naują cigarą. 

Kelios poros šoko. Iš salės galo atėjo dvi mergos ir prisėdo 
jiems iš šalių, bet komisaras davė joms ženklą pasitraukti, 
ir tos daugiau nelindo. 


— Kalasų yra dar Buasankure ir Sent-Andre,— pasakė 
notaras. 

— Žinau. Galvijų pirklys ir bakalėjininkas. 

Kanonžas sukikeno. 

— Tai būtų gražu, jei gyvulių pirklys savo ruožtu pra- 
lobtų ir nupirktų pilį su visom žemėm! Vienas Kalasas yra 
Omero brolis, kitas — pusbrolis. Yra taip pat sesuo, ištekėjusi 
už Žijeno žandaro. Kai prieš mėnesį Buasankurui, sėdantis 
už stalo, išsiliejo kraujas į smegenis, aš aplankiau visus tris, 
norėdamas sužinoti, ar turi kokių žinių apie Omerą. 

— Pala,— pertraukė Megre.— Ar Buasankuras neatėmė iš 
dukters paveldėjimo teisių? 

— Visi žmonės aplinkui buvo įsitikinę, kad atėmė. Susiėję 
pasvarstydavo, kam atiteks nuosavybė, nes tokiam kaime, kaip 
mūsų, kiekvienas daugiau ar mažiau priklauso nuo pilies. 

— Aš manau, jūs žinojot? 

— Ne. Per pastaruosius metus Buasankuras buvo surašęs 
daug testamentų, kiekvieną vis kitokį, bet niekad man nedavė 
jų saugoti. Matyt, juos suplėšydavo, nes jokio nerasta. 

— Vadinasi, duktė paveldi jo turtus? 

— Automatiškai. 

— Jūs įdėjot skelbimą laikraščiuose? 

— Kaip paprastai tokiais atvejais. Aš negalėjau nurodyti 
Kalaso pavardės, kadangi nežinojau, ar jie vedę. Mažai kas 
skaito tokius skelbimus. Ir aš nesitikėjau, kad atsilieps. 

Jis išlenkė savo stikliuką konjako ir kažkaip reikšmingai 
pažiūrėjo į barmeną. Jis, matyt, vieną ar du stikliukus buvo 
išmetęs dar vagone-restorane, prieš atvykdamas į Paryžių, 
nes vėidas buvo įraudes, akys blizgėjo. 

— To paties, komisare? 

Gal būt, Megre irgi gėrė daugiau, negu notaras manė? At- 
sisakyt neatsisakydavo. Jautėsi gerai, galva buvo aiški. Jam 

netgi rodėsi, kad įgavo šeštąjį pojūtį, padedantį įlįsti į kal- 
bamų asmenų kailį. 

Ar be notaro pagalbos jis nebūtų pats atkūręs šitos istori- 
j0s7? Jis jau buvo nebe toli teisybės, tai rodo faktas, kad jam 
šovė į galvą mintis paskambinti į Sent-Andre. 

Jeigu jis ir nebūtų visko atspėjęs, jo nuomonė apie ponią 
Kalas nelabai daug skirtųsi nuo tos, kurią dabar, kai viską 
žino, gali susidaryti. 

— Ji ėmė gerti, — sumurmėjo Megre. Jam staiga užėjo 
noras kalbėti. 

— Žinau. Aš ją mačiau. 

— Kada? Praeitą savaitę? 

Jo nujautimas irgi buvo teisingas. Tačiau ponas Kanonžas 
kalbėti jam nedavė: Sent-Andre jis nepratęs būti pertrauki- 
nėjamas. 

— Leiskit man viską papasakoti iš eilės, komisare. Neuž- 
mirškit, kad aš esu notaras, o notarai — žmonės smulkme- 
niški. 

Jis nusijuokė, ir mergina, sėdinti už jo per dvi kėdes, pa- 
klausė: 

— Ar aš irgi galiu užsisakyti stikliuką? “ 

— Labai prašom, mažyte, tik malonėkit nesikišti į mūsų 
kalbą. Tai daug svarbiau, negu jūs manot. 

Ir patenkintas atsisuko į Megre. 

— Taigi per tris savaites į skelbimą niekas neatsiliepė, 
jei neskaitysime keleto pamišėlių laiškų. Šiaip ar taip, aš 
ne per skelbimą susiradau Aliną, o visiškai iš netyčių. Prieš 
savaitę man atgabeno greituoju transportu iš Paryžiaus me- 
džioklinį šautuvą, atiduotą taisyti. Aš buvau namie, kai jį 
atnešė, ir pats atidariau šoferiui duris. 

— Iš „Zenito“ transporto draugijos? 

— Jūs ją žinot? Teisingai. Aš pavaišinau jį stiklu vyno, 
kaip įprasta kaime. Bakalėjininko Kalaso krautuvė kaip tik 
priešais mano namus, bažnyčios aikštėj. Šoferis, gerdamas 
vyną, žiūrėjo pro langą, sumurmėjo: 

— Kažin ar tasai ne giminė Kalasui,. kurs laiko bistro Val- 
mi krantūnėj? 

— Valmi krantinėj yra Kalaso bistro? 

— Toks keistas nedidelis bistro, kur aš iki pereitos savai- 
tės niekad kojos nebuvau įkėlęs. Nusivedė ten mane vienas 
tabelininkas. 

Megre būtų kirtęs lažybų, kad tasai tabelininkas buvo Dje- 
done Papas. 

— Nepaklausėt, ar tas tabelininkas rudapiaukis? 

— Ne. Aš tik paklausiau, kuo vardu tasai Kalasas. Jis ėmė 
galvoti, sakėsi lyg ir matęs jo pavardę, užrašytą ant vitrinos. 
Ar kartais ne Omeras, pakišau aš jam mintį, ir jis patvirtino, 
jog tikrai Omeras. 

Dėl viso ko kitą dieną aš sėdau į traukinį ir išvažiavau 
į Paryžių. 

— Vakariniu traukiniu? 

— Ne. Rytiniu. 

— Kelintą valandą jūs atvykot į Valmi krantinę? 

— Truputį po trijų. Apytamsiam bistro radau moteriškę, 
kurios iš karto nepažinau. Paklausiau, ar ji ponia Kalas, ir 
ji patvirtino. Pasiteiravau, kuo ji vardu. Man pasirodė, kad 
pinai įkaušusi. Ji geria, tiesa? 

Jis irgi gėrė, tik kitoniškai, bet ne taip jau mažai, ir jo 
akys dabar buvo pavandenijusios. : 

Megrėe nebūtų galėjęs pasakyti, ar tik jiems naujai nepri- 
pylė stiklų; moteris persėdo arčiau ir prisilenkė prie notaro, 
įsikabinusi jam už parankės. 

— Jūsų mergautinė pavardė Alina de Buasankur?— pa- 
klausiau. 

Ji pažiūrėjo į. mane ir nepaneigė. Pamenu, jinai sėdėjo 
prie krosnies su didele ruda kate sterblėj. 

— Ar jūs žinot, kad mirė jūsų tėvas?— kalbinau ją toliau. 

Ne, ji pasakė nežinant, bet nei nustebo, nei susijaudino. 

— Man, kaip jo notarui, pavesta rūpintis palikimu. Jūsų tė- 
vas, ponia Kalas, nepaliko testamento, taip kad pilis, žemė 
ir visas jo turtas atitenka jums. 

Ji paklausė, iš kur aš sužinojau jos adresą. 

—- Iš vieno šoferio, kuris čia buvo iš netyčių užėjes. 

— Ar daugiau niekas nežino? 

-— Nemanau. 

Ji pakilo ir nuėjo į virtuvę. 


253 


Nuėjo, žinoma, gurkštelti konjako iš butebo. 

— Kai vėl pasirodė, iš veido buvo matyti, kad apsisprendė. 

— Aš nenoriu tų pinigų, — pareiškė abejingų balsuų.— Ma- 
nau, turiu teisę atsisakyti palikimo? 

— Žinoma, turit, tik... 

— Kas „tik“? 

— Aš jums patariu gerai apsvarstyti ir lengvabūdiškai ne- 
sielgti. 

— Aš apsvarsčiau. Aš atsisakau. Manau, kad aš taip pat 
turiu teisę reikalauti, kad jūs neišduotumėt, kur esu? 

Kalbėdama ji vis neramiai žvilgčiojo pro langą, tarytum 
bijodama, kad kas ims ir pasirodys, pavyzdžiui, vyras. Bent 
aš taip pamaniau. 

Aš įkalbinėjau ją — tokia jau mano pareiga. Kitų Buasan- 
kuro įpėdinių nėra. 

— Gal aš dar užeisiu,— pasiūliau jai. 

— Ne. Neužeikit. Kad Omeras nieku gyvu jūsų čia ne- 
pamatytų. 

Ir išsigandusi pridūrė: 

— Tada bus baigta! 

— Ar nemanot, kad jums derėtų pasitarti su vyru? 

— Tik ne su juo! 

Aš dar bandžiau vesti derybas, paskui, prieš išeidamas, 
palikau savo vizitinę kortelę ir paprašiau man paskambinti 
ar parašyti, jeigu artimiausiom savaitėm jos nuomonė pasi- 
keistų. Įėjo klientas, iš pažiūros nuolatinis. 

— Rudaplaukis raupuoto veido? 

— Rodos, taip. 

— Kas toliau? 

— Nieko. Ji įsidėjo mano vizitinę kortelę į prijuostės ki- 
šene ir palydėjo mane iki durų. 

— Kada tai buvo? 

— Praeitą ketvirtadienį. 

— Jūs daugiau jos nematėt? 

— Ne. Bet mačiau jos vyrą. 

— Paryžiuj? 

— Savo kontoroj Sent-Andre. 

— Kada? 

— Šeštadienio rytą. Jis atvažiavo į Sent-Andre penktadieni 
popiet ar vakare, ir pirmąkart užėjo pas mane penktadienį 
aštuntą valandą. Aš buvau išėjęs pas daktarą lošti bridžo, ir 
tarnaitė patarė jam užeiti rytoj. 

— Jūs jį pažinot? 

— Taip, nors jis. smarkiai sustorėjęs. Matyt, nakvojo vie- 
tinėj smuklėj ir ten sužinojo apie Buasankuro mirtį. Taip pat, 
matyt, jam pasakė, kad jo žmona paveldi visą turtą. Įžūlumo 
jis netruko parodyti: pareiškė turįs teisę kaip vyras priimti 
palikimą žmonos vardu. Vedybų sutarties jiedu nesudarę, 
t. y. viskas priklausą bendrai. 


— Vadinasi, vienas be kito nieko negali? 

— Aš jam taip ir paaiškinau. 

— Kaip jums atrodė, ar jis buvo tuo klausimu šnekėjęsis 
su žmona? 

— Ne. Iš pradžių jis net nežinojo, kad ji atsisakė paliki- 
mo. Jis greičiausiai manė, kad jinai buvo paėmusi be jo 
žinios. Smulkiai mudviejų pašnekesio aš jums nepasakosiu, 
nes per daug užims laiko. Mano galva, jisai rado kur nors 
besimėtančią mano vizitinę kortelę, apie kurią ponia Kalas, 
be abejo, užmiršo. Ko gi buvo atėjęs į Valmi krantinę Sent- 
Andre notaras, jei ne dėl Buasankuro palikimo? 

Tik pas mane pamažiukais jam atsiskleidė teisybė. Įtūžęs 
pareiškė, kad aš dar išgirsiąs apie jį, ir išėjo, trenkęs durimis. 

— Ir jūs jo daugiau nematėt? 

— Nieko daugiau apie jį negirdėjau. Tai buvo šeštadie- 
nio rytą, autobusu jis išvažiavo į Montarži, o iš ten traukiniu 
į Paryžių. 

— Kokiu traukiniu, kaip manot? 

— Tikriausiai tuo, kuris atvyksta į Austerlico stotį trečią 
valandą su minutėm. 

Vadinasi, namus pasiekė apie ketvirtą, o gal truputį anks- 
tėliau, jei sėdo į taksi. 

— Kai aš perskaičiau, — kalbėjo toliau notaras, — kad Sen- 
Marteno kanale, kaip tik ties Valmi krantine, rasti sukapoto 
vyriškio gabalai, prisipažįstu, aš sudrebėjau: stulbinantis su- 
tapimas. Kaip aš jums ką tik sakiau, aš vos nešokau jums 

skambinti, paskui pagalvojau sau vienas, gal jūs pasijuoksit 
iš manes. 

Ir tik išgirdęs šiandien popiet per radiją Kalaso pavardę, 
aš nusprendžiau važiuoti pas jus. 

— Galima?— paklausė jį šalimais prisėdusi mergina, ro- 
dydama į savo tuščią stikliuką. 

— Kodėl gi ne, mažyte. Ką jūs apie tai manot, komisare? 

Šito žodžio užteko — mergina kaip mat paleido notaro 
ranką. 

— Aš nesistebiu, — sumurmėjo Megre apsunkusia galva. 

— Prisipažinkit, kad jūs nė nesitikėjot išgirsiąs tokią is- 
toriją! Tik kaime pasitaiko panašių reiškinių, ir — prisipažįs- 
tu — netgi aš... | 

Megre j0 nebesiklausė. Jis galvojo apie Aliną Kalas, kuri 
pagaliau jo mintyse pasidarė išbaigtas personažas. Galėjo ją 
įsivaizduoti netgi mažą. 

Taigi tasai personažas jo nestebino. Jam būtų buvę sunku 
tai paaiškinti žodžiais, 17 ypač tokiam Žmogui, kaip tardytojas 
Komeljo; Megre žinojo, kad jis juo rytoj nepatikės. 

Komeljo atkirs: 

— Šiaip ar taip, jinai jį nužudė meilužio padedama. 

Omeras Kalasas mirė, ir, aišku, ne pats nusižudė. Kažkas 
jam smogė lemiamą smūgį, o paskui sukapojo. 

Megre ausyse skamba šaižus Komeljo balsas: 

— Ar ne šaltakraujiškai, a? Negi tvirtinsit, kad nužudytas 
iš pavydo? Ne, Megre. Kartais aš jūsų paklausau, bet šįsyk. . . 

Kanonžas kilstelėjo pilną stikliuką, 

— [ jūsų sveikatą! 

— Į jūsų. 

— Apie ką jūs ką tik galvojot? 

— Apie Aliną Kalas. 

— Jūs manot, kad ji išbėgo su Omeru, vien norėdama įsiu- 
tinti tėvą? 

Netgi notarui, išgėręs su juo kelis stikliukus konjako, Meg- 
re nesugebėtų išreikšti žodžiais tą, ką tarėsi suprates. Visų 
pirma reikėjo pripažinti, kad mergiūkštės išsidarinėjimai Bua- 
sankuro pily jau buvo protestas. 

Daktaras Petrelis j0s atvejį, be abejo, mokėtų geriau nu- 
šviesti. Visų pirma — padeginėjimo manija. Paskui lytiniai 
santykiai su Kalasu. Galiausiai jos pabėgimas su juo, kai tuo 
tarpu kitos, ja dėtos, būtų pasidariusios abortą. 

Gal tai irgi buvo savotiškas iššūkis? Ar biaurėjimasis viskuo? 

Megre įsitikinimu (tą savo nuomonę jis mėgindavo įpiršti 
kitems žmonėms, pirmoj eilėj turintiems patyrimą), tie, ku- 
rie galvotrūkčiais ritasi žemyn, o ypač tie, kurie, pagauti li- 
guisto įniršio, vis smunka ir smunka žemyn, kuriems malonu 
teršti savo vardą, — tie beveik visada yra idealistai. 

Bergždžios pastangos. Komeljo jam atkirstų: 

— Geriau sakykit, kad jinai visą savo gyvenimą buvo ydų 
maišas. 

Valmi krantinėj ėmė gerti. Tai derinosi su visa kita. Ir 
dar vienas dalykas — ji niekada nebandė ištrūkti iš bistro ap- 
linkos, pasiliko joje, augte įaugo į ją. 

Jis tarėsi suprantąs ir Omerą, įgyvendinus; kaimo berno 
svajonę: beliokajaujant ar bevežikaujant susidėti pinigo ir 
atidaryti Paryžiuje bistro. 

Paryžiuje jam prasidėjo tingios dienos: visas jo darbas 
buvo pastovėti už bufeto, nusileisti į rūsį, vieną ar dukart 
metuose nuvažiuoti į Puatu apylinkes vyno, popietėm palošti 
belotę! ar biliardą alinėj prie Rytų stoties. 

Megre nespėjo pasiteirauti apie jo privatų gyvenimą. Davė 
sau žodį tą padaryti artimiausiomis dienomis, kad ir savo 
paties malonumui. Buvo įsitikinęs, kad, be aistros biliardui, 
Omeras mėgdavo ciniškai pažaisti su kvartalo tarnaitėmis ir 
darbininkėmis. 

Ar jis vylėsi Buasankuro palikimo? Sunku patikėti, nes tik- 
riausiai manė kaip ir visi žmonės, jog tėvas atėmė iš dukters 
paveldėjimo teisę. 

Tik notaro vizitinė kortelė davė jam viltį. 

— Visokių įpėdinių aš esu matęs, bet vieno dalyko aš 
niekaip nesuprantu,— kalbėjo Kanonžas,— man tiesiog netel- 
pa galvoj, kaip ji galėjo atsisakyti palikimo, kuris nukrito lyg 
1š dangaus. 


1 Lošimas kortomis. 

Komisarui, priešingai, tai atrodė natūralu. Tokioj būsenoj, 
kaip kad ji buvo, ką jai duotų pinigai? Negi ji būtų persikė- 
lusi su Omeru į Buasankuro pilį? Negi jiedu būtų pradėję 
naują gyvenimą Paryžiuje ar kur kitur, pavyzdžiu, Žydrajam 
krante, mėgdžiodami stambius turtuolius? 

Jau geriau jai likti savo kampe, į kurį ji, taip sakant, įsi 
lindo lyg gyvulėlis į savo urvą. 

Čia slinko jos dienos, panašios viena į kitą, su konjaku, 
karts nuo karto maukiamu iš butelio už virtuvės durų, ir Dje- 
done Papu, aplankančiu ją kas mielą popietę. 

Prie Djedone Papo ji irgi priprato, gal ne priprato, o prisi- 
rišo, nes jis viską žinojo ir jinai jo nesigėdijo; jiedu galėdavo 
sėdėti šalia viens kito prie krosnies ir tylėti. 

— Jūs manot, kad jinai jį nužudė? 

— Ne, nemanau. 

— Tai jos meilužis? 

— Gal būt. 

Muzikantai dėliojosi savo instrumentus, ir čia tuoj pat ruo- 
šėsi uždaryti alinę. Išėję juodu patraukė Sen-Žermen-de-Pre 
keliu. 

— Jūs toli gyvenat? 

— Rišar-Lenuaro bulvare. 

— Aš jus galiuką palydėsiu. Kodėl jos meilužis nužudė 
Omerą? Negi jis ūkėjosi palenkti ją, kad priimtų palikimą? 

Abudu ėjo nelabai tvirtai, bet taip smagu buvo matuoti Pa- 
ryžiaus gatves, kuriomis tik retkarčiais pravažiuodavo koks 
taksi. 

— Nemanau. 

Su Komeljo rytoj reikės kalbėti kitu tonu, nes Megre pats 
suvokė, jog jo balsas kažkoks sentimentalus. 

— Kodėl jisai jį nužudė? 

— Kaip jūs manot, kas visų pirmiausia rūpėjo Omerui, su- 
grįžus iš Sent-Andre? 

— Nežinau. Manau, kad jis buvo įtūžęs ir liepė žmonai 
priimti pinigus. 

Megre atminty šmėstelėjo vaizdas: buteliukas rašalo ir biu- 
varas su keliais balto popieriaus lapais miegamajam ant 
stalo. 

— Sprendžiant iš jo būdo, jis taip galėjo pasielgti? 

— Puikiausiai. 

— Leiskime, kad Omeras norėjo ją verste priversti pasi- 
rašyti popierių, o jinai priešinosi. 

— Tada jis šoko ją kulti. Aš pažįstu mūsų kaimiečius. 

— Jis ją periodiškai mušdavo. 

— Aš pradedu suprasti, kur jūs lenkiat. 

— Grįžęs jis nė nemano keisti taktūkos. Buvo šeštadienio 
popietė, apie ketvirtą valandą. Jis užsivaro Aliną į kambarį, 
liepia jai pasirašyti, grasina, puola mušti. 

— Ir ateina jos meilužis? 

— Toks aiškinimas labai panašus į tiesą. Djedone Papas 
namus pažįsta. Išgirdęs triukšmą antram aukšte, pereina vir- 
tuvę ir užlipęs puola gelbėti Alinos. 

— Ir nudobia vyrą!— komiškai užbaigia notaras. 

— Nudobia tyčia ar netyčia, smogdamas kažkokiu įrankiu 
į galvą. 

— O po to sukapoja į gabalus. 

Kanonžas linksmai nusiteikęs, juokiasi iš to. 

— Tai gražiausia!-— šūkteli jis.— Gražiausia, kad jam šo- 
vė mintis sukapoti Omerą į gabalus. Matot, jei jūs būtumėt 
pažinojęs Omerą. .. 

Grynam ore jis ne prablaivėjo, O priešingai — alkoholis 
trenkė į galvą. 

— Dabar jūs mane galiuką palydėsit? 

Juodu apsukui apėjo vieną kartą, paskui kitą. 

— Keistas jis žmogus, — atsiduso Megre. 

— Kas? Omeras? 

— Ne, Papas. 

— Be kitko, jis dar vadinasi Papas? 

— Ne tik Papas, o Djedone Papas!. 

— Tai gražiausia! 

— Romesnio žmogaus už Tį aš nesu sutikęs. 

— Ir jis, tas romusis, sukapoja Omerą į į gabalus? 

Iš tiesų tik toksai žmogus, kaip jis, vienišas, kantrus, smulk- 
meniškas, galėjo taip sėkmingai ištrinti visus žmogžudystės 
pėdsakus. Netgi Moersas su savo vyrais, apsišvarvavę apara- 


! Pažodžiui: Dievo duotasis popiežius. 

tais, nerado Valmi krantinės name nieko, kas įrodytų, j0g 
nusikaltimas buvo įvykdytas čia. 

Ar Alina Kalas padėjo viską nuodugniai išvalyti, išnešti 
baltinius ir daiktus, ant kurių galėtų rasti inkriminuojančių 
dėmių? 

Papas padarė vieną vienintelę klaidą, kurios, deja, sunkų 
jam buvo išvengti: jis nenumatė, kad Megre nustebs neradęs 
nešvarių baltinių namie ir kreipsis į skalbyklą. 

Ko juodu tikėjosi? Kad praeis savaitės, mėnesiai, kol ras 
kanale dalį Kalaso gabalų, kurių tada nebebus galima atpa- 
žinti? Taip ir būtų atsitikę, jei broliai No nebūtų pasikrovę 
į baržą keliom tonom daugiau skaldos ir jei jinai nebūtų 
gremžusi kanalo dumblo. 

Kažin kur įmetė galvą: į Seną ar į kanalizacijos duobę? 
Po keleto dienų Megre, gal būt, ir tai sužinos. Buvo įsitiki- 
nes, kad sužinos, bet detalės žadino jam grynai profesinį 
smalsumą. Užvis labiausiai rūpėjo tų tūjų žmonių drama, ir 
jis manė neapsirinkąs, dėl ko ji kilo. 

Jis būtų galvą guldęs, kad, panaikinus nusikaltimo pėdsa- 
kus, Alinai ir Papui nušvito viltis pradėti naują gyvenimą, 
nedaug kuo besiskirianti nuo buvusiojo. 

Tam tikrą laiką Papas užeidinėtų, kaip ir pirma, valandą 
kitą popiet į kavinuke, vis ilgiau joje užsibūtų, o laikui bė- 
gant, kai klientai ir kaimynai primirštų buvusį šeimininką, ir 
visai ten įsikurtų. 

Ar Alina tebebūtų palaikiusi santykius su Antuanu Kristenu 
ir kitais? 

Galimas daiktas. Megre nedrįso leistis į pačią gelmę. 

— Na, jau šįsyk sakau labanakt! 

— Ar galiu jums rytoj paskambinti į viešbutį? Jūs man 
būsit reikalingas dėl kai kurių formalumų. 

— Kam jums skambinti? Aš ateisiu į jūsų kabinetą devin- 
tą valandą. 


Žinoma, devintą valandą notaras neatėjo, o ir Megre už- 
miršo, jog prižadėjo ten būti. Jautėsi ne per smagiausiai ir 
kaltomis akimis pažvelgė į žmoną, kai toji, pastačiusi ant 
naktinio stalelio kavą, papurtė jį už peties. | 

Ji šypsojosi kažkaip ypatingai, motiniškai susigraudinusi. 

— Kaip jautiesi? 

Jis neatsimena, kad jam kada taip būtų plyšus galva, vadi- 
nasi, buvo smarkiai įkaušęs. Girtas Megre retai pareidavo, 
o skaudžiausia, jog pasigėrė nejučiom. Pamažu, bekilnodamas 
konjako taurelę po taurelės. 

— Ar tu viską atsimeni, ką man šiąnakt pasakojai apie 
Aliną Kalas? 

Geriau nė neatsiminti, nes jautė, kad buvo dar sentimen- 
talesnis. 

— Tu atrodei kaip ją įsimylėjęs. Jei aš būčiau pavydi... 

Jis nuraudo, ir žmona ėmė jį raminti: 

— Aš juokauju. Ar tu visa tai papasakosi Komeljo? 

Ką, jis 17 apie Komeljo šnekėjo? Iš tiesų jam tas ir be- 
lieka daryti. Tik kalbės, aišku, ne tokiais žodžiais! 

— Kas naujo, Lapuentai? 

— Nieko, patrone. 

— Gal tu galėtum įdėti skelbimą į vakarinius laikraščius, 
kad vaikinas, kažkieno paprašytas nunešti valizą į Rytų sto- 
ties saugojimo kamerą, atvyktų į policiją? 

— Vadinas, ne Antuanas? 

— Esu tuo įsitikinęs. Papas jokiu būdu nebūtų pavedęs ši- 
tokio uždavinio namiškiui. 

— Tarnautojas tvirtina, kad... 

— Matė vaikiną, maždaug Antuano amžiaus, apsivilkusį odi- 
ne striuke. Pagal šį aprašymą kvartale tokių — devynios ga- 
lybės. 

— Jūs turit įrodymų, kad žmogžudystė — Papo darbas? 

— Jis pats prisipažins. 

— Jūs juos tardysite? 

— Manau, kad Komeljo pareikš norą apkepurėti tyrimą, 
jau kone baigtą. 

Tai eis lengvai. Nebereikės uždavinėti klausimų ant nuo- 
monės, kibs nekibs, kaip sakoma jų įstaigoj. Megre, bejė, 
svarstė sau vienas, ar ne jo priedermė priremti Aliną Kalas 
ir Djedone Papą prie sienos. Ir vienas, ir antras ginsis iš pas- 
kutiniųjų, iki tol, kol matys, kad nebėr kaip tylėti. 

Apie valandą jis išsėdėjo aukštai, tardytojo kabinete, iš 
kur paskambino notarui -Kanonžui. Skambutis jį, matyt, pa- 
žadino 1š miegų. 

— Kas čia?— šūktelėjo jis taip juokingai, jog Megre nu- 
sišypsojo. 

— Komisaras Megre. 

— Kelinta dabar valanda? 

— Pusė vienuoliktos. Tardytojas Komeljo, kuris veda tar- 
dymą, norėtų, kad jūs kaip galima greičiau užeitumėt į jo 
kabinetą. 

— Pasakykit jam, kad aš tuoj einu. Ar pasiimti Buasan- 
kuro popierius? 

— Kaip norit. 

— Per mane jūs, tur būt, vėlai atsigulėt? 

Pats notaras, matyt, atsigulė dar vėliau. Dievai žino, kur 
jis klaidžiojo, atsiskyręs su Megre, nes Megre išgirdo ra- 
gelyje, kaip moteriškas balsas tingiai paklausė: 

— Kelinta dabar valanda? 

Megre nusileido į savo kabinetą. Lapuentas pasiteiravo: 

— Jis juos tardys? 

— Taip. 

— Pradės nuo moters? 

— Aš jam patariau pradėti nuo Papo. 

— Jis lengviau išdės teisybę? 

— Taip. Ypač jeigu jis, kaip aš manau, užmušė Kalasą. 

— Jūs išeinat? 

— Turiu pasiteirauti vieno dalyko L'Otel-Dje ligoninėje. 

Teisingiau — pasitikslinti vienos smulkmenos. Liusetė Ka- 
las dalyvavo prie operacijos, ir Megra gavo palaukti, kol 
baigsis. 

— Dabar jūs žinote iš laikraščių, kad jūsų tėvas mirė, 
o Motina suimta. 

— Kažko panašaus buvo galima tikėtis. 

— Paskutinį kartą buvot nuvykus pas motiną prašyti pi- 
nigų? 

— Ne. 

— Tai ko? 

— Pranešiau jai, kad išteku už profesoriaus Lavo, kai tūk 
jis gaus išsiskyrimą. Jis gali užsimanyti susipažinti su mano 
tėvais, ir man būtų maloniau, jei ji atrodytų žmoniškai. 

— Jūs nežinot, kad Buasankuras mirė? 

— Kas jis toks?— nusistebėjo tikrai nuoširdžiai. 

— Jūsų senelis. 

Ir abejingu balsu, lyg pranešdamas nesvarbią naujieną, pri- 
dūrė: 

— Jūsų motina, kaltinama žmogžudyste, paveldi pilį, aš- 
tuoniolika fermų ir nežinau kiek milijonų. 

— Jūs tikrai žinot? 

— Jūs galėsit susitikt su notaru Kanonžu, kuris apsistojo 
„Orse“ viešbuty. Jam pavesta rūpintis palikimu. 

— Jis ten bus visą dieną? 

— Manau. 

Ji nė nepasiteiravo, kas bus jos motinai, ir Megre išėjo 
traukydamas pečiais. 

Pusryčiaut Megre visai nesinorėjo, bet du stiklai alaus la- 
bai pataisė sveikatą. Visą popietę jis sėdėjo užsidaręs savo 
kabinete. Pasidėjo priešais save Valmi krantinės bistro ir Pa- 
po buto raktus ir, rodės, pajuto piktdžiugišką malonumą pa- 
sinerti į administracinį darbą, kuriuo šiaipjau baisėdavosi. 

Telefonui suskambus, jis stverte stverdavo ragelį, — anks- 
čiau to nedarydavo,— bet tik po penkių, pakėlęs "ragelį, paži- 
no Komeljo balsą. 

— Megre? 

— Taip. 

Tardytojo balsas virpėjo iš džiaugsmo, sunkiai besutūrimo: 

— Aš visai pagrįstąį liepiau juos suimti. 

— Visus tris? 

— Ne. Jaunąjį Antuaną ką tik paleidau. 

— O tuodu prisipažino? 

— Taip. 

— Viską? 

— Viską, kaip mes manėme. Man šovė gera mintis pradėti 
pirma tardyti vyrą; kai aš jam smulkiai nupasakojau, kaip 
kas dėjosi, jis nepaneigė. 

— O moteris? 

— Papas pakartojo savo prisipažinimus jos akivaizdoje, ir 
jai buvo neįmanoma jų nuginčyti. 

— Ji nieko daugiau nepasakė? 

— Tik paklausė, išeidama iš mano kabineto, ar jūs neuž- 
miršot jos katės. 

—-Ir ką jūs atsakėt? 

— Kad jūs ir be to turėjot ką veikti. 

Tų žodžių Megre negalės dovanoti tardytoju: Komeljo vi- 
są gyvenimą. 


MEGRE 
IR ŽMOGUS ANT SUOLO 


I skyrius 
GELTONI PUSBAČIAI 


Megre lengvai įsiminė datą dėl to, kad spalio devyniolik- 
toji — jo svainės glmimo diena. Taip pat negalėjo jam ne- 
įstrigti galvon, jog buvo pirmadienis: mat, Orfevrų krantinėj 
laikomasi nuomonės, kad pirmadienį žmogžudysčių beveik ne- 
pasitaiko. Ir pagaliau tądien, kai ėmėsi tirti dalyką, padvelkė 
žiema. 

Visą sekmadienį dulkė šaltas lietus, stogai ir grindinys žvil- 
gėjo juodai, o gelsvas rūkas, rodės, skverbte skverbės pro 
langų plyšius. 

— Mano manymu, reikėtų langus užtaisyti, — tarė ponia 
Megre. 

Kas rudenį (bus ar tik ne penkeri metai) Megre sakosi tai 
padarysiąs kitą sekmadienį. 

— Gal tu apsivilktum storąjį apsiaustą? 

— Kur jis yra? 

— Einu atnešiu. 

Pusę devynių dar reikėjo deginti kambariuos šviesą, o Meg- 
re apsiaustas trenkė naftalinu. 

Dieną lietus lyg ir paliovė, tačiau gatvės tebebuvo šlapios 
ir, žmonėms betapnojant, virto purvyne. Paskui, apie ketvirtą 
valandą popiet, prieš sutemstant, toks pat gelsvas rūkas, kaip 
ir rytą, apgaubė Paryžių, ir kažkokia murkšlina atrodė žibintų 
ir vitrinų šviesa. 

Nei Luka, nei Žanvje, nei mažiuko Lapuento nebuvo kabi- 
nete, kai sučirškė telefonas. Atsiliepė Santoni, korsikietis, nau- 


267 


jokas operatyvinėje grupėje, dešimų metų sekęs lošimo na- 
mus, po to dirbęs Dorovės reikalų policijoje. 

— Skambina inspektorius Neve iš Ill-ojo rajono, patrone. 
Sakosi norįs su jumis kalbėti. Atrodo, turi svarbų reikalą. 

Megre stvėrė ragelį: 

— Klausau, drauguži. 

— Aš jums skambinu iš bistro Sen-Marteno bulvare. Aptik- 
tas peiliu nudurtas tipas. 

— Pačiam bulvare? 

— Ne. Ne visai. Vienam akligatvy. 

Neve, senas vilkas, tučtuojau atspėjo, ką pagalvojo Megre. 
Piautynės, ir dar tirštai apgyventam kvartale, retai pasirodo 
įdomios. Dažniausiai peilių griebiasi susikivirčiję girtuokliai. 
Arba banditai, ispanai ar šiaurės afrikiečiai, tarpusavio sąskal- 
toms suvesti. 

Užtat Neve pasiskubino pridurti: 

— Reikalas man atrodo keistas. Gal geriau būtų, kad jūs 
pats atvyktumėt. Tarp didžiosios juvelyrinės parduotuvės ir 
dirbtinių gėlių krautuvėlės. 

— Einu. 

Komisaras pirmąkart su savim pasiėmė Santoni, ir juodam 
Kriminalinės paieškos automobiliuke jam kone darėsi bloga 
nuo prisikvėpinusio inspektoriaus. Mažiukas Santoni avi aukš- 
tesniais kulnais pusbačiais. Plaukai sutepti briliantinu, ant 
bevardžio piršto — žiedas su didele geltono deimanto (matyt, 
netikro) akim. 

Gatvių tamsoje juodavo praeivių siluetai, šlepsėjo kojos per 
purvynę. Sen-Marteno bulvaro šaligatvy būriavosi apie tris- 
dešimt žmonių, du policininkai su pelerinomis neprileido jų 
artyn. Neve, laukiąs komisaro, atidarė automobilio dureles. 

— Aš paprašiau gydytoją pasilikt, iki jūs atvyksite. 

Tokiu metu šitoj žmoningoj Didžiųjų bulvarų daly — itin 
gyvas judėjimas. Didelis šviečiantis laikrodis viršum juvely- 
rinės parduotuvės rodė dvidešimt minučių šeštos. O dirbtinių 
gėlių krautuvėlės vitrina, vos vos apšviesta, buvo taip išblu- 
kusi ir pridulkėjusi, jog nenorom kilo mintis, ar čia kas 
beužsuka. 

Tarp tų dviejų parduotuvių buvo gan siauras akligatvis, 
šiaip vargiai pastebimas. Tiesiog praėjimas, tamsus, be švie- 
sos, į kokį nors kiemą, kaip kad šiam kvartale dažnai pa- 
sitaiko. 

Neve skynė kelią komisaru: Megre. Už trijų keturių met- 
rų akligatvio tamsoj stovėjo keletas vyrų ir laukė. Du iš jų 
turėjo kišeninius žibintuvėlius. Jų veidus tik iš arti prlėjęs 
galėjai pažinti. 

Čia buvo dar šalčiau, drėgniau, negu bulvare. Amžinas 
skersvėjis. Kažkoks šunelis, varomas nenuvaromas, glaustėsi 
tarp kojų. 

Ant žemės, priešais varvančią sieną, tįsojo vyriškis, vieną 
ranką pagulęs, o kita su pabalusia plaštaka užtvėręs beveik 
visą kelią. 

— Mires? 

Kvartalo gydytojas linktelėjo galvą: 

— Ir, atrodo, staigiai. 

Lyg pabrėždamas šiuos žodžius, vienas žibintuvėlis apvedė 
ant kūno šviesų ratą, kuriame kraupiai išryškėjo įsmeigtas 
peilis. Kitas apšvietė pusę profilio, atmerktą akį ir krentant 
į mūrą nubruožtą skruostą. 

— Kas jį aptiko? 

Vienas uniformuotas policininkas, tik ir laukęs šio momen- 
to, žingtelėjo į priekį; jo veido bruožus vos buvo galima 
įžiūrėti. Jis buvo jaunas, susijaudinęs. 

— Aš, apžygiuodamas savo kvartalą. Turiu įproų užmesti 
akį į visus šitokius akligatvius, nes žmonės kiaulystes išda- 
rinėja tamsoje. Žiūriu, kažkas guli ant žemės. Iš pradžių pa- 
maniau, kad girtas. 

— Jis jau buvo nebe gyvas? 

— Aš manau — taip. Bet dar šiltas. 

— Kelintą valandą? 

— Be penkiolikos penktą. Aš sušvilpiau kolegai ir tučtuo- 
jau paskambinau į nuovadą. 

— Aš išklausiau pranešimą ir tučtuojau atsiradau čia,— 
įsikišo Neve. 

Kvartalo komisariatas — už poros žingsnių, Notr-Dam-Naza- 
reto gatvėj. 

Neve kalbėjo toliau: 

— Kolegą pasiunčiau gydytojo. 

— Niekas nieko negirdėjo? 

— Kiek žinau — ne. 

Tolėliau Megre pastebėjo skliautinės duris, pro jų viršų skli- 
do silpna šviesa. 

— Kas ten? 

— Durys į juvelyrinės parduotuvės kontorą. Beveik ne- 


naudojamos. 

Prieš eidamas čia, Megre buvo įspėjęs tapatybės nustatymo 
skyrių, ir tas atsiuntė specialistus su reikiamom medžiagom 
ir fotoaparatais. Kaip visi technikai, jie domėjosi tik savo dar- 
bu, nieko neklausinėjo, rūpinosi, kaip reikės dirbti tokioj 
siauroj rankovėj. 

— O kas yra gale kiemo?— pasiteiravo Megre. 

— Nieko. Mūrai. Vienintelės durys, seniai užkaltos, jungia 
su Mesle gatvės namu. 

Vyriškis, aišku, nudurtas iš užpakalio, kai buvo paėjėjęs ko- 
kį dešimt žingsnių akligatviu. Kažkas jį tyliai sekė, o pra- 
eiviai, srautu tekantys per bulvarą, ničnieko nepastebėjo. 

— Iš jo kišenės aš ištraukiau piniginę. 

Neve ją padavė komisaru. Vienas vyrukas iš tapatybės 
nustatymo skyriaus neprašytas nukreipė į ją lempą, daug 
stipresnę už inspektoriaus kišeninį žibintuvėlį. 

Piniginė buvo kaip piniginė, nei nauja, nei labai sučiurusi, 
daugmaž geros kokybės. Joje buvo trys tūkstantinės ir ke- 
lios šimtinės, taip pat asmens liudijimas, išduotas Lui Ture, 
sandėlininkui, gyvenančiam Žiuvizi, Tuopų 37. Dar buvo 
rinkėjo kortelė tuo pat vardu, popieriaus lapelis su pieštuku 
įrašytais penkiais ar šešiais žodžiais, ir labai sena mažytės 
mergaitės nuotrauka. 

— Galima imtis darbo? 

Megre linktelėjo galvą. Tuoj sužybsėjo blicai, pasigirdo 
spragčiojimai. Siauro akligatvio gale žmonių padaugėjo, ir po- 
licininkams sunku buvo juos besulaikyti. 

Po to technikai atsargiai ištraukė peilį, įdėjo jį specialion 
dėžutėn ir galiausiai atvertė kūną. Pamatė keturiasdešimties 

penkiasdešimties metų vyriškio veidą, apstulbusį veidą — tiek 
tebuvo galima apie jį pasakyti. 

Žmogelis nesusigaudė, kas jam nutiko. Mirė, nespėjęs susi- 
gaudyti. Jo nustebimas buvo toks vaikiškas ir toks netragiš- 
kas, jog kažkas tamsoje nervingai sukikeno. 

Apsivilkęs buvo švariais padoriais drabužiais. Tamsus kos- 
tiumas, bežinis demisezoninis apsiaustas, ant kojų, keistai krei- 
vų, geltoni pusbačiai, taip rėžiantys akį pilką rūškaną dieną. 

Jei ne tie pusbačiai, šiaip jis buvo paprastas žmogelis, kurio 
niekas nepastebėtų nei gatvėj, nei kavinių terasose,— jų itin 
gausu bulvare. Tačiau jį aptikęs policininkas pareiškė: 

— Jis man, atrodo, kažkur matytas. 

— Kur? 

— Kad nepamenu. Veidas man pažįstamas. Žinot, jis iš 
tų žmonių, kuriuos sutinki kasdien ir į kuriuos nekreipi dė- 
mesio. 

Neve patvirtino: 

— Man irgi šitas veidas kažką primena. Gal žmogus dirbo 
šiam kvartale. 

Bet iš to nepaaiškėjo, ko Lui Ture prireikė šiame akligat- 
vy, kuris mekur neveda. Megre atsigręžė į Santoni, mat, tas 
ilgus metus dirbo Dorovės reikalų policijoje. Kur kur, o jau 
šitam kvartale iš tiesų netrūksta maniakų, kurie aišku dėl 
ko 1eško nuošalumos. Beveik visi jie policijai žinomi. Tarp 
jų pasitaiko ir užimančių svarbius postus. Retkarčiais policija 
juos pričiumpa.. Paleisti jie vėl daro savo. 

Bet Santoni papurtė galvą: 

— Niekad nesu jo matęs. 

Tada Megre nusprendė: 

— Dirbkit toliau, ponai. Kai baigsit, lavoną tegul nugabena 
į Teismo medicinos institutą. 

O Santoni jis pasakė: 

— Važiuojam pasižiūrėti jo šeimynos, jei jis ją turi. 

Po kokios valandos pats jis, be abejo, jau nebebūtų važia- 
vęs'į Žiuvizi. Bet dabar automobilis buvo jo žinioj. Jį užvis 
labiausiai intrigavo nepaprastas to žmogelio ir netgi jo pro- 
fesijos banalumas. 

— Į Žiuvizi. 

Jie trumpam stabtelėjo prie Italijos vartų: bariuke stačiom 
išgėrė po bokalą alaus. O paskui leidosi žibintų apšviestu 
plentu, lenkdami vienas po kito sunkvežimius. Kai, atvažiavę 
; Žiuvizi, prie stoties ėmė teirautis Tuopų gatvės, penkis 
žmones gavo klausti to paties, kol sužinojo. 

— Ten toliau, sklypų rajone. Žiūrėkit į gatvių lenteles. 
Visos gatvės pavadintos medžių vardais. Ir visos panašios. | 

Jie pravažiavo didžiulę skirstymo stotį, kur iešmai toly- 
džio pervedinėjo vagonų sąstatus iš vieno kelio į kitą. Dvi- 
dešimt garvežių rūko, švilpė, pūškavo. Bildėjo susidurdami 
vagonai. Dešinėj prasidėjo naujas kvartalas su tiesiomis elekt- 
ros lempučių nužymėtomis gatvėmis. Dygte pridygę namukų, 
dievaži vienodo dydžio, pastatytų pagal vieną projektą; gar: 
siejį medžiai, kurių vardais pavadintos gatvės, dar nespėję 
užaugti, ne visur iškloti šaligatviai, kai kur matyti juoduo- 
jant duobės bei dykvietės, tačiau vienur kitur, atrodė, esama 
užveistų sodelių: ore plaukė paskutinių jau vystančių gėlių 
kvapas. 

Ąžuolų gatvė... Alyvų gatvė... Bukmedžių gatvė... Su lai- 
ku čia gali išaugti kaip ir parkas, jei visi šitie prastai pasta- 
tyti, lyg iš kaladėlių sudėlioti namukai išstovės iki tol, kol 
medžiai suaugs. 

Pro virtuvių langus matėsi moterys, taisančios pietus. Gat- 
vės buvo tuščios, kur-ne-kur po krautuvėlę; krautuvėlės irgi 
naujytėlaitės, matyt, laikomos mėgėjų prekiauti. 

— Pabandyk į kairę. 

Dešimt minučių jie suko ratu, kol rado ieškomos gatvės 
pavadinimą mėlynoje lentelėje, o patį namą pravažiavo: mat, 
37 numeris ėjo tuoj po 21. Tik apačioje švietė vienas langas. 
Virtuvės langas. Pro užuolaidą matėsi vidury besisukinėjanti 
apystambė moteriškė. 

— Na, prie reikalo!-— atsiduso Megre, vargais negalais lįs- 
damas iš automobiliuko. 

Padaužęs į kulną, iškratė pypkę. Kai ėjo per šaligatvį, užuo- 
laida sujudėjo, ir moteriškas veidas prisiplojo prie stiklo. 
Neįprasta, kad prie jos namų sustotų automobilis. Megre už- 
kopė trim laipteliais. Durys buvo amerikinės pušies medžio, 
poliruotos, apkaustytos, su dviem tamsiai mėlyno stiklo langu- 

čiais. Megre begraibant skambučio, balsas pro duris paklausė: 

— Kas čia? 

— Ar ponia Ture čia gyvena? 

— Čia. 

— Aš norėčiau su jumis pasikalbėti. 

Bet ji neskubėjo atidaryti. 

— Policija,— pridūrė Megre pusbalsiu. 

Pagaliau ji ryžosi nukelti grandinę, atstumti skląstį. Pas- 
kui, truputį pravėrusi duris — j0s veido matėsi tik siauras 
rėželis — ji nužvelgė nuo galvos iki kojų du vyriškius, sto- 
vinčius ant slenksčio. 

— Ko jums? 

— Man reikia su jumis pasikalbėti. 

— Kur įrodymas, kad jūs iš policijos? 

Visa laimė, kad Megre turėjo savo ženklą kišenėj. Dažniau- 
siai jį palikdavo namie. Atkišo jai priešais šviesos spindulį. 

— Gerai! Manau, kad tikras. 

Ir įleido juos vidun. Siauras koridorius buvo baltai išda- 
žytas, plintai ir durys — poliruoto medžio. Bet jinai įsivedė 
juos ne į virtuvę, kurią buvo palikusi pravirą, o į kitą kam- 
barį ir pasuko perjungikjį. 

Ji buvo beveik tokio pat amžiaus, kaip ir vyras, tk stam- 
besnė už jį, nors pažiūrėti neatrodė storulė. Tvirtai suręsta, 
stamantri, pilka suknia (prijuostę nesąmoningai tuoj nusiri- 
šo) ji negalėjo daryti malonaus įspūdžio. 

Kambarys, kur Megre su Santoni įėjo, buvo paprastai ap- 
statytas valgomasis ir, matyt, kartu svetainė, kiekvienas daik- 
tas stovėjo savo vietoj lyg vitrinoje ar baldų parduotuvėje. 
Nieko nesimėtė: nei pypkės, nei pakelio cigarečių, juo labiau 
siuvinio, laikraščio, žodžiu, jokio daiktelio, leidžiančio many- 
ti, jog dalį savo gyvenimo namiškiai čia praleidžia. Moteriškė 
sėstis jų neprašė, tik Žiūrėjo jiems į kojas: ar nepripurvins 
linoleumo. 

-— Aš jūsų klausau. 

— Jūsų vyras vadinasi Lui Ture? 

Ji suraukė antakius, stengdamasi įspėti, kokiu reikalu jie 
čia atėjo, paskui linktelėjo galvą. 

— Jis dirba Paryžiuj? 

— Vicedirektorium Kaplano ir Zaneno firmoje, Bondi 
gatvėje. 

— Niekad sandėlininku nedirbo? 

— Kažkada dirbo. 

— Seniai? 

— Prieš kelerius metus. Jau tada per jo rankas ėjo visa 
prekyba. 

— Gal turite kokią jo fotografiją? 

— Kam? 

— Norėčiau įsitikinti. .. 

— Kuo? 

Jai vis didėjo įtarimas: 

— Ar Lui kas nors atsitiko? 

Nesąmoningai ji dirstelėjo į sieninį laikrodį virtuvėje ir, 
atrodė, mintyse skaičiavo, kur šiuo metu galėtų būti jos 
vyras. 

— Visų pirma aš norėčiau įsitikinti, ar tai tikrai jis. 

— Ant bufeto. ..— pasakė jl. 

Ten stovėjo penkios ar šešios fotografijos metaliniuose rė- 
meliuose, tarp jų viena — mergaitės ir akligatvy nudurtojo 
vyriškio; jis vilkėjo juodai ir atrodė jaunesnis. 

— Nežinot, ar jūsų vyras turėjo priešų? 

— Iš kur jau jis ims tuos priešus? 

Ji valandėlę paliko juos vienus, nuėjo užsukti dujų: kaž- 
ką virė ant ugnies. 

— Kelintą valandą paprastai jis grįžta po darbo namo? 

— Visad tuo pačiu traukiniu, šešios valandos dvidešimt dvi 
minutės, kuris išvažiuoja iš Liono stoties. Mūsų duktė sėda 
į sekantį, nes darbą baigia vėliau. Jai patikėtas postas. .. 

— Aš turiu jus paprašyti važiuoti su mumis į Paryžių. 

— Lui mirė? 

Jinai žiūrėjo į juos iš padilbų, kaip moteris, nepakenčianti 
melo. 

— Sakykit man teisybę. 

— Jis nužudytas šiandien popiet. 

— Kur taip? 

— Vienam Sen-Marteno bulvaro akligatvy. 

— Ko jam ten reikėjo? 

— Nežinau. 

— Kelintą valandą tai atsitiko? 

— Truputų po pusės penkių, kiek galima spresti. 

— Pusę penkių jis būna pas Kaplaną. Jūs su juo kal 
bėjotės? 

— Nebuvo kada. Be to, mes nežinojom, kur jis dirba. 

— Kas jį nužudė? 

— Šitai mes ir stengiamės nustatyti. 

— Jis buvo vienas? 

Megre trūko kantrybė: 

— Ar nemanot, kad laikas būtų jums apsivilkti ir važiuoti 
su mumis? 

— Kur jį padėjot? 

— Šiuo metu jis jau turi būti nugabentas į Teismo medi- 
cinos institutą. 

— Tai lavoninė? 

Ką jai atsakyti? 

— Kaip man įspėti dukterį? 

— Palikit jai raštelį. 

Moterškė svarstė. 

— Ne. Užvažiuokim pas mano seserį, aš jai paliksiu raktą. 
Ji ateis čia ir palauks Monikos. Jūs ją irgi norėsite matyti? 

— Būtų gerai. 

— Kur jinai turės jūsų ieškoti? 

— Mano kabinete, Orfevrų krantinėj. Taip bus operaty- 
viausia. Kiek jai metų? 

— Dvidešimt dveji. 

— Ar negalit jos įspėti telefonu? 

— Visų pirma, telefono mes neturim. Pagaliau ji jau bus 
kelyje į stotį. Luktelkit manęs. 

Ji žengė laiptais, kurie braškėjo ne iš senumo, o dėl to, 
kad buvo perdaug lengvo medžio. Visas namas atrodė pa- 
statytas iš pigios medžiagos, kuri, be abejo, nespės pasent. 

Megre ir Santoni susižvelgė, girdėdami žingsnius virš gal- 
vų. Juodu buvo įsitikinę, kad jinai persivilks juodai, tur būt, 
ir susišukuos iš naujo. Kai jinai nulipo, juodu vėl dirstelėjo 

vienas į kitą: jųdviejų teisybė. Buvo apsirėdžiusi gedulingai 
ir kvepėjo odekolonu. 

— Aš tik užgesinsiu šviesą ir išjungsiu skaitiklį. Gal jūs 
palauktumėt manes lauke... 

Priėjusi prie automobiliuko, vieną akimirką nesiryžo lipti, 
lyg būtų bijojusi, ar jai ten atsiras vietos. Kažkas juos ste- 
bėjo iš gretimo namo. 

— Mano sesuo gyvena už poros gatvių. Šoferis tegu su- 
ka į dešinę, paskui antra gatvė į kairę. 

Abudu namukai buvo panašūs lyg du vandens lašai. Sky- 
rėsi tik lauko durų langučiais: šitieji buvo geltoni. 

— Aš tučtuojau grįšiu. 

O išbuvo geras penkiolika minučių. Vėl pasirodė prie au- 
tomobilio, lydima kitos moteriškės, visiškai į ją panašios, irgi 
juodais drabužiais. 

— Sesuo mus palydės. Susispaudus vietos, manau, užteks. 
Svainis nueis į mano namus ir palauks dukters. Šiandien jam 
laisva diena. Jis traukinio kontrolierius. 

Megre atsisėdo prie šoferio. Moterys — ant užpakalinės sė- 
dynės (inspektorius Santoni vos beįtilpo), ir buvo girdėti, kaip 
jos kartkartėm kuždasi lyg per išpažintį. 

Teismo medicinos institute prie Austerlico tilto, kur jie at- 
važiavo, Lui Ture lavonas Megre nurodymu tebebuvo su 
drabužiais, laikinai paguldytas ant plokštės. Megre pats nu- 
dengė veidą, nenuleisdamas akių nuo abiejų moterų, kurias 
pirmą kartą matė drauge ryškioje šviesoje. Ką tik gatvės 
prieblandoje jis palaikė jas dvynėmis. O dabar pastebėjo, kad 
sesuo kokiais trejais ketveriais metais jaunesnė ir palyginti 
išsilaikiusi patraukli, žinoma, nebe ilgam. 

— Tai jis? 

Ponia Ture laikė rankoje nosine, bet verkti neverkė. Sesuo 
stovėjo į ją įsikibusi, lyg ramindama. 

— Taip, čia Lui. Mano brangusis Lui. Šįryt, kai aš jį 
išleidau, jam nė į galvą neatėjo... 

Ir staiga užsiplieskė: 

— Kodėl jam neužspaudė akių? 

— Dabar jūs galit tą padaryti. 

Ponia Ture žvilgtelėjo į seserį, ir jodvi tarytum viena ki- 
tos klausė, katra imsis užspausti akis. Užspaudė žmona, ir, 
reikia pasakyti, gana iškilmingai, sumurmėjusi: 

— Vargšas Lui. 

Ir tučtuojau jos akys nukrypo į pusbačius, kyšančius iš po 
drobulės, kuria buvo pridengtas lavonas. Ji suraukė antakius: 

— O čia kas gi? 

Megre iškart nesuprato. 

— Kas jį apavė šitais pusbačiais? 

— Mes jį radom taip apsiavusį. 

— Negali būti. Lui niekad nenešiojo geltonų pusbačių. 
Bent jau per tuos dvidešimt šešerius metus, kol gyveno su 
manim. Žinojo, kad to nebūčiau leidusi. Tu matydavai, Selina? 


Selina galvos linktelėjimu patvirtino. 

— Būtų gerai, kad jūs įsitikintumėt, ar drabužiai jo. Dėl 
tapatybės jokių abejonių nėra, tiesa? 

— Jokių. Bet pusbačiai ne jo. Aš gi juos pati kasdien va- 
lau. Reikia manyti, pažįstu, ar ne? Šįryt jis apsiavė darbi- 
niais juodaisiais dvigubu puspadžiu. 

Megre visiškai nutraukė drobulę. 

— Apsiaustas j0? 

— Taip. 

— O kostiumas? 

— Irgi jo. Tik kaklaraištis — ne. Tokio ryškaus jis nie- 
kad nebūtų ryšėjęs. Kone raudonas. 

— Ar jūsų vyras buvo žmogus tvarkingo gyvenimo būdo? 

— Kuo kuo, bet šituo nusiskųsti negalėčiau, ir mano se- 
suo tą patvirtins. Rytą jis sėda ant kampo į autobusą ir va- 
žiuoja iki Žiuvizi stoties, o iš ten traukiniu 8.17 į Paryžių. 
Su juo Visada važiuoja mūsų kaimynas ponas Boduenas, jis 
tarnauja tiesioginių mokesčių valdyboje. Liono stotyje sėda 
į metro ir išlipa Sen-Marteno sustojimo vietoje. 

Teismo medicinos instituto tarnautojas davė ženklą Megre, 
tas suprato ir nusivedė abi moteris prie stalo, kur buvo su- 
dėlioti nužudytojo kišenėse rasti daiktai. 

— Manau, pažįstate šituos daiktus? 

Ant stalo gulėjo sidabrinis laikrodis su grandinėle, nosinė 
be monogramos, praimtas cigarečių pakelis, žiebtuvėlis, rak- 
tas ir Salia piniginės dvi melsvo kartono šaknelės. 

Į tas šakneles ji tučtuojau atkreipė akį. 

— Kino bilietai, — pasakė. 

Ir Megre, juos apžiūrėjęs, pareiškė: 

— Kronikos kino teatras Bon-Nuvel bulvare. Jei gerai įžiū- 
riu datą — bilietai šiandieniniai. 

— Negali būti. Girdi, Selina? 

— Man tai atrodo keista,— tarė sesuo solidžiu balsu. 

— Gal dirstelėtumėt į piniginės vidų? 

Ji pažiūrėjo ir vėl suraukė antakius. 

— Šįryt Lui tiek pinigų neturėjo. 

— Jūs tikrai žinot? 

— Juk aš pati kasdien pažiūriu, ar jis turi pinigų pinigi- 
nėj. Daugiau vienos tūkstantinės ir dviejų trijų šimtinių nie- 
kad nesinešioja. 

— O algos negalėjo gauti? 

— Dar ne mėnesio galas. 

— Vakare grįžęs jis visada žino, kiek išleidęs? 

— Jam reikia metro ir rūkalams. Traukiniui turėjo nuola- 
tinį bilietą. 

Ji svarstė, dėtis ar ne piniginę į savo rankinuką. 

— Jinai, manau, jums bus dar reikalinga? 

— Iki naujo įsakymo — taip. 

— Aš suvisai nesuprantu, kam pakeisti pusbačiai ir kak- 
laraištūs. Ir kad tuo metu, kai tas atsitiko, jis buvo ne par- 
duotuvėj. 

Megre, nesileisdamas į kalbas, padavė jai pasirašyti blankus. 

— Jūs gųįžtat namo? 

— Kada bus galima atsiimti lavoną? 

— Greičiausiai po dienos kitos. 

— Skrodimą darys? 

— Galimas daiktas, kad tardytojas lieps daryti. Tikrai 
nežinia. 

Ji žvilgtelėjo į savo laikrodėlį. 

— Po dvidešimt minučių išeina mūsų traukinys,— pasakė 
seseriai. 

Tr kreipėsi į Megre: 

— Gal jūs galėtumėt nuvežti mus į stotį? 

— Monikos nelauki? 

— Ji grįš viena. 

Jie gavo apsukti Liono stotį ir matė, kaip du beveik vie- 
nodi siluetai kopia akmeniniais laiptais. 

— Titnagas!— sumurmėjo Santoni.— Žmogeliui, matyt, gy- 
venimas nebuvo saldus. 

— Šiaip ar taip, su ja — ne. 

— Ką jūs manot apie tuos pusbačius? Jei jie būtų nauji, 
suprastum, jog kaip sykis šiandien pirkti. 

— Jis nebūtų drįsęs nusipirkt. Ar negirdėjai, ką ji sakė? 

— Nei ryškaus kaklaraiščio. 

— Man įdomu, ar duktė panaši į motiną. 

Į Orfevrų krantinę tuoj pat nevažiavo, užsuko į alinę pa- 
pietauti. Megre paskambino žmonai, kad nežinia kada par- 
eisiąs. 

Alinėj irgi dvelkė žiema: ant visų vagių prikabinėta šlapių 
apsiaustų ir skrybėlių, juodi stiklai smarkiai aprasoję. 

Kai sustojo prie Kriminalinės paieškos portalo, sargybinis 
pranešė Megre: 

— Jūsų teiravosi jauna mergina. Ji, atrodo, kviesta. Aš ją 
pasiunčiau į viršų. 

— Seniai laukia? 

— Apie dvidešimt minučių. 

Rūkas virto smulkiu lietum, ir šlapios kojos pėduote nu- 
pėdavo amžinai dulkinus didžiuosius laiptus. Daugumas ka- 
binetų buvo tušti. Tik pro vienų kitų durų apačią matėsi 
šviesa. 

— Man likt su jumis? 

Megre linktelėjo galvą. Kadangi pradėjo, tegul Santoni to- 
liau su juo tiria žmogžudyste. 

Jauna mergina, kurios šviesiai mėlyną skrybėlaitę geriau- 
siai įžiūrėjo, sėdėjo viename prieškambario fotelyje. Šviesos 
čia, galima sakyti, nebuvo. Kurjeris skaitė vakarinį laikraštį. 

— Jūsų teiravosi, patrone. 

— Žinau. 

Ir kreipėsi į merginą: 

— Panelė Ture? Malonėkit į mano kabinetą. 

Jis uždegė lempą su žaliu abažūrų; šviesa krito kaip tik 
ant priešinio fotelio, kur ją pasodino, ir Megre pamatė jos 
užverktas akis. 

— Dėdė man pasakė, kad tėvas nebe gyvas. 

Megre valandėlę tylėjo. Kaip ir motina, mergina laikė ran- 
koj nosine, tik sugniaužusi į gumuliuką, ir pirštais maigė, 
kaip kad Megre mažas mėgo maigyti vašką. 

— Aš maniau, kad mama su jumis. 

— Ji grįžo į Žiuvizi. 

— "Kaip jinai? 

Ką atsakyti į jos klausimą? 

— Jūsų motina labai narsi moteriškė. 

Monika, reikia pasakyti, buvo daili. Į motiną visiškai ne- 
panaši, tik tokio pat tvirto sudėjimo. Tai mažiau krito į akis, 
nes buvo jaunesnė ir ne tokia diržinga. Vilkėjo puikiai pa- 
siūtu kostiumėlių, Megre truputį nusistebėjo, nes tikrai 
ne pačios siūtas ir juo labiau ne pigių daiktų parduotuvėj 


pirktas. 

— Kas jam nutiko?— galų gale paklausė jinai ir apsi- 
ašarojo. 

— Jūsų tėvas nudurtas peiliu. 

— Kada? 


— Šiandien tarp pusės penkių ir be penkiolikos penkios. 

— Kaip tai galėjo atsitikti? 

Kodėl Megre atrodo, kad jinai ne visiškai nuoširdi? Mot- 
na irgi parodė tam tikro kietumo, bet jinai tokio būdo, iš 
jos šito galėjai tikėtis. Iš esmės kalbant, ponia Ture laikė 
negarbe duotis nužudomam Sen-Marteno bulvaro akligatvy. Ji 
rikiavo ne tik savo, bet ir šeimos gyvenimą, ir šitoji mirtis 
netilpo į jos nužymėtus rėmus. O jau ką kalbėti apie lavoną 
su geltonais pusbačiais ir kone raudonu kaklaraiščiu! 

Monika atrodė veikiau atsargi, bijojo, kad iš jos ko neiš- 
gautų, ko nepaklaustų. 

— Jūs gerai pažinojot savo tėvą? 

— Na.,, Žinoma... 

— Jūs jį pažinojot, aišku, tiek, kiek mes visi pažįstam 
savo tėvus. O aš jūsų klausiu, ar jūs juo pasitikėjot, ar pasi- 
pasakodavot jam savo išgyvenimus, mintis. .. 

— Jis buvo geras tėvas. 

— Ar buvo laimingas? 

— Aš manau. 

— Jūs jį kartais sutikdavot Paryžiuj? 

— Nesuprantu, ko klausiat. Jūs norit pasakyti — gatvėj? 

— Abu dirbot Paryžiuj. Aš jau žinau, kad važinėjot ne 
tuo pačiu traukiniu. 

— Mudviejų darbo valandos nesutapo. 

— Jam nesunku būtų buvę paimti jus drauge papusry- 
čiauti. 

— Kartais papusryčiaudavom. 

— Dažnai? 

— Ne. Greičiau retai. 

— Jūs užeidavot pas jį į parduotuvę? 

Ji patylėjo. 

— Ne. Susitikdavom restorane. 

— Jūs jam skambindavot? 

— Nepamenu, kad būčiau skambinusi. 

— Kada jūs paskutinį kartą drauge pusryčiavot? 

— Bus jau keli mėnesiai. Prieš atostogas. 

— Kokiam kvartale? 

— Sevastopolio bulvaro restorane „Elzaso bokalas“. 

— Jūsų motina žinojo? 

— Rodos, kad aš jai sakiau. Gerai nebepamenu. 

— Jūsų tėvas buvo linksmo būdo? 

— Linksmoko. Bent aš taip manau. 

— (Geros sveikatos? 

— Nesu niekad mačiusi jo sergančio. 

— Draugų turėjo? 

— Mes lankydavom iš1mtinai savo tetas ir dėdes. 

— Daug jų turi? 

— Dvi tetas ir du dėdes. 

— Visi gyvena Žiuvizi? 

— Taip. Netoli mūsų. Mano dėdė Alberas, tetos Selinos 
vyras, pranešė apie tėvelio mirtį. Teta Ortansa gyvena to- 
lėliau. 

— Abidvi jūsų motinos seserys? 

— Taip. Dėdė Žiuljenas, tetos Ortansos vyras, irgi dirba 
geležinkely. 

— Jūs turit mylimąjį, panele Monika? 

Ji trupuų sumišo. 

— Tur būt, dabar ne laikas apie tai kalbėti. Aš turiu pa- 
žiūrėti į tėvą? 

— Ką nont pasakyti? 

— Anot mano dėdės, aš turėsianti atpažint lavoną. 

— Jūsų motina ir teta tai padarė. Bet jeigu pageidaujate. .. 

— Ne. Manau, aš jį pamatysiu namie. 

— Dar vienas žodis, panele Monika. Jūs esat kada nors 
sutikusi savo tėvą Paryžiuje, avinų geltonais pusbačiais? 

Ji ne iškart atsakė. Norėdama išlošti laiko, pakartojo: 

— Geltonais pusbačiais? 

— Šviesiai šviesiai rudais, jei norite. Mano vaikystės lai- 
kais, atleiskite už pasakymą, juos vadindavo žąsies kako 
spalvos. 

— Nepamenu. 

— Ir niekad nematėt ryšinčio raudonu kaklaraiščiu? 

— Ne. 

— Seniai buvot kine? 

— Vakar popiete. 

— Paryžiuj? 

— Žiuvizi. 

—- Aš jūsų ilgiau nebeužlaikau. Jūsų traukinys, manau... 

— Išeina po trisdešimt penkių minučių. 

Ji pažvelgė į savo laikrodėlį, atsistojo, luktelėjo dar va- 
landžiuke. 

— Labanakt,— pagaliau tarė. 

— Labanakt, panele. Dėkoju. 

Tr Megre, ją išleidęs, uždarė duns. 

II skyrius 
DIDNOSĖ PANELĖ 


Nežinia kodėl Megre užvis labiausiai mėgo Didžiųjų Bul- 
varų dalį tarp Respublikos aikštės ir Monmartro gatvės. Ap- 
skritai paėmus, tai kaip ir jo kvartalas. Čia, į Bon-Nuvel bul- 
varą, už kelių šimtų metrų nuo akligatvio, kur buvo nužudy- 
tas Lui Ture, jis kone kas savaitę eina į kiną su žmona, gra- 
žiai susikibę, pėstute: kinas pašonėje. Priešais jį — alinė, kur 
Megre užsuka pavalgyti raugintų kopūstų. 

Toliau, einant link Operos ir Madlenos bažnyčios, bulvarai 
prašmatnesni, ir oras ten geresnis. Spindis tarp Sen-Marteno 
vartų ir Respublikos aikštės — tamsėlesnis, ten pasijunt pa- 
tekęs į pačią gyvenimo tirštumą, ir tokio svaigaus, jog kar- 
tais net galvon muša. 

Megre išėjo iš namų apie pusę devynių ir mažiau nei per 
penkiolika minučių, neskubėdamas — rytas buvo pilkas, nebe 
toks drėgnas, bet šaltesnis, negu vakar,— pasiekė tą Bondi 
gatvės dalį, kuri siekia Didžiuosius Bulvarus ir sankryžoj su- 
daro nedidelę aikštę priešais Renesanso teatrą. Šičia, pas 
Kaplaną ir Zaneną, anot ponios Ture, jos vyras dirbo visą 
gyvenimą ir dar vakar turėjo dirbti. 

Namas nurodytu numeriu buvo senas sukrypęs laužas, di- 
džiosios durys atvertos iki galo ir aplink jas prikabinėta juodų 
ir baltų lentelių: čiužinių dirbėjas, mašinraščio kursai, plunks- 
nų prekyba (laiptai A, trečios durys kairėje), antstolis, diplo- 
muota masažistė. Namsargė savo būste po arka skirstė laiškus. 

— Kaplanas ir Zanenas čia? — pakiausė Megre. 

— Ateinantį mėnesį bus treji metai, mielasis pone, kai 
firma užsidarė. 

— Jūs jau tada čia buvot? 

— Gruodį sukaks dvidešimt šešeri, kai aš čia sargauju. 

— Ar jūs pažinojot Lui Ture? 

— Kaipgi aš nepažinosiu pono Lui! Sakykit, kas jam atsi- 
tiko? Jau keturi ar penki mėnesiai čia nebuvo užsukęs. 

— Jis mirė. 

Ji kaip mat nustojo skirsčiusi laiškus. 

— Toks sveikas drūtas vyriškis! Kas jam buvo? Širdis, die- 
važi, kaip ir mano vyrui..: 

— Jis nudurtas peiliu, vakar popiete netoli nuo čia. 

— Aš dar neskaičiau laikraščio. 

Apie žmogžudystę, beje, buvo vos kelios Eilutės, kaip apie 
banalų įvykį. 

— Kam galėjo šauti į galvą mintis nužudyti tokį dorą 
žmogų? 

Ji irgi buvo dora moteriškė, mažiukė, guvi. 

— Daugiau kaip dvidešimt metų jis keturiskart dienoje 
praeidavo pro mano būstą ir visad rasdavo man pasakyti mei- 
lų žodelį. Kai Kaplanas uždarė savo prekybą, jis vaikščiojo 
lyg tėvus palaidojęs. .. 

Namsargė nusišluostė akis, išsišnypštė. 

— Ar ponas Kaplanas tebėra gyvas? 

— Jei norit, aš jums duosiu j0 adresą. Jis gyvena prie 
Majo vartų, Akacijų gatvėj. Irgi doras žmogus, tik ne to 
paties raugo. O gal ir senasis ponas Kaplanas dar kruta. 

— Ką gi jis pardavinėjo? 

— Jūs nežinot jo firmos? 

Namsargė stebėjosi, kad atsiranda nežinančių Kaplano ir 
Zaneno firmos. Megre jai pasakė: 

— Aš iš policijos. Man reikia žinoti visa, kas siejasi su 
ponu Ture. 

— Mes jį vadindavom ponu Lui. Visi jį taip vadino. Dau- 
gumas jo pavardės netgi nežinojo. Jei tamsta luktelėtum va- 
landėlę. .. 

Ir, skirstydama paskutinius laiškus, ji sau po nosim. mur- 
mėjo: 

— Ponas Lui nužudytas! Kas būtų pamanęs, kad jam taip 
atsitiks? Toks doras žmogus... 

Sudėliojusi laiškus į skyrelius, ji užsisiautė ant pečių vil- 
nonę skarą, pristūmė krosnies kaištį. 

— Aš jums parodysiu. 

Tarpuvartėje paaiškino: 

— Jau prieš trejus metus namą baudėsi griauti, jo vietoj 
statys kino teatrą. Visiems nuomininkams tada atsakė butus, 
aš pati persikėliau gyventi pas dukterį į Nievrą. Ponas Kapla- 

nas dėl to ir savo biznį likvidavo. O gal dar ir dėl to, kad 
prekyba nelabai ėjo. Jaunasis ponas Kaplanas — ponas Mak- 
sas, kaip mes jį vadindavom,— buvo visai kitų pažiūrų, negu 
tėvas. Čionai, prašom... 

Iš tarpuvartės jiedu atsidūrė kieme, kurio gale stūksojo erd- 
vus stikliniu stogu pastatas, panašus į stoties angarą. Ant 
tinko dar buvo išlikusi viena kita raidė iš užrašo: KAPLANAS 
IR ZANENAS. 

— Zanenų nebebuvo jau tada, prieš dvidešimt šešerius me- 
tus, kai aš pradėjau čia sargauti. Tuo metu biznį varė vienas 
senasis ponas Kaplanas, ir vaikiščiai atsigręžinėdavo į jį gat- 
vėje: iš veido buvo panašus į Tris Karalius. 

Durys buvo atlapos. Užraktas išplėštas. Gyvybės — nė ženk- 
lo, bet juk prieš kelerius metus tai sudarė dalį Lui Ture 
pasaulio. Tiksliai apibūdinti, kas tai buvo, šiandien būtų 
sunkoka. Salė didžiulė, aukštai viršum galvų tasai stiklinis 
stogas, pusės langučių nebėra, o likusieji sveiki storai apdul- 
kėję. Palei sienas — du galerijų aukštai kaip didelėj par- 
duotuvėj ir žymės kažkada buvusių lentynų. 

— Kiekvieną kartą, kai jis užbėgdavo manęs aplankyti. .. 


— Dažnai? 
— Gal kas du ar trys mėnesiai, visad su kokiom nors 
lauktuvėm... Tai va kiekvieną kartą, sakau, ponas Lui už- 


mesdavo čia akį, jautei, kad jam sunku ant širdies. Pakuo- 
tojų laikė iki dvidešimt, į pabaigą net daugiau, ir, ruošiantis 
švenčių sezonui, neretai tekdavo padirbėti lig juodai nakčiai. 
Ponas Kaplanas pardavinėjo ne tiesiogiai publikai, o provin- 
cijos bazarams, kromelninkams, smulkiems prekijams. Prekių 
turėjo tiek prisivertęs, jog vos buvo kur apsisukti, ir ponas 
Lui vienintelis žinojo, kur kas padėta. Ko čia tik nebuvo: ir 
dirbtinių barzdų, ir kartoninių trimitų, ir spalvotų rutulių 
kalėdinei eglaitei, ir serpantinų karnavalui, ir kaukių, ir su- 
venyrų iš pajūrio. 

— Ponas Lui buvo sandėlininkas? 

— Taip. Vilkėjo pilku chalatu. Dešinėj, štai šitam kampe, 
buvo stiklinė pono Kaplano, sūnaus, kontora, kai tėvas po 
pirmojo širdies smūgio liovėsi užeidinėjęs į parduotuvę. Jis 
laikė mašininkę panelę Leone, o antram aukšte, kamarėlėj, 

dirbo senas buhalteris. Niekas nė nenumanė, kas rengiama. 
Vieną gražią dieną, spalį ar lapknų, gerai nebepamenu, tik 
žinau, jog jau buvo šalta, ponas Maksas Kaplanas susišaukė 
savo darbuotojus ir pareiškė likviduojąs firmą ir rades pirkė- 
ją turimoms prekių atsargoms. 

Tuosyk visi buvo įsiūkinę, kad namus nugriaus ateinan- 
čiais metais, patuštins vietą, kaip jau sakiau, kino teatrui 
statyti. 

Megre kantriai klausė, dairėsi aplink, stengdamasis įsivaiz- 
duoti, kaip atrodė tos patalpos firmos klestėjimo laikais. 

— Priekinė dalis irgi turės būti nuversta. Visiems nuomi- 
ninkams atsakyti butai. Kai kurie išsikėlė. Kiti laikėsi įsikibę 
visom keturiom ir, šiaip kalbėsi, ar taip, teisingai darė, nes 
po senovei tebegyvena. Tik kad namas parduotas, naujieji 
savininkai atsisako jį remontuoti. Bylinėjasi nežinia kiek lai- 
ko. Antstolis kone kas mėnesį čia ir čia. Aš pati du kartus 
rišausi pundus. 

— Ponią Ture jūs pažinojot? 

— Akyse nesu jos mačiusi. Ji gyveno priemiesty, Žiuvizi. .. 

— Ten ir tebegyvena. 

— Jūs ją buvot sutikęs? Kaip jinai atrodo? 

Megre nieko neatsakė, tik susiraukė, ir namsargė suprato: 

— Aš taip ir maniau. Nesunku buvo atspėti, kad šeimoj 
jis nėra laimingas. Jo gyvenimas buvo čia. Aš dažnai sakau, 
kad jam smūgis buvo užvis skaudžiausias. Ypač kai žmogus 
jau tokio amžiaus, jog sunku pakeisti gyvenimą. 

— Kiek jam buvo metų? 

— Keturiasdešimt penkeri ar šešeri. 

— Žinot, ką jis paskui veikė? 

— Jis niekad su manim apie tai nekalbėdavo. Matyt, ne 
sykį žmogeliui norėjos gyvam į žemę lįsti. Vieną dieną iš- 
bėgu, kaip paprastai, apsipirkti, žiūriu — ogi jis ant suolo 
besėdįs. Man taip ir perėjo per širdį. Suprantat, argi derama 
vieta vidury šviesios dienos tokiam žmogui, kaip jis? Aš 
vos nepriėjau prie jo ir nepasakiau jam to į akis. Paskui 
pergalvojau, kad jis labai susinepatogintų, ir pasukau į kitą 
šoną. 

— Kuriuo metu tai buvo, parduotuvę uždarius? 


266 


Po kiauru stiklo stogu buvo šalčiau, nei kieme, ir nam- 
sargė pasiūlė: 

— (Gal užeitumėt pasišildyti į mano būstą? Kuriuo metu tai 
buvo, vargiai ar pasakysiu. Dar ne pavasarį, nes medžiai sto- 
vėjo pliki. Tikriausiai “:emos gale. 

— Kada jūs vėl. su juo matėtės? 

— Daug laiko prabėgo po to, buvo vidurys vasaros. Man 
krito į akis jo pusbačiai žąsies kako spalvos. Ko jūs taip 
į mane žiūrit? 

— Taip sau. Kalbėkit kalbėkit. 

— Tas ne jo būdu. Aš jį matydavau tūk juodais pusba- 
čiais. Jis įėjo Ir padėjo ant stalo paketėlį, baltą, perrištą auk- 
siniu kaspinuku: šokoladas. Atsisėdo ant šitos kėdės. Aš jam 
užplikiau puodelį kavos, o pati išbėgau nupirkti kalvadoso 
pusbuteliuko, čia pat, ant kampo, kol jis pasaugos būstą. 

— Ką gi jis pasakojo? 

— Ogi nieko ypatinga. Jaučiau, kad jam malonu pakvė- 
puoti parduotuvės oru. 

— Jis nieko neužsiminė apie savo naująjį gyvenimą? 

— Aš paklausiau, ar jis patenkintas, ir jis man atsakė, j0g 
patenkintas. Šiaip ar taip, jo darbo laikas nebebuvo griežtai 
nustatytas, nes atsilankė jis rytmetį, apie dešimtą ar vienuo- 
liktą valandą. Kitą sykį atėjo popiete su šviesiu kaklaraiščiu. 
Aš jį paerzinau, kad jaunintis ėmė. Bet jis neužpyko. Paskui 
pasiteiravau apie dukterį, matyt jos niekad nebuvau mačiusi, 
tik jis man buvo rodęs kelių mėnesių mažytės fotografiją. 
Retai kada vyras taip didžiuojasi sulaukęs vaiko. Jis visiems 
apie ją šnekėdavo, visad nešiodavosi kišenėse jos nuotraukų. 

Jokio dabartinio Monikos atvaizdo prie jo nerasta, tik ta 
kūdikio nuotraukėlė. 

— Tai viskas, ką jūs žinot? 

— Iš kur man žinoti? Gyvenu užsidariusi nuo ryto lią 
vakaro. Kai Kaplano firma likvidavosi ir kirpėjas iš antro 
aukšto išsikraustė, namai pasidarė lyg apmirę. 

— Jūs apie tai jam šnekėjot? 

— Taip. Plepėjom apie šį bei tą, apie nuomininkus, kurie 
viens po kito palieka namus, apie bylas, apie architektus, 

retkarčiais čia pasirodančius, užsiėmusius jų garsiojo kino 
planais, kai tuo tarpu sienos sau pamažėle yra. 

Ji nebuvo pagiežinga moteriškė. Ir vis dėlto galėjai spėti, 
kad paskutinė paliks namus. , 

— Kaip tai atsitiko? — paklausė Tinai savo ruožtu— Jis 
kentėjo? 

Nei ponia Ture, nei Monika neuždavė šiiO klausimo. 

«a — Daktaras tvirtina, kad ne, kad staiga mirė. 

— Kokioj vietoj? 

— Už poros žingsnių, Sen-Marteno akligatvy. 

— Prie juvelyrinės? 

— Taip. Kažkas, matyt, jį sekė, kadangi temo, ir įsmeigė 
peilį nugaron. 

Vakar vakare iš namų ir vėl šįryt Megre skambino į moks- 
linės policijos laboratoriją. Peilis kaip peilis, paplitusios imar- 
kės, tokių rasi daugely geležies krautuvių, visiškai naujas 
ir ant jo neaptikta pirštų atspaudų. 

— Vargšas ponas Lui! Jis taip mėgo gyvenimą! 

— Ar jis buvo linksmas žmogus? 

— Neliūdnas. Nežinau, kaip čia jums pasakius. Su visais 
lipšnus, visad rasdavo kokį meilų žodelį, dėmesingas. Nesi- 
stengė savęs iškelti kitų akyse. 

— Moterimis domėjosi? 

— Saugok dieve! Nors pagal savo užimamą vietą ir būtų 
galėjęs jų turėti, kiek širdis non. Be pono Makso ir seno 
buhalterio, jis buvo vienintelis vyriškis sandėliuose, o čia 
pakuotojomis dirbančios moterys — ne per dorilausios. 

— O gerti negėrė? 

— Stiklą vyno kaip visi. Retkarčiais — likerio taurelę po 
kavos. 

— Kur jis pusryčiaudavo? 

— Pusryčių metu niekur nesitraukdavo iš sandėlio; valgį 
atsinešdavo iš namų — kaip kad dabar matau — į vaškytinę 
susivyniojęs. Pusryčiaudavo stačiomis, ant stalo kampiuko, 
paskui, prieš imdamasis darbo, išeidavo į kiemą pypkės parū- 
kyti. Tik retkarčiais pasišalindavo, man pasakęs, kad turįs 
susitikti su dukra. Tai būdavo jau pabaigoje, kai toji, į pa- 
neles išaugusi, dirbo kontoroje Rivoli gatvėj. „Kodėl jos čia 

neatsivedat, pone Lui? Aš taip norėčiau ją pamatyti.“ — ,„Šiom 
dienom. ..“— pažadėdavo. 

Ir niekad neatsivedė, aš sau viena galvoju: kodėl? 

— O su panele Leone nebepalaikot ryšių? 

— Kaipgi. Aš ir jos adresą turiu. Ji gyvena su motina. 
Kontoroj nedirba, atidarė nedidelę krautuvėlę Klinjankuro 
gatvėj, Monmartre. Gal būt, jinai ką nors daugiau pasakys. 
Jisai ir ją atlankydavo. Sykį aš jam užsiminiau apie ją, 1F 
jis man papasakojo, jog panelė Leonė prekiauja naujagimių 
kraiteliais ir vaikiškais drabužėliais. Juokinga. 

— Kas čia juokinga? 

— Kad ji prekiauja vaikiškais drabužėliais. 

Žmonės ėmė užeidinėti pas namsargę laiškų, ir kiekvie- 
nas įtariai dėbčiojo į Megre, be abejo, manydamas, kad ir 
tam rūpi juos išgrūsti lauk. 

— Dėkoju. Aš gal dar užsuksiu pas jus. 

— Ar jūs nenumanot, kas jį galėjo nudurti? 

— Ne,— atsakė Megre atvirai. 

— O piniginę pavogė? 

— Nei piniginė, nei laikrodis nepavogta. 

— Tada, matyt, jį bus palaikę kuo kitu. 

Kulniuok, kad geras per visą miestą į Klinjankuro gatvę. 
Megre įėjo į bariuką paskambinū. 

— Kas klauso? 

— Žanvje, patrone. 

— Nieko nauja? 

— Vyrukai išėjo, kaip jūs buvot liepęs. 

Tai reiškė, kad penki inspektoriai, pasiskirstę Paryžiaus 
kvartalus, lanko geležies krautuves. O Santoni buvo pavesta 
dėl visa ko surinkti žinias apie Moniką Ture. Dabar jis tu- 
rėtų būti Rivoli gatvėj beslampinėjąs aplink juriskonsultų Že- 
be ir Bašelje kontorą. 

Jei ponios Ture namuose Žiuvizi būtų telefonas, Megre bū- 
tų pasiteiravęs, ar jos vyras pastaruosius trejis metus kas 
rytas vis imdavęsis pusryčius juodoje vaškytinėje. 

— (Gal pasiųstum automobilį manęs paimt? 

— Kur jūs esat? 

— Bondi gatvėj. Tegul važiuoja prie Renesanso teatro. 

Jis vos nepavedė Žanvje, kuris šiandien laisvas, apklausi- 
nėti Sen-Marteno bulvaro prekybininkus. Tai Neve darbo ba- 
ras, tačiau šiuo atveju, kai leidžiamasi ant laimės, kuo dau- 
giau žmonių, tuo geriau. 

To nepadarė tik todėl, kad pačiam kilo noras dar kartą 
nueiti į tą kvartalą. 

— Daugiau jokių nurodymų? 

— Įdėk laikraščiuose jo nuotrauką. Tegul jie apie tą įvy- 
kį ir toliau rašo, kaip apie banalų dalyką. 

— Suprantu. Liepiu šoferiui važiuoti pas jus. 

Namsargei užminus kalvadosą — be to, šiandien iš tiesų 
buvo šalta — Megre išgėrė vieną stiklelį. Paskui, susidėjęs 
rankas į kišenes, perėjo skersai bulvarą, norėjo dirstelėti 
į akligatvį, kur buvo nužudytas ponas Lui. 

Žinutė apie žmogžudystę taip gražiai praėjo nepastebėta, 
kad niekas nė nesustodavo pažiūrėt, ar tebėra kraujo ant 
grindinio. 

Megre valandžiukę sustojo prie vienos iš dviejų juvelyri- 
nės parduotuvės vitrinų. Viduje buvo matyti keletas parda- 
vėjų. Itin prabangių papuošalų čia nebuvo. Prie daugelio 
išdėliotų daiktų užrašas: Reklama. Pilna prekių, vestuvinių 
žiedų, dirbtinių, o gal ir tikrų briliantų, žadintuvų, laikrodžių 
ir neskoningų sieninių laikrodžių. 

Mažas senukas, stebįs Megre iš parduotuvės, matyt, jį pa- 
laikė galimu klientu, nes šypsodamasis priėjo prie durų, ke- 
tindamas kviesti vidun. Komisaras nutarė pasišalinti ir po ke- 
lių minučių sėdo į Kriminalinės paieškos automobilį. 

— Klinjankuro gatvė. 

Čia ne taip triukšminga, bet vis dar mažų žmonelių kvar- 
talas, ir panelės Leonės krautuvėlė su iškaba Rausvas kūdikis 
buvo tokia nežymi, įsispraudusi tarp mėsinės, prekiaujančios 
arkliena, ir šoferių restorano, kad tik žinantys ją galėjo 
rasti. 

Pradaręs duris, Megre nustėro, nes žmogysta, išėjusi iš ga- 
linio kambarėlio — ten jis matė sėdint senutę fotely su kate 
sterblėj — tiesiog nesiderino su jo susidarytu Kaplanų maši- 
ninkės vaizdu. Kodėl? Nežinia. Jinai tikriausiai avėjo tūbi- 
nėm šlepetėm, nes žengė tyliai ir sustingusi lyg vienuolė. 

Ji vos vos šypsojosi, ir ne lūpomis, o visu veidu, angeliš- 
kai švelniai ir kažkaip blankiai. 

Ar ne keista, kad jinai pavarde Leonė? O ar ne keisčiau, 
kad jos didelė apvalaina nosis kaip senų mMmiegančių liūtų 
žvėryne? 

— Ko jūs pageidautumėt, pone? 

Ji vilkėjo juodai. Veidas ir rankos buvo bekraujės kaip 
ne šios žemės gyventojos. Nuo didžiulės krosnies, kuri sto- 
vėjo antram kambary, sklido romios šilumos bangos, pre- 
kystalis ir lentynos buvo nukrautos lengvučiais kaip pūkas 
vilnoniais daikčiukais, bateliais su rausvais ar melsvais kas- 
pinėliais, kepuraitėm, krikšto rūbeliais. 

— Komisaras Megre iš Kriminalinės paieškos. 

— Ol 

— Vienas iš jūsų buvusių kolegų, Lui Ture, vakar nužu- 
dytas. .. 

Tie žodžiai ją be galo paveikė, tačiau ji nepravirko, nesi- 
griebė. nosinės, neperkreipė lūpų. Nuo tokio staigaus smūgio 
ji stingte sustingo, dievaži širdis jai apmirė krūtinėje. Megre 
matė, kaip jos lūpos, ir šiaipjau blyškios, pasidarė baltos lyg 
tie kraiteliai aplinkui. 

— Atleiskit, kad aš jums taip stačiokiškai pasakiau. .. 

Ji papurtė galvą, duodama jam suprasti, kad visai ant jo 
nepyksta. Senoji ponia antram kambary sukrutėjo. 

— Mums rūpi surasti žudiką, ir todėl man reikia surinkti 
visas galimas žinias apie poną Lui... 

Vis taip pat be žodžių ji linktelėjo galvą. 

— Manau, kad jūs jį gerai pažinojot. .. 

Jos veidas kaip ir nušvito trumpam. 

— Kaip tas atsitiko? — galų gale paklausė jinai dusliu balsu. 

Maža ji jau turėjo būti negraži ir, be abejo, visad tai ži- 
nojo. Ji žvilgtelėjo į galinį kambarį ir tyliai pasakė: 

— (Gal prisėstumėt? 

— Aš manaų, kad jūsų motina. .. 

— Prie mamos galim kalbėti. Ji visiškai kurčia. Jai malonu 
matyti kompaniją. 

Megre neišdrįso jai prisipažinti, jog bijo uždusti šiame kam 
baryje be oro, kur abi moteriškės leidžia savo dienas beveik 
nejudėdamos. 

Sunku pasakyti, kokio amžiaus buvo Leonė. Tikriausiai per- 
siritusi per penkiasdešimt, ir gal net senokai. Jos motina at- 
rodė turinti apie aštuonias dešimtis; ji Žiūrėjo į komisarą 
žvitiomis paukščio akutėmis. Didelę nosį Leonė paveldėjo 
ne iš jos, o iš tėvo, jo padidinta fotografija kabėjo ant 
sienos. 

— Aš ką tik buvau pas namsargę Bondi gatvėj. 

— Ją toji žinia turėjo pritrenkti. | 

— Taip. Jinai jį labai mylėjo. 

— Visi jį mylėjo. 

Pasakė ir nukaito. 

— Toks geras buvo žmogus!-— paskubėjo pridurti. 

— Jūs jį dažnai matydavot, tiesa? 

— Nepasakyčiau, jog dažnai, bet vieną kitą kartą buvo čia 
atsilankęs. Jis labai užimtas, o aš gyvenu toli nuo centro. 

— Žinojot, ką jis veikia pastaruoju metu? 

— Aš jo niekad šito neklausinėdavau. Atrodė, kad jam ge- 
rai klojasi. Reikia manyti, pats ėmėsi kokio verslo, nes nu- 
statyto darbo laiko neturėjo. 

— Jis niekad jums nesipasakojo, su kuo bendrauja? 

— Daugiausia mes kalbėdavomės apie Bondi gatvę, Kap- 
lano prekybos namus, apie poną Maksą, apie prekių apskaitą. 
Metinė apyvarta buvo didelė, kataloge turėjom daugiau kaip 
tūkstantį artikulų. 

Valandėlę pasvyravusi, ji paklausė: 

— Jo žmoną, manau, matėte? 

— Taip, vakar vakare. 

— Ką ji sako? 

— Ji nesuprantanti, kaip jos vyras galėjęs avėti geltonais 
pusbačiais mirties valandą. Tvirtina, kad žudikas bus jį per- 
avęs. 

Panelė Leonė, kaip ir namsargė, taip pat buvo pastebėjusi 
tuos pusbačius. 

— Ne. Jis jais dažnai avėdavo. 

— Ar jau tada, kai Bondi gatvėj dirbo? 

— Tik po to. Gerokai po to. 

— Kaip suprasti „gerokai po to“? 

— Gal po metų. | 

— Jūs nustebot, pamačiusi jį geltonais pusbačiais? 

— Taip. Krito į akis, nes šiaip jis rengėsi kukliai. 

— Ką jūs pamanėt? 

— Kad jis pasikeitė. 

— Jis iš tiesų buvo pasikeitęs? 

— Buvo ne toks, kaip seniau. Juokaudavo kitaip. Kartais 
nusikvatodavo. k 

— O prieš tai nesijuokdavo? 

— Juokdavosi, tik ne taip. Kažkas nauja atsirado jo gy- 
venime. 

— Moteris? 

Klausimas buvo žiaurus, tačiau būtinas. 

— Gal būt. 

— Jis jums ką nors pasipasakodavo? 

— Ne. 

— Jis jums niekada nesimeilino? 

Ji gyvai užprotestavo: 

— Niekada! Prisiekiu! Esu tikra, kad jis nė minties tokios 
neturėjo. 

Katė, išsirangiusi iš senos moteriškės sterblės, užšoko Meg- 
re ant kelių. Duktė buvo bevejanti šalin, bet Megre pasakė: 

— Tegul sau būna. 

Pypkės užsirūkyti jis nedrįso. 

— Reikia manyti, jus visus ištiko skaudus nusivylimas, 
kai ponas Kaplanas pareiškė uždarąs savo prekybą? 

— Taip, naujiena buvo žiauni. 

— Ypač Lui Ture? 

— Ponas Lui buvo be galo prisirišęs prie Kaplano preky- 
bos namų. Čia susiklostė jo įpročiai. Tik pagalvokit, jis čia 
stojo dirbti keturiolikos metų kaip pasiuntinukas. 

— Iš kur jis kilęs? 

— Iš Belvilio. Kiek jis man pasakojo, jo motina likusi 
našlė ir vieną dieną atvedusi jį pas senąjį poną Kaplaną. Jis 
dar trumpomis kelnaitėmis nešiojo. Mokyklos jam beveik ne- 
teko lankyti. 

— Jo motina mirusi? 

— Jau senokai. 

Kodėl Megre atrodė, kad jinai nuo jo kažką slepia? Kal- 
bėjo nuoširdžiai, žiūrėjo į akis, o vis dėlto buvo justi, lyg 
norima prasmukti pro kažką patyliukais, kaip kad jos negirdi- 
mi žingsniai. 

— Aš linkęs manyti, jog jis tik vargais negalais rado nau- 
ją vietą. 

— Kas jums tai sakė? 

— Padariau tokią išvadą iš to, ką man papasakojo nam- 
sargė. 

— Visada sunku, persiritus per keturiasdešimt, gauti dar- 
bą, ypač kai neturi kvalifikacijos. Aš pati... 

— Jūs ieškojot? 

— Tik keletą savaičių. 

— O ponas Lui? 

— Jis ilgiau ieškojo. 

— Jūs taip manot ar tikrai žinot? 

— Tikrai žinau. 

— Jis atsilankydavo pas jus tuo metu? 

— Taip. 

— Jūs jam padėdavot? 

Dabar jis tuo buvo beveik įsitikinęs. Leonė turėjo san- 
taupų. 

— Kodėl jūs man tai sakot? 

— Nes tol, kol aš neturėsiu susidares tikslios nuomonės, 
kas jis per žmogus buvo pastaraisiais metais, tol bus maža 
vilties suimti j0o- žudiką. 

— Teisybę sakot,— suūko ji pagalvojusi.— Aš jums viską 
pasakysiu, bet norėčiau, kad tai liktų tarp mūsų. Ypač kad jo 
žmona nesužinotų. Ji labai riečia nosį. 

— Jūs ją pažįstat? 

— Jis man sakė. Jo abu svainiai turi geras vietas ir pasi- 
statydino namus. 

— Jis irgi turi namą. 

— Buvo priverstas statydintis, nes žmona užsimanė. Ji rei- 
kalavo apsigyventi Žiuvizi, kaip abi jos seserys. 

Panelė Leonė kalbėjo nebe tuo pačiu balsu, buvo justi, 
kad širdis pritvinkusi kartėlio. 

— Jis bijojo savo žmonos? 

— Nenorėjo nė vienam užduoti širdies. Kai mes visi nete- 
kome vietos,— tai buvo kelios savaitės prieš Kalėdas,— jis 
sakėsi negalįs gadinti namiškiams metų galo. 

— Ir nieko jiemš nesakė? Leido manyti, jog tebedirba 
Bondi gatvėje? 

— Tikėjosi susirasiąs naują vietą per keletą dienų, paskui 
per keletą savaičių. Tik bėda, kad jis turėjo namus. 

— Nesuprantu. 


— Jis mokėjo už namą kasmetines įmokas, ir aš supratau, 
kiek tai rimta, jei nustatytu laiku neįneš pinigų. 

— Iš ko jis skolinosi?“ 

— Iš pono Senbrono ir-manes. 

— Kas tasai ponas Senbronas? 

— Buhalteris. Jis niekur nebedirba. Gyvena vienas savo bu- 
tuke Mežiseri krantinėj. 

— Ir turi pinigo? 

— Jis labai neturtūngas. 

— Ir judu abu skolinot pinigų ponui Lui? 

— Taip. Kitaip jo namą būtų išvaržę, ir jie būtų atsidūrę 
gatvėj. 

— Kodėl jis nesikreipė į poną Kaplaną? 

— Todėl, kad Kaplanas jam nieko nebūtų davęs. Tokio 
jau jis būdo. Pranešęs apie savo prekybos namų uždarymą, 
js įteikė kiekvienam po voką su trijų mėnesių atlyginimu. 
Ponas Lui nedrįso laikyti tų pinigų prie savęs, nes j0 Žmona 
būtų viską sužinojusi. 

— Jinai kraustydavo jo piniginę? 

— Nežinau. Matyt. Aš laikiau jo pinigus, ir kas mėnesį 
jis pasiimdavo atlyginimo sumą. Paskui, kai nebeliko. .. 

— Suprantu. 

— Jis man grąžino skolą. 

— Po kiek laiko? 

— Po aštuonių ar devynių mėnesių. Maždaug per metus. 

— Jūs ilgai jo nematėt? 

— Maždaug nuo vasario iki rugpiūčio. 

— Nerimaut nepradėjot? 

— Ne. Žinojau, kad grąžins. Net jeigu ir būtų negrąžines. .. 

— Jis jums pranešė radęs vietą? 

— Pasakė dirbąs. 

— Ir jau avėjo geltonais pusbačiais? 

— Taip. Retkarčiais vis užeidinėdavo. Ir visad su dovanėle 
man ir saldumynais mamai. 

Gal dėl to senutė žiūrėjo į Megre nusivylusi. Visi, kurie 
pas jas lankydavosi, turėdavo atnešti jai saldumynų, o Megre 
atėjo tuščiom rankom. Jis davė sau žodį kitą kartą, jei čia 
dar Kada užsuks, irgi apsirūpinti ledinukais. 

— Ar jis niekad neminėjo prie jūsų jokio vardo? 

— Kieno vardų? 

— Nežinau. Patronų, draugų, bičiulių. .. 

— Ne. 

— Neminėjo kokio nors Paryžiaus kvartalo? 

— Minėdavo tik Bondi gatvę. Kur buves, kur nebuvęs, jis 
vis ten nueidaves. Jam skaudu būdavę žiūrėti, kad riamas 
tebestovi nenugriautas. „Dar metus būtumėm galėję pasilik- 
ti!“ — atsidusdaves. 

Skambtelėjo atidaromos durys, ir Leonė mašinaliai ištempė 
kaklą pasižiūrėti, kas įėjo. Megre atsistojo. 

— Nebenoriu jūsų ilgiau trukdyti. 

— Visad būsite mielas svečias. 

Šalia prekystalio stovėjo nėščia moteriškė. Megre pasiėmė 
savo skrybėlę ir nuėjo prie durų. 

— Dėkoju jums,— pasakė. 

Sėsdamas į automobilį, matė, kaip abi moteriškės žiūri į jį 
per kraitelių ir baltų bei rausvų vilnonių drabužėlių viršų. 

— Kur važiuojam, patrone? 

Buvo vienuolikta ryto. 

— Sustok prie pirmo bistro. 

— Štai jis, šalia parduotuvės. 

Iš drovumo nėjo į tą, kad nepamatytų Leonė. 

— Pasuk už kampo. 

Norėjo paskambinti ponui Kaplanui, susirasti Botene! tikslų 
pono Senbrono adresą Mežiseri krantinėj. 

Kadangi pradėjo dieną kalvadosu, ta pačia proga išgėrė ant- 
rą stiklelį prie bufeto. 


III skyrius 
MINKŠT AS KIAUŠINIS 


Megre pusryčiavo vienas savo kampe ,„„Dofino“ alinėj. Tai 
šį tą reiškė, juoba kad jokio skubaus darbo neturėjo ir ga- 
lėjo namie pavalgyti. Kaip paprastai, daugelis Orfevrų kranti- 
nės inspektorių gurkšnojo aperityvą ir nulydėjo Megre aki- 
mis, kai tas ėjo prie savo staliuko, visad to paties, palei langą, 
pro kurį matosi Sena. 

Inspektoriai, kad ir ne jo skyriaus, be žodžių susižvelgė. 
Kai Megre toks sunkus žingsnis ir blausokas žvilgsnis, kai 
jis žmonėms atrodo surūgęs, visi, kas dirba Kriminalinėj pa- 
1eškoj, žino, ką tai reiškia. O jeigu jis 1r teiktųsi šyptelti, 
pagarbos kitų akyse nenustotų, nes anksčiau ar vėliau baig- 
tis esti viena: vyriškis ar moteriškė prisipažįsta padarę nu- 
sikaltimą. 

— Veršiena su padažu — gera? 

— Žinoma, ponas Megre. 

Visai tuo nėabejodamas, jis žiūrėjo į oficiantą tokiom akim, 
lyg būtų žiūrėjęs į žmogų, laikomą kaltu. 

— Alaus? 

— Pusbutelį raudonojo bordo. 

Vien kad paprieštarautų. Jeigu jam būtų pasiūlę vyno, jis 
būtų paprašęs alaus. 

Į savo kabinetą dar nebuvo užsukęs. Ką tik buvo pas Sen- 
broną Mežiseri krantinėj, ir šitas atsilankymas jį truputį su- 
neramino. 


' Kasmet leidžiamas prekybos ir pramonės įmonių žinynas. 

Prieš tai skambinęs pono Makso Kaplano adresu, ir jam 
pasakę, jog tasai šiuo metu gyvenąs savo viloje Antibuose 
ir nežinia, kada grįšiąs į Paryžių. 

Mežiseri krantinėj rūpimo namo dūris šiaip taip rado tarp 
dviejų giesmininkais paukščiais prekiaujančių krautuvikių; 
narveliais buvo užgriozta pusė šaligatvio. 

— Ar ponas Senbronas čia gyvena? — paklausė Megre nam- 
sargę. 

— Pačiam viršuj. Be baimės tiesiai pas jį pataikysit. 

Megre apsidairė: lifto nėra. Gavo kopti į septintą aukštą. 
Namas senas pajuodusiom nešvariom sienom. Pačiam laiptų 
viršuj degė Žibintėlis ir kairėj prie durų kabojo virvė, su- 
pinta iš raudonų ir juodų siūlų: panašiomis susijuosiami cha- 
latai. Megre ją timptelėjo. Viduj juokingai suplerpė. Paskui 
išgirdo lengvus žingsnius; durys atsidarė, ir Megre išvydo 
kone giltinės veidą, pailgą, perbalusį, apžėlusį balkšva barzda, 
1r ašarojančias akis. 

— Ponas Senbronas? 

— Taip, aš. Malonėkit į vidų. 

Duslus kosulys jam nedavė iškart pasakyti tų kelių trum- 
pų žodžių. 

— Atleiskit, bronchitas. .. 

Oras bute buvo negeras, šleikštus. Girdėjosi šnypščiant du- 
jų viryklą, verdant vandenį. 

— Komisaras Megre iš Kriminalinės paieškos. .. 

— Taip. Aš neabejojau, kad jūs pats ar kuris iš jūsų in- 
spektorių užeisite. 

Ant stalo, aptiesto lamstuotu audeklu, kokį galima pamatyti 
nebent sendaikčių turguj, gulėjo laikraštis, atskleistas tame 
puslapyje, kur keliom eilutėm buvo pranešta apie Lui Ture 
mirtį. 

— Jūs sėdot pusryčiauti? 

Prie laikraščio buvo padėta lėkštė, stiklas vandens, uždažy- 
tas vynu, duonos kampas. 

— Neskubu. 

— Prašom pusryčiauti, lyg manęs čia visai nebūtų. 

— Šiaip ar taip, kiaušinis bus jau perviręs. 

Senis nuėjo jo atsinešti. Dujų šnypštimas liovėsi. 

— Sėskitės, ponas komisare. Apsiaustą geriau nusimeskit, 
čia karšta, nes mano seni bronchai labai mėgsta šilumą. 

Jis buvo maždaug panelės Leonės motinos amžiaus, tik 
gyveno niekieno neprižiūrimas. Tikriausiai jo niekas netgi 
neaplankydavo šiame bute, kurio vienintelė prabanga — Se- 
nos ir už jos Teisingumo rūmų bei gėlių turgaus reginys. 

— Jūs seniai nesimatėt su ponu Lui? 

Pašnekesys užtruko gerą pusvalandį, nes ponas Senbronas 
nuolat kosėjo ir neįtikėtinai lėtai valgė kiaušinį. 

Apskritai paėmus, ką gi Megre sužinojo? Nieko tokio, vis- 
kas jau buvo girdėta iš namsargės Bondi gatvėje ar Leonės. 

Kaplano prekybos namų uždarymas ponui Senbronui irgi 
buvusi katastrofa, jis netgi nebesistengęs susirasti kitur vietą. 
Turėjęs šiek tiek juodai dienai. Metų metais tikėjęsis, jog 
senatvėj jam užteksią. Bet po tų devalvacijų maža kas jam 
belikę, tiek, kad nemirtų badu, tikra to žodžio prasme, ir 
šitas minkštas kiaušinis, tur būt, vienintelis jo stipresnis mais- 
tas per dieną. 

— Laimė, kad šiame bute gyvenu jau keturiasdešimt metų!! 

Jis Lhko našlys, bevaikis, bešeimis. 

Kai Lui Ture atėjęs pas jį pasiskolinti pinigų, nesuabejo- 
jęs davė. 

— Pasakė man, jog pinigai jam žūt būt reikalingi, ir aš 
pajutau, kad sako tiesą. 

Panelė Leonė irgi skolinusi jam pinigų. 

— Po kelių mėnesių jis man grąžinęs. 

Bet ar per tuos mėnesius jam niekad nebuvo atėjusi min- 
tis, kad ponas Lui jam taip ir nebegrąžins skolos? Iš ko tada 
ponas Senbronas valgytų kasdien minkštą kiaušinį? 

— Jis dažnai jus atlankydavo? 

— Du ar tris kartus. Pirmąsyk, kai atnešė pinigus. Pado- 
vanojo man jūros putos pypkę. 

Ponas Senbronas nuėjo jos paimti nuo etažerės. Tur būt, 
tabaką irgi turėjo taupyti. 

„— Kiek laiko jūs su juo nesimatėt? 


! Pagal įstatymą Paryžiuje namų savininkai turi teisę pakelti nuo- 
mą tik atsikrausčius naujiems gyventojams; seniems nuomininkams 
bendras nuomos už butą kėlimas netaikomas. 

— Paskutinį kartą jį mačiau prieš kokias tris savaites ant 
Bon-Nuvel bulvaro suolo. 

Ar senąjį buhalterį vis tebetraukė kvartalas, kuriame dirbo 
visą gyvenimą, ir jis retkarčiais patraukdavo ton pusėn? 

— Šnekėjotės su juo? 

— Aš prisėdau prie jo. Jis mane norėjo pavaišinti stiklu 
vyno gretimoj kavinėj, bet aš atsisakiau. Švietė saulutė. Mu- 
du šnekučiavomės, žiūrėdami į praeivius. 

— Ar jis avėjo geltonais pusbačiais? 

— Kad į pusbačius aš neatkreipiau dėmesio. Tiesiog ne- 
pastebėjau. 

— Jis nesisakė jums, ką dirba? 

Ponas Senbronas papurtė galvą. Tas pats drovumas, kaip ir 
panelės Leonės. Megre tarėsi juodu abu suprantąs. Jis jau 
ėmė prisirišti prie pono Lui, kurio buvo regėjęs tik veidą, 
nustebusį mirties akivaizdoje. 

— Kaip judu atsiskyrėt? 

— Man pasirodė, jog kažkoks žmogus, slampinėjąs aplink 
suolą, daro ženklus mano bičiuliui. 

— Vyriškis? 

— Taip. Pusamžis. 

— Kokios rūšies? 

— Iš tų, kuriuos matai nuolat ant suolų šiame kvartale. 
Galų gale jis priėjęs atsisėdo, tačiau mūsų neužkalbino. Aš 
nuėjau namo. Kai atsisukau, juodu šnekėjosi. 

— Draugiškai? 

— Neatrodė, kad ginčytųsi. 

Viso labo tiėk tesužinota. Nusileidęs laiptais, Megre pa- 
svarstė, ar verta eiti namo, ir galiausiai nusprendė pavalgyti 
„Dofino“ alinėj, savo įprastam kampe. 

Buvo ūkanota. Sena vos dūlavo. Megre išgėrė su kava dar 
vieną stikliuką kalvadoso ir nuėjo į savo kabinetą, kur jo 
laukė šūsnis popierių. Po kiek laiko paskambino tardytojas 
Komeljo. 

— Ką jūs manot apie šitą Ture bylą? Prokuroras man ją 
šįryt pavedė ir pranešė, jog jūs tiriat įvykį. Nusikaltimas 
apiplėšimo dingstim, tiesa? 

Megre kažką sumurmėjo, nepasakydamas tiesiai nei „taip“, 
nei „ne“ 

— Šeima prašo kūno. Aš nieko nenorėjau daryti jūsų ne- 
atsiklausęs. Jis dar jums reikalingas? 

— Ar daktaras Polis jį apžiūrėjo? 

— Jis ką tik susakė man savo raportą telefonu. Raštiškai 
atsiųs šįvakar. Peilis pataikė į kairįjį širdies skilvelį, ir mir- 
tis ištiko kone tuoj pat. 

— Jokių kitų sužalojimų ar sumušimų nėra? 

— Ne. 

— Aš neprieštarauju, tegul šeima atsiuma kūną. Tik dra- 
bužius prašyčiau pasiųsti į laboratoriją. 

— (Gerai. Informuokit mane. 

Tardytojas Komeljo retai būna toks lipšnus. Tikriausiai dėl 
to, kad spauda beveik nešnekėjo apie bylą, o jis pats padarė 
išvadą, jog nužudyta apiplėšimo dingstim. Šitai jo ir apskritai 
nieko nedomino. 

Megre nuėjęs pamaišė krosnį, prisikimšo pypkę ir kokią 
valandą įnikęs dirbo administracinį darbą, ant vienų popierių 
žymėjo pastabas, kitus pasirašinėjo, siaip sau be reikalo kaž- 
kur kažkam paskambino. 

— Galima? 

Tai Santoni, kaip paprastai, naujytėlaičiu kostiumu ir taip 
pat, kaip visada, kvepiąs kirpykla, už ką jo kolegos sakydavo: 

— Nuo tavęs trenkia kaip nuo kekšės! 

Santoni nenustygo vietoje. 

— Man rodos, aš aptikau pėdsaką. 

Megre nesijaudindamas žiūrėjo į jį didelėmis blausiomis 
akimis. 

— Pirmiausia pranešu jūsų žiniai, kad skylė, kur dirba 
mažytė, Žebe ir Bašelje kontora, užsiima skolų išieškojimu 
pagal kvitus. Reikalai nedidelio masto. Iš teisybės jie su- 
pirkinėja protestuotus vekselius ir veda derybas pinigams iš- 
gauti. Darbas ne tiek kontorinis, kiek persekiojimas po namus. 
Panelė Ture dirba Rivoli gatvėje tik ryte, o popiete kasdien 
apeina skolininkus. 

— Suprantu. 

— Tai daugiausia prasti žmoneliai. Jie leidžiasi įbauginami 
ir galų gale išdreba. Kontoros šeimininkų nemačiau. Lūkuria- 
vau lauke, kol tarnautojai vidudienį pasipylė iš darbo,— ži- 
noma, žiūrėjau, kad panelė manęs nepastebėtų,— tada užkal- 
binau vieną nebe pirmos jaunystės mergužėlę, kuri — fak- 
tas — nemėgsta savo kolegės. 

— Na ir kas? 

— Mūsų Monika turi draugužį. 

— Jo pavardę sužinojai? 

— Tuoj tuoj, patrone. Pažįstami jiedu kokie keturi mėne- 
siai ir kasdien drauge pusryčiauja pigiam restoranėly Sevasto- 
polio bulvare. Jis visai jaunutis, vos devyniolikos metų, ir 
dirba pardavėju vienam dideliam knygyne Sen-Mišelio bul- 
vare. 

Megre žaidė su pypkėmis, išdėliotomis ant rašomojo stalo, 
paskui, neišrūkęs vienos, ėmėsi kimšti kitą. 

— Vaikezas vardų Alberas Žorisas. Norėjau pasižiūrėti, 
kaip jis atrodo, ir patraukiau į tą restoranėlį. Grūstis baisiau- 
sia. Vargais negalais susiieškojau Moniką prie staliuko, bet ji 
buvo viena. Aš atsisėdau kitam kampe ir užvalgiau kažkokio 
jovalo. Panelė atrodė susinervinusi, nuolat žvilgčiojo į duris. 

— Jis neatėjo? 

— Ne. Ji traukė savo pietus kiek tik įmanoma. Tokiose 
valgyklose, kaip ši, aptarnauja greitai ir delsikų nemėgsta. 
Pagaliau ji turėjo išeiti ir dar kokią penkiolika minučių vaikš- 
tinėjo ten ir atgal šaligatviu. 

— Paskui? 

— Ji taip buvo susirūpinusi dėl to, kurio laukė, jog ma. 
nes nė nepastebėjo. Leidosi link Sen-Mišelio bulvaro, o aš 
ją sekiau. Jūs žinot tą kampinį knygyną, ten dėžės knygų 
stovi ant šaligatvių. 

— Žinau. 

— Jinai įėjo, kreipėsi į vieną pardavėją, tas ją nusiuntė 
; kasą. Aš galėjau matyti, kaip ji prisispyrusi kažko klausi- 
nėja nusiminusiu veidu. Galų gale ji išėjo. 

— Tu jos daugiau nesekei? 

— Nutariau verčiau pasidomėti tuo vaikinu. Aš irgi įėjau 

į knygyną ir paklausiau vedėją, ar pažįstąs tokį Alberą Žo- 
risą. Taip, pažįstąs, tik jis dirbąs ryte. Kadangi aš nusistebė- 
jau, jis man paaiškino, kad pas juos tai įprasta, jie samdą 
daugiausia studentus, kurie ne visad gali ištisą dieną skirti 
darbui. 

“ — Žorisas studentas? 

— Palaukit. Aš norėjau sužinoti, ar seniai jis knygyne tar- 
nauja. Teko paieškoti knygose. Daugiau kaip metai. Iš pra- 
džių dirbo visą dieną. Paskui, maždaug prieš tris mėnesius, 
jis pranešė pradėjęs studijuoti teisę ir tegalėsiąs dirbti par- 
duotuvėje tik rytais. 

— Turi j0 adresą? 

— Jis gyvena su tėvais Šatijono aveniu, beveik priešais 
Monružo bažnyčią. Aš dar nebaigiau. Alberas Žorisas šian- 
dien neatvyko į darbą, — jam tai buvo atsitikę tik kokius du 
ar tris kartus per metus ir kiekvieną kartą paskambindavęs. 
Šiandien — ne. 

— Vakar jis dirbo? 

— Taip. Pamaniau, kad jums bus įdomu, sėdau į taksi ir 
nuvažiavau į Šatijono aveniu. Tėvai — dori žmoneliai, gyvena 
labai švariam bute ketvirtam aukšte. Motina lygino baltinius. 

— Tu jai pasisakei, kad esi iš policijos? 

— Ne. Surezgiau, kad esu jos sūnaus draugas ir būtinai 
turiu tuoj pat su juo pasimatyti... 

— Ji tave pasiuntė į knygyną? 

— Atspėjot. Ji nieko nenumano. Iš namų išėjo, kaip pa- 
prastai, penkiolika devintos. Apie jokią teisę girdėt negirdė- 
jusi. Vyras dirbąs vienoj urminėj audinių prekyboj Viktuarų 
gatvėj. Ne jų kišenei leisti sūnų studijuoti. 

— Ką tu darei? 

— Pasakiau, jog, matyt, bus ne tas Žorisas. Paprašiau mo- 
tiną, gal turi sūnaus fotografiją. Jinai parodė vieną ant bufe- 
to valgomajame. Gera moteriškė, nieko neįtaria. Jai rūpėjo 
tuk lygintuvui neduoti ataušti ir baltinių nesudeginti. Aš jai 
toliau pučiau miglą į akis. 

Megre mieko nesakė, bet jokio entuziazmo nerodė. Buvo 
matyti, kad Santoni naujokas jo brigadoje. Visa, ką jis kal- 

bėjo — netgi patsai tonas — nesiderino su Megre ir jo bend- 
radarbių būdu. 

— Išeidamas, kai ji nematė. 

Megre ištiesė ranką. 

— Duokš. 

Po šimts, Megre žinojo, kad Santoni nukniaukė fotografiją. 
Iš jos žvelgė liesas nervingas vaikinas labai ilgais plaukais, 
tikriausiai moterų laikomas gražuolių ir pats tai žinantis. 

— Viskas? 

— Pažiūrėsim, ar šįvakar jis pareis namo, tiesa? 

Megre atsiduso: 

— Taip, pažiūrėsim. 

— Jūs nepatenkintas? 

— Ne, nieko. 

Ko norėt? Santoni persilauš, kaip kad kiti persilaužė. Vi- 
sad tas pat, kai tik jis paima inspektorių iš kito skyriaus. 

— Merginos nesekiau, nes žinojau, kur ją rasti. Pusę šešių, 
vėliausia be penkiolikos šešios, ji vėl būna kontoroje, atl- 
duoda įmokėtus pinigus ir įteikia raportą. Norit, kad ten 
nueičiau? 

Megre vos jam nepasakė, kad daugiau tegul nieko nedaro. 
Bet suvokė, jog tai būtų neteisinga, inspektorius stengėsi, 
kiek išgalėdamas. 

— Pasitikrink, ar jinai išeis iš kontoros, paskui ar sės 
į savo traukinį. 

— Gal jos kavalierius irgi važiuos? 

— Gal būt. Kelintą valandą jis paprastai pareina namo? 

— Jie pietauja septintą. Jis visad tuo laiku būna namie, 
net kai turi kur nors vakare išeiti. 

— Reikia manyti, telefono jų bute nėra? 

— „Ne. 

— Namsargės būste nė to tiek nebus? 

— Rodos, ne. Namas ne iš tų, kurie turi telefonus. Aš 
pasitikrinsiu. 

Jis pasižiūrėjo į informacijos knygą, suskirstytą gatvėmis. 

— Nueik ten po pusės aštuonių ir paklausinėk namsargę. 
Fotografiją man palik. 

Jei jau Santoni ją paėmė, tiek to — tebūnie. Gali kartais 
praversti. 

— Jūs būsit čia? 

— Nežinau, kur būsiu, bet tu palaikyk kontaktą su Or- 
fevrų krantine. 

— Ką man iki tol veikt? Į Rivoli gatvę anksti, turu dar 
kone dvi valandas laiko. 

— Nusileisk zpačion ir pažiūrėk, ar mebliuotų kambarių 
kartotekoj nėra kortelės Lui Ture vardu. 

— Manot, jis turėjo kambarį mieste? 

— O kur, tavo galva, jis palikdavo savo geltonus pusbačius 
ir spalvotą kaklaraišų, važiuodamas namo? 

— Teisybė. 

Jau buvo praėjusios geros dvi valandos, kai pono Lui foto- 
grafija pasirodė popietinės laidos laikraščiuose. Visai mažytė, 
puslapio kampe, ir žinutė: 


Lui Ture, vakar popiet nužudytas viename Sen-Marteno bul- 
varo akligatvy. Policija seka nusikaltėlio pėdomis. 


Tai buvo netiesa, bet laikraščiai tuos žodžius visad nuo 
savęs prideda. Beje, keista, kad iki šiol niekas komisarui 
nepaskambino. Iš esmės gal ir dėl to, jog jis laukė paskambi- 
nant, specialiai sėdėjo savo kabinete, kur baigė tvarkyti ei- 
namuosius reikalus, idant taip neprailgtų laikas. 

Tokiais atvejais, kaip šis, beveik visada atsiranda žmonių, 
įsitikinusių — klaidingai ar teisingai — jog atpažino auką. Ar- 
ba dar ir mačiusių, kaip kažkoks įtartinas asmuo slampinėjęs 
aplink nusikaltimo vietą. Dauguma šių pranešimų patikrinus 
pasirodo besą prasimanyti. Bet kartais pasitaiko, jog jie už- 
veda ant tiesos kelio. 

Trejus metus ponas Lui, kaip jį vadino buvę bendradarbiai 
ir Bondi gatvės namsargė, kasdien tuo pačiu rytiniu traukiniu 
išvažiuodavo iš Žiuvizi, pasiėmęs pusryčius, įvyniotus į vaš- 
kytinę, kaip kad darė visą gyvenimą, ir tuo pačiu traukinių 
vakare parvažiuodavo namo. 

Kuo jis pavirsdavo, išlipęs iš traukinio Liono stotyje? Pa- 
slaptis. 

Išskyrus pirmuosius mėnesius, kada jis pagal visas tikimybės 
beviltiškai ieškojęs naujos tarnybos. Gavęs, matyt, kaip ir 
kiti eilėse pastovėti prie "laikraščių redakcijų durų ir pa- 
lakstyti iš smulkių skelbimų skyriaus pateiktais adresais. Gal 
bandė po namus pardavinėti dulkių siurblius? 

Sektis nesisekė, bėda prispyrė skolintis pinigų iš panelės 
Leonės ir seno buhalterio. 

Po to — dar keliolikai mėnesių pametamas jo pėdsakas. Jam 
ne tik reikėjo susimedžioti tolygią sumą pas Kaplaną gau- 
tam atlyginimui, bet ir atsiteisti abiem skolininkams. 

Per visą tą laiką jis kas vakaras lyg niekur nieko parva- 
žiuoja namo kaip žmogus po darbo dienos. 

Jo žmona ničnieko neįtaria. Duktė — nė to tiek. Nei svai- 
nės, nei abu svainiai geležinkelininkai. 

Pagaliau vieną gražią dieną jis ateina į Klinjankuro gatvę, 
nešinas skola ir dovanėle panelei Leonei ir saldumynais jos 
senai motinai. 

O dar geltonieji pusbačiai! 

Ar tie geltonieji pusbačiai prisidėjo prie Megre domėjimosi 
tuo žmogeliu? Jis to sau neprisipažino. Jis irgi) metų metais 
svajojo apie pusbačius žąsies kako spalvos. Tuomet jie buvo 
madingi kaip gumuoti trumpučiai apsiaustai, vadinami pus- 
švarkiais. 

Sykį — buvo ką tik vedęs — jis nusprendė nusipirkti gelto- 
nus pusbačius ir kone nukaito, įėjęs į parduotuve. Ji buvo 
kaip tik Sen-Marteno bulvare, priešais Ambigiu teatrą. Tuč- 
tuojau jais apsiauti neišdrįso, o kai parėjęs atrišo paketą, no- 
rėdamas žmonai parodyti, toji pažiūrėjo į jį ir keistai nu- 
sijuokė. 

— Juk tu jų nenešiosi? 

Taip jis nė sykio jais ir neapsiavė. Žmona juos nunešė 
atgal į parduotuvę, esą jie per maži. 

Lui Ture irgi nusipirko geltonus pusbačius, ir Megre aki- 
mis tai buvo ženklas. 

Visų pirma — išsilaisvinimo ženklas: apsiavęs tais nuostabiai- 
siais pusbačiais, jis tikriausiai pasijuto laisvu žmogumi. Tai 
reiškė, kad iki tol, kol vėl persiaus juodaisiais, nei žmona, 
nei svainės su savo vyrais nebeturi ant jo valios. 

Tai buvo galima aiškintis ir antraip. Tądien, kai Megre nu- 
sipirko savuosius, Sen-Žoržo kvartalo komisaras (tada Megre 
dirbo pas jį) jam pranešė pakeliąs atlyginimą dešimčia fran- 
kų per mėnesį, o dešimt frankų anuomet buvo pinigas. 

Ponas Lui, matyt, irgi pasijuto kišeningas. Nupirko jūros 
putos pypke senam buhalteriui, atsiteisė skolas abiem drau- 
gams, juo pasitikėjusiems. Dabar jis gali juos karts nuo karto 
atlankyti, ypač panelę Leonę. Dabar taip pat jis užsuks pas 
namsargę Bondi gatvėje. 

Kodėl jis jiems nepasisako, ką veikiąs? 

Lyg tyčia, namsargė jį pamato ant suolo Sen-Marteno bul- 
vare vienuoliktą ryto. 

Jinai jo neužkalbina, pasuka į šoną, kad jis jos nepaste- 
bėtų. Megre ją supranta. Jai užkliūva tasai suolas. Toks žmo- 
gus, kaip ponas Lui, visą gyvenimą dirbęs po dešimt valandų 
per dieną, dabar sau sėdi iš dyko buvimo ant suolo! Šiokią 
dieną, ne sekmadienį! Ir ne popietę! Vienuoliktą ryto, kai 
pats karštymetis visose kontorose ir visose parduotuvėse. 

Lygiai taip pat ant suolo savo buvusį kolegą pastebi visai 
neseniai ir ponas Senbronas. Šįsyk Bon-Nuvel bulvare, už po- 
ros žingsnių nuo Sen-Marteno bulvaro ir Bondi gatvės. 

Buvo popietė, ir ponas Senbronas nepasidrovėjo kaip nam- 
sargė. O gal Lu: Ture jį pirmas pastebėjo? 

Ar buvęs sandėlininkas čia ko nors laukė? Kas tasai vyriš- 
kis, slampinėjęs aplink suolą ir tarsi laukęs ženklo prisėsti? 

Ponas Senbronas jo negalėjo nupiešti, matyt, neįsidėmėjo. 
Bet tai, ką pasakė, vis dėlto ne tiek jau mažai atskleidė: 

— Vyriškis kaib kad tie, kurie nuolat sėdi ant suolų šiam 
kvartale. 

Vienas iš tų tipų be aiškios profesijos, kune valandų va- 
landas leidžia ant suolo, blausiomis akimis stebėdami praei- 
vius. Tie iš Sen-Marteno kvartalo nepanėši į tam tikrų skverų 
ar sodų, sakysim, Monsuri parko nuolatinius lankytojus, daž- 
niausiai apylinkių rantje. 

Rantje nesėdinėja Sen-Marteno bulvare, nebent kartais ko- 
kios kavinės terasoje. 

Iš vienos pusės — geltoni pusbačiai; iš kitos — suolas, ir 
tuodu dalykai niekaip nesiriša komisaro galvoj. 


21 Pirmoji Megre užduotis 

Ir pagaliau tas faktas, ypač imtinas domėn, kad ponas Lui 
vieną lietingą ir apniūkusią popietę apie pusę penkių įsuka 
į akligatvį, — ten, atrodo, jam nebuvo jokio reikalo, — ir kaž- 
kas, jį tyliai sekęs, įsmeigia jam peilį tarpumentėn mažiau 
nei už dešimties metrų nuo minios, vaikštinėjančios šaligatviu. 

Fotografija įdėta į laikraščius, o niekas neskambina. Megre 
toliau žymisi ant raportų pastabas, pasirašinėja administraci- 
nius potvarkius. Lauke ūkstosi dar labiau, ima temti. Reikia 
degti lempą; pamatęs, kad židinio laikrodis rodo tris, atsi- 
stoja, nusikabina savo storąjį apsiaustą. 

Prieš išeidamas, praveria inspektorių kambario duris. 

— Aš būsiu čia po valandos kitos. 

Automobilio imti neverta. Krantinės gale užšoka ant auto- 
buso laiptelių ir po keleto minučių išlipa Sevastopolio bul- 
varo ir Didžiųjų Bulvarų kampe. 

Vakar tuo pačiu metu Lui Ture dar buvo gyvas, irgi klai- 
džiojo šiam kvartale, laiko turėjo marias, iki reikės pasi- 
keisti geltonuosius pusbačius į juoduosius ir traukti į Liono 
stotį, iš kur traukiniu važiuos namo į Žiuvizi. 

Minios srautas plaukia šaligatviais. Prireikus pereiti gatvę, 
ant kiekvieno kampo susidaro kirbinės žmonių, kurie, su- 
laukę signalo, puola pirmyn. 

„Tikriausiai šitas suolas“, — pamanė Megre, pastebėjęs suo- 
14 ant ano Bon-Nuvel bulvaro šaligatvio. 

Sėdinčių nebuvo, tik iš tolo Megre matė numestą suglam- 
žytą popierių, taukiną, dievaži nuo dešros. 

Vienos paukštytės lūkuriavo klientų ant Sen-Marteno gatvės 
kampo, kitos — bariuke, kur keturi vyrai pliekė kortomis už 
vienakojo apvalaus stalelio. 

Prie bufeto stovėjo Megre pažįstamas siluetas — inspekto- 
rius Neve. Jis jo palaukė. Viena iš tų paukštyčių pamanė, 
kad dėl jos stabtelėjo, ir Megre išsiblaškęs papurtė galvą. 

Kadangi Neve čia, tali, matyt, bus jas apklausinėjęs. Jis 
šio kvartalo nuovados ir jas visas pažįsta. 

— Kas girdėt?— paklausė Megre, kai tas išėjo iš bistro. 

— Jūs irgi atėjot? 

— Šiaip sau truputį pavaikštinėti. 

— O aš šitam sektoriuj slampinėju nuo aštuntos ryto. Jei 
neapklausinėjau kokių penkių šimtų, vadinas, neapklausinėjau 
nė vieno. 

— Aptikai, kur jis pusryčiaudavo? 

— Iš kur jūs žinot? 

— Neabejojau, kad jis valgydavo savo kvartale ir visad toj 
pačioj vietoj. 

— Ten...— parodė Neve pažiūrėti ramų restoraną.— Jis 
turėjo savo žiedą servetėlęi. 

— Ką jie sako? 

— Jo staliuko padavėja — jis visad sėsdavo už savo sta- 
liuko, gale salės, prie bufeto,— didelė ruda kumelė su apžė- 
lusiu smakru. Žinot, kaip jinai jį vadindavo? 

Lyg komisaras galėtų žinoti! 

— Savo mielu vyreliu... Ji pati man tai pasakė: „Na, ma- 
no mielas vyreli, ką šiandien valgysit?“ 

Jinai tikina, kad jam tas labai patikdavę. Pašnekėdavęs su 
ja apie orą. Niekad jos nekibindavęs. 

Šiame restorane padavėjos esti laisvos porą valandų tame 
tarpe, kai baigiasi pusryčiai ir pradedama dengti stalai pietums. 

Pasak jos, išėjusi apie trečią valandą, ne sykį matydavusi 
poną Lui sėdintį ant suolo. Ir jis visad pamodavęs jai ranka. 

Vieną dieną jinai jam šūktelėjusi: „Mano vyrelis, atrodo, 
nepersidirba!“ 

Jis jai atsakė dirbąs naktį. 

— Ir toji patikėjo? 

— Taip. Jinai, atrodo, jį dievina. 

— Laikraštį skaitė? 

— Ne. Iš manęs sužinojo, kad jis nužudytas. Nenorėjo 
tikėti. 

Restoranas ne iš brangiųjų, bet ir ne pigus. Kasdien dvy- 
liktą valandą ponas Lui užsifundydavo pusbutelį antspau- 
duoto vyno. 

— Ar daugiau kas kvartale jį yra matę? 

— Kiek iki šiol sužinojau — apie dešimt asmenų. Viena 
prostitutė, nuolatinė ant šitos gatvės kampo, jį kone kasdien 
sutikdavusi. Pirmą sykį bandžiusi jį nusitempti. Bet jis man- 

dagiai atsisakęs, nosies per daug neriesdamas, 0 jinai susitiku- 
si vis, būdavo, ima ir paerzina: „Šiandien tai jau eisit?“ 

Ir abiem būdavę smagumo. Kai jinai nueidavo su kokiu 
klientu, jis jai mirktelėdavęs. 

— Jis niekad su jomis neprasidėdavo? 

— Ne. 

— O jos ar matė jį su moterim? 

— Ne jos, o vienas juvelyrinės krautuvės pardavėjas. 

— Tos juvelyrinės, prie kurios jis buvo nužudytas? 

— Taip. Kai parodžiau jo fotografiją pardavėjams, vienas 
1, atpažino. 

— Tai tasai žmogelis, Ruris praeitą savaitę pirko žiedą 
su akim!-— sušukęs jis. 

— Ar ponas Lui buvęs su jauna moterim? 

— Nelabai jauna. Pardavėjas į ją įdėmiau neįsižiūrėjęs, ma- 
nęs, kad jie vedę. Tik pastebėjęs, jog ant kaklo buvo užsi- 
dėjusi sidabrinę lapę ir kolje su keturlapio dobilo karuliu. 

— Mes lygiai tokių pat turim. 

— Ar žiedas buvęs brangus? 

— Paauksuotas su dirbtinio brilianto akim. 

— Jie nieko nesikalbėjo prie jo? 

— Kalbėjosi kaip vyras su žmona. Nebepamena ką. Nie- 
ko įdomaus. 

— Jis ją atpažintų? 

— Negarantuojąs. Buvusi juodais drabužiais ir su piršti- 
nėm. Pasimatavusi žiedą, vienos pirštinės vos neužmiršo ant 
prekystalio. Ponas Lui sugrįžo j0s paimti. Moteris palaukusi 
jo prie durų. Jinai buvusi aukštesnė už jį. Ant šaligatvio 
jis ją paėmęs po ranka, ir abu nuėję Respublikos aikštės 
link. 

— Daugiau neko? 

— Visi tie klausinėjimai atima laiko. Pradėjau nuo toliau, 
nuo Monmartro gatvės, bet ten nieko nepešiau. Beje, vos 
neužmiršau. Jūs žinot vaflių pardavėjus Mėnulio gatvėje? 

Ten vafliai kepami kone pagairėj, krautuvėlėse be vitrinų, 
kaip mugėje, ir nuo gatvės kampo nosis užuodžia saldų kvapą. 

— Jie jį prisimena. Jis dažnokai ateidavo čia vaflių, vi- 
sad imdavo tris sų savim, ten nevalgydavo. 

Vafliai — didžiuliai. Pasak reklamos, didžiausi Paryžiuje, 
ir tiesiog neįtikėtina, kad po sočių pietų mažiukas ponas Lui 
galėtų visus tris sušveisti. 

Ir jis ne toks Žmogus, kad valgytų juos ant suolo. Ar tik 
ne su tąja moterim, kuriai pirko žiedą, juos dalydavosi? Šiuo 
atveju ji turėtų gyventi kur nors netoliese. 

O gal vafliai atitekdavo tam bendrui, kurį ponas Senbronas 
buvo pastebėjęs? 

— Varyt toliau? 

— Žinoma. 

Megre truputį skaudėjo širdį. Jis mielai pats būtų tuo užsi- 
ėmęs, kaip tais laikais, kai buvo paprastas inspektorius. 

— Kur einat, patrone? 

— Užmesiu ten akį. 

Iš to žygio jis mieko nesitikėjo. Kadangi iki ten nebuvo 
nė šimto metrų, paprasčiausiai jam kilo noras dar sykį apžiū- 
rėti pono Lui nužudymo vietą. Ir laikas buvo maždaug tas 
pat. Šiandien neūkanota. Bet akligatvis vis tiek tamsus kaip 
rankovė, ir juoba sunkiau ką įžiūrėti apakintam ryškių juve- 
lyrinės parduotuvės šviesų. 

Vafliai priminė komisarui muges, ir vieną akimirką jis pa- 
galvojo, ar tik Lui Ture ne dėl mažo reikalo bus įsukęs į tą 
akligatvį, bet pisuaras, kaip tyčia, priešais pavertė niekais tą 
prielaidą. 

— Jei tik aš surasčiau tą moterį!|— dūsavo Neve, kuriam 
paskaudo kojas besiduodant po miestą. 

O Megre, priešingai, norėtų surasti vyriškį, kuris atsisėdo 
ant suolo, ženklais atsiklausęs pono Lui, kuris tuo metu šne- 
kėjosi su buhalteriu. Dėl to jis ir apžiūrinėja iš eilės visus 
suolus. Ant vieno senas valkata pasistatęs prie šono pusiau 
nugertą litrinį butelį raudono vyno, bet tai ne jis. Ponas Sen- 
bronas būtų pasakęs: 

— Valkata. 

Toliau storulė kaimietė laukė vyro išeinant iš pisuaro ir ta 
pačia proga ilsino sutinusias kojas. 

— Tavim dėtas aš labiau domėčiausi ne parduotuvėmis, 
o žmonėmis, sėdinčiais ant suolų. 

Iš pat pradžių Megre ilgoką metą dirbo brigadoje, kuri aiš- 
kina smulkius nusikaltimus, todėl žinojo, jog ant kiekvieno 
suolo tom pačiom valandom visad sėdi nuolatiniai. 

Praeiviai jų nė nepastebi. Retai kas dirsteli į žmones, sė- 
dinčius ant suolų. Bet jie viens kitą pažįsta. Juk ar ne ant 
suolo Anvero skvere, užšnekinusi mažo berniuko motiną, po- 
nia Megre (jai reikėjo laukti, kada priims dantų gydytojas) 
visai iš netyčių aptiko žudiko pėdsaką? 

— Ar ne geriau būtų surengus gaudynes? 

— Jokiu būdu! Paprasčiausiai pasėdėk ant suolų, užšne- 
kink, susipažink. 

— Gerai, patrone,— atsiduso Neve, nelabai tuo sužavėtas, 
jau geriau dar pavaikščiotų. 

Neve nė į galvą neatėjo, kad komisaru: magėtų būti j0 
vietoje. 


IV skyrius 
LAIDOTUVĖS PER LIETŲ 


Ant rytojaus, trečiadienį, Megre buvo šaukiamas kaip liudy- 
tojas į prisiekusiųjų teismą ir pragaišo gerą pusdienį, be- 
laukdamas blausiame liudytojų kambaryje. Niekas nesusipra- 
to įjungti šildymo, o jau šalo. Kai po dešimties minučių kaž- 
kas pasuko rankeną, pasidarė perdaug karšta, be to, trenkė 
nemazgotais kūnais ir niekad nevėdinamais drabužiais. 

Buvo teisiamas Rene Lekeras, prieš septynetą mėnesių bu- 
teliu užmušęs savo tetą. Vos dvidešimt dvejų metų vaikinas, 
stambaus kūno kaip Halių krovikas ir neklusnaus mokinio 
veidu. 

Kodėl taip menkai apšviečiamos Teisingumo rūmų salės, 
kur amžinai prieblanda? 

Megre iš ten išėjo prislėgtas. Jaunas advokatas, jau garsė- 
jantis, ir ypač savo agresyvumu, smarkiai 'užsipuldinėjo vieną 
liudytoją po kito. 

Apklausinėdamas Megre, jis bandė suformuluoti, jog kaltina- 
masis prisipažino kaltas tik todėl, kad su juo buvo blogai 
elgiamasi Orfevrų krantinėj; tai buvo netiesa. Ne tik netiesa, 
bet ir pats advokatas tai žinojo. 

— Tegul hudytojas mums pasako, kiek valandų truko pir- 
moji mano kliento kvota? 

Komisaras buvo pasirengęs išgirsti šitą klausimą. 

— Septyniolika valandų. 

— Be maisto? 

— Lekeras atsisakė siūlomų sumuštinių. 

Advokatas tarytum bylojo prisiekusiesiems: 

— Matot, ponai! Septyniolika valandų be maisto! 

O ar pats Megre valgė ką nors daugiau per tą laiką kaip 
tuos du sumuštinius? O jis gi nieko neužmušė! 

— Ar liudytojas prisipažįsta kovo septintąją trečią valandą 
ryto mušęs kaltinamąjį, j0 neišprovokuotas, kadangi vargšas 
vaikinas buves su antrankiais? 

— Ne. 

— Liudytojas neigia jį mušęs? 

— Vienu tarpu aš jam uždaviau per ausį, kaip kad būčiau 
uždavęs sūnui. 

Advokatas elgėsi neteisingai. Ne taip jam reikėjo šito da- 
lyko imtis. Bet jam rūpėjo tik publikos reagavimas ir ką pa- 
sakys laikraščiai. 

Šį kartą, priešingai taisyklėms, jis kreipėsi tiesiog į Megre 
sykiu ir saldžiai, ir kandžiai: 

— Jūs turit sūnų, ponas komisare? 

— Ne. 

— Jūs visai neturėjot vaikų? Atleiskit.. Neišgirdau jū- 
sų atsakymo... 

Ir komisaras turėjo garsiai pakartoti, kad dukrelė mirė, ką 
tik gimusi. | 

Tai buvo viskas. Iš teismo salės Megre užsuko į Teisingu- 
mo rūmų bufetą, išgėrė stiklą vyno ir grįžo į savo kabinetą. 
Luka, "tik baigęs porą savaičių trukusį tyrimą, dabar atsidėjo 
Ture bylai. 

— Jokių naujienų apie jaunąjį Žorisą? 

— Vis dar nieko. 

Monikos Ture mylimasis neparėjo vakar vakare namo, ne- 
pasirodė rytą knygyne nei vidudienį Sevastopolio bulvaro res- 
toranėly, kur paprastai pusryčiauja su savo mergaite. 

Vaikino ieškynėms vadovavo Luka, palaikydamas kontaktą 
su stotimis, žandarmerijomis, pasienio punktais. 

O Žanvje su keturiais kolegomis vis ėjo klausinėdami per 
geležies krautuves; tikėjosi surasti peilio pirkėją. 

— Ar Neve neskambino? 

Megre turėjęs daug anksčiau parsirasti į savo kabinetą. 

— Skambino prieš kokį pusvalandį. Žadėjo vėl paskam- 
binti apie šeštą. 

Megre jautėsi pavargęs. Jį persekiojo kaltinamųjų suole 
atsidūrusio Rene Lekero vaizdas. Ir dar advokato balsas, aky- 
se stovėjo sustingę teisėjai, minia prastai apšviestoje salėje 
su tamsaus medžio paneliais. Kas jam darbo! Kai Kriminali- 
nė paieška žmogų perduoda į tardytojo rankas, komisaro vaid- 
muo baigtas. Tada ne visad dalykai klostosi pagal jo norą. 
Komisaras pernelyg gerai žinojo, kas bus. Ir jei tai pareitų 
nuo j0... 

— Lapuentas nieko nerado? 


Kiekvienas turėjo nustatytą užduotį, Mažiukas Lapuentas 
ėjo per mebliuotus kambarius, vis platesniu perimetru, pra- 
dedant nuo Sen-Marteno bulvaro. Ponui Lui reikėjo kur nors 
pasikeisti pusbačius. Jis arba turėjo kambarį savo vardu, ar- 
ba užeidinėdavo į kieno nors butą, gal būt, į tos. moters su 
lape ant kaklo, kuri panėšėjo į teisėtą žmoną ir kuriai nu- 
pirko žiedą. 

Santoni savo ruožtu tebeseka Moniką, vildamasis, kad Al- 
beras Žorisas mėgins užmegzti su ja ryšį arba perduoti jai ži- 
"nią apie save. 

Išvakarėse šeimai buvo atiduotas lavonas pašarvoti. Lai- 
dos ryt. 

Megre vis pasirašinėjo raštus, įvairiausius popierius, skam- 
bino telefonu, bet jo mintys buvo kitur. Keista, kad nė vie- 
nas asmuo nepaskambino, neparašė, neatėjo pono Lui rei- 
kalu. Tarytum jo mirtis liko mekieno nepastebėta. 

— Alio! Megre klauso. 

Inspektoriaus Neve balsas, skambina iš bistro, nes girdėt 
muzika, tikriausiai radijas. 

— Vis nieko tikslaus, patrone. Aš dar radau tris asmenis, 
tarp jų viena senutė, kurie dalį savo laiko prasėdi ant Di- 
džiųjų Bulvarų suolų ir jį atsimena. Visi kartoja tą pat: jis 
buvęs labai lipšnus, mandagus su kiekvienu, mielai leisdavę- 
sis į šnekas. Pasak senutės, paprastai nueidavęs Respublikos 
aikštės link, bet minioje jinai greit pamesdavusi jį iš akių. 

— Jinai nebuvo jo sutikusi su kuo nors? 

— Ne. Vienas valkata man pasakė: „Jis kažko laukdavo. 
Kai vyriškis ateidavo, jis su juo pasišalindavo.“ 

Bet kaip atrodęs tas jo bendras, negalėjęs man nupasakoti. 
Tik kartojęs: ,,„Tipas, kokių daug.“ 

— Ieškok toliau, — atsiduso Megre. 

Vėliau paskambino žmonai, kad truputį ilgiau užtruksiąs, 
sėdo į automobilį ir liepė važiuoti į Žiuvizi. Pūtė vėjas. Dan- 
gus kabojo žemai ir kilnojosi lyg jūra audrai artėjant. Šo- 
feris vargais negalais rado Tuopų gatvę; švietė ne tik virtu- 
vės, bet ir antrojo aukšto langai. 

Skambutis neveikė. Dėl gedulo buvo išjungtas. Bet kažkas 
išgirdo žingsnius ir atidarė duris; Megre išvydo nepažįstamą 
moterį, kokiais ketveriais ar penkeriais metais vyresnę už po- 
nią Ture ir į ją panašią. 


— Komisaras Megre. ..— pasakė. 
Toji, atsisukusi virtuvės pusėn, šūktelėjo: 
— Emili! 


— Girdėjau. Prašyk į vidų. 

Jį priėmė virtuvėje, nes valgomasis buvo paverstas kaip 
ir koplyčia, ten gulėjo pašarvotas velionis, apstatytas degan- 
čiom žvakėm. Siauručiam koridoriuj kvepėjo gėlėm ir vašku. 
Keletas asmenų sėdėjo už stalo su šaltais valgiais. 

— Atsiprašau, kad sutrukdžiau. .. 

— Būkit pažįstami, čia mano svainis ponas Manjenas, kont- 
rolierius. 

— Malonu. 

Manjenas — iškilmingai nusiteikęs kvailys rudais ūsais ir 
atsikišusiu Adomo obuoliu. 

— Mano seserį Seliną jau pažįstat. Šitoji — Ortansa. 

Jie visi vos tilpo ankštam kambary. Tik Monika liko besė- 
dinti, įsmeigusi akis į komisarą. Tur būt, manė, kad dėl jos 
jisai atėjęs, klausinės apie Alberą Žorisą, ir iš baimės negalė- 
jo pajudėti. 

— Mano svainis Landenas, Ortansos vyras, grįžta šiąnakt 
ekspresu Paryžius— Rivjera. Kaip tik suspės į laidotuves. Gal 
prisėstumėt? 

Jis papurtė galvą. 

— Gal norite jį pamatyti? 

Jai svarbu buvo parodyti, kaip gerai viskas sutvarkyta. Meg- 
re nuėjo įkandin jos į kitą kambarį, kur Lui Ture gulėjo 
pašarvotas grabe; dangtis dar buvo neužvožtas. Patyliukais ji 
sušnabždėjo: 

— Sakytum miega. 

Komisaras padarė, kas tokiais atvejais darytina, padažė buk- 
medžio šakelę į švęstą vandenį, persižegnojo, pakrutino lūpas 
ir dar sykį persižegnojo. 

— Nemanė, kad taip išeis... 

— Jis taip mėgo gyvenimą!— pridūrė jinai. 

Jie išstypino ant galų pirštų, ir jinai uždarė duris. Kiti 
laukė Megre išeinant, kad galėtų vėl imtis valgyt. 

— Jūs ketinat dalyvauti laidotuvėse, ponas komisare? 

— Taip. Aš kaip tik dėl to ir atvažiavau. 

Monika vis tebesėdėjo it sustingusi, bet sulig tais žo- 
džiais jai akmuo nuo širdies nusirito. Megre dėjosi nekreipiąs 
į ją dėmesio, o ji bijojo sukrutėti, lyg to būtų užtekę likimui 
permaldauti. 

— Aš manau, kad jūs ir jūsų seserys daugelį iš tų, kune 
dalyvaus laidotuvėse, pažįstate, ne taip kaip aš. 

— Suprantu!— pasakė svainis Manjenas, lyg jiedviem 
abiem būtų kilusi ta pati mintis, ir atsigręžė į kitus, tarytum 
sakydamas: ,„Pamatysit!“ 

— Aš tik norėčiau, kad man duotumėt signalą, jei kas 
nors iš esančiųjų jums pasirodytų nematytas. 

— Jūs manot, kad žudikas ateis? 

— Nebūtinai žudikas. Aš stengiuos į viską atsižvelgti. Ne- 
užmirškit, kad dalis jūsų vyro gyvenimo per pastaruosius tre- 
jus metus mums nežinoma. 


316 


— Moteris, manot? 

Ne tik jos veidas sužiaurėjo, bet ir abiejų seserų išraiška 
automatiškai pasidarė tokia pat. 

— Manyt nieko nemanau. Aš tiriu. Jei ryt man duosit 
ženklą, aš suprasiu. 

— Bet kas mums nepažįstamas? 

Megre linktelėjo galvą ir dar sykį atsiprašė juos sutruk- 
des. Manjenas jį išleido pro duris. 

— Jūs aptikot pėdsaką? — paklausė jis kaip vyras vyrą, 
kaip kalbama su daktaru, apžiūrėjusiu ligonį. 

— Ne. 

— Ir jokio siūlo galelio! 

— Jokio. Labos nakties. 

Šitas apsilankymas negalėjo išblaškyti sunkumo, kuris už- 
gulė jo pečius, belaukiant savo eilės liudyti Lekero byloje. 
Važiuodamas atgal į Paryžių, jis svarstė vieną klausimą, beje, 
neturintį jokios svarbos. Kai Megre, dvidešimties metų jau- 
nuolis, atvyko į sostinę, jį be galo sukrėtė tas nepaliaujantis 
didmiesčio sambrūzdis, tas tolydinis sujudimas šimtų tūks- 
tančių žmonių, pasinešusių ieškoti nežinia ko. 

Tam tikruose kone strateginiuose punktuose, pavyzdžiui, 
Halių rajone, Kliši bei Bastilijos aikštėse ir šitam Sen-Marte- 
no bulvare, kur poną Lui užklupo mirtis, šitas sambrūzdis 
kur kas stipriau jaučiamas. 

Šioje amžinai judančioje minioje anuomet jį stulbino, už. 
krėtė romantiškų drugiu tie vadžias atleidę priblokštieji, su- 
gniuždytieji, Likimo valiai pasidavusieji, nešami pasroviui. 

Per tą laiką Megre išmoko juos skirti, ir jaudino jį nebe 
tie, o tie vienu laipteliu aukščiau, padorūs, švarūs, neišvaiz- 
dūs, diena 1š dienos besigrumiantys, besistengiantys iškilti pa- 
viršiun ar susidaryti iliuziją, įtikėti, kad jie egzistuoja ir kad 
gyventi verta. 

Dvidešimt penkerius metus kas rytą ponas Lui sėda į tą 
patį traukinį su tais pačiais vagono keliabendriais, pasispau- 
dęs po pažastim į vaškytinę įvyniotus pusryčius, ir grįžta va- 
kare į namus, kuriuos Megre norisi pavadinti trijų seserų 
namais, nes visos trys čia ir čia (kas kad Selina su Ortansa 
gyvena kitose gatvėse), kaip mūras užstoja akiratį. 

— Į Orfevrų krantinę, patrone? 

— Ne. Namo. 

Šįvakar .jis išsiruošė su ponia Megre į kiną Bon-Nuvel bul- 
vare; kaip paprastai, dukart perėjo susikibę priešais Sen-Mar- 
teno bulvaro akligatvį. 

— Tu blogai nusiteikęs? 

— Ne. 

— Per visą vakarą nepratarei man nė žodelio. 

— O aš to nė nepastebėjau. 

Lyti pradėjo trečią ar ketvirtą valandą ryto, ir pro miegus 
Megre girdėjo, kaip laštakais kliokia vanduo. Valgant pir- 
muosius pusryčius, ėmė pilti kaip iš kibiro, šuorais, ir šali- 
gatviuose žmonės įsikibę laikė skėčius, kurie vis taikėsi iš- 
siversti. 

— Oras kaip per Visus šventus, — tarė ponia Megre. 

O Megre atmintyje Visų šventų diena apsiniaukusi, vėjuota 
ir šalta, tačiau be lietaus, kodėl — negalėtų pasakyti. 

— Daug darbo turi? 

— Dar pats nežinau. 

— Apsiauk kaliošais. 

Jis taip ir padarė. Kol rado taksi, pečius kiaurai permerkė, 
ir automobilyje šalti lašai kapsėjo nuo jo skrybėlės. 

— Orfevrų krantinė. 

Laidotuvės — dešimtą valandą. Megre valandėlę pasėdėjo 
viršininko kabinete, bet iki raporto galo neišbuvo. Laukė 
Neve, kuris turėjo čia ateiti. Laikydamasis savo minties, ima- 
si dėl visa ko jį kartu, nes dabar inspektorius iš matymo pa- 
žįsta daugybę žmonių Sen-Marteno kvartale. 

— Vis nieko nauja apie Žorisą?— paklausė jisai Luka. 

Be jokio rimto pamato Megre buvo įsitikinęs, kad vaikinas 
Paryžiuje. 

— Turėtum surašyti j0 draugus ir visus, pas kuriuos jis 
lankėsi pastaraisiais metais. 

— Aš jau pradėjau. 

— Varyk toliau! 

Ir išsivedė Neve, kuris, irgi permirkęs, pasirodė duryse. 

— Nieko sau oras laidotuvėms!— burbtelėjo inspekto- 
rius.— Manau, važiuoti važiuos? 

— Kažin. 

Be dešimt minučių dešimtą jie pasiekė velionio namus; juo- 
dos palos su sidabro ašarėlėm buvo ištemptos priegais duris. 
Žmonės su skėčiais stoviniavo ant neiškloto šaligatvio, kur 
nuo lietaus praskydo ir grioveliais tekėjo gelsvas molis. 


Kai kurie įeidavo vidun, apsisukdavo velionio kambaryje ir 
išeidavo rimtais oriais veidais, jausdamiesi atlikę pareigą. Bu- 
vo susirinkę apie penkiasdešimt asmenų, kiti nuo lietaus slė- 
pėsi gretimų namų prieangiuose. Paskutinę minutę išeis ir kai- 
mynai, žiūrintys pro langus. 

— Į vidų neisit, patrone? 

— Buvau vakar. 

— Nelinksmai čia atrodo. 

Neve, žinoma, kalbėjo ne apie šios dienos atmosferą, 0 apie 
tą namą apskritai. Ir vis dėlto panaši gūžta — tūkstančių žmo- 
nių svajonė. 

— Kodėl jie čia apsigyveno? 

— Dėl seserų ir svainių. 

Keliolika vyriškių vilkėjo geležinkelininkų uniformomis: ne- 
toliese skirstymo stotis. Didžiumą sklypų buvo įsigiję žmonės, 
vienaip ar kitaip susiję su traukiniais. 

Pirmiausia pasirodė laidotuvių karieta. Paskui kunigas, ap- 
sivilkes kamža, greit žingsniuojantis po skėčiu, su ministran- 
tu, kuris ėjo pirmas, kryžium nešinas. 

Niekas šioj gatvėj nesulaikė vėjo, ir tas plakė žmonėms 
prie kūno permirkusius drabužius. Grabas tučtuojau sušlapo. 
Kol šeimyna laukė koridoriuje, ponia Ture šnibždėjosi su se- 
serimis. Kažko ieškojo — žmogaus ar daikto. Gal neužteko 
skėčių? 

Jos buvo nuo galvos iki kojų juodai apsitaisiusios, svainiai 
irgi, o Už jų stovėjo mergaitės, Monika su trim .pusseserėm. 

Viso labo — septynios moterys, ir Megre būtų ėjęs lažybų, 
jog jauniklės panašios kaip ir motinos. Moterų giminė, o vy- 
rai, rodės, suvokė esą mažuma. 

Suprunkštė arkliai. Šeima atsistojo už karietos. Paskui, ma- 
tyt, draugai ar kaimynai ir tie, kurie turi teisę į pirmąsias 
eiles. 

Likusieji sekė virtine, pakrikai, o dar kiti traukė šaligatviu 
panamiais. 

— Tu nieko neatpažįsti? 

Nė vieno iš ieškomųjų nesimatė. Visų pirma, jokios mo- 
ters, kuriai pmitiktų moters su žiedu vaidmuo. Buvo su lapės 
apykaklėm, bet komisaras jas matė išeinančias iš gatvės namų 
ir rakinančias duris. O iš vyrų nė vieno negalėjai įsivaizduoti 
sėdinčio ant Sen-Marteno bulvaro suolo. 

Vis dėlto Megre su Neve pasiliko ligi galo. Laimė, kad 
nebuvo mišių, tik sugiedojo Libera; niekas nesusiprato užda- 
ryti bažnyčios durų, ir lietus merkė ir merkė grindų plytas. 

Dukart Monikos ir komisaro žvilgsniai susitiko, ir abukart 
jis pajuto, kad baimė gniaužia mergaitės krūtinę. 

— Eisim iki kapinių? 

— Jos netoli. Ką gali žinot. 

Reikėjo iki kulkšniukų bristi per purvą, nes duobė buvo 
iškasta naujam sektoriuj su vos nužymėtais takais. Kiekvieną- 
syk, pastebėjusi komisarą, ponia Ture įdėmiai apsidairydavo: 
esą prisimenanti jo nurodymą. Kai jis kaip kiti priėjo pa- 
reikšti užuojautos šeimai, sustojusiai prie duobės, ponia Ture 
sumurmėjo: 

— Aš nieko tokio nepastebėjau. 

Jos nosis nuo šalčio buvo paraudusi, ryžių pudrą nuplovė 
lietus. Keturių pusseserių veidai irgi blizgėjo. 

Megre su Neve dar luktelėjo prie tvoros, paskui įėjo į smuk- 
likę priešais, ir Megre užsakė du grogus. Jie ne vieni čia 
buvo. Po keleto minučių čia sugriuvo pusė laidotuvininkų 
ir ėmė trypčioti ant plytelių grindų, norėdami sušilti kojas. 

Iš visų šnekų įstrigo vienas sakinys: 

— Jinai negaus pensijos? 

Svainės gaus, nes jų vyrai geležinkelininkai. Apskritai po- 
nas Lui visad buvo vargšas giminaitis. Maža, kad buvo tik 
sandėlininkas, jis ir pensijos niekad nebūtų gavęs. 

— Ką jos darys? 

— Duktė dirba. Gal priims gyventoją. 

— Einam, Neve? 

Lietus juos lydėjo iki Paryžiaus, barbeno į šaligatvius, ir 
purvu apsitaškę automobiliai atrodė lyg su plačiais ūsais. 

— Kur tave išlaipinti? 

— Drabužių keistis neverta, nes vis tiek reikės šlapti. Va- 
žiuokit į Kriminalinę paiešką. Aš pasiimsiu taksi iki komi- 
sariato. 

Kriminalinės paieškos koridoriai kaip ir bažnyčios grindys 
buvo tokiom pat šliūžėm nužymėti, viduj irgi drėgna, šalta. 
Kažkoks tipas su antrankiais laukė ant suolo prie lošimo na- 
mų skyriaus komisaro durų. 

— Nieko nauja, Luka? 

— Lapuentas skambino. Jis yra „Respublikos“ alinėj. Su- 
rado kambarį. 

— Lui kambarį? 

— Jis taip mano, nors šeimininkė nelinkusi palengvinti jam 
uždavinio. 

— Ar sakė jam paskambinti? 

— Nebent pats norėtumėt pas jį nueiti. 

Megre geriau eiti, negu taip permirkusiam sėdėti kabinete. 

— Daugiau nieko? 

— Neteisingas signalas dėl vaikino. Manė jį suradę Mon- 
parnaso stoties laukiamajam. Bet tai ne jis. Kažkoks į jį pa- 
našus. 

Megre vėl sėdo į juodą automobiliuką ir po kelių minučių 
atsidūrė Respublikos aikštės alinėj, kur prie krosnies sėdėjo 
Lapuentas, pasistatęs kavos puoduką. 

— Grogo!— užsakė Megre. 

Jam rodės, kad pusė šalto iš dangaus krintančio vandens 
pakliuvo jam į šnerves ir kad jis tikrai susigriebė slogą. Gal 
tokia jau tradicija, jog per laidotuves žmogus būtinai susi- 
griebi slogą? 

— Kur tas kambarys? 

— Už dviejų žingsnių nuo čia. Aš jį visai netyčia užėjau, 
nes tai ne pigus viešbutukas ir nefigūruoja mūsų sąrašuose. 

— Tu įsitikinęs, jog tikrai tas? 

— Jūs pats pamatysit šeimininkę. Žingsniavau Angulemo 
gatve iš bulvaro į kitą bulvarą, tik žiūriu — lange raštelis: 
Išnuomojamas kambarys. Namas mažytis, trejeto aukštų, nam- 
sargės nėra. Paskambinau, pasisakiau norįs apžiūrėti kambarį. 
Tučtuojau išdygo šeimininkė, pusamžė moteriškė, kažkada, 

matyt, buvusi rusvaplaukė ir graži, dabar išblukusiais nutriu 
šusiais plaukais, išdribusi, su žydru peniuaru. 

— Sau ieškot?— paklausė ji mane, prieš atidarydama kaip 
reikiant duris.— Jūs vienas? 

Išgirdau virstelint duris antrame aukšte. Galvutė, pasilenku 
si ant turėklų, dirstelėjo žemyn; mergina daili, irgi su pe 
niuaru. 

— Bordelis? 

— Gal ne visai. Bet galvos nedėčiau, jog šeimininkė ki 
daise nelaikiusi viešnamio. 

— Mėnesiui norite? Kur dirbat? 

Galų gale jinai mane nusivedė į trečią aukštą, į kamba 
nuo kiemo pusės, pakenčiamai apstatytą. Pagal mano sko: 
per daug minkštų baldų, išvien pigus aksomas ir šilkas, o ai 
sofos — lėlė. Kambarys dar moterišku atsiduodantis. 

— Kas jums davė mano adresą? 

Aš vos neleptelėjau, kad skaičiau raštelį. Visą tą laiką, k 
vedžiau su ja derybas, man nesmagu buvo žiūrėti į jos ni 
dribusią krūtį, kuri, rodės, ims ir išsmuks iš peniuaro. 

— Vienas mano draugas,— pasakiau ir dėl visa ko prid: 
riau:— Jis sakėsi pas jus gyvenęs. 

— Kas jis? 

— Ponas Lui. 

Tada aš supratau, kad jinai jį pažįsta. Pasikeitė iš veič 
Net balsas, ir tas pasikeitė. 

— Nepažįstu tokio!-— kaip kirviu nukirto.— Jūs pratęs 4 
lai pareidinėti? 

Ji stengėsi manes atsikratyti. 

— Teisybę sakant, — variau aš kuo nekalčiausiu veidu, 
mano draugas gal tuoj Čia pats atsiras. Dieną jis laisvas 
anksti nesikelia. 

— Tai imat kambarį, ar neimat? 

— Imu, bet... 

— Mokėti iš anksto. 

Išsitraukiau iš kišenės piniginę. Lyg per neapsižiūrėjir 
išėmiau pono Lui nuotrauką. 

— Štai mano draugo atvaizdas! 

Ji vos užmetė akį. 

— Mes, matyt, nesusitarsim,— pareiškė, eidama prie durų. 

— Bet... 

— Malonėkit išeiti, man pietūs prisvils. 

Aš įsitikinęs, kad jinai jį pažįsta. Kai išėjau, sukrutėjo 
užuolaida. Matyt, budri kaip kiškis pakrūmėj. 

— Eime!— tarė Megre. 

Nors buvo čia pat, už poros žingsnių, juodu sėdo į auto- 
mobilį ir privažiavę sustojo prie namo. Užuolaida vėl sukru- 
tėjo. Duris pradarė šeimininkė, neapsirengusi, su tuo pačiu 
peniuaru: žydra spalva jai tiek pritiko, kiek kiaulei balnas. 

— Kas čia? 

— Kriminalinė paieška. 

— Ko jums reikia? Aš taip ir maniau, kad tasai plevėsa 
įvels mane į nemalonią istoriją!— suburbėjo, piktom akim žiū- 
rėdama į Lapuentą. 

— Viduj pasišnekėsim. 

— O, argi jūsų kas neleidžia! Aš neturiu ko slėpti. 

— Kodėl neprisipažinot, kad ponas Lui buvo jūsų gyven- 
tojas? 

— O kam šitam jaunuoliui žinoti? 

Ji atidarė duris į nedidelį smarkiai prikūrentą saloną, vi- 
sur pūpsojo ryškiausių spalvų pagalvės su išsiuvinėtomis ka- 
tėmis, širdimis, gaidomis. Kadangi jau buvo prieblanda, ji 
uždegė stalinę lempą su plačiu oranžiniu abažūru. 

— Sakykit, ko jums iš manes reikia? 

Megre savo ruožtu išsiėmė iš kišenės ką tik palaidoto po- 
no Lui fotografiją. 

— Čia jisai, tiesa? 

— Taip. Jūs vis tek būtumėt sužinoję. 

— Ar seniai jis pas jus gyveno? 

— Apie porą metų. Gal truputį daugiau. 

— Daug jų laikot? 

— Ar gyventojų? Namas per didelis vienai moteriai. O nū- 
nai Žmonėms ne taip lengva susirasti kambarį. 

— Kiek? 

— Šiuo metu — tris. 

— lr vienas kambarys laisvas? 

— Taip, tasai, kurį rodžiau šitam berniokui. Be reikalo 
juo pasiūkėjau. 

— Ką jūs žinot apie poną Lui? 

— Ramus žmogus, jokių nemalonumų per jį neturėjau. Ka- 
dangi dirbdavo naktimis. .. 

— Ar žinot, kur jis dirbo? 

— Nesu smalsi ir jo neklausinėjau. Išeidavo vakare, parei- 
davo rytą. Mažamiegis buvo. Aš jam dažnai sakydavau, kad 
turėtų ilgiau miegoti, bet, atrodo, visi naktų dirbantieji tokie. 

— Jis daug gaudavo? 

— Sakykit tiesiai, kas jums rūpi žinoti? 

— Jūs skaitėt laikraščius. .. 

Rytmetinis laikraštis gulėjo atskleistas ant vienakojo sta- 
lelio. 

— Nujaučiau, kur sukat. Bet visų pirma duokit žodį, jog 
nepnivirsit man košės. Pažįstu policiją. 

Megre buvo įsitikinęs, jog, pasiknisęs Dorovės reikalų po- 
licijos archyvuose, rastų šitos moteriškės kortelę. 

— Aš nesigarsinu laikanti gyventojus ir nepranešinėju apie 
juos. Tai joks nusikaltimas. Tik jeigu norima man pridaryti 
nemalonumų... 

— Tai pareis nuo jūsų. 

— Prižadat? Visų pirma koks jūsų laipsnis? 

— Komisaras Megre. 

— Puiku! Aišku! Tai daug rimčiau, negu aš maniau. O ant 
jūsų dorovininkų man... 

Ir nepagalvojusi drėbė tokią nešvankybę, kad Lapuentas 
nukaito. 

— Sutinku. Aš žinau, kad jis nužudytas. Bet daugiau nie- 
ko nežinau. 

— Kaip jūs jį vadinot? 

— Ponu Lui, ir viskas, 

— Pas jį užeidinėdavo pagyvenusi brunetė. 

— Graži moteris, ne daugiau kaip keturiasdešimties metų, 
mokanti laikytis. 

— Dažnai? 

— Tris ar keturis kartus per savaitę. 

— Jos pavardę žinot? 

— Aš ją vadindavau ponia Antuanete. 

— Jūs apskritai turit įproų vadinti žmones vardais? 

— Aš nesmalsi. 

— Ji ilgai pasilikdavo viršuj? 

— Kiek jai reikėdavo. 

— Visą popietę? 

— Kartais. O būdavo, kad tūk valandą ar dvi. 

— O rytą niekad neateidavo? 

— Ne. Gal kada ir buvo, bet nedažnai. 

— Jos adresą žinot? 

— Neklausiau. 

— Kiti jūsų gyventojai — moterys? 

— Taip. Ponas Lui — vienintelis vyriškis, kuris. .. 

— Jis mekad su jom neturėdavo reikalų? 

— Jūs norit pasakyt „meilės reikalų“? Šito ne. Pridursiu, 
kad jis neatrodė mergininkas. Jei būtų norėjęs. . . 

— Jis pas jas lankydavosi? 

— Pasišnekėti. Kartais jos pasibelsdavo į jo duris pasisko- 
linti degtukų ar cigaretės, ar laikraščio. 

— Ir viskas? 

— Jie paplepėdavo. Kartais taip pat palošdavo belotę su 
Liusile. 

— Ji viršuj? 

— Jinai jau kelinta diena ūžia. Dažnai taip. Jai reikia ką 
nors susičiupti. Neužmirškit, kad prižadėjot nedaryti man ne- 
malonumų. Nei mano gyventojoms. 

Jis nepasakė, kad išvis nieko nebuvo žadėjęs. 

— Daugiau niekas pas jį neužeidavo? 

— Du ar tris kartus — ne per seniausiai — kažkas jo tei- 
ravosi. 

— Jauna mergaitė? 

— Taip. Į viršų ji nelipo. Tik paprašė mane pranešti, kad 
jo laukianti apačioje. 

— Ji pasakė savo vardą? 

— Monika. Ji pasiliko koridoriuje, net į saloną neužėjo. 

— Jis nulipo? 

— Pirmąsyk jis su ja tyliai pasišnekėjo keletą minučių, 
ir jinai išėjo. Kitais kartais jis išeidavo su ja. 

— Jis jums nesakė, kas ji tokia? 

— Tik paklausė, ar jinai-man graži. 

— Ir ką jūs atsakėt? 

— Kad kol tokia jaunutė, tai apveidi, bet po keleto metų 
pasidarysianti tikra karvė. 

— Dar kas lankėsi pas jį? 

— (Gal prisėstumėt? 

— Ačiū. Kam šlapint jūsų pagalvėles. 

— Namus aš užlaikau kuo švariausiai. Pala. Buvo atėjęs 
vienas jaunuolis, pavardės nepasisakė. Kai aš užlipusi pra- 
nešiau ponui Lui, kad jo apačioje laukia, tas, atrodė, susi- 
jaudino. Paprašė jį pakviesti viršun. Jaunuolis pabuvo kokią 
dešimt minučių. 

— Prieš kiek laiko tai buvo? 

— Vidury rugpiūčio. Atsimenu, buvo toks karštis ir tiek 
musių. 

— Jis dar buvo pasirodęs? 

— Vieną sykį jie parėjo kartu, lyg būtų susitikę gatvėj. 
Ir į viršų užlipo. Jaunuolis tučtuojau išėjo. 

— Viskas? 

— Man rodos, iš to bus gera krūva. Dabar, manau, irgi 
prašysit aprodyt kambarį? 

— Taip. 

— Trečias aukštas, kambarys priešais tą, kurį rodžiau jū- 
sų parankiniui, langas į gatvę, mes jį vadinam žaliuoju kam- 
bariu. 

— Jūs palydėkit. 

Ji atsiduso ir dūsaudama ėmė kopti į trečią aukštą. 

— Neužmirškit, kad jūs man pažadėjot... 

Megre gūžtelėjo pečiais. 

— Beje, jei jums šaus į galvą iškrėsti man kiaulystę, aš 
pareikšiu teisme, kad visa, ką jūs pasakojat — netiesa. 

— Raktą turit? 

Megre pastebėjo apatiniam aukšte pro durų plyšį į juos 
žiūrinčią jauną moterį, visiškai nuogą, su rankšluosčiu rankoj. 

— Turnu visrakt. 

Ir, atsisukusi į laiptų aikštelę, šūktelėjo: 

— Čia ne dorovininkai, Ivete! 

V skyrius 


POLICININKO NAŠLĖ 


Kambario apstatymas „masyvaus“ riešutmedžio, kokių pen- 
kiasdešimties šešiasdešimties metų senumo, matyt, buvo pirk- 
tas kvartalo varžytynių salėj. Be kitų baldų, stovėjo plati 
veidrodinė spinta. 

Įėjus užvis labiausiai nustebino Megre narvelis ant apskri- 
to kartūnu užtiesto stalo, kur tučtuojau ėmė šokinėti kanarė- 
lė. Jis prisiminė pono Senbrono butą Mežiseri krantinėj 1r 
būtų kirtęs lažybų, jog Lui Ture nusipirko paukščiuką, kai 
lankėsi pas seną buhalter. 

— Manau, narvelis — j0? 

— Atsinešė jį prieš kokius metus. Jis apsigavo, nes paukš- 
telis nečiulba. Jam įkišo patelę vietoj patinėlio. 

— Kas jam tvarkė kambarį? 

— Kambarius nuomoju su baldais ir patalyne, tačiau ap- 
tarnauti neaptarnauju. Seniau imdavausi. Bet su tom tarnai- 
tėm gyva bėda. Kadangi mano gyventojai beveik vienos mo- 
terys. .. 

— Ar ponas Lui pats valydavo kambarį? 

— Pasiklodavo lovą, daiktus susidėdavo, dulkes nušluosty- 
davo. Sykį per savaitę, išimtį jam darydama, aš apruošdavau 
kambarį. 

Ji stovėjo duryse, ir komisaras truputėlį varžėsi. Jo akimis 
tai ne šiaipjau kambarys, o vieta, kurią ponas Lui išsirinko 
pasislėpti. Kitaip sakant, čia esantieji daiktai, kaip beveik 
visada tokiu atveju, atliepė ne smulkioms gyvenimo reik- 
mėms, O jo asmeniniam, kone slaptam skoniui. 

Veidrodinėje spintoje — nė vieno kostiumo, bet užtat trys 
poros geltonų pusbačių, rūpestingai ištemptų ant kurpalių. 
Ant lentynėlės taip pat buvo šviesiai pilka skrybėlė, mažai 
nešiota, pirkta, matyt, linksmo kvailiojimo dieną kaip pro- 
testas prieš Žiuvizi atmosferą. 

— Jis lankydavo arklių lenktynes? 

— Nemanau. Niekad man apie tai nekalbėdavo. 

— O kalbėdavotės dažnai? 

— Praeidamas jis, būdavo, sustoja salone ir paplepa. 

— Jis buvo linksmas? 

— Atrodė patenkintas gyvenimu. 

Vis protestuodamas prieš žmonos skonį, jis įsigijo lamstuo- 
tą chalatą ir raudono ševro šlepetes. 

Kambarys buvo tvarkingas, kiekvienas daiktas savo vietoj, 
ant baldų — nė dulkelės. Sieninėj spintoj Megre rado nuger- 
tą porto butelį ir porą taurelių. Ant vagio kabojo lietpalūs. 

Apie tai Megre nebuvo pagalvojęs. Kai vidurdienį lyja, 
o vakare — ne, ponas Lui negali grįžti į Žiuvizi šlapiais dra- 
bužiais. 

Jis valandų valandom skaitydavo. Ant komodos stovėjo vi- 
sa eilė knygų, masiniai istorinių ar nuotykių romanų leidiniai 
ir tik du ar trys detektyviniai romanai, kurie, matyt, jam ne- 
patiko, nes daugiau nepirko. 

Jo fotelis stovėjo prie lango. Šalimais, ant vienakojo stale- 
lio, keturiasdešimtmetės juodai apsivilkusios brunetės fotogra- 
fija raudonmedžio rėmuose. Pagal pardavėjo žodžius viskas 
atitiko. Matyt, aukšto ūgio, beveik lygi poniai Ture, tokia 
pat tvirta ir stamantri, stotinga, kaip sakoma tam tikruose 
sluoksniuose. 

— Tai jinai daugmaž reguliariai ateidinėdavo pas jį? 

— Taip. 

Stalčiuje rado ir kitų nuotraukų, iš tos rūšies, kokios da- 
romos fotoatelje, buvo ir pono Lui nuotraukų truputį išblu- 
kusiu veidu, viena su šviesiai pilka skrybėle. 

Be dviejų porų kojinių ir keleto kaklaraiščių, kambary jo- 
kių kitų asmeniškų daiktų nebuvo: nei baltinių, nei apatinių 
kelnių, riei popierių, nei senų laiškų, žodžiu, tos daugybės 
niekniekių, kurių pamažu prisikrauna stalčiuose. 

Megre, prisiminęs savo vaikystės dienas, kai tekdavo ką 
nors slėpti nuo tėvų, pasistatė kėdę prie veidrodinės spintos 
ir palypėjo. Kaip daugely namų, spintos viršų dengė storas 

jį akimis; kaip Lapuentas sakė, viena jos krūtis tolydžio sprū- 
do iš peniuaro, minkšta ir išdribusi it tešla. 

— Ar jis turėjo kambario raktą? 

Jo kišenėse buvo rastas tik Žiuvizi namų raktas. 

— Vieną turėjo, bet išeidamas man palikdavo. 

— Ar ir kiti gyventojai taip daro? 

— Ne. Jis sakėsi viską pametąs ir norįs palikti raktą apa- 
čioje, atėjęs pasiimsiąs. Kadangi niekad nei vakare, nei nak- 
čia negrįždavo. .. 

Megre išėmė fotografiją iš rėmų. Įpylė kanarėlei šviežio 
vandens, dar pasisukiojo po kambarį ir išeidamas pasakė: 

— Aš gal dar užsuksiu. 

Šeimininkė juos aplenkė laiptuose. 

— Nuo stiklelio, manau, atsisakysit? 

— Telefoną turit? Duokit savo numerį. Galimas daiktas, 
prisieis jūsų kai ko paklausti. 

— Bastilija 22—51. 

— Jūsų pavardė? 

— Marietė. Marietė Žibon. 

— Dėkoju. 

— Viskas? 

— Šiuo tarpu. 

Per lietų, kuris pylė kaip pylęs, Megre <su Lapuentu sėdo 
į automobilį. 

-— Pavažiuok iki gatvės kampo,— paliepė Megre Lapuen- 
tui. — Dabar išlipk ir grįžk pas ją. Viršuj aš palikau savo 
pypkę. 

Megre niekad niekur neužmiršdavo pypkės. Beje, nešiojo- 
si dvi. 

— Tyčia? 

— Taip. Tu užkalbink Marietę keletą minučių. Mane rasi 
čia. 

Ir parodė bariuką, kur prekiaujama dar ir malkom bei ang- 
lim. Pats nuskubėjo prie telefono, paprašė sujungti su Kri- 
minaline paieška. 

— Prašom pakviesti Luka... Čia tu, Luka? Tučtuojau 
duok nurodymą prijungti numerį Bastilija 22—51 slaptam pa- 
siklausymui. 

Paskui, laukdamas Lapuento, užsisakė prie bufeto stikliu- 
ką ir ėmėsi žiūrinėti fotografiją. Nesistebėjo, kad Lui sau už 

meilužę išsirinko pažiūrėti panašią į savo žmoną. Tik gal- 
vojo sau vienas, ar ir būdo jinai tokio pat. Visko galėjo 
būti. 

— Štai jūsų pypkė, patrone. 

— Gal ją užtikai skambinančią telefonu? 

— Nežinau. Su ja buvo dar dvi moterys. 

— Nuogalė? 

— Jau užsimetusi peniuarą. 

— Gali eiti pusryčiauti. Susitiksim įstaigoj popiet. Automo- 
bilis man reikalingas. 

Šoferiui davė Leonės adresą: Klinjankuro gatvė; kelyje prie 
cukrainės paprašė sustoti, nupirko šokolado dėžutę, kurią pa- 
sikišo po apsiaustu, kai ėjo per šaligatvį. Jam atrodė nepa- 
doru lįsti permirkusiais drabužiais į parduotuvę, kur pridėlio- 
ta tokių lengvutėlių kaip pūkas daikčiukų, bet nieko nepa- 
darysi. Nevikriai jis padavė šokolado dėžutę, sakydamas: 

— Jūsų motulei. 

— Jūs apie ją pagalvojot? 

Matyt, dėl to, kad lauke buvo drėgna, kambary buvo dar 
karščiau, negu praeitą sykį. 

— Gal jūs pats jai paduotumėt? 

Jis verčiau liko parduotuvėje, kur vis šioks toks kontaktas 
palaikomas su išoriniu pasauliu. 

— Aš jums tik norėjau parodyti šitą fotografiją. 

Ji dirstelėjo ir iškart pasakė: 

— Čia ponia Mašer! 

Megre buvo patenkintas. Laimėjimas ne iš tų, apie kuriuos 
laikraščiai rašo stambiomis raidėmis. Beveik vieni niekai. Bet 
tai rodė, jog jis dėl pono Lui neapsiriko. Toksai neprasidės 
su bet kokia gatvėj ar alinėj sutikta moterim. Komisaras jo 
neįsivaizdavo meilinantis nepažįstamai. 

— Iš kur jūs ją pažįstat?— ėmė klausinėti. 

— Ji dirbo pas Kaplaną. Neilgai. Tik šešetą ar septynetą 
mėnesių. Kodėl jūs man rodot šitą atvaizdą? 

— Tai buvo gera pono Lui bičiulė. 

— Ak! 

Aišku, komisaras įskaudino panelę Leone, bet tai buvo ne- 
išvengiama. 

— Jūs niekad nieko nebuvot pastebėjusi, kai jiedu kartu 
dirbo Bondi gatvėj? 

— Ničnieko, galėčiau prisiekti. Ji dirbo prekių sandėly su 
dešimčia ar penkiolika kitų, žiūrint koks metų laikas. Tai po- 
licininko Žmona, gerai pamenu. 

— Kodėl jinai metė darbą? 

— Manau, dėl to, kad turėjo operuotis. 

— Dėkoju. Atleiskite, jog aš vėl jus sutrukdžiau. 

— Jūs manęs nė kiek netrukdot. Ar poną Senbroną matėt? 

— Taip. 

— Pasakykit man, ar ponas Lui gyveno su ta moterim? 

— Jinai ateidinėdavo į jo kambarį prie Respublikos 
aikštės. 

— Aš įsitikinusi, jog tai buvo bičiulė, jog tarp jųdviejų 
nieko nebuvo. 

— (Galimas daiktas... 

— Jeigu firmos knygos tebėra, surasčiau jos adresą, tik 
nežinau, kur jų ieškoti. 

— Jeigu jinai policininko žmona, aš pats susirasiu. Mašer, 
tiesa? 

— Kiek atsimenu, jos vardas Antuanetė. 

— Viso gero, panele Leone. 

— Viso gero, ponas Megre. 

Jis skubiai nėrė pro duris, nes senutė galiniam kambary 
ėmė krebždėti, o jam tiesiog nebuvo kaip eit jos lankyti. 

— Į Prefektūrą. 

— Orfevrų krantinėj? 

— Ne. Į Municipaliteto policiją. 

Buvo dvylikta valanda. Iš kontorų ir parduotuvių išėję tar- 
nautojai nesiryžo tuoj pat leistis į gatves, į savo nuolatinius 
restoranus. Paniurę, nuolankūs, jie stoviniavo būreliais visuo- 
se tarpduriuose. Laikraščių kioskai buvo kiaurai perlyti. 

— Palauk manęs. 

Jis susirado kadrų skyriaus viršininką, pasiteiravo, ar dir- 
ba toks Mašeras. Po kelių minučių sužinojo, jog policininkas 
Mašeras dirbo, bet prieš kokį porą metų žuvo per vieną su- 
sirėmimą. Tuomet jis gyvenęs Domenilio aveniu. Našlė gau- 
nanti pensiją. Vaikų neturėję. 

Megre užsirašė adresą. Kad būtų greičiau, kad nereikėtų 
žingsniuoti per Rūmų bulvarą, paprašė prie telefono Luka. 

— Jinai kam nors skambino? 

— Iki šiol ne. 

— O jai irgi ne? 

— Ne jai, 0 vienai iš merginų, vardu Olga, kad ateitų pri- 
simatuoti suknelės. Skambino siuvėja iš Sen-Žoržo aikštės. 

Megre papusryčiaus vėliau. Tik, eidamas pro šalį, išmetė 
vienam bare aperityvo ir vėl įsirangė į juodąjį automobiliuką. 

— Domenilio aveniu. 

Anam aveniu gale, netoliese metro stoties. Namas šiaip sau, 
gan padorus, pažiūrėti niūrus. 

— Atsiprašau, kur gyvena ponia Mašer? 

— Penktas aukštas, kairėj. 

Liftas kėlė trūkčiodamas, atrodė, lyg baustųsi sustoti tarp 
dviejų aukštų. Varinė durų rankena žvilgėte žvilgėjo, šiau- 
dinis švarus. Megre paskambino. Tučtuojau išgirdo žingsnius. 

— Luktelkit!— sušuko pro duris. 

Jinai, matyt, norėjo nusimesti rytmetinį drabužį ir persi- 
vilkti suknele. Buvo iš tų moterų, kurios su peniuaru nesiro- 
dytų nė dujotiekio kontrolieriui. 

Ji tylėdama žiūrėjo į Megre, bet tasai puikiai matė, kad 
moteris susijaudinusi. 

— Prašom į vidų, ponas komisare. 

Ji buvo tokia, kaip nuotraukose, kaip nusakė juvelyrinės 
krautuvės pardavėjas: aukšta ir stipri, romios eigasties, susi- 
valdanti. Pažino komisarą Megre. Ir, aišku, žinojo, ko jis čia 
atėjo. 

— Prašom šičia... Aš kaip tik tvarkiausi. .. 

Tačiau jos plaukai buvo dailiai sušukuoti, tamsi suknelė 
be vienos raukšlelės. Parketas žvilgėjo. Prie durų — pora tū- 
binių šlepečių, į kurias, parėjusi šlapiom kojom, įsistodavo ir 
čiūžčiodavo per parketą. 

—- Aš jums čia pripurvinsiu. 

—- Nieko tokio. 

Viduj visai kaip Žiuvizi, ne taip nauja, bet labiau išbliz- 
ginta, netgi niekučiai ant baldų beveik tokie patys; ant že- 

mo bufeto policininko fotografija rėmeliuose, prie vieno jų 
šono pakabintas medalis. 

Megre nesistengė jos nei suglumyti, nei išgąsdinti. Beje, 
ir norėdamas nebūtų 1šgąsdinęs. 

— Aš atėjau pasikalbėti su jumis apie Lui,— tarė pa- 
prastai. 

— Aš to laukiau. 

Nors jos veidas liūdnas, bet akys sausos, laikosi kaip 
pridera. 

— Prašom sėskitės. 

— Sušlapinsiu jūsų fotelį. Judu su Lui Ture buvote labai 
geri bičiuliai? 

— Jis mane mylėjo. 

— Tik tiek? 

— Gal būt, mylėjo. Jis niekad nebuvo laimingas. 

— Jūs palaikėt su juo ryšius jau tada, kai dirbot Bondi 
gatvėj? 

— Užmirštat, kad mano vyras tada dar buvo gyvas. 

— Lui jums nesimeilino? 

— Neskyrė manęs iš kitų sandėly dirbusių moterų. 

— Vadinas, vėliau, kai Kaplano firma likvidavosi, judu 
susitikot? 

— Po aštuonių ar devynių mėnesių vyrui mirus. 

— Susitikot iš netyčių? 

— Žinot, kad iš našlės pensijos sunku verstis. Turėjau ieš- 
koti darbo. Ir prie vyro gyvos galvos man tekdavo dirbti, 
būtent pas Kaplaną, bet nereguliariai. Kaimynė manę pare- 
komendavo Šatle! kadrų skyriaus viršininkui, ir tas mane 
priėmė vietų nurodytoja. 

— Ir ten? 

— Vieną dieną, taip, per rytmetinį spektaklį. Pamenu, vai- 
dino „Kelionę aplink pasaulį per aštuoniasdešimt dienų“. Aš 
pažinau poną Lui, lydėdama jį į jo vietą. Jis mane irgi pažino. 
Tądien daugiau nieko ir nebuvo. Kitąkart jis vėl atėjo, taip pat 
į rytmetinį spektaklį, ir, eidamas į salę, ieškojo manęs aki- 
mis. Taip truko kurį metą, nes, be sekmadienių, duodam tik 


! Teatras Paryžiuje, kur daugiausia statomos feerijos. 

du rytmetinius spektaklius per savaitę. Sykį išeidamas jis 
paklausė, gal sutikčiau išgerti su juo aperityvo. Mudu grei- 
tosiomis papietavome, nes vakare aš turėjau būti darbe. 


Jis jau turėjo kambarį Angulemo gatvėj? 

Aš manau. 

Jis jums sakėsi, kad nebedirba? 

Ne, tik sakėsi popietėm esąs visad laisvas. 

Jūs taip ir nesužinojot, ką jis veikia? 

Ne. Aš sau nebūčiau leidusi šito jį klausinėti. 

Jis jums nepasakodavo apie savo žmoną ir dukterį? 
Daug pasakodavo. 

Ką, būtent? 

Žinot, tokius dalykus sunku atkartoti. Kai vyras šei- 
nelaimingas ir nuoširdžiai su jumis išsišneka. .. 

Jis nebuvo laimingas šeimoje? 

Buvo laikomas nieko vietoj dėl savo svainių. 
Nesuprantu. 


Megre seniai suprato, tik norėjo duoti jai kalbėti. 


Abudu svainiai turi geras vietas, važinėjimas geležinke- 


liu jiems ir jų šeimoms — nemokamas. .. 


Ir pensija. 
Taip. Jie priekaištaudavo Lui, kad tas neturįs ambicijų, 


visą gyvenimą tenkinąsis skurdžia sandėlirūinko vietele. 


Kur judu eidavot? | 
Beveik visad į tą pačią kavinukę Sent-Antuano gatvėj. 


Valandų valandom šnekėdavomės. 


Jūs mėgstat vaflius? 


Ji nukaito. 


laiko. 

Iš kur žinot? 

Jų pirkt jums eidavo į Mėnulio gatvę. 

Tai buvo daug vėliau, kai. 

Kai jūs pradėjot ateidinėti į Angulemo gatvę? 

Taip. Jis norėjo man parodyti, kur leidžiąs dalį savo 
Savo užuovėją. anot jo. Labai ja didžiavosi. 

Nesisakė, kodėl nuomoja kambarį mieste? 

Kad turėtų savo kampą nors keliom valandom per dieną. 
Jūs pasidarėt jo meiluže? 

Aš dažnokai pas jį lankydavausi. 


— Jis jums dovanodavo brangenybių? 

— Viso labo — auskarus prieš pusmetį ir pastaruoju me- 
tu — žiedą. 

Jinai jį mūvėjo ant piršto. 

— Buvo labai geras, labai jautrus. Reikėjo, kad kas nors 
jį padrąsintų. Jūs galvokit, ką norit, aš jam buvau išimtinai 
draugė, vienintelė draugė. 

— Jis čia užeidavo? 

— Niekados! Dėl namsargės ir kaimynų. Visas kvartalas 
mane būtų kalbomis apkėlęs. 

— Ar matėtės su juo pirmadienį? 

— Kokią valandą. 

— Kelintą? 

— Apie antrą. Aš išėjau apsipirkti. 

— Jūs žinodavot, kur jį rasti? 

— Paskirdavau pasimatymą. 

— Telefonu. 

— Ne. Jam niekad neskambindavau. Susitardavom prieš 
atsiskirdami. 

— Kur judu susiūkinėdavot? 

— Beveik visada mūsų pamėgtoj kavinukė;. Kartais ant 
Sen-Marteno gatvės ir Didžiųjų Bulvarų kampo. 

— Jis laiku ateidavo? 

— Visada. Pirmadienį buvo šelta ir ūkanota. Man truputį 
skaudėjo gerklę. Nuėjom į kronikos kiną. 

— Bon-Nuvel bulvare. 

— Jūs žinot? 

— Kelintą valandą atsiskyrėt? 

— Apie ketvirtą. Pusvalandis prieš jo mirtį, jeigu tai tie- 
sa, ką rašė laikraščiai. 

— Nežinojot, ar jis turėjo su kuo susitikti? 

— Jis man nieko nesakė. 

— Ar nekalbėdavo apie savo draugus, žmones, pas ku- 
riuos lankydavosi? 

Ji papurtė galvą, žvilgtelėjo į stiklinį valgomojo bufetą. 

— Gal neatsisakytumėt nuo stiklelio? Turiu tik vermuto. 
Iš seno, nes pati negeriu. 

Jis sutiko, norėdamas jai padaryti malonumą; vynas tikriau- 
siai išlaikytas nuo amžiną atilsį policininko laikų. 

— Kai aš perskaičiau laikraštį, vos nebėgau jūsų ieškoti 
Mano vyras dažnai apie jus kalbėdavo. Ir dabar aš jus iškart 
pažinau, dažnai matydavau jūsų nuotrauką. 

— Ar Lui niekad nežadėjo išsiskirti ir jus vesti? 

— Per daug bijojo žmonos. 

— Ir dukters? 

— Dukterį jis labai mylėjo. Dievaižin ką būtų dėl jos pa- 
daręs. Tačiau aš manau, kad jis ja buvo truputį nusivylęs. 

— Kodėl? 

— Toks man susidarė įspūdis. Jis dažnai būdavo liūdnas. 

Jinai irgi, matyt, buvo nelinksmesnė, kalbėjo monotonišku 
balsu, be išraiškos. Kažin ar, nuėjus jo aplankyti į Angulemo 
gatve, ten žvilgindavo parketą? 

Matyti ją nusirengiančią prie Lui, išsitiesusią ant lovos — 
nė minties tokios nekilo Megre. Jis netgi negalėjo įsivaiz- 
duoti jos nuogos ar su kelnaitėm ir liemenuku. Matyti juos 
užvis geriausiai tiko prie galinio staliuko, jų kavinukėj, anot 
jos, besikalbančius pusbalsiu ir retkarčiais žvilgčiojančius 
į laikrodį virš bufeto. 

— Ar jis daug pinigų išleisdavo? 

— Žiūrint, kiek jūsų supratimu yra daug. Sau nieko ne- 
atsakydavo. Buvo justi, kad pinigo turi. Jei aš būčiau lei- 
dusi, jis man būtų pripirkęs galybę dovanų, ypač nieknie- 
kių, kuriuos matydavo vitrinose. 

— Ar jūs niekad nebuvot jo užtikusi sėdinčio ant suolo? 

— Ant suolo?— pakartojo ji, lyg tas klausimas jai buvo 
netikėtas. 

Atsakė ne iškart. 

— Vieną sykį, kai aš rytmetį išėjau apsipirkti. Šnekučia- 
vosi su kažkokiu liesu vyriškių, kuris man padarė keistą 
įspūdį. 

— Kodėl? 

— Dingtelėjo mintis, kad taip turėtų atrodyti klounas ar 
grimą nusiėmęs komikas. Aš jo gerai neįsižiūrėjau. Tik pa- 
stebėjau, kad pusbačiai sunešioti, o kelnės atspurusios. 

— Jūs paklausėt, kas tai buvo? 

— Jis man atsakė, jog ant suolų sutinki visokiausių žmo- 
nių ir tiesiog smagu su jais pasišnekėti. 

— Daugiau nieko nežinot? Į laidotuves nėjot? 

— Neišdrįsau. Po dienos kitos ketinu nunešti gėlių ant jo 
kapo. Sargienė, manau, man parodys. Ar laikraščiai apie ma- 
ne rašys? 

— Tikmausiai — ne. 

— Tai labai svarbu. Šatle direkcija itin griežta, ir aš ne- 
tekčiau vietos. 

Ne taip toli buvo Rišar-Lenuaro bulvaras, ir, iš ponios Ma- 
šer išėjęs, Megre paprašė nuvežamas namo. 

— Jūs kur nors užvalgykit ir po kokios valandos atva- 
žiuokit manęs paimti. 

Per pusryčius žmona žiūrėjo į jį įdėmiau, nei paprastai. 
Neiškentusi paklausė: 

— Kas tau yra? 

— O kas galėtų būti? 

— Aš nežinau. Tu į save nebe panašus. 

— O į ką panašus? 

— [ bet ką. Tu nebe Megre. 

Jis nusijuokė. Tiek galvojo apie Lui, kad ir elgtis galų gale 
ėmė taip, kaip kad tas būtų daręs, perėmė jo veido išraišką. 

— Reikia manyti, tu pasikeisi kostiumą? 

-— O kuriem galam, jei vėl sušlapsiu. 

— Ką, dar vienos laidotuvės? 

Vis dėlto jis persivilko jos atneštus drabužius, ir malonu 
buvo, kad ir neilgai, pasijusti sausam. 

Orfevrų krantinėj į savo kabinetą tuoj pat nėjo, užsuko 
į Dorovės reikalų policiją. 

— Ar pažinojai tokią Marietę arba Mari Žibon? Nepatingėk, 
užmesk akį į korteles. 

— Jauna? 

— Varo šeštą kryželį. 

Inspektorius ištraukė dėžutes su pageltusiom dulkinom kor: 
telėm. Ilgai ieškoti nereikėjo. Žibon, gimusi Sen-Malo, vie- 
nuolika metų registruota kaip prostitutė, triskart buvusi: Sen- 

Lazare!, kol Sen-Lazaras nebuvo panaikintas. Dukart suimta 
už klientų apkraustymą. 

— Teista? 

— Dėl įrodymų stokos paleista. 

— O nuo to laiko? 

— Palaukit. Pažiūrėsiu kitoj dėžutėj. 

Rasta jos pėdsakų ir naujesnėse kortelėse, bet, šiaip ar 
taip, dešimties metų senumo. 

— Prieš karą ji buvo dešinioji šeimininkės ranka vienuo- 
sec masažo namuose Martyrų gatvėje. Tuo metu jos sugy- 
ventinis buvo toks Filipas Natali, vadinamas Filipi; už žmog- 
žudystę jis gavo dešimt metų kalėjimo. Atsimenu tą bylą. 
Jic trise ar keturiese užmušė vieną tipą iš priešininkės gau- 
ios Fonteno gatvės tabako krautuvėlėje. Taip ir neišaiškino, 
kas šovė, ir juos patupdė visus. 

— Jis laisvas? 

— Mirė Fontenvro“. 

Iš tų žinių jokios naudos. 

— O dabar? 

— Kad nežinau. Jeigu jinai irgi nemirusi. .. 

— Gyva. 

— Tai jau turėtų būti išėjusi iš rikiuotės. Tur būt, patro- 
nesė* savo gimtinėje? 

— Ji laiko kaip ir viešbutuką Angulemo gatvėje be Mecb- 
liuotų kambarių policijos brigados žinios, gyventojos dau- 
glausia merginos, bet nemanau, kad jos ten verstųsi savo 
amatu. 

— Patikrinsim. 

— Aš pageidaučiau, kad kas prižiūrėtų gatvės kampą ir 
pasidomėtų gyventojomis. 

— Lengva. 

— O dar geriau būtų, kad vienas koks vyrukas iš Dorovės 
reikalų policijos visą laiką sektų Angulemo gatvės namą. 


' Sen-Lazaras — moterų kalėjimas Paryžiuje. Panaikintas apie trisde- 
sšimtuosius metus. 
? Tokiu pavadinimu dangstėsi neužregistruoti viešieji namai. 
Fontenvro — miestelis Marnos ir Luaros departamente su senu vie- 
nuolynu, kuris paverstas kalėjimu. 
* Buržuazinėje visuomenėje — labdarė. 

Iš maniškės brigados nepakankamai pažįsta tam tikrus žmones. 

— Suprantama. 

Pagaliau Megre atsisėdo, tikriau sakant, sudribo į savo fo- 
telį, ir Luka tučtuojau pravėrė duris. 

—- Kas nauja? 

— Kas liečia skambinimus telefonu — nieko nauja. Duotas 
numeris su niekuo nekalbėjo. Bet šįryt atsitiko keistas inci- 
dentas. Ponia Tevenar, gyvenanti Ge-Liusako gatvėje su sa- 
vo brolėnu, išėjo į laidotuves. 

— Ką, ir jinai? 

— Tik ne į tas pačias. Jų kvartale. Butą paliko tuščią. 
Parėjusi namo, atidarė maisto spintelę, sudės produktus, tuo 
pačiu žygiu nusipirktus, tik žiūri — nebėra dešros, kurią prieš 
porą valandų buvo palikusi. 

— Ji tikrai žino, kad... 

— Tikrai! Beje, apieškodama butą... 

— Ir jinai nebijojo? 

— Rankoj turėjo vyrui priklausiusį standartinį revolverį. 
Iš 1914 metų karo. Pažiūrėti tokia keista moteriškė, mažiukė, 
apvalaina, ir vis Juokiasi. Po savo brolėno lova rado ne jo 
nosinę ir duonos trupinių. 

— Ką veikia tas jos brolėnas? 

— Jis vardu Juberas, studentas. Kadangi Tevenarai ne iš 
turtingųjų, dieną jis dirba pardavėju Sen-Mišelio bulvaro 
knygyne. Suprantat? 

-— Taip. Teta pranešė policijai? 

— Nusileido į namsargės būstą ir paskambino į komisaria- 
tą. Inspektorius tuoj pranešė man. Aš pasiunčiau Lerua į kny- 
gyną. Vaikinas ėmė drebėti kaip epušės lapas, paskui raudoti. 

— Alberas Žorisas j0 draugas? 

— Taip. Žorisas maldaute išsimaldavo, kad jį paslėptų sa- 
vo kambary keletą dienų. 

— Kokia dingstim? 

— Jis, girdi, susikirtęs su tėvais, tėvas taip įtūžęs, kad ji, 
ko gero, gali užmušti. 

— Vadinasi, dvi dienas ir dvi naktis jis praleido po lova? 

— Tik vieną dieną ir vieną naktį. Pirmąją naktį jis klai- 
džiojo gatvėmis. Taip bent pasakojo jo draugas. Aš aliarma- 

vau į visas policijos nuovadas. Vaikezas, matyt, vėl klajoja 
po miestą. 

— Ar pinigų jis turi? 

— Juberas Tevenaras to nežino. 

— Ar stotis įspėjai? 

— Viskas padaryta, patrone. Stebėčiaus, jei mums čia jo 
ryt rytą neatvestų. 

Kažin ką tie daro Žiuvizi? Našlė, seserys, jų vyrai ir duk- 
terys, aišku, sukirto gerus pietus, kaip kad paprastai per šer- 
menis. Šnekėjosi apie ponios Ture ir Monikos ateitį. 

Megre būtų ėjęs lažybų, kad vyrams davė išgerti ir kad 
jie ta proga užsidegė po cigarą, atsilošę krėsluose. 

„Išgerk ir tu stiklelį, Emili. Tau reikia atsigauti.“ 

Ką šnekėjo apie mirusįjį? Turėjo pastebėti, jog Žmonių 
į laidotuves daug susirinko, kas kad oras buvo prastas. 

Megre beveik norėjosi ten nuvykti. Ypač norėjo pamatyti 
Moniką ir rimtai su ja pasišnekėti. Bet tik ne namie, Ir nė 
to tiek nenorėjo oficialiai jos išsikviesti. 

Mašinaliai paprašė sujungiamas su jos kontora. 

— Zebe ir Bašelje kontora? 

— Žoržas Bašelje klauso. 

— Gal galėtumėt man pasakyti, ar panelės Ture laukiat 
ryt ryte ateinant į darbą? 

— Žinoma. Šiandien dėl šeimyninių priežasčių jos nėra, bet 
rytoj turėtų būti. .. O kas čia kalba? 

Megre pakabino ragelį. 

— Santoni nebuvo? 

— Nuo ryto jo nemačiau. 

— Brūkštelk jam, kad rytoj rytą palūkuriuotų prie Žebe 
ir Bašelje kontoros. Kai tik panelė Ture ateis, tegul manda- 
giai ją atveda pas mane. 

— Šičia? 

— "Taip, į mano kabinetą. 

— Daugiau nieko? 

— Ne, nieko! Leiskit man padirbėti. 

Šiandien jam iki kaklo įkyrėjo Lui Ture, jo šeima ir jo 
meilužė. Jei ne profesinis pareigingumas, Megre būtų viską 
metęs ir nuėjęs į kiną. 

Iki septintos vakaro jis padirbėjo iš peties, lyg būtų spren- 
džiamas pasaulio likimas, likvidavo ne tik aplanką „einamųjų 
reikalų“, bet ir kitus, laukusius eigos savaitėm ir mėnesiais, 
visiškai nesvarbius. Kai galų gale išėjo, prisiskaitęs tiek pri- 
margintų popierių, jog net akys ėmė markstytis, jam pasiro- 
dė, jog kažkas negerai darosi, ir valandėlę stovėjo ištiesęs 
ranką, kol įsitikino, jog nebelyja. Lyg tuštumą būtų aplink 
rėgėjęs. 


VI skyrius 
ELGETOS 


— Ką ji daro? 

— Nieko. Sėdi tiesi, iškelta galva ir žiūri priešais save. 

Laukiamajam ji netgi ne į fotelį atsisėdo, o ant kėdės. 

Megre tyčia leido jai pasitroškinti, anot jo. Kai Santoni 
dvidešimt minučių po devynių pranešė, jog Monika čia, ko- 
misaras burbtelėjo: 

— Palik ją narve. 

Taip jis vadino laukiamąjį stiklo sienom su žalio aksomo 
foteliais, kur tiek kitų dar prieš Moniką Ture prarado savim 
pasitikėjimą. 

— Kaip ji atrodo? 

— Juodai. 

— Aš ne to klausiu. 

— Ji lyg tikėjosi mane pamatyti. Aš laukiau už kokių po- 
ros žingsnių nuo įstaigos durų Rivoli gatvėj. Ją pamatęs, 
žingtelėjau į priekį. 

— Atsiprašau, panele... 

Prisimerkusi ji pažiūrėjo į mane. Matyt, trumparegė. Pas- 
kui tarė: 

:— Ak, tai jūs! 

— Komisaras norėtų jus trumpam pamatyti. .. 

Ji neprotestavo. Aš sutabdžiau taksi, ir važiuojant ji ne- 
pratarė nė žodžio. 

Šiandien ne tik kad nelijo, bet netgi saulutė pasirodė. Kaž- 
kokia tirštesnė, rodės, nei paprastai, liejosi šviesa iš dangaus, 
matyt, dėl to, kad oras buvo drėgnas. 

Megre, eidamas daryti raporto, matė ją iš tolo, sėdinčią 
kamputy. Toj pačioj vietoj ji tebesėdėjo ir po pusvalandžio, 
kai jis grįžo į savo kabinetą. Dar po kiek laiko jis pasiuntė 
Luka užmesti į ją akį. 

— Ji skaito? 

— Ne. Nieko neveikia. 

Iš tos vietos ji užgriebė ar tik ne tokį pat Kriminalinės 
paieškos stebėjimo lauką kaip kad užgmiebiama restorane, 
įžengus pro bufetinės duris. Ji matė koridorių su daugybe durų, 
zujančius ten ir atgal inspektorius, aplankais nešinus, vieni pas 
kitus vaikščiojančius pareigūnus, tuos, kurie išskuba su užduo- 
tim, ir tuos, kurie grįžta, ją atlikę. Kartais stabtelėję jie persita- 
ria pora žodžių apie aiškinamą bylą, o kuris nors, žiūrėk, be- 
varąs kalinį su antrankiais ar stumiąs apsiašarojusią moteriškę. 

Kitus, po jos atėjusius, jau susišaukė į kabinetus, o ji 
kantriai tebesėdėjo. 

Angulemo gatvės namo telefonas tylėjo. Ar tik Marietė Zi- 
bon ko nors neįtaria? Ar nebus jai sukėlęs nerimo triukas 
su užmiršta pypke? 

Neve, kuris pasivaduodamas su vienu savo rajono kolega 
sekė namą, nieko nenormalaus nepastebėjo. 

O dėl Albero Žoriso buvo beveik tikri, kad išvakarėse, apie 
šeštą valandą vakaro, jis dar buvo Paryžiuje. Policijos agen- 
tas Danbua, kuris kaip ir kiti turėjo vaikino požymių aprašy- 
mą, apie tą laiką jį pastebėjęs Kliši aikštės ir Batinjolių bul- 
varo kampe. Vaikinas išėjęs iš baro. Ar tik agentas nebus per- 
daug greitai puolęs prie jo ir jį išgąsdinęs? Šiaip ar taip, 
Žorisas nėręs į minią, kuri buvusi itin tiršta. Agentas švilpęs, 
aliarmavęs savo kolegoms. 

Tai nieko nedavė, negalėjo nieko duoti. Bistro šeimininkas 
pareiškęs, kad j0 klientas telefonu neskambinęs, tik surijęs 
penkis kietus kiaušinius su bandelėm ir išgėręs tris puodu- 
kus kavos. 

— Atrodė išalkęs. 

Tardytojas Komeljo išsišaukė telefonu Megre, 

— Vis nieko nauja? 

— Tikiuosi suimti žudiką per keturiasdešimt aštuonias va- 
landas. 

Žmogžudystė apiplėšimo dingstim, kaip mes ir manėm? 

Megre atsakė „taip“. 

Ir dar ta peilio istorija. Su rytiniu paštu buvo gautas tuos 
peilius gaminančio fabriko laiškas. Tik pradėjus tirti įvykį, 
Žanvje pats buvo ten nuvykes, ir vienas aukštas asmuo jam 
pareiškęs, jog esą neįmanoma nustatyti ar tas, ar kitas pirk- 
lys pardavęs peilį. Su pasididžiavimu jis suminėjęs astronomi- 
nį jų gaminių skaičių. 

O dabar kažkoks, pasirašęs kaip direktoriaus padėjėjas, pa- 
informavo Kriminalinę paiešką, kad pagal numerį ant kriau- 
nų nustatyta, jog peilis, pavartotas Sen-Marteno bulvare, bu- 
vęs iš tos partijos, kuri mažiausiai prieš kokius keturis mė- 
nesius buvusi pasiųsta Marselio urmininkui. 

— Vadinas, penki inspektoriai tris dienas tuščiai klausi- 
nėjo Paryžiaus prekybininkus.— Žanvje buvo įtūžęs. 

— Ką man daryti, patrone? 

— Duok žinią į Marselį. Paskui pasimk Moersą ar kurį 
kitą iš laboratorijos ir eik į Angulemo gatvę. Tegul Moersas 
paima pirštų atspaudus, rastus kambaryje. Tegul neužmiršta 
atidžiai apžiūrėti veidrodinės spintos viršų. 

Per tą laiką Monika vis tebelaukė. Ir Megre retkarčiais 
vis pasiųsdavo ką nors užmesti akį į narvą. 

— Ką ji veikia? 

— Nieko. 

Žymiai stipresniems už ją, valandą išlaukus stiklo būste, 
neišlaikydavo nervai. 

Be penkiolikos vienuoliktą Megre atsidusęs pagaliau tarė: 

— Paprašykit ją. 

Priėmė merginą stovėdamas ir atsiprašė: 

— Kadangi aš noriu su jumis ilgėliau pasišnekėti, pirma 
turėjau baigti einamuosius reikalus. 

— Aš suprantu. 

— Gal malonėtumėt atsisėsti? 

Ji atsisėdo, susiglostė plaukus iš abiejų pusių, pasidėjo 

į sterblę rankinuką. Megre užėmė savo vietą, įsikando pyp- 
kę, bet, prieš brėždamas degtukus, sumurmėjo: 

— Galima? 

— Mano tėvas rūkė. Dėdės irgi rūko. 

Ji buvo ne tokia nervinga, ne tokia išsigandusi, kaip kad 
praeitą kartą tame pačiame kabinete. Rytas buvo taip malo- 
nus, jog komisaras paliko pravirą langą, ir į kambarį veržėsi 
duslus miesto triukšmas. 

— Aš, žinoma, norėčiau su jumis pasikalbėti apie jūsų 
tėvą. 

Ji linktelėjo galvą. 

— Taip pat apie jus bei kitus asmenis. 

Monika pati nepradėjo šnekėti ir žvilgsnio nenukreipė, lau- 
kė, kada jis užduos klausimus, kuriuos, rodės, buvo numa- 
čiusi iš anksto. 

— Jūs labai mylite savo motiną, panele Monika? 

Megre buvo sumanęs vesti kvotą ,,„suokte suokdamas“, drau- 
gišku tonu ir palaipsniškai remti merginą prie sienos, kad ji 
norom nenorom imtų kalbėti tiesą. Bet pirmasis jos atsakymas 
Jį suglumino. 

Ramiai lyg niekur nieko ji tarė: 

— Ne. 

— Jūs norit pasakyti, kad nesutariat su motina? 

— Aš jos nekenčiu. 

— Galiu pasiteirauti už ką? 

Megre matė, kaip ji truktelėjo pečiais. 

— Jūs buvot namuose. Matėt ją. 

— Ar neišreikštumėt tiksliau savo minties? 

— Mano motina tik apie save tegalvoja, apie savo „kiek 
tai liečia mane“ ir apie senatvę. Jai nelabai smagu, kad pras- 
čiau ištekėjo, negu jos seserys, užtat neriasi iš kailio, kad 
įtikintų kitus, jog jos padėtis nė kiek ne blogesnė. 

Megrė vos susilaikė nešyptelėjęs, bet jinai tuos žodžius pa- 
sakė labai rimtai. 

— O tėvą mylėjot? 

Valandėlę ji tylėjo, ir jis gavo pakartoti klausimą. 

— Aš svarstau. Klausiu pati save. Nemalonu tai prisipažin- 
ti dabar, kai jo nebėra gyvųjų tarpe. 

— Nelabai jį mylėjot? 

— Jis buvo vargšas žmogelis. 

— Ką turit omeny, sakydama „vargšas žmogėlis“ ? 

— Jis nė piršto nepajudino, kad tai pasikeistų. 

— Kas? 

— Viskas. 

Ir, staiga užsidegusi, išdrožė: 

— Tas gyvenimas, kurį mes gyvenome. Jeigu tai galima 
pavadinti gyvenimu. Seniai man jis įgriso, ir aš vieną mintį 
teturiu: išvykti. 

— Ištekėjusi? 

— Ištekėjusi ar neištekėjusi. Kad tik išvykčiau. 

— Jūs tikitės tai padaryti artimiausiu laiku? 

— Šiomis dienomis. 

— Su tėvais apie tai kalbėjotės? 

— O kam? 

— Išvyksit, nieko nesakiusi? 

— O kodėl ne? Kas gi nuo to jiems pasikeistų? 

Megre stebėjo ją, vis labiau domėdamasis, ir kartkartėm 
užmiršdavo pypkę patraukti. Du ar tris kartus turėjo iš nau- 
70 ją degti. 

— Kada jūs sužinojot, kad tėvas nebedirba Bondi gatvėj? — 
paklausė jis staigiai. 

Jokios reakcijos, kaip jis tikėjosi, nebuvo. Ji, matyt, buvo 
numačiusi klausimus ir paruošusi atsakymus. Tuo tik ir buvo 
galima paaiškinti jos laikyseną. 

— Prieš trejus. metus. Kažkaip savaime. Buvo, rodos, sau- 
sis. Sausis ar vasaris. Šalo. 

Kaplanų firma užsidarė spalio pabaigoje. Sausį ir vasarį 
ponas Lui vis tebeieškojo vietos. Tuo tad metu, priėjęs liep- 
to galą, jis sunkia širdimi ryžosi pasiskolinti pinigų iš pane- 
lės Leonės ir seno buhalterio. 

— Tėvas pats pasisakė? 

— Ne. Išėjo daug paprasčiau. Vieną popietę ėjau per sko- 
lininkų namus... 

— Jūs jau dirbot Rivoli gatvėj? 

— Aš ten įstojau aštuoniolikos metų. Kaip sykis, viena 
mano klientė, moterų kirpėja, buvo iš to namo, kur dirbo 

tėvas. Aš dirstelėjau į kiemą. Buvo po keturių. Tamsu. Gali- 
niam pastate — nė vienos šviesos languose. Nustebusi aš pa- 
klausiau namsargę ir iš jos sužinojau, jog Kaplanų firma 
likviduota. 

— Grįžusi namo, motinai nepasakėt? 

— Ne. 

— O tėvui irgi ne? 

— Jis vis tiek nebūtų sakęs teisybės. 

— Turėjo įprotį meluoti? 

— Sunku jums paaiškinti. Namie jis stengdavosi vengti sce- 
nų, Motinai atsakinėdavo taip, kad ta būtų patenkinta. 

— Jis jos bijojo? 

— Troško ramybės. 

Monika tai pasakė su tam tikra panieka. 

— Jūs jį pasekėt? 

— Taip. Ne kitą dieną, nes man nebuvo progos, o už kokių 
dviejų trijų dienų. Sėdau į ankstesnį traukinį, pasakiusi, j0g 
turiu kontoroje skubaus darbo, ir palaukiau prie stoties. 

— Ką jis darė tą dieną? 

— Lankėsi daugybėje kontorų, matyt, ieškojo vietos. Vi- 
dudienį suvalgė raguolių bariuke ir išskubėjo prie laikraščio 
redakcijos durų pasiskaityti skelbimų. Aš viską supratau. 

— Kaip jūs reagavot? 

— Ką norit pasakyti? 

— Nepagalvojot sau viena, kodėl jis nieko namie nesisakė? 

— Ne. Jis nebūtų išdrįses. Būtų kilusi scena. Mano dėdės 
ir tetos ta proga būtų jį verste užvertę patarimais ir be pa- 
liovos kalę, jog jam trūksta iniciatyvos. Nuo pat savo gi- 
mimo aš tik tą žodį ir tegirdžiu. 

— O jūsų tėvas vis dėlto kas mėnesį parnešdavo algą? 

— Tuo aš stebėjausi. Kiekvieną sykį laukiau pareinančio 
tuščiom rankom. O jisai vieną gražią dieną ėmė ir pareiškė 
motinai, jog „reikalavęs“ pakelti užmokestį ir savo pasiekęs. 

— Kada tai buvo? 

— Gerokai vėliau. Vasarą. Maždaug rugpiūčio mėnesį. 

— Ir iš to jūs padarėt išvadą, kad tėvas susirado darbą? 

— Taip. Aš norėjau sužinoti ir vėl jį pasekiau. Bet jis 
vis nedirbo. Vaikštinėjo, sėdėjo ant suolų. Aš pamaniau, gal 

jam išeiginė diena, ir dar sekiau kokią savaitę ar dvi, pasi- 
rinkdama vis kitą savaitės dieną. Kartą jis mane pastebėjo 
Didžiuosiuose Bulvaruose, kur ką tik buvo atsisėdęs ant suolo. 
Jis išbalo, nežinojo, ką daryti, pagaliau žengė prie manęs. 

— Žinojo, kad jūs jį sekėt? 

— Nemanau. Matyt, sau vienas pagalvojo, kad aš čia ne- 
tyčia užklydau. Jis man ėmė atvirai pasakotis, pasiūlė išgerti 
kavos su grietinėle. Buvo labai karšta. 

— Ką jis pasakojo? 

— Kad Kaplano firma buvusi nusavinta, kad jis atsidūręs 
gatvėje ir nuslėpęs tai nuo motinos, nenorėdamas jos jau- 
dinti, nes tikėjęsis greit rasti kitą tarnybą. 

— Ar jis avėjo geltonais pusbačiais? 

— Tą dieną — ne. Pridūrė, jog tai buvę kur kas sunkiau, 
negu. manęs, bet dabar viskas esą gerai, dirbąs draudimo 
agentu ir turįs laisvo laiko. 

— Kodėl jis apie tai nekalbėjo namie? 

— Vis per motiną. Ji niekina žmones, kurie vaikšto po 
namus, siūlydami ar dulkių siurblius, ar draudimo sutartį 
sudaryti. Ji juos vadina nevykėliais ir elgetomis. Jei ji būtų 
sužinojusi, kad jos vyras tuo verčiasi, ji būtų pasijutusi taip 
pažeminta, jog tas nebūtų žinojęs kur akių dėti. Ypač prieš 
JOS seseris. 

— Jūsų motina itin paiso seserų nuomonės, tiesa? 

— Ji nenori būti mažesnė už jas. 

— Jūs patikėjot, kad tėvas dirba draudimo agentu? 

— Tuo momentu. 

— O paskui? 

— Mažiau tikėjau. 

— Kodėl? 

— Visų pirma, kad jis per daug uždirbdavo. 

— Kiek „per daug“ jūsų supratimu? 

— Nežinau, kiek jūs laikote „per daug“ Po keleto mė- 
nesių pasisakė pakeltas į vice-direktorius, vis pas Kaplaną, 
ir algos esą vėl jam pridėta. Pamenu jų šnekas tuo klausimu. 
Mama norėjo, kad jis pakeistų profesiją asmens liudijime. 
„Sandėlininkas“ jai visad atrodė žemos pareigos. Jis atsakė, 
jog dėl tokio menkniekio žygio neapsimoką daryti. 

— Judu su tėvu, manau, supratingai susižvelgdavot? 

— Kai mama nematydavo, jis man mirktelėdavo. Kartais 
ryte įbrukdavo man į rankinuką banknotą. 

— Kad tylėtumėt? 

— Jam patikdavo davinėti man pinigų. 

— Sakėt, jog kartais nueidavot papusryčiauti su juo. 

— Teisybė. Jis man koridoriuj patyliukais paskirdavo pa- 
simatymą. Restorane liepdavo užsisakyti brangiausius patie- 
kalus, paskui kviesdavo į kiną. 

— Jis avėjo geltonais pusbačiais? 

— Vieną kartą. Kai aš paklausiau, kur persiauna, jis man 
paaiškino, jog ryšium su savo darbu laikąs mieste kambarį. 

— Ir davė adresą? 

— Ne tuoj pat. Praslinkus gerokai laiko. 

— Jūs turėjot mylimąjį? 

— Ne. 

— Kada susipažinot su Alberu Žorisu? 

Ji nenukaito, nesumišo. Ir šito klausimo tikėjosi. 

— Prieš keturis ar penkis mėnesius. 

— Mylit jį? 

— Mudu turim kartu išvykti. 

— Norit susituokti? 

— Kai jis taps pilnametis. Jam tik devyniolika, ir be tėvų 
sutikimo jis negali vesti. 

— O tėvai neduoda sutikimo? 

— Tikriausiai neduotų. 

— Kodėl? 

— Kad jis neturi padėties. Jo tėvai tik apie tai tegalvoja. 
Kaip mano motina. 

— Kur jūs ketinot važiuoti? 

— Į Pietų Ameriką. Aš jau padaviau pareiškimą užsienio 
pasui gauti. 

— Pinigų turit? 

— Truputį. Dalį uždarbio man leidžia pasilikti. 

— Kada jūs pirmą kartą atėjot prašyti tėvą pinigų? 

Jinai žvilgtelėjo jam į akis, atsiduso: 

— Jūs ir tai žinote! 

Paskui tiesiai: 

— Aš tuo neabejojau. Štai kodėl sakau jums teisybę. Ne- 
manau, kad jūs būsit niekšas ir nuėjęs atkartosit viską mo- 
tinai. Nebent būtumėt toks, kaip ji! 

— Aš neturiu nė mažiausio ketinimo pasakoti jūsų reika- 
lų motinai. 

— Beje, nuo to niekas nepasikeistų! 

— Norit pasakyti, kad vis tiek išvyksite? 

— Taip, šiom dienom. 

— Kaip sužinojot tėvo adresą Paryžiuje? 

Šįkart ji kad kiek būtų sumelavusi. 

— Alberas surado. 

— Jį sekdamas? 

— Taip. Mudu svarstėm, kuo jis galėtų verstis, kad užsi- 
dirbių pragyvenimui. Nutarėm, kad Alberas jį paseks. 

— Na o ko jūs šituo taip domėjotės? 

— Alberas tvirtino, jog mano tėvas, matyt, verčiasi nere- 
guliaria prekyba. 

— Na o ko jums taip degė sužinoti? 

— Jis turėjo uždirbti daug pinigo. 

— Tikėtotės iš jo paprašyti dalies? 

— Bent užsimokėti už laivą. 

— Šantažo keliu. 

— Kas čia tokio, kad tėvas... 2 

— Trumpai šnekant, jūsų draugužis Alberas ėmėsi šni- 
pinėti jūsų tėvą. 

— Sekė jį trejetą dienų. 

— Ir ką jis išaiškino? 

— O jūs ką išaiškinot? 

— Aš jūsų klausiu. 

— Visų pirma, kad mano tėvas turi kambarį Angulemo 
gatvėj. Paskui, kad jis visai ne draudimo agentas, o didesnę 
laiko dalį trainiojasi Didžiuosiuose Bulvaruose ir sėdi ant suo- 
lų. Pagaliau. .. 

— „Pagaliau? 

— Kad turi meiluže. 

— Kokį įspūdį tai jums padarė? 

— Aš būčiau buvusi labiau patenkinta, jeigu ji būtų bu- 
vusi jauna ir graži. Ji panaši į mamą. 

— Jūs ją matėt? 

— Alberas man parodė vietą, kur jie paprastai susitikinėja. 

— Sent-Antuano gatvėj? 

— Taip. Vienoj kavinukėj. Aš praėjau pro šalį lyg netyčia 
ir užmečiau akį. Nebuvo kada gerai įsižiūrėti, bet nuomonę 
aš susidariau. Ar jinai, ar motina — abidvi vieno galo. 

— Paskui jūs nuėjot į Angulemo gatvę? 

— Taip. 

— Ir tėvas jums davė pinigų? 

— Taip. 

— Jūs jam grasinot? 

— Ne. Aš pasisakiau pametusi volą su įnašais, kuriuos 
surinkau popiet, ir jeigu nerasiu tos sumos, mane išmes iš 
darbo. Pridūriau, jog mane persekios kaip vagilę. 

— Kaip jis reagavo? 

— Atrodė sutrikęs. Aš pastebėjau ant stalelio moters foto- 
grafiją, stvėriau ją, sušukusi: „(O čia kas?“ 

— Ką jis atsakė? 

— Kad tai vaikystės dienų draugė, iš netyčių atrasta. 

— Ar jūs nesielgiat kaip kekšė? 

— Aš ginuosi. 

— Nuo ko? 

— Nuo viso pasaulio. Nenoriu baigti kaip mano motina 
juokingam namiūkšty, kur tiesiog galima uždusti. 

— Alberas buvo nuėjęs pas tėvą? 

— Aš nieko nežinau. 

— Meluojat, mažyte. 

Jinai pažiūrėjo į jį rimtai, galiausiai prisipažino: 

— Taip. 

— Kodėl meluojat tokiu tiksliu klausimu? 

— Todėl, kad nuo to laiko, kai buvo nužudytas mano tė- 
vas, aš. numatau, jog ims kabinėtis pe Albero. 

— Žinot, kad jis dingo? 

— Jis man skambino. 

— Kada? 

— Prieš dingimą, anot jūsų. Prieš porą dienų. 

— Sakėsi, kur einąs? 


— Ne. Jis buvo nepaprastai susijaudinęs. Įsitikinęs, kad jį 
apkaltins žmogžudyste. 

— Kodėl? 

— Todėl kad jis buvo užėjęs pas jį į Angulemo gatvę. 

— Kada jūs sužinojot, kad mes jį sekam? 

— Kai jūsų inspektorius apklausinėjo šitą raganą panelę 
Blanš. Ji manęs nekenčia. Po to jinai gyrėsi prišnekėjusi 
tiek, jog pakaks, anot jos, man užkimšti burną. Aš bandžiau 
raminti Alberą. Tvirtinau, kad slėpdamasis jis elgiąsis kvai- 
lai, nes, kaip sykis, ant jo kris įtarimas. 

— Jis nesidavė įtikinamas? 

— Ne. Buvo taip susijaudinęs, kad vos galėjo kalbėtis te- 
lefonu. 

— Kuo įrodysit, kad jis nenužudė jūsų tėvo? 

— O kam jis būtų žudęs? 

Ir oriai kaip protingas žmogus pridūrė: 

— Mes galėjom prašyti jį pinigų tiek, kiek norėjom. 

— O jeigu tėvas būtų atsisakęs duoti? 

— Nebūtų. Alberui užtektų pagrasinti, kad viską papasa- 
kos mano motinai. Aš žinau, ką jūs galvojat. Laikot mane 
kekše, kaip sakėt, bet jeigu jūs būtumėt praleidęs savo gra- 
žiausius metus, kaip sakoma, Žiuvizi aplinkoje. .. 

— Ar tėvo nematėt nužudymo dieną? 

— Ne. 

— Alberas irgi ne? 

— Esu beveik tikra, jog ne. Tą dieną mes nieko nebuvom 
numatę daryti. Papusryčiavom drauge, kaip paprastai, ir jis 
man nieko nesakė. 

— Ar žinot, kur tėvas laikė pinigus? Jei aš gerai supratau, 
jūsų motina vakarais įpratusi apieškoti jo kišenes ir piniginę? 

— Visada taip daro. 

— Kodėl? 

— Todėl kad sykį, bus daugiau kaip prieš dešimt metų, 
i rado jo nosinę, išteptą lūpų dažais O mano motina ne- 
sidažo. 

— Jūs buvot labai jauna. 

— Dešimties ar dvylikos metų. Tačiau viską atsimenu. 
Į mane jie nekreipė dėmesio. Tėvas prisiekinėjo, jog nuo 

kaitros viena moteris sandėly nualpusi ir jis, užlašinęs ant 
savo nosinės spirito, davęs jai kvėpuoti. 

— Gal tai ir teisybė buvo. 

— Mano motina jo žodžiais nepatikėjo. 

— Grįžkim prie mano klausimo: vadinasi, jūsų tėvas ne- 
galėjo grįžti namo su daugiau pinigų kišenėj, negu manyta 
jį uždirbant. 

— Pinigus jis laikė savo kambary. 

— Ant veidrodinės spintos? 

— Iš kur jūs žinot? 

— O jūs? 

— Sykį, kai aš nuėjau paprašyti jį pinigų, jis palypėjo ant 
kėdės, paėmė geltoną voką nuo spintos viršaus, pridėtą tūks- 
tantinių. 

— Daug? 

— Storą pundą. 

— Alberas tai žinojo? 

— Tai ne dingstis užmušti tėvą. Aš esu tikra, kad jis to 
nepadarė. Beje, peilio jis nebūtų vartojęs. 

— Kuo remdamasi, jūs taip kategoriškai tvirtinat? 

— Esu mačiusi, kaip jis ko nenualpo, įsipiovęs pirštą ki- 
šeniniu peiliuku. Į kraują jis tiesiog negali žiūrėti. 

— Jūs su juo gulit? 

Dar sykį ji truktelėjo pečiais. 

— Kas per klausimas!-— pasakė. 

— Kur? 

— Bet kur. Tam reikalui Paryžiuje yra tiek ir tiek vieš- 
bučių. Negi sakysit, kad policija to nežino! 

— Bendrais bruožais reziumuojant šitą įdomų pašnekesį, 
išeina, jog Alberas ir jūs šantažavot savo tėvą, kad, ištrau- 
kę iš jo pinigų, galėtumėt dumti į Pietų Ameriką? 

Ji nė nekrustelėjo. 

— „Aš taip pat įsidėjau į galvą, kad jūs, nors ir sekėt, nc- 
nustatėt, iš kur jūsų tėvas manosi pinigo. 

— Mudu per daug nesistengėm. 

— Žinoma, svarbu tik rezultatas. 

Retkarčiais Megre kažkodėl atrodydavo, jog mergina savo- 
tiškai atlaidžiai žiūri į jį. Matyt, galvojo, kad jis, kaip Kri- 

minalinės paieškos komisaras, toks pat naivus, kaip jos mo- 
tina, tetos bei dėdės. 

— Dabar jūs žinot viską,— sumurmėjo ji, ketindama sto“ 
tis.— Matėt, kad aš nesistengiau dėtis šventuolėle. Man vis 
tiek, ką jūs apie mane galvojat. 

Tačiau kažkas jai nedavė ramybės. 

— Jūs tikrai nieko nepasakysit motinai? 

— O jums ar ne vis tiek, jei tikitės išvykti! 

— Visų pirma tik po tam tikro laiko. Pagaliau norėčiau 
išvengti skandalo. 

— Suprantu. 

— Alberas nepilnametis, ir jo tėvai galėtų. .. 

— Aš labai norėčiau pasišnekėti su Alberu. | 

— Jei tai nuo manęs pareitų, šį pat rytą jis būtų čia. 
Tai kvailys. Galvą dedu, kad jis kur nors pasislėpęs dreba 
kaip epušės lapas. 

— Neatrodo, kad jūs itin juo žavėtumėtės? 

— Aš niekuo nesižaviu. 

— Tik savim. 

— Savim nė tiek. Aš ginuosi. Bet kam tos šnekos. Jūs 
įspėjot mano viršininkus, kad aš čia? 

— Telefonu .pranešiau, kad jūs man esat reikalinga dėl tam 
tikrų formalumų. 

— Kelintą valandą jie manęs laukia grįžtant? 

— Valandos nenustačiau. 

— Aš galiu eiti? 

— Jūsų daugiau nelaikau. 

— Jūs pasiųsit manes sekti kurį nors inspektorių? 

Megre vos nesusijuokė, bet šiaip taip išlaikė rimtą miną. 

— Galimas daiktas. 

— Be reikalo gaiš laiką. 

— Dėkoju jums. 

Megre iš tikrųjų liepė ją sekti, nors ir buvo įsitikinęs, j0g 
tuščias darbas. Žanvje buvo laisvas, tai jam ir pavedė. 

Pats kokią dešimt minučių liko besėdįs, užsirėmęs ant sta- 
lo, su pypke dantyse ir kažko bežiūrįs pro langą. Pagaliau 
nusipurtė, lyg žmogus, negalįs atsigaivelėti iš miegų, atsisto- 
jo, pusbalsiu murmėdamas: 

— Tai idiotė, kad ją kur šimts! 

Šiaip sau, nežinodamas, ko nusitverti, nuėjo į inspektorių 
kabinetą. 

— Vis nieko negirdėt apie vaikezą? 

Tasai, reikia manyti, nori užmegzti kontaktą su Monika. 
Bet kaip tat padaryti, kad nesuimtų? Megre užmiršo pa- 
klausti vieno svarbaus dalyko. Katras — jinai ar jis — laiko 
santaupas, kurias abu dėjo numatytai kelionei į Pietų Ameriką? 

Jeigu jisai, tai jo kišenė tikriausiai netuščia. Priešingu at- 
veju, jis neturi nė už ką pavalgyti. 

Megre palaukė keletą minučių, susimąstęs žingsniuodamas 
per abu kabinetus, paskui paskambino į Žebe ir Bašelje kon- 
torą. 

— Aš norėčiau pakalbėti su panele Monika Ture. 

— Luktelkit. Atrodo, ji kaip tik pareina. 

— Alio!-— atsiliepė Monikos balsas. 

— Nesidžiaukit. Čia dar ne Alberas, o komisaras. Užmiršau 
jus paklausti vieno dalyko. Jis ar jūs laikot pinigus? 

Jinai suprato. 

— Aš, 

— Kur? 

— Čia. Užrakinamam stalčiuj. 

— Ar jis turi pinigų? 

— Tikriausiai nedaug. 

— Ačiū. Viskas. 

Luka ženklais parodė, kad komisarą prašo kitas aparatas. 
Jis pažino Lapuento balsą. 

— Tu skambini iš Angulemo gatvės?— nustebo komisaras. 

— Ne iš to namo. Iš kampinio bistro. 

— Kas ten dedasi? 

— Nežinau, ar tyčia tai padaryta, bet aš laikau savo pa- 
reiga jums pranešti. Kambarį mes radom švarų švarutėlį. 
Grindys ir baldai išvaškuoti, nuo visur nušluostytos dulkės. 

— O spintos viršus? 

— Irgi nuvalytas. Man pasirodė, kad toji bobelė žiūrėjo 
į Mane pašaipia akim. Aš ją paklausiau, kada taip apsišva- 
rinta. Ji man atsakė, jog kaip tik vakar popiet ateinančiai 

tarnaitei — su ja sukalbėta dukart į savaitę — pavedusi nuo- 
dugniai išvalyti kambarį. 

„Jūs nieko nesakėt, o kambarį reikia išnuomoti. ..“ 

Tiesiog neapsižiūrėjimas. Megre turėjo apie tai pagalvoti. 

— Kur Moersas? 

— Vis dar ten. Savo akimis įsitikina, kad joks pirštų at- 
spaudas neišliko per tą siautėjimą; jis dąr nieko nerado. Jei 
tai iš tiesų ateinančios tarnaitės darbas, šauniai apsiruošė mo- 
teriškė. Man grįžti į Orfevrų krantinę? 

— Ne tuoj pat. Paklausk tos moteriškės pavardės ir adre- 
so. Susirask ją. Tegul tau papasakoja, kaip viskas dėjosi, 
kokius nurodymus gavo, kas buvo kambary, kai tvarkėsi... 

— Aišku. 

— Moersas gali grįžti. Dar žodelis. Tu pastebėjai ką nors 
iš Dorovės reikalų policijos šiose vietose? 

— Diumonselį. Aš ką tik su juo kalbėjau. 

— Tegul jis paprašo dar ką nors atsiųsti iš savo skyriaus. 
Kai viena kuri gyventoja išeis, tegul ją paseka. 

— Jos beveik neišeina. Viena turi maniją vaikštinėti visai 
nuoga laiptais, o kita pliuškenasi vonioje. Trečioji, atrodo, ke- 
linta diena negrįžta. 

Megre nuėjo į viršininko kabinetą (jam kartais užeina toks 
noras) be jokio aiškaus reikalo, šiaip sau, pasišnekėti apie 
tiriamą dalyką. Jam patinka to kabineto atmosfera, ir jis 
visad stovi prie to paties lango, iš kurio matyti Sen-Mišelio 
tiltas ir krantinės. 

— Pavargai? 

— Man atrodo, jog lošiama iš kantrybės. Kadangi aš no- 
riu būti vienu metu visur, tai galiausiai Lieku besisukąs po 
savo kabinetą. Kvota šįryt buvo viena iš... 

Jis stabtelėjo, ieškodamas žodžio, bet taip ir nesurado. Jau- 
tėsi nusikamavęs, teisingiau tuščias, ir visiškai nevilties ap- 
imtas lyg pagiriom po smarkių išgertuvių. 

— O vis dėlto jinai jauna, kone mergiotė. 

— Ture duktė? 

Sučirškė telefonas. Viršininkas pakėlė ragelį. 

— Taip, jis čia. 

Ir kreipėsi į Megre: 

— Čia jums. Neve yra čia su kažkuo ir skuba parodyti 
jums savo laimikį. 

— Aš tuoj. 

Prieškambary Megre pastebėjo Neve, stačią, labai susijaudi- 
nusį, ir šalia jo ant kėdės sėdinų žmogelį, liguistą ir išblyš- 
kusį, nenuspėjamo amžiaus, ir lyg kažkur matytą. Jam net 
lyg pasirodė jis gerai pažįstamas, bet pavardės niekaip nega- 
lėjo atsiminti. 

— Tu nori pirma su manim pasišnekėti? 

— Nėr reikalo. Neatsargu nė akimirką palikti tą vikruojį 
vieną. 

Tik tada Megre pastebėjo, jog žmogus su antrankiais. 

Megre atidarė savo kabineto duris. Kalinys įėjo truputėlį 
vilkdamas koją. Nuo jo trenkė alkoholiu. 

Neve, įžengęs jam iš paskos, užrakino duris ir nuėmė at- 
vestajam antrankius. 

— Ką, neatpažįstat jo, patrone? 

Jo pavardės Megre vis niekaip neprisiminė, bet užtat stai- 
ga prisiminė kitką. Vyriškio veidas buvo kaip grimą nusiėmu- 
sio klouno, skruostai it guminiai, didžiulė burna šiepėsi sy- 
kiu ir karčiai, ir pašaipiai. 

Kas jam kalbėjo apie klouno veidą ryšium su šia byla? 
Panelė Leonė? Ponas Senbronas, senas buhalteris? Šiaip ar 
taip, kažkas, kas matė poną Lui ant suolo Sen-Marteno ar 
Bon-Nuvel bulvaruose su bendru. 

— Sėskis. 

— Ačiū, šefe,— atsakė vyriškis, lyg nuolatinis šios įstai- 
gos lankytojas. 


VII skyrius 
LIETPALČIŲ PIRKLYS 


— Džefas Šramekas, vadinamas Fredu Klounu, taip pat 
Akrobatu, kilimo iš Rikeviro, Aukštutiniam“ Reine, šešias- 
dešimt trejų metų. 

Vis dar sujaudintas savo pasisekimo, inspektorius Neve pri- 
statė savo klientą, kaip kad cirke skelbiamas naujas progra- 
mos numeris. 

— Dabar atsimenat jį, patrone? 

Tai atsitiko mažiausiai prieš kokį penkiolika metų, o gal 
net seniau, netoli Sen-Marteno bulvaro, kažkur tarp Rišelje 
ir Druo gatvių. 

— Šešiasdešimt trejų metų?— pakartojo Megre, žiūrėda- 
mas į vyriškį, kuris jam plačiai ir meilikaujamai šypsojosi. 

Gal dėl to, kad buvo liesas liesas, jis neatrodė toks senas. 
Iš teisybės sunku pasakyti, kiek jam metų. Ypač klaidinanti, 
tiesiog netinkanti pagyvenusiam žmogui buvo jo veido 15- 
raiška. Net išsigandęs (ioks turėjo būti), jis, rodės, tyčiojos 
iš kitų ir iš savęs. Nėra abejonės, grimasas išdarinėjo ir juok- 
tis vertė nevalingai trūkčiojantys raumenys. 

Nuostabiausia, jog jis buvo daugiau kaip keturiasdešimt 
penkerių metų, kai Didžiųjų Bulvarų istorija jį išgarsino ke- 
letui savaičių. 

Megre paspaudė skambutį, nukabino vidaus telefono ragelį. 

— Paprašyčiau atnešti man Šrameko bylą. Džefas Šrame- 
kas, kilimo iš Rikeviro, Aukštutiniam Reine. 

Kaip tai prasidėjo, Megre nebepamena. Buvo apie aštuntą 
vakaro, pavasarėjant, nes jau temo, Didžiaisiais Bulvarais tvi- 
no minios, terasos lūžte lūžo nuo žmonių. 

Ar kas pastebėjo šmėsčiojant žibintą vienos įstaigos kabi- 
netuose? Šiaip ar taip, buvo aliarmuota. Atbėgo policija. Kaip 
visada, susirinko žioplių, daugelis nesusigaudė, kas čia de- 
dasi. 

Visiems buvo aišku, kad reginys su dramatiškais ir komiš- 
kais momentais užtruks apie porą valandų ir kad į galą pri- 
plūs tiek žmonių, jog reikės statyti barjerus. 

Ir iš tikrųjų persekiojamas kabinetuose įsilaužėjas atsidarė 
vieną langą ir ėmė, kabindamasis į laštaką, kopti išilgai fa- 
sado. Vos tik jis užkėlė koją ant lango antablemento kitam 
aukšte, kaip mat išdygo policininkas, ir žmogus gavo ropšti 
toliau, 0 tuo tarpu moterys apačioje išgąstingai klykė. 

Tai buvo vienos iš smarkiausių gaudynių policijos istorijo- 
je; persekiotojai davėsi po vidų, lipo vis aukštyn, atidarinėjo 

langus, o gaudomasis, rodės, savo malonumui atlikinėjo cirko 
numerį. 

Jis pirmas nusigavo ant stogo, šlaitinio stogo, kur polici- 
ninkai ne iškart ryžosi lipti. Galva, matyt, jam nesisuko, ir jis 
taip šokinėjo nuo vieno namo stogo ant kito iki pat Druo 
gatvės kampo ir dingo pro aukšto langutį. 

Po kokių penkiolikos minučių jį vėl pamatė ant kito stogo. 
Žmonės rodė jį rankomis, šaukė: ,,Va kur jis! Va!“ 

Niekas nežinojo, ar jis ginkluotas nei ką padarė. Pasklido 
gandas, kad jis nužudęs keletą žmonių. 

Minios susijaudinimas pasiekė viršūnę, kai atvažiavo ugnia- 
gesiai su savo kopėčiom; dar ilgai po to į stogus buvo nu- 
kreipti žibintai. 

Kai galų gale pavyko jį sulaikyti Granž-Bateljerės gatvėj, 
js netgi nebuvo uždusęs. Didžiuodamasis savim, jis tyčiote 
tyčiojos iš policininkų. Grūdamas į automobilį, išslydo it un- 
gurys iš sulaikiusiųjų rankų ir dievaižin kaip dingo minioje. 

Tai buvo Šramekas. Keletą dienų laikraščiai tik ir tekalbėjo 
apie Akrobatą, kurį visai iš netyčių vėl sučiupo hipodrome. 

Jaunutis būdamas, debiutavo cirke, kuris važinėjo po El- 
zasą ir Vokietiją. Vėliau, Paryžiuje, jis uždarbiavo mugėse, 
išskyrus tuos periodus, kai sėdėdavo kalėjime už įsilaužimą. 

— Aš neabejojau, kad jis baigia savo dienas mano kvar- 
tale,— tarė inspektorius Neve. 

O tas rimtai atsakė: 

— Aš seniai įsigijau doro=€lgesio liudijimą. 

— Man kalbėjo apie aukštą liesą pagyvenusį tipą, kurį 
matydavo ant suolų pono Lui draugėje. 

Argi kažkas nesakė Megre: „Tipas kaip tie, nuolatos sėdin- 
tys ant suolų...“ 

Fredas Klounas buvo iš tos rūšies individų, kuriuos įprasta 
matyti valandų valandom be jokio užsiėmimo: jie spokso 
į praeivius, lesina balandžius. Veidas pilkšvas kaip šaligatvio 
plokštės, o išraiška — nieko iš gyvenimo ir žmonių nebesiti- 
kinčio žmogaus. 

— Prieš jums imantis jį kvosti, aš turiu papasakoti, kaip 
aš jį suėmiau. Užėjau į barą Blondelio gatvėj, už poros 
žingsnių nuo Sen-Marteno vartų. Baro „„Fernanas“ šeimininkas 

kartu yra totalizatoriaus bukmekeris. Fernanas senas žokėjus, 
geras mano pažįstamas. Aš jam parodžiau pono Lui nuotrauką 
ir supratau, kad veidas jam nėra nematytas. 

— Vienas iš tavo klientų? — paklausiau. 

— Jis — ne. Bet buvo keletą kartų užėjęs su vienu mano 
geru klientu. 

— Kas jis? 

— Fredas Klounas. 

— Akrobatas? O aš maniau, kad jis seniai miręs arba sėdi 
kalėjime. 

— Jis gyvas ir sveikas ir kas mielą popietę ateina išgerti 
stiklelio ir lošti iš arklių. Bet, teisybę pasakius, aš jo jau 
kelios dienos nemačiau. 

— Kiek dienų? 

Fernanas susimąstė, nuėjo pasiklausti žmonos į virtuvę. 

— Paskutinį kartą buvo pirmadienį. 

— Drauge su ponu Lui? 

Šito jis neprisimenąs, bet tikrai nematęs Akrobato nuo pra- 
eito pirmadienio. Suprantat? 

Man neliko nieko kito kaip jį suimti. Dabar aš žinojau, kur 
jo ieškoti. Šiaip taip išsiteiravau, kuo vardu toji moteriškė, 
su kuria jis jau daugel metų gyvena. Tai buvusi daržovinin- 
kė Fransuaza Bidu. 

Aš tik ką gavau jos adresą: Valmi krantinė, priešais kanalą. 

Vyrelį radau pas ją, pasislėpus; miegamajame, iš kurio jis 
nekėlė kojos nuo pirmadienio. Visų pirmiausia aš jam uždė- 
jau antrankius, ko gero, ims ir išslys man iš nagų. 

— Aš jau nebe toks vikrus, kaip andai!— pajuokavo Šra- 
mekas. 

Kažkas pasibeldė į duris. Įėjo tarnautojas ir padėjo prie- 
šais Megre storą geltoną aplanką. Šrameko istoriją, tikriau 
sakant, jo nemalonumų su Teisingumu istoriją. 

Megre, papsėdamas pypkę, pamažiukais jį pasklaidė. 

Šios rūšies kvotai — pats gerasis laikas. Iš tiesų nuo dvy- 
liktos iki dviejų daugumas kabinetų tušti, mažiau kas beuž- 
eina ir telefonu rečiau beskambina. Jautiesi lyg naktį, lyg 
tavo vieno žinioje būtų visos patalpos. 

— Ar tu nealkanas?— paklausė komisaras inspektorių Neve. 

Tas nežinojo, ką atsakyti, ir Megre primygtinai paliepė: 

— Eik užkąsk.. Netrukus gal gausi mane pavaduoti. 

— (Gerai, patrone. 

Neve nusiminęs išėjo, pašaipiai kalinio palydėtas. O Megre 
užsidegė kitą pypkę, padėjo savo didelę plaštaką ant aplan- 
ko, pažiūrėjo Fredui Klounui tiesiai į akis ir sumurmėjo: 

— Nal 

Megre geriau jį kvosti, negu Moniką. Tačiau dėl visa ko 
pirmiausia užrakino kabineto duris, netgi tas kitas į 1nspek- 
torių kabinetą skląsčiu užstūmė. Pamates, kad komisaras dirs- 
telėjo į langą, Džefas, komiškai susiraukęs, sumurmėjo: 

-— Nebijokit. Karnizais aš jau nebegaliu vaikščioti. 

— Aš manau, kad tū žinai, už ką čia atsidūrei? 

Jis apsimetė kvaileliu. 

-— Amžinai tuos pačius suiminėja!— nusiskundė.— Šitai 
man primena senus gerus laikus, kurių jau ir skonį būsiu 
pamiršęs. 

— Tavo draugas Lui nužudytas. Be reikalo dediesi nuste- 
bęs. Puikiai žinai, apie ką aš kalbu. Ir taip pat puikiai Žinai, 
jog visiškai galima tave apkaltinti žmogžudyste. 

—- Tai būtų dar viena teismo klaida. 

Megre nukabino vidaus telefono ragelį. 

— Sujunkit mane su „Fernano“ baru Blondelio gatvėj. 

Kai Fernanas atsiliepė, Megre tarė: 

— Čia komisaras Megre. Skambinu vieno jūsų kliento Dže- 
fo Šrameko reikalu... Taip, Akrobato... Norėčiau sužinoti, 
ar jis lošė iš stambių sumų... Kaip? .. Taip, suprantu. . . O pas- 
taruoju metu? Šeštadienį? Dėkoju... Ne. Kol kas viskas. 

Megre atrodė patenkintas, o Džefas — truputį sunerimęs. 

— Nori, kad atkartočiau, ką man tik ką pasakė? 

— Maža ką šneka! 

— Visą gyvenimą tu tik pralošinėdavai arklių lenktynėse. 

— Jei valdžia būtų jas uždraudusi, šito man nebūtų at- 
"sitike. 

— Jau daug metų tu perki totalizatoriaus bilietus pas Fer- 
naną. 

— Jis oficialus totalizatoriaus agentas. 

— Tačiau, šiaip ar taip, turi iš kur nors gauti pinigų lošti 
arklių lenktynėse. Dar prieš pustrečių metų tu lošdavai tik iš 
labai mažyčių sumų ir tai, būdavo, nebeturėdavai kuo susi- 
mokėti Fernanui, ir tas duodavo tau skolon. 

— Šiaip sau nebūtų davęs. Kad nenustočiau ūpo lošti. 

— Tu pradėjai smarkiau lošti, kartais net stambiais staty- 
mais. -O po kelių dienų — vėl kišenėj vėjai švilpdavo. 

— Ir ką gi tai įrodo? 

— Praeitą šeštadienį tu tvojai storą pundą. 

— Ką jūs pasakysit apie savininkus, kurie rizikuoja iki 
milijono už arklį! 

— Iš kur imdavai pinigus? 

— Turu dirbančią moterį. 

— Ką gi ji dirba? 

— Retkarčiais nueina apruošti bistro krantinėje. 

— Ką, tu šaipaisi iš manęs? 

— Jokiu būdu, ponas Megre. 

— Klausyk. Bandysim išlošti laiko. 

— Žinot, tam, kuo aš užsiiminėju. . . 

— Vis dėlto aš pasakysiu, kokia tavo padėtis. Keletas liu- 
dytojų yra tave matę tokio pono Lui draugėje. 

— Tai labai doras žmogus. 


— Nesvarbu. Visai neseniai, prieš kokius pustrečių metų, 
ponas Lui buvo be vietos ir galo su galu nesudurdavo. 

— Žinau tuos pyragus!— atsiduso Džefas.— O tiems galams 
galo nėra! 

— Iš ko tada tu gyvenai, aš nežinau, bet, ko gero, patikė- 
čiau, jog iš savo Fransuazos uždarbio. Sėdinėdavai ant suo- 
lų. Retkarčiais drebančia ranka statydavai kelis frankus už 
arklį ir turėjai grifelinę lentelę bistro. O ponas Lui buvo 
priverstas skolintis pinigų mažiausiai iš dviejų asmenų. 

— Tai rodo, jog esama vargšų šioje žemėje. 

Megre tuos žodžius nuleido pro ausis. Kitų juokinimas 
buvo taip įsigėręs į kraują Džefui, jog jis negalėjo susilaikyti 
nekrėtęs juokų. Komisaras kantriai plėtojo savo mintį. 

— Išeina, kad judu staiga ėmėt ir praturtėjot. Per kvotą 
tai bus nustatyta su tiksliomis datomis. 


361 


— Datų aš niekad nesidėjau į galvą. 

— Nuo to laiko tarpais tu statai stambias sumas, tarpais 
geri skolon. Iš to bet kas padarys išvadą, kad judu su ponu 
Lui kažkokiu būdu sugebėjote pelnytis pinigo, ir daug, tik 
nereguliariai. Šituo klausimu mes užsiimsim vėliau. 

— Gaila. Norėčiau žinot, kas tai per būdas. 

— Greit tu liausies juokesis. Šeštadienį, kartoju, tavo kiše- 
nės buvo išsipūtusios, bet tu viską praleidai vėjais per keletą 
valandų. Pirmadienio popietę tavo bendras ponas Lui buvo 
nužudytas Sen-Marteno bulvaro akligatvy. 

— Jo mirtis — man didžiulis nuostolis. 

— Su prisiekusiais posėdininkais reikalų esi turėjęs? 

— Tik su pataisininkais. Keliolika kartų. 

— Na ką gi! Prisiekusieji juokelius nelabai mėgsta, ypač 
kai žmogus teistas ir teistas kaip tu. Labai galimas daiktas, kad 
j1e padarys išvadą, j0g tu vienintelis žinojai, ką veikia ponas 
Lui, ir naudos sumetimais jį užmušei. 

— Taip nutardami jie pasirodytų esą idiotai. 

— Aš tau tik tiek tenorėjau pasakyti. Dabar pusė pirmos. 
Mano kabinete esam vienu du. Po valandos grįš tardytojas 
Komeljo, ir aš tave pasiųsiu su juo pasišnekėti. 

— Jis mažiukas, tamsaus gymio, ūsai kaip dantų šepetukas? 

— Taip. 

— Kadaise mudu esam susitikę. Jis šunsnukis. Sakykit, jis 
jau nebe jaunas? 

— Galėsi pasiteirauti, kiek jam metų. 

— O jeigu aš nenoriu jo matyti? 

— Žinai, kas tau belieka daryti. 

Džefas Klounas sunkiai atsiduso. 

— Gal atsirastų cigaretė? 

Išėmęs iš stalčiaus, Megre jam atkišo pakelį. 

— O degtukų? 

Valandėlę jis rūkė tylėdamas. 

— Gerti, tur būt, nieko čia neturite? 

— Kalbėsi ar ne? 

— Dar pats nežinau. Sau vienas svarstau, ar aš turiu ką 
pasakyti. 

Tai galėjo be galo tęstis. Šitokius tipus Megre gerai paži- 
nojo. Dėl visa ko jis pradarė gretimas duris. 

— Luka! Gal nuspaustum į Valmi krantinę ir man atves- 
tum tokią Fransuazą Bidu? 

Klounas staiga subruzdo ant kėdės, pakėlė pirštą kaip mo- 
kykloj. 

—-. Komisare! Nedarykit šito! 

— Kalbėsi? į 

— Kad taip stiklelį gaučiau. .. tuoj liežuvis atsirištų. 

— Luktelk, Luka. Neik, kol nepasakysiu. 

— Tu bijai pačios?— tarė Džefu. 

— Jūs žadėjot man duoti išgert. 

Uždaręs duris, Megre išėmė iš sieninės spintos butelį kon- 
jako, kurio visad ten laikydavo, ir įpylė ant dugno į vandens 
stikline. 

— Man vienam gerti? 

— Na? 

— Klauskit. Atkreipkite dėmesį, jog aš, anot advokatų, ne- 
sistengiu kliudyti teisingumo eigos. 

— Kur tu sutikai poną Lui? 

— Ant vieno suolo Bon-Nuvel bulvare. 

— Kaip susipažinot? 

— Kaip paprastai susipažįstama ant suolų. Pasakiau, kad 
jau pavasaris atėjo, o jis man atsakė, kad oras švelnesnis nei 
pereitą savaitę. 

— Tai buvo maždaug prieš pustrečių metų? 

— Apie tiek. Datos nepasižymėjau savo užrašų knygutėje. 
Sekančiom dienom vėl atsiradom ant to paties suolo, ir jis 
atrodė laimingas, kad turi su kuo pasišnekėt. 

— Sakėsi, kad likes be vietos? 

— Galų gale jis man papasakojo savo istormijėlę, kad ištar- 
navęs dvidešimt penkerius metus pas vieną šeimininką, o tas 
neįspėjęs uždarė savo skylę, kad jis neišdrįsęs to pasisakyti 
savo žmonai, kuri, tarp mūsų kalbant, atrodo, gera biaurybė, 
ir jai dumiąs akis, jog tebedirbąs sandėlininku. Jis pirmąsyk, 
manau, gavo progą 1išdėt, ką turėjo, ir jam lengviau pasidarė. 

— Jis žinojo, kas tu? 

— Aš jam tik pasakiau, jog dirbau cirkuose. 

— Paskui? 

— Ką jūs iš tiesų norit žinoti? 

— Viską. 

— Visų pirma malonėkit peržiūrėti mano bylą ir suskai- 
čiuoti nuosprendžius. Man svarbu žinoti, ar būsiu ištremtas, 
jei kartais prikirptų naują nusikaltimą. Smagumas menkas. 

Megre padarė kaip prašomas. 

— Nebent prikirptų žmogžudystę, o šiaip dar turi atsargoj 
du kartus. 

— Ir man taip atrodė. Nebuvau tikras, kad jūsų ir mano 
skaičiavimai sutaps. 

— Apiplėšimas? 

— Kai kas sudėtingiau. 

— Katram šovė į galvą? 

— Jam, žinoma. Aš tokiems dalykams negudrus. Kaip jums 
atrodo, ar man nepnklausytų ant dugno stiklinės? 

— Paskui. 

— Ilgai laukti. O jūs mane versite pasakoti pilnu tempu. 

Komisaras nusileido, įpylė gurkšnį alkoholio. 

— Iš esmės kalbant, viskas prasidėjo nuo suolo. 

— Ką tuo nori pasakyti? 

— Žmogelis, priverstas leisti laiką ant suolo, beveik vis 
ant to paties, ėmė dairytis aplinkui. Ar žinot lietpalčių par- 
duotuvę bulvare? 

+ — Žinau, 

— Taigi suolas, ant kurio Lui paprastai sėdėdavo, stovi 
kaip tk priešais parduotuvę. Per ilga jam beveik nenorom 
pasidarė žinoma, kas dedasi parduotuvėje, kokie tarnautojų 
įpročiai. Tai jam ir pakišo mintį. Žmogus, kiaurą dieną nieko 
neveikdamas, galvoja, kuria planus, net jeigu ir žino, jog tie 
planai niekad nebus įgyvendinti. Vieną dieną jis man ėmė 
apie tai kalbėti šiaip sau, laikui praleisti. Šitoj parduotuvėj 
visad būna daug žmonių. Pilna lietpalčių vyrams, moterims, 
vaikams, visokiausių fasonų, prikabinėti visi kampai. Ir dar 
antras aukštas. Kairėj pusėj namo, kaip dažnai šiam kvartale, 
eina akligatvis, atsiremiąs į kiemą. Norit nupiešiu?— pasisiū- 
lė Džefas. 

— Paskui. Pasakok toliau. 

— Lui man ir sako: „Aš sau vienas galvoju, kodėl niekad 
niekas neišvagia kasos. Juk taip lengva!“ 

— O tu, reikia manyti, tuoj pastatei ausis. 

— Susidomėjau. Jis man paaiškino, jog apie dvyliktą, vė- 
liausiai — penkiolika minučių pirmos išleidžia iš parduotuvės 
paskutinius klientus, ir tarnautojai eina pusryčiauti. Šeiminin- 
kas, mažas senukas su barzdike, kiūtina į ,„Negro bokalą“ 
netoliese. 

— Jeigu kas nors, įsimaišęs tarp Rlientų, duotųsi uždaromas. 

Neprieštaraukit. Aš irgi iš pradžių maniau, jog tai neįma- 
noma. Bet Lui tyrė parduotuvę savaičių savaitėm. Prieš pusry- 
čius tarnautojai neturi mados apžiūrinėti visų kampų ir Liet- 
palčių, kurių ten prikabinėta tūkstančių tūkstančiai, ar kas 
nepasiliko. Niekam nė į galvą, kad koks klientas tyčia imtų 
ir pasiliktų krautuvėj, suprantat? 

Čia ir yra visas triukas. Šeimininkas išeidamas rūpestingai 
užrakina duris. 

— Tu leisdavaisi uždaromas? Po to išlauždavai užraktą ir 
išeidavai su kasa? 

— Klystat. Šitai kaip sykis — tik juokų darbas. Net jeigu 
mane ir pričiuptų, nuteist nenuteistų, nes nebūtų jokio įrody- 
mo prieš mane. Sakykim, aš ištuštinuų kasą. Paskui nueinu 
į išvietę. Prie vandens bakelio yra orlaidė, pro kurią nė trejų 
metų vaikas nepralįstų. Bet banknotų paką išmesti — vieni 
niekai. Orlaidė žvelgia į kiemą. Lui lyg iš netyčių eina tuo 
metu pro šalį ir pakelia nuo žemės tą paką. O aš palaukiu, 
kol sugrįžta tarnautojai ir prisirenka daugiau klientų, kad ne- 
krisčiau į akį. Kuo ramiausiai išeinu kaip įėjęs. 

— Pasidalinot? 

— Broliškai. Užvis sunkiausia buvo jį palenkti. Tą viską 
js sugalvojo savo malonumui, pasakytum su artisto gyslele. 
Kai aš jam pasiūliau išmėginti laimę, jis kone pasipiktino. 
Norom nenorom nusileido, nes kitaip būtų turėjęs prisipažinti 
žmonai gumbą gavęs, ne ragelį. Atkreipkit dėmesį, jog ta 
kombinacija turi dar vieną privalumą. Mane teis už apiplėši- 
mą, kadangi aš prisipažinau, tačiau nėra įrodymų, kad buvo 
įsibrauta ar įsilaužta, o už tai duodama pora metų mažiau. 
Ar ne taip? 

— Tuoj pasižiūrėsim į kodeksą. 

— Aš jums viską pasakiau. Mudu su Lui truputėlį gerai pa- 
gyvenom, ir aš nieko nesigailiu. Per tą Lietpalčių parduotuvę 
mes pasilaikėm daugiau kaip trejetą mėnesių. Atvirai šne- 
kant, mano dalies man neilgam teužteko, vis per tas kumelšes, 
bet Lui retkarčiais man vis kyšteldavo popierinį. 

Kai čia užsiraukė, persėdom ant kito suolo. 

— Ruošėtės naujam žygiui? 

— Jei metodas geras, kam ieškoti kito. Dabar, kai žinot 
mūsų triuką, pasirausęs archyvuose, atseksit visas parduotuves, 
kur aš leidausi uždaromas. Antra buvo lempų ir elektros 
aparatų parduotuvė, šiek tiek tolėliau, tam pačiam bulvare. 
Akligatvio ten nėra, bet galinio kambariuko durys atsiveria 
į kitos gatvės namo kiemą. O tai visai tas pat. Retas dalykas, 
kad išvietės šiam kvartale neturėtų orlaidės į kiemą ar ak- 
ligatvį. 

Vieną sykį buvau įkliuvęs pardavėjai, kuri mane aptiko pa- 
sislėpusį sieninėj spintoj. Aš apsimečiau girtas kaip dūmas. Ji 
pašaukė šeimininką, ir jie mane išmetė lauk, pagrasinę iš: 
kviesti policininką. 

Dabar jūs malonėkit man paaiškinti, už ką aš būčiau nu- 
žudęs Lui? Mudu bičiai. Aš netgi jį supažindinau su Fran- 
suaza, norėdamas ją apraminti, nes amžinai mane kamantinė- 
davo, kur prapuolu. Lui ainešė Fransuazai šokoladinių saldai- 
nių, ir toji rado, jog tai išauklėtas žmogus. 

— Jūs įvykdėt savo sumanymą sekančią savaitę? 

— Apie tai rašė laikraščiai. Gatavų drabužių parduotuvė 
Monmartro bulvare. 

— Reikia manyti, kad Lui ėjo įsitikinti, ar juvelyrinėj par- 
duotuvėj yra orlaidė kiemo pusėj, kai jį nudūrė tam akli- 
gatvy? 

— Galimas daiktas. Jis visuomet nustatydavo vietas, nes 
akį turėjo pastabesnę, nei aš. Tokiais, kaip aš, žmonės labiau 
nepasitiki. Aš kartais ir išsičiustydavau, bet vis tiek į mane 
žiūrėdavo šnairomis. 

— Kas jį nužudė? 

— Ir jūs mane klausiat? 

-— Kas turėjo sumetimų jį nužudyti? 


3606 


— Nežinau. Gal būt, žmona? 

— Ko žmonai jį žudyti? 

— Todėl, kad ji biaurybė. Jeigu jinai susiprato, kad jis 
jau daugiau kaip pustrečių metų akis dumia ir dar draugužę 
įsitaisė. . . 

— Tu ją pažinojai? 

— Supažindintas nebuvau, tik jis man apie ją kalbėdavo, 
ir esu mates iš tolo. Jis ją labai mylėjo. Jam reikėjo šilumos. 
Visi mes vienodi, ar ne? Aš turiu Fransuazą. Jūs irgi ką 
nors turit turėti. Jiedu gražiai sutarė. Eidavo į kiną ar pa- 
sišnekučiuodavo kavinėje. 

— Jinai ką nors žinojo? 

— Tikriausiai — ne. 

— Kas žinojo? 

— Visų pirma aš. 

— Aišku kaip dieną! 

— Gal duktė. Jis krimtosi dėl dukters, sakė, kad, metams 
bėgant, darosi panaši į motiną. Ji nuolat kaulydavo iš jo 
pinigų. 

— Tu esi buvęs Angulemo gatvėj? 

— Niekada. 

— Namą žinojai? 

— Jis man parodė. 

— Kodėl neužeidavai? 

— Nenorėjau jam pakenkti. Šeimininkė jį laikė rimtu žmo- 
gum. Jei mane būtų pamačiusi. .. 

— O jei aš tau pasakyčiau, jog Lui kambaryje rasta tavo 
pirštų atspaudų? 

— Atsakyčiau, jog tie atspaudai — niekų šneka. 

Jautėsi jis kuo ramiausiai. Toliau atlikinėjo savo numerį, 
kartkartėm vis užmesdamas akį į butelį. 

— Kas dar žinojo? 

— Klausykit, ponas komisare, aš esu aš, bet kaip gyvas 
niekad nesu šnipinėjes. 

— Tau labiau patiks, kad tave apkaltins? 

— Tai būtų neteisybė. 

— Kas dar žinojo? 

— Panelės mylimasis. O dėl šito aš nedėčiau galvos, kad 
nekaltas. Nežinau, ar j0 draugužė jam tą buvo pavedusi, bet 
js ištisom popietėm sekė Lw. Dukart buvo nuėjęs kaulyti 
iš jo pinigų. Lui klaikiai bijojo, kad vaikezas neišplepėtų 
jo Žmonai ar nepasiųstų anoniminio laiško. 

— Tu jį pažinojai? 

— Ne. Žinojau, kad pienburnis ir dirba rytais knygyne. 
Pastaruoju laiku Lui laukė katastrofos. Jis kalbėjo, kad ilgai 
taip negalės tęstis, kad žmona galų gale sužinos teisybę. 

— Jis tau šnekėdavo apie savo svainius? 


— Dažnai. Jie jam buvo statomi pavyzdžiu. Jais badydavo 
jam akis, kad esąs nieko nevertas, nevykėlis, lebeda, „tuščia 
vieta“, kuriam nereikėję turėti šeimos, jei nesugeba jos kaip 
reik aprūpinti. Man buvo smūgis. 

— Kas? 


— Kai perskaičiau laikrašty, jog Lui nužudytas. Gražiausia, 
kad aš buvau netoliese, kai tas atsitiko. Fernanas galės jums 
paliudyti, jog aš gurkšnojau stikliuką prie bufeto. 

— Ar Lui turėjo prie savęs pinigų? 

— Ar prie savęs turėjo — nežinau, tik prieš porą dienų 
mudu buvom nugriebę storoką paką. 

— Ar jis paprastai pinigus nešiodavosi kišenėje? 

— Kišenėje ar laikydavo. savo kambary. Juokingiausia, kad 
jis turėdavo pasikeisti pusbačius ir kaklaraišų, prieš važiuo- 
damas namo. Sykį jis užmiršo savo kaklaraištį. Jis man pats 
tai pasakojo. Tik Liono stoty susignebė. Nusipirkt bet kokio 
negalėjo. Būtinai reikalingas tas, su kuriuo išvažiavo ryte. 
Gavo grįžti į Angulemo gatvę, o parvažiavęs namo pasakoti, 
jog buvę skubaus darbo ir užgaišęs sandėly. 

— Kodėl tu nuo antradienio nekėlei kojos iš Fransuazos 
kambario? 

— O jūs ką būtumėt daręs manim dėtas? Kai perskaičiau 
antradienio rytą laikraštį, pamaniau, kad žmonės bus mane 
matę su Lui ir netruks pranešti į policiją. Visada tokius ti- 
pus, kaip aš, įtaria. 

— Tau nekilo minties išdumti iš Paryžiaus? 

— Aš tik tūnojau savo kamputy, vildamasis, j0g apie ma- 
ne nepagalvos. Šįryt, kai išgirdau jūsų inspektoriaus balsą, 
supratau, kad man — amen. 

— Fransuaza nutuokia? 

— Ne. 

— Iš kur, jos galva, ateina pinigai? 

— Visų pirma, ji temato tik menką dalelytę, kas lieka po 
arklių lenktynių. Paskui ji mano, kad aš po senovei tebe- 
kraustau pinigines metro. 

— Tu kraustydavai? 

— Labai norit, kad atsakyčiau, ar ne? Ar troškulys jūsų 
nekamuoja? 

Megre paskutinįkart įpylė jam ant dugno stiklinės. 

— Daugiau nieko neturit ką iškloti? Tikrai? 

— Tikrai, kaip jus gyvą matau! 

Megre atidarė gretimo kabineto duris, tarė Luka: 

— Nuvesk jį į Daboklę. 

Paskui, žiūrėdamas į Džefą Šrameką, kuris dūsaudamas sto- 
jOsi, pridūrė: 

— Uždėk dėl visa ko jam antrankius. 

O kai Akrobatas atsigręžė su keista šypsena guminiam vei- 
de, Megre dar pasakė: 

— Tegul nebūna jam perdaug griežtū. 

— Ačiū, ponas komisare. Tik susimildami nesakykit Fran- 
suazai, kad aš išlošdavau tiek pinigo. Užsirūstinusi nesiunti- 
nės man skanumynų. 

Megre užsivilko apsiaustą, pasiėmė skrybėlę — užeis paval- 
gyti į „„Dofino“ alinę. Leisdamasis pilkšvais didžiaisiais laip- 
tais, jis išgirdo apačioj triukšmą ir persisvėrė per turėklus. 

Vaikinas susitaršiusiais plaukais daužėsi, laikomas didžiulio 
policininko kruvinai nudrėkstu žandu, kuris barėsi: 

— Apsiraminsi ar ne tu, blake? Liaukis, kitaip aš kad skel- 
siu tau. 

Komisaras vos nesusijuokė. Šitaip veda Alberą Žorisą, ku- 
ris daužosi, visą laiką šaukdamas: 

— Paleiskit mane! Juk aš jums sakau, kad pats eisiu... 

Juodu prisiartino prie Megre. 

— Aš ką tik jį sulaikiau ant Šen-Mišelio tilto. Iškart pa- 
žinau. Kai norėjau jį sulaikyti, jis bandė pabėgti. 

— Netiesa! Jis meluoja! 

Vaikinas šnopavo raudonu veidu, žibančiomis akimis, 0 po- 
licininkas laikė jį už pakarpos, aukštai iškėlęs lyg marionetę. 

— Pasakykit jam, kad mane paleistų. 

Ir spyrė koja, tik nepataikė. 

— Aš sakiau, kad noriu matyti komisarą Megre. Aš čionai 
ėjau. Aš pats čionai ėjau... 

Jo drabužiai suglamžyti, kelnės nuo vakar purvinos. Paakiai 
užjuodę. 

— Aš komisaras Megre. 

— Tada įsakykit, kad mane paleistų. 

— Paleisk jį, drauguži. 

— Kaip jūs norit, bet... 

Policininkas laukė, kad vaikinas ims ir išslys jam iš rankų 
kaip ungurys. 

— Jis su manim šiurkščiai elgėsi. ..— dusdamas kalbėjo 
Alberas Žorisas.— Kaip su kokiu... kokiu... 

Iš tos tūžmasties žodžių neberado. 

Nenorom šyptelėjęs, komisaras parodė į kruviną policinin- 
ko žandą. 

— O man atrodo, kad jis... 

Žorisas pažiūrėjo, pirmąkart pamatė įdrėskimą, sužaibavo 
akimis ir šūktelėjo: 

— Taip jam ir reikia! 


VIII skyrius 

MONIKOS PASLAPTIS 

— Sėsk, padauža. 

— Aš ne padauža,— užprotestavo Žorisas. 


Ir jau ramesniu balsu, bet vis dar neatgaudamas kvapo ir 
truputėlį šniokštuodamas, tarė: 

— Nemanau, kad komisaras Megre įžeidinėtų žmones, ne- 
leidęs jiems pasiaiškmti. 

Megre nustebęs pažiūrėjo į jį, suraukė antakius. 

— Pusryčiavai? 

— Aš nealkanas. 

Atsakymas priešginos vaikezo. 

— Alio! Sujunkit su ,„„Dofino“ aline... Alio! Žozefas? 
Čia Megre... Gal atneštum man sumuštinių? Šešis. .. Man su 
kumpiu... Palauk... Tau su kumpiu ar su sūriu? — kreipė- 
si į Žorisą. 

— Man vis tiek. Su kumpiu. 

— Alaus ar raudonojo? 

— Vandens, jeigu galima. Aš noriu gert. 

— Žozefas? Šešis sumuštinius su kumpiu, storų griežinių, 
ir keturis bokalus... Palauk... Atnešk tuo pačiu ėjimu du 
puodukus juodos kavos. .. Greitai, a? 

Tik pašnekėjęs, paprašė sujungiamas su vienu skyrium ir, 
nenuleisdamas akių nuo vaikino, smalsiai jį apžiūrinėjo. Žo- 
risas buvo liesas, besveikatis, kone liguistai nervingas, lyg 
būtų maitintas daugiau juoda kava ne bifšteksais. Šiaip vai- 
kinas nebiaurus, labai ilgais tamsiais plaukais, kuriuos kart- 
kartėmis staigiai atmesdavo nuo kaktos atgal. 

Gal dėl to, kad buvo vis dar labai susijaudines, retkarčiais 
suspausdavo šnerves. Palenkęs galvą, jis tebežiūrėjo prie- 
kaištingai į komisarą. 

— Alio! Vadinamas Žorisas surastas. Tegul praneša komi- 
sarlatams ir stotims. 

Vaikezas buvo benorįs kažką sakyti, bet komisaras jam 
nedavė kalbėti. 

— Tuoj! 

Dangus vėl apsiniaukė. Matyt, ims lyti ir lis, be abejo, 
įkyriai lyg per laidotuves. Megre nuėjęs uždarė pravirą lan- 
gą, paskui, vis taip pat tylėdamas, pasitvarkė pypkes ant 
stalo, kaip kad mašininkė, prieš sėsdama rašyti, pasitvarko 
mašinėlę, popierių, kalkę. 

— Įeikit!— burbtelėjo, kažkam pabeldus į duris. 

Galvą kyštelėjo Neve, manydamas, kad patronas pačiam 
kvotos įkaršty. į 

— Atsiprašau... Aš tik norėjau sužinoti, ką man... 

— Tu laisvas. Dėkoju. 

Paskui, laukdamas kelnerio iš „„Dofino“ alinės, ėmė žinąs- 
niuoti ten ir atgal po kabinetą. Laikui prastumti dar pa- 
skambino telefonu, šį sykį žmonai. 

— Pusryčiaut nepareisiu. 

— Aš taip ir maniau. Žinai, kelinta dabar valanda? 

— Ne. Visai nesvarbu. 

Ji nusijuokė, ir Megre nežinojo kodėl. 

— Aš atėjau jums pasakyti. .. 

— Tuoj. 

Trečioji kvota šiandien. Megre norėjosi gerti. Vienu tarpu 
jis akimis pasekė vaikino žvilgsnį ir sustojo prie butelio kon- 
jako ir stiklinės, kurie liko ant rašomojo stalo. 

Megre nuraudo it vaikas, vos neėmė aiškintis, jog ne jis 
maukė konjaką iš didelės stiklinės, o Džefas Šramekas, prieš 
Alberą buvęs kabinete. 

Ar jį taip paveikė vaikezo priekaištai? Gailėjosi nublan- 
kinės jo akyse susidarytą nuomonę apie komisarą Megre? 

— Įeik, Žozefai. Dėk čia, ant stalo. Nieko neužmiršai? 

Kai liko vieni du, Megre tarė: 

— Na, užvalgykim. 

Žorisas kirto kaip reikiant, nors buvo sakęsis, jog nealka- 
nas. Valgydamas smalsiai visą laiką žvilgčiojo į komisarą, 
o, išgėręs stiklą vyno, truputėlį atgavo šalto kraujo. 

— Geriau? 

— Ačiū. Bet, šiaip ar taip, jūs mane išvadinot padauža. 

— Tuoj apie tai pasišnekėsim. 

— Aš sakau teisybę, kad ėjau pas jus. 

— Ko? 

— Man įkyrėjo slapstytis. 

— Kodėl slapsteisi? 

— Kad nesuimtų. 

— O už ką tave turėtų suimti? 

— Jūs pats gerai žinot. 

— Ne. 

— Dėl to, kad aš draugauju su Monika. 

— Tu buvai įsitikinęs, kad mes tai sužinojom? 

— Tai lengva. 

— Ir dėl to, kad tu draugauji su Monika, mes turėtumėm 
tave suimti? 

— Jūs norit mane priversti kalbėti. 

— Po šimts! 

— Įsivaizduojat, kad aš meluosiu, ir bandot mane nutverti 
prieštaraujantį sau pačiam. 

— Tu tai ištraukei iš detektyvinių romanų? 

— Ne. Iš laikraščių pranešimų. Žinau jūsų metodus. 

— Tokiu atveju, ko tu ėjai čia? 

— Jums pranešti, kad aš nenužudžiau pono Ture. 

Megre, užsidegęs pypkę, baigė pamažiukais gurkšnoti ant- 
rą stiklą alaus. Jis sėdėjo už stalo. Lempą su žaliuoju aba- 
žūru buvo jau uždegęs, ir pirmieji lietaus lašai subarbeno 
į palangę. 

— Tu suvoki, ką tai implikuoja? 

— Nesuprantu, ką norit pasakyti. 

— Tu manei, kad mes ketinam tave suimti. Vadinasi, tu- 
rim tam pagrindą. 

— Ar jūs nebuvot Angulemo gatvėj? 

— Iš kur žinai? 

— Jūs negalėjot nesužinoti, kad jis turėjo mieste kambarį. 
Kad ir dėl geltonų pusbačių. 

Komisaro lūpos linksmai išsišiepė. 

— Paskui? 

— Moteriškė tikriausiai jums pasakė, jog aš pas jį bu- 
vau užėjęs. 

— Argi tai pagrindas tave suimti? 

— Jūs klausinėjot Moniką. 

— Tr tu įsivaizduoji, kad jinai pasakė? 

— Stebėčiaus, jeigu jūs šito iš jos nebūtumėt 1šgavęs. 

— Tokiu atveju, kodėl tu ėjai slėptis po lova pas savo 
draugą? 

— Jūs ir tai žinote? 

— Atsakinėk. 

— Aš nepagalvojau. Aš buvau panikos apimtas. Bijojau, 
jog mane muš, kad prisipažinčiau, nors nesu nieko blogo 
padaręs. 

— Irgi iš laikraščių ištraukei? 

Argi Rene Lekero advokatas nekalbėjo prisiekusiųjų teis- 
me apie policijos žiaurumus ir argi jo žodžiai nebuvo at- 
spausdinti visuose laikraščiuose? Tiesą sakant, su rytiniu paš- 
tu gautas Lekero laiškas. Pasmerktas myriop, prislėgtas, jis 
maldavo komisarą aplankyti jį kalėjime. 

Megre vos neparodė to laiško vaikezui. Jis parodys, jei 
bus reikalinga. 

— Kodėl tu išlindai iš savo slėptuvės Ge-Liusako gatvėj? 

— Kad nebegalėjau lindėti visą dieną palovy. Tai baisu. 
Visus kaulus ėmė skaudėti. Vis baimindavausi, kad nesučiau- 
dėčiau. Butas mažytis, visos durys atviros, girdėdavau drau- 
go tetos žingsnius, ir ji mane būtų išgirdusi, jei būčiau su- 
judėjęs. 

— Viskas? 

— Išalkau. 

— Ką tu darei? 

— Klaidžiojau gatvėmis. Naktį valandą kitą nusnūdau ant 
daržovių maišo Halėse. Dusyk buvau atėjęs iki Sen-Mišelio 
tilto. Mačiau Moniką iš čia. išeinant. Nužingsniavau į An- 
gulemo gatvę ir iš tolo pastebėjau vyriškį, kuris, atrodė, ėjo 
sargybą. Pamaniau, koks nors policininkas. 

— Kodėl būtum turėjęs nužudyti poną Lui? 

— Nežinot, kad aš skolinausi iš jo pinigų? 

— Skolinaisi? 

— Na, prašiau, jeigu taip norite. 

— Prašei? 

— Ką jūs turit omeny? 

— Kad yra visokiausių prašymo būdų, tarp kitų, kai ku- 
rie beveik neleidžia prašančiajam atsisakyti. Prancūziškai tai 
vadinama šantažu. 

Žorisas nutilo ir, įspyręs akis, žiūrėjo į žemę. 

— Atsakyk. 

— Aš vis tiek nieko nebūčiau sakęs poniai Ture. 

— Tačiau, šiaip ar taip, grasinai pasakysiąs? 

— To nė nereikėjo. 

— Dėl to, kad jis manė, jog pasakysi? 

— Nežinau. Aš nebesusigaudau jūsų klausimuose.— Ir pa- 
vargusiu balsu pridūrė:— Baisiai noriu miego. 

— Gerk savo kavą. 

Jis paklausė, bet nenuleido akių nuo Megre. 

— Tu jo ieškojai keletą kartų? 

— Tik porą kartų. 

— Monika žinojo? 

— Ką jinai jums sakė? 

— Svarbu, ne ką jinai sakė, o teisybė. 

— Ji žinojo. 

— Ką tu jam sakei? 

— Kam? 

— Nagi Lui Ture, po šimts. 

— Kad mums reikia pinigų. 

— Kam „mums“? 

— Monikai ir man. 

— Kuriem galam? 

— Norim išvažiuoti į Pietų Ameriką. 

— Tu jam prisipažinai, kad ketinat išplaukti? 

— Taip. 

— Kaip jis reagavo? 

— Galų gale sutiko, jog nieko kito nelieka daryti. 

Kažkas nesirišo. Megre suprato, jog vaikezas mano jį Ži- 
nant daugiau, negu tas iš tiesų žinojo. 

— Ar tu nežadėjai jos vesti? 

— Ne. Jis gerai žinojo, kad tai neįmanoma. Visų pirma 
aš nepilnametis, ir vedyboms reikia mano tėvų sutikimo. Pa- 
galiau jei aš jį Ir būčiau gavęs, ponia Ture nebūtų priėmusi 
žento be padėties. Ponas Ture pirmas patarė man nesikreipti 
į jo žmoną. 

— Ar tu jam prisipažinai, kad Monika ir tu mylavotės 
mebliuotuose kambariuose? 

— [ smulkmenas nesileidau. 

Ir dar sykį nuraudo. 

— Aš jam tik pasakiau, kad ji nėščia. 

Megre nė nekrustelėjo, neparodė nustebęs. Vis dėlto jam 
tai buvo smūgis. Matyt, silpnas psichologas, kad apie tą vie- 
nintelį dalyką nė akimirkos nebuvo pagalvojęs. 

— Kiek mėnesių? 

—- Du su trupučiu. 

— Pas gydytoją buvot? 

— Aš su ja nėjau. 

— Bet jinai buvo nuėjusi? 

— Taip. 

— Tu laukei už durų? 

— Ne. 

Megre atsilošė fotelyje ir mašinaliai prisikimšo tik ką iš- 
rūkytą pypkę. 

— Ką tu būtum veikęs Pietų Amerikoj? 

— Bet ką. Aš ne bailys. Kad ir kovbojum. 

Tuos žodžius jis pasakė kuo rimčiausiai, net truputį di- 
džiuodamasis, ir komisarui prieš akis stojosi aukšti metro de- 
vyniasdešimt bernai, kažkada matyti Teksaso ir Arizonos 
rančose. 

— Kovbojum!-— pakartojo. 

— Arba dirbčiau aukso kasyklose. 

— Žinoma! 

— Kaip nors būčiau vertęsis. 

— Ir būtum vedęs Moniką? 

— Taip. Manau, kad ten lengviau, negu čia. 

— Tu myli Moniką? 

— Juk ji mano žmona, ar ne? Kas kad mes nesusirašę 
merijoj. .. 

— Kaip reagavo ponas Lui, išgirdęs tą istoriją? 

— Nenorėjo tikėti, kad jo duktė būtų taip padariusi. Jis 
verkė. 

— Prie taves? 

— Taip. Aš jam prisiekinėjau, kad mano ketinimai... 

— Buvo kuo tyriausi, žinoma. Ir tada? 

— Jis prižadėjo mums padėti. Tiek pinigų tuo tarpu ne- 
turėjo. Jis man davė truputį. 

— Kur tie pinigai? 

— Pas Moniką. Ji laiko savo stalčiuj kontoroje. 

— O likusią reikalingos sumos dalį? 

— Prižadėjo man duoti antradienį. Jis laukė stambių 
įplaukų. 

— Iš ko? 

— Nežinau. 

— Sakėsi tau, ką jis dirba? 

— Matyt, negalėjo. 

— Kodėl? 

— Kad jis niekur nedirbo. Man nepavyko išaiškinti, iš kur 
jis ima pinigus. Jie veikė dviese. 

— Ar tą kitą esi matęs? 

— Vieną sykį bulvare. 

— Toks aukštas liesas klouno galva? 

— Taip. 

— Jis buvo mano kabinete prieš tau ateinant, ir jam aš 
pyliau į stiklinę konjako. 

— Vadinasi, jūs žinot teisybę. 

— Aš norėčiau žinot, ką tu žinai. 

— Nieko. Maniau, kad jie ką nors šantažavo. 

— Ir sau vienas pagalvojai, kodėl tau irgi tuo nepasi- 
naudojus? 

— Mums reikėjo pinigų būsimam kūdikiui. 

Megre nukabino ragelį. 

— Luka? Užeik valandėlei. 

Kai tas įėjo į kabinetą, Megre tarė: 

— Štai čia Alberas Žorisas. Jis su Monika Ture laukia kū- 
dikio. 

Megre kalbėjo kuo rimčiausiai, ir Luka, nežinodamas, ką 
jam manyt, nusilenkė. 

— Mergina tikriausiai savo kontoroje, nes šįryt nebuvo 
kojos laukan iškėlusi. Eik surask ją ir palydėk pas gydytoją, 
kokį ji nurodys. O jeigu jai vis tiek, tada nuvesk pas Pre- 
fektūros gydytoją. Norėčiau žinoti, kelintas mėnuo ji nėščia. 

— O jei nesutiks duotis gydytojo apžiūrima? 

— Pasakyk jai, kad tada aš būsiu priverstas ją suimti, taip 
pat ir jos draugužį, kuris yra mano kabinete. Imk automo- 
bilį. Paskambink, koks atsakymas. 

Kai juodu vėl liko vieni, Žorisas paklausė: 

— Kam jūs tai darot? 

— Mano pareiga viską patikrinti. 

— Jūs manim netikit? 

— Tavim tikiu. 

— Vadinas, ja netikit? 

Kaip tyčia, suskambino telefonas, ir Megre atsiprašęs 1š- 
vengė atsakymo. Tai nieko bendro su šia byla neturėjo. Klau- 
sė, ką daryti su bepročiu, kuris buvo prieš keletą dienų 
pas Megre, sulaikytu gatvėje, kur jis burdavo aplink save 
minią. Užuot atsakęs keliais žodžiais, kaip lengvai galėjo, 
Megre leidosi į šnekas kiek beįmanoma ilgiau. 

Pakabinęs ragelį, paklausė, lyg būtų užmiršęs, apie ką 
juodu šnekėjosi: 

— Ką tu dabar darysi? 

— Jūs įsitikinot, kad aš nenužudžiau? 

— Aš tuo visą laiką buvau įsitikinęs. Matai, ne taip leng- 
va, kaip žmonės mano, įsmeigti kam nors į nugarą peilį. Ir 
dar sunkiau nužudyti, kad auka nė nerikteltų. 

— Aš nesugebėčiau? 

— Tikriausiai. 

Vaikinas kone įsižeidė. Juk jis svajojo tapti kovbojum ar 
aukso ieškotoju Pietų Amerikoj. 

— Tai eisi pas ponią Ture? 

— Manau, kad reikės. 

Megre vos nenusikvatojo, mintyse įsivaizdavęs, kaip vai- 
kezas susispaudęs įžengia į ponios Ture namus Žiuvizi pra- 
šyti dukters rankos. 

— Tu manai, kad dabar ji sutiks tave priimti už žentą? 

— Nežinau. 

— Prisipažink, kad tu truputį sukčiavai. “ 

-— Ką jūs norit pasakyti? 

— Kad tu prašinėjai pinigų poną Lui ne vien kelionei 
į; Ameriką. Kadangi popiet Monika nedirba kontoroje, o ren- 
ka įmokas po miestą, tu norėjai būti su ja. 

Valandą kitą ji visada gali ištaikyti, ir jūs užsidarydavot 
kokiam mebliuotam kambary. 

— Pasitaikydavo. 

— Tu turėjai mesti darbą popiet. O už mebliuotus kam- 
barius reikia mokėti. ' 

— Išleidom tik mažą dalelę. 

— Ar žinojai, kur ponas Lui laikė pinigus?— paklausė 

Megre ir įdėmiai žiūrėjo į vaikiną, kuris nesusvyravęs at- 
sakė: 

— Ant veidrodinės spintos. 

— Nuo ten jis paėmė pinigus, kuriuos tau davė? 

— Taip. Aš jau anksčiau žinojau, iš Monikos. 

— Pirmadienį, reikia manyti, tu nebuvai Angulemo gatvėj? 

— Lengva patikrinti. Šeimininkė jums patvirtūns. Aš turė- 
jau nueiti antradienį penktą valandą. 

— Kada jūs būtumėt sėdę į laivą? 

— Po trijų savaičių atplaukia vienas laivas. Per tą laiką 
gausim vizas. Aš jau padaviau pareiškimą užsienio pasui gauti. 

— Iš nepilnamečių, manau, reikalauja tėvų sutikimo? 

— Aš suraičiau tėvo parašą. 

Valandėlę buvo tylu. Pirmąsyk Žorisas paprašė: 

— Ar galiu užsirūkyti? 

Megre linktelėjo galvą. Keisčiausia, kad dabar, išgėręs 
savo kavą, jis tikrai užsinorėjo stiklelio konjako, bet neiš- 
drįso nueiti ir pasiimti iš sieninės spintos. 

— Jūs mane palaikėt padauža. 

— O ką tu pats apie save galvoji? 

— Kad kitos išeities nebuvo. 

— Ar tau patiktų, kad tavo sūnus elgtųsi kaip tu? 

-— Aš kitaip auklėsiu savo sūnų. Jis neturės. .. 

Vėl jų šneką pertraukė telefonas. 

— Tai jūs, patrone? 

Megre suraukė antakius, išgirdęs Neve, kuriam nebuvo pa- 
vedęs jokios užduoties. 

— Turiu naujienų! 

— Ką tu kalbi? 

Žvilgtelėjęs į Žorisą, nutraukė inspektorių. 

— Luktelk. Pakeisiu aparatą. 

Jis nuėjo į gretimą kabinetą ir dėl visa ko vienam inspek- 
toriui liepė nueiti į savąjį prižiūrėti vaikino. 

— Gerai! Dabar klausau. Kur tu esi? 

— Valmi krantinės bistro. 

— Ką ten veiki? 

— Jūs pykstat? 

— Sakyk sakyk. 

— Aš maniau gerai darąs. Jau dešimt metų Džefas gyve- 
na su savo Fransuaza. Aš sužinojau, kad jis prie jos labai 
prisirišęs, tik stengiasi to neparodyti. Man kilo noras ją 
aplankyti. 

— Kodėl? 

— Man pasirodė keista, kad jis jai neduoda pinigų. Lai- 
mė, ją radau namie. Gyvena dviejuose kambariuose, dar yra 
toks užkaboris, kuris jiems atstoja virtuvę. Kambary geležinė 
lova su vario bumbulais. Sienos išbaltintos kaip kaime, bet 
šiaip labai švaru. 

Megre rūškanas laukė, ką Neve pasakys toliau. Jis nemėgo, 
kad kas rodytų uolumą, ypač, kaip šiuo atveju Neve, ne iš 
jo skyriaus. 

— Tu jai pranešei, kad Džefas suimtas? 

— Ką, ar blogai padariau? 

— Varyk. 

— Visų pirma iš to, kaip šitoji Žinia ją paveikė, aš įsiti- 
kinau, kad ji nežinojo, kuo jis vertėsi. Ji tučtuojau pamanė, 
Jog jį sučiupo bevagiant piniginę metro ar autobuse. Matyt, 
tas amatas jam ne naujiena. 

Tai buvo vienas iš Šrameko talentų jau tada, kai jis dirb- 
davo mugėse, ir vienas iš nuosprendžių buvo kaip sykis už 
vagystę. 

— Nors ji nenorėjo leisti, bet aš vis tiek ėmiau krėsti 
butą. Baigiant man šovė mintis atsukti varinius lovos bum- 
bulus. Lovos galai — tuščiavidurės geležies. Dviejuose iš jų 
radau į tūtelę susuktus banknotus. Graži sumelė! Fransuaza 
netikėjo savo akimis. „Tik pamanyk, šitiek pinigo turėjo ir 
leido man dirbti už tarnaitę. Tas neišeis jam į gera. Tegul 
tik sugrįžta, pamatys, Raip aš jam...“ 

Kad ji įšėlo, tai įšėlo. Išdėjo jį į šuns dienas, nė kiek ne- 
apsiramino, kai aš jai pareiškiau, j0g, matyt, buvo atidėjęs 
juodai dienai, jeigu jam kas atsitiks. „„Aš tik sau viena svars- 
tau, kaip jis jų nepralošė!“ — burbtelėjo ji. 

Dabar suprantat, patronė? Praeitą šeštadienį jie, matyt, pa- 
sidalijo storą paką. Aš čia turiu daugiau kaip du šimtus tūks- 
tančių frankų. Džefas negalėjo lošti iš tokios sumos, ypač 

pas Fernaną. Jis prarado tik dalį. Jeigu juodu pasidalijo po 
lygiai, tai ir ponas Lui turėjo turėti stambią sumą. 

— Dėkoju. 

— Ką daryti su pinigais? 

— Tu juos paėmei? 

— Dėl visa ko. Negi galėjau juos ten palikt. 

— Eik pas savo komisarą ir paprašyk, kad viskas būtų pa- 
daryta iš pradžių pagal taisykles. 

— Aš turiu? 

— Po šimts. Aš visai nenoriu, kad advokatai imtų tvirtinti, 
jog mes pakišom banknotus arba kad tu juos paėmei. 

— Aš negerai padariau? 

— (Greičiausiai. 

— Dovanokit. Aš tik norėjau. .. 

Megre pakabino ragelį. Toransas buvo kabinete. 

— Turn darbo? 

— Nieko skubaus. 

— Nueik pas komisarą Antuaną. Paprašyk tegul jis pave- 
da savo vyrams sudaryti sąrašą vagysčių, įvykdytų Didžiųjų 
Bulvarų parduotuvėse per pastaruosius pustrečių metų, ypač 
vagysčių, įvykdytų pusryčių pertraukos metu, parduotuves 
uždarius. 

Šitos bylos ne jo skyriaus kompetencija, o Antuano: jo ka- 
binetai anam koridoriaus gale. 

Megre sugrįžo pas Alberą Žorisą, kuris rūkė antrą cigare- 

— Aš ir taip nebūčiau pabėgęs. 

— Galimas daiktas. Tik, tur būt, būtum mėginęs užmesti 
akį į bylas, padėtas ant mano stalo? Prisipažink! Juk būtum? 

— Gal būt. 

— Čia ir yra visas skirtumas. 

— Koks skirtumas? 

— Nieko. Žinau, ką sakau. 

— Kas man bus? 

— Kol kas palaukim. 

Megre žvilgtelėjo į savo laikrodį, apskaičiavo, kad Luka 
su Monika greičiausiai sėdi gydytojo priimamajame ir sklaido 
1iustruotus žurnalus. 

— Jūs mane niekinat, tiesa? 

Megre gūžtelėjo pečiais: 

— Man niekad nesisekdavo. 

— Kas nesisekdavo? 

— Ištrūkti. 

— Iš ko ištrūkti? 

Žorisas buvo kone brutalus. 

— Aš puikiai matau, kad jūs nieko nesuprantat. Jei vai- 
kystėj jūs visą laiką būtumėt girdėjęs šnekant vien apie pi- 
nigus ir būtumėt matęs motiną, drebančią kiekvieno mėne- 
sio gale... 

— Aš neturėjau motinos. 

Vaikezas nutilo; kokią dešimt minučių kabinete buvo tylu. 
Megre gerą valandėlę stovėjo atsisukęs į langą ir žiūrėjo, 
kaip lietus vagoja stiklus. Paskui nuėjęs ryžtingai atsidarė 
sieninę spintą. Jis ką tik buvo išplovęs stiklinę. Dabar vėl 
paskalavo, įsipylė ant dugno konjako. 

— Tu, manau, nenori? 

— Ačiū. 

Alberas Žorisas iš paskutiniųjų stengėsi neužmigti. Skruos- 
tai jam degė, vokai, tur būt, dilgsėte dilgsėjo. Kartkartėm 
jis susvyruodavo ant kėdės. 

— Vis dėlto gal iš tavęs kada nors išeis Žmogus. 

Išgirdęs kornidoriuj žingsnius — vyriškus ir moteriškus — 
Megre žinojo, jog tai Luka su Monika. Reikėjo ką nors nu- 
spręsti. Apie tai jis jau ketvirtį valandos galvojo. Merginą 
galėjo ir į savo kabinetą įleisti, ir gretimam pnimti. 

Gūžtelėjęs pečiais, atidarė duris. Abiejų pečiai buvo ap- 
lyt. Monika jau nebeturėjo to pasitikėjimo savim, o kai pa- 
stebėjo Alberą, sustojo lyg įbesta, abiem rankom įsikibusi 
į rankinuką, piktai dėbčiodama į komisarą. 

— Tu ją palydėjai pas gydytoją? 

— Visų pirma ji nenorėjo eiti. Aš... 

— Rezultatas? 

Žorisas, kuris, Monikai įėjus, atsistojo, žiūrėjo į ją taip, lyg, 
rodės, tuoj ims ir puls jai po kojų, maldaudamas atleidimo. 

— Nieko. 

— Ne nėščia? 

— Nė būti nebuvo. 

Žorisas, netikėdamas savo ausimis, nebežinojo, nė į ką be- 
sisukti. Jam norėjosi pulti Megre, kurį, matyt, laikė žiau- 
riausiu žmogum pasauly. 

Tasai, uždaręs duris, parodė kėdę merginai sėstis. 

— Jūs turit ką nors pasakyti? 

— Aš buvau maniusi... 

— Ne. 


— Ką jūs apie tai išmanot. Jūs ne moteris. 

Atsisukusi į vaikiną, tarė: 

— Prisiekiu, Alberai, jog iš tiesų maniau turėsianti vaiką. 
Megre ramiu šaltu balsu paklausė: 

— Kiek laiko manėt? 

— Keletą dienų. 

— O paskui? 

— Paskui aš nenorėjau jo nuvilti. 

— Jo nuvilti? 


Megre mirktelėjo Luka. Tasai nusekė įkandin komisaro 
į gretimą kabinetą. Abu vyrai uždarė duris, palikę mylimuo- 
sius prie keturių akių pasišnekėti. 

— Kai tik aš jai pasakiau nueiti pas gydytoją, supratau, 
jog kažkas ne taip. Ji nesutiko. Tik pagrasinęs suimti ją 1r 
10s Alberą. . 

Megre Kes šiaūss ką Luka šneka. Visa tai jis žinojo. Su- 
grįžo Toransas. 

— Padarei, ką prašiau? 

— Jie sudarinėja sąrašą. Jis bus ilgas. Jau daugiau kaip 
dveji metai Antuano brigada nuo kojų nusivarė, beieškoda- 
ma nusikaltėlių. Atrodo, kad... 

Megre priėjo prie gretimų durų pasiklausyti. 

— Ką jie daro?— paklausė Luka. 

— Nieko. 

— Šnekasi? 

— Tyli. 

Megre užsuko pas viršininką, supažindino su kvotos eiga. 
Pasikalbėjo apie šį bei tą. Dar kokią valandėlę užgaišo tai 
vienam, tai kitam kabinete, šnektelėjo su kolegomis. 

Alberas ir Monika sakytum nė nebuvo pajudėję, kai Meg- 
re grįžo į savo kabinetą. Sėdėjo kaip sėdėję kiekvienas ant 
savo kėdės, per tris metrus nuo viens kito. Merginos veidas 
lyg akmeninis, žandikauliai kietai sukąst — visai kaip moti- 
nos ir tetų. 

Kai jį iš netyčių pažvelgdavo į vaikiną, nebūtum galėjęs 
pasakyti tiksliai, kiek tame žvilgąsnyje paniekos ir kiek ne- 
apykantos. 

O Žorisas atrodė prislėgtas, nuo nemigos ar nuo ašarų 
paraudusiomis akimis. 

— Jūs esat laisvi, — paprastai tarė Megre, eidamas prie 
savo fotelio. 

Monika paklausė: 

— Tai bus laikraščiuose? 

— Nematau jokio reikalo šito skelbti laikraščiuose. 

— Motinai praneš? 

— Nebūtinai. 

— O mano patronams? 

Kai jis papurtė galvą, ji kaip mat atsistojo ir pasuko prie 
durų, nė nežvilgtelėjusi į Žorisą. Darydama duris, atsigręžė 
į komisarą ir pasakė: 

— Prisipažinkit, kad jūs tyčia taip padarėt? 

Megre atsakė: 

— Taip. Tu irgi laisvas, — pridūrė atsidusęs. 

Matydamas, kad vaikezas nejuda, nusistebėjo: 

— Tu nebėgi paskui ją? 

O jinai jau buvo ant laiptų. 

— Kaip manot, ar man reikia? 

— Ką ji tau sakė? 

— Išvadino idiotu. 

— Viskas? 

— Ir pridėjo, kad nuo šiol neišdrįsčiau jos nė užkalbinti. 

— Na o tu ką? 

— Nieko. Aš nežinau. 

— Gali eiti. 

— Ką man sakyti tėvams? 

— Ką tik nori. Jie tik be galo džiaugsis, kad tu parėjai. 

— Jūs manot? 


Reikėjo jį stumte išstumti pro duris. Atrodė, jam dar kaž- 
kas gulėjo ant širdies. 

— Eik eik, 1diote! 

— Ne padauža? 


Idiotas! Jinai teisybę sakė. 


Nusisukęs patraukė nosimi ir suburbėjo: 

— Ačiū. 

Likęs vienas kabinete, Megre pagaliau galėjo įsipilti stik- 
linę konjako. 


IX skyrius 
TARDYTOJAS KOMELJO NEKANTRAUJA 


Tai jūs, Megre? 
Taip, ponas tardytojau. 


Nėra dienos, kad neskambintų, ir Megre, jei tik sėdėdavo 
kas iš bendradarbių kabinete, visad mirktelėdavo jam akį. 
Ir atsakinėdavo teismo pareigūnui itin lipšniai. 


Kaip Ture byla? 

Juda! Juda! 

Ar jums neatrodo, kad truputėlį užstrigo? 

Žinot, nusikaltimai apiplėšimo dingstim reikalauja laiko. 
Jūs įsitikinęs, jog tai nusikaltimas apiplėšimo dingstim? 
Jūs gi pats sakėt iš pat pradžių: „Tai krinta į akis.“ 
Jūs tikit, ką Šramekas pasakoja? 

Esu įsitikinęs, jog jis sako tiesą. 

Tokiu atveju kas nužudė Lui Ture? 

Kažkas, pasigviešęs jo pinigų. 

Vis dėlto pasistenkit greičiau išaiškinti. 

Pažadu, ponas tardytojau. 


Žadėt žadėjo, bet nieko nedarė, tyrė du kitus nusikalti- 
mus, kurie jam atimdavo itin daug laiko. Trys vyrai, iš jų 
Žanvje ir Lapuentas, pasivaduodami sekė Angulemo gatvės 
namą dieną ir naktį, ir telefonas vis tebebuvo prijungtas 
slaptam pasiklausymui. 

Megrė nebesidomėjo nei ponia Ture, nei jos dukterim, nei 
jaunuoju Žorisu, kuris vėl dirbo pilną dieną Sen-Mišeėlio bul- 
varo knygyne. Lyg niekad jų nė nebūtų pažinojęs. 

O dėl tų apiplėšimų, tai aplanką atidavė savo kolegai An- 
tuanui, kuris kone kasdien kvotė Džefą Klouną, pramintą 
Akrobatu. Megre kartais jį sutikdavo koridoriuj. 

— Kaip laikais? 

— Nieko, ponas komisare. 

Buvo šalta, bet nelijo. Namo šeimininkė iš Angulemo gat- 
vės nesusirado naujų gyventojų, ir du kambariai tebestovėjo 
tušti. O tos trys merginos, kurios vis dar gyveno pas ją, ži- 
nojo, kad namas sekamas, ir nedrįso verstis savo įprastiniu 
amatu. Jos mažai teišeidavo, nebent pavalgyti į kokį resto- 
raną netoliese, nusipirkti dešros, o kartkartėm kuri nors į kiną. 

— Ką gi jos daro kiaurą dieną?— paklausė vieną dieną 
Megre inspektorių Žanvje. 

— Miega, lošia kortomis ar dėlioja pasjansą. Viena, var- 
du Arletė, kiekvienąkart, mane pastebėjusi pro užuolaidas, 
parodo liežuvį. Vakar ji pakeitė taktiką, nusisuko, pasikėlė 
savo peniuarą ir atstatė man užpakalį. 

Marselio operatyvinė grupė ieškojo peilio savininko. Ne 
vien mieste, bet ir aplinkinėse vietovėse. Susidomėta taip pat ir 
tam tikros sferos žmonėmis, atsikėlusiais pastaraisiais mėne- 
siais į Paryžių. 

Visa tai vyko be karščiavimosi ir kol kas be rezultatų. Ta- 
čiau Megre nepamiršo pono Lui. Net kartais, važiuodamas 
pro Klinjankuro gatvę savais reikalais, susistabdydavo auto- 
mobilį prie Leonės krautuvėlės ir užnešdavo kokį pyragaitį 
su kremu senajai poniai. 

— Nieko neradot? 

— Ne šiandien, tai ryt išaiškinsime. 

Buvusiai mašininkei jis nė žodžiu neužsiminė apie pono 
Lui darbelius. 

— Ar žinot, dėl ko jį užmušė? 

— Dėl pinigų. 

— Negi tiek daug uždirbdavo? 

— Jis jau buvo užsignebęs už gytfenimo. 

— Vargšas! Kai ėmė pagaliau klotis, giltinė prisisuko! 


Pas poną Senbroną nebeužėjo, bet buvo jį sutikęs prie Gė- 
lių turgaus ir viens kitam nusilenkė. 

Pagaliau vieną rytą komisarui pranešė, kad su juo nori kal- 
bėti Marselis. Pokalbis telefonu buvo ilgas, paskui Megre 
užlipo į skyrių, vedantį sulaikytųjų kartoteką, kur kone va- 
landą žiūrinėjo korteles. Po to nusileido į Archyvus ir ten 
ne mažiau užsibuvo. 

Buvo beveik vienuolikta, kai Megre sėdo į automobilį. 

— Angulemo gatvė. 

Mažiukas Lapuentas stovėjo prie namo. 

— Visi namie? 

— Viena išėjusi apsipirkti po kvartalo parduotuves. 

— Kuri? 

— Olga. Rudoji. 

Megre paskambino. Užuolaida sujudėjo. Atšlepsėjo šeimi- 
ninkė Manetė Žibon ir atidarė duris. 

— O! Šįsyk patsai patronas teikiasi pasitrukdyti! Negi jūsų 
vyrukai dar neprisivaikščiojo šaligatviu? 

— Arletė viršuj? 

— Norit, kad ją pakviesčiau? 

— Ačiū. Geriau pats užlipsiu. 

Ji nerami liko bestovinti koridoriuje, kol Megre lipo 
laiptais ir pasibeldė į antro aukšto duris. 

— Įeikit! 

Kaip paprastai, su peniuaru Arletė gulėjo ant lovos, kuri 
buvo nepaklota, ir skaitė populiarų romaną. 

— Jūs? | 

— Aš,— pasakė Megre, dėdamas skrybėlę ant komodos ir 
sėsdamasis. 

Ji atrodė linksmai nustebusi. 

— Ta istorija vis dar nesibaigia? 

— Baigsis tada, kai bus išaiškintas žudikas. 

— Tai jūs dar jo neišaiškinot? O aš maniau, kad jūs toks 
gudrus. Manau, nesivaržot, kad aš jus priimu su peniuaru? 

— "Nė kiek. 

— Teisybė, jūs, tur būt, pripratęs. 

Ji sujudėjo lovoje, ir peniuaras prasiskleidė. Kadangi Meg- 
re, atrodė, to nepastebėjo, jinai jam įgėlė: 

— Jus tiek teveikia? 

— Kas? 

— Na kad ir tai. 

Megre nė nekrustelėjo, ir jinai ėmė nekantrauti. 

— Norit?— pridūrė su cinišku mostu. 

— Dėkoju. 

— Dėkoju, taip? 

— Dėkoju, ne. 

— Na ką gi, drauguži... Tada linksminkit jūs! 

— Jums smagu būt vulgariai? 

— Ko gero, dar imsit man išmetinėti? 

Vis dėlto peniuaro skvernus susisiautė ir atsisėdo ant 10- 
vos krašto. 

— Ko gi-jums iš tiesų iš manęs reikia? 

— Jūsų tėvai mano, kad tebedirbat Matinjono aveniu? 

— Ką jūs čia paistot? 

— Vienerius metus jūs dirbot pas Eleną ir Eleną, Matinjo- 
no aveniu modiste. 

— O po to? 

— Aš galvoju, ar jūsų tėvas žino, kad pakeitėt amatą. 

— O jums kas? 

— Jūsų tėvas doras žmogus. 

— Taip. Senas kvailys. 

— Jei jis sužinotų, ką jūs veikiat. .. 

— Ketinat jam pasakyti? 

— Gal būt. 

Šįkart jai nebepavyko nuslėpti savo nerimo. 

— Buvot Klermon-Ferane? Matėt mano tėvus? 

— Dar ne.... 

Ji atsistojo, puolė prie durų, staigiai pravėrė ir užūko Ma- 
rietę Žibon, kuri, matyt, klausėsi. 

— Nesivargink! 

— Ar galiu įeiti? 

— Ne. Atsikabink. Ir jeigu tau dar šaus į galvą mane šni- 
pinėti. .. 

Megre nė nekrustelėjo ant kėdės. 

— Tada?— paklausė jis. 

— Tada, kas? Ko jums iš manęs reikia? 

— Jūs pati gerai žinote. 

— Ne. Mėgstu, kai uždeda taškus ant i. 

— Jau pusė metų jūs gyvenat šiuos namuos. 

— Toliau? 

— Didžiąją dienos dalį praleidžiat namie ir žinot, kas čia 
dedasi. 

— Kalbėkit kalbėkit. 

— Vienas asmuo, čia lankęsis reguliariai, kojos nebeke- 
ha po pono Lui mirties. 

Būtum galėjęs pasakyti, kad jos akių vyzdžiai susiaurėjo. 
Dar sykį ji nuėjo prie durų, bet už jų nieko nebuvo. 

— Šiaip ar taip, tasai asmuo ne pas mane vaikščiojo. 

— Pas ką? 

— Turėtumėt žinoti. Man, tur būt, reikia apsirengti. 

— Kam? 

— Po šito pasikalbėjimo man čia geriau nebesimaišyti. 

Nusimetė peniuarą — šįkart be jokio ketinimo — pastvėrė 
kelnaites, liemenuką, atsidarė spintą. 

— Neabejojau, kad taip baigsis. 

Jinai, atrodė, šnekėjo pati su savim. 

— Jūs apsukrus, a? 

— Mano amatas suiminėti nusikaltėlius. 

— Jūs jį suėmėt? 

Išsirinko muarinę suknią ir dabar įniko dažytis lūpas. 

— Dar ne. 

— Žinot, kas jis? 

— Jūs man pasakysit. 

— Jūs, atrodo, apie save labai gerai galvojat. 

Megre išsitraukė iš kišenės piniginę, išėmė iš jos fotogra- 
fiją trisdešimtmečio vyriškio su randu ant kairiojo smilkinio. 

— Jis? 

— Jūs, atrodo, tuo įsitikinęs. 

-— Aš klystu? 

— Kur man pasidėti per tą laiką, kol jį suimsit? 

— Kur nors. Mano inspektorius jumis pasirūpins. 

— Kuns? 

— Kurio norėtumėt? 

— Juodžiuko su plaukų kupeta. 

— Inspektorius Lapuentas. 

Megre, rodydamas į fotografiją, paklausė: 

— Ką jūs žinot apie Marką? 

— Jis šeimininkės meilužis. Manot, kad būtinai čia reikia 
apie tai kalbėti? 

— Kur jis? 

Nieko neatsakydama, ji grūdo kaip pakliūva savo sukneles 
ir daiktus į didelę valizą, tarytum skubėdama iš namų. 

— Pasišnekėsim lauke. 

Kai Megre pasilenkė paimti valizos, ji tarė: 

— Ol Jūs, šiaip ar taip, galantiškas. 

Mažojo salonėlio durys apačioj buvo atdaros. Marietė Ži- 
bon it sustingusi stovėjo ant slenksčio įtemptu veidu, nera- 
miom akim. 

— Kur eini? 

— Kur mane komisaras ves. 

— Jūs ją suimat? 

Daugiau ji nieko neišdrįso pasakyti. Išlydėjusi juos aki- 
mis, priėjo piie lango, pakėlė užuolaidos kraščiuką. Megre 
1grūdo valizą automobilin ir tarė Lapuentui: 

— Aš paprašysiu, kad tave pakeistų. Kai tik jis čia atsiras, 
tu ateik į „Respublikos“ alinę. 

— Klausau, patrone. 

Tebestovėdamas prie durelių, liepė šoferiui važiuoti. 

-— Į „Respublikos“ alinę? 

— Kol kas, taip. 

Alinė už poros žingsnių. Megre su mergina užėmė staliuką 
gale salės. 

— Aš turiu paskambinti telefonu. Būtų gerai, kad nemė- 
gintumėt man sugadinti kompanijos. 

— Savaime suprantama. 

Megre paskambino į Orfevrų krantinę, davė nurodymus 
Toransui. Grįžęs į savo vietą, užsakė du aperityvo. 

— Kur Markas? 

— Nežinau. Kai jūs pirmąkart buvot atėjęs, šeimininkė 
liepė man paskambinti ir jam pasakyti, kad neskambintų ir 
nesirodytų iki jinai praneš. 

— Kuriuo metu jūs atlikot jos pavedimą? 

— Po pusvalandžio, jums išėjus, iš vieno restorano Vol- 
tero bulvare. 

— Su juo pačiu šnekėjotės? 

-— Ne. Aš paskambinau vieno baro Due gatvėj kelneriui. 

— Jo vardas? 

— Feliksas. 

— O baro? 

— „Lošimas kauliukais“. 

— Ar jinai nuo to laiko negavo iš jo jokios žinios? 

— Ne. Jinai kankinasi. Žino, kad jis dvidešimčia metų už 
ją jaunesnis ir vis mano, kad jis su mergom duodasi. 

— Pinigai pas jį? 

— Nežinau. Jis buvo atėjęs tą dieną. 

— Kokią dieną? 

— Pirmadienį, kai ponas Lui buvo nužudytas. 

— Kelintą valandą jis buvo Angulemo gatvėj? 

— Apie penktą. Abu užsidarė šeimininkės kambary. 

— Ar toji nebuvo nuėjusi į pono Lui kambarį? 

— Gal ir buvo. Aš nepastebėjau. Jis išėjo po kokios valan- 
dos. Girdėjau, kaip trinktelėjo durys. 

— Ar jinai nemėgino per kurią nors iš jūsų duoti jam 
žinią? 

-- Ji manė, kad mes būsim sekamos. 

— Ar įtarė, jog telefonas prijungtas slaptam pasiklausymui? 

— Triuką su pypke ji perprato. Ji gudri. Nepasakyčiau, 
kad ją labai myliu, bet ji vargšė moteriškė. Jinai dėl jo iš 
galvos eina. Liguistai įsimylėjusi. 

Mažiukas Lapuentas rado juos ramiai besėdinčius už sta- 
liuko. 

— Ką gersi? 

Lapuentas vos drįso pažvelgti į merginą, o toji šypsodama 
nuodugniai jį apžiūrinėjo. 

— To pat. 

— Tu palydėk ją į kokį ramų viešbutį, kur yra du gretuti- 
niai kambariai. Nepalik jos vienos, iki aš pranešiu. Kai įsi- 
kursi, paskambink, kur esi. Toli nėra reikalo ieškoti. Tikriau- 
siai rasi kambarių ,„Modern“ viešbuty priešais. Pageidautina, 
kad jinai su niekuo nesimatytų ir valgyt jai atneštų į kambarį. 

Kai Arletė išėjo su Lapuentu, galima buvo pasakyti, į jie- 
du žiūrint, jog jinai jį paėmė savo žinion. 

Praėjo dar dvi dienos. Kažkas — taip niekad ir nesužinota 
kas — matyt, įspėjo Feliksą, Due gatvės barmeną, kuris nusi- 
dangino pas vieną savo draugą, ir jį ten surado tik kitos 
dienos vakarą. 

Iki juodai nakčiai reikėjo kvosti barmeną, kol jis prisipa- 
žino pažįstąs Marką ir davė jo adresą. 

Markas buvo išvykęs iš Paryžiaus ir įsikūręs vienoj Senos 
meškeriotojų smuklėj, kur šiuo metų laiku buvo vienintelis 
gyventojas. 

Kol pavyko Marką sučiupti, jis dar spėjo dukart iššauti, 
bet nieko nekliudė. Banknotus, pavogtus iš pono Lui, nešio- 
josi dirže, kurį jam, matyt, buvo pasiuvusi Marietė Žibon. 


— Čia jūs, Megre? 

— Taip, ponas tardytojau. 

— Išaiškinot Ture žudiką? 

— Taip. Tuoj perduodu į jūsų rankas žudiką ir jo bend- 
rininke. 

— Kas jis? Ar tikrai žmogžudystė apiplėšimo dingstūm? 

— Atvejis iš šlykščiųjų. Vienų įtarūnų namų šeimininkė ir 
jos meilužis, Marselio recidyvistas. Ponas Lui buvo naivus ir 
savo laimikį slėpė ant veidrodinės spintos viršaus. .. 

— Ką jūs sakot?.. 

— .. „Reikėjo pasirūpint, kad žmogelis nepastebėtų pini- 
gus dingus. Markas apsiėmė tą padaryti. Surastas pirklys, par- 
davęs peilį. Mano raportą gausit darbui baigiantis. .. 

Tai buvo kvailiausias darbas. Megre kurpė raportą visą 
popietę, iškišęs liežuvį it mokinukas. 

Tik vakare, jau papietavęs, prisiminė Arletę ir mažiuką 
Lapuentą. 

— Ech! Užmiršau vieną dalyką!— šūktelėjo Megre. 

— Ar kas nors rimta? — pasiteiravo ponia Megre. 

— Nemanau, kad būtų kas labai rimta. Tiek to, metas vė- 
lyvas, atidėsim ryt rytui. Migsim? 


TRUMPAI APIE AUTORIŲ 


1966 m. rugsėjo mėn. 3 d. Olandijos mieste Delfseily įvyko iškil- 
minga ir neįprasta ceremonija: buvo atidengtas paminklas literatūri- 
niam herojui — policijos komisarui Megre. Dalyvavo gausi minia sve- 
čių. Nudengus drobulę nuo paminklo, Delfseilio burmistras įteikė to 
personažo sukūrėjui gimimo liudijimą: Megre Žiulis, gimęs Delfseily 
1929 m. rugsėjo mėn., 44 metų amžiaus. Tėvas — Žoržas Simenonas. 
Motina — nežinoma. 

Nesunku atspėti, kad Žiulio Megre tėvas — ne kas kitas, kaip žymus 
prancūzų romanistas Žoržas Simenonas, kuris, anot Hemingvejaus, „iš- 
manė, kaip reikia rašyti Gimė jis 1903 m. vasario mėn. 13 d. Lježe, 
Belgijoj. Iš pradžių rašinėjo dėl uždarbio įvairiais pseudonimais. Pir- 
mieji romanai apie komisarą Megre turėjo nepaprastą pasisekimą. Au- 
torius išgarsėjo Prancūzijoj ir visam pasauly. 

Nė neįmanoma išvardinti visų romanų, kur figūruoja tas didelis sa- 
vo darbo specialistas Megre su pypkute. Paminėsime vieną kitą: 
„Megre ir valkata“, ,,Megre keliauja“, ,,Megre ir užsispyrę liudytojai“, 
„Megre pas ministrą“, ,Megre pyksta“ ir t. t. Lietuvių kalba 1965 m. 
išėjo jo romanai „(Geltonas šuo“ ir „Dėl žmogaus gyvybės“ 

Ž. Simenonas daug rašo ir daug keliauja. Jo dėmesio centre žmo- 
gus. „Jei pažįsti žmones, negali jų nemylėti. Žmonės — mano aistra. 
Kai kas kolekcionuoja pašto ženklus, o aš kolekcionuoju ir myliu 
žmones“. — sako Ž. Simenonas. 

Šiuo metu Ž. Simenonas gyvena Šveicarijoje. 


TURINYS 


Pirmoji Megre užduotis 5 
Megre ir lavonas be galvos 139 
Megre ir žmogus ant suolo 265 


Trumpai apie autorių 393 

Redaktorius VI. Petrauskas 
Viršelis dail. A. Kazakausko 
11 S. Jarmalavičiaus 
Techn. redaktorius A. Jurėnas 
Korektorė L. Greblikienė 


asirašyta spaudai 1969.XII.9. Leidinio Nr. 6110. Tiražas 

0000 egz. Popierius 84xX108!/+ — 6,1875 pop. 1.=20,79 sp. l.; 

2,9 leid. 1. Spaudė ,„Vaizdo“ spaustuvė Vilniuje, Strazdelio 1. 
Užsak. Nr. 3230. Kaina 1 rb 30 kp 

